
GRÓF  SZÉCHENYI  ISTVÁN. 


E  kötetek  feladata  gt'óf  Széchenyi  István  irodalmi  mun- 
kásságának s  beszédjeinek  legbecsesebb  részét  nyújtani 
összefoglalva  a  magyar  olvasóközönségnek,  azok  bevezeté- 
séül tehát  a  szerzővel  tulajdcnképen  mint  íróval  és  szó- 
nokkal kell  foglalkoznom  ;  de  mindaz,  a  mit  Széchenyi 
István  irodalmunk  számára  hátrahagyott,  oly  szoros  össze- 
függésben áll  egyrészt  az  ő  politikai  és  társadalmi  tevé- 
kenységével, annak  czéljaival,  sikereivel  és  akadályaival, 
másrészt  az  ő  életének  folyásával  és  egyéniségének  ter- 
mészetével, hogy  nála  kevésbbé,  mint  bármely  Írónknál,  lehet 
az  író  jellemzését  az  emberétől,  a  művek  ismertetését  a 
bár  csak  vázlatos  életrajztól   különválasztani. 

A  Széchenyi-nemzetség  a  XVI.  század  óta  érdemesült 
Magyarország  közéletében  ;  különösen  a  hadi  és  az  egy- 
házi pályán  tűntek  ki  tagjai,  de  Széchenyi  Pál  érsek  sze- 
repe nagy  befolyású  volt  hazánk  politikai  alakulására  is. 
Gróf  Széchenyi  Ferencz,  István  atyja,  már  fiatalon  magas 
állásokra  emelkedvén,  két  ízben  hasonlott  meg  az  uralkodó 
hatalommal  és  vonult  vissza  a  közélettől  ;  hazánk  történe- 
tében főleg  a  nemzeti  múzeum  nagylelkű  megalapítása 
tette  nevét  halhatatlanná.  Festetich  Júlia  grófnővel  kötött 
házasságából  mint  legifjabb  gyermek  származott  István  gróf, 
ki  1791  szeptember  21-én  Bécsben  jött  világra;  első 
nevelője    Liebenberg    (utóbb   Lunkányi)  János  volt,   ki   az 

atya  czélzataihoz  alkalmazkodva,  gyakorlati  és  hazafias  szel- 
lemben fogta   föl   feladatát. 

A  veszély,  melybe  a  monarchiát  Napóleon  hódító  há- 
borúi sodorták,  arra  indította  gróf  Széchenyi  Ferenczet, 
hogy  mindhárom  fiát  katonai  szolgálatra  adja.  István  18 
éves  korában  lépett  a  hadi  pályára,  félbeszakítva  addigi 
tanulmányait,  buzgalommal  szentelve  magát  a  katonai  isme- 
retek megszerzésének,  s  miközben  az  1809 — 1816-iki  had- 
járatok minden  fáradalmaiban  résztvett,  katonáskodott  német, 
olasz  és  franczia  területen,  ismételve  jeleit  adta  hősi  bátor- 
ságának és  kötelcsségtudásánnk,  részt  vett  a  lipcsei  csatá- 
ban és  Paris  bevételében,  a  huszárkapitányságnál  magasabb 
rangra  emelkedni  nem  tudott,  úgy  hogy  főkép  mellőz- 
tctése  miatt  elkedvetlenedve,  de  különben  is  meggyűlölve 
a  katonai  hivatást,  egészen  más  vágyaktól  és  ábrándoktól 
dagadó  kebellel  előbb  hosszasabban  szabadságoltatta  ma- 
gát,  majd  (1826-ban)   végleg  megvált  a  hadi   pályától. 

Az  első  pályaválasztás  elhibázott  volta  nem  vált  akadá- 
lyává annak,  hogy  Széchenyi  jellemét  és  eszét  az  a  hiva- 
tás, melyre  őt  a  gondviselés  szánta,  előkészültnek  találja. 
Fiatal  éveiben  a  zajos  és  vidám  társasélet,  szerelmi  viszo- 
nyok és  szerelmi  ábrándok,  vonzó  egyéni  tulajdonainak 
közkedveltsége  a  legelőkelőbb  körökben  sem  vonhatták  cl 
figyelmét  és  erejét  egészen  a  komolyabb  törekvésektől. 
Sűrű  és  hosszas  utazásai,  melyeket  a  hadjáratok  után  is 
Olasz-  és  Francziaországban,  továbbá  fokozódó  előszere- 
tettel Angliában  s  1818-ban  Görög-  és  Törökországban 
i«  tett,  annál  inkább  tágították  látkörét  és  gyarapították 
ismereteit,  mert  azokat  az  európai  nemzetek  irodalmának 
tökéletes  megismerésével  kötötte  össze,  a  miben  nagy 
nyelvismeretei   voltak  segítségére,  és  mert  társadalmi  állása. 

összeköttetései  s  bőkezűsége  előtt  minden  ajtó  megnyil- 
ván,  módja  volt  e  nemzetek  politikai,  táisadalmi  és  köz- 
gazdasági viszonyaiba  is  éles  szemmel  bepillantani  s  azo- 
kat a  hazaiakkal  összehasonlítani.  Ez  időben  kezdte  uti 
jegyzeteit  írni,  melyeket  azután  rendszeres  naplóföljegyzé- 
sek váltottak  föl,  s  ez  a  legnagyobbrészt  német,  helyenkint 
franczia  és  angol  nyelven  írt  naplója,  mely,  kivált  a  mig  nem 
kezdett  könyveket  írni,  itt-ott  egész  leírássá,  értekezéssé, 
elmélkedéssé  bővül,  ez  vált  az  ő  hányatott  lelki  életének  való- 
ságos tükrévé,  közéleti  tevékenységének  is  magyarázójává. 
Mindezek  a  tanulmányok,  megfigyelések  és  önvallomá- 
sok az  1820.  évtől  kezdve  öltenek  komolyabb  alakot  s 
követnek  határozottabb  irányt;  mindinkább  megerősödik 
Széchenyiben  az  elhatározás  :  életét  műveltségben  és  vagyo- 
nosságban hátramaradt  hazája  fölvirágoztatásának  szentelni. 
Debreczenben  barátságot  köt  az  ifjabb  báró  Wesselényi 
Miklóssal,  kinek  lángoló  hazafisága,  fajszeretete,  ékesszó- 
lása magával  ragadja  őt  s  ki  a  fiatal  huszáikapitányban 
fölkelti  a  közjogi,  politikai  kérdések  iránti  érdeklődést  is 
és  a  magyar  nyelv  alaposabb  megtanulásának  igyekezetét. 
Valóságos  szövetséget  kötnek  s  együtt  utazzák  be  Nyu- 
gat-Európa nagy  részét ;  természeteik  külömbözése  előre- 
láthatóvá  tette,  hogy  az  összhang  és  egyetértés  közöttük 
tartós  nem  lesz  ;  de  a  vonzalom  mindvégig  megmaradt  s 
a  Wesselényi  barátsúga  ébresztője  és  némileg  irányozója 
is  lett  a  Széchenyi  tettvágyának  s  a  nemzeti  ügyért  való 
lelkesedésének,  mely  most  mindinkább  a  közgazdasági 
kérdések  felé  tereli  figyelmét  s  megérleli  benne  a  meg- 
győződést, hogy  a  magyarnak  újjászületését  csak  nemzeti- 
ségének, értelmiségének  és  vagyonosságának  együttes  ki- 
fejlesztésével lehet  elérni. 

l)y  elhatározásokkal  és  eszmékkel  foglalta  el  az  ifjú 
Széchenyi  István  helyét  a  nagy  várakozások  közt  megnyílt 
1825-iki   országgyűlés   főrendi   táblájánál. 

A  diétának  1 2  évi  szünet  után  való  összehivását  két- 
ségkívül az  az  erélyes  ellentállás  idézte  elő,  a  melylyel  az 
adószedés  és  ujonczáJlítás  ügyében  az  országgyűlés  mel- 
lőzésével tett  törvénytelen  intézkedések  a  megyék  részéről 
találkoztak.  A  nemzet  életerejének  ez  a  félreismerhetetlen 
megnyilatkozása  s  a  nemzeti  irodalom  egyidejű  fölzsendü- 
lése  előjelei  voltak  egy  új  kornak,  melynek  feladataiból  az 
1825 — 27-iki  országgyűlés  csak  keveset  oldhatott  ugyan 
meg,  de  kiindulása  lett  mégis  annak  az  1848-al  betető- 
ződő  reformkorszaknak,  a  melynek  első  felét  most  a  Szé- 
chenyi, a  másodikat  a  Kossuth  nevével  szoktuk  meg- 
jelölni. 

Széchenyi  szorgalmas  látogatója  lett  nemcsak  a  főrendek 
házának,  de  az  alsó  tábla  kerületi  üléseinek  is,  melyekben 
akkoriban  a  törvényhozás  munkájának  tulajdonképcni  súly- 
pontja nyugodott  s  míg  ezekben  figyelmesen  hallgatott  és 
jegyezgetett,  amabban  gyakran  föl  is  szólalt,  küzdve  a 
gyakorlatlanság  minden  nehézségeivel,  bátor  szókimondá- 
sával  olykor  az  elnöklő  nádor  rendreutasítását  is  vonva 
magára,  de  legnagyobb  feltűnést  azzal  keltve,  hogy  mág- 
nás és  katona  létére  s  bár  tizenhat  évig  majdnem  mindig 
külföldön  tartózkodott,  nem  latin,  hanem  magyar  nyelven 
gyakorolta  szólásjogát. 

Hogy  azonban  már  a  diéta  elején  országos  ember  vált 
belőle,  azt  annak  köszönhette,  hogy  a  ((Karok  és  Ren- 
dek* 1825  november  3-ikán  tartott  kerületi  ülésén,  mikor 
a  magyar  nyelv  és  nemzetiség  fejlesztésének  eszközeképen 
egy    felállítandó    academia,   vagyis    <rnyelvművelü    intézető 

reg  vajúdó  tervéről  volt  szó,  s  felsőbüki  Nagy  Pá),  ki 
mint  szónok  Széchenyi  csodálatának  tárgya  volt,  meg- 
ragadó szavakkal  ecsetelte  a  nemzeti  nyelv  és  irodalom 
fontosságát  és  éles  szemrehányással  illette  azokat  a  gazdag 
főurainkat,  kik  pénzüket  külföldön  költik  el,  a  helyett 
hogy  nemzeti  czélokra  áldoznának,  fölkelt  az  ott  hallgató- 
ként jelenlevő  Széchenyi  István  s  a  létesítendő  academia 
czéljaira  fölajánlotta  jószágainak  egy  évi  jövedelmét,  vagyis 
60,000  forintot.  A  példa  rögtön  követőkre  talált  s  néhány 
év  múlva  létrejött  az  academia  és  Széchenyit  választotta 
másodelnökéül. 

Ez  a  tette  roppant  népszerűséget  szerzett  a  fiatal  mág- 
násnak s  megszégyenítette  azokat,  kik  őt  külföldieskedés- 
sel  gyanúsítva,  nem  tartották  eléggé  lelkes  magyar  hazafi- 
nak. Ennek  a  sokak  részéről  táplált  bizalmatlanságnak 
egyik  oka  az  a  viszony  is  volt,  a  melyben  ekkor  még 
Széchenyi  Metternichhez,  a  mindenható  államministerhez 
állott,  kinek  államférfiúi  bölcsesége  ifjabb  koiában  szinte 
gondviselésszerűnek  tűnt  föl  előtte  s  kinek  most  legalább 
is  befolyását  és  hatalmát  értékesíteni  szerette  volna  tervei 
érdekében,  a  miért  egy  önigazolásszerűen  hangzó  emlék- 
iratot is  nyújtott  be  nála,  mely  azonban  lényegére  nézve 
Magyarország  ügyének  védelmére  kél  s  a  melynek  taná- 
csai valószínűleg  némi  hatással  voltak  a  kormány  elhatá- 
rozásaira. 

A  hazafisága  és  nemzeti  érzülete  iránt  táplált  kételyeket 
eloszlatván  Széchenyi,  tovább  ment  s  legelőször  is  az 
aristokratiát  igyekezett  eszméinek,  a  nemzeti  újjászületés 
ügyének  megnyerni.  Ezt  a  közvctetlen  czélt  szolgálta  több 
terve,  javaslata,  kezdeményezése,  mely  idővel  összhangza- 
tosan  illeszkedett  be  egész  reformprogrammjába.   Ily  czél- 

zattal  indította  meg  a  lóversenyeket,  hozta  létre  a  casinót 
s  az  állattenyésztési  egyesület  útján  az  országos  gazdasági 
egyletet ;  a  külföldiekre  és  tehetősebb  honosainkra  volt 
első  sorban  tekintettel  akkor  is,  a  mikor  Pest  szépítése 
s  Buda  és  Pest  közt  egy  állandó  hid  létesítése  érdekében 
kezdett  agitálni. 

A  lóversenyek  és  lótenyésztés  ügyének  köszönhetjük 
Széchenyi  első  irodalmi  művét,  mely  1828-ban  jelent  meg 
"Lovakrul  czím  alatt  s  jeligéjében  viselte  azt  a  mondást, 
a  melyet  írója  később  oly  sokszor  használt:  aA  kisded 
makkbul,  ha  nem  romlott,  idővel  termő  tölgyfa  lesz,  csak 
senki  el  ne  gázolja.*  Ebben  —  teljes  nyíltsággal  bevallva 
irói  dilettantismusát  —  értékesíti  a  «ló  dolga b,  «1ó  álla- 
potja»  körül  (mint  magát  kifejezni  szokta)  még  huszár 
korában  s  azóta  is  szerzett  gyakorlati  ismereteit,  kutatja 
hátramaradásunk  okait  s  tanácsot  ad  a  lótenyésztés  eme- 
lésére nézve,  különösen  a  lóversenyek  fontosságát  hang- 
súlyozva. Ezt  a  tárgyat  később  (1838)  még  egyszer  fej- 
tegette, különösen  Marmont  marschall  könyvével  vitázva 
a  Trehány  szó  a  lóverseny  kSrül  czímű  kis  füzetében. 
Hogy  nem  volt  szándéka  ennél  az  első  kísérletnél  meg- 
állani, azt  azok  a  polemikus  czikkek  tanúsítják,  melye- 
ket abban  az  időben  a  Telsőmagyarországi  Minervában 
közrebocsátott,  de  az  írói  pályán,  melyre  saját  —  nem 
egészen  komolyan  vehető  —  későbbi  vallomása  szerint 
irmaga  sem  tudta,  hogy  botlott »  első  nagy,  korszakos 
sikerét  két  évvel  később,  a  Hitel  megjelenésével  aratta 
Széchenyi  ;  addig,  bár  a  közvélemény  elismerte  őt  lelkes 
és  áldozatkész  hazafinak  s  érdekes  és  merész  kezdeménye- 
zőnek, nemcsak  írónak,  de  tulajdonképen  komoly  poli- 
tikusnak   sem    tekintették    abban    az    országban,    a     mely 

soká  szokva  volt  az  áJlamféifiui  tudást  a  Corpus  Juris  és 
a  sérelmi  politika  kizárólagos  mértékével  mérni,  de  a  mely- 
nek épen  olyan  politikusra  volt  szüksége,  a  ki  «jól  ismerte 
az  európai  polgárosodás  létföltételeit,  az  állami  fejlődés 
természetét,  a  nemzetgazdaság  alapigazságait,  a  magánjog 
alakító  hatását  a  közjogra,  az  állami  és  társadalmi  össz- 
pontosítás szükségét  s  az  egyesületi  szellem  fontosságát.* 
(Gyulai.) 

A  Tíiteíbcn  látjuk  először  feltűnni  körvonalait  annak 
a  reformpolitikának,  melyet  azután  Széchenyi  következő 
két  művében,  a  Kitághan  és  a  Stddiumh&n  bővebben 
kifejtett  s  számos  hírlapi  czikkében,  beszédében  és  ké- 
sőbbi polémiái  jellegű  könyveiben  is  kiegészített  s  meg- 
világított. Merész  szakítás  volt  ez  a  programm  úgy  a 
kormány  mint  az  ellenzék  addigi  politikájával,  de  sok 
tekintetben  az  egész  közfelfogással  is.  A  közjogi  sérelmekre 
alig  vetve  ügyet,  a  nemzetet  arra  kezdte  tanítani  Széche- 
nyi, hogy  boldogulását  önerejében  keresse ;  a  kormány 
hibái  helyett  saját  hibáinkat,  elavult  intézményeinket  s 
mulasztásainkat,  előítéleteinket  és  tévedéseinket  jelölte  meg 
mint  bajaink  tulajdonképeni  kútforrásait ;  a  haladás  és  bol- 
dogulás eszközéül  gazdasági  szervezetünknek  és  életünk- 
nek új  alapokra  fektetését  s  a  közműveltség  emelését  aján- 
lotta és  a  múlt  iránti  rajongást  sokban  kigúnyolva,  bátran 
a  jövőbe  tekintett  s  könyve  végszavába  foglalta  azt  a  kor- 
szakossá lett  hitvallását,  hogy  Magyarország  nem  volt, 
hanem  lesz ! 

fA  fittel —  mondja  b.  Kemény  Zsigmond  —  egy  láng- 
észnek ragyogó  és  szabálytalan  műve,  egy  higgadt  tervű 
izgatónak  a  lelkesedés  és  költői  képzelem  virágai  közé 
takart  vakmerő  kezdeményezése,    az    eszmékben   s  később 


12  Bevezetés. 

az  intézményekben  nagy  forradalmat  idézett  elő.s  Széche- 
nyi valamennyi  művei  között  talán  ebben  van  legtöbb 
lelkesedés  és  legtöbb  költőiség  ;  jellemző  már  az  is,  hogy 
a  könyvet  ehonnunk  szebblelkű  asszonyinak »  ajánlotta  « tisz- 
telete és  szeretete  jeléül ».  Gondosan  kerül  benne  minden 
lendszeres  tárgyalási  formát,  csevegő  formában  szól  a  leg- 
mélyebbreható kérdésekről  is,  szellemes,  néha  szeszélyes 
modorban  csapongva  gúny  és  rajongás  között  s  mind- 
kettővel elragadva  olvasóját,  épen  azért,  mert  mindkettővel 
oly  tárgyakhoz  nyúl,  melyeket  addig  sem  a  gúny,  sem  a 
rajongás  világításában  nem  látott  nemzetünk.  Soha  még 
nálunk  addig  könyv  nem  aratott  akkora  hatást,  mint  a 
Tfitel.  «A  régi  táblabiró  parasztlázítónak  és  birtokrabló- 
nak hitte  Széchenyit,  de  a  tiszteletbeli  aljegyző  és  a  fiatal 
ügyvéd  a  haza  megváltójának!*  (Kemény  Zs.).  Ez  a  könyv 
«egy  országos  tett  volt,  a  század  egyik  legnagyobb  ese- 
ménye* (Toldy  F.),  különösen  a  jövőbe  vetett  erős  hité- 
vel —  habár  saját  későbbi  bevallása  szerint  Széchenyi 
akkor,  mint  kilépett  katona  és  készületlen  író  úgyszól- 
ván inspirátióból  mondta,  hogy  Magyarország  nem  volt. 
hanem  még  csak  lesz  —  ezzel  a  «Macbeth-jóslatával»,  a 
mint  Arany  János  találóan  nevezi,  új  lendületet,  új  irányt 
adott  még  irodalmunknak,  különösen  költészetünknek  is, 
mely  világosan  fölismerhetőleg  innen  kezdve  hagyja  el  a 
múltba  merülő  búsongás  és  a  régi  dicsőség  magasztalásá- 
nak  hangját  s  áll  lelkesülten  a  nemzeti  nagy  feladatok  és 
remények  szolgálatába. 

A  Hitei  megjelenése  után,  az  1830.  év  őszére  egybe- 
hívott országgyűlés  megnyíltáig  még  rendelkezésére  állott 
időt  Széchenyi  alsó-dunai  útjára  használta  fel,  melyet  saját 
felelősségére  és  a  saját  költségén  sok  viszontagság  és  testi 

szenvedés  között  csolnakokon  tett  meg  Pesttől  Galaczig 
a  végből,  hogy  a  Duna  egész  folyásának  hajózhatóvá 
tételét  tegye  tanulmány  tárgyává,  a  mi  összeköttetésben 
állott  a  Dunagőzhajózási  társaság  tervével  is.  Mikor  vissza- 
tért s  a  rövid  életű  országgyűlés  munkásságából  ismét 
kivette  részét,  csakhamar  egy  éles  támadás  ellen  kellett 
magát  irodalmi  téren  védelmeznie.  A  támadás  a  Hitel 
ellen  irányult  s  Széchenyinek  ugyanattól  az  öreg  barát- 
jától eredett,  a  ki  első  föllépését  a  közéletben  dicsőítő 
ódában  űnnepzlte  s  a  ki  maga  is  szabadelvű  és  felvilágo- 
sodott férfiú  volt,  az  ellenzék  egyik  vezére  :  gróf  Des- 
sewffy  Józseftől. 

JI  ftitel  czimü  munka  taglaíatja  volt  czíme  gróf  Des- 
sewffy  művének,  mely  Széchenyi  személye  iránti  teljes 
tisztelettel  és  elismeréssel  ugyan,  mégis  éles  birálat  alá 
vonta  a  Títtetben  foglalt  tanokat  s  védelmébe  vette  a 
multat  és  némileg  a  jelen  állapotokat  a  merész  újító  ócsár- 
iásával  szemben.  Az  ellenmondást  természeténél  fogva  ne- 
hezen tűrő  Széchenyi,  félretéve  készülőben  levő  s  a  Hitel- 
nek mintegy  folytatásául  szánt  munkáját,  mely  később 
Stádium  czím  alatt  látott  napvilágot,  Dessewffy  táma- 
dására nyomban  egy  terjedelmes  röpiratban  felelt,  mely- 
nek czíme  :  Világ,  azt  jelenti,  hogy  írója  vele  több  vilá- 
gosságot akart  a  vita   alatt  levő   kérdésbe  hozni. 

Az  1831-ben  megjelent  munkát  Széchenyi  « jóakaróihoz » 
intézte  s  bár  benne  állításainak  mélyebb  kifejtésébe  és 
alaposabb  megokolásába  bocsátkozott  (a  Casino  tervét  is 
itt  fejté  ki  részletesen)  s  fejtegetéseiben  több  rend  és 
összefüggés  mutatkozik,  mint  a  Tíitelhín,  a  mű  sajátos 
jellegét  és  érdekét  mégis  az  éles  polémiái  hangtól  nyerte, 
melyen   Dessewffy   ellen     fordul,   őt  nemcsak    élesen     meg- 

czáfolni  igyekszik,  de  még  magánviszonyait  sem  kímélve, 
gúnynyal  borítja  el  s  pellengérre  állítja. 

A  Világot  Kemény  Zsigmond  és  Falk  Miksa  Szé- 
chenyi legsikerültebb  és  legdiadalmasabb  művének  mond- 
ják ;  Gyulai  rengeteg  erdővel  hasonlítja  össze,  melyben 
dcl-eltévesztjűk  az  ösvényt,  de  mindenütt  az  eszmék  dús 
növényzetére  találunk  d  s  melyben  a  gúny  tövisei  vérzik 
ugyan  arczunkat  és  kezünket,  de  ha  felértünk  a  bércz- 
oromra,  fölséges  kilátás  nyílik  :  betekintünk  Magyarország 
jövőjébe.  De  még  a  könyv  magasztaléi  is  elismerik,  hogy 
a  tekintélyek  kíméletlen  ledorongolása,  a  gyöngédtelen, 
személyeskedő  vitatkozás!  modor,  mely  nálunk  később  az 
eszmék  szabad  mérkőzését  szinte  lehetetlenné  tette  s  aa 
szenvedélyek  tajtékával  mindent  beborított »,  ez  a  modor, 
melyet  utóbb  Széchenyi  is  oly  élesen  kárhoztatott,  két- 
ségkívül a  Világ  írójában  találta  egyik  főkezdeménye- 
zőjét. 

Gróf  DessewfFy  József  maga  nem  felelt  Széchenyi  táma- 
dására, de  fiai,  Aurél,  Emil  és  Marczell,  kiknek  Icgidősbike 
is  alig  volt  24  éves,  elleniratot  adtak  ki  atyjuk  védelmére, 
mintegy  testükkel  fedezve  őt.  Széchenyi  nemes  lelkét  meg- 
hatotta e  föllépés ;  hallgatott  s  később,  a  korán  elhunyt 
DessewfFy  Aurél  halála  alkalmából  kiadott  "Üdvlelde  czímű 
röpiratában  (1843.)  igyekezett  a  kegyelet  egy  tényével 
tenni  jóvá  a  fiúval  szemben  azt  a  kíméletlenséget,  melyet 
egykor  atyjával  éreztetett,  javasolván,  hogy  a  terve  sze- 
rint nemzeti  jeleseink  hamvai  számára  a  budai  hegyekben 
építendő   panthcon   az   ifjú  Dessewffyt  is   magába   fogadja. 

A  Világ  ellenében  írt  egyéb  polémiákkal  nem  sokat 
törődve,  Széchenyi  időközben  megírta  a  Stádiumot  is, 
mely    azonban   a   censurától    támasztott    nehézségek    miatt 

csak  1833-ban  Lipcsében  került  ki  a  sajtó  alól.  Ebben, 
bár  a  mű  tulajdonképen  csonka,  s  bár  sok  helyen  a  pár- 
beszéd élénk  formáját  használja  a  szerző,  megkísértette 
pragmatikus  rendbe  —  12  «törvény»-be  —  foglalni  azokat 
a  reformeszméket,  melyeket  az  országgyűlés  figyelmébe 
aján)  s  melyek  a  Tíifel  és  a  Világ  alapjain  épülve  föl, 
kiterjednek  a  váltójog  behozatalára,  az  ősiség  és  fiscalitás 
eltörlésére,  a  nem-nemesek  birtokképességére  és  jogvédel- 
mére, a  törvény  előtti  egyenlőségre,  bizonyos  mérvű  közös 
teherviselésre,  a  közlekedésügy  rendezésére,  a  helytartó- 
tanács teljes  joghatóságára  a  közkormányzatban,  az  egyed- 
árúságok, regálék,  czéhek  és  árszabások  eltörlésére,  a  tör- 
vényeknek kizárólag  magyar  nyelven  szerkesztésére  s  a 
nyilvánosság  meghonosítására  a  tanácskozásokban  és  ítélet- 
hozatalban. 

Valószínűleg  az  e  műben  tüzetesebben  ki  nem  fejtett 
lo-ik  « törvényt 9,  vagyis  a  magyar  nyelvnek  a  holt  latin 
helyébe  a  törvények  nyelvéül  s  hivatalos  nyelvül  való  be- 
hozatalát akarta  Széchenyi  bővebben  megokolni  abban  a 
munkájában,  melyet  kevéssel  a  Stádium  megjelenése  után 
írt,  de  mely  csak  1 858-ban  látott  napvilágot  Hunnia 
czím  alatt.  Az  időközben  változott  viszonyok,  különösen 
a  magyar  nyelv  érdekében  tényleg  megalkotott  törvények 
okozhatták,  hogy  akkor  kiadatlan  maradt  a  könyv,  mely 
a  nyelv  és  nemzetiség  kérdésére  s  az  akkori  műveltségi 
és  társadalmi  viszonyokra  nézve  Széchenyi  felfogását  éles 
színekben  tükrözi  vissza. 

Mielőtt  a  Stádium  megjelent  volna,  Széchenyi  még 
egy  rövidebb  röpiratot  adott  ki  Pestmegyének  «a  honi 
nyelv  terjesztésére  ügyelő  küldöttsége*  fölhívására  a  Jffa- 
gyar   Játékszfnrűl,    mely     azonban    nagyon    is     emelkedett 

nézőpontról   szemlélve   a  kérdést,   ha   nagyobb    hatást    tett 
volna,   alkalnxasabb   lett  volna   elodázni,   mint    előmozdítani 
a    pesti    állandó    magyar     színház    létrejöttét.     E    röpirat 
inkább    ama    megítélés    szempontjából    figyelemreméltó,    a 
melyben  abban  a  szerző    részéről   itt  már    következetesen 
Buda-Pestnek   nevezett   főváros   akkori    hátramaradt  viszo- 
nyai részesültek  s   melyet  a   Pesti  por  és   sár  czimű    hátra- 
hagyott   töredék  is  jelez.    Széchenyi    azonban    korántsem 
maradt  a   gáncsnál,   sőt  a  tollal  való  agitálásnál   sem,  hanem 
bámulatosan  sokoldalú  és  fáradhatatlan  tevékenységgel  igye- 
kezett azt  a   vezető   eszméjét,  hogy  a  nemzeti   erőket  össz- 
pontosítani   s    e    végből    a     fővárost    minden    tekintetben 
emelni   és   csinosítani,   az   egyesülési   szellemet  élénkíteni,  a 
közlekedést    föllendíteni    kell,    tettekkel    is    megvalósítani. 
Első    alkotásait :    az    academiát,   a  lóversenyt  és   a  casinót 
körülbelül    biztosítva    látván,    három   új  tervet    karolt    föl 
buzgó  erélylyel  ;   a   Dunaszabályozást,  a  dunai    gőzhajózást 
és   Pestnek  s   Budának   egy   állandó   híddal  való   összeköté- 
sét ;   mellesleg  még  a   selyemtenyésztés   ügyét   is   mozgásba 
hozta    irodalmi   és   gyakorlati    téren   (1840).  Tervei    érde- 
kében  ismételve  tett  utazásokat  le  a   Dunán   —   most  már 
királyi   biztosi   hivatalos   minőségben   s   megkezdve  a   most 
róla   nevezett  út  építését  is  —  valamint  a  nyugatra,   külö- 
nösen Angliába,   melynek  viszonyait  mind  nagyobb  rajon- 
gással tette  tanulmányai  tárgyává.  Gróf  Andrássy  György- 
gyei együtt  tett  útjáról  az  álló  híd   kérdésében   írt  jelentése 
általános   visszhangot  keltve,   alapjává    lett  a  lánczhid    föl- 
építésének,    melylyel   ő   egy   mélyebben    rejlő    czélzatot    is 
kötött  össze,   azt,  hogy  a   nemzeti   kölcsönnel   s  a   hídvám- 
mal   rést    törjön   a   nemesség    adómentességi    kiváltságán   s 
előkészítse   a   közös   teherviselést. 

Mindezeknek  a  vállalkozásoknak  gyors  és  szembe- 
tűnő sikere,  egyesülve  a  Hitel,  Világ  és  Stádium  hatá- 
sával s  azzal  a  benyomással,  melyet  a  magyar  nyelv  érde- 
kében a  főrendiházban  hallatott  lelkes  fölszólalásai  keltet- 
tek, Széchenyi  népszerűségét  zcnithjére  emelte.  Mutatta 
ezt  nemcsak  személyének  ünnepeltetése  mindenütt,  a  hol 
megjelent  s  a  táblabírói  czím,  melylyel  sok  megye  meg- 
tisztelte, de  főkép  az  a  lelkesedés,  a  melylyel  őt  a  rendek 
1835-ben  koronaőrré  akarták  megválasztani,  a  mit  azon- 
ban 6,  tekintettel  a  már  időközben  megtörtént  legfelsőbb 
kijelölésre,   köszönettel  elutasított  magától. 

E  fölötti  megelégedését  még  túlsugározta  a  boldogság, 
melyet  annak  a  fenkölt  lelkű  nőnek  bírhatása  adott  neki, 
a  kin  régóta  rajongó  érzelemmel  csüngött :  Gróf  Zichy 
Károlyné,  Scilern  Crescence  grófnő  1834-ben  özvegygyé 
lett  s  két  évvel  később  Széchenyi  Istvánnak  nyújtotta 
kezét. 

De  a  nagy  hazafi  életének  ez  a  derűje  nem  maradhatott 
soká  ború  nélkül.  Már  1835-től  kezdve  észlelhetők  voltak 
a  haladás-  és  szabadságellenes  irányzat  elhatalmasodásának 
jelei  a  kormányzatban  ;  Wesselényinek  felségsértés  miatti 
üldöztetése,  Lovasynak  és  a  többi  országgyűlési  ifjaknak 
s  később  az  Országgyűlési  Tudósítások  szerkesztőjének, 
Kossuth  Lajosnak  elfogatása  és  szigorú  elitéltetése,  vala- 
mint a  követté  választott  gróf  Ráday  Gedeon  pere  nagy 
mértékben  fölizgatták  a  kedélyeket  és  súlyos  aggodal- 
makat keltettek  Széchenyiben  is.  Ilyen  körülmények  között 
az  1839-iki  országgyűlés  rendkívül  harczias  hangulatban 
nyilt  meg  ;  a  többségben  levő  alsóházi  ellenzék  nemcsak 
a  kormánynyal,  de  az  udvarhoz  szító  (aulikus)  felsőházi 
többséggel   is  nyíltan   szembeszállott,  s  Széchenyinek  jutott 

Széchenyi    István  gr.   I.  ? 

a  békéltető  szerepe,  melynek  különösen  1 840  tavaszán  a 
sérelmek  ügyében  mondott  beszédében  fényesen  felelt  meg. 
Az  elitéltek  megkegyel meztctése  s  a  magyar  nyelv  jogait 
biztosító  törvény  létrejötte  következtében  azután  az  ország- 
gyűlés teljesen  békés  hangulatban  oszlott  szét  s  Széche- 
nyinek ismét  oka  volt  remélni  és  bízni  elért  eredményei 
tartósságában   s   a   haza  jövőjében. 

A  "Pesti  Jíirlap  megindulása  1841  elején,  Kossuth 
Lajos  szerkesztése  mellett  volt  előidézője  a  fordulatnak, 
mely  most  Széchenyinek  nemcsak  irodalmi  tevékenységé- 
ben, de  helyzetében  is  a  magyar  közélet  terén  beállott. 
Egyszerre  a  Icgmerevebb  ellentétben  látta  magát  azzal  a 
Kossuthtal,  ki  őt  csak  kevéssel  előbb,  Pestmeg^'c  közgyű- 
lésén, «a  legnagyobb  magyart  dicsőítő  nevével  illette  s 
ki  még  később  is  őt  a  nemzet  vezérének  s  a  saját  mes- 
terének  ismerte   el  és   hirdette. 

A  Széchenyi  és  Kossuth  közötti  politikai  ellentét,  mely 
a  J^elet  Népe  megjelenésével  lett  nyilvánvalóvá  s  mely 
a  bekövetkezett  események  megítélésénél  is  nagy  szerepet 
játszik,  egyike  ujabbkori  politikai  történetünk  legmélyebb 
és  legszövevényesebb  problémáinak,  melynek  teljes  föl- 
tárását e  bevezetés  keretei  meg  nem  engedik.  A  Széche- 
nyi irodalmi  működésének  megítélése  szempontjából  itt 
szemünk  előtt  kell  tartanunk,  hogy  ő  épen  akkor,  mikor 
az  1 840-ben  elért  eredmények  nyugvópontján  önvallomá- 
saiban megállapíthatni  vélte,  hogy  «az  agitatió  szüksége 
megszűnt »,  egyszerre  egy  oly  hírlapi  agitatióval  látta  magát 
szembeállítva,  mely  erélyét,  merészségét,  elterjedését  és 
hatását  tekintve,  minden  megelőzőt  messze  fölülmúlt.  Igaz, 
hogy  ez  az  agitatió  tulajdonképen  ugyanazoknak  a  refor- 
moknak   érdekében    indult    meg,  a  melyeknek  első  terve- 

zője,  hirdetője  maga  Széchenyi  volt,  de  mások  voltak  az 
eszközök,  melyeket  igénybe  akart  venni,  más  a  keresztül- 
vitel egymásutánja,  melyet  fölállított  és  más  a  modor, 
melyet  követett. 

Széchenyi  élete  egész  munkáját  veszélyeztetve  látván, 
alig  hogy  a  Pesti  Tíirlap  egy  félévi  pályafutása  letelt, 
terjedelmes  röpiratot  írt  ellene  J^elet  JSépe  czím  alatt, 
melyet  tisztán  mint  irodalmi  művet,  erősen  subjectiv  jel- 
lege daczára,  egyöntetű  szerkezete,  polémiájának  eszme- 
gazdag élénksége,  szenvedélyes  ékesszólása  szempontjából 
többen  a  Széchenyi  megelőző  művei  fölé  helyeznek,  de 
a  mely  czélbavett  hatását  nem  érte  el  s  a  Kossuth  nép- 
szerűsége helyett  csak  a  Széchenyiét  csökkentette. 

A  közönség  nagyobb  része  a  Kossuth  publiczistai  tol- 
lának varázshatása  alatt  állván  s  a  Széchenyi  saját  művei 
által  a  reformok  eszméjének  megnyerve  lévén,  nem  tudta 
belátni,  hogy  a  Pesti  Tíirlap  czikkei  miért  vezetnék  « zavar- 
nak* vagy  épen  « megsemmisítésre*  tmind  az  alkotmányt, 
mind  a  magyart?*  miért  volna  veszélyes  a  nemzet  leg- 
magasabb czéljai  érdekében  nemcsak  az  észhez,  de  a  szív- 
hez is  szólani  1  nem  tudta  megérteni,  hogy  csupán  modor 
és  taktika  fölött  a  czélra  nézve  egyetértő  politikusok  ily 
éles  vitát  folytathassanak  ;  nem  bírt  érzékkel  a  «juste 
milieu*  kevéssé  tetszetős  jelszava  iránt,  nem  adott  hitelt 
azoknak  a  sötét  jóslatoknak,  melyekkel  Széchenyi  már  e 
művében  rámutatott  a  forradalom  veszélyére,  sőt  voltak 
sokan,  kik  rövidlátásukban  s  felületes  itéletökkel  egyedül 
a  gróf  sértett  hiúságában  s  a  népszerűség  szárnyaira  emelt 
fiatal  prókátor  és  journalista  iránti  féltékenységében  vélték 
a  T^elet  T^épe  megírásának  valódi  okait  fölfedezhetni. 

Széchenyinek  ez  a  műve  is  egész    irodalmat    teremtett. 

de  a  megtámadottnak,  nem  a  támadónak  javára.  Kossuth 
védelmére  kelt  b.  Eötvös  József,  Vörösmarty  is  névtele- 
nül, maga  Kossuth,  nemesen  és  higgadtan  védekezve,  polé- 
miája csak  akkor  vált  élesebbé,  mikor  Széchenyi  a  megye- 
gyűléseken is  ismételte  támadásait.  A  nemzet  megoszlott, 
de  nagyobb  és  zajosabb  része  most  már  elpártolt  Széche- 
nyitől ;  az  ifjúság  Kossuth  mellé  állott,  a  fáklyászenéket 
most  már  ez  kapta.  Széchenyi  iránt  nem  csökkent  a  tisz- 
telet, de  népszerűsége  tűnni  kezdett  s  csak  akkor  csillám- 
lott föl  még  egyszer  régi  fényében,  mikor  1842  nyarán 
az  ő  fáradhatatlan  munkájának  eredményeképen  a  Pest- 
Buda  közötti  lánczhid  alapkövét  fényes  ünnepély  kereté- 
ben letették. 

A  J^eíel  J\épe  az  a  választó  vonal,  mely  a  Széchenyi 
irodalmi  működésének  ébresztő,  buzdító,  indító  és  agitáló 
első  korszakát,  a  fékező,  mérséklő,  túlhajtásoktól  óvó.  a 
nemzeti  és  közjogi  radicalismust  korholó  második  kor- 
szaktól elhatárolja;  ennek  a  változatlan  hazafiúi  hévvel,  de 
kevesebb  hatással  és  népszerűséggel  követett  új  iránynak 
útján  a  második  állomást  az  1842  novemberében  meg- 
tartott academiai  beszéd  képviseli,  mely  e  czím  alatt :  ^  ma- 
gyar academia  kSrül  külön  füzetben  is  megjelent,  s  mely- 
ben éles  csapásokat  mér  Széchenyi  azokra,  kik  túlbuzga- 
lomból  a  nemzeti  nyelv  terjesztését  s  az  állam  és  a  tár- 
sadalom megmagyarosodását  erőszakolni  igyekeznek.  Ez 
a  beszéd  még  a  ítélet  Jeepénél  is  alkalmasabb  volt  félre- 
értések támasztására ;  bár  tételei  egyenkint  megtámadha- 
tatlanok, az  adott  körülmények  között  mégis  úgy  hatottak, 
mint  igazolásai  a  nemzetiségek  részéről  az  1840-iki  nyelv- 
törvény ellen  indított  mozgalomnak,  a  mi  csakhamar  igen 
kelletlen   hálafeliratokban   is   kifejezésre    jutott.    Most   már 

Wesselényi  is  nyiltau  Széchenyi  ellen  fordult,  ki  annál 
sűrűbb  ellentétekbe  került  ezentúl  Kossuthtal  is,  mert 
nézeteik  immár  nemcsak  a  modorra  és  taktikára,  de  több 
napikérdésre  nézve  is  (Horvátország  ügye,  iparvédegylct, 
német  vámszövetség,  vukovár-fiumei  vasút,  sérelmi  poli- 
tika) szétágaztak  s  mert  a  mindinkább  magára  maradó  — 
vagy  mint  ő  maga  fejezte  ki  magát,  «két  pad  közé  jutón  — 
Széchenyi  hasztalanul  igyekezett  az  adókérdésben  is  nézetei 
számára   pártot  toborzani. 

Ó  ugyanis  a  közteherviselés  elvét  a  nemesi  kiváltságok- 
kal szemben  egy,  határozott  időre  szóló  s  külön  országos, 
beruházási  alapként  kezelendő  csekély  telekdíj  enyhe  for- 
májában kivánván  kezdetképen  érvényesíteni,  e  tervét  az 
./ídó  és  két  garas  czímű  könyvalakban  is  kiadott  czikk- 
sorozatban  s  Mijigyarország  kiváltságos  lakosaihoz  inté- 
zett két  nyilt  levélben  fejtette  ki.  Fáradhatatlan  agitátiója 
s  az  ellenzéki  sajtónak  még  sokkal  messzebb  menő  állás- 
foglalása ellenére,  az  1843-iki  országgyűlésre  való  követ- 
választások a  nemesek  énem  adózunk »  jelszava  alatt  a  leg- 
több megyében  oly  heves,  sőt  véres  küzdelem  közt  mentek 
végbe,  hogy  a  már  akkor  országos  tekintélynek  örvendő 
Deák  Ferencz  önérzetével  összeegyeztethetőnek  nem  tar- 
totta a  követi  megbízás  elfogadását.  Az  ő  közreműködé- 
sét jlyképen  nélkülöző  országgyűlésen  azután  a  közteher- 
viselés megvalósításának  legszerényebb  kísérlete  is  Szé- 
chenyi fényes  beszédje  daczára,  a  két  tábla  meg  nem 
egyezhetése  miatt  meghiúsult  ;  de  létrejött  —  Széchenyi- 
nek buzgó  hozzájárulásával  -  -  a  nem  nemesek  hivatal-  és 
birtokképcsségénck  törvénybe  iktatása  ;  a  szabadelvű  irányt 
lelkesen  támogatta  a  vallási  kérdésben  is,  ellenben  a  bör- 
tönrendszer  s  büntető  rendtartás    terén   nem    csatlakozott 

n  modern  haladás  barátaihoz  s  a  városok  fölötti  felügye- 
let kérdésében  a  conservativ  álláspont  védelnnében  a  felső- 
házi ellenzékkel  oly  éles  összetűzése  volt,  hogy  egyik  leg- 
hatásosabb beszédje  után   ájultan  rogyott   össze. 

Egészségét  már  ez  időben  kezdte  aláásni  a  pihenést 
nem  tűrő,  fáradhatatlan  tevékenység,  mely  folytonosan  a 
legkülönbözőbb  feladatok  számára  vette  úgyszólván  éjjel- 
nappal  igénybe  szellemét  s  mely  különösen  a  publicistika 
terén  most  fokozódó  mértékben   érvényesült. 

A  hazai  ipar  védelmét  czélzó  egyesületi  szervezkedés 
alkalmat  szolgáltatott  Deák  Ferencznek  is  egy  Zala-Szent- 
Gróton  tartott  beszédjében  a  védegyleti  mozgalom  párto- 
lására szót  emelni.  Széchenyi  tizennégy  czikkben  foglalko- 
zott Deák  beszédjével,  a  legnagyobb  tisztelettel  nyilatkozva 
az  ő  személyéről,  sőt  egyenesen  fölajánlva  neki  a  vezér- 
letet, mely  előtt  maga  is  meghajolna,  de  egyúttal  az  ország 
közgazdasági  állapotaira  vonatkozó  nézeteit  erélyesen  mcg- 
czáfolni  s  a  védegylet  czéltalanságát  hatásosan  bebizonyí- 
tani  igyekezett. 

Ez  az  állásfoglalása  Széchenyit  nemcsak  egy  népszerű 
országos  mozgalommal,  de  Kossuth  és  Wesselényi  után 
most  már  Deákkal  is  ellentétbe  hozta,  a  mi  nem  kevéssel 
járult  hozzá  népszerűsége  csökkentéséhez,  a  mely  úgyis 
oly  mértékben  hanyatlott,  a  mily  mértékben  közeledett 
Széchenyi  a  kormányhoz,  melynek  üdvös  szándékait,  kivált 
mióta  barátja,  gr.  Apponyi  György  vette  át  a  kanczellár- 
ságot,  nem  győzte  az  ellenzék  fokozódó  hevű  támadásai- 
val  szemben   védelmezni. 

De  a  legsúlyosabb  csorbát  népszerűsége  és  tekintélye 
akkor  szenvedte  —  s  ez  fölötte  jellemző  a  mi  viszonyainkra 
nézve  —  a  mikor  életének  egyik    főfeladatát    teljesítendő. 

egészen  Önzetlenül  és  áldozatkészen  vállalkozott  az  ő  javas- 
latára a  helytartó-tanács  mellett  létesített  közlekedési  orszá- 
gos bizottmány  —  később  osztály  —  vezetésére,  nagyon 
szerény,  t.  i.  helytartótanácsosi  minőségben,  bár  egyidejű- 
leg nyert  titkos  tanácsosi  czímmel. 

Széchenyi  nem  törődve  a  kedvezőtlen  benyomással,  me- 
lyet kineveztetése  keltett,  mihelyt  1  845  őszén  átvette  hiva- 
talát, hozzálátott  első  és  legsürgősebb  feladatához  :  a  Tisza 
folyásának  szabályozásához.  Ennek  érdekében  tett  útjai 
eleinte  sem  személyére,  sem  az  ügyre  nézve  kecsegtetők- 
nek nem  látszottak,  de  szivósságának  és  lelkesedésének 
sikerült  ellenfeleit  lefegyvereznie  s  miután  a  szabályozási 
műre  vonatkozó  eszméit  az  ő  szokott  subjectiv,  de  meg- 
ragadó modorában  röpiratba  is  foglalta  (Eszmetöredékek), 
több  helyen  valóban  lelkesült  fogadtatásban  részesült  és 
elérhette  a  munkálatok  tényleges  megindítását,  melyhez 
azonnal  hozzáfűzte  a  tiszai  gőzhajózás  ügyét  is,  sőt  egy- 
idejűleg ráért  Fiumét  és  kikötőjét  is  tevékenysége  körébe 
vonni  s  az  ő  buzdításának  is  része  volt  abban,  hogy 
a  Balatonon  megjelent  az  első  gőzhajó. 

A  közgazdasági  téren  való  alkotó  tevékenység  azonban 
nem  soká  vehette  az  egész  embert  igénybe.  A  korszakos 
jelentőségű  1847 — 48-iki  országgyűlés  választási  mozgal- 
mainak első  hullámgyűrűi  feltűntek  közéletűnk  alig  le- 
csendesült víztükrén,  a  pártok  szervezkedtek  és  megnyi- 
latkoztak, s  különösen  a  szabadelvű  ellenzék  igyekezett 
megállapítani  azokat  az  elveket,  melyek  iránt  vezérei :  Deák, 
Kossuth,  Batthyány,  Teleki,  Eötvös,  Szalay  között  egyet- 
értés volt  létesíthető.  A  magát  mindinkább  elszigetelve 
látó  Széchenyi  is  elérkezettnek  látta  a  pillanatot,  hogy 
ismét  tollat  ragadva  a  roppant  elfoglaltságától  még  üresen 

hagyott  órái  s  különösen  éjjelei  felhasználásával  PoUtikai 
pro  grammtöredékek  czím  alatt  kiadott  röpiratban  bele- 
szóljon a  pártszervezés  és  programmalkotás  mozgalmaiba, 
kijelentve,  hogy  nem  csatlakozik  sem  a  conservativekhez, 
s^im  az  ellenzékhez,  de  arra  sem  érez  vágyat,  hogy  új 
pártalakulás  zászlaját  tűzze  ki  ;  ő  —  úgymond  —  a  haladás 
és  a  reform  barátja,  ellenzéki  volt,  a  míg  a  kormány  min- 
den haladástól  és  reformtól  elzárkózott,  de  épen  abban 
Játja  a  következetességet,  hogy  ne  törjön  a  kormány  ellen, 
mikor  azt  jóakarat  vezérli.  Képtelenségnek  tartja  azt,  hogy 
az  ellenzék  vezetni  akarja  az  országot  s  kikel  a  mindent 
gáncsoló,  majd  túlbizakodó,  majd  kétségbeejtő  hang,  a 
türelmetlen  « dögönyözés »  és  terrorismus  ellen,  mely  az 
ellenzék  hevesebb  részének  agitatióját  jellemzi  s  már-már 
forradalmi  lázba  juttatja  az  országot.  Végül  Kossuth  sze- 
mélyéhez fordul,  előbb  a  gúny  ostorát  suhogtatva,  majd 
a  hazaBúi  fájdalom  és  aggodalom  legnemesebb  pathosával 
inti,  kéri  népszerű  ellenfelét,  hogy  lépjen  le  az  izgatás 
veszélyes  lejtőjéről,  mely  föltartóztathatlanul  sodorja  rom- 
lásba az  országot.  Ehhez  az  intelemhez  fűződik  Széchenyi 
híres  jóslata  a  bekövetkezendő  forradalomról,  mely  ugyan 
más  alakban  —  mert  a  Programmtöredékekhcn  lefestett 
kép  inkább  sociális  és  nemzetiségi  polgárháborút  helyez 
kilátásba  —  de  tényleg  hamarább  vált  valóra,  mint  talán 
Széchenyi  maga  is  hitte. 

A  röpirat  egyes  részeinek  nagy  rhetorikai  szépségei  s 
érvelésének  hatalmas  ereje  ellenére  sem  czímének  nem  felelt 
meg,  sem  a  czélba  vett  hatást  nem  érte  el.  Később,  a 
szabadságharcz  Icveretésc  után,  sokan  gondoltak  vissza 
megilletődve  tartalmára,  de  akkor  az  egész  ellenzéket  — 
nemcsak    azokat,    kik    ellen    irányozva    volt  —   Széchenyi 

eilen  ingei"elte.  Ezt  látva  írója  s  hallva,  liogy  Pestmegye 
Kossuthot  magát  készül  követté  választani,  a  természeté- 
ben rejlő  szívós  erélylyel  elhatározta,  hogy  elhagyva  helyét 
a  főrendek  táblájánál,  ő  is  az  alsóházba  választatja  meg 
magát.  Föl  is  lépett  Sopronmegyében,  a  hol  nagybirtokos 
volt  s  a  hol  a  nemesség  a  conservatív  irányhoz  szított. 
Ámde  itt  épen  azt  fordították  ellene,  hogy  a  köztehei'- 
viselés  mellett  tört  lándzsát  és  Széchenyi  épen  ebben  a 
szűkebb  hazájában  —  megbukott.  Mosonmegye  tette  jóvá, 
a  mit  szomszédja  vétett,  s  így  az  1 847  novemberében 
megnyílt  utolsó  pozsonyi  országgyűlés  alsóházában  Szé- 
chenyi csakugyan  szemben  találta  magát  Kossuthtal,  de 
mindjárt  eleve  kijelentette,  hogy  csalódnak  azok,  kik  most 
azt  várják,  hogy  ők  « gladiátori  bajtusára »  keljenek  egy- 
mással s  csakugyan  mindketten  szinte  versenyeztek  az 
egymás  iránti  kíméletben   és  mérsékletben. 

Az  országgyűlés  minden  tekintetben  kedvező  előjelek 
között  nyílt  meg,  de  Széchenyinek  csakhamar  alkalma  volt 
a  véleményeknek  az  előértekezletek,  az  ifjúság  és  a  karzati 
közönség  által  ellenzéki  irányban  való  lenyűgözése  ellen 
óvást  emelni.  Már  a  felirat  kérdésében  a  Kossuth  radicá- 
lisabb  javaslata  néhány  szótöbbséggel  győzött  a  Széche- 
nyié fölött,  s  mikor  a  főrendek  ahhoz  hozzájárulni  nem 
akartak,  Kossuth  Széchenyi  távollétében  keresztülvitte, 
hogy  a  követi  tábla  egyáltalán  félretegye  a  feliratot  és 
a  trónbeszédet  válasz  nélkül  hagyja.  Mikor  az  európai 
forradalom  első  szele  Olaszország  felől  becsapott,  Széche- 
nyi úgy  fogta  föl  a  helyzetet,  hogy  most  kell  Magyar- 
országnak törhetlen  hűsége  és  méltányossága  bizonyításá- 
val a  dynastia  bizalmát  mindenkorra  megnyernie  s  a 
monarchia  súlypontjának  hazánkba  való  áthelyezését  kiesz 

közölnie ;  ellenben  az  ellenzék  a  nionarchiát  fenyegető 
veszélyt  épen  a  nemzet  követelményeinek  érvényesítésére 
akarta  fölhasználni  :  az  administratori  rendszer  miatt  for- 
mált sérelmek  eloszlatását  czélzó  királyi  leiratban  való 
megnyugvás  még  nagy  nehezen  kimondható  volt  a  követi 
táblán,  de  február  közepén  túl  már  minden  nap  csak  a 
Kossuth  merészen  előretörő  irányának  egy-egy  diadalát 
jelentette. 

A  párisi  februári  forradalom  hite  márczius  elsején  jutott 
el  Pozsonyba  s  rohamos  kifejlődésre  juttatta  a  dolgokat 
nálunk  is.  Kossuth  már  márczius  3-ikán  fejtette  ki  az  új 
képviseleti  alkotmány  és  az  Ausztriától  való  függetlenség 
elveit  a  kerületi  ülésben  s  elnémítva  a  Széchenyi  aggodal- 
mait, azokat  határozattá  is  emeltette ;  másnap  a  határozat 
keresztülment  az  alsóházon.  A  főrendek  megrettenve  kitérni 
akartak  s  nem  tartottak  ülést,  de  a  közbejött  bécsi  for- 
radalom és  Metternich  bukása  hamar  megérlelte  a  reform 
ügyét;  14-én  már  elfogadta  a  főrendiház  is  és  15-ikén  — 
mialatt  Pesten  a  fiatalság  egy  vértelen  forradalmi  ténynyel 
léptette  életbe  a  sajtószabadságot  —  a  törvényhozás  kül- 
döttsége Bécs  lakosságának  örömujjongása  közt  hozta  a 
határozatokat  szentesítés  végett  Bécsbe. 

Széchenyit  magát  is  elragadta  az  ár ;  nem  tudta  :  örül- 
jön-e a  nemzeti  ügy  föltartóztathatatlan  diadala  fölött,  vagy 
aggódjék  annak  erőszakos  gyorsasága  miatt  ?  O  maga  járt 
közben  a  főherczegeknél  az  új  alkotmány  megerősítése 
érdekében  s  ott  volt,  mikor  Kossuth  márczius  j^-én  Po- 
zsonyban gr.  Batthiány  Lajost  már  mint  Magyarország 
leendő  miniszterelnökét  mutatta  be  a  népnek. 

Nyakra-főre  történt  most  a  legfontosabb  törvényjavas- 
latoknak meglehetősen  hevenyészett  szerkezetben  úgyszól- 

ván  ellenmondás  nélkül  való  országgyűlési  tárgyalása  ;  a? 
utolsó  rendi  diéta  lázas  gyorsasággal  igyekezett  feladatát 
megoldani,  hogy  mielőbb  átadja  a  tért  a  már  Pesten 
összeülendő  első  képviseleti  alapon  nyugvó  országgyű- 
lésnek. 

Időközben  megalakult  a  kabinet  is,  melynek  összeállí- 
tása nem  csekély  nehézségek  leküzdését  föltételezte.  A  mi 
a  várakozásoknak  megfelelt,  az  a  jövő  bomlás  csiráit  hozta 
magával.  Kossuth  nélkül  a  minisztérium  nem  is  vállal- 
kozhatott volna  az  ország  valódi  kormányzására  s  más- 
részt Széchenyi  csak  tényleges  hatáskörének  megfelelő 
állást  foglalt  el,  mikor  a  közlekedési  távczát  reá  ruházták, 
a  mi  annál  természetesebnek  tűnt  föl,  mert  ő  volt  az 
egyedüli  miniszter,  ki  —  a  kormány  egy  régebbi  meg- 
bizásának  megfelelve  —  már  1848  elején  egy  az  egész 
magyar  közlekedésügy  rendezését  felölelő  terjedelmes  ja- 
vaslatot terjeszthetett  az  országgyűlés  elé. 

Az  alakulás  nehézségeit  azonban  még  felülmúlták  azok, 
a  melyekbe  az  új  kormány  működése  kezdettől  fogva  üt- 
között. A  márcziusi  eseményektől  felbátorított  forra- 
dalmi —  de  hazafiasán  forradalmi  — ■  szellemet  még  arány- 
lag legkönnyebb  volt  békére  és  a  törvényes  rendhez  való 
alkalmazkodásra  szoktatni  ;  nagyobb  veszély  fenyegette 
az  új  alkotmányt  és  kormányzatot  a  nemzetiségek  s  külö- 
nösen Horvátország  részéről.  S  mialatt  ezek  ellen  védeke- 
zett a  minisztérium,  tapasztalnia  kellett,  hogy  hatásköre 
sem  a  hadsereggel,  sem  a  bécsi  birodalmi  kormánynyal 
szemben  tisztázva  és  biztosítva  nincs.  Azt,  a  mit  a  törvé- 
nyek általánosságban  kimondták,  csak  lépésről-lépésre  lehe- 
tett a  valóságban  is,  folytonos  küzdelemmel  érvényesíteni. 
Mikor  aztán  az  udvar  a  megújuló  bécsi   forrongások  elől 

Innsbruckba  menekült  s  Magyavűvszág  meghívását  mel- 
lőzte, mikor  Radeczky  az  olasz  fölkelőkkel  szemben  győ- 
zedelmeskedett, a  délvidéken  a  szerbek  föllázadtak  s  Jel- 
lasich  horvát  bán  nyilt  pártütésének  az  udvar  részéről 
minden  félreértést  kizáró  módon  való  desavouálása  meg- 
hiúsult, az  ország  helyzetének  minden  tekintetben  válsá- 
gos volta  félreismerhetetlenné  vált.  A  július  5-én  meg- 
nyílt országgyűlésnek  Kossuth  már  néhány  nap  múlva 
kénytelen  volt  a  kormány  nevében  előterjesztést  tenni  a 
hazát  fenyegető  veszély  leküzdésére  szükséges  katonai  és 
pénzerő  előállítása  tárgyában  ;  a  lánglelkű  szónok  szavaira 
kitört  közlelkesedés  mindenkit  meggyőzhetett  felőle,  hogy 
ez  a  nemzet  el  van  szánva  az  élethalál-harcz  megvívására, 
de  a  veszélyt  akkor  még  a  maga  valódi  nagyságában  talán 
csak  Széchenyi  sejtette.  Fokozódó  aggodalommal  nézte  a 
Kossuth  napról-napra  növekvő  hatalmát,  látta  napról-napra 
tágulni  a  szakadást  az  udvar  s  a  magyar  kormány  között, 
és  volt  kénytelen  hallgatva  tűrni  a  kényszerhelyzeteket, 
melyekbe  a  kormány  a  viszonyok  s  főkép  Kossuthnak  az 
országgyűlés  radicalis  elemeível  való  egyetértése  és  hír- 
lapjának  agítátiója   sodorta. 

Az  új  országgyűlésnek  a  katonai  s  adóügyekben  hozott 
határozatai  István  nádor  tejhatalmának  visszavonása  s  az 
udvar  merev  elzárkózása  következtében  már  szentesítést 
nem  nyertek ;  azok  életbeléptetése  tehát  kényszerű,  de 
már  forradalmi  lépés  volt.  Az  utolsó  kísérlet  a  korona 
és  az  országgyűlés  közötti  egyetértés  helyreállítására  :  egy 
küldöttségnek  Bécsbe  utazása,  eredménytelen  maradt.  De 
erről  a  balsikerről  Széchenyi  már  nem  szerzett  tudomást  ; 
a  folytonos  lelki  harczok  és  emésztő  izgalmak  különben  is 
megrongált  idegrendszerét  végkép    feldúlták.    Szeptember 

elején    mint    őrültet    szállították    Pestről     a    Bécs    melletti 
Döblingbe,   dr.   Görgen   elmegyógyintézetébe. 

Az  elmezavar  éjszakája  szinte  jótékonyan  borúit  a  nagy 
szellemre,  hogy  a  nagy  szív  ne  érezze  át  hazája  hősi  küz- 
delmének és  végre  bekövetkezett  ieveretésének  iszonyait. 
Attól  is  megkímélte,  hogy  értesüljön  a  pártszenvedélynek 
arról  a  kíméletlenségéről,  mely  tébolyát  ürügynek  minő- 
sítve, nevét  a  debreczeni  országgyűlésről  igazolatlanul  távol 
maradt  kétes  hűségű  hazafiak  közé  akarta  sorolni.  Az  első 
időben  Bécs  ostromának  s  az  ottani  forradalomnak  zaja, 
a  beteg  szobájáig  cihatolva,  dühöngési  rohamokat  idézett 
elő,  de  ezeket  lassankint  teljes  fásultság  és  közöny  vál- 
totta fel.  Elevenen  eltemetkezve,  elszakítva  nemcsak  hazá- 
jától, de  családjától  is,  csak  1850  után  kezdett  Széchenyi 
ismét  érdeklődni  a  külvilág  iránt.  Hosszú  leveleket  írt  ne- 
jének, titkárának,  foglalkozott  megint  vagyona  kezelésével, 
de  egy  balul  végződött  kísérlet  után  a  tébolyda  elhagyá- 
sára többé  rávehető  nem  volt  ;  « rögeszme,  fogadalom,  vagy 
sejtelem  9  lett  nála  az  a  hit  és  az  a  föltevés,  hogy  onnan 
elve  nem  fog  távozni.  Levelei  az  önvád  és  megbánás  föl- 
jajdulásaij  a  vallásos  rajongással  párosult  búskomorság 
megnyilatkozásai  mellett  a  haza  sorsa  iránt  'újból  való 
érdeklődés  jeleit  oly  mértékben  kezdik  föltüntetni,  a  mily 
mértékben  javult  a  beteg  testi  és  lelki  állapota.  1852-ben 
meglátogatta  Lonovics  érsek,  szintén  a  48 — 49-iki  esemé- 
nyek egyik  áldozata,  Széchenyi  barátja,  ki  egyúttal  első 
lelki  orvosává  lett,  (Zichy  A.)  mert  a  mióta  a  beteg  előtte 
kiönthette  lelkét,  azóta  nyerte  az  lassankint  ismét  régi 
egyensúlyát  vissza.  A  sakkjáték,  galambjai  és  fuvolája  mel- 
lett mind  sűrűbben  foglalkoztatták  a  nagy  hazafit  a  honi 
lapok   és   könyvek,    melyeket     kivétel     nélkül     meghozatott. 

sőt  a  toll   is,     mert    most    már    naplóján   és    Icvdcin   kivül 
czikkeket  is  kezdett  írni   a  Times na.k. 

Kevéssel  az  ifjú  császár  egybekelése  után,  1 857-ben,  a 
fejedelmi  pár  körutazást  tett  Magyarországon  ;  Döbling- 
ből származott  az  az  eszme,  hogy  ezt  az  alkalmat  fölhasz- 
nálva, Magyarország  legelőkelőbbjei,  élQkön  a  herczeg- 
prímással  egy  kérvényt  nyújtsanak  át  az  uralkodónak 
Magyarország  szabadságának  helyreállítása  érdekében. 
E  terv  meghiúsulása  volt  az  első  szikra,  mely  a  beteg- 
ségtől soká  megszelídített  Széchenyinek  szenvedélyét  újra 
lángra  keltette  ;  követte  ezt  az  akadémiának  a  kormánytól 
tervezett  megrendszabályozása,  a  mely  ellen  éles  hangú 
tiltakozást  írt,  mely  az  academiában  —  hová  eredetileg 
szánva  volt  —  felolvasásra  nem  kerülhetett  ugyan,  de  kéz 
alatt  elterjedt  a  hazában  s  megint  népszerűvé  tette  a  « leg- 
nagyobb magyar*  nevét.  Mikor  azután  báró  Bach  Sán- 
dor, az  ötvenes  évek  mindenható  belügyminisztere,  a  ki 
48-iki  forradalmárból  lett  a  róla  elnevezett  absolutistikus 
rendszer  vezető  szellemévé,  az  uralkodó  körök  megtévesz- 
tése czéljából  T^ückblick  czím  alatt  egy  csekély  számú 
példányokban  megjelent  röpiratot  adott  ki,-*"  mely  célzatos 
kiszínezésscl  és  csoportosítással  dicsőítette  rendszerének 
addigi  eredményeit,  Széchenyi  többé  meg  nem  állhatta, 
hogy  hatalmas  csapást  ne  mérjen  a  jogtiprással  még  kér- 
kedő s  arra  a  világ  előtt  hímet  varró  önkényuralomra 
és  megírta  híressé  vált  isárga  könyvét*,  r  czím  alatt: 
Eín  "Btick  auf  den  anonymen  J{ückblick  stb.  A  kéziratot  fia, 
Béla  másolta  le  s  e  másolatot  vitte  Londonba,  a  hol  azt 
Rónay    Jácint     felügyelete     alatt      nyomatták    ki,     közjogi 

*   Szerzője  Mayer   Bernát  volt. 

adatok  kíséretében  s  a  vaskos  könyv  rövid  idő  alatt  min- 
den rendőri  tilalom  ellenére  közkézen  forgott  nemcsak 
Magyarországon,  a  hol  valósággal  elnyelték,  de  az  osz- 
trák előkelő  körökben,   sőt  a  külföldön  is. 

A  Blick,  melynek  szerzőségét  Széchenyi  az  akkori 
viszonyok  között  soha  nyiltan  el  nem  ismerhette,  de  a 
mely  minden  lapon  rávall  Írójára,  pongyola  írmodorával, 
laza  és  szakadozott  szerkezetével  s  gúnyának  féktelensé- 
gével ;  az  irodalmi  szempontból  való  bírálatot  talán  nehe- 
zebben állja  ki  Széchenyi  egyéb  műveiné),  de  mint  hatá- 
rozott célzatot  követő  politikai  irat,  szerzője  lángeszének 
talán  Icgcsodálandóbb  terméke,  mert  czélbavett  hatását, 
hogy  a  nemzet  szenvedéseiért  legalább  ennyiben  bosszút 
állva,  azok  fő  okozóját  a  külföld  s  az  ausztriai  döntő 
körök  előtt  nevetségessé  tegye,  tényleg  tökéletesen  elérte. 

A  Biteknek  minden  betűje  €gy-egy  koporsószögévé 
vált  az  uralkodó  rendszernek  (Zichy  A.)  s  az  1859-ben 
a  monarchiára  zúdult  események  megpecsételték  a  Bach 
bukását. 

Ez  a  siker  nem  csak  felvidította  Széchenyit,  de  tevé- 
kenységét is  rendkívüli  mértékben  fokozta.  Már  1 858-tól 
kezdve  a  röpiratok  és  hírlapczíkkek  egész  kis  irodalma 
támadt  a  magyar  kérdés  körül,  melyek  mind  a  döblingi 
önkénytes  fogságból  voltak  sugalmazva  s  melyek  bizalom- 
mal és  reménynyel  az  ifjú  uralkodó  nemeslelkűsége  és  ön- 
álló ítélete  iránt,  egy  újabb  «pactum  conventumB,  egy  a 
a  korona  és  a  nemzet  között  kölcsönös  méltányossággal 
létrehozandó  új  kiegyezés  szükségességét  és  lehetőségét 
hangoztatták.  Széchenyi  döblingi  magánya  mindinkább 
megszűnt  magány  lenni ;  sűrűn  látta  magánál  vendégül 
nem  csak  fiait  és  mostoha  fiait,  a  Zichy  grófokat,  de  írná- 

dott  nejét  is,  kinek  minden  megjelenése  ünneppé  vará- 
zsolta a  napot,  Hollán  Ernőt,  Falkot  és  Kccskeméthy 
Aurélt,  mint  irodalmi  munkatársait,  Lonovicsot,  b,  lózsika 
Sámuelt,  sőt  az  osztrák  miniszterelnök  Rechberg  gróf  is 
meglátogatta  Széchenyit,  nem  különben  Schmerling,  az 
ellenzék  miniszterjelöltje,  és  egy  napon  bekopogtatott  a 
döblingi  remeténél  egy  fejedelmi  ifjú  is  :  József  főherczeg. 

Minden  jel  ana  mutat,  hogy  az  ősz  —  ekkor  már 
hetvenedik  évéhez  közeledő  —  hazafi  megint  bízni,  remélni 
kezdett ;  és  épen  ekkor,  váratlanul  következett  be  egy 
fordulat  s   nyomában   a  katastropha. 

Az  1859-iki  protestáns  pátens  által  Magyarországon 
fölkeltett  nyugtalanság  volt  az  első  jel,  mely  Széchenyit 
aggasztani  kezdte  ;  egy  újabb  48-tól  félt.  Ugyanakkor 
személyes  helyzete  is  izgatóvá  kezdett  válni.  A  bécsi 
rendőrség  végre  megsokalta  azt,  hogy  úgyszólván  szemei 
előtt  Döblingben  a  politikai  agitátiónak  állandó  központja 
legyen  s  miután  a  Blick  szerzősége  iránt  is  immár  min- 
den kétely  eloszlott,  i  860  tavaszán  Széchenyi  lakását  éber 
rendőri  felügyelet  alá  helyezték,  sőt  márczius  3-án  úgy 
nála,  mint  a  hozzá  látogatóba  járó  bécsi  ismerőseinél  szi- 
gorú házmotozást  tartottak  és  ez  utóbbiak  közül  többeket 
el  is  fogtak.  Egy  kiterjedt  összeesküvés  fölfedezéséről 
beszélt  a  hír;  Pesten  a  fiatalság  márcziusi  tüntetése  alkal- 
mával vér  folyt  s  egy  ifjú  elesett;  talán  mindennél  jobban 
izgatta  föl  Széchenyit  barátja.  Jósika  váratlan  halála,  mely 
néhány  nappal  azután  következett  be,  hogy  a  báró  Döb- 
lingben nála  ebédelt.  És  ezekhez  járult  végül  Thierry 
rendőrminiszter  Jevele,  melyben  visszautasítva  Széchenyi 
meghívását,  e  kíméletlen  szavakat  is  intézte  hozzá:  oA  té- 
bolyda megszűnt  Exccllentiádra  nézve  menedékhely   lenni »• 

Egy  kevésbbé  beteg  kedélyben  is  ezek  után  az  előzmények 
után  könnyen  támadhatott  a  gyanú,  hogy  elfogatás,  bör- 
tön, vagy  talán  orgyilok  az,  a  mi  reá  vár.  És  ez  magya- 
rázata a  kétségbeesés  vagy  őrülési  i'oham  ama  cselekede- 
ének, melylyel  Széchenyi  1 8óo  húsvét  vasárnapjára  virradó 
éjjel  önkezével   vetett  véget  életének. 

A  flkéső,  de  tartozott  szent  hódolati),  mely  « hálás 
adóját))  valódi  nemzeti  gyászként  rótta  le  Széchenyi  ha- 
lálakor, az  egyetértés,  mely  —  b.  Eötvös  József  szavai 
szerint  —  az  ő  munkás  élete  örökségeképen  jött  létre 
sírja  fölött,  nem  engesztelhette  ki  egészen  az  ő  sorsának 
tragikumát,  melyet  az  tetőz  be,  hogy  kevesebb  mint  egy 
évvel  kimúlta  után  félreismerhetetlen  előjelei  kezdtek  de- 
rengeni annak  a  kibontakozásnak  és  kibékülésnek,  a  me- 
lyet ő  keresett  és  a  melynek  eljövetele  iránti  kétségbe- 
esése vitte  a  halálba. 

Élete  munkájának  maradandó  eredményeihez,  az  intéz- 
ményekhez és  alkotásokhoz,  melyeket  létrehozott  vagy 
megindított,  méltán  sorakozik  irodalmi  munkássága,  mely- 
nek közönségesen  ismert  anyagát  halála  után  jegyzetei, 
naplói  és  levelei  segítségével  előbb  Török  János,  majd 
Zichy  Antal  és  Majláth  Béla  tetemesen  gyarapították, 
Posthumus  munkái  közé  tartozik  a  Török  Jánostól  kiadott 
Önismeret,  mely  szintén  nem  tudományos  formában  psy- 
chologiai  s  még  inkább  neveléstani  problémákkal  foglal- 
kozik, de  helyenkint  a  "BUck  eszmekörébe  csap  át. 
Naplóinak  utolsó,  valószínűleg  az  1 848-iki  eseményeket 
is  felölelő  kötete  alighanem  a  márcziusi  házkutatás  alkal- 
mával veszett  el. 

A  Széchenyi  írott  művei  és  beszédei  osztoztak  azok- 
nak a   szellemi  termékeknek   sorsában,    melyek    az   actuális 

politika  czéljait  szolgálják  ;  a  viszonyok  és  feladatok  vál- 
tozása következtében  nagy  részök  elavultnak  látszik  ma, 
bár  Gyulai  helyes  megjegyzése  szerint  épen  az,  a  mi  már 
elavult,  mert  az  életbe  ment  át,  intézményeinkben  hirdeti 
szerzője  dicsőségét.  Műveinek  történeti  becse  is  az  ő 
egyéniségének  és  korának  fontos  és  érdekes  voltánál 
fogva  sokkal  nagyobb  annál,  a  melyet  politikai  iratoknak 
a  későbbi  kor  rendesen  tulajdonítani  szokott ;  e  mellett 
könyvei  az  állam  és  életbölcseség  oly  maradandó  becsű 
gyöngyeit  tartalmazzák,  melyek  miatt  azok  positiv  tartal- 
mát is  a  legkésőbb  nemzedék  a  maga  javára,  képzésére, 
épülésére  fogja  fordíthatni.  Ez  teszi  őt  bizonyos  tekin- 
tetben ma  is  népszerű  íróvá  s  csak  az  sajátságos,  hogy 
míg  egyes  mondásai,  nézetei,  tanításai  úgyszólván  a  köz- 
tudatban élnek,  —  még  pedig  gyakran  forrásuk  ismerete 
nélkül,  —  nemcsak  műveinek  tulajdonképeni  tartalma,  de 
működésének,  életének  egybefüggő  képe,  egyéniségének 
és  szerepének  az  egykorú  eseményekhez  és  szereplőkhöz 
való  viszonya  tekintetében  is  gyakran  vajmi  homályos  és 
téves   fogalmakkal  találkozunk. 

A  Széchenyi  írói  egyénisége  és  jelentősége  megítélésé- 
nél mindenekfölött  szem  előtt  tartandó,  hogy  ő  politikai 
hivatása  szolgálatában,  nem  írói  becsvágyból,  hanem  « pá- 
lyája kényszerűségéből))  lett  íróvá  ;  könyvei  és  szónoklatai 
forrásukra  és  czéljukra  nézve  semmiben  sem  különböznek 
azoktól  a  tetteitől,  melyeknek  nyomait  politikai,  társadalmi 
és  közgazdasági  életünkben  hátra  hagyta.  Saját  vallomása 
szerint  nála  «a  hazafi  állott  elől,  csak  azután  jött  az  írós, 
szerzői  cpretensiója  nem  volt,  fáradozásának  oka  csak 
tiszta  és  becsületes  szándék))  vala.  Megfigyelhető,  hogy 
közpályája    megnyíltával     annak,   a    mit    azelőtt    naplóiban 

önmagában  mondott  el,  nagy  részét  a  közönségnek  kezdi 
hirdetni,  naplója  számára  csak  titkait  tartja  fenn  ;  írói 
hajlamának  ez  a  fejlődése  magyarázza  némileg  stíljét  is  : 
az  eszméknek  azt  a  ((tolakodó  és  szabályozhatatlan  bőségét d 
(Arany  László),  a  gondolat  és  érzés  korlátlan  uralmát  a 
mú'alkat,  sőt  néha  még  a  logika  követelményei  fölött  is 
a  pongyolaságot,  a  « tiszta  és  rendszeres  előadás  hiányát », 
azokat  o  a  magyar  mérföldet  legyőző  hosszú  szóalkatokat » 
a  minőknek  ő  maga  nevezi  körmondatait.  De  félreismcr- 
nők  ezt  az  ő  látszólagos  írói  dilettantismusát,  ha  azt  egé- 
szen önkénytelennek  és  öntudatlannak  tekintenők  ;  hogy 
öntudatos  volt,  nem  csak  az  mutatja,  hogy  ő  maga  ismé- 
telten bevallja,  sőt  olykor  huszáros  élczei  tárgyává  teszi, 
de  ennek  az  írmodornak  az  öntudatossága  és  czélzatossága 
kitűnik  irodalmi  agitátiójának  egész  természetéből  és  tak- 
tikájából, mely  mindig  főkép  azoknak  megnyerésére  és 
meggyőzésére  irányult,  a  kikről  jól  tudta,  hogy  egy  rend- 
szeres, tudományos  munkát  végig  nem  olvasnának,  de  a 
szellemes,  élcztől  szipoikázó,  csípős  gúnynyal  is  fűszere- 
zett csevegés  iránt  épen  nem  érzéketlenek,  s  a  kikrő!  azt 
is  föltételezhette,  hogy  egy  hivatásos  írónak  formailag  is 
magas  színvonalú  munkája  iránt  kevésbbé  érdeklődnek, 
mint  egy  a  társadalom  vezető  köreiben  mozgó  elkényez- 
tetett nagy  úrnak  könyvírói  szeszélyei  és  ötletei  iránt. 
Nem  szabad  felednünk,  hogy,  kivált  eleinte,  a  nyelv  nehéz- 
ségeivel is  küzdenie  kellett ,  magyarul  egyáltalán  csak 
akkor  kezdett  írni,  a  mikor  már  részt  vesz  a  közügyek- 
ben ;  a  dunántúli  tájszólás  némely  sajátosságaihoz  szívó- 
san ragaszkodik,  kedveli  olykor  a  népies  szólamokat  is, 
a  nyelv  hiányait  új  szavak  alkotásaival  próbálja  pótolni,  — 
nem   mindig  szerencsésen  ;   de  lassanként   a   nyelv   darabos. 

nehézkes  anyagát  áthevíti,  megolvasztja,  s  a  maga  képére 
gyúrja  át  hatalmas  egyénisége :  ezentúl  aztán  már  nem 
többé  a  nyelvet,  az  irályt  érezzük  műveiben,  csak  a  szei'- 
zőt,  mindenre  csodás  fényt  vető  zsenialitásával,  a  «mély 
érzés  és  metsző  gúny  vegyületét*,  mely  egyéniségét  is 
mindenekfölött  jellemezte,  a  harag  féktelen  kitörései  mellé 
helyezett  legérzelmesebb  ömlengéseket,  «Juvenális  és  Swift 
maró  gúnyának  egyesülését  Shakspere  hamleti  és  leari 
humorával))  (Gyulai).  És  érezzük  költői  lelkének  megnyi- 
latkozását is,  mert  —  bármily  csodálatosnak  látszik  —  az 
az  ember,  a  ki  váltig  hirdette,  hogy  a  politikában,  a  gya- 
korlati életben  csak  a  hideg  ész  szavára  szabad  hallgatni, 
lelke  mélyében  költői  természet  volt,  ezt  nem  csak  kcd- 
vencz  olvasmányai,  idézetei,  ifjúkorának  irodalmi  tervei 
árulják  el,  de  mint  írót  is  nem  egyszer  ragadja  el  a 
költői  ihlet.  « Könyveinek  és  beszédeinek  ezer  részlete, 
képe,  hasonlata,  kifejezése  hat  reánk  úgy,  mintha  egy 
nagy  költemény  töredéke,  egy  nagy  költői  lélek  megnyi- 
latkozása lenne.')  (Beöthy  Zsolt.)  Míg  írói  műveinek  sok- 
féle formai  hiányuk  mellett  is  ez  a  költői  ihlet  helyen- 
ként különös  zománczot  kölcsönöz,  becsüket  fokozza  író- 
juknak széleskörű  olvasottsága,  nagy  tudása  s  az  az  éleslátás, 
mely  a  dolgoknak  és  kérdéseknek  mindig  mélyére  hatol. 
A  Széchenyi  írói  jelentőségének  egyik  mellőzhetetlen 
fokmérője  végűi  a  hatás,  melyet  irodalmunk  fejlődésére 
gyakorolt.  Könyveivel,  hírlapi  czikkeivel  úttörője,  mond- 
hatjuk megalapítója  lett  a  magyar  publicistikának ;  hogy 
e  munkássága  hatásában  hamar  túlszárnyalták  mások,  az 
nem  csökkenti  úttörői  érdemét,  csak  egyik  ismétlődése 
annak  a  gyakori  történeti  jelenségnek,  mely  vezető  szel- 
lemek    ellen     oly     erőket    visz    harczba,     a     melyeket     ők 


"Bevezetés.  3  ^ 

maguk  keltettek  életre.  Még  tágabb  körre  terjed  a 
hatás,  melyet  a  nyelvújítás  gyakorlati  érvényesülése  kö- 
szönhet neki ;  azt  a  magyar  nyelvet,  a  mely  költészetünk 
számára  a  nyelvújítási  harcz  befejezéseképen  a  Vörös- 
marty műveiben  kialakult,  Széchenyi  segített  bevinni  az 
életbe;  és  nem  csak  az  irodalom  nyelvét,  az  irodalmat 
magát  az  ő  példája,  az  ő  hatása  tette  nálunk  igazán  tár- 
sadalmi közszükségletté.  Beöthy  Zsolt  helyesen  mondja, 
hogy  ő  első  volt  államférfiaink  között,  ki  a  magyar  köl- 
tészet nemzeti  politikai  jelentőségét  méltatta,  előtte  mint- 
egy fl  megnyitotta  az  alkotmány  sánczait;*  személyes  ha- 
tása íróink  egy  egész  sorára  s  épen  költőinkre  félre- 
ismerhetetlen ;  az  academia  megalapításával  nem  tett  keve- 
sebbet irodalmunkért,  mint  azzal  a  viszonynyal,  melyet 
személye  s  az  írók  között  fentartott,  a  példával,  melyet 
az  irodalmi  tevékenység  megbecsülésére  adott  s  végűi 
azzal,  hogy  főkép  az  ő  igyekezetének  eredményeképen  lett 
Pest,  az  irodalmi  középpont,  egyúttal  az  ország  fővárosává. 
Az,  a  mi  Széchenyit  mint  írót  jellemzi,  megvilágítja  az 
ő  szónoki  szerepét  és  jelentőségét  is.  Szónok  ő  a  classi- 
kus  rhetorok  értelmében  semmi  esetre  sem  volt,  de  nálunk 
és  az  ő  korában  azt  a  hatást,  a  melyet  a  közéletre  gya- 
korolt, soha  el  nem  érhette  volna  bizonyos  nemű  szónoki 
tehetség  nélkül,  s  nem  csak  kortársainak  tanúságtétele, 
de  beszédeinek  és  azok  hatásának  tanulmányozása  —  a 
régibb  országgyűlések  hiányos  naplóföljegyzései  daczára  — 
meggyőz  arról,  hogy  Széchenyi  szónoki  tehetsége  a  maga 
nemében  ép  oly  érdekes  és  eredeti  volt,  mint  írói  egyé- 
nisége, s  szónoki  szerepéhez  az  a  különleges,  elévülhetet- 
len érdem  is  fűződik,  hogy  —  mint  már  említettük,  — 
6  volt  az  első,   ki  a   magyar  parlamenti   szónoklatot  a  latin 

ékesszólásban  legtovább    gyönyörködött   magyar    főrendek 
körében   meghonosította. 

A  szónoki  pályán  még  küzdelmesebb  kísérletezés  vitte 
őt  előre,  mint  az  iróin  ;  naplója  tanúskodik  róla,  hogy 
első  felszólalásának  izgalmai  szinte  kétségbe  ejtették  a 
felől,  fog-e  valaha  nagy  közönség  előtt  hidegvérrel  be- 
szélni tudni?  Még  később  is  naplóiban  gyakran  nyilatko- 
zik elégedetlenül,  saját  idegessége,  zavart  és  akadozó  elő- 
adása fölött ;  ilyen  önvallomásokat  olvasunk  oly  beszé- 
deiről is,  melyek  a  közönség  tapsaival  találkoztak,  még 
élesebben  szólnak  akkor,  mikor  már  egyéniségének  varázsa 
hanyatlóban  volt.  Kecskeméthy  Aurélnak  igaza  van  abban, 
hogy  az  eszméknek  az  a  buja  gazdagsága,  s  a  szellemnek 
az  az  egyszerre  mindenre  való  kiterjedése,  mely  Széche- 
nyit jellemezte,  magában  véve  nagy  akadálya  az  ékesszó- 
lásnak ;  e  mellett  beszédeire  sohasem  készült,  azok  — 
eltekintve  a  felolvasott,  academiai  beszédektől  —  mindig 
temperamentumos  rögtönzések,  pillanatnyi  inspiratio  szü- 
leményei voltak  s  már  ezért  sem  mérkőzhettek  formai 
tökély,  alaposság,  átgondoltság  tekintetében  a  Deák  és 
Eötvös  szónoklataival.  Nem  lehet  azonban  mondani,  hogy 
tárgyát  mélyen  át  nem  gondolta  volna,  mert  hiszen  leg- 
többször oly  kérdésekről  nyilatkozott,  melyeket  már  hosz- 
szasabban  hánytorgatott  elméjében,  de  az  a  forma,  mely- 
en véle  menyét  beszédjében  kifejezte,  mindig  a  pilla- 
natnyi helyzet  és  hangulat,  az  esetleges  támadások  és 
ellenvetések,  az  éppen  akkor  elérni  kivánt  czél  hatása 
alatt  született  s  ebben  rejlett  magyarázata  a  benyomásnak 
is,  a  melyet  keltett ;  a  mily  melegen,  sőt  hevesen  voltak 
átérezve,  közvetlenül  és  őszintén  elmondva  beszédei,  ép 
oly   élénk   és   biztos    volt    hatásuk     is.   Föllépésének,   moz- 

dulatainak  és  arczizmai  játékának  némely  sajátossága, 
mondhatni  kűlönczsége  is  hozzájárult  a  figyelem  fölkelté- 
séhez és  lekötéséhez;  a  << szabatosság  és  iskolás  beosztás 
teljes  mellőzése*  (Zichy  A.)  a  szeszély  csapongásai,  a 
gyakori  kitérések,  átugrások  és  ismétlések  legkevésbé  sem 
szolgáltak  akadályul  arra  nézve,  hogy  Széchenyi  magával 
tudja  ragadni  hallgatóságát,  hogy  ellenséges  hangulatban 
olykor  a  maga  javára  fordulatot  idézzen  elő,  hogy  a 
legjelesebb  szónoklatok  hatását  ellensúlyozni  tudja  s  hogy 
Kossuthot  országgyűlési  tudósításaiban  egyszer-másszor 
magasztaló  elismerésre  indítsa.  Kemény  Zsigmond 
Széchenyinek  mint  szónoknak  gyöngeségét  abban  látja, 
hogy  beszédeiben  sohasem  tudott  saját  szellemének  leg- 
magasabb nézpontjáig  fölemelkedni  s  hogy  szavakkal 
megható  és  mély  érzelmeket  festeni  képes  nem  volt  ;  míg 
az  irodalomban  tudott  a  kebel  legérzékenyebb  húrjain 
játszani,  mint  szónok  sokakat  ragadott  tapsokra,  de  sen- 
kit könnyekre;  szerinte  Széchenyinek  vannak  beszédei, 
t melyeken  az  ember  végigragyogni  látja  a  lángész  szivár- 
ványát ;  de  földre,  hova  lábát  vethesse,  alapra,  melyen 
lelke  megpihenjen  és  irányt  vehessen,  közelben  s  távol- 
ban egyaránt  nem  talál  :  minden  villanyos,  csillogó,  fan- 
tasztikus alakú  eszmeföllegekből  áll  és  egy-egy  nagy  gon- 
dolat elmosódott  vagy  szaggatott   körrajzaiból. » 

Mindent  összefoglalva,  Széchenyit  mint  politikust,  írót, 
és  szónokot  egyaránt  kétségtelenül  ujabbkori  politikai  tör- 
ténetünk legérdekesebb,  mert  legsajátosabb,  legeredetibb, 
szövevényes,  szinte  talányszerű  alakjának  mondhatjuk. 
Lénye,  élete,  működése  a  történeti  és  lélektani  búvárlat 
egyik  kedvencz  és  kimerítethetlen  tárgya,  mert  mindenkit 
új    fölfedezésekre   csábít   s   valóban     alkalmas   is   arra,    hogy 

mindig  üj  meg  új  szempontokból  nézve  újabb  színben, 
világításban  is  tűnjék  föl.  Ez  magyarázza  meg  másrészt 
azt  is,  hogy  míg  Széchenyi  tiszta  hazafisága,  rendkivűli 
szellemi  és  lelki  tulajdonai  s  életének  nagy  és  maradandó 
eredményei  úgy  összes  jelentősebb  kortársait  mint  az  utó- 
kornak még  legkevésbé  jóakaró  bírálóit  is  egyhangú  és 
föltétlen  elismerésre  indítják  iránta,  működésének  egyes 
mozzanatai,  egyéniségének  egyes  nyilvánulásai  mégis  a 
legellentétesebb,  gyakran  a  megfoghatatlanságig  félszeg 
megítélésben  i-észesűitek  s  nyilvános  pályájának  második 
szakában  őt  úgyszólván  egészen  elszigetelve  s  népszerűsé- 
tő)   megfosztva   láttuk. 

A  Széchenyi  alakja  valóban  kiegyenlíthetetlen  ellen- 
mondások  vegyüléséből  alkotottnak  látszik,  melyek  csak 
magas  nézpontról,  mélyreható  tekintet  előtt  olvadnak  meg- 
érthető harmóniában  össze.  Fölületes  szemléletre  már 
pályája  is  rejtélynek  tűnik  föl.  Mint  katona,  távol  hazá- 
jától, ennek  viszonyait  alig  ismerve,  nyelvét  fogyatékosan 
beszélve,  egyszerre  tudatára  ébred  annak,  hogy  hivatása 
nemzetének  újjászületését  faji  alapon,  gyakorlati  úton  meg- 
indítani ;  határozottan  aristokrata  érzülettel  agitatiót  indít 
a  nemzeti  előjogok  ellen,  megbontja  a  feudális  tábort, 
előkészíti  az  alkotmánynak  szabadelvű  és  demokrata  szel- 
lemű átalakítását ;  látszólag  egészen  készületlenül  lépve  az 
irodalmi,  nevezetesen  a  publicístikai  pályára,  rövid  idő 
alatt  az  ország  legolvasottabb  írójává  lett ;  mikor  a  reform- 
mozgalom erősebb  hullámokat  vet,  útjába  áll,  népszerű- 
sége föláldozásával  vállalkozik  a  mérséklő  és  fékező  hálát- 
lan és  eredménytelen  szerepére  ;  mikor  aztán  egy  európai 
szellemi  áramlat  ereje  hamarább,  mint  bárki  gondolta  volna, 
teljes    diadalra    viszi    a    reformtörekvést,   egy    perezre   — 

saját  vallomása  szerint  —  átengedi  magát  a  nemzete  újjá- 
születése fölötti  csendes  örömnek,  mert  hiszen  «maga  is 
járult  valamivel  hozzá  !»  De  csakhamar  felülkerekednek 
már  előbb  érzett  s  hangoztatott  balsejtelmei  ;  előbb  mint 
minden  honfitársa,  meglátja  a  fenyegető  katastropha  ve- 
szélyét ;  képtelen  levén  azt  elhárítani  —  megőrül  ;  vissza- 
térő eszmélete  arra  a  rettentő  szemrehányásra  indítja  ön- 
maga ellen,  hogy  miért  is  igyekezett  nemzetét  békés  fék- 
telenségéből  felrázni,  s  ezáltal  a  romlás  útjára  vinni  ; 
majd  ismét  egy  reménysugár  éleszti  föl  lelkét,  de  annak 
pillanatnyi  elsötétülése  elég,  hogy  kétségbeesése  a  halálba 
űzze. 

Az  egymást  kergető  paradoxonok  e  sorozatát  kiszíne- 
zik a  lelki  élet  egyes  momentumainak,  a  jellem  egyes 
vonásainak  szembetűnő  ellentétei  :  a  politikában  az  ész 
kizárólagos  uralmát  hirdető,  népét  az  sok  népévé »  ne- 
velni akaró,  az  anyagi  erők  fontosságára  utaló  utilitárius 
államférfiú,  a  kit  mégis  a  honfiúi  szívfájdalom  eszétől  foszt 
meg,  míg  a  mindig  a  szenvedélyekre  hivatkozó  érzelem- 
politikusok teljes  épségben  őrzik  meg  lelki  egyensúlyukat ; 
a  mély  és  buzgó  vallásosságú  ember,  ki  mint  fiatal  huszár- 
kapitány az  élet  ezer  öröme  között  sohasem  feledkezik 
meg  ájtatosságáról  és  gyónásáról,  aggkorában  szinte  val- 
lásos rajongásba  esik  s  végűi  mégis  öngyilkossá  lesz ;  az 
önbizalom,  akaraterő,  tettvágy  és  szívósság  mintaképe,  ki 
mégis  minden  órában  kitéve  látszik  nemcsak  a  csapongó 
szeszélynek,  de  a  csüggedés  és  kétségbeesés  kísértéseinek 
is  ;  a  merészségig  bátor  férfi,  ki  mindenkivel  és  minden- 
nel szembeszáll  s  a  ki  azért  mégis  a  közdolgokban  a 
félénkségig  óvatos  és  aggodalmaskodó  ;  a  biztosan  szá- 
mító,  mindig  a   gyakorlati   irányba    hajló  ész,   mely  mégis 

gyakran  a  költői  képzelgéstől  látszik  tovaragadtatni,  s 
végűi  a  lénye  minden  gyökérszálával  hazájához  és  fajá- 
hoz kötött  hazafí,  ki  nr.égis  az  emberi  civilisatio  nagy, 
közös  vívmányainak  legmagasabb  nézőpontjairól  kérlelhe- 
tetlenül korholja  honfitársainak  hibáit  és  félszegségeit,  sőt 
ezek   iránt   nem   egyszer  valódi   undort  árúi   el. 

Azt  a  legközkeletubb  tévedést,  melyet  a  Széchenyi  meg- 
ítélésében az  ő  lényének  problematikus  szervezete  keltett, 
ntintha  ő  hidegszívű,  számító,  érzékkel  csak  az  anyagi 
kérdések  iránt  bíró  politikus  lett  volna,  életének  tragi- 
kuma legelőbb  döntötte  meg.  A  későbbi  magyarázatok 
közül,  melyek  e  problémába  világosságot  és  összhangot 
igyekeztek  hozni,  talán  legmerészebb  és  legszerencsétle- 
nebb is  a  Grünwald  Béláé,  a  mely  a  Széchenyi  lelki  éle- 
tét és  vele  tulajdonképen  közéleti  működését  is  majdnem 
kezdetétől  végéig  egy  öröklött  baj  pathologiai  alapjára  he- 
lyezi s  a  psychiatria  körébe  utalja.  Okot  erre  tudvalevőleg  a 
Széchenyi  naplója  szolgáltatott,  ez  az  ő  (huszonegy  köte- 
tes titkos  számadása  önmagával »,  melybe  még  meggyónt 
bűneinek  jegyzékét  is  beiktatta,  melyet  fiatalkorában  el- 
égetni készült,  de  végrendeletében  titkárának  ajándéko- 
zott, melyet  kortársai  nem  ismertek  s  a  mely  egészében 
ma  is  csak  a  tudományos  világnak  hozzáférhető.  Igaz, 
hogy  e  napló  tanúsága  szerint  Széchenyit  már  28  éves 
korától  kezdve  környezte  időnkint  az  öngyilkosság  gon- 
dolata ;  igaz,  hogy  körülbelül  ugyanattól  az  időtől  kezdve 
a  hypochondria  félreismerhetetlen  jeleivel  találkozunk  nála, 
melyek  gyakran  a  halálsejtelemig  fokozódnak  s  egyébiránt 
nemcsak  a  saját,  de  olykor  az  övéinek  egészségi  állapota 
felőli  túlzott  aggodalmakban  is  nyilvánulnak  ;  másrészt 
gyakran   épen   az   a   tárgyilagosság   döbbent   meg  e   napló- 

ban,  melylyc)  írója  a  saját  tetteit,  mulasztásait  mint  egy 
harmadik  személyéit  bírálja  e),  s  bár  sikereit  is  följegyzi  — 
minden  tíílzás  nélkül,  inkább  tartózkodóan,  —  hibáiért 
önönmagát  gyakran  mint  egy  vásott  gyermeket  szidja 
meg.  Nézetem  szerint  Széchenyi  csak  rendkívül  impres 
sionabilis  kedély  volt  és  rendkívül  őszinte,  s  e  mellett 
bizonyára  nem  annyira  hiúságból,  mint  inkább  a  túlzott 
lelkiismeretesség  egy  nemétől  indíttatva,  naplóját  —  talán 
mondhatjuk:  saját  szerencsétlenségére  —  megóvta  az  enyé- 
szettől. Ha  minden  hányatott  életű  ember  ily  pontosan 
följegyezné  változó  hangulatait  s  e  följegyzéseket  átadná 
az  utókornak,  azt  hiszem,  a  történelem  szereplő  nagy- 
ságai között  keveset  találnánk,  a  ki  elkerülné  azt  a  sor- 
sot, hogy  elmeépsége,  szellemi  egyensúlya  iiánt  kételyek 
támadjanak. 

De  jellemének  megítélésére  azt  a  tanulságot  minden- 
esetre levonhatjuk  a  Széchenyi  naplóiból,  a  mit  már  báró 
Eötvös  József  emlékbeszédében  így  fejezett  ki:  «Nem 
volt  férfiú,  ki  a  közélet  pályáján  megőszülve  első  fellépé- 
sétől élete  végéig  oly  egészen  érzelmeinek  hatalma  alatt 
áHott  volna,  mint  épen  6.»  És  e  tekintetben  a  tőle  teljes 
jóhiszeműséggel,  de  bizonyára  inkább  taktikai  czélokból, 
mint  saját  érzése  sugallatából  hirdetett  doctrina  az  ész  és 
szív  különválasztásáról  a  politikában,  legkevésbbé  sem  té- 
veszthet meg.  Azt  a  véleményt  melyet  egy  legújabbkori, 
nem  épen  jóakaró  bírálója  nyilvánított  Széchenyiről,  mely 
szerint  ő  hamleti  természet  lett  volna,  tehát  mindig  két- 
kedő, túlérzékeny,  gyönge  idegzetű,  megczáfolják  mind- 
azok a  nagy  alkotások,  melyek  máskép,  mint  szigorúan 
tervszerű  eljárással,  hajthatatlan  szilárdsággal  és  szívósság- 
gal s  gyakran  merész  elhatározással  létrehozhatók  egyálta- 

Ián  nem  lettek  volna.  Az  érzelmek  heves  küzdelme  Szé- 
chenyinél mindig  csak  addig  tartott,  míg  valamennyi  kö- 
zött a  legeszményibb,  a  legnemesebb  nem  emelkedett 
uralomra  a  többi  fölött ;  a  mily  eszményi  volt  szerelme 
későbbi  neje,  Seilern  Crescence  iránt,  barátsága  Wesse- 
lényi iránt,  oly  eszményi  volt  politikájának  egész  credo-ja 
is;  kezdve  az  ifjúkori  öntudatos  elhatározáson:  c életét  a 
hazának  és  az  emberiségnek  szentelni",  később  a  népsze- 
rűséggel való  büszke  szakításban,  mikor  azt  meggyőző- 
dése és  hazája  érdeke  követelte,  végűi  az  önvád  marczan- 
golásaiban  akkor,  mikor  a  nagy  hajótörés  menekültjei 
kifogyhatatlanok  voltak  egymás  megvádolásában.  Politiká- 
jának ez  az  eszményi  vonása,  mely  a  czélzatban,  a  lelki 
rugókban  rejlik,  semmikép  sem  állítható  ellentétbe  azzal  a 
körülménynyel,  hogy  ő  volt  első  nagyobb  szabású  politi- 
kusunk, ki  az  anyagi  javaknak,  mint  nemzeti  errőforrá- 
soknak  fontosságára  irányozta  kortársai  figyelmét ;  és 
hasonlóképen  nem  téveszthet  meg  az  a  sokaktól  hiúság- 
nak, féltékenységnek,  sőt  irigységnek  minősített  türelmet- 
lenség, a  melylyel  mások  nézeteivel,  törekvésével  gyakran 
szembeszállott.  O  annyira  azonosította  magát  a  nemzeti 
fejlődéssel,  hogy  annak  minden  követelményét,  —  melyet 
t.  i.  ő  olyannak  látott,  —  egérzen  összeolvasztotta  egyé- 
niségével, a  miből  szükségkép  következett  a  subjectivitás, 
melylyel  e  kérdéseket  mindig  tárgyalta.  Végévei  egyik  köz- 
vetlen szemlélője,  Kecskeméthy  Aurél,  találóan  mondja,  hogy 
Széchenyi  azt,  a  mi  a  hazáért  tett,  olyannak  tekintette, 
mintha  önmagáért  tette  volna  ;  ezt  a  hazát  ő  az  övének 
nézte,  érzelmében  személye  a  nemzettel,  hazaszeretete  ön- 
szeretetével  teljesen  összeforrt :  ezért  szenvedett  is  a  haza 
miatt  oly    sokat,    de    ezért    nem   is   vehetjük    zokon,   hogy 

hazaszeretete  sugallatával  szemben  ellenmondást,  szembc- 
szállást  nem  tűrt. 

A  fővád,  mely  politikai  működését  érte  :  a  következetlen- 
ség, a  meghátrálás  vádja  azoknak  az  elveknek  a  gyakor- 
lati követelményei  elől,  melyeknek  ő  maga  nyerte  meg  a 
közvéleményt,  tulajdonképen  a  közte  és  Kossuth  között 
kifejlődött  antagonismusban  gyökerezik.  Azok,  a  kik  e 
küzdelemben  Kossuth  oldalára  állottak,  az  ő  igazolására 
a  hitehagyás  vádját  szegezik  Széchenyi  ellen ;  a  kik  az 
utóbbinak  adnak  igazat,  —  kivált  a  forradalom  után  való 
kiábrándulás  hatása  alatt  —  hajlandók  egészen  Kossuthot. 
okolni  azért,  hogy  a  Széchenyi  programmja,  a  hazának 
« ingadozás  nélküli  átvarázsolásao  modern  alkotmányú,  ki- 
fejlett állammá,  meg  nem  valósulhatott  s  a  beállott  katas- 
tropha  egy  időre  minden  reményt  eltemetett.  Ezt  az 
ellentétet  legélesebben  Kemény  Zsigmond  fejezi  ki  Szé- 
chenyiről közvetlenül  a  forradalom  ulán  írt  jellemrajzában, 
mondván  :  a  A  lefolyt  évtized  alatt  két  egyéniség  vala  any- 
nyira  ellenkező  hatásban  és  irányban,  hogy  az  egyik  pá- 
lyájának igazolása,  a  másik  kárhoztatását  vonja  okvetlenül 
maga  után.  Széchenyit  és  Kossuthot  értem.*  És  míg 
Kemény  következtetései  Széchenyit  igazolják  s  tehát 
szükségkép  Kossuthot  sújtják,  az  így  felállított  tétel  súlya 
alatt  létrejött  újabban  tudományos  téren  egy  kísérlet  arra 
nézve  is,  hogy  a  Széchenyi  nagysága  feláldoztassék  a 
Kossuth-cuJtus  oltárán. 

Azt  hiszem,  nemzeti  pantheonunk  mindkettőt  csonkítat- 
lan  nagyságában  fogadhatja  magába  egymás  mellett  is,  s 
az,  hogy  működésük  egy  időben  ellentétes  volt,  nem 
csökkentheti  annak  a  ténynek  értékét,  hogy  mindkettőnek 
tüneményes  alakja    a    mi   hazánknak,   a  mi  történetünknek 

ékessége.  Nemzeti  ts  állami  újjászületésünk  megindítója 
Széchenyi,  befejezője  Kossuth  ;  a  ránk  nehezedett  végzet 
meg  nem  foszthatott  mindenkorra  és  egészen  attól,  a  mit 
ők  ketten,  fölváltva  vezetve  a  nemzetet,  létrehoztak.  A  tör- 
ténelem valószínűleg  sohasem  fog  végérvényes  és  csalha- 
tatlan Ítéletet  mondhatni  a  fölött,  hogy  a  nemzet  és  az 
uralkodóház  közötti  nagy  összeütközés  elmaradt,  s  a  nagy 
közjogi  átalakulás  békésen  létrejött  volna-e,  ha  a  negyve- 
nes évek  elején  a  nemzet  Széchenyi  szavára  hallgat  s  az 
6  taktikáját  követi  ;  de  viszont  nem  lehet  Széchenyit  hite- 
hagyással vádolni  azért,  mert  előre  látott  oly  következ- 
ményeket, melyek  majdnem  betű  szerint  beállottak,  és 
mert  a  conventionális  fogalmak  szerint  szabadelvűből  con- 
servatívvá  lett  akkor,  a  mikor  meggyőződése  szerint  a 
nemzetet  a  mérséklet  útján  tartani  s  túlzásoktól  óvni 
kellett. 

Az  ő  politikai  prograrr.mjának  kétségtelenül  hiánya, 
hogy  Ausztriához  való  viszonyunk  szabályozására  vonat- 
kozó nézeteit  abban  világosan  ki  nem  fejtette  ;  aligha 
tévedünk,  ha  azt,  a  mit  néhány  évvel  az  ő  halála  után  a 
nemzet  egy  harmadik  nagy  lia,  Deák  Ferencz  megoldás- 
képen fölállított  és  keresztülvitt,  olyannak  tekintjük,  a  mi 
a  Széchenyi  eire  vonatkozó  eszméinek  és  irányának  meg- 
felelt volna.  Programmjának  ezt  a  hézagát  az  a  felfogása 
magyarázza  meg,  mely  szerint  ő  bízott  abban,  hogy  ha 
nemzetünk  a  békés  fejlődés  útján  fajilag,  értelmileg  és 
vagyonilag  megerősödik,  a  közjogi  viszony  terén  súlya 
önként  fog  érvényesülni  s  fogja  részére  az  önállóságot 
biztosítani.  Ebben  tévedhetett,  de  tévedtek  és  tévednek 
bizonyára  még  jobban  azok,  a  kik  azt  hiszik,  hogy  a  köz- 
jogi keretek  tágítása  előbbre    viheti  a   nemzetet  akkor  is, 

ha  nem  képes  azokat  értelmi  és  gazdasági  súlyának  ele- 
ven erejével  megtölteni.  És  épen  e  kérdés  körűi  érvénye- 
sül a  Széchenyi  politikai  szerepének  egész  korszakos  fon- 
tossága. O  új  eszmekört  vitt  be  a  magyar  nemzeti  poli- 
tikába, új  irányban  nyitotta  meg  annak  láthatárát  kora  és 
a  jövendő  számára.  Nemcsak,  hogy  ő  előtte  politikusaink 
az  anyagi  kérdések  és  mozgalmak  befolyását  az  eszmék 
fejlődésére  s  az  állam  formáira  és  sorsára  kellően  meg- 
érteni és  megbecsülni  nem  tudták  ;  mindaz,  a  mi  nem 
szorosan  véve  a  közjogi  sérelem  vagy  közjogi  vívmány 
fogalma  alá  tartozik,  tulajdonképen  idegen  elem  volt  addig . 
a  magyar  politika  gondolatvilágában.  Ö  állította  föl  a 
haladásnak  azt  a  programmját,  mely  míg  anyagi  téren 
előbbre  visz,  egyúttal  szellemi  téren  kifejti  a  fajunkban 
rejő  kincseket,  s  egy  a  maga  sajátosságai  szerint  kifejlett 
nemzettel  ajándékozza  meg  az  emberiséget ;  ő  terelte  a 
figyelmet  a  gazdasági,  értelmi  és  erkölcsi  erőviszonyok 
föltételeire  és  hatására  s  ő  volt  nálunk  az  első,  ki  a  tár- 
sadalmi kérdések  világába  bepillantott  s  azok  jövő  szere- 
péről fogalommal  és  világos  ítélettel  hírt.  És  ezért  a 
nemzeti,  faji  alapon  nyugvó  magyar  gazdasági,  társa- 
dalmi és  kultúrpolitika  minden  időben  joggal  őt  fogja 
megalapítójának   vallhatni. 

Berzeviczy  Jílberi. 

HONNUNK 
SZEBBLELKŰ  ASSZONYINAK. 


Fogadjátok  Hazám  érdemes  Leányai!  Tiszteletem  s 
Szeretetem  jeléül  ezen  kis  munkám  ajánlását.  Vegyé- 
tek, bár  férfiakhoz  illendőbbnek  mondják  azt  sokan, 
nyájas  kegyességgel  pártfogástok  alá.  A  Tlileírül  szólok, 
s  a  mi  belőle  foly,  a  becsületrül,  az  adott  szó  szentsé- 
gérül, a  cselekedetek  egyenességérül,  s  igy  Előttetek 
sem  lehet  a  tárgy  idegenebb,  mint  előttünk,  mert  annyi 
Nemes  és  Szép,  a  mi  az  Emberiséget  felemeli,  a  Ti 
Nemetek  műve.  Ti  viszitek  karjaitokon  életbe  a  kisded 
nevendéket,  s  jó  Polgárrá  nevelitek  ;  a  Ti  nemes  Tekin- 
tetetekbül  szí  a  férfi  lelki  erőt  és  elszánt  bátorságot.  S 
ha  léte  alkonyodik  a  haza  ügyében.  Ti  fontok  koszorút 
homloka  körűi.  Ti  vagytok  a  polgári  Erény  s  Nemze- 
tiség védangyali,  mely  Nélkületek,  higyjétek,  soha  ki 
nem  fejlik,  vagy  nem  sokára  elhervad,  mert  Ti  vontok 
minden  körűi  bájt  és  életet.  Ti  emelitek  egekbe  a  port 
s  halhatatlanságra  a  halandót.  Üdvözlet  és  hála  Néktek ! 


ELŐSZÓ. 


Nincs  oly  bölcs  a  világon,  ki  még  igen  sok  hasznos- 
sal ne  nevelhetné  tudományit,  mint  viszont  alig  van  oly 
tudatlan  a  földkerekén,  kitül  egyet  s  mást  nem  lehetne 
nagy  haszonnal  tanulni.  Minden  emberben  van  valami 
jó,  mint  virágokban  méz,  s  igy  remélhetem,  a  közönség 
engedőleg  fogja  ezen  Értekezést  fogadni. 

Én  azt  szeretem  hinni :  minden  jobb  lelkű  ember 
bizonyos  vágyást  hordoz  szivében  —  habár  sejtetlen 
is  —  magán,  felebarátin  s  mindenen,  a  mi  őtet  kör- 
nyezi, szüntelen  javítni.  Ezen  a  tökéletesbhez  ellent- 
állhatatlan  vonzódás  legszebb  tulajdona  az  emberi  lélek- 
nek; s  a  mint  halhatatlan  része  jobban  és  jobban  fej- 
ledez,  annál  inkább  nő  és  erősödik  az  benne.  És  e 
szünetlen  vágyás  következésében  leend  lassan  lassan  a 
vad  esquimaux  emberré,  az  által  emelkednek  egész 
nemzetek  előbb  utóbb  tökéletesb,  virágzóbb,  boldogabb 
létre,  s  annak  mindennapi  előmenetelét  gátolni  akarni, 
épen  oly  haszontalan  munka,  mint  annak  ügylétét  ta- 
gadni, öncsalás. 

Előbbre  és  magasabbra  törekedik  az  ember,  ez  két- 
séget nem  szenved,  s  mi  azt  minden  tárgyban  láthatjuk. 
Csak  ujabb  időkben  is  mennyire  javult  Hazánk  némely 
részeiben,  teszem,  a  földművelés,  mezei  gazdaság? 
Lakásaink  hogy  csinosodtak,  városink  mely  szerfelett 
szebbültek?  sat.  És  ha  nem  történt  is  nevezetes  és  még 
sok  lábra  nem  állíttatott,  a  mi  említést  érdemelne,  nem 
halljuk-e  legalább  szinte  mindenki  szájában  a  panaszt? 
Egynek  az  utak  rosszak,  másnak  kereskedés,  vizi  csa- 
tornák, vasutak  kellenének;  ennek  a  szegények  és  kol- 
dusok nagy  száma  terhes  ;  annak  a    nyelv   nem   eléggé 


^4  Gróf  Széchenyi  István. 

halad,  az  olvasók  mennyisége  csekély;  megint  mások 
az  éjjeli  világítás  hiját  kárhoztatják  városainkban,  nem 
különben  a  trottoirok  és  fedélcsatornák  nem  létét ;  ismét 
mások  a  tömlöczöket  és  foglyok  tartását  gondolják 
hibásoknak  és  több  eféle. 

Hogy  minden  időben  volt,  van  és  lesz  is  panasz,  ter- 
mészetes;  de  igen  különbözik  zjavítni  ki'^ánástuL  Amaz 
magával,  embertársival,  kormánynyal,  egy  szóval  min- 
dennel való  elégedetlenségbül  foly,  s  többnyire  alacsony 
haszonkeresés,  vagy  romlott  sárepe  nyavalája.  Emez 
pedig  embertársihoz,  hazájához  és  a  tökéleteshez  vonzó 
szeretetbül  ered  és  szebb  lelkek  sajátja. 

Ezen  szebb  és  jobb  ösztön  nálunk  szembetűnően 
nevekedik,  s  nagy  szám  készen  áll,  fáradsága  és  java 
egy  részének  áldozatjával,  egyet  s  mást  hazája  vagy 
legalább  vidéke  virágzatára  és  gyarapodására  clőmoz- 
dítni  és  felállítni.  Soknak,  igen  soknak  czélja  csak 
Egy —  nemes  és  dicső,  s  nem  egyéb,  mint  a  közjó  elő- 
mozdítása; de  annál  különbözőbbek  és  többfélék  azon 
módok,  melyeket  mindenki  a  közczél  elérése  végett 
legfoganatosbaknak  tart,  s  melyekhez  ragaszkodik.  — 
Mindegyik  építni  akar,  s  mind  ugyanazon  egy  épüle- 
ten, de  a  talpkövet  szinte  mindegyik  máskép  és  más- 
hová akarja  rakni,  s  mindegyik  különb  móddal  fog  az 
építéshez.  Sok  az  első  emeleten  kezdi,  némely  annak 
ki  festésével,  s  némely  szinte  a  háztetejével  gondolja 
Icgjózanabbnak  a  munka  kezdetét.  —  Igazi  talpkövet 
ritka  rak. 

ccBár  csak  szabad  volna  a  Horvátországi  Ludovica 
útD  —  így  szól  az  egyik.  —  «Volna  biz  inkább  függő 
híd  Pest  és  Buda  közötti)  —  felel  a  másik.  —  <rMin- 
denek  előtt  sétáló-helyeket  készítsünk,  s  a  pesti  Duna 
partjaira  fákat  ültessünk,  mert  azok  növéséhez  idő  kell, 

és ))  «Ez  már  mély  okoskodás!  Állítsunk  magyar 

Theatrumot  inkább,  az  terjeszti  a  nemzetiséget  és  nem 
a  fákl»  —  igy  bölcselkednek  mások.  —  «Csak  külföl- 
dön ne  laknának  mágnásink,  költenék  pénzeket  jószá- 
gikon    és    járnának    csak    vármegye-gyűlési nkre.i>    — 

dHiszen  az  nem  árt,  csak  az  a  külföldi  ruha,  kapcza 
és  czipő,  meg  az  a,  hogy  is  mondják  csak,  CoUier  Grec 
ne  csufítná  magyar  testeiket  és  képei ket»  —  igy  szi- 
tálják az  igazságot  megint  mások.  —  « Papiros-pénz  öl 
bennünket,  bár  körmöczi  aranyunk  volna  és  bányáink 
temérdek  kincse  hazánkban  maradna. »  —  «Nem  ez, 
barátomi)  —  felel  erre  más  —  «csak  a  só,  csak  a  só 
ne  volna  oly  drága.»  —  És  számtalan  több  efélék! 
Csakhogy  kiki  saját  gondolatját  hiszi  legmélyebb  sar- 
kalatkőnek, s  leg-  és  legelső  lépésnek,  melynél  hazánk 
lehető  előmenetelét  kezdeni  kellene. 

Sokan  pedig  minden  hátramaradásunkat  a  kormány- 
nak tulajdonítják.  —  Az  Appalto,  a  Harminczad  okozza 
képzeletekben  nyomorúságunkat.  Csak  az  ne  volna, 
diszlenék  akkor  minden.  Számosan,  szomszédink  — 
kikkel  közös  Urunk  van  —  kárán  akarják  alapítni  a 
magyar  szerencsét ;  és  szünet  nélkül  a  vám,  csak  a  vám 
körül  fárítgatják  eszeket.  Mint  a  félszemű,  ki  mindég 
azon  szomorkodik,  hogy  vak  szemével  nem  lát,  s  nem 
örvend  inkább  a  természet  csudáin,  melyek  megmaradt 
szeme  kristályában  festékeznek.  Vagy  mint  ama  gazdák, 
kik  szánakozó  mosolygással  hallják  yong,  \oppe,  Thaer 
neveit ;  uj  systemákrul,  váltógazdaságokrul,  szederfák- 
rul  sat.  pedig  hallani  sem  akarnak,  de  magokat  sokkal 
eszesebb  és  úgynevezett  practicusabb  gazdáknak  tart- 
ják, ha  mind  ezen  esztelenségekkel  nem  bajlódnak,  — 
s  minden  jobb  industria  helyett  jobbágyiktul,  a  mit 
bérben  birnak,  elszedik,  azokat  legjobb  földeiktül  meg- 
fosztván, újonnan  regulázzák,  s  őket  lassan-lassan  ere- 
jekbül  kiveszik,  és  aztán  szinte  hazafirlanságnak  állítják, 
ha  valaki  a  magyar  adózó  nép  sorsát  e  részben  irigy- 
lésre méltónak  nem  véli ;  az  egész  alkotmánynak  fel- 
fordulását jövendelik  pedig,  ha  a  kormány  az  ő  ugyan- 
csak geniaíis  gazdálkodási  módjokat  gátolja,  s  a  köz- 
népnek pártját  fogja,  Így  gazdálkodik  szomszédunk  a 
török  is,  s  akármit  mond,  tagadni  nem  lehet,  hogy 
ennél  könnyebb,  egyszerűbb  és  olcsóbb  földművelési 
mód  a  világon  nincs!  Szóval:  sokan  csak   mindég   más 

kárán  akarnak  gyarapodni,  vagy  ott,  a  hol  lehetetlen, 
s  ncni  oly  módokhoz  nyúlni,  melyek  által  mind  a  két 
rész  nyertes  lehetne. 

Némelyek  szomorúan  fütyörészik  el  a  mohácsi  ve- 
szedelem nótáját,  s  azt  hiszik,  ott  van  koporsója  min- 
den scytha  fénynek.  S  tán  ugy  van,  ámbár  én  nem 
hiszem  —  de  az  okos  ember  nem  néz  annyira  háta 
mögé,  mint  inkább  maga  elibe,  és  elvesztett  kincse  sira- 
tása helyett  inkább  azt  tekinti  és  vizsgálja,  mit  ment- 
hetett meg,  s  avval  beelégedni  és  lassankint  többet 
szerezni  iparkodik. 

Igen  sokan  pedig  a  jó  régi  időt  siratják,  a  jelenrül 
egészen  elfelejtkeznek  és  azért  ezt  bölcsen  nem  is  hasz- 
nálhatják. Már  pedig  ha  csak  a  régiség  bája  nem,  egyéb 
bizonyosan  semmi  sem  teheti  előttünk  kivánatosabbá 
eldődink  idejét  saját  éltünk  napjainál.  Másokat  ezzel 
rá  nem  szedhetünk,  mert  fenhangon  szól  a  história ;  és 
az  öncsalás  esztelenség.  Sok  ember  a  régiségnek  oly 
tisztelője,  hogy  egy  faragatlan  követ  remeknek  vél,  ha 
talán  Cicero  ült  rajta,  és  néhány  eldűlt,  vékony  osz- 
lopot, mivel  sok  századi,  inkább  csudál,  mint  p.  o.  a 
londoni  ^C'aterloo  kőhidat,  vagy  a  Simploni  utat,  mert 
ezek  csak  néhány  esztendeiek.  De  ezen  gyengeség  is 
a  tökéleteshez  való  vonzódásbul  ered.  Néhány  ország- 
ban a  régi  kor  idejében  annyi  ment  végbe,  a  mi  nagy- 
ság czímerét  viseli,  annyi  az  emberiség  díszére  méltó, 
hogy  semmi  se  természetesb,  mint  ha  annyi  tüne- 
mény a  felhőkbe  könnyen  emelkedhetőnek  itélő- 
erejét  ugy  elragadja,  hogy  ő  még  a  régi  rozs- 
dát is  az  uj  fénynél  nagyobbra  becsülje.  A  mi  hazánk- 
ban ily  nagyság,  melyet  siratni  lehetne,  még  nem  volt. 
S  hála  az  egeknek,  hogy  nem  volt !  mert  így  még  lehet ! 
S  örvendjünk,  hogy  régebben  nem  éltünk,  s  még  előt- 
tünk napjaink! 

Hány  embernyom  forgott  le,  mióta  nemzetünk  Euró- 
pába költözött?  s  növésünk  és  kifejlődésünk  ellen 
mennyi  akadály?  s  hány  esztendeje  csak,  hogy  a  Török 
Budán  dúlt?  s  mely  kevés,  hogy  Gallia  árja  hazánkon ? 

S  így  ha  bajunk  nem  is  oly  felette  nagy,  s  ily  zavar- 
ban s  ily  rövid  idő  alatt  előmenetelink  körülményink- 
hez  képest  gigásiak  is,  ne  gondoljuk  azért,  hogy  Vi- 
segrád poraiban  és  régi  Buda  falai  közt  már  el  van 
temetve  nemzeti  diszünk,  mert  a  Nagyságnak  ezen  elő- 
jelei csak  egy  szebb  hajnal  viradtára  bátoríthatnak; 
hanem  legyünk  bizonyosak,  hogy  igazi  felemelkedé- 
sünk ideje  még  hátra  van. 


Csak  az  a  valóságos  bölcs  hazafi,  a  ki  lehetőt  kivan, 
s  jól  tudván,  hogy  az  ember  gyenge  léte  miatt  se  felette 
boldog,  se  határtalan  boldogtalan  nem  lehet,  a  közép- 
úton jár.  Ó  lélek-derülten  él,  szomorú  unalom  nem  öli 
óráit,  s  a  közjóért  fáradozván,  nem  panaszkodik  mind- 
egyre hasztalan,  hanem  inkább  felkeresi  a  hibákat,  s 
azoknak  kútfejeit  nyomozza,  kifejti  és  rajtok  segit, 
ha  lehet ;  ha  nem  lehet,  nemesen  tűri  ;  —  gyáva  panasz 
szájábul  nem  hallatik.  A  hibákat  pedig  inkább  magában 
keresi,  mint  másokban,  mert  magával  parancsolhat,  má- 
sokkal nem.  Ha  senki  se  tenné  kötelességét,  teszi  ő, 
úgymint  az  igazi  hős  maga  megáll,  ha  a  többi  futás- 
nak eredett  is.  S  mennyi  számos  jót  tehetni  hazánk- 
ban, csak  hogy  bona  fide  közhaszon  legyen  a  czél,  s  ne 
fényűzés,  hirkapkodás,  dicséret  szomja. 

A  sokasággal,  tudva  van,  ugy  boldogul  az  ember,  ha 
mindenét  dicséri  és  csudálja ;  ki  igazat  mond,  hibáit 
felfedezi  és  dorgálja,  az  sohasem  kedveltje,  mert  hiú- 
ságát sérti,  s  önfelsőbbségét  érezteti.  Elcsábítni  könnyű, 
s  ahoz  csak  hizelkedés  kell,  mely  alig  lehet  oly  durva 
s  a  valóval  oly  ellenkező,  hogy  még  is  sokan  szivesen 
ne  nyelnék  el,  s  meg  ne  emésztenék.  Ezen  álpénz  becse 
nagy  a  világon,  s  még  akkor  is  kelendő,  mikor  nem 
justae  ligae  monetának  tudatik  azon  franczia  anekdota 
szerint,  mely  igy  kezdődik  «Je  sais  qu'il  me  trompe, 
mais  il  m'amuse  etc.»  Hány  falusi  lakos  emelne  minket 
egekbe,  ha  szállásokra  azon  elhatározott  feltétellel 
mennénk,  hogy  áltáljában  mindent,  a    mi    övék   vagy  a 

mi  magyar,  dicsérni,  s  mindent,  a  mi  másé  vagy  kül- 
földi, kivétel  nélkül  gyalázni  akarnánk.  S  ellenben  hány 
tartana  minket  elkorcsosodott  magyaroknak,  ha  tán 
egyet  és  mást  a  gazdaság  ujabb  folytatása  módjárul,  a 
legelő  felosztásárul,  nemesebb  szőlőtőke  ültetésérül,  bo- 
raink jobb  készitésérül,  más  nemzetek  elsőségérül  és 
ilyesekrül  szólanánk?  Hány  kárhoztatna,  ha  többek 
közt  csak  aféle  puhaságunkrul,  hogy  még  lóra  se  me- 
rünk ülni,  vagy  annyi  tárgyakban  szivreható  tudatlan- 
ságunkrul,  és  még  is  oly  igen  fenjáró  büszkeségünkrül 
tennénk  említést  ? 

De  czélunk  nem  az,  hogy  számos  úgynevezett  jóaka- 
rókat és  barátokat  szerezzünk,  kik  egy  nap  egekbe 
emelni,  más  nap  pedig  sárral  lennének  hajlandók  ben- 
nünket hajigálni,  a  mint  t.  i.  hiúságoknak  kedvezünk, 
vagy  ellenezünk,  hanem  hogy  használjunk.  S  azért 
igazat  fogunk  mondani  mindenkor  és  mindenütt,  akár 
tessék,  akár  nem.  Az  igazi  barátság  szent  kötelessége 
hízelkedéssel  soha  nem  él ;  a  meg  nem  romlott  magyar 
pedig  az  egyenes  bátor  szót  becsülni  tudja,  s  nem  az 
elfajult  és  elromlott  hazafiakat  veszi  például,  hanem 
azokat,  kik  nem  kevésbbé  hű  jobbágyai  királyjoknak, 
mint  honjuk  valódi  polgárjai.  Nem  azokat,  kik  azt 
vélik,  hogy  hazafiúi  teít,  Urunk  megbántása  ;  sem  azo- 
kat, kik  azt  kiáltják,  hivatalban  lévő  nem  is  lehet  jó 
hazafi,  s  csak  az  igazi  patrióta,  ki  minden  intézetet, 
minden  rendelést  kivétel  nélkül  rágalmaz  —  mint  sokan 
azt  tartják  igazán  mester-szakácsnak,  ki  mindent  rend- 
kívül paprikáz,  s  csak  azt  ugyancsak  magyar  embernek, 
ki  azt  szereti  is. 

Azokat  se  majmolja,  kiket  semmi  szebb  vonzódás 
nem  köt  anyaföldjökhöz,  mint  egyedül  jövedelmeik 
pontos  elvárása,  s  kik  a  helyett,  hogy  hazafiaik  előse- 
gítése véget  kezet  nyújtanának,  azokat  inkább  gúnyol- 
ják, és  sokszor  bárdolatlanságokért  kaczagják,  holott 
még  az  oktalan  állat  sem  ocsmány ítja  maga  fajtáját,  s 
még  az  undok  szarka  sem  mocskítja  be  tulajdon  fész- 
két. De  ugyancsak  azokat  sem  oda  haza  az  elválhatat- 

lan  pipával,  kik  minden  előmenetelnek  eleven  gátjai, 
here  gyanánt  csak  henyélve  híznak  a  Haza  zsírján. 
A  dolgos  méh  nem  marad  örökén  kasában,  ide  s  tova 
bolyong,  s  becses  mézzel  tér  elvégre  vissza. 

Már  mind  ezek  után  —  érzem,  rajtam  a  sor,  hogy 
vélekedésemet,  ugyan  mit  kellene  egyben  és  másban 
előmenetelünk  végett  eszközölni  ?  —  előadjam,  mert 
hibát  találni  vajmi  könnyű,  s  ahoz  mindegyik  tud,  de 
jobbat  előállitni  —  bizony  nehéz,  s  abban  szerencsés 
leszek-e  ?  nagy  kérdés. 

Most  csak  pénz,  kereskedés  és  gazdaságbeli  tárgya- 
kat kivánok  fejtegetni,  s  igy  általánosan  csak  azokrul 
lesz  szó.  Ha  tán  egyebeket  is  bele  kevernék  —  a  mit 
tenni  fogok-e,  nem-e?  még  magam  sem  tudom,  a  mi 
azonban  könnyen  megeshetik  —  azért  előre  is  enge- 
delmet és  bocsánatot  kérek,  mert  nekem  már  az  a 
szokásom,  vagy  hogy  jobban  mondjam  —  hibám. 


BEVEZETÉS. 


Nevetséges  vagy  inkább  szomorú  dolognak  kelJ-c 
mondani,  ha  valaki  nagy  számú  gulyája  s  tölt  gabna- 
vermei  mellett  is  koplal,  vagy  szinte  éhen  hal  ?  Nevet- 
séges vagy  szomorú-e,  ha  egy  nagybirtokos,  kinek  ki- 
terjedt termékeny  szántóföldei,  rétéi,  erdei,  szőlei  stb. 
vannak,  ki  nem  adózik,  s  az  országnak  szinte  semmi 
terhét  nem  viszi,  s  kinek  sok  ingyen  dolgozik,  — -  ha 
egy  ily  birtokos,  mondom,  annyira  elszegényül,  hogy 
végre  adóssági  miatt  semminél  kevesebbje  marad  ?  Víg 
vagy  szomorújáték  tárgya-e  inkább,  kérdem  az  olvasót? 
Részemrül  nem  tudom  nevessek-e,  bosszankodjam-e? 
de  hogy  sokakra  nézve  a  dolog  hazánkban  nemigen  áll 
különben,  bizonynyal  tudom. 

Magyarországban  a  termékeny  föld  kiterjedése  s 
mennyisége  oly  bő,  hogy  annak  csak  haszon  nél- 
kül fekvő  része  is  gazdaggá  tenne  más  nemzetet ;  s  ez 
kérdést  nem  szenved,  mert  nem  vélekedés  vagy  okos- 
kodás, hanem  száraz  és  csalhatatlan  számolás  tárgya. 
Hogy  pedig  nem  találkozik  könnyen  ország,  melyben 
számosabb  nevezetes  birtokosok  javaikra  nézve  nap- 
rul-napra  nevetségesebben  vagy  szomorúabban  aljasod- 
nának  el,  mint  magyar  hazánkban,  azon  se  lehet  egy 
cseppet  is  kételkedni,  hacsak  szemeink  hasznát  venni 
akarjuk. 

Már  ez  mért  van  így  s  ennek  úgy  kell-e  lenni,  vagy 
tán  nem  kellene ;  annak  kifejtése  lészen  ezen  rövid  érte- 
kezés tárgya. 

Ha  az  országok  s  nemzetek  előmenetelét,  virágzását, 
vagy  viszont  azok  hátramaradását  s  hervadását  tekint- 
jük,   s  mindazon  okokat  kifejteni   iparkodunk,  melyek 

növésökct  előmozdították,  vagy  hátráltatták,  s  mily  lép- 
csőkön emelkedtek  fel,  vagy  sülyedtek  le :  úgy  fogjuk 
találni  —  ámbár  a  sorsnak  s  vak  szerencsének  is  nagy 
befolyása  van  —  hogy  legtöbbnyire  felemelkedésük  oka 
az  egészséges  agyvelő  s  a  tudományok  szoros  rend- 
szabási  szerint  felállított  s  folytatott  intézetek  voltak, 
s  viszont  úgy  fogjuk  találni  tovább,  hogy  a  józan  sys- 
tema,  akármily  csekély  fényű  következési  lennének  is 
eleintén,  mégis  a  közvirágzás  és  boldogság  valódi  alapja 
s  viszont. 

S  ha  valamely  tudomány  méltó  és  férfihoz  illő,  bizo- 
nyosan annál  dicsőbb  nem  lehet,  s  egyszersmind  édesb, 
mint  embertársai  java  s  boldogsága  okainak  nyomozása 
s  kifejtése.  Dicsőbb  nem,  mert  az  erénynek,  mely  szó 
erőbül  származik,  legnagyobb  fénye  az,  hogy  az  erős 
nem  egyedül  akar  megelégedett  lenni,  örvendeni,  sze- 
rencsésnek érezni  magát,  a  mi  magányosan  lenni  nem  is 
tudna;  hanem  hogy  másokon  is  segíteni  törekedik,  jó- 
létökre kezet  nyújt,  s  többeket  kivan  boldogságra  jut- 
tatni. Csak  a  gyenge  szereti  önmagát,  az  erős  egész 
nemzeteket  hordoz  szivében.  De  édesb  sem,  s  tán  ke- 
csegtetőbb sem,  mert  a  vizsgálatok  folyamatjában,  s 
midőn  mélyebben  s  mélyebben  közelít  a  vizsgáló  az 
alaphoz,  melyen  az  egész  épület  nyugszik,  vagy  azon 
maghoz,  mely  oly  nagy  fa  növését  okozta,  midőn  az 
akadályokat  elhárítja,  a  ködöt  eloszlatja,  úgy  fogja  ta- 
pasztalni, hogy  többnyire  a  nagy  következéseknek  leg- 
es legelső  oka  csekélységnek  látszó  dolog  —  s  viszont 
hogy  gyakran  a  sok  dolog,  fáradozás  és  munkálódás 
hasznot  nem  hajt,  sőt  gátolja  a  jót,  mint  sok  orvosszer 
a  test  rendes  munkálódásit  inkább  hátráltatja,  mintsem 
elősegélné :  hogy  az  igazság,  józan  bánásmód  s  a  mit 
kell  tenni,  a  min  többnyire  fennakadunk,  közönségesen 
közelebb  van  hozzánk,  mintsem  azt  keresni  szoktuk  s 
magunk  is  gondolnók ;  hogy  a  természetnek  bal-  s  elő- 
ítéletek és  szokások  stb.  által  meg  nem  romlott  útján 
bizonyosabban  feltaláljuk  szükséges  tudnivalóinkat,  mint 
egész  könyvtárok  elolvasása  és  sajátunkká  tétele  által  stb. 

Annál  pedig  bájolóbb  s  mulatságosb  foglalatosság 
ugyan  nem  könnyen  lehet,  mint  a  nagy  következések 
okait  kikeresni,  és  az  időjárás  s  avval  összekötött  törté- 
netek minden  szövedékit  s  fonódásit,  és  az  egész  eset- 
nek, kezdetétül  fogva  végéig  mintegy  cscntalakját  fel- 
állítani. Hány  örvend  csak  egy  rejtett  szó  kitalálásán ! 
Hánynak  áll  legkellemesb  s  legfőbb  foglalatossága  ca- 
lembourok  és  charadok  készítésében  s  megfejtésében, 
a  mi  többnyire  csak  hiábavaló  s  haszontalan  észcsigázás 
és  jdővesztés.  Már  vájjon  a  kellemes  időtöltésnek  nem 
nagyobb  sphaeráját  leljük-e,  ha  puszta  szók  helyett 
inkább  rejtett  s  nevezetes  dolgok  s  okok  kikeresésében 
s   feltalálásában   munkálkodunk? 

Sok  gondolkodók  foglalatossági  ily  vizsgálatok  voltak 
s  ma  is  azok,  s  nem  csak  országokra  s  nemzetekre,  ha- 
nem a  tudományok  minden  ágazatira  kisebb  vagy  na- 
gyobb haszonnal  terjednek  ki,  s  kisebb  vagy  nagyobb 
mértékben  szinte  minden  embernek  természetébe  van- 
nak szőve,  azon  különbséggel,  hogy  a  vizsgálatok  vagy 
minden  rend  nélkül  majd  egyik  majd  másik  tárgyrul 
tétetnek,  a  mi  igen  közönséges  és  mindennapi,  vagy 
pedig  annak  rendé  szerint  s  lépvést,  azaz  methodice 
történnek,  a  mi  ellenben  igen  ritka. 

Hogy  nem  a  tanulás  s  tudományok  mennyisége  teszi 
az  embert  okossá,  hanem  azok  megemésztése  s  jó  elren- 
deltetése,  azt  nem  csak  nálunk,  hanem  mindenütt  nyil- 
ván tapasztalhatjuk ;  mert  ha  minden  statusbeli  embe- 
reket összeveszünk,  többet  találunk  életre  valót,  —  ki 
élni  tud  s  nemcsak  városban,  hanem  minden  helyzetben, 
s  ilyen  előttem  az  okos  ember  —  azok  közt,  kik  könyv- 
bül  soha  nem  tanultak,  mint  azok  közt,  kik  igen-igen 
sokat,  de  rendetlenül  tanultak  s  tudnak.  Hány  paraszt- 
gazda találkozik  csak  nálunk  is,  ki  tíz  tudálékos  életre 
való  szűk  eszén  könnyen  kitesz  ?  Ezek  tudnak  tán  tíz 
nyelvet  is  imígy-amúgy  ;  tán  több  ezer  deák,  franczia  s 
német  verset  is  könyv  nélkül ;  festéshez,  hangászathoz 
is  értenek  mellesleg,  mnemonikárul  s  magnetismus- 
rul   is  tudnak  egyet   s  mást  szólani  stb. ;  de  ha  szeren- 

cséjökrc  pénzes  állapotban  nem  szülte  volna  őket  a  sors, 
tán  kenyereket  se  tudnák  keresni. 

Azonban  vizsgáljuk  jó  renddel  s  józan  methodussal : 
sok  birtokosink  gulyáik  s  buzavermeik  mellett  is  mért 
szegények  ?  s  mért  vannak  számosan,  kik  százezer  forint- 
nál több  esztendei  jövedelmeikkel  közel  járnak  a  koldus- 
bothoz, vagy  immár  a  samaritanus  irgalmasságára  is  ke- 
rültek? Fejtsük  ki  hidegvérrel  s  részrehajlás  nélkül: 
mért  nem  viszik  vagy  vihetik  iparkodó  gazdáink  gazda- 
ságikat oly  magas  ponttá,  mint  azt  az  éghajlat  s  föld 
engedné,  s  hogy  hazánkban  kereskedés  mért  nincs,  — 
vagy  legalább  mért  nincs  olyan,  a  milyen  lehetne? 

Úgy  látszik  valamely  hibának  kell  lenni,  mely  a  jót 
gátolja ;  vagy  valamely  hiánynak,  mely  miatt  jó  követ- 
kezések nem  folyhatnak.  És  ezt  iparkodjunk  felkeresni. 
A  tárgy  nem  felettébb  unalmas  s  annak  kifejtése  egy 
magyart  bizonyosan  jobban  érdekel,  s  hozzáillőbb  idő- 
töltés, mint  sok  egyéb  hiábavalóságok  felfedezése.  Eb- 
ben kiki  velem  egyetért,  hiszem,  mert  minden  nemesebb 
ember  nemzete  hátramaradtán  pirul,  s  aljasodásán  szen- 
ved ;  mint  viszont  hazafiai  előmenetelén  örvend,  s  azok 
boldogsága  teljes  megelégedéssel  tölti  be  lelkét. 


Vélekedésemet  egyenesen  kimondván,  azt  tartom : 
mind  azon  szomorú  következésnek,  melyeket  érinténk, 
s  még  bővebben  fejtegetni  fogunk,  s  melyeknek  minden- 
napi tanúi  vagyunk,  nincs  főbb  oka,  mint  pénzbeli  ösz- 
szeköttetésink  hibás  elrendeltetése,  s  az  abbul  termé- 
szetesen következő  tökéletes  híja  minden  hitelnek. 
Ezen  hiányt  látom  minden  physikai  természetlenség 
okának,  mikor  p.  o.  százezer  vagy  több  holdnyi  föld 
birtokosa  csak  egy  forintrúl  se  tud  bizonyos  hitelt  adni, 
s  pénzben  szűkölködik;  a  tőkepénzes  ellenben  helyet 
alig  találhat,  honnan  várhatna  bizonyos  kamatot,  vagy 
idővel  tetszése  szerint  a  tőke  rendes  visszafizetését  is. 
És  épen  úgy  látom  a  hitel  híját  minden  erkölcsi  rom- 
lottság s  lelki   aljasodás  egyik  főokának  is.  Mert  ha  va- 

laki  pénzét  20-al,  50-d,  1 00-al,  1 00-túl  vagy  még  több 
uzsoráért  adja  kölcsön,  annak  bizonyára  az  ördöggel  is 
van  dolga,  ki  pedig  1 00-túl  20-nál,  50-nél,  100-nál  töb- 
bet ír  alá,  azt  bona  fidesoha  sem  cselekszi,  hanem  csalni 
akar.  Már  ily  alkudozók  közt,  kinek  egyike  embertár- 
sát nyúzza,  másika  pedig  csalja,  s  hol  Mephistopheles 
játsza  a  főszemélyt,  miként  nevekedhetik  emberség  s 
polgári  erény  ?  És  ha  ezen  szép  társasági  szokás  több 
nemzéseken  hat  keresztül,  s  már  anyatejjel  szivódik  ezen 
gyönyörű  régi  elintézés,  —  ugyan  kell-e  még  több  egy 
egész  nemzet  elrothadására  ?  E  dohos  penészen  épült 
régi  pénzbeli  systemánk  nem  hozta-e  sok  hazafi  társun- 
kat adósság  dolgában  többször  immár  oly  keserves  di- 
lemmába, hogy  szinte  ostoba  cselekvő  s  gazember  közt 
alig  lehete  harmadik  rollát  választania?  Tegyük  keze- 
inket szívünkre  s  tagadjuk,  ha  merjük!  Füleinket  pedig 
dugjuk  be  azok  ellőtt,  kik  nem  is  tudván  jól,  miről  van 
szó,  azt  ordítják:  ((maradjunk  a  réginél)). 


NÉHÁNY  A  TÁRGYAT  MEGELÓZÓ 
ÉSZREVÉTEL 

Hányszor  halljuk  a  bölcseség  s  igazság  némely  törvé- 
nyit felebarátink  ajkain,  s  hányszor  terjesztünk  mi  is 
szép  hangon  s  meleg  öntetszéssel  némelyeket  követésre 
méltóul  elő,  mint  p.  o.  ((ismerd  meg  magad)),  ((az  egye- 
sült munka  erősb)>,  «egy  nap  se  linea  nélkül)),  ((halljuk 
a  más  részt  is)),  ((a  renci  mindennek  lelke))  s  több  effé- 
lét. S  ugyan  valljuk  meg,  mely  ritkán  hozzuk  ezeket 
valóságra  s  életre  tetteink  által  ?  Már  csak  vegyük  az 
épen  említettek  közül  eleinte  a  bölcseségnek  azon  első 
mondását:  ((ismerd  meg  magad))  s  fejtsünk  ki  mindent, 
a  mi  vele  összeköttetésben  áll,  s  úgy  fogjuk  tapasztalni, 
hogy  mindennapi  foglalatosságinkban  annak  hasznát 
venni  közönségesen  elmulasztjuk. 

Az  önismeret  külön  véve,  minden  egyéb  körülállá- 
sok ismerete  nélkül,  csak  csorba   hasznot  hajtana ;  de  a 

bölcseség  azt  kívánja,  hogy  mindenki  niagát,  azaz :  testi 
s  lelki  tulajdonit,  körülményit,  u.  m.  nemzetiségét,  va- 
gyonát, hazáját,  hazafiait ;  összeköttetésit,  azaz  :  szüleit, 
rokonit,  gyermekit ;  választottit,  u.  m.  szerelmét,  barát- 
ját, ismerősit  oly  tökéletesen  ismerje,  a  mint  azt  agy- 
velői ereje  csak  engedi,  a  bölcseség  azt  kivánja,  hogy 
ezek  kitanulása  s  kiismerése  élete  fő  foglalatossága  s  fő 
tudománya  legyen  ;  és  hogy  végre  minden  külön  helye- 
zetiben,  önmagát  s  összeköttetéseit  keresztül  látván  s 
tökéletesen  ismervén,  ha  úgy  szabad  mondanom,  «házi 
esze  szerint))  cselekedjen. 

A  legmagányosabb  ember  is  számos  oldalú,  úgy  hogy 
még  egy  remete  is  különféle  helyeztetésekben  van  ;  mert 
ő  egyszerre  a  Mindenható  teremtménye,  király  jobbá- 
gya, haza  polgára,  atyja  fia,  testvérei  bátyja  vagy  öcs- 
cse,  embertársai  felebarátja  stb.  S  ha  mindazokat  telje- 
sen nem  ismeri,  t.  i.  önmaga  oldalait,  nem  is  fejlődhetik 
oly  tökéletességig,  vagy  a  mi  épen  egy,  oly  boldog- 
ságra, mint  az  valósággal  tehetségében  volna.  Azért 
látunk  mindenoldalú  ismeretek  híja  miatt  annyi  külön- 
ben jó  atyát,  ki  egyébiránt  nem  jó  hazafi  ;  viszont  sok 
jó  hazafit,  ki  nem  jó  férj  ;  számos  jó  házitársat,  ki  nem 
jó  gyermek,  nem  jó  rokon ;  sok  jó  gazdát,  ki  nem  jó 
polgár;  számos  törvénytudót,  ki  minden  egyébben  tu- 
datlan, s  több  efféle. 

A  ki  pedig  úgy  akar  cselekedni,  hogy  valaha  azt  meg 
ne  bánja,  vagy  tán  meg  ne  sirassa  is,  annak  mind  azon 
pontot,  melyen  áll,  mind  azt,  a  mi  azon  ponthoz  ér  s  üt, 
tökéletesen  ismerni  elkerülhetetlenül  szükséges ;  mert  a 
cselekvés  oly  szoros  összeköttetésben  áll  magunk  s  kö- 
rülállásink  mibenlétével,  hogy  az  csak  ebből  folyhat 
józanon. 

Ki  világosan  érzi  s  tudja,  hogy  egészsége  gyenge, 
bátorsága  csekély,  az  katonává  nem  lesz  ;  ki  azt  nem 
tudja  —  mert  magát  nem.  ismeri  —  az  tán  azzá  lesz,  de 
hihetőleg  a  csatában  nem  jelen,  hanem  hátul  az  ispotály- 
ban fog  lenni,  avagy  előrehaladáskor  arriére-gardehoz, 
hátravonuláskor  pedig    avant-gardehoz   fog    kéredzeni, 

s  így  korán  veszni,  vagy  kikaczagtatni,  midőn  más  sphac- 
rában  tán  hazafiai  megbecsülését  s  megelégedett  hosszú 
életet  találhatott  volna  fel.  Ki  jól  tudja,  hogy  szemei 
gyengék,  azok  hasznát  kímélve  fogja  venni,  s  így  hihe- 
tőleg a  nap  sugárinak  még  vén  korában  is  örülni ;  ki  el- 
lenben azt  nem  tudja,  kábulásig  merül  tán  könyvekbe, 
s  végre  többet  tudhat  ugyan,  mint  mások,  de  sokkal  ke- 
vesebbet vagy  tán  semmit  se  lát.  A  ki  nyilván  tudja, 
hogy  az  elme  három  főtehetségei  :  képzelet,  emlékezet 
s  ítélet,  tökéletes  arányban  nincsenek  benne  egyesülve, 
nem  fog  felemelkedésre  vágyni,  nem  fogja  munkássági 
körének  tágulását  kívánni,  mert  világosan  látja  maga 
előtt  hogy  annál  kárhozatosb  elbizottság  és  vakság  nincs, 
mint  másoknak  tanácsolni,  vagy  másokat  vezetni  akarni 
ahhoz  kivántató  talentum  nélkül  ;  s  hogy  azok,  kik 
ezen  hiányokat  nem  érezvén,  magokat  kolomposokká  s 
vezérekké  tétetik,  több  kárt  okoznak,  mint  hasznot,  és 
sok  fáradozásikért,  ha  mégoly  tiszta  szándékbúi  folytak 
is,  dicséret  s  hála  helyett  gúnyt  s  gyűlölséget  aratnak, 
sőt  némelykor  áldás  helyett  felebarátikat  könyekbe  bo- 
rítják, stb. 

Mindebből  következtessük:  hogy  a  józan  kifejlésre, 
megbirálásra  s  cselekvésre  az  önismeretnek  —  a  szó 
egész  kiterjedésében  —  használása  az  életben  mindenek 
előtt  szükséges. 

Erőltetés  nélkül  s  természetesen  fog  folyni  ebbül  sok 
mindenféle  hasznos,  p.  o.  a  régi  nem  jó,  mivel  régi,  ha- 
nem jó  is,  rossz  is  lehet.  Az  új  pedig  nem  rossz,  mivel 
új,  hanem  jó  is,  rossz  is  lehet.  A  mi  magyar,  mivel  ma- 
gyar, még  nem  helyes,  hanem  helyes  és  helytelen  is 
lehet;  s  a  külföldi  nem  megvetendő,  mert  külföldi,  ha- 
nem megvetendő  és  elfogadható  is  lehet.  A  régi  szokás 
sem  nem  jó  azért,  mert  szokás,  sem  nem  tiszteletre 
méltó,  mert  régi,  hanem  épen  oly  hiábavaló  s  erkölcs- 
telen, mint  szent  és  bölcs  is  lehet  stb.  Ezek  által  pedig 
szoros  tudományi  rend  szerint  haladván  elő,  sok  régi 
mondás,  mely  sanctionálva  lenni  látszott,  elbomlik  s 
örökre  elnémul.  Csak  lássuk. 

Minden  jobbítás  és  előmenetel  ellen  sokan  legkisebb 
önismeret  nélkül  így  kelnek  ki :  «A  nemzetiséget  nem 
kell  rontani,  mi  magyarok  vagyunk,  ne  utánozzuk  a  fran- 
cziát,  angolt,  németet)).  «Csak  ne  tegyünk  semmit  nem- 
zeti szellemünk  és  sajátságunk  ellen)).  Ily  módon  a  régi 
jóval  a  régi  rossz  is  örökön  öröké  megmaradna,  az  új 
jó  pedig  soha  életre  nem  kaphatna,  s  ez  kívánható,  ohajt- 
ható-e? 

Tagadhatatlan,  hogy  a  szellem  és  sajátság  minden 
nemzet  legsarkalatosb  intézetire  nézve  szent,  s  annak 
megsemmisítése  a  nemzetiség  halálát  elmúlhatlanúl  siet- 
teti ;  de  ha  kislelkűleg  makacson  minden  javítást  kire- 
keszt, a  legszebb,  leghasznosb  s  legszükségesb  előmene- 
telnek lesz  gátja,  hiábavalóságokon  s  szemfényvesztése- 
ken alapúi,  s  annál  veszedelmesb,  mennél  erősebben  ra- 
gaszkodik hozzá  a  sokaság.  És  ugyan  mi  az  a  nemzeti 
szellem,  az  a  sajátság?  az  már  készen  jön  a  világra,  mint 
valamely  állat?  egyszerre  sül,  mint  a  zsemlye?  vagy 
pedig  már  érett  korban  kezd  tüstént  lehelni  s  élni,  mint 
Pygmalion  márványa  ?  Avagy  csak  lassan  ered,  halk- 
kal nő,  növekedik  s  fejlődik  ki  ? 

Ha  az  első  igaz,  akkor  épen  oly  igazán  lehetne  azt 
is  állítani,  hogy  Amerikának  s  Új-Hollandiának  némely 
vad  nemzetségi  az  ő  nemzeti  szellemek  és  sajátságok 
elromlása  nélkül,  áltáljában  semmiben  sem  mehetnek 
elő,  hanem  már  arra  vannak  kárhoztatva,  hogy  tulajdon 
áJlati  vadságokban  örökön  öröké  maradjanak  meg. 

Egy  magányos  ember  ugyan  mikor  végzi  tanulásit, 
azaz  öntökéletesítését  ?  Akkor,  mikor  iskolából  kilép, 
mikor  pappá  vagy  ügyvéddé  leszen,  tán  mikor  meg- 
házasodik ?  vagy  30  esztendős  korában,  vagy  mikor? 
S  igy  mely  időpont  az,  midőn  egy  nemzet  már  oly 
magas  lépcsőn  áll,  hogy  legkisebb  változtatás  vagy 
újság  a  nemzeti  lelket  megrontaná ;  s  mikor  van  az, 
midőn  már  annyira  áll  kifejtve,  hogy  a  legkisebb  elő- 
menetel vagy  javítás  nemzeti  zománczának  kettétörése 
nélkül  ne  eszközöltethetnék?  Már  mi  magyarok  mikor 
voltunk  oly  igen  érettek,  hogy  egy  kissé   még  jobban 

megérnünk  nem  lehetett  volna?  ugyan  mikor?  Szent 
László  idejében,  vagy  midőn  Mátyás  híres  könyvtára 
még  álla  és  Visegrád  egész  fényében?  Vagy  midőn  az 
ország  összesereglett  Rendéi  Mária  Terézia  királyjok 
védelmére  igaz  magyar,  szabad  ember  és  hív  jobbágy 
érzésével  kardot  rántottak,  s  a  sebes  hírnél  is  elébb  Ber- 
linbe termett  hős  Hadik  sat.  Bármily  édesen  melegítse 
is  ezek  emlékezete  lelkeinket,  csak  egy  szebb  jöven- 
dőnek maradnak  szép  előjelei  és  villámcsillanatú  jele- 
nési,  s  állandóbb  és  szelídebb  világosságot  ígérnek. 
Haladjunk! 

Csak  ebből  is  látszik  részrehajlás  nélkül,  mennyi 
nevetséges  fejlik  ki  a  dolognak  egy  kis  rendes  vizsgá- 
lata által. 

Ha  pedig  a  második  igaz,  hogy  t.  i.  a  nemzetiség 
csak  lassan  és  halkkal  fejlik  ki,  nő  és  nevekedik,  akkor 
ugy  hiszem,  mindenkinek,  ki  a  nemzet  tagja,  minden 
időben  és  minden  körülállásokban  leg  és  legfőbb  köte- 
lessége, hogy  annak  előmenetelét  és  javát,  mennyire 
erejében  áll,  elmozdítni  helyeztetéséhez  képest  töre- 
kedjen, s  a  bölcseség  azon  két  más  rendszabásit,  me- 
lyeket előadánk,  kövesse  ((az  egyesült  munka  erősb)),  ((egy 
nap  se  linea  nélkül)),  mert  csak  egyesülés  és  állhatatos- 
ság által  győzhet  a  halandó  mindenen.  A  mi  pedig  a 
Miképent  és  Jíogyanl  illeti,  a  mi  legfőbb  kérdés,  vegyük 
a  bölcseség  azon  két  utolsó  mondását,  melyekről  szó- 
lánk,  segédül  ((Halljuk  a  más  részt  is)).  ((A  rend  mindennek 
lelke)),  mert  ugy  fogjuk  találni  hidegvérű  fontolgatás 
után,  hogy  többnyire  a  legszebb  és  legjózanabbnak 
látszó  plánum  és  projectumnak,  s  a  legnagyobb  fára- 
dozások és  munkálkodásoknak  azért  nincs  és  nem  is 
lehet  várt  és  óhajtott  síkere,  mert  önkényesen  minden 
felvilágosító  Ellenzés  nélkül,  s  így  természetesen  csak 
féloldalulag  és  hiányosan  koholtattak,  készíttettek,  s 
végre  nem  azon  rendben  kezdődtek  és  folytatódtak, 
melyet  a  dolog  természete  kivánt  volna. 

A  felvilágosító  ellenzés  hasznát  senki  sem  tagad- 
hatja. Hogy  tudja  meg  az  ember  még  legalacsonyabb 
helyzetben  is  az  igazat,  ha  mindenki  minden  szavát 
igenli?  S  hát  még  magasabb  lépcsőn  mint  tanulhatja  ki 
a  dolgok  igaz  állapotját,  ha  hiedelmiben  soha  tagadóra 
nem  lel.  S  ugyan  hogy  cselekedne  józanul  a  dolgok 
mibenlétének  valódi  ismerete  nélkül? 

A  gazdaságban  hány  fiatal  birtokos  károsodott  már 
az  által,  hogy  próbált  tisztjei  és  emberei  minden  ellen- 
zés nélkül  helybenhagyák,  s  észrevételeiket  szolgakép 
elhallgaták. 

Sok  számos  intézet  mért  szerkeztetett  hiányosan, 
tökéletlenül  és  rosszul  ?  mert  az  alattvalók  függésben 
lévén,  szólásnál  tanácsosbnak  tartották  a  hallgatást. 

Hány  szép  talentum  nem  juthatott  magasb  lépcsőre, 
mivel  elhallgattatván  gyengeségi,  magát  önhittségből 
csalhatatlannak  képzé  ?  S  áltáljában  mennyi  egyoldalú 
és  csak  szinenjáró  és  felületes  fakadt  már  a  világon  az 
önakarat  azon  zavaros  kutjából,  mely  az  ellenző  észre- 
vételek hija  miatt  meg  nem  tisztult  és  igazságra  soha 
ki  nem  fejlett? 

Csak  mindenoldalú  vizsgálat  által  lelhetni  fel  az  igaz- 
ságot, s  ez  csak  a  gondolatok  legszabadabb  közlése 
által  valósulhat.  Hol  a  beszéd  korlátos,  ott  rab  a  nyelv 
és  csak  rabként  szól. 

Sokan  az  ellenzéstől  ugy  félnek,  mint  a  setétségtől, 
az  pedig  épen  oly  szükséges  az  igazság  tökéletesb  ki- 
fejlődésére, mint  ez  a  nap  sugarinak  szembetűnőbb 
tételére.  Semmi  se  lehet  az  egész  világi  egyetemben 
nyomás  és  ellennyomás  nélkül.  S  csak  oly  tanácskozás 
szül  bölcseséget  és  áraszt  áldást  az  emberiségre,  hol 
szabad,  hidegvérű,  tiszta  át-  és  belátás  vezérli  a  vizs- 
gálatot és  okoskodást. 

Egy  ismeretes  franczia  iró  azt  mondja :  az  oppositio 
olyan,  mint  az  epe,  kell  a  test  épségéhez  egy  kevés,  de 
csak  igen  sok  ne,  s  az  a  kevés  is  ugyan  egészséges 
legyen.  Ne  kárhoztassuk  az  ellenzést  tehát  átaljában 
minden  kivétel  nélkül,  hanem  halljuk  <^  ^ás  részi  is,   az 

ellenben  ne  fajuljon  el  rendetlen  és  makacs  fejességre, 
s  ne  gondoljon  az  által  mutatni  charactert,  hogy  min- 
dig azt  mondja,  fekete,  mert  már  egyszer  —  minden 
világ  nélkül  lévén  —  azt  állítá,  habár  most  azt  nyilván 
látja  is,  hogy  fehér.  Sokan  pedig,  kik  tán  számos  esz- 
tendő leforgása  alatt  nem  hallottak  igaz  férfiúi,  bátor 
és  egyenes  szót,  ne  tartsák  azokat  mindjárt  faragatlan 
falusi  vagy  veszedelmes  utazott  embereknek,  kik  velők 
egy  értelemben  nincsenek,  máskép  látják  a  dolgot  mint 
ők,  s  azt  szembe  meg  is  merik  mondani. 

Azok  végre,  kik  valami  igen  bölcset  vélnek  az  által 
állítni  :  ((Ugyan  mi  haszna  lehet  az  cppositionak,  hiszen 
azt  még  Angliában  is  elnyomja  a  ministeriumí)  - — 
arra  méltóztassanak  figyelmezni,  hogy  az  oppositio 
hasznot  —  ha  csak  a  zűrzavart  nem  vélik  ily  okosko- 
dók  haszonnak  --  az  által  minden  bizonynyal  nem 
hajtana,  ha  a  kormánynak  legjózanabb  és  legczélará- 
nyosabb  rendelésit  feldöntené  és  megsemmisítené,  s 
hogy  inkább  kárhozat  lenne  az  országra  nézve,  mint 
sem  valami  kivánatos,  s  hogy  a  felvilágosító  ellenzésnek 
soha  nem  is  lehet  egyéb  czélja,  mint  minden  tárgyat  a 
maga  józan  egyenes  útjára  és  tökéletes  súlyegyenbeli 
járására  vezérleni,  s  a  ministeriumot  arra  kényszerítni, 
hogy  mindent  előkeressen,  kitaláljon  és  intézzen  el,  a 
mi  a  közjót  és  közboldogságot  legbizonyosabban  és 
legrövidebben  eszközli  —  ezt  érti  az  angol  és  minden 
józan  az  oppositión. 

És  ha  egyszer  az  igazság  előttünk  nyiltan  áll,  a  jó 
rend,  mely  mindennek  lelke,  akkor  magától  foly.  A 
ház  és  gazdaság  körül  —  legyen  a  napi  és  időszaki 
rend  a  természethez  és  körülállásokhoz  képest  immár 
megállapítva  —  a  legkisebb  is  jól  és  akadás  nélkül 
forog.  Szintúgy  egyesületekben,  társaságokban,  ország- 
lásban. 

Csakhogy  a  dolgot  ugy  kell  venni,  mint  van,  s  nem 
mint  lennie  kellene.  Tartassék  meg  a  régi  jó  rend  el- 
szánt akarattal,  a  hol  pedig  látszik  a  társasági  machina 

akadozása,  ott  áilíttassék  uj  rugó,  fris  tengely,  ép  fogú 
karika ;  a  rozsda  pedig  sehol  se  szenvedtessék,  de 
halkkal  vakartassék  le,  hogy  semmi  se  törjék ;  s  igy  az 
előitéletek  is  csendes  móddal  részeltessenek,  mert  azok 
hamar  kiirtása  némely  öregben  tán  halált  is  okozhatna  ; 
de  hogy  azokat  már  anyatejbe  is  keverni  kelljen,  az 
bizonyára  hazugság. 

Összehasonlítások  által  legjózanabb  elmélkedni.  S 
igy  az  egészséges  itéletű  hazafi  nemzete  elsőbbségin 
örül,  s  azokat  mind  jobban  jobban  kifejti.  Ott  pedig 
kettőzteti  fáradozásit  és  halad,  hol  hátramaradást  sej- 
dítne,  s  minekelőtte  jobb  és  boldogabb  hazát  keresne, 
még  inkább  szereti  és  nagyobb  szorgalommal  ápolgatja 
édes  anyaföldét,  mint  ügyefogyott  agg  szüleit  vagy 
sebbe  esett  pajtásit  se  tudná  segedelem  nélkül  hagyni, 
hanem  még  drágábbak  lennének  szivének !  Tanul  ő 
bölcseséget,  de  nem  egyedül  könyvekből,  cathedrákról ; 
hallgatja  inkább  a  természet  szent  szavát,  mely  minden 
ember  erkölcséhez  mágusi  erővel  szól,  s  felemelni  ipar- 
kodik hazáját  nagyobb  méltóságra,  nagyobb  diszre. 

És  hát  mi  volna  még  a  magyar  fellobbanó  lángnak 
a  király  és  haza  diszére  lehetetlen  ?  —  kivált  ha  sok- 
szori szalmatüzére  még  azon  régi  cserből  is  vinni  akar- 
nánk, mely  nem  csak  vadoninkon,  de  melleinkben  is 
elég  találkozik. 

Tőlünk  függ  minden,  csak  akarjunk.  S  nem  lelki, 
testi  és  országbeli  javaink  dicsérete  emelheti  fel  hazán- 
kat, hanem  hátramaradási nk  és  hibáink  nagylelkű  elis- 
merése, és  azoknak  férfias  orvoslása.  Annyi  jó  és  ne- 
mes van  bennünk,  hogy  a  jónak  mértéke  könnyen  levonja 
annak  kisded  súlyát,  a  mi  még  hátra  van. 

A  MAGYAR  BIRTOKOS 

SZEGÉNYEBB,  MINT  BIRTOKÁHOZ  KÉPEST  LENNIE  KELLENE 

A  birtokról  és  vagyonról  is,  mint  minden  egyébről, 
elágozik  az  értelem,  s  az  tulajdonkép  a  szenvedelmek 
és  érzések  számtalan  ellenkezési  és  árnyékozási  miatt 
mindaddig  nálunk,  sőt  másutt  is  sokak  előtt  homályban 
dereng.  Az  egyetértő  legszámosb  két  felekezet  az, 
melynek  egy  része  az  aranyat  és  pénzt  véli,  másika  a 
földet  és  fekvő  jószágot  tartja  birtoknak,  vagyonnak ; 
véleményem  szerint  pedig  se  kincs,  se  mező  nem  az, 
hanem  azok  haszonvehetősége.  Mit  birt  Robinson  szi- 
getén aranyában,  s  vallyon  mit  ér  kiterjedt  határa, 
erdeje  és  sivatagja  némely  magyarnak? 

A  pénznek  csak  ugy  van  értéke  és  becse,  ha  azért 
az  élet  számos  javait  magunknak  meg  is  szerezhetjük  ; 
mint  nemkülönben  a  földnek  csak  ugy,  ha  az  szá- 
munkra az  élet  számos  javait  megtermi.  És  igy  az  a 
birtokos  és  vagyonos,  ki  magának  és  övéinek  az  élet 
számos  javait  mindenkor  és  mindenütt  bizonyosan  meg- 
szerezheti ;  s  birtoka  és  vagyona  nagysága  vagy  ki- 
csinysége azon  arányban  áll,  melyben  ő  az  élet  több 
vagy  kevesebb  javait  magának  megszerezni  képes  min- 
denkor és  mindenütt.  Szegény  pedig  az,  ki  csak  ritkán 
s  nem  bizonyosan  juthat  az  élet  javaihoz,  és  szegény- 
sége annál  nagyobb,  mennél  bizonytalanabb  a  lehetőség 
élte  szükségeit  kipótlani. 

Az  ideális  vagyon,  mint  p.  o.  oly  tőkepénz,  melyet 
se  le  nem  tesznek,  se  kamatját  nem  fizetik,  vagy  oly 
erdő  vagy  mocsár,  mely  jövedelmet  nem  hoz,  nem 
egyéb  álomnál,  s  haszna  sem  nagyobb,  mert  se  kenye- 
ret az  éhesnek,  se  ruhát  a  meztelennek  nem  nyújt ;  s 
mennél  bizonytalanabb  a  tőke  vagy  kamat  fizetése  vagy 
a  jövedelem,  annál  inkább  képzelethez  és  füsthez  ha- 
sonlítható a  birtok,  a  vagyon.  Ha  száz  esztendő  alatt 
fizetik   vissza   pénzemet   vagy   annak   kamatját,  nekem 

semmim  sincs  és  nem  is  lesz  soha  ;  ha  húsz  esztendő 
alatt,  akkor  tán  lesz  valamim,  tán  nem,  mert  ki  tudja, 
még  akkor  élek-e  ?  s  igy  folytatva.  Mit  ért  fűszeres 
ebédje  Parisban,  s  jó  meleg  mentéje  Vilnában  az  éhség- 
gel és  hideggel  küzködő  Gallusnak  Berezinánál  ?  Mit 
értek  a  sárvizi  és  siói  berkek,  melyek  most  hasznos 
kaszálók,  elholt  eleinknek?  —  Semmit.  —  sat. 

A  pénznek,  földnek  és  minden  egyébnek  csak  ugy 
van  lehető  legnagyobb  haszna,  ha  egyiket  és  másikat 
minden  pillantatban  arra  fordíthatom,  a  mire  tetszik. 
Mennél  szaporábban  juthatok  pénzemhez  vagy  földem- 
hez, s  mennél  rövidebb  idő  alatt  cserélhetem  az  elsőt 
a  másikért  és  viszont ;  vagy  egyiket  és  másikat  egyéb 
életjavakért,  annál  többet  ér  nekem  száz  vagy  millió 
forintom,  tiz  vagy  százezer  hold  földem,  s  viszont  min- 
den becse  meg  is  szűnhet,  mert  az  érték  szorosan  a  pil- 
lanlathoz  van  \öive.  A  szomjas  embernek  fris  ital,  fá- 
radtnak ágy,  fázónak  tüz,  tengeren  küzdőnek  part, 
félénknek  bástya  vagy  domboldal  annak  idejében  töb- 
bet ér,  mint  a  világ  minden  egyéb  kincse.  És  azért 
látunk  sokszor  vagyonos  embert  kevés  birtokkal,  s  ugy 
szólván  igen  szegényt  iszonyú  vagyonnal,  mert  vajmi 
sok  életjavakat  termeszthet  ki  csekély  vagyon  helyes 
körülmények  közt,  s  Croesus  kincse  sem  elegendő, 
még  szükség  kielégítésre  is,  ha  azzal  bátran  és  tetszé- 
sünk szerint  nem  élhetünk. 

És  ime,  csak  ez  a  kevés  is  elég  annak  kifejtésére, 
hogy  pénzéhez  és  földéhez  képest  mért  szegény  a  ma- 
gyar tőkepénzes  és  földesúr.  Az  első  nem  teheti  pén- 
zét oly  helyre  —  ha  ládájába  nem  csukja  —  honnan 
mindig  tetszése  szerint  ki  is  vehetné,  s  attól  rendes 
kamat  folyna  is.  A  másik  pedig  kiterjedt  zsiros  dülőji 
mellett  se  kap  jószágira  sok  kéregetés,  industria  és 
datur  modus  in  rebus  nélkül  bizonyosan  és  okvetetle- 
nül egy  forintot  is.  Meglehet,  tán  becsületes  képére 
ezreket;  —  de  ez  más. 

Nem  szegényebb-e  tehát  nálunk  a  becsületes  tőke- 
pénzes, mint  természet  szerint  lennie  kellene  ?  Az   or- 

szagban  minden  van,  a  mi  Hitelt  adhatna,  fekvő  jószág, 
ház,  marha,  gabna,  bor  sat.  De  ő  a  vagyonát  nem  álh't- 
hatja  ezen  alapokra,  hanem  fövényre  vagy  hogy  job- 
ban mondjam,  levegőre  állítni  kénytelen.  Ha  körülnéző 
és  óvakodó,  esztendeig  is  elhever  ládájában  tökéje,  és 
ez  által  nem  gyarapodik,  s  végre  oly  érzéssel  ereszti 
pénzét  más  kezébe,  mint  valaha  Mongolfier  veszedel- 
mes hajóját  levegőnek,  -  bizonyosan  nem  tudván, 
látja-e  azt  még  valaha,  vagy  legalább  hirét  hallja-e  még 
egykor ! 

Végre  minekutána  minden  észbeli  erőltetés  és  vizs- 
gálattal —  melyekkel  a  circulus  quadraturáját  ki  lehetne 
találni  —  pénzét  úgynevezett  bátorságos  helyre  tette 
le,  sokszor  már  egy  pár  év  után  azt  tapasztalja,  hogy 
se  pénze  tőkéjét,  se  kamatját  többé  nem  látja,  de  min- 
den ember  által  dús  capitalistának  tartatik,  s  igen  szi- 
gorú és  fösvény  hirre  kap,  ha  pénzét  —  mely  tulaj- 
donkép nem  övé  és  melyet  soha  nem  is  lát  —  nem 
költi,  és  abból  se  felebaráti  segedelmére,  se  a  közjó 
előmozdítása  végett  nem  ád  és  nem  áldozik.  Ha  min- 
den bosszút  és  mérget,  s  még  ezek  mellett  a  pörben 
elköltendő  pénzt  tekintjük  és  számba  vesszük,  nekem 
legalább  tréfán  kivül  ugy  látszik,  hogy  tizszer  boldo- 
gabb az,  kinek  semmi  tőkepénze  nincs,  mint  az,  ki  ily 
forma  tőkepénzt,  azaz  csak  annak  emlékezetét  birja. 
Tantalusi  kinnál  én  nagyobbat  nem  ismerek. 

Ha  pedig  a  pénzes  ember  nem  szerfelett  nagy  scru- 
pulista,  nem  könnyebben  lesz-e  helyeztetésünkben  uzso- 
rássá, mint  másutt?  A  ki  törvényes  kamatnál  többet 
kivan,  az  előttem  uzsorás,  akárhogy  hímezzük  a  dolgot. 
De  nálunk  sok  ember  jó  szívvel  adná  pénzét  5-  és  6-taI 
loo-tul,  ha  tőkepénze  feneken  s  nem  levegőn,  hypo- 
thekán  s  nem  hypothesisen  állhatna,  és  sokkal  sziveseb- 
ben, mint  10  s  20-al  100-tul  bizonyosság  s  hitel  nél- 
kül; s  ha  ezen  utolsót  teszik  is,  sokan  eleintén  a  tör- 
vénynek ebéli  hiányos  létével  csendesítik  el  lelkiisme- 
retöket ;  mint  sok  katona  ellenség  előtt,  szükségből  csak 
egyszer  élvén  máséval,  végre  megrögzött  rablóvá  lesz  ; 

úgy  ama  pénzes  néhány  megilletődés  után  rendes  uzso- 
rássá válik,  ki  többé  pirulni  nem  tud.  S  erre  a  törvé- 
nyek hiányossága  vezet,  melyeknek  az  embert  épen  az 
ellenkező  útra  kellene  idézni  s  kényszeríteni ! 

De  hát  még  a  földesurak  s  földbirtokosok  mi  álla- 
potban vannak,  s  azoknak  természet  ellen  való  sze- 
génységükről mit  mondjak?  Ha  egynek  pénzre  van 
szüksége,  minden  jószági  mellett  is  ugyan  kaphat-e  tör- 
vényes kamatra  elegendőt  könnyen  és  tüstént?  Hány 
van  köztünk,  ki  nem  kénytelen  termését,  gyapját  stb. 
bizonyos  időszakonként,  sőt  némelykor  még  idő  előtt 
s  árán  alul  is  eladni  ?  S  hánynak,  ki  már  a  praecipitium 
fenekén  nyugszik,  legömbörödése  első  kezdete  s  oka 
nem  egyéb  volt,  mint  egy  pár  ezerre  való  szüksége, 
melyért  akkori  birtoka  ezernyi  hitelt  adhatott  volna, 
de  melyet  rendes  és  világos  Hitel  hija  miatt  csak  fe- 
lette nagy  uzsorával  kaphatott?  Hány  birtokost  isme- 
rek magam,  ki  mindég  pénzben  szűkölködik,  s  kinek 
kincse  maga  előtt  mindig  el  van  zárva? 

Ez  furcsa  s  csudálatos  jelenés,  különös  tünemény, 
úgy-e  s  kivált  azokra  nézve  igen  mulatságos  és  hasznos, 
kik  telhetetlen  apjoktul  az  adósságokat  s  jövedelmeket 
ily  arányban  vették  át  úgynevezett  örökös  jószágikon, 
s  kik  mind  jobb  s  nemesb  időszak  fiai  alig  képesek 
minden  buzgóságokkal  s  felemeltebb  érzéseik  mellett 
is  hazánk  javára  czélzó  fáradozásik  által  néminemü- 
képen  kidörzsölni  azon  mocskokat,  s  elfelejtetni  azon 
szenyt  hazafiaikkal,  mely  szüleik  élete  után  hátrama- 
radt, s  mely  minden  becsületes  emberben,  ha  gyűlöle- 
tet nem  is,  legalább  szánakozást  gerjeszt.  A  Hitel  hija 
felijeszti  hitelezőit,  s  kérje  csak  tőle  egy  rész  tőkéjét, 
kész  a  megbuktatás.  Az  adósságok  mennyiségét  senki 
bizonyosan  nem  tudhatja,  a  jószágok  becse  elirányozva 
nincs  —  a  mi  szerfelett  változó  jövedelminkkel  lehe- 
tetlen is  —  s  így  zpanica*  sokszor  ok  nélkül  is  annyira 
elfoglal  minden   hitelezőt,   hogy   a   zűrzavarban   végre 

*    Panique. 

mind  az  adós,  mind  hitelező  károsodik,  s  csak  azok  gya- 
rapodnak, kik  a  zavarosban  tudnak  halászni,  s  a  pcrök 
ágozatit,  s  archivumok  kulcsait  oly  szorosan  tartják 
markaik  közt,  hogy  az  ily  állapotban  lévő  földesúr 
minden  jó,  szelid  és  szép  tulajdoni  mellett  egyéb  min- 
den, csak  nem  úr,  s  minden  esetre  sem  nem  földesúr, 
sem  nem  birtokos,  sem  nem  vagyonos,  s  őtet,  a  mi 
övé,  közelebbről  nem  illeti,  mint  sok  titkos  tanácsost  a 
titok. 

Ha  idő  volna  egy  jószágot  visszaváltani  vagy  egy 
familiabelit  megtartani,  bár  adósság  jószáginkat  nem 
terheli  is,  pénzt  hihető  nem  kapunk,  vagy  bőrünket 
nyúzzák.  Minden  más  országban  repülve  hoznák  a 
pénzt,  s  nem  mivel  a  pénzkeresők  tán  grófok,  bárók, 
nemesek,  vagy  mivel  jó  és  hires  emberek,  hanem  mivel 
hypothekát  tudnak  adni.  Nem  is  ér  hitelre  annyit  a 
szép  kép  és  az  úgynevezett  emberséges  pofa,  mint  ház, 
föld,  erdő,  juh  sat.  Nálunk  a  Hitel,  mintha  legvesze- 
delmesb  tengeren  kereskednénk,  nem  valódiságban  áll, 
hanem  az  adós  vagy  emberei  ügyességén  vagy  csalfa- 
ságán,  a  hitelezőkkel  t.  i.  elhitetni  azt,  hogy  az  adós- 
ság csekély,  az  érték  nagy  és  minden  jó  rendben  van. 
A  ki  jó  színjátszó,  egy  darabig  rá  is  szedi  a  publicu- 
mot,  mig  végre  magas  állásáról  a  dráma  utolsó  scená- 
jában  nevetségesen  maga  bukik  le,  mint  Don  Jüan  vig 
vacsorája  után  a  gőzölgő  mélységbe. 

Ha  jó  alkalom  fordulna  elő  jószágot  szerezni,  vagy 
az  ősieket  nagy  és  bizonyos  nyereségre  instruálni  le- 
hetne, vallyon  tehetjük  és  eszközölhetjük-e,  kapunk-c 
arra  oly  könnyen  és  bátorsággal,  mint  azt  birtokunk  és 
vagyonunk  szerint  találni  kellene,  elégséges  pénzt?  És 
nem  attól  kell-e  mindig  tartanunk,  hogy  legkisebb 
gyanú,  nehogy  többet  költünk,  mint  van,  hitelezőinket 
annyira  felijessze,  hogy  azok  tőkepénzeiket  ismét  fel- 
mondják, és  minket  tán   legnagyobb    zavarba    hoznak? 

És  ez  földesuraink  és  földbirtokosink  állapotjának 
vázrajza,  s  ebből  látszik,  hogy  inkább  mende-monda  teszi 
Hitelünk  létét  vagy  nemlétét,  mint   fekvő   jószág,    ház. 

marha,  gabona,  bor  sat.  Azonban  ne  aggódjunk  ezen, 
tűrjük,  sőt  örüljünk  rajta,  mert  ez  is  praerogativáink 
egyik  szép  következése,  melynek  a  zsidó  annyira  örül 
és  nevet,  midőn  mi  fölemelkedett  büszke  érzéssel  füg- 
getlenségünkről álmodozunk,  de  magunkat  egyszersmind 
általa  megköttetni  engedjük  - —  hogy  azt  valóban  inkább 
az  ő  praerogativájának  mondhatnók! 

Ezen  következések  pedig,  melyekről  szólék,  nem 
valamely  rossz  vagy  ellenséges  hozzájárulás  által  esz- 
közöltetnek, mint  sok  szomorú  játékban,  hol  több  szép- 
lelkű egy  gazember  által  boríttatik  gyászba,  hanem  ki- 
rekesztőleg  a  hibás  principiumból  folynak,  s  a  hiányos 
törvények  származéki ;  m.elyeket  azért  festék  a  legna- 
gyobb egyszerűségökben,  hogy  az  olvasó  annál  tisz- 
tábban lássa,  a  rossz  elrendelés  mily  veszedelembe  és 
nyomorúságba  hozhatja  az  embert  önhibája  nélkül, 
mint  a  sors  vaskeze  a  vétek  súlyában  az  erényre  szü- 
letett Órindurt  bűnbe  keveri,  és  szánakozásunkat  azért 
gerjeszti  annyira,  mivel  nemes  lelke  nem  birhatja  a 
vétek  szennyét.  Így  gerjeszti  bennünk  a  szánakozást, 
de  a  haragot  is  méltán,  hogy  ily  bilincseket  szenvedünk 
magunkon,  midőn  azokból  kifejleni  csak  tőlünk  füg- 
gene. 

Nem  mondom,  hogy  kivétel  nincs,  és  hogy  minden 
familia  körüláilása  ezen  rajzhoz  hasonlít,  mert  köztünk 
is  él  még  a  Hitel,  becsület  és  az  adott  szó  szentsége ; 
de  az  egészre  nézve  mit  gyengíthet  néhány  példa? 
«Terracina  és  Nápoly  közt  nincs  veszedelem,  mert  csak 
minden  tizediket  rabolják  ki  ;  a  pestis  nem  valami  rossz, 
mert  Törökországban  is  találkozik  vén  ember ;  nálunk 
jól  megyén  a  kereskedés,  mert  drágán  eladhatni  vesz- 
prémi vásáron  a  búzát ;  gazdaságunk  igen  is  virágzik, 
mert  Marien-Auban  irrigatio  is  practikáltatik  immár,* 
és  számtalan  eféle  hijábavalóságokat  el  lehetne  épen  oly 
igazsággal  mondani. 

De  mily  kép  lenne  még  az,  mily  fekete  és  vérszin 
kellene  hozzá,  ha  némelyek  pénz-machinátióit  rendre 
kifesteném  itt  —  kik  mint  a  kisértet  az  ártatlan  halán- 

dót  esztendőkig  követik,  hogy  egy  gyenge  pillantatban 
bűnbe  keverjék,  kik,  mondom,  hideg  vérrel  koholt  plánum 
szerint  egész  nemzetségeket  kirabolnak  és  verőket  vam- 
pyr  gyanánt  isszák.  S  ezt  a  tőrvény  nem  hátráltathatja  I 
Ezen  émelygető  sárt  azonban  feldúlni  nem  akarom. 
Munkám  czéjja  nem  felebarátom  megítélése,  mert  az 
csak  Istené;  nem  bűneinek  napfényre  hozása,  mert  ez 
kormányé  ;  szándékom  csak  pénzbeli  hibás  elrendelleté- 
sünk  kővetkezésit  olvasóm  szeme  elibe  állítni,  s  őtet 
arra  figyelmessé  tenni,  hogy  a  veszedelemtől  magát  ily 
abderila  kőrülállások  közt  mikép  óhassa. 


Rossz  ember  mindenütt  van,  s  arra  vigyázzon,  azt 
sújtsa  a  tőrvény.  Keresztény  jótévőséginkben  higyjünk 
minden  emberről  jót;  pénz,  kereskedés,  alkotmány  dol- 
gában mindenkiről  pedig  a  legrosszabbat  ^ — ugy  fogunk 
ezen  és  a  más  világon  boldogulni.  Hagyjuk  azokat  ér- 
zékenyen sententiázni,  kik  mindig  kölcsönős  bizoda- 
lomról  álmadoznak,  mintha  csak  szentek  közt  laknánk. 
Ha  ugy  volna,  mint  ők  hiszik,  se  contractus,  se  testa- 
mentum, se  obligatio  nem  kellene,  sőt  még  a  Corpus 
Jurist  is  elégethetnék,  mert  az  egymáshoz  vonzó  szép 
bizodalom  mind  ezeket  szükségtelenekké  tenné.  De  ily 
ábrándozok,  kik  Eldoradóban  vélik  magokat,  vagy  min- 
den vagyonikat  elvesztették  már  nagy  bizodalmok 
miatt  és  alamizsnára  szorultak,  vagy,  a  mit  még  inkább 
hiszek,  másokat  csalni  akarnak,  a  mit  olyanokon  köny- 
nyebben  vihetnek  végbe,  kik  biznak,  mint  a  kik  nem 
biznak,  mert  azok  maguk  adják  oda,  a  miek  van,  ezek 
pedig  elzárják. 

Vigyázva  vig)'ük  tehát  főképen  pénzbeli  dolgainkat, 
vagy  hogy  világosabban  mondjam,  senkiben  ne  bizzunk 
vaktán.  Mig  pedig  hitel  nélkül  szegénykedésre  vagyunk 
Ítélve,  vegyük  addig  sok  számos  hazánkfiait  például, 
kik  ámbár  tudják,  hogy  majd-majd  lerohanó  lavinákon 
járnak,  onnan  még  se  távozhatnak,  mintha  természet- 
feletti erő  tartóztatná  őket  az  iszonyú  fuvaton,  s  mind 

mélyebbre  omlanak  le  ellentállhatlanul  az  örvénybe. 
Mint  Goethe  halászát  a  bájoló  nympha  mágusi  erővel 
vonja  le  tiszta  kristályába,  ugy  húzza  őket  is  valami 
lefelé  a  szegénység  és  szégyen  zavarába  —  s  kár,  hogy 
felébredtökkor  nen\  liliomszinű  hölgyet,  hanem  Sama- 
ritanust  tartanak  karjaikban,  —  vagy   inkább   az   őket. 

És  igy  szükséges  a  dologhoz,  vagy  legalább  annak 
philosophiájához  valamennyire  értenünk,  ezt  pedig  más- 
kép nem  eszközölhetjük,  mint  nevelés,  tanulás,  idomlás 
—  elkészítés  - —  által. 

Mennyit  irtak  már  az  elsőről,  jó  Isten,  s  mely  sok 
jót,  derekast!  De  hány  ember  olvasta,  mely  kevés 
emésztette  meg,  és  ugyan  kik  hozták  életbe?  Ezzel. is 
csak  ugy  vagyunk,  mint  fen  a  bölcseség  előadott  állí- 
tásival ;  ki  ki  elmondogatja  és  kevés  vagy  senki  se  kö- 
veti. A  nevelésről  mindenki  szól  és  okoskodik,  hasz- 
nát sőt  szükségét  átlátja,  de  magára  és  másokra  nézve 
mi  hasznot  von  belőle?  Hány  tud  élni  magához  és 
körülállásihoz  képest?  Nézzünk  körül;  magyar  birto- 
kosink,  kivált  a  dúsabbak  közt  hány  a  jó  gazda,  tör- 
vényértő, szónok,  hazaismerő,  honvédő?  S  nem  mind 
ezt  kellene-e  mesterségünk  szerint  tudnunk,  midőn  tán 
sok  más  egyébhez  inkább  értünk,  s  azokban  pedig 
csak  mellesleg  és  félszegen  vagy  épen  nem  vagyunk 
jártasok. 

Erről  azonban  nem  mindenki  tehet,  mert  némelyeket 
szinte  már  gyermekkorunkban  kell  tanulnunk,  s  ha  nem 
tudjuk,  szüleink  hibája.  Mindig  csak  azon  kötelessé- 
gekről szólunk,  melyekkel  szüléinkhez  köttetünk,  azok- 
ról soha  vagy  ritkán,  melyekkel  gyermekink  iránt  tar- 
tozunk, holott  ezek  még  szentebbek.  Hála  az  egeknek, 
hogy  szüleim,  kiknek  áldom  hamvait,  ezt  épen  ugy  hit- 
ték, és  azért  ily  szó  illik  is  ajkaimra!  Ha  kötelességünk 
háladatosaknak  lenni  lételünkért  —  mely  előttünk  tán 
nem  is  kivánatos  —  s  azért,  mivel  éhen  nem  hagytak 
halni,  vagy  mivel,  mint  egy  agárkölyket,  messze  a  háztól 
kostba  adtak,  a  hogy  XIV.  Lajos  hires  idejében  volt 
szokás,    nem    százszor    nagyobb    kötelességünk-e    oly 

lényről  gondoskodnunk,  melyet  mi  idéztünk  életbe,  és 
melynek  szerencséje  és  nyomorúsága  nagy  részint  ke- 
zünkben van? 

A  nevelés  és  kivált  az  első  benyomások  bámulandó 
következésüek  ;  ugy  hogy  annak  hija  és  ezeknek  ereje 
miatt  sokan  se  leiki,  se  testi  javaikkal  bölcsen  élni  nem 
tudnak,  gyakorta  legszorosb  szükségikhez  tartozó  isme- 
retekben szűkölködnek ;  s  az  által  természetesen  oly 
kábultságba  és  végre  oly  nyomorúságra  jutnak,  mint 
azon  mesteremberek,  kik  mesterségöket  nem  értik. 

Ki  dob  el  kenyeret  egy  hamar  közülünk  készakarva, 
s  ha  a  zsemlye  bélét  vagy  kenyér  héját  elvetjük  is,  nem 
rendül-e  meg  bennünk  valamely  érzés,  mintha  nem  jól 
cselekednénk,  s  inkább  titkon  dobjuk  félre,  vagy  zse- 
bünkbe dugjuk,  mintsem  más  előtt  hajítanék  el ;  és 
miért  ?  mert  dajkánk  monda  egykor  «kenyeret  veszte- 
getni nagy  bűn*  sat.  és  való  is  magában  a  dolog,  hogy 
Isten  áldását  elhajítni  nem  kell,  mert  azzal  a  szegény 
elélhet  sat.  De  az  különös,  hogy  tán  épen  az,  ki  egy 
darab  kenyér  elvetésén  szintén  megdöbben,  százezre- 
ket, melyekért  még  annyi  kenyeret  lehetne  vásárlani, 
legkisebb  megilletődés  nélkül  szór  ki.  És  miért?  mert 
későbbi  dajkái,  szülei  t.  i.  és  nevelői,  vagy  nem  voltak 
vagy  nem  mondták  néki,  ((pénzt,  vagyont  kivetni  bűn» 
vagy  ha  mondták  is,  nem  oly  jó  móddal  és  aggódó 
nyájassággal  mondták,  mint  azt  első  dajkája  éneke 
zengé  fülébe. 

Az  éjféli  óra  zendülése  —  mintha  felébresztené  a 
múlt  lelkét  —  mellünket  összevonja,  s  belső  illetődés- 
sel  sejdítjük  nyitva  állni  a  régi  idő  érczkapuit  —  és 
borzadva  véljük  érezni  szorosb  összeköttetését  az  élők- 
nek a  holtakkal.  Hány  bajnok,  ki  a  harczmezőn  félni, 
rettegni  nem  tud,  ki  bátor  szemmel  nézi  a  halált,  gyen- 
gül el  könnyen  az  éjféli  csend  magányában  a  temető 
halvány  emléki  közt?  s  mért?  mert  gyermekkorában 
száz  meg  száz  mese  nyomta  lágy  velejébe  eltörülhetlen 
nyomdokát,  hogy  az  éjféli  óra  által  függ  a  jelen  a 
múlttal,  az  emberi  nem  lelkekkel  össze!  Mi  fekete  szin- 

hez  kapcsoljuk  a  gyász  ideáját,  a  chinaiak  fehérhez; 
mert  kcdvesinket  mi  fekete  öltözetben  sirattuk,  s  lát- 
tunk sirni  másokat,  ők  fehérben.  És  nincs  oly  okosko- 
dás, oly  önmeggyőzés,  oly  erő,  mely  kisded  korunk 
első  behatásit  kiirthatná. 

Hány  észrevételre  ád  mind  ez  alkalmat?  s  kivált 
oly  szülékben,  kik  magokat  nem  ugy  sokszorozzák,  mint 
az  állatok  —  hanem  az  ember  méltóságát  is  fen  akar- 
ják tartani. 

Életbe  léptünkkor  mindent  elkövetnek  elgyengülé- 
sünkre. A  tiszta  levegőt  tőlünk  elzárják,  mintha  méreg 
volna  ;  tej  helyett  levesekkel  fullasztanak  és  a  természet 
útjától,  mely  közel  van  hozzánk,  egészen  eltávoznák, 
mert  azt  igen  is  távol  keresik;  később  ideinkben  pedig 
szinte  mindenre  tanítnak,  csak  életbölcseségre  nem. 
Vagy  kirekesztőleg  lelki  tulajdoninkat,  vagy  egyolda- 
lulag  csak  testi  tehetséginket  élesztik  és  gyakorolják, 
mintha  egyedül  lélek  vagy  csupa  test  volna  személyünk. 
Isméretinket  és  ügyességinket  is  nem  annyira  idomít- 
ják valódi  haszonvételre,  hanem  csakhogy  meglegyenek, 
mint  ama  filigrán  remek,  melyet  csak  nézni  lehet  — 
mert  haszonvétel  által  ketté  törnék. 

Sem  azon  könyvtudós,  ki  testével  tehetetlen,  sem 
azon  gymnasta,  ki  lelkének  hasznát  nem  tudja  venni, 
nem  tökéletes  ember.  Mind  testi,  mind  lelki  tehetsé- 
geknek teljes  idomzatban  kell  kifejtve  lenniek,  hogy  az 
ember  a  lehető  legnagyobb  tökéletességre  emelkedhes- 
sen. A  lélek  ugy  megkívánja  az  eledelt,  mint  a  sziv  és 
a  test  ^  s  az  is  elbágyad,  elhervad  a  nélkül. 

Úgynevezett  világba  léptünkkor  - —  mintha  az  előtt 
abból  kirekesztve  lettünk  volna  és  azért  abba  nem  rit- 
kán ugy  is  lépünk  belé,  mintha  holdból  jönnénk,  — 
annyi  bal  szokásra  találunk  és  annyi  bevett  életrend- 
szabásra, melyeknek  alapjok  nincs,  de  melyeket  igaznak 
tartanak,  s  tán  mi  is  tartunk  —  mert  mindenkinek  szá- 
ján forognak  —  hogy  természetesen,  vagy  mi  is  a  töb- 
biekkel egy  sorban  járni  vagyunk  kénytelenek,  vagy 
viz  ellen  úszóknak  tartatunk. 

Széchenyi  István  gr.  1.  6 

«Az  én  fiaim  társaságokba,  theatrumokba  sat.  nem 
fognak  menni,  minekelőtte  iskoláikat  nem  végezték  e]» 
jgy  okoskodnak  gravitással  sokan.  És  a  köznép,  mivel 
ezt  már  sok  okos  embernek  tartatott  uriszemély  monda, 
még  ugyan  egészséges  belátás  és  elrendelésnek  tartja ; 
midőn  csak  egy  kis  részrehajlatlan  fontolgatás  után  is 
épen  oly  nevetségre  méltó  és  természettel  összeütköző 
nevelésmódnak  leljük,  mintha  az  anyaveréb  fiával  csak 
esztendős  korában  próbálgattatná  a  repülést,  s  a  róka 
megnőtt-korú  kőikével  a  ravaszkodást  sat.  Nem,  nem, 
az  embernek  esni  kell,  és  sokszor  esni,  mig  maga  lábán 
tud  állni ;  essék  tehát  inkább  akkor,  mig  teste  gyenge, 
de  hajlékony,  csontjai  vékonyak,  de  engedők.  Minden 
törés  vagy  seb,  akár  testi,  akár  lelki  -  nem  oly  vesze- 
delmes akkor,  mint  meglett  korunkban. 

Tapasztalást  pénzért  venni  vagy  hagyományképen 
kapni  nem  lehet  —  fizetni  kell  azért  mindég  és  mind- 
egyiknek; a  különbség  csak  az,  hogy  egyik  minden 
testi  szerencséjét  és  lelki  nyugalmát  veszti  a  tapaszta- 
lási  alkuban,  másik  pedig  a  veszedelmes  vásárból  még 
birtokának  jobb  részét  megmenti.  S  nemez-e  a  nevelés 
czélja  ?  Minden  törekedésünk  nem  a  szerencsének-e, 
vagy  ha  azt  az  egek  megtagadják,  legalább  a  megelé- 
gedésnek elérése?  S  idomulásunk  az  élethez  vájjon 
eszközli  vagy  elősegiti-e  ennek  elérését? 

A  köznép  a  szerencsét  kincs  és  hatalom  czirkalmá- 
val  méri.  Sokszor  halljuk  állítni  egy  olyanról,  ki  magas 
születésű  gazdag  ifjú,  ftEj  be  boldogi))  noha  az,  kiről 
mondják,  tán  sokszor  közel  a  kétségbeeséshez  halálos 
keserűséggel  éli  napjait.  Van  az  emberben  valami, 
melyben  minden  a  világon  mint  egy  tükörben  mutat- 
kozik. Ha  tiszta  ezen  tükör  és  mindent  rózsaszínnel 
fest,  akkor  megelégedett  az  ember;  ha  homályos  és 
abban  minden  setéten  tűnik  elő,  akkor  boldogtalan.  S 
azért  látunk  sok  szerencsétlent,  kit  szerencsésnek  lehetne 
gondolni  ;  s  viszont  sok  megelégedettet  alacsony  hely- 
zetben, kinek  alig  van  élelme. 

Ezen  Valami  pedig  áltáljában  véve  nem    egyéb,   ha- 

nem  elromloHság  vagy  el  nem  romlottság.  És  ugyan  ezt 
mi  eszközölheti  vagy  hátráltatja  jobban,  mint  az  első 
benyomások,  anyatejjel  szítt  és  gyermeki  korunk  elő- 
fogalmai,  a  mi  nem  egyéb,  mint  a  czélirányos  vagy 
elhibázott  nevelés,  mely  jövendő  életünk  és  sorsunk  vig 
vagy  szomorú  létét  határozza  el ! 

Ha  végre  már  szárnyinkon  repülünk,  hány  balvéle- 
kedéssel kell  küzködnünk  —  s  mennyire  lep  el  akara- 
tunk ellen  minden  felvigyázásunk  mellett  is  a  rozsda,  a 
penész,  mint  a  levegő,  melyet  be  kell  szivnunk,  legyen 
az  egészséges,  legyen  bár  hideglelős. 

A  mi  testi  tehetséginket  illeti,  hány  képzi  magát 
nagyobb  tekintetű  embernek,  mivel  nem  jó  gyalogló, 
lovon  nem  jár,  úszni,  viaskodni,  evezni,  sikánkozni  és 
több  efélét  nem  tud,  és  azt  véli,  hogy  az  csak  ifjúság- 
hoz és  alacsonyabb  rendüekhez  illik.  Pedig  bizonyosan 
testére  és  igy  egész  személyére  nézve  tökéletesb  ember 
az,  ki  több  gymnastikai  ügyességgel  bir.  —  A  mi  ellen- 
ben lelki  tulajdonink  kifejtését  illeti,  némely  azt  átal- 
jában  csak  hazai  tudományokra,  némely  pedig  egyedül 
külföldiekre,  s  nemkülönben  úgynevezett  szép  művészi 
vagy  speculativa  nyomozásokra  terjeszti.  Ha  nem  tu- 
dunk francziául,  szép  társaságban  kikaczagnak,  ha  nem 
tudunk  magyarul,  szánakozást  gerjesztünk  hazánkfiai- 
ban. Ha  sokat  nyargalunk,  gyaloglunk,  úszunk  sat., 
némelyek  előtt  komoly  férfiúi  tekintetünk  szinte  veszély- 
ben forog,  mert  ezek  gyakorlása  mély  Ítéletek  szerint 
minden  lelki  tulajdont  kirekeszt;  ha  pedig  mindig  csak 
olvasunk,  ülünk,  jóllehet  egy  kevéssé  sétálgatunk,  végre 
akaratunk  ellen  is  ugy  meghizunk  és  mindenesetre  any- 
nyira  elgyengülünk  és  asszonyosodunk,  hogy  insurrec- 
tióhoz  többé  nem  állhatunk,  ha  ott  nemcsak  vitézi  öltö- 
zetet és  titulust  akarunk  halászni,  hanem  ugyancsak 
derekasan  katonáskodni  is. 

Egyik  ma  azért  kárhoztat,  mert  harisnyát  viselünk 
és  inasunk  német  ruhában  jár,  vagy  hogy  lovunk  farka 
rövid.  Másik  vadságunk  és  betyárságunkért  üldöz,  s 
nevetségesnek    látja,    hogy    még    utczán    és   lóháton   is 

pipázunk.  Egy  harmadik  mindent  megbocsátana,  csak 
szakálunk  ne  volna  oly  hosszú ;  de  felejti,  hogy  csak 
két  életforgás  előtt  eldődinknek,  kikre  annyira  szere- 
tünk provocálgatni,  igen  hosszú  szakáluk  volt,  s  akkor 
megint  bizonyosan  ók  hitték,  hogy  elbomlik  a  világ, 
ha  azon  szép  férfiúi  fekete  vagy  patriarchai  hó-szakál- 
hoz beretva  közelít  1  mintha  polgári  erénynek  szakái 
volna  fészke,  úgymint  Sámson  óriási  ereje  —  az  irás 
szerint  —  hajában  volt.  Egy  más  megint  késő  ebédlést 
gyűlöl  mint  halálos  bűnt,  s  azt,  ki  későn  és  tán  munka 
után  eszik,  magánál,  ki  korán  és  tán  munka  előtt  nyeli 
sültjeit,  sokkal  csekélyebb  embernek  tartja.  És  szám- 
talan több  eféle,  melynek  előadására  hónapok  kelle- 
nének I 

És  ily  helyzetben  addig  vergődünk  a  <(mit  tegyek  és 
mit  fognak  mondani))  közt,  mig  mindenkinek  szolgájává 
és  előitéletek  rabjaivá  leszünk,  vagy  keblünket  bezárva, 
az  élet  piaczát  odahagyván,  igazi  egoistákká  válunk. 

És  nem  ezen  két  osztály  teszi-e  az  emberi  társaság 
nagy  részét,  melynek  egyike  rabláncz  által  lebilincsel- 
tctve,  minden  magasb  és  nemesb  repülésre  erőtlen ; 
másika  pedig  elkeseredve,  se  felebarátinak,  se  hazájá- 
nak nem  él,  hanem  csak  önmagának  s  elszakadását  a 
világtól  mint  embergyűlölő  kezdi  s  közönségesen  mint 
Sybarita  végzi,  ki  se  lelkét,  se  szivét  többé  semmivel 
sem  táplálja.  S  pedig  magyar  boldogan  vagy  csak  meg- 
elégedetten miként  élhet  ily  erkölcsi  eledel  nélkül,  ezt 
kérdem  részrehajlás  nélkül  ?  A  magyar,  kinek  nagyobb 
része  lélek? 

De  hol  a  hiba?  Hogy  a  nevelés  tárgyiban  t.  i.  tes- 
tünk kifejlődése,  statusunkhoz  szükséges  tanulásink  és 
társaságban  mulhatlanul  tudnivalóink  közt  nincs  össz- 
hangzás,  súlyegyen  :  s  hogy  közönségesen  sokban  igen 
is  haladtunk,  s  igy  másban  egészen  hátramaradtunk, 
mely  elég  oka  tökéletlenségünknek. 

A  g^'mnastikát  igen  későn  kezdjük  és  azért  minden 
ágozatiban,  mint  kellene,  azt  jóformán  soha  meg  sem 
is  tanuljuk.  Bajos  is  30  esztendős  embernek  ügyetlenül 

a  vizet  verni  és  abból  untig  inni,  vagy  a  jegén  nem 
sokkal  igézőbb  alakban  jelenni  meg,  mint  valamely 
lóforma  állat,  melyet  nél.a  juhnyáj  közt  is  látunk,  midőn 
mellettünk  ügyes  mozdulattal  a  legkisebb  gyerekek  is 
a  vizben  vagy  jegén  egymást  versengve  űzik.  S  azért, 
ha  szüleink  irántunk  kötelességiket  e  részben  elmulasz- 
ták,  tán  többé  nem  is  kezdünk  ezen  gyakorlásokhoz,  a  mi 
által,  akárhogy  tagadjuk  is,  valamely  csorba  marad 
rajtunk. 

Mesterségbeli  tanulási nkat  se  folytatjuk  oly  állhata- 
tossággal, mint  azt  tenni  kellene  és  bizonyosan  tennők 
is,  ha  magunkat  őszintén  kérdeznők,  s  igy  elhatározot- 
tan  tudnók,  mihez  kell  fognunk.  Mi  igen  sok  oldalra 
daraboljuk  természeti  talcntuminkat  és  azért  közönsé- 
gesen tudunk  ex  omnibus  aliquid,  ex  totó  nihil,  -  és 
igy  se  oly  jó  és  ügyes  katonák,  se  oly  törvénytudók  és 
szónokok,  se  oly  jó  gazdák  nem  lehetünk — mintázok, 
kik  minden  idejöket  és  törekedésiket  ezek  közül  csak 
egyre  különösen  fordítják. 

A  mit  végre  az  életben  és  társaságban  tudni  kellene, 
igen  is  messze  keressük,  s  köztünk  sokan  azt  gondol- 
ják, hogy  öntartásunk  mennél  feszesb,  csafartabb,  pipe- 
résb  és  különösebb,  annál  kellemesb  és  tetszetősb,  holott 
az  egyenes,  természetes  és  férfiúi  egyszerűség,  kivált 
magyarban,  minden  bizonynyal  kirekesztőleg  legneme- 
sebb és  legkedveltetőbb  mód  élni  világát.  Viseletünk 
és  külsőnkre  nézve  kivántatót  vagy  keveset,  vagy  tán 
igen  is  sokat  tanulunk,  s  az  által  becsünk  egy  részét 
megint  elvesztjük.  A  külső  pedig  sokkal  fontosb,  mint 
gondolnók  ;  mit  ér  a  legszebb  pentelikei  márvány,  ha 
kifaragva  nincs?  De  lehet  belőle  belvederi  Apolló  és 
csak  annyi  és  nem  több  ;  mert  minden  még  tökéletesbre 
való  törekedés —  megsemmisítné  a  remeket.  Ily  formán 
mily  nevetséges  lehet  földi nk  is,  ha  valami  igen  külö- 
nöst és  igen  tökéletest  akar  mutatni,  vagy  abban  keresi 
eredetiségét  és  magát  géniének  véli,  ha  se  nem  nyíri, 
se  nem  fésüli  haját,  kezeit  pedig,  mint  Newton,  soha 
se  mossa ! 

S  igy  nevelés,  tanulás,  idomulás  kell.  De  mint  esz- 
közöljük ezeket?  számos  mestert  mikép  fizethetünk, 
j6  nevelőket  mi  módon  tarthatunk,  minden  szorgalmat 
mely  utón  fordíthatunk  gyermekink  kimivelésére,  hazán- 
kat és  a  külföldet  hogy  ismertethetjük  meg  velök? 
Hiszen  mindez  szörnyű  sokba  telik.-  Pénz  kell  tehát.  De 
ezt  megint  ugyan  ki  adja  ?  Kell  tehát  előmenetel  a  gaz- 
daságban, kell  kereskedés!  De  ezekről  csak  álmodni 
se  lehet  bizonyosság  és  Hitel  nélkül. 

Honnunk  felemelkedésének  mélyebb  köve  tehát  a 
Hitel  a  nevelésnél  ugy-e?  S  azért  mely  hiábavaló  be- 
széd, melyet  sokszor  köztapssal  kényteleníttetünk  hal- 
lani, (tmaradjunk  szabadok,  habár  szegények  leszünk 
isD,  —  mert  akárki  mit  ábrándoz,  csak  a  vagyonos 
nemzet  szabad,  s  egyes  személyekről  Franklin  azt 
mondja:  «könnyebben  összerogy  az  üres,  mint  a  teli 
zsákí).  Az,  ki  jobban  birja  magát,  rendszerint  függet- 
lenebb, mint  az,  ki  néha  más  segedelmére  kényszerül, 
többet  tudhat,  mert  élelmére  nincs  annyi  gond,  több 
ideje  marad  öntapasztalásra,  gyermekeit  jobban  nevel- 
heti stb.  S  ha  lépve  megyünk  előre,  úgy  látszik,  hogy 
a  mező  virágzása,  kereskedés  sikere  és  lakosok  fényes 
bőre  a  szabadsággal  mindig  karöltve  jár;  a  szegénység- 
ből ellenben  elaljasodás,  abból  pedig  végre  szolgaság 
leend,  vagy  pásztori  és  rablói  életmód,  mely  farkashoz 
illő  inkább,  mint  emberhez,  ki  szebb  és  hatalmasb  lel- 
kek rokona. 

Mindenkinek  ön  mesterségét  kell  tanulni  ;  azonban 
tanulni  kétfélekép  lehet :  rendetlenül  és  rendesen,  és 
száz  tanuló  közt,  ki  rendetlenül,  vagy  ha  szabad  mon- 
danom, szokás  szerint  tanul,  tízben  a  tanulás  több  hasz- 
not fog  tenni,  mintha  éppen  nem  tanult  volna,  kilencz- 
venben  pedig  több  kárt. 

Az  elmének  főtehetségi  — praktikai  tekintetben  véve  — 
a  képzelet,  emlékezet  és  ítélet.  Ezen  három  tehetség 
egyenlő,  vagy  inkább  egymáshoz  illő  arányozata  alkotja 
a  tökéletes  egészséges  agyvelőt,  s  ha   egyike    ezen    te- 

hetségcknek  nagyobb  hatalmat  vagy  kiterjedést  nyer, 
az  szinte  mindig  a  két  más  tehetség  kisebbülésével  és 
csorbulásával  szokott  esni. 

Ki  rendületlenül  és  minden  systéma  nélkül  tanul,  az 
emlékező  tehetségét  terjeszti  és  képzeletét ;  mert  bizo- 
nyos, hogy  két  idea  egy  harmadikat  szül.  És  némelyek 
társaságában  ideáink  csudálatosan  szaporodnak,  másoké- 
ban szinte  elmaradnak,  s  egyikkel  több  észt  lelünk  ma- 
gunkban, mint  másikkal.  Ha  valakinek  egy  saját  uj  gon- 
dolaíja sincs,  majd  támad  két  oly  gondolatból,  mely 
másé  és  hallott  vagy  olvasott,  s  az  észrevehetőleg  tán 
legkisebb  hasonlatban  sem  fog  lenni  a  nemző  gondo- 
latokkal ;  úgymint  az  állati  vagy  emberi  származat  né- 
melykor egy  nemzőjére  sem  üt,  vagy  tán  egyik  és  má- 
sikhoz is  csak  igen  keveset  hasonlít. 

Már  a  képzelet  és  emlékezet  felemelése  s  kiterjedése 
által  az  ítélő  tehetség  csonkul  és  keskeny  körökbe  szo- 
ríttatik.  Pedig  ezen  tengely  körül  forog  minden  ember- 
nek mestersége. 

Nem  kell  ennek  következésében  a  koponyát  többel 
tömni,  mint  a  mennyit  elbir,  nehogy  az  ítélő-erő  gyen- 
güljön, s  tanulni  józanabb  az  életből,  az  emberektől, 
mintsem  mindig  csak  nyomtatványokból  és  a  múltból. 
Senki  se  higyje,  míg  él,  hogy  tanulásit  már  elvégezte, 
hozza  inkább  báró  St.  mondását  emlékezetébe  :  ((abból, 
a  mit  nem  tudunk,  több  százezer  tudóst  lehetne  ko- 
holni»,  mert  bizonyos,  hogy  azon  rész,  melyben  egy 
cseppet  se  vagyunk  jártasok,  jóval  nagyobb,  mint  hol 
egyet  és  mást  homályosan  már  gyanítunk. 


Hogy  pedig  általában  még  úgy  se  birjuk  magunkat, 
mint  a  hogy  hitelünk  nem  léte  mellett  is  birhatnók, 
ennek  még  egyéb  okai  is  vannak.  Mindenekelőtt  ritkán 
tudjuk  tisztán,  mi  a  vagyonunk,  s  így  közönségesen 
abban  csalatkozunk,  hogy  jobban  véljük  birni  magunkat, 
s  ahoz  képest  élünk  is.  Nincs  továbbá  jószágink  javítá- 
sában systemánk.  Vagy  mindegyre  javítunk,  s  szép    és 

nagy  jövedelmink  mellett  mindig  pénzben  szűkölködünk, 
s  életünk  nagy  részét  úgy  töltjük,  mint  egy  vándorló 
mesterlegény ;  vagy  pedig  egyszerre  minden  életgyö- 
nyörűségben akarván  részesülni,  jószáginkat  a  helyett, 
hogy  jobbítnók,  inkább  rontjuk  és  oly  állapotba  hozzuk, 
hogy  jövedelmink  végre  mintha  kiszáradnának,  elma- 
radnak, kivánságink  azonban  napról-napra  nőnek. 

Azon  módokat  és  intézeteket  se  igen  ismerjük,  s 
kivált  nem  értjük,  melyek  által  civilizáltabb  országok- 
ban ámbár  kis  tehetséggel,  mégis  sokan  szinte  minden 
élet  javaiban  részesülnek,  melyek  nálunk  kirekesztőlcg 
csak  vagyonosak  sajáti.  —  De  ezekről  majd  más  időben. 

Az  említettek  mindazáltal  csak  hitvány  módjai  a 
gyarapodásnak  azokhoz  képest,  melyek  a  bizonyos 
Hitelből  áradnának  a  tőkepénzesre,  földbirtokosra  és 
egész  országra  s  inkább  csak  a  creditum  természetes 
következés!. 

Vehetné  csak  kamat  nélkül  mindegyik  kün  heverő 
pénzét,  mely  valóban  neki  egy  kopott  malomkőnél  töb- 
bet nem  ér,  kezébe,  kaphatna  csak  a  földesúr  jószágai 
becse  szerint  elegendő  pénzt  becsületes  kamatra,  —  s 
lehetne  is  bizonyos,  hogy  azt  megint  fontos  ok  nélkül 
nem  mondják  fel  —  mennyit  nem  nyerne  az  által  a 
közönség,  az  ország,  és  mennyire  nem  terjedne  lassan- 
lassan  ennek  haszna  jóltevőleg  a  haza  legkisebb  ereibe  1 
A  termesztmények  egy  kevéssé  jobb  ára,  a  pénznek 
kissé  sebesb  fordulása,  mennyire  nem  emeli  időszakként 
^§y  v^gy  "^^s  vidéknek  egész  lételét?  De,  mint  változó 
időben,  látszassék  bár  néha  napsugár,  nem  érhetik  a 
gabna  aratásra,  mert  ahoz  állandó  szép  nyári  idő  is 
kell ;  úgy  nem  fejlődhetik  ily  villámrövidségű  jobblé- 
tünk által  mind  az  ki,  a  mi  anyaföldünk  virágzását,  föl- 
deink jobbulását  és  a  haza  nemesb  és  magasb  állását 
minden  bizonynyal  következtetné.  És  ha  meggondoljuk, 
hogy  mostani  állapotunkban  semmi  egyéb  nem  tart, 
mint  azoknak  okoskodása,  kik  a  dolgot  éppen  nem  ér- 
tik, vagy  azok,  kiknek  a  mostani  zavar  és  setétség  esz- 
közléseik rútsága  miatt  kivánatos,  - — valóban  azt  mond- 

hatni  rólunk,  szárnyaink  magasabb  repülésre  nem  igen 
valók ! 

Ezek  szerint  úgy  látszik,  hogy  mind  testi,  mind  lelki 
hátramaradásunk  egy  fó  oka  a  Tíitel  hija.  Agyvelőm  leg- 
alább úgy  mutatja,  s  más  szövétnekem  nincs.  Boldogok, 
kiket  inspirátió  világít. 

A  MAGYAR 

NEM  bírja  magát  OLY  JÓL,  MINT  KÖRÜLMÉNYI  ENGEDNÉK. 

Ki  minden  nélkül  el  tud  lenni  és  semmi  szükségei 
nincsenek,  irigylésre  méltó,  tagadni  nem  lehet ;  s  kivált 
ha  egy  olyan  szabadulhat  meg  az  élet  számos  kötelétől, 
ki  annak  minden  javait  ismeri  is,  s  nem  olyan,  kinek 
minden  nélkül  ellenni  kell,  és  szegénysége  s  nyomorú- 
sága soha  sem  éreztete  vele  valami  jobbat.  Azonban  se 
Zeno,  se  Ráncé  iskolái  nem  illenek  a  mai  józanabb  idő- 
korhoz helyesebben,  mint  Epikurosé  vagy  Voltaireé, 
mert  az  emberiség  díszére  jóformán  el  van  már  döntve, 
hogy  a  lehető  legnagyobb  szerencsét  sem  a  magától  min- 
dent megtagadó,  sem  az  örömekben  undorodásig  úszó 
nem  találja  fel,  hanem  az,  ki  lehető  legtöbb  keserű  érzé- 
sek eltávoztatása  mellett,  mérsékelve  még  édes  gcrjedel- 
mekkel  is  örvend.  S  így  ne  gondoljuk,  hogy  az,  ki  nem 
szegény,  már  jól  is  birja  magát,  mert  a  ki  jóllakott, 
kinek  ruhája  s  hajléka  van,  bár  sokan  boldognak  tart- 
ják, és  szegénynek  áltáljában  nem  is  mondhatni,  még 
messze  van  azon  megelégedés  pontjától,  melyet  elérni 
minden  ember  törekedik.  Ki  állati  része  jólétében  gon- 
dolja feltalálni  belső  csendét,  nem  ismeri  nemesb  lelkek 
szép  örömit,  s  boldogsága  nem  lehet  sokkal  nagyobb, 
mint  az  állaté,  mely  nem  tudja  ((honnan,  mi,  hová»  s 
azért  éppen  úgy  méltó  az  irgalomra,  kinek  módja  nincs 
lelki  tehetségei  kifejtéséhez,  mint  kinek  kenyere  nincs; 
szánakozásra  éppen  úgy,  ki  lelki  eledelt  nem  bírhat  el, 
mint  kinek  gyomra  testi  táplálást  nem  emészthet ;  s  ha 
valamelyiknek  hátramaradni  vagy  veszni  kellene,  veszne 

inkább  az  agyag.  De  nem  szükség,  sőt  öncsorbulásunk 
lenne,  míg  emberi  létei  sorsunk,  ha  csak  egyik  részünk 
kényei  vagy  a  másiknak  reményei  volnának  kielégítve. 
Se  magasb  lelkek,  se  állatok  nem  vagyunk,  hanem  em- 
berek; éljünk  azért  mint  emberek,  csakhogy  halhatatlan 
részünk  soha  ne  váljon  rabbá. 

Azon  okoskodás,  ((boldog,  ki  nem  ismeri  a  jót,  mert 
így  nem  is  óhajtja)),  már  elavult  —  s  éppen  oly  józan, 
mint  a  ((kő  szerencsés,  mert  semmije  se  fáj».  Nem  nega- 
tiv,  hanem  positiv  szerencsére  van  alkotva  az  ember, 
csakhogy  kész  sültet  ne  várjon  házához,  de  a  földdel 
vívjon  meg,  hogy  azt  megszerezhesse  magának ;  űgy 
minden  bizonynyal  nincs  a  magyar  szegénység- tűrésre 
teremtve,  hanem  hogy  mindegyik  azt  mondhassa  magáról 
(tjól  birom  magam*.  Ennek  értelme  pedig  ugyan  tág,  s 
ezt  sem  érhetjük  el  emberhez  illendően  az  országúton, 
vagy  kandallónál  ülve,  mert  számtalan  szükségünk  van, 
melyeket  kielégítnünk  kell,  minekelőtte  magunkról  azt 
mondhatnók:  ftjól  birjuk  magunkat));  s  mely  igen  neve- 
kednek azok  naprul-napra,  a  mint  a  mesterségek  s  tudo- 
mányok inkább  s  inkább  fejledeznek,  s  mi  állatiságunk- 
ból mind  jobban-jobban  kilábolunk.  Azonban  azt,  a  mit 
az  Orökévaló  csak  resttől  tagadott  meg,  a  fáradozónak 
pedig  azért  nehezíté,  hogy  munkája  gyümölcse  annál 
édesb  legyen,  kirekesztőleg  csak  bölcs  elintézés  s  áll- 
hatatos munkásság  által  tehetjük  sajátunkká. 

Szép  termékeny  mező,  csinos  ház,  falusi  élet  kelle- 
mei,  vadászat,  paripa  s  több  eféle  mit  érnek,  egy  kis 
külföldi  tudósítás,  az  emberiség  egyben- másban  elő- 
menetelének rajza,  jó  könyvek  használása  nélkül,  s  ki 
ura  ugyan  már  az  elsőbbeknek,  de  utóbbiakkal  nem  él, 
jól  birja-e  magát?  Vagy  azon  férj,  kinek  felesége  szép 
és  hű,  gyermekei  vidorak  s  erősek  de  ki  a  közjóra 
nézve  süket  és  vak,  s  hazája  előmenetele  lelkét  éppen 
úgy  nem  deríti,  mint  annak  hátramaradásán  nem  pirul? 
Egyik  s  másik  is  mennyi  számtalan  kellemes  érzésben 
nem  részes!  Vagy  tán  az  birja  jól  magát,  ki  városban 
s    külföldön   keresi    az    élet    minden    kellemit,   s    kinek 

hazafiaj  és  számos  jobbágyi  csak  unaJmas  vagy  ijesztő 
álom  képében  jelennek  meg;  vagy  az,  ki  mindég  ott- 
hon nem  is  sejdíti,  mely  megillető  s  szívrehatóképen 
tudta  a  gyenge  ember  a  természet  némely  titkait  már 
felfedezni,  az  örök  setétséget  némelyekben  szürkületre 
bírni,  s  mennyire  közelíthetett  elme  ereje  s  lelke  tisz- 
tasága által  a  legfőbb  tökéletességhez ! 

Léleknek  a  testtel  szoros  egybehangzása  tökéletes 
élet  s  megelégedés  ;  azok  teljes  elválása  halál.  S  csak 
az  birja  igazán  lelkét  s  testét  jól,  ki  egyik  s  másiknak 
minden  lehető  eledelével  bővelkedik. 

Sok  függ  a  körülményektől,  melyeket  kinek-kinek 
helyezetében  ismerni  kell,  nehogy  eledelkeresésben 
minduntalan  víz  ellen  evezzen,  s  vitorlái  szél  nélkül 
vergelődjenek,  s  ő  végre  éhen  haljon. 

Az  angol  nem  birhalja  magát  jól  éppen  azon  módon, 
mint  a  muszka,  magyar  nem  oly  módon,  mint  az  olasz, 
a  chinai  nem  azon,  mint  a  török.  Mindegyiknek  hely- 
zetében különb  ízű,  különb  mennyiségű  az  eledel,  úgy 
hogy  hirtelen  változtatás  veszélybe  hozhatná  az  egész 
organismust,  midőn  lassú  elszokás  az  alábbvaló  eleség- 
től  s  halk  elfogadása  a  nemesebbnek  csak  hasznos  s 
egészséges  lehet. 

Szinte  mindenki  jobban  bírhatja  magát  szorgalma 
után,  akárhol  jött  a  világra.  S  hát  még  hazánk  földén ! 
A  földbirtokos  józan  elintézés  által  sokszorozhatja  jö- 
vedelmét. S  ez  csak  magunktól  függ.  Már  az  angol 
földbirtokos  ezt  nem  teheti,  mert  mezeje  igen  nagy 
javítást  nem  szenved,  földje  vénebb  lévén  a  miénk- 
nél. A  tőkepénzes  józan  elintézés  után  1 1  esztendő 
alatt  tőkéjét  kettőztetheti,  s  ez  is  csak  magunktól  függ. 
Már  a  török  tőkepénzes  ezt  nem  teheti,  mert  veszede- 
lemben forog,  ha  kamatoltatni  akarja,  s  gondosan  el 
nem  zárja.  Mi  igen  sokat  tudnánk  termeszteni,  de  ke- 
reskedési fekvésünk  nem  felettébb  kedvező.  Gallia  fek- 
vése ellenben  kivitelre  dicsőséges;  de  ott  megint  bánáti, 
bácskai  mező  nincs. 

Így  van    minden    hazában    felesleg   és   hiány,  s  csak 

az,  ki  azokat  tökéletesen  ismeri,  szerezhet  lassan-lassan 
magának  s  hazafiainak  több  birtokot.  S  nem  az  cselek- 
szik bölcsen,  ki  hazaszeretetét  abban  helyezteti,  hogy 
minden  idejét  annak  dicséretére  pazarolja,  hanem  in- 
kább az,  ki  hátramaradásit  fejtegeti  s  boldogításában 
elősegíteni  fáradozik.  A  mi  igazán  jó  s  kitűnő,  nem 
kelJ  annak  dicséret ;  fénylik  a  gyémánt  magában  is. 
S  nem  ritkán  egy  becsületes  ember,  ha  Leonidáshoz, 
Montaignehez,  Pitthez  stb.  hasonlítjuk,  nevetségessé 
válik;  s  az,  ki  hevében  neki  használni  akart,  inkább 
ártott,  s  ama  két  fran  zia  közmondásra  emlékeztet :  «Qui 
dit  trop,  ne  dit  rien.  11  n'  y  a  pas  de  plus  grand  mal- 
heur,  que  d'avoir  un  sot  ami». 

Kell  tehát  ismerni  hazánk  javait,  hiányit  s  helyeze- 
tünk minden  oldalit,  mert  csak  így  bírhatjuk  valódilag 
jól  magunkat.  Hogy  az  országban  a  mi  hátra  van,  előre 
menjen,  s  ne  talán  félre,  ahoz  legény  kell  a  gátra  s 
ember,  a  szó  legvelősebb  értelmében !  Keli  nemzetiség, 
mert  csak  úgy  bírhatja  magát  ki  ki  jól,  ha  az  marad, 
mivé  Isten  alkotá :  török  török,  angol  angol,  magyar 
magyar  stb.  Az  igaz  török  nem  gyengül  el  Várna  dü- 
ledékin,  hanem  halni  kész,  vagy  csak  urának  s  nemze- 
tének élni ;  nemzetiség  vívja  ki  a  trafalgari  s  abukiri 
veszélyeket ;  ekép  gyűlöli  az  igaz  magyar  a  homályt  és 
czimborát  s  a  legjobb  hazafi  törvényes  királyának  leg- 
hívebb jobbágya  is. 

■K 

S  ugyan  hány  áll  köztünk  őszintén  a  lelki  függet- 
lenség középpontján,  valljon  !  S  ki  nem  hajlik  kissé  egy 
vagy  más  részre.  Mintha  király  és  hazaszeretet  olyan 
volna,  mint  eczet  és  olaj,  mely  soha  egygyé  nem  ve- 
gyül. S  mennyire  nem  idegenít  el  ezen  balvélemény 
sok  becsületes  hazafit  egymástól,  kik  a  legfontosabbak- 
ban  egyenlőn  éreznek,  gondolnak,  s  kiket  szorosabb 
barátság  kötne  össze,  ha  egymást  jól  ismernék!  S  mily 
ellenkező  gát  ezen  szomorú  heterogénéi tás  hazánkban  I 
Mely  többek   közt   annak   is   oka,  hogy  hitel  nincs,  és 

cz,  hogy  igazi  serény  fö)dmívelés,  kereskedés  nincs,  s 
ez,  hogy  magát  a  magyar  oly  jól  nem  bírja,  mint  körül- 
ményi engednék.  Ezen  heterogeneitas  annak  is  oka. 
hogy  a  törzsökös  magyar,  ki  egy  lépésnyire  sem  akar 
a  világban  haladni,  midőn  még  a  föld  is  forog,  úgy  áll 
az  igen  is  külföldies  magyar  ellenében,  mint  Róma  és 
Álba  a  Horatiusok  és  Curiatiusok  megküzdésekor  — 
mint  ellenségek,  s  nem  mint  földiek  s  barátok  —  holott 
legjózanabb  volna  egyiknek  s  másiknak  is  egy  kissé 
engedni  s  egymáshoz  közelítni. 

Mi  nem  állhatna  fel  polgári  erény  és  egyesületek 
által  hazánk  díszére  s  Urunk  dicsőségére  anyaföl- 
dünkön! 

Most  sok,  a  Hitel  hija  s  mindenek  előtt  állapotunk 
nem  ismerése  miatt,  t.  i.  hogy  hitelünk  nincs,  magát 
oly  szomorú  állapotba  helyeztette,  hogy  nem  csak  illő 
fentartására  nem  marad  neki  elegendő,  de  még  leg- 
szentebb kötelességinek  se  tehet  eleget,  s  a  neki  őszin- 
tén kölcsönözött  pénznek  se  tőkéjét,  se  kamatját  nem 
fizetheti,  mélytálán  egy  becsületes  háznépnek  mindene! 
A  nemzetiség  soha  szembetűnően  s  szívrehatóan  nem 
szólott  hozzá,  hogy  ily  hátramaradásból  hazafiaival  ki- 
lábolni törekedjen  —  s  így  most  apathiája  s  elkorcso- 
sodása  miatt  oly  helyen  áll,  melyről  azt  látja  tisztán, 
ha  felébred  pillantatig  émelygő  szédelgésiből,  hogy  szá- 
mos ártatlanra  nézve  ő  egy  rablónál  nem  jobb,  vagy 
egy  gyújtogatónál  nem  különb !  Mert  arra  nézve,  ki, 
teszem,  ezer  forintjának  se  tökéjét  se  kamatját  nem 
kapja,  a  következés  éppen  olyan,  mintha  azt  valaki  tőle 
ellopta  volna,  azon  különbséggel,  hogy  az  egyik  rablót, 
ki  előtt  ládánkat  zárva  tartjuk,  a  törvények  üldözik,  a 
másikat  pedig,  kinek  bizodalommal  nyitva  áll  kincs- 
tárunk, majdnem  pártolják. 

S  mily  keserűen  élték  ily  idő-  s  vagyon-pazarlók 
napjaikat,  mennyire  törekedtek,  hogy  idejöket,  mint 
mondani  szokás,  megöljék  - —  az  időt,  melyet  egy  Isten 
se  idézhet  többé  vissza  1  Tudjuk  meg  csak,  szeretik-e 
hazájokat?    De  csak  jószágaikat  se  ismerik.  Barátjaik-e 

hazafiaiknak?  De  még  anyanyclvöket  se  tudják.  Vala- 
mely speculativa,  szép  vagy  empyrica  tudományokban 
foglalatoskodók  s  jártasok-e?  Éppen  nem.  J6  gazdák  te- 
hát, ujat  próbálók?  Oh  nem,  sőt  sequestrumról  szólnak. 
Örömben,  vigságban  töltik  tán  napjaikat,  s  távol  kerüli 
őket  a  gond?  Korántsem,  sőt  unalom  nyavalájában  sin- 
lődnek.  S  hát  ugyan  mik,  tán  rossz  emberek,  kik  úgy 
élnek  mintha  Isten  se  volna,  s  az  élet  után  mindennek 
vége?  Éppen  nem,  inkább  szelídség  s  jámborság  pél- 
dái. Ah,  tehát  semmik,  növényországba  való  becstelen 
plánták,  s  még  annyi  hasznot  se  hajtanak  mint  egy  fa, 
mert  az  legalább  árnyékot  ád  s  tűzre  jó,  —  s  annál 
veszedelmesebbek,  mennél  méltóbbak  mentségre  s  men- 
nél mcgbocsáthatóbbaknak  látszanak  gyengeségeik,  ugy 
nevezett  jó  emberek,  senki  sem  irtózik  tőlök,  mint  azo- 
kat se  kerüli  senki,  kiket  sárga  szinek  még  nem  árul  el, 
de  belsőképen  már  keblökben  a  mirigy.  Volna  bár  in- 
kább vétkök  oly  rút,  hogy  a  még  el  nem  romlott  ifjú 
tőlök  undorodna !  mei-t  könnyebben  kikerülné  a  már 
külsőjével  is  émelygést  indító  hibát,  mint  azt,  mely  bizo- 
nyos eltüntető  gyengeség  lepleivel  fedezgeti  szégyenit. 

Némely  érzi  hátramaradását,  vagy  tévelygő  utón  járá- 
sát, s  legalább  pénzbeli  összeköttetésiben  akarja  tisztán 
tartani  lelkét  s  özvegy  s  árva  hitelezői  sorsán  meg- 
illetődik. De  nem  tud  magán  erőt  venni  s  pompás  s 
fényes  életmódjáról  lemondani ;  mert  nem  ismeri  az 
emberékesítő  büszkeség  s  alacsony  hiúság  közt  a  kü- 
lönbséget. Büszkének  véli  magát,  hogy  úgynevezett 
rangja  szerint  élni  nem  szün,  s  őtct  a  sors  csapási  nem 
verhetik  le;  midőn  azonban  valódiképen  más  pénzét 
költi,  és  semmi  egyéb,  mint  csak  hiu.  A  nemes  büsz- 
keség inkább  rongyban  jár,  és  száraz  kenyeret  rág, 
mint  sem  azzal  élne,  a  mi  nem  övé. 

Sok,  hív  emberit  kénytelen  kenyér  nélkül  elbocsátni; 
más,  ki  legfüggetlenebb  lehetne,  magát  oly  helyzetbe 
zavarja,  hogy  sok  hiábavalót,  ki  szolgája  lehetne  s  kit 
belsőképen  megvet,  süvegelni  s  előtte  hajladozni  kény- 
tetik.    De   minek   terjeszszem  ezek  előszámlálását  vég- 

tclenre.  Szánakozásra  méltók,  kik  magokat  érdekelve 
érzik  s  kivált  azok,  kik  szebb  tulajdonokkal,  keserves 
érzéssel  néznek  életökre  vissza,  s  kiknek  szerencsét- 
lenségüket nem  annyira  magoknak,  mint  hiányos  ne- 
velésnek s  hitel  hijának  tulajdoníthatni. 

Ilyen  legények  a  gáton  természet  szerint  józan  vál- 
tozást nem  tehetnek,  vagy  az  áradó  balvéleményeket 
nem  tarthatják  fel.  Minden  csak  felsőbbségnek  enged, 
legyen  az  erkölcsi,  legyen  az  physikai. 

Ha  valaki  egy  szinte  oly  világos  igazságot,  mint  két- 
szer kettő  négy,  rekedt  vagy  gyenge  szóval  hirdet,  tán 
senki  se  hiszi,  mert  tán  senki  se  fogja  hallani ;  de  azon 
igaz  szó,  mely  szabad  mellből  derekasan  hangzik,  előbb- 
utóbb  elfogadásra  talál. 

Ha  kivánjuk  hölgycink  magyarosodását,  tegyük  azt,  a 
mi  magyar,  elfogadhatóvá,  tetszetővé  is.  Eszközöljük  azt 
felsőbbségünk  által.  Ne  várjuk  el,  hogy  szépeink  lenni 
szeressenek  oly  hazánkfia  társaságában,  ki  tán  zsíros 
csizmában  látogatja  meg  őket,  pipaszaggal  tölti  el  a 
házat,  s  beszédje  közben  a  tiszta  padlatra  jókat  pök,  s 
vag}'  alacsony  hizelkedéssel  felhőkig  dicséri,  ha  jó  reg- 
gell  tudnak  magyarul  mondani ;  vagy  mindenről  okta- 
tólag beszél,  ámbár  a  negyedik  vármegyében  se  volt ; 
vagy  egy  originált  akar  mutatni,  kinek  esze  szinte  kö- 
nyökében s  ki  mindent  össze-vissza  habar,  vagy  némán 
és  szolgaként  az  ajtónál  áll  stb.  Mert  természetes,  hogy 
társasága  egy  oly  külföldinek  sokkal  kellemetesb,  ki 
messze  járt,  sokat  látott,  a  legnagyobb  következések 
kútfején,  s  a  legnevezetesb  történetek  tanuja  volt,  s 
mulatságos  előadása  s  életrevaló  módja  által  órákat 
pillanatokká  varázsol.  Ne  legyünk  irántok  igazságtala- 
nok, s  csak  kérdezzük  magunkat :  helyeztetésekben 
nem  szeretnők-e  mi  is  inkább  az  utazott,  kicsinosodott 
idegen  társaságát,  mint  egy  durva  előitéletekkel  meg- 
tölt földin  két! 

Nem  kivánunk-e  inkább  olyan  emberek  köriben 
lenni,   kiktől   élni    tanulhatunk,  mint  sem  olyanokéban. 


<)6  Gróf  Széchenyi  Jsfvdn. 

kik  nevetséges  tanácsok  s  faragatlan  dicséretek  által  bel- 
sőnket nem  kevésbbé  sértik,  mint  részrehajló  vagy  tán 
alaptalan  okoskodásaikkal  untatnak?  Ne  fáradjunk  an- 
nak megmutatásában,  mert  úgy  is  hiában  lenne,  hogy 
magyar  leánynak  illőbb  volna  magyarral  mulatni  stb., 
ha  a  külföldi  magaviselete  bátrabb,  ügyesebb,  kelle- 
mesb  s  tetszetősben  tud  körülte  forogni.  Egymáshoz 
vonzódásra,  barátságra,  szerelemre,  megtetszésre  s  arra, 
a  mi  mulat,  semmi  egyéb  nem  kényszeríthet,  hanem  csak 
felsőbbség  és  bájl  Egyedül  tiszteletre  lehet  valakit  kény- 
szerítni,  egyébre  semmire,  a  mit  ha  ugyan  megérdem- 
lünk,  még  halálos  ellenségünk  se  tagadhat  meg  tőlünk. 

Ne  törekedjünk  hiába  a  víznek  hegy  ellen  vitelére, 
s  ne  reméljük,  hogy  a  teher  felfelé  essék ;  de  eszkö- 
zöljük inkább  azt,  hogy  nem  csak  tiszteletre,  de  még 
barátságra,  sőt  szeretetre  méltók  is  legyünk,  hogy  ta- 
pasztalásink,  szebb  szokásink,  s  öntartásunk  társasá- 
gunkat kívánatossá,  mulatságossá  s  bájolóvá  tegye.  Ne 
vádoljuk  asszonyinkat,  mert  bennünk  a  hiba.  Álljon 
csak  nemzetiségünk  s  magyarságunk  oly  szép  fényben, 
hogy  a  szemérmes  szűz  bátran,  habár  pirulva  is,  egész 
világ  előtt  ismerhesse  meg,  hogy  minket  szeret,  s  bol- 
dog lenne  életét  miénkkel  megosztani  ;  ne  féljünk,  mind 
megmagyarosodik  a  jóravaló,  s  kinek  férje  férfi. 

Epén  úgy  ne  kívánjuk  hátráltatni,  hogy  könyveket, 
erőműveket,  gazdasági  műszereket,  egy  s  más  házi  bú- 
torokat, lovakat  stb.  inkább  külföldről  szerezzünk,  mint 
idehaza  vásároljunk,  de  készítsünk  helyesebbeket,  te- 
nyésztessünk  jobbakat.  Ne  mondjuk  mindjárt  hazafiat- 
lanságnak,  ha  egy  külföldi  könyv  külsője  jobban  tetszik, 
mint  egy  magyaré;  sőt  nézzük  azt  inkább  jobb  ízlés 
előmenetelének,  s  készítsünk  még  helyesebbeket,  ha 
lehet.  Ha  pedig  belseje  jobban  mulat,  írjunk  eszeseb- 
bet, s  tegyünk  a  sajtó  szabadságáról  józan  javallatot. 
Ne  akarjuk,  hogy  egész  világ  minket  vegyen  mintául  — 
modellául  —  a  vén  t.  i,  az  ifjat,  s  az  erősebb  engedjen 
a  gyengébbnek,  tanultabb  a  tanulatlannak;  alkalmaz- 
tassuk inkább  magunkat   a   többiekhez,  kivált  a  művel- 

tebb  nemzetekhez  ;  mint  közönségesen  a  fiú  követi  apja 
nyomdokát,   s   az    ügyetlenebb   az   ügyesebbet,  s   nem 


Viszont, 


Olasz  énekes  jobban  fog  énekelni,  mint  föJdink,  akár- 
mily magassáp   gondoljuk  is   azt  idétlen   dicséretink 
által  emelm.  Az  angol  telivér  kifutja  lovunkat,  akármily 
rossz  szemmel  néznők  is.  Didót  párisi  betűinél  szebbet 
nyomtatóink    nem   állítnak   elő,  akármit  mondjanak   is 
Az  eszakamerikai  hajós  bizonyosan  kitesz  pesti  s  budai 
csonakaszmkon.  Como  s  Belagio  vidéke   sokkal   kiesb, 
mint   Somlyó    vagy    Badacsony   tájéka.    A   földmívelés 
Angliában  s  Belgiumban    a   mienket  határtalanul  felül- 
ha  adja.  Madeira,  Sheri  borok  tíz  esztendeig  is  elvan^ 
nak  jol  a  hajó  fenekén,  a  hegyaljai  pedig  sokszor  még 
pinczeben  is  elromlik,  akármily  rossz  néven  vegyék  ezen 
állítást  sokan.  Telelni  minden  kétség  kívül  kellemetesb 
Nápolyban  vagy  Parisban,  mint  Szabadkán  vagy  Esz- 
tergomban, és  számtalan  több  efélék.   Szóval  azt  mon- 
dani:  dextra  Hungáriám  non  est  vita;),  hiábavaló  s  ka- 
czagast  vagy  szánakozást  okozó  beszéd. 

Hanem  azért  mert  honnunknál  van  boldogabb  éghaj- 
latú videk  IS,  hol  úgyszólván  se  nyár,  se  tél  íincs,  azért, 
hogy  több  idegen  nemzet  annyival  előbbre  van  lelki 
műveltségében,  mint  mi,  és  sokan  köztünk  még  azt  se 
tudjak,  m,  az  igazi  szabadság,  vagy  azért,  mert  másutt 
L  "'tl^i'  u^""'  tudományok  bája  s  a  bajnoki  becsü- 
let jobb   fényben   állanak  már,  mint  nálunk  stb.,  azért 

vésht/^-""'?^  "''^''  "'^^  '^  ^°g^^  anyaföldét  ke- 
valami  V  '  ""^^u^^'  'PP^"  ^^^^Sy"^ '  '-ert  van 
vala;^  ki  nem  mondható,  mi  a  nemesb  embert  ellen- 
allhatlan  erove  csatolja  hazájához,  legyen  az  bár  kopár 
mező,  bar  berkes  lapány,  vagy  hósivatag. 

Ha  azonban  nem  a  haza  hátramaradási  s  szennyei 
íaíl  Tll  ^í^^"^^^y  ^'^^^^^  í^ozzája  vonz,  hanem^ 
legszentebb   kötelesség   érzése,  azt   mindenben    ^\ős^. 

k^!I^  -T^'  '''^°''  "^^^  '^^^  ^^"^^^"^  magunkban  s 
korulmenyinkben  a  jót,  de  a  rosszat  is. 

A  nemzetek  valódi  ereje  vadságon,  fanatismuson, 
vagy  tökéletes  ki  műveltségen  épül.  Közép  ebben  ve- 
szedelem nélkül  nem  lehet,  mint  nem  is  lehet  károsb 
a  félszeg  felvilágosodásnál  s  tudománynál.  Mi  már  ősi 
vadságunk  nagy  részét,  mely  Osmán  dühének  valaha 
határt  vont,  letettük,  elhagyott  bennünk  a  hitbeli  viszál- 
kodás  s  hasonlás  ördöge,  hála  az  egeknek  —  de  most, 
midőn  ősi  halványunk  megsemmisült,  szinte  két  nem- 
zetiség közt  s  így  igen  gyengék  vagyunk,  s  mind  addig 
azok  is  maradunk,  míg  a  felvilágosodás  félutjábul  ki 
nem  lábolunk  s  azon  pontra  nem  emelkedünk,  melyrül 
minden  vadságot  s  fanatismust  meggyőzhetünk;  mint  az 
ordító  oroszlánt  báratn  várja  be  a  jól  fegyverzett  em- 
ber s  meggyőzi.  Ne  kételkedjünk,  a  lelki  erő  s  ész 
végre  bizonyosan  minden  testi  erőlködésen  diadalmas- 
kodik. 

Ki  józanabb  nemzetiség  kifejlésére  vág)'  s  legerősb 
fegyverekkel  akar  felruházkodni,  az,  mennyire  tehet- 
ségében áll,  az  egész  föld  szinét  bejárja.  Ha  a  sors 
magas  helyeztetésben  hozta  e  világra,  leereszkedik 
néha  önkényesen,  s  felkeresi  a  szegénységet,  a  nyomo- 
rúságot, mert  azok  legjobb  s  leghívebb  tanítók ;  gyalog 
utazik,  s  magányosan  s  kevés  pénzzel;  s  olyasokra 
akad,  a  miket  alig  gyanított  volna  előbb,  s  majd  nem 
sokára  egészen  felvilágosodik  előtte  belső  érdeme  köny- 
nyű  léte,  életphilosophiája  csekélysége,  s  hogy  sok  szí- 
vességet, szeretetet  s  barátságot  nem  egyébnek  köszön- 
het, hanem  tán  csak  véletlen  születésének,  pénzének  s 
összeköttetésinek ;  s  hogy  egy  harmadik,  ha  megkülön- 
bözteti is  czímmel  vagy  dicsérettel  őtet,  valósággal 
magasabbra  még  se  emelheti  s  egyedül  maga  által  lehet 
csak  jelessé  akármiben.  Észre  fogja  venni,  mily  szo- 
morú, önerejével  a  sarat  emberül  ki  nem  állhatni  s  az 
élhetetlenség  lenyomó  érzésében  vagy  berezegi  palást, 
vagy  grófi  korona  alá  bújni,  vagy  pénzes  láda  mögé 
rejtezni  kényteleníttetni.  Tapasztalni  fogja,  mily  szép  s 
nemes  érzés  lakja  sokszor  a  szántóvető  hajlékát,  s  hogy 
nagyobb  szerencsére  méltó.  Meg  fog  végre  abban  győ- 


Tíitel. 


99 


ződni,  hogy  semmi  sem  melegíti  belsejét  kellemesebbül, 
mint  azon  érzés,  hogy  ő,  a  mi,  maga  által  az,  s  hogy 
senki  és  semmi  nem  teheti  őtet  nyomorulttá,  mert  ő 
minden  életjavakkal  oly  bölcsen  s  édes  örömest  élni  is 
fog  tudni,  mint  azok  nélkül  megelégedten   el   is   lenni. 

Ily  világi  bölcsek  mozdítják  elő  a  józan  nemzeti  szel- 
lemet s  ilyenek  nagyobb  vagy  kisebb  száma  alkotja  egy 
ország  nagyobb  vagy  kisebb  erejét. 

Minden  felsőbbség  jobbára  idomítástul  függ.  A  rosz- 
szabb  16,  ha  idomíttatott,  meggyőzi  a  jobbat,  mely  ido- 
mítva nincs.  Ugy  épen  azon  egy  ember,  vagy  ezred 
minden  ellenséggel  diadalmi  hiedellel  szálhat  szembe, 
vagy  egygyel  se,  a  mint  ahoz  el  van  vagy  el  nincs  ké- 
szítve. Mai  időben  a  legelszántabb  bátorság  is  semmivé 
lesz  a  hidegvérű  combinatio  előtt,  mert  az  ész  meg- 
győzi a  testet.  Gyakorolni  kell  tehát  magunkat  az  ujabb 
taktika  és  stratégia  rendszabási  szerint  az  ország  vé- 
delmére, hiszen  alkotm.ányunk  szerint  született  katonák 
vagyunk.  Indisciplinált  sokaság,  bár  mi  dühös  lenne  is 
megtámadása,  mai  időben  végre  meggyőzetve  szélyed 
el.  Azonban  jó  katona  rövid  idő  alatt  senki  se  lehet, 
ahoz  tudomány  s  hosszas  gyakorlás  kell,  mint  se  töké- 
letesen jó,  se  felettébb  rossz  ember  se  lesz  egyszerre 
senki.  Hát  a  jóban  s  igazán  nemesben  hány  esztendei 
gyakorlás  szükséges  életünk  minden  pillantatiban  oly 
rendületlen  önállásra,  hogy  se  szépség  bája,  se  nagyra- 
vágyás kisértete,  se  popularitás  tömjénje  meg  ne  tán- 
toríthasson minket.  Elpuhulhat  lassan-lassan  egy  egész 
nemzet,  mely  valaha  fél  világot  megrázá,  mint  viszont 
hosszas  ostrom  alatt  végre  még  az  asszonyok  is  meg- 
szokják a  bombákat  s  ágyúgolyóbisokat.  Annyi  ereje 
van  az  idomulásnak,  a  szokásnak. 

Az  a  mi  valaha  nemzetiségünk  talpköve  s  ereje  volt, 
időjártával  elbomlott,  s  jól  mondja  hazánk  koszorús 
lantosa 

Oh   más   magyar   kar   mennyköve   villogűtt 
Atilla  véres   harczai    közt   stb. 

s  a  mi  elmúlt,  ne  akarjuk  azt  megint  életbe  vissza- 
idézni, mert  lehetetlen  —  úgy  mint  elfolyt  óráink  se 
térnek  soha  vissza  többé.  Szükséges  inkább  —  nehogy 
homokon  állapodjon  minden  lételünk,  —  uj  nemzeti- 
ségünk lelkét  mind  jobban  kifejtenünk.  Eléggé  meg 
nem  becsülhető  szerencse,  hogy  a  Mindenható  oly  szá- 
zadban engedett  élnünk,  melyben  nem  korlátlan  bátor- 
ság s  felhevült  képzelet,  vagy  testi  erő,  hanem  csak 
polgári  erény  s  felvilágosított  emberi  elme  teszik  a 
nemzetek  tartós  sarkalatját.  A  vad  ember  nem  erősb 
védelme,  nem  keményebb  paizsa  az  országnak,  mint  a 
tanult,  a  szelid  ;  készüljünk  azért  inkább  épen  o!y  erő- 
sek s  bátrak  lenni  harczban,  mint  régi  apáink  valának, 
de  ki  műveltebbek,  tanultabbak,  nyájasbak,  mint  ők  s 
kivált  otthon. 

Ne  oszoljon  meg  a  magyar  erő  többé  soha,  de  sze- 
rencsében mint  veszélyben  legyen  törvényes  urának 
leghűbb  s  legerősb  támasza,  hiszen  még  a  külföld  is 
azért  dicsér,  hogy  királyunkat,  szabadságunkat  egyen- 
lően szeretjük;  legyen  a  trónus  mindennek  közép- 
pontja, s  azon  szív,  melyhez  a  legtávolabb  erek  is  kap- 
csolva vannak. 

S  évek  tünése  után  virágozzék  egy  nemesb  s  felemel- 
tebb  aera  következésében  a  haza,  mint  örömre  készült 
kert,  melyben  idegen  a  nyomorult,  hol  az  ember  mél- 
tósága szent  s  melyben  erény  s  ész  a  legszebb  dísz ! 
S  honnunk  érdemes  leányi,  kiket  ezen  munkám  szinte 
illet,  legyetek  ti  segédei  egy  szebb,  egy  józanabb  kez- 
detnek! vezessétek  ti,  mint  valaha  Spárta  anyjai,  fiaito- 
kat az  érdem  s  erény  mezejére!  fejtsetek  bennök  ki 
már  gyenge  koraikban  minden  szépre  s  nemesre  vá- 
gyást. Neveljétek  bátrakká,  igazságszeretőkké,  adott 
szavaiknak  teljesítőjökké,  szóval  férfiakká.  S  ha  valaha 
sivatag,  termő  kies  vidékké,  posvány,  gazdag  gyümöl- 
csökkel viruló  ligetté  válik  a  hazában,  ha  a  magyar  név 
mindenütt  tiszteletet  gerjeszt,  s  a  magyar  hire  min- 
denbeni  előmeneteléért  a  földkerekén  elterjed,  legyen 
az   édes   jutalmatok.    Most  a  világ  legszámosb  nemzeti 

alig  tudják,  hogy  vagyunk!  s  némely  idegen  ritkán  halj- 
ván  magyar  szót  még  főbb  városinkban  is,  azt  kérdi  : 
ugyan  hoJ  van  Magyarország?  S  ha  magyar  szó  nem 
zeng  a  magyar  asszony  ajkain,  s  ő  tán  csak  a  külföld 
gondjaiban  vesz  részt,  csak  az  érdekli,  a  mi  Parisban 
vagy  Londonban  történik,  midőn  nem  is  gyanítja  házá- 
ban a  rendetlenséget,  a  zavart,  s  ha  némán  nézi  a  fiatal 
hölgy  a  hazafiúság  legszebb  tetteit,  s  azt  anyanyelvén 
dicsérni  sem  tudja,  nem  használ  akkor  többé  semmi,  és 

Jár  számkivetetten   az   árva  fiu 

S   dalt  zengedez  és    daJa  oly  szomorú  stb. 


De  ne  tartsunk  ily  elaljasodástól,  mert  nem  félelem 
s  hideg  tisztelet  köt  többé  sok  szerencsés  gyermeket 
érdemes  szüleihez,  hanem  a  természet  legszebb  kötele, 
a  szeretet  —  s  nem  hiszik  többé  a  szülék,  hogy  külső 
fény  s  fe'.szinség  elég  a  magasbra  szültnek  minden  csi- 
nosodására,  és  senki  nem  mer  ilyeseket  már  tréfán  kívül 
mondani,  a  nagy  urat  rossz  irásárul  ismerhetni  meg  stb., 
hanem  kiki  azt  gondolja,  s  arrul  van  meggyőződve, 
hogy  a  szép  név  csak  érdemesre  illik,  úgy  mint  a  ké- 
nyes ruha  jól  nőttre,  midőn  a  görbét,  kit  senki  észre 
nem  vett  volna,  csak  elcsufitja  s  nevetségessé  teszi,  s 
hogy  a  régi  nemzetségbeliek  csak  abban  nyertesek, 
hogy  eldődeiknek  nemes  nyomdokit  követni  szinte  kény- 
telenek, nehogy  azok  őket  tán  be  ne  fogadják  —  s  ro- 
konságokbul  kitagadják.  Hány  szép  régi  magyar  név 
jeleli  már  hazánk  serdülő  fiait,  s  Kálmán,  Béla,  Gejza, 
Gyula,  László,  Dénes  stb.  nevek  mennyire  nem  ger- 
jesztik szíveinket  édesen  érzett  örömre,  ha  meggon- 
doljuk, hogy  mai  anyáink  nemesb  része  nem  is  fogja 
tűrni,  hogy  fiai,  ily  neveknek  új  becst,  új  díszt  ne 
adjanak. 

Ali  pedig  a  szebb  lelkű  asszonyt  ne  véljük  olyannak, 
ki  csak  hijábavalóságokkal  s  őtet  kecsegtetővel  tud  mu- 
latni, s  előtte  minden  komolyabb  s  nemesb  idegen.  Ne 
gondoljuk,  hogy  külsőnk   s    felszinségünk,   bár   mi    tet- 

szős  s  kedves  lenne  is,  hajiandóságokat  már  megnyerik. 
Óh  nemi  Csak  férfiúi  báj  ■ —  mely  lelki  s  testi  erőn 
alapul  —  dobogtatja  sebesebben  az  el  nem  romlott 
asszonyi  lényt,  s  az  elolvasztja  a  kőszívet  végre  nyájas 
viszonérzésre. 

S  mi  köti  az  emberiséget  rejtett  s  titkos  lakhelyében 
erősb  lánczokkal  össze,  mint  egymáshoz  vonzó  szenve- 
delmünk? S  vallyon  mi  egyéb  teszi  zzzíx  bájkötelek 
öröklétét,  mint  az  adott  szó  szentsége  s  egymásban 
helyeztetett  bizodalom?  Tanítsatok  tehát  ti  már  gyer- 
mekkorunkban mindenekelőtt  igazságszerctést  s  a  csalfa, 
hazug  szó  s  tetf  gyűlöletére ;  mert  hány  vagyonos  elsze- 
gényülésével,  mennyi  szerencsétlen  köny  árjával,  hány 
repedt  szív  néma  fájdalmival  tölti  be  a  hazug  szó,  csalfa 
tett  a  világot  1 

Legyen  csak  bizalom  a  házasok  és  szeretők  közt, 
hihessen  barát  barátnak,  kösse  csak  bizonyos  hitel  pol- 
gárt polgárhoz,  kereskedőt  földmívelőhöz,  s  mily  kevés 
idő  alatt  terem  a  megelégedés  s  tán  a  szerencse  is  ott, 
hol  eddig  még  soha  sem  mutatta  magát. 

S  így  mindég  világosabb  lesz,  hogy  bizonyosság  és 
hitel  nélkül  híjába  törekszik  az  ember  jól  bírni  magát, 
s  hogy  annak  tökéletes  híja  miatt,  sok  számos  birtokos 
legkisebb  hibája  nélkül  is,  a  sors  ajándékinak  igaz  hasz- 
nát nem  csak  nem  veheti,  de  még  sokszor  ingét,  melyet 
visel,  se  képes  kifizetni. 

(Az  ezután  következő  fejezetek  azt  tárgyalják,  hogy  «a 
magyar  gazda  ma  nem  viheti  mezeit  a  legmagasb  virág- 
zásra)), s  hogy  ennek  okát  ne  keresse  mindig  másban,  ha- 
nem inkább  magában.  Alint  a  viszonyokban  és  intézmények- 
ben rejlő  okait  a  visszamaradásnak  szerző  az  egyetértés  és  a 
hitel  hiányát,  a  legelők,  a  fajzás  és  a  birtokok  osztatlanságát, 
a  czéheket,  a  «limitatiót»  (árszabásokat),  a  robotot  és  a  dézs- 
mát jelöli  meg  s  az  elsőknek  megteremtését,  az  utóbbiak 
megszüntetését  sürgeti,  azt  a  jó  tanácsot  is  adván  a  magyar 
gazdának,  hogy  igyekezzék  jövedelménél  kevesebbet  költeni, 
Ezekután  arra  mutat  rá,  hogy  Magyarországnak  kereskedése 
nincs,  a  minek  oka  részben  földrajzi  helyzetünk,  de  főkép 
az,  hogy    természeti    erőinket    ki    nem    használjuk,    s     nincs 

kellő  gazdasági  intelligentiánk  és  ügyességünk  ;  túlságosan  sok 
a  hatósági  beavatkozás,  szűk  körben  mozog  termelésünk, 
rosszak  közlekedési  eszközeink,  kevés  a  belső  fogyasztásunk, 
szállítási  és  vámviszonyaink  bizonytalanok,  nincs  kellő  szi- 
gor a  kereskedelmi  tisztesség  kérdéseiben  s  nincs  nemzeti 
bankunk.  A  termelés  előmozdítása  érdekében  kiviteli  jutal- 
makat, a  hitel  megszilárdítására  főleg  a  minden  irányban  való 
nyilvánosságot  ajánlja. 

Fölteszi  már  most  a  kérdést,  hogy  :) 


MIT  KELL  TENNI  ÉS  MIN  KELL 
KEZDENI? 

Mind  annak,  a  mit  eddig  néhol  rendctIenüJ,  itt-ott 
hiányosan,  sok  helyen  pedig  hosszasan  és  tán  unalmasan 
is  adtam  elő,  essentiája  az  :  hogy  alap  nélkül  tartósan 
nem  állhat  semmi  és  kizárólag  csak  azon  tárgyat  bír- 
hatjuk igazi  sikerre,  melyet  természetes  vagy  mathema- 
tikai  renddel  —  a  mi  nálam  egy  —  kezdünk  és  foly- 
tatunk. 

Gondoljuk  át  a  mondottat  vigyázattal  és  részrehajlás 
nélkül,  tüstént  élőnkbe  ötlik:  hogy  szinte  minden  tet- 
teinkben a  természet;  rendet  mindég  meg  akarjuk  előzni. 
A  nagyobb  rész  előbb  költi  jövedelmét,  mint  zsebé- 
ben van  ;  a  serdülő  úgy  veszi  ereje  hasznát,  mint  a  fér- 
fiú ;  a  tanuló  tanít ;  s  a  t.  Vizsgáljuk  a  világ  történetit 
messzebbrül,  közelebbrül,  magas  és  alacsony  helyezte- 
tésben, s  nem  fogjuk  tagadhatni,  hogy  némely  uralkodó 
legszentebb  szándékábul  eredt  czél  azért  nem  gyöke- 
rezhetett, mert  a  nép,  a  sokaság  elfogadására  még  nem 
volt  megérve ;  hogy  mindenütt  látunk  összebomlani 
kezdeteket,  ujakat  mathesisi  rend  híja  miatt. 

Ki  ki  érzi  és  tudja,  hogy  valamely  helyen  áll  és  nem 
kételkedik  a  Pesti  hid  222  ölnyi  4  lábnyi  hosszaságán, 
kivált  ha  maga  mérte  meg.  Már  oly  hely  messzeségé- 
nek tudására,  hová  nem  léphetni,  tudomány  kell ;  de 
középszerű  ész  is  átlátja  és  eltökélve  hiszi,  hogy  egy  tá- 
vol   pont    messzeségét   tudhatni,  ha    más   két    pontnak 

egymáshozi  messzesége  előttünk  ismeretes;  s  csillagász 
még  a  planéták  távolságát  is  tudja,  nap  és  holdfogyat- 
kozásokat s  a  t.  Jövendöl  századokra  előre  és  ma  ezeken 
senki  sem  csudálkozik  többé.  —  Erkölcsi  dolgokban 
bizonyosan  nem  igen  különböző  az  eset,  csakhogy  hozzá 
még  jó  kulcsunk  nincs,  vagy  a  jelent  nem  látjuk  oly 
világosan  minden  ágai  és  gyökereivel,  hogy  néminemü- 
képen  következésit,  azaz  a  jövendőt  láthatnék.  Itt  is 
kiki  érzi,  hogy  él  és  kellemes  vagy  kellemetlen  érzel- 
mek ringatják,  kínozzák  és  mindenki  képes  előre  látni, 
hogy  hosszú  böjt  után  éhes,  munka  és  tartós  ébredség 
után  álmos,  —  sok  borital  után  mámoros  s  a  t.  fog 
lenni.  Távolabb  combinátiókra  már  tudomány  kell, 
pedig  oly  tudomány,  mely  az  előttünk  fekvő  tárgyat 
a  lehető  legnagyobb  világosságra  hozza,  úgy  hogy 
annak  mai  mibenlétét  annyira  ismerjük,  hogy  bi- 
zonyos vagy  igen  hihető  következésit  előre  tudhassuk. 
Jl  Ihéma  és  ellenzés  azon  két  pont,  ha  az  előrelátást  ösz- 
szehasonlítjuk  a  földméréssel,  melyekrül  közelebb  vagy 
messzebb  elhatározhatni  a  harmadik  pontot,  a  jövendőt. 
Meg  kell  ismerni,  ezen  tudomány,  melynek  eddig 
neve  sincs,  gyermekkorában  van  még ;  de  nem  ellenke- 
zik Ítélő  tehetségünkkel  annak  valaha  most  tán  még 
nem  is  gyanított  csudálatos  ki fejlendhetése.  Ujabb  idők- 
ben e  nevetlen  tudomány,  melynek  létét  sok  ember 
nem  is  sejdíti,  ámbár  maga  is  józanul  combinál  egyet 
és  mást  előre  —  mint  egykor  a  legbölcsebb  se  képzelé, 
hogy  a  föld  kerek  és  maga  tengelye  körül  forog,  noha 
rajta  volt  —  oly  előmeneteleket  tőn,  hogy  annak  utóbbi 
még  nagyobb  haladásán  nem  is  kételkedhetni,  mert  mi 
áll  mozdulatlan  a  világon?  És  éppen  ugy,  mint  a  föld- 
mérés és  csillagászat  csak  lassan-lassan  fejlődtek  ki 
mostani  tökéletesb  létökre,  de  ma  már  száraz  és  csal- 
hatatlan számolás  és  mechanikai  szerszámok  által  foly- 
tattatnak :  úgy  a  földművelés,  gazdaság,  kereskedés, 
pénz  dolga,  nemzeti  gyarapodás  is  s  a  t.  csak  lassan 
bontakoztak  ki,  de  már  valamely  bizonyos  elvekre  — 
princípiumokra  —  állíttattak,  s  ma  tapasztalás  és  hason- 

litás  által  felvilágosított  tudományok  segítségével  jó 
formán  és  elég  bizonyosan  tudjuk  előre  mondani  :  mily 
következést  szül  p.  o.  a  legelők  felosztása,  papiros-pénz, 
bank,  jutalmak  és  a  t.  És  mi  ebben  szerencsénkre 
Smithnél,Youngnál,  Pittnél,  Baringnél  későbbekvagyunk, 
mint  Herschel  is  csak  Kopernicus  és  Galilei  fáradozásin 
cmelheté  vizsgálatit  és  tudományit  oly  magasra.  Mi 
mások  utánzásában  minden  veszélytűi  mentek  vagyunk, 
mert  hatalmunkban  áll  mások  századi  tapasztalásait  sa- 
játainkká  tenni. 

Ezen  most  emiitettekre  támasztván  okoskodásaimat,  a 
hitel  híját  tartom  azon  oknak :  hogy  a  magyar  birtokos 
szegényebb,  mint  birtokához  képest  lennie  kellene,  s 
magát  nem  bírja  oly  jól,  mint  körülményi  engednék ; 
hogy  mezeit  a  jó  gazda  nem  viheti  a  lehető  legmagasb 
virágzásra ;  és  végre  hogy  Magyarországnak  kereske- 
dése nincs.  És  így  a  hitelt,  Cambio-mercantile  Just 
—  váltó-kereskedési  törvényt  --  gondolom  és  hiszem 
azon  talpkőnek,  melyen  földművelési  és  kereskedési 
gyarapodásunk,  egy  szóval  utóbbi  felemelkedésünk  és  bol- 
dogulásunk alapulhat.  Ezen  hitelnél  pedig  még  mélyeb- 
ben fekszik : 

Jl  hitel  tágasb  értelemben. 

Tudniillik:  hinni  és  hihetni  egymásnak.  A  Hit  azon 
láncz,  melylyel  az  emberiség  össze  van  kapcsolva  a  Min- 
denhatóval !  a  szó  szentsége  köti  az  uralkodót  elválhat- 
lanul  hív  jobbágyihoz,  s  ezek  tántoríthatatlan  hivsége 
alkotja  a  thronus  rendíthetetlen  erejét.  Az  igaz  szó 
kútfeje  a  házassági  boldogság,  valódi  becsület  és  cse- 
Ickvények  egyenességének  és  így  minden  szerencsének. 

A  Hit  oly  part,  melyre  végre  még  az  is  elérkezik, 
ki  annak  hazájában  soha  sem  is  lakott  és  rossz  tettei 
és  bűnei  őtet  inkább  az  élet  förgetegei  közt  tartották, 
hol  szédítő  örömek,  kincsek  és  ál  magasztalásokba  me- 
rülve még  az  is  nyughatik  eltompulva  egy  darabig,  ki- 
nek lélekismerete  nem  tiszta,  de  kinek  annál  keserűbb 
egykori  felébredései 

Boldogak,  kiket  nem  nyavalya,  testi  gyengeség  vagy 
haláltól)  rettegés  kényszerít  végre  térden  csúszni  a  ke- 
reszthez, hanem  kik  már  éltök  legszebb  éveiben,  midőn 
fiatalság,  egészség  és  jólét  érzése  szinte  halhatatlanság 
előörömeivel    tölti    be   őket,    ha  már    akkor,  mondom, 
önkényt,    szeretetbűi  a   legfőbb  Jóhoz   emelték  fel  lei- 
köket a  legtökéletesbhez    és  ha    nem    csak  szóval,  ha- 
nem tetteik  által  is  gyakorolták  vallásuk  igazi    értelmét 
és  nem  csak  a  közel  veszély  indítá  őket  Istenimádásra, 
hanem  minden  nemesb  és  szebb  gerjedelem  és  azon  ki 
nem  magyarázható  belső  aggódás,  melyet  minden  tiszta 
szívű  ember  érez  magában,  halhatatlan  részinek  minden 
alacsony  és  ocsmány  indulatoktúl  megszabadítása  végett. 
És  nem  tölti-e  be,  ha  a  természet   minden    egyéb  csu- 
dáirúl  hallgatunk  is,  csak  egy  csillagos  éj  csendé  és  har- 
móniája lelkünket  édesen  a  legszebb  reményekkel    egy 
következendő  jobb  létrűl  és  magasb  emelkedésünkrűl ; 
és  nem  ellenkezik-e  még   mostani    eszünkkel   is,  ha   az 
egész  mindenség  tökéletes  rendét  csudáljuk,  annak  el- 
gondolása, hogy  a  lanúllan  erény  örökön   öröké  rejtek- 
ben maradna  és  minden  időre  szinte  veszítve  lenne?  A 
hős  tette,    ki    magát   elszánja  és   számosak   élete  meg- 
mentése végett  maga  alatt  a  puskaportárt  felrobbantja 
és  hazájáért  hal,  örökké   fenmarad.  —  Azon   fáradozá- 
soknak, melyekkel  a  hív  hazafi  éjenként  foglalatoskodik, 
se  vagyonát,  se  idejét,  se   egészségét  a  közjó   előmoz- 
dítása végett  nem  kímélvén,    midőn   tán   hazafiai    azért 
még  sárral  is  dobálják  —  vagy   azon   jótevő   felebarát 
csendes  munkálódásainak,  melyek  által    az  ügyefogyott 
és  szívetörött  nyomorultnak  enyhítést,  a  kétségbeesett- 
nek  lélekerőt    ád,  bizonyosan   van   tanúja   és  valahára 
azok  legtisztább    fényben   ragyogni  fognak.  S  gondol- 
juk,  hogy  mind  azon  szép  diadalmak,  melyeket  sokszor 
négy  fal  közt  az  erény  a    legbájolóbb    csábokon    nyer, 
mind  azon  néma  aggodalmak,  melyek  vajmi    sok  tiszta 
lényt —  kik  egy  gyűlölt  férj  karjai  közt  az  élet  ki  nem 
mondható  kínjait  elszánással  híven   tűrik,  midőn  szívok 
egymásért  remeg  —  idő   előtt   sírba   teritnek,   örökön 

örökké,  minden  jel  és  jutalom  nélkül  felejtésbe  fognak 
merülni  ?  És  hány  bajnok  dűlt  oda  élő  bizonyság  nél- 
kül a  vérengző  mezőn,  hány  vitéz  csontját  fedi  néma 
föld  és  a  mennyei  gerjedelemrúl  hallgat,  mely  a  derékét 
pillantatig  isteni  erőre  emelé?  Hányvirradás  leli  a  fá- 
radozó hazafit  nem  is  gyanított  nehéz  munkája  mellett, 
midőn  azt  szinte  napköltekor  végzi  ?  Mennyi  áldozat 
foly  le  tanú  nélkül  a  feledék  határtalan  tengerébe? 
És  hány  haldokló  áldja  utolsó  nehéz  vonaglati- 
ban  a  hű  barátot,  ki  éjenként  ápolgatja  a  szerencsét- 
lent s  nyugalmat  és  lelki  békét  piheg  reá  végpillantati- 
ban  is  anélkül,  hogy  töredező  szava  hallatnék?  És 
hány  tiszta  kebel  imádja  éjféli  csendben  térdre  borulva 
irgalmas  Istenét,  hogy  a  bűnös  szerelem  súlya  gyenge 
szivét  ne  repessze  el  ?  Azonban  a  mit  éjjeli  setétség  fed, 
nem  hozza  világra  napsugár  mindenkor  azonnal. 

De  ily  áldozatok,  ily  tettek  csak  szemeink  előtt  vo- 
nulnak el.  Lakhelyök  dicsőbb,  mint  a  milyent  a  szív 
legszentebb  ömledési  sejdíthetnének;  és  hazájok  ment 
a  gúny  és  irigység  legkeserűbb  tajtékátúl  —  és  élni  fog- 
nak és  fenmaradni  még  akkor  is,  midőn  magyar  hazánk- 
ról, de  még  csillagunkrúl  sem  lesz  többé  semmi  nyom. 
S  a  természet  szörnyű  hazugság  volna,  az  egész  egye- 
tem csúf  mystificatió  ;  haza-szeretet,  anyai  könyek,  sze- 
relem, barátság  iszonyú  tréfa  ha  ez  máskép  lehetne.  S 
kételkedhetünk-e  ?  Mi  szép  egy  nyári  reggel,  mi  remek 
egy  virágzó  asszonyi  lény  —  és  az  agyagban,  mely 
oly  kevés  idejű,  mi  tökéletes  már  az  irány  és  idomzat  ? 
Mi  nagynak  és  mily  felette  tökéletesnek  kell  a  har- 
móniának még  a  lelkekben  lenni  ?  Midőn  egy  szép 
hajnal  bibora,  egy  ártatlan  hölgy  képe  oly  tiszta  és 
igaz,  hogy  képzelhetünk  a  lelkivilág  egybehangzásában 
hazugságot,  mystificátiót  ? 

JI  szó  szentsége  azon  biró,  mely  uralkodó  és  nép  közt 
itél,  s  ha  az  egyszer  megsemmisül,  hijába  szól  a  törvény 
s  minden  társasági  rend  és  szerencsének  vége.  A  szó 
szentsége  uralkodóban  az,  a  mi  Istenben  a  legszebb 
tökéletesség  :  az  örökkévaló  legfőbb    igazság,  s  valamint 

vallás  és  hit  a  legvadabb  embert  összekapcsolja  a  Min- 
denhatóval, szintúgy  köti  hívség  és  engedelmesség  a 
polgárt  igaz  urához.  És  nem  valódi  szón  alapul-e  há- 
zasok közt  a  szerencse?  mert  mily  becse  van  oly  hű- 
ségnek, melyet  őrzeni  kell?  Es  nem  igazság  tart-e  el- 
válhatlanúl  barátot  baráthoz  és  hazafiakat,  akármi  ma- 
gas vagy  alacsony  helyzetűek  legyenek  is,  egymáshoz? 
De  mind  ezen  szép  tulajdonoknak  nincs-e  mélyebb 
forrása  és  honnan  származnak? 

Polgári  erénybűi. 

És  íme  már  megint  mélyebbre  ereszkedtünk!  Nem 
teszik  most  már  hegyek  meredekei,  folyók  mélységei, 
tengerek  szélessége,  várak  erőssége  a  haza  valódi  erejét 
és  bátorságát.  Nem  teszi  azt  az  alkotmányok  szabadabb 
vagy  függőbb  léte  ;  az  most  már  csupán  azon  emberek- 
tűi függ,  kik  az  országot  lakják. 

Bár  mi  szerencsétlen  helyeztetésű  legyen  is  az  ország, 
bár  mily  lánczok  által  legyen  is  lebilincselve  a  nemzet, 
előbb-utóbb  még  is  szabadabb  létre  viv,  ha  lakósiban 
a  polgári  erény  tiszta  vére  buzog.  És  viszont  akármilyen 
boldog  fekvésű  legyen  is  egy  ország,  bár  mily  szabad- 
ságokkal birjanak  is  lakosi,  lassan-lassan  még  is  rabi- 
gába görbed,  ha  romlott  a  tiszta  erkölcs  és  polgári 
erény  nem  fénylik  többé! 

De  a  polgári  erény  igazi  és  tökéletes  értelmét  nem 
ismeri  mindenki  és  sok  azért  nem  találja  fel  soha,  mert 
igen  is  távúi  keresi,  midőn  oly  közel  van  hozzá,  hogy 
azt  a  parasztember,  ugy  mint  a  legmagasb  polczú,  min- 
den pillanatban  feltalálhatja  és  gyakorolhatja  is.  A  leg- 
nagyobb felekezet  csak  hiúságbúi  jó  polgár  és  csak  ott 
heves  hazafi,  hol  közel  a  tanú  és  bizonyos  a  taps.  Egy 
rész  felemelkedésre  vágy,  másik  popularitást  hajhász, 
s  önhibáját  erénynek  tartja.  Ki  úr  akar  lenni,  képzelete 
szerint  csak  rendfent artás,  anarchiaelmellőzés  végett  és 
hogy  parancsai  körét  nagyobbitsa,  forog,  kérkedik,  iz- 
zad és  haladása  kedviért  előszobákban  unalommal  ten- 

geti  napjait  és  sokszor,  mint  Aristippos,  térden  esedez, 
de  nem  másokért,  hanem  magáért ;  ki  pedig  a  nép 
bábja  kivan  lenni,  azzal  csalja  magát,  hogy  ő  a  régi 
jó  fentartása  végett,  hogy  a  nemzeti  szellem  és  drága 
szabadság  éljen,  áldozza  fel  magát ;  midőn  nem  is  tudja, 
mi  a  szabadság  és  a  korlátlanságot,  betyárságot  tartja 
annak  és  a  nemzet  palládiumát  nem  ritkán  kirekesztő- 
Icg  magyar  tánczra  és  zsinóros  nadrágra  állitja.  Mind 
a  két  rész  dicséretet  és  hasznot  vadász  ;  csakhogy  egyik- 
nek az  udvari  tömjén  kellemesb,  másiknak  pedig  a  po- 
pularis illat;  cselekvényök  azonban  egyenlően  zavaros 
és  tisztátlan  forrásbúi  fakad,  csakhogy  izlésök  külön- 
böző. Fényleni  soknak   legfőbb  czélja,    nem  használni. 

A  polgári  erény  valódi  értelmében  nem  ilyeket  szül, 
de  a  kötelességek  teljesitésének  kútfeje  és  nem  egyéb 
mint  anyaföldhez  és  honiakhoz  vonzódó  szeretet  és  az 
uralkodóhoz  viseltető  hívség  tartalma.  Czímje  nem  ala- 
csony hizelkedés  és  határtalan  dicséret ;  egekbe  nem 
emeli  a  halandót  és  mint  Istent  térden  nem  imád  sen- 
kit ;  nyelve  szemérmes,  de  férfiúi,  bátor  szózatú,  fő  tu- 
lajdona törvényes  urát,  - —  hazáját,  földiéit  legjobb  tehet- 
sége és  ereje  szerint  szolgálni.  —  A  becsületes  férfiú 
mindenkinek  megadja  az  övét,  s  a  másé  elvételét  szint- 
úgy gyűlöli,  mint  önmaga  jussárúi  könnyen  nem  mond 
le,  sőt  azt  védeni  tudja.  S  bizunk-e  oly  katonában  és 
valljon  legény  lesz-e  csatában,  ki  előjárójátúl  megér- 
demlett és  híven  megszolgált  zsoldját  minden  ok  nélkül 
levonatni  engedi  anélkül,  hogy  út  és  mód  szerint  annak 
idejében  szót  ne  tegyen  róla?  S  oly  királyok  valljon 
fénylenek-e  históriában,  érdemlettek-e  oly  magas  helyez- 
tetést, kik  legszentebb  jussaikrúi,  ha  kényszerítve  is,  le- 
mondtak és  koronáikat  emberül  védelmezni  nem  tudták. 
Legyen  legfőbb  tisztelet  Isten  után  Királyé,  polgár  ma- 
radjon maga  köriben  és  teljesítse,  mire  alkotva  van, 
híven;  ellenben  a  legkisebb  is  örüljön  bátran  és  hábor- 
gatás nélkül  a  sors  ajándékinak,  vagy  veritéke  szerze- 
ményeinek. 

De  minekelőtte    magasbra    emelkedhetik   az    ember 

és  tulajdoni  kifejlődhetnek  és  a  polgári  vagy  nemzeti 
erény  mélyebb  gyökereket  verhet,  mindenek  előtt  szüt 
séges,  hogy  legyen 

T^emzetiség. 

Mert  lenni  kell  előbb  és  csak  aztán  lehet  jóra  de- 
rekre, erényesre  kifejleni.  Szintúgy  mint  a  hatá;talan 
cs,llagv,lagban  mmden  vagy  nagyobb  vagy  kisebb  ré- 
szekre szakad  s  magában  egy  egészet  alkot;  napok 
planéták  s  a  m,t  nem  látunk,  ugy  lefelé  a  legkisebb 
.s  részekre  oszlik  és  megint  egy  egésszé  összese- 
dilc:  csepp,  gyümölcs,  a  legkicsinyebb  férgek  oeco- 
nomiája.  Ez  a  természet  rendé.  A  részek  támadnak. 
muJnak,  minden  forogva  mozog 

,y.,,  .  egymást 

Valtja  örök  romolás   s   teremtés; 

ujbúl  Vén,  vénbűi  uj  lesz  -és  csak  az  egyetem  örök. 
Ugy  az  ember  akármily  vad  állapotú  legyen  is,  társal- 
kodik s  az  egész  emberi  nem  nemzetekre,  nemzetsé- 
gekre, házastársakra  ágzik.  Es  éppen  az  a  mi  lélekte- 
len testekben  attractio.  repulsio.  az  a  nemzetekben  a 
hon  szeretete  s  védelme.  Mélyebben  fekszik  azért  lel- 
künkben, mint  sokan  gondolnák,  azon  ki  nem  mondható 
édes  aggodalom,  mely  anyaföldünkhöz  vonz  s  mely  a 
halandó  port  félistenné  magasíthatja,  s  lelki  rothanat 
jele,  hol  a  természet  ezen  szent  törvényi  ki  vannak 
mar  dörzsölve.  S  nem  különben,  mint  a  kiégő  üstök- 
csillag  iszonyú  forgásában  se  határt,  se  utat  nem  tart,  de 
mmt  átok  a  végtelen  üregben  maga  magát  emészti  s 
napsystemakat  rendít  meg,  úgy  bolyong  czél  s  törvény 
nelkul  a  hazátlan,  hív  jobbágyokat  csábit  el,  megelége- 
dett polgárba  nyugtalan  bizalmatlanságot  önt  s  végre 
maga  kétségbeesvén,  nem  ritkán  önkezivel  végzi  öröm- 
telen eltét.  S  mind  ezek  után  hány  dicsekedik  még  is 
azzal  hogy  cosmopolita  !  1 1  Gyengeség,  hiba  halandó- 
iul elyálhatlan,  de  azokkal  kérkedni  az  elromlottság 
legmélyebb  lépcsője ;  hol  a  szemérem  eltűnt,  ott  az  élet 

minden  bájainak  vége.  Szerencsére  sok  olyast  beszél, 
a  mit  maga  sem  ért  s  olyannal  dicsekedik,  a  mi  gyalá- 
zatjára  válik.  A  cosmopolita  tágasb  szivünek  tartja  ma- 
gát s  így  jobbnak,  mint  másokat,  ó  minden  embertár- 
sit  hordozza  szivében,  midőn  a  patrióta  főképen  csak 
hazafiait.  O  magasb  értelműnek  képzi  magát,  mert  min- 
den régi  szokáson,  bevett  Ítéleten  áthág,  egyszerre  ke- 
resztény, török,  atheista  lehet  s  chamaeleoni  ügyesség- 
gel szabhatja  magát  a  körülállásokhoz,  a  hasznoshoz.  - — 
De  ily  tehetség  áltermészet  s  többnyire  igen  sok  vagy 
baltudománynak  éretlen  és  savanyu  gyümölcse  s  az  em- 
berből, ki  minden  sajátságát  elveszti,  oly  csúfot  tesz, 
mint  nevetséges  a  szelid  farkas  s  kaczajra  méltó  a  lán- 
czon  idomtalanul  tánczoló  medve  s  csúf  a  legvékonyabb 
vesszőtől  is  rettegő  kalitkás  oroszlán. 

Mily  szomorú  sors  öntagjainak  egymásutáni  lassú 
sorvadását  nyilván  érzeni  s  az  életerő  fogyatkozásit 
naprul  napra  csalhatlanabbul  észrevenni  —  s  ennél 
csak  annak  kinja  lehet  még  fájdalmasb,  ki  kénytelen 
átlátni,  hogy  ő  egy  rothadó  nemzet  tagja ;  mert  száz- 
szor könnyebb  testi  mint  lelki  aljasodást  szenvedni. 
Hol  pedig  a  nemzetiség  semmivé  vált,  hol  a  lakosok 
elkorcsosodtak,  vagy  hol  a  nemzeti  szellem  és  sajátság 
hiábavalóságokon,  gyermeki  bábokon  alapul  már,  ott, 
ha  a  sokaság  vakságában  nem  is  gyanítja,  keserű,  de 
csalhatatlan  tekintettel  nézi  a  gondba  merült  hazafi, 
mi  kép  folydogál  le  szemenkint  a  hátramaradt  kevés  fö- 
vény a  nemzet  életórája  üvegszelenczéjébe. 

Ha  nemzeteket  egyes  személyekkel  hasonlítunk  ösz- 
sze,  akkor  a  nemzetiség  nem  egyéb,  mint  rokonok 
közti  szeretet,  barátság  s  a  familiabeli  becsület  fentar- 
tását  eszközlö  ébredség ;  ha  pedig  mélyebben  tekint- 
jük, mint  előbb  érintem,  akkor  az  emberi  lény  minden 
ereibe  s  lelke  legbelsőbb  rejtekibe  szőtt  természeti  tu- 
lajdon, melyet  az  önbecs  megsemmisedése  nélkül  szinte 
oly  lehetetlen  kiirtani,  mint  bizonyos,  hogy  a  szív 
kiszakittatása  után  világunkon  többé  élni  nem  lehet. 
S  ha  a  világ  történetit   vizsgáljuk,    nem  áll-e  a  nemze- 

tiség  legszebb  fényében  mint  azon  szent  varázserő, 
mely  valaha  Marathon  mezeit  dicsőité  s  Thermopyle 
kőszirtéit  legnemesb  vérrel  pirositá  ;  s  nem  érezzük-e, 
hogy  futja  át  velőnk  közepét  valami  édes  érzelem, 
mely  egész  létünket  elözönli,  ha  kérdés  forog  magyar 
honunk  disze  s  boldogsága  felöl  ? 

Boldogak  mi,  hogy  köztünk  inkább  a  fiatalság  jelei 
s  hibái  láthatók  s  hogy  még  távol  tőlünk  a  vénség  s 
koporsó  !  mert  azon  gyávák  s  elfajultak,  kiknek  száma, 
tagadni  nem  lehet,  elég  nagy  s  kik  midőn  ezeket  ol- 
vassák, tán  kaczagnak  s  gúnyolnak,  mit  árthatnak  nem- 
zetiségünknek s  hogy  gátolhatják  annak  szebb  s  töké- 
letesb  kifejlődését?  Nem  kell  attul  félni.  Ők  csak  olya- 
nok, mint  ama  hasztalan  félénk  katonák,  kik  mindég 
rosszat  jövendölnek,  a  legkisebb  veszélynél  szaladás- 
nak  erednek  s  oly  messze  távoznak,  hogy  alig  éri  el 
őket  a  hir,  hogy  nélkülük  is  kiküzdék  a  csatát  —  s 
aztán  béke  idején  legtöbb  szó  szájokban. 

A  mi  nem  önhaszon  szomjából,  hanem  tiszta  szán- 
dékbul  ered,  s  a  mi  igazán  szép,  ámbár  sok  akadállyal 
küzd  is  eleinte,  előbb  utóbb  még  is  minden  bizonnyal 
méltatásra,  pártfogókra  talál ;  mint  az  igazság,  bármi 
nagyon  sértené  is  fényes  előtünésekor  némelynek  sze- 
meit, végre  a  szántóvető  ember  kalibáját  úgy  meg- 
lakja, mint  a  hogy  tanácsban  ül  s  bátran  tartózkodik 
márvány  palotákban. 

Igaz  hogy  hazánk  most  nem  igen  van  divatban,  s  a 
külföld  alig  tudja,  hogy  vagyunk.  Mintha  valami  kut 
fenekén  ülnénk,  se  lelki  se  testi  productuminknak  nincs 
hire.  Igaz  hogy  sok,  émelygető  hizelkedési  s  határnél- 
küli harsány  magasztalási  által  nekünk  minden  jó  szán- 
déka mellett  is  több  kárt  okozott,  mint  legdühösb  el- 
lenségünk minden  ügyességével  tehetett  volna.  Jgaz 
hogy  sok,  annyi  káposzta,  juhászbunda  s  pipaszagot  s 
több  efélét  kevert  nemzeti  szellemünkbe,  hogy  a  gyen- 
gébb rész  egy  ideig  szinte  szégyenlé  a  magyarságot  s 
jobb  Ízlésűnek  s  pallérozottabbnak  tartá  magát,  ha  kül- 
földi eskedett.    A    mit  igen  természetesnek  látok,  s  me- 

gint  azt  tanácslom,  inkább  magunkban  keressük  a  hi- 
bát, mert  minden  hazafiságunk  mellett  se  tapsolhatunk 
bizony,  teszem :  a  szegedi  sárnak,  hortobágyi  vidék- 
nek, pesti  kövezetnek,  Duna  partjainak,  szennyes  theát- 
rumának,  csömörindító  útonálló  számtalan  koldulóinak 
stb.  S  l'iogy  ilyeseket  minden  erővel  szerettetni  akar- 
tunk s  szinte  magunkra  fogtuk,  hogy  szeretjük,  legfőbb 
oka  a  magyarság  divatlanságának. 

De  azért,  mivel  ezeket  mondom,  ne  bátorodjék  neki 
a  cosmopolita,  ki,  tudom,  utazásiban  sokkal  szebb  inté- 
zeteket is  látott  s  ne  hígye,  hogy  vele  valaha  egyér- 
telmű lehessek,  ö  igy  okoskodik :  ubi  bene  ibi  patria ; 
jóllehet  magyar  vagyok,  de  azért  angol  s  franczia 
is  stb.  lehetek,  mindenütt  a  tökéletest  szedem,  a  hiá- 
nyost ott  hagyom  s  az  egész  föld  kereke  enyim.  s  ha- 
zám. Más  szavakkal  ez  annyit  tészen  :  Én  feleségemet 
hiven  szeretem,  de  másét  is,  —  hazám  drága,  de  más- 
nak honja  is ;  —  s  így,  ha  feleségemet  meguntam,  el- 
hagyom, kivált  ha  szebbet  látok;  háborúban  pedig  az 
erősebbel  tartok  s  ha  győz  hazám,  heves  hazafi,  ha  pe- 
dig meggyőzetik,  minden  kis  előitéleteken  túlemelke- 
dett világpolgár  leszek.- Ily  cselekvőmód,  meg  kell 

vallani,  előmenetelre  a  világon  igen  ügyes  s  tán  hasz- 
nos is  lehet,  de  nem  éppen  legnemesb. 

Már  én  máskép  látom  a  dolgot  s  úgy  hiszem :  hogy 
csak  honosi  s  övéi  közt  élhet  megelégedten  az  ember, 
ha  már  egyszer  körülnézte  a  világot  s  létének  dele  el- 
érkezett, s  mennél  hátrább  van  hazája,  annál  inkább 
tartozik  annak  elővitelén  fáradozni,  mint  a  jó  rokon 
éppen  akkor  marad  leginkább  odahaza,  midőn  otthon 
legszükségesb  s  közel  a  veszedelem;  s  hogy  nincs  oly 
ürügy,  mely  minden  időre  való  kivándorlást  megbocsát- 
hatóvá  tehetne  abban,  ki  hazája  számosb  ajándékit 
vévé;  mert  anyaföldét  elhagyni  nem  egyéb,  mint  azt 
elárulni ;  s  hogy  végre,  ha  már  minden  életiskolán  ke- 
resztül mentünk,  semmi  sem  oltja  el  megelégedési 
szomjunkat,  mint  néhány  élő  honosink  megbecsülése  s 
utóink    áldása.    S   boldogabb   a     hottentot   s    kakerlák 

fajabeliei  közt,  mint  a  természetlen  világpolgár  London- 
ban, Parisban,  mert  ő  mindenütt,  még  a  legnag\'obb 
sokaság  közt  is  mindég  csak  idegen  1 

A  mi  pedig  a  nemzetiség  küljeleit  illeti,  korántsem 
tartom  azokat  megvetendőknek.  Egyszerű  architectura 
kiin,  szép  festés,  kárpit,  alkalmas  bútorok  ben,  igen 
is  emelik  a  ház  becsét;  csakhogy  ilyeseket  ne  tartsuk 
az  épitmény  alapjainak  s  e  külső  szin  mellett  a  dolog 
belsejéről  se  felejtkezzünk  el.  Azonban  a  külső  is  sok- 
kal fontosb,  mint  azt  általánosan  venni  szokás,  mert  mit 
látunk  a  külsőn  kivül  egyebet?  S  mire  alapítsuk  Ítéle- 
tünket valakiről,  kit  nem  ismerünk  s  kiről  soha  se  hal- 
lottunk semmit,  ha  külsejére  nem?  S  ha  rongyos  házat 
látunk,  fogunk-e  abban  csinos  lakást  gyanítni  s  keresni? 
S  ugyan  mért  gondolnánk  szép  beltulajdonokat  annál, 
ki  külsőleg  nem  csak  nem  csinos,  de  olyan  mint  a 
madárváz  ;  s  hogy  kereshetünk  rendes  lelki  tulajdono- 
kat annál,  ki  minden  testi  foglalatosságiban  rendetlen 
s  ügyetlen?  Nem  mondom,  hogy  külsőrül  belsőre  csal- 
hatatlanul Ítélhetnénk,  mert  igen  is  tudom  :  az  igen  ke- 
veset mutató  s  Ígérő  személy  nem  ritkán  legszebb 
belső  tulajdonokkal  diszeskedik.  De  csak  azt  kérdem, 
min  ismerhetni  meg  azokat?  Egyébiránt  a  szebb  szo- 
kású társaságokat  csak  olyan  sértheti  meg  büntetlenül 
rongyos  és  tisztátlan  öltözete,  andalgó  vigyázatlansági, 
házi  bútorok  eltörése  s  efélék  által,  ki  az  ellenmérő 
serpenyőbe  tudomány-  vagy  érdemsulyt  vethet;  de  ki- 
nek nincs  mit  oda  vetni  ellensúlynak,  annak  hasznát 
csak  kaczajra  vehetni;  ez  sommás  becse,  minden 
egyébre  hasztalan. 

Egy  hadisereg  valódi  erejét  nem  teszi  az  öltözet 
szine,  egydedsége,  szabása  s  ékességi  ;  legyen  az  tar- 
tós s  védje  idő  sanyarai  ellen  azt,  kit  ruház,  ez  fő- 
czélja.  Hanem  e  főczélon  kívül  hány  mellékes  van  még, 
melyeket  a  bölcs  kormány  tekintetbe  is  vesz.  ^ —  S  mily 
különböző  érzéssel  állja  ki,  teszem,  a  magyar  huszár  a 
sarat  nemzeti  öltözetében,  mintha  plundra,  hosszú  ka- 
put vagy  egyéb    gúnya  s  haczuga   lógna    derekán.    így 

más  legény  a  jó  öltözetű  parasztgazda  fia,  mint  a 
rong^'gyal  fedezkedő  ;  s  mi  magunk  sokszor  kirekesztő- 
leg  köntösünk  ügyetlen  szabása,  kopott  vagy  szurtos 
léte  miatt  társaságokban  minden  lelki  felemelkedésünk 
mellett  is,  feszülten  érezzük  magunkat  s  az  ajtónál  ál- 
lunk hallgatva.  Alig  gondolhatnók,  ily  kicsinységek 
mily  nagy  befolyással  birnak  ránk  tanultabbakra  s  mi 
nagyobbal  még  a  népre!  Csak  hogy  ilyeseket  alap- 
oknak nem  kell  venni,  mert  a  magyar  ember  nemzetisége 
egyenes,  bátor  s  komoly  férfiúi  érzés  a  szó  legtágasb 
értelmében,  szabadság-imádás,  hon  legforróbb  szere- 
tete s  az  élet  kész  elhagyása  törvényes  királyaért. 
Ezen  alapul  sajátságunk,  ez  régi  nemzeti  szellemünk, 
s  becsültesd  meg  j^ü/j  a  magyar  nevet,  van  szivünkbe  vésve. 
Ezeket  fejtsük  ki  mind  jobban.  Ily  tulajdonok,  s  nem 
ám  pengő  sarkantyú,  vitézkötés  —  tán  vitézség  nél- 
kül —  s  nem  panyókás  mente,  nem  zsinór,  borítás,  pa- 
szománt,  kócsagtoll,  túri -süveg,  atila-kalpag,  zrínyi - 
dolmány  stb.  fogják  szépeinket  magyarosítni,  honnun- 
kat  fel  emelni,  mindenki  bizalmát  megnyerni  s  a  kül- 
földet arra  kényszerítni,  hogy  egy  tökéletes  férfiú  em- 
litésénél  mindég  magyar  jusson  eszébe. 

Kettétörik  Ozmánnak  nemzeti  szelleme,  ha  fatumot 
nem  hisz  többé  s  elgyengül  valahai  dühös  megtámadása, 
ha  az  eszeveszett  Delhi  csata  közben  nem  zengi  többé 
viadalmi  énekét: 

Látom,   látom   szép   szemekkel 

Egy  Jstenszűz  leng  elém, 
És   kendővel,   zöld  kendővel 

Bájmosolygva   int  felém, 
S  édesen  hí  —  tárogatva 

Keblin  a  menny-kéjeket  — 
«Jer,   siess,   mivel   szeretlek. 

Hintsd   be   csókái   hölgyedet!"   stb. 

Mi  lesz  az  angolbu],  ha  a  szabadságra  épült  alkotmányt 
minden  ébredséggel  nem  tartja  fen,  s  honszeretet  s 
férfias  egyenes  életmód  eltávozik  a  szántóvető  csinos, 
de  egyszerű  hajlékábul.  John  Bull  piperés,  kényes  ellá- 

gyult  dandyvá,  s  a  Peerage  oly  elzárt  hellyé  válik, 
hogy  azok,  kik  belőle  ki  vannak  rekesztve,  szintúgy 
bolyongnak,  mint  Ádám  s  Éva  kivül  a  paradicsomon, 
midőn  egy  herczeg  s  egy  lord  cherubkint  áll  éden 
kapui  mellett.  —  Mi  a  francziábul?  ha  nemzeti  pallá- 
diuma, a  becsület,  nem  áll  oly  tisztán,  mint  a  kristály 
egész  szüzességében  ?  S  ugyan  mi  egyéb  tartá  fen  té- 
vedései s  szomorú  véres  zivatarai  közt  s  mi  emelte 
mostani  szerencsés  létére,  ha  becsület  nem?  Távozzon 
el  isteni  félelem  s  egészséges  egyszerű  természet  a 
moszka  néptől,  csússzon  közé  is  főbb  rendéinek  sok- 
ban megvetést  érdemlő  romlottsága,  s  azon  ország, 
mely  a  két  hemisphaerát  lepi  el  s  napkeltét  s  nyugtát 
egy  pillanatban  szemléli,  úgy  pattan  szét  egymástul, 
mint  azon  iszonyú  boltozat,  melynek  ékköve  nincs. 
Nevekedjék  jobban  s  jobban  kicsapongó  nyereség  s 
haszonles  az  északamerikaiban,  s  W^ashington  s  Frank- 
lin nemzetsége  óriási   nem  lesz. 

Mily  ritka  az  egészséges  s  ép  több  századi  tölgy! 
Közönségesen  a  fiatal  sugár  sarjadékból  görbe  vén  fa 
lesz,  melynek  ágai  rothadnak.  Növések  a  földtől  függ ; 
ha  ez  jó  s  mély,  egyenesek  s  magasak,  ha  sovány  s 
felszínes,  görbék  s  törpék  maradnak.  —  Gyermekek- 
ből is  sokszor,  férfikoruk  egészen  kimaradván,  vének 
lesznek,  s  itt  akárki  mit  mond,  úgy  látszik  valóban 
gyakorta  van  saltus  in  natura.  Nemzetek  is  szint  így 
támadnak  s  vénségre  s  halálra  jutnak  - —  férfikoruk  el- 
marad. —  Mennél  rosszabb  s  felszinesb  alapjuk,  an- 
nál rútabb,  nemtelenebb  növések  s  bizonyosb  múlan- 
dóságuk ;  s  viszont. 

Ki  fákat  ültet,  előre  tudhatja  hihetőleg,  mily  növé- 
sek lehet  s  lenni  fog,  ha  azon  helyet,  hova  ülteti,  előbb 
gondosan  megvizsgálja.  Így  a  nemzetek  növését,  kifej- 
lődését s  éltek  hosszát  is  néminemű  igazsággal  előre 
jövendölhetni,  ha  alapjok  vagy  szellemek  miségét  szor- 
galommal nyomozzuk  s  azt  átlátni  lelki  erőnk  megen- 
gedi, —  vagy  inkább  ha  testi  gyáva  létünk  lelkünk  te- 
hctségit  nem  gátolja. 

Ebbül  nagy  erőltetés  nélkül  sok  mindenféle  követ- 
kezés foly.  Szemünkbe  fog  tűnni  :  hogy  azon  alapnál, 
mely  tudományt  kirekeszt,  asszonytársinkat  egyedül 
állati  vágyaink  s  ösztöneink  tárgyivá  teendi  s  őket 
mennyek  országábul  kizárja  stb.  tán  erősbet  is  képzel- 
hetni ;  —  hogy  azon  sarkalat,  mely  intolerantiát  s  el- 
válási  hevet  rejt,  korántsem  oly  valódi  s  erős,  mint 
gondolnók;  hogy  egy  szép  érzés  s  gerjedelem,  mely 
minden  tántorító  kecsei  mellett  is  csak  ideale  marad, 
sok  rut  salakkal  van  vegyülve,  mint  a  becsület  fentar- 
tására  kettősviadal  stb.  s  korántsem  oly  valódi  talpkő, 
mint  tán  sok  hinné  —  s  végre,  hogy  minden,  a  mi 
fényhez,  füsthöz,  illathoz,  homokhoz  és  sárhoz  hason- 
litható,  —  gondolom  kiki  érthet  —  nemzeti  alapnak 
nem  egyéb,  nem  jobb,  hasznosb  s  nem  igér  nagyobb 
kifejlődést,  mint  mikor  a  fa  levegőbe,  mocsárba,  vizbe, 
stb.  ültettetik.  Észre  fogjuk  venni,  hogy  csak  az  (dgaz 
■ — ,  valódi  alapja  a  nemzetiségnek))  s  hogy 

—  minden  ország  támasza,  talpköve 
A  tiszta  erkölcs,  mely  ha  megvesz, 
Róma  ledül   s   rabigába   görbed.)) 

Tisztán  fogjuk  látni,  hogy  egyedül  az  erény,  bár  mi  csúf 
kisérőkkel  volt  is  néha  környezve  a  régi  világban,  oka 
néhány  nemzet  gigási  felemelkedésének,  s  hogy  dicső 
Jételöket  századokig  fentartotta,  bálvány-imádásik,  em- 
ber áldozatik  s  egyéb  a  természetnek  ily  szennyei  és 
szörnyei  közt  a  polgári  erkölcs !  —  S  végre  meg  leszünk 
abban  győződve,  hogy  a  keresztény  vallás  zavaratlan 
forrásán  megtisztult  erkölcsi  jó,  ma  legegésségesb  mint 
leghosszabb  életidőt  igérő  feneke  a  nemzetiségnek. 
S  hogy  hazánk  akkor  lesz  boldog,  ha  ily  felemelkedett 
nemzeti  szellem  éleszti  földeinket,  melynek  felébredé- 
sére úgy  volna  kötelességünk  magunkat  ösztönzeni, 
mint  Dárius  pohárnoka  neki  minden  nap  azt  jelenté 
komoly  figyelemmel :  Király,  emlékezzél  a  görögök- 
ről, 1  —  Így  mi  emlékezzünk  nemzetiségünkről. 

Nehezebb    sovány     földön,    silány    éghajlat    alatt  s 

messze  jó  vásártul  gazdálkodni,  mint  hol  a  természet 
pazarolva  jutalmaz  minden  fáradozást.  —  Nehéz  oly 
várat  védelmezni,  és  sok  lelki  erő  kell  hozzá,  hol  a 
világ  szemei  elől  elvonultan  a  legjobb  siker  sem  lehet 
egyéb,  mint  hosszú  nyomorúság  után  a  vár  omladéki 
alatt  tanú  s  taps  nélkül  temetőhelyre  találni.  S  csuda 
ott  szépet  alkotni,  derekast  írni,  hol  nincs  megismerő, 
nincs  olvasó  stb.  — 

Könnyű  azért  sok  szépnek  véghezvitele  más  nemze- 
teknél, a  mi  nálunk  igen  nehéz.  Minekünk  az  erény 
sokkal  magasb  lépcsőjén  kell  állni,  mint  másoknak,  ha 
igazán  kivánunk  használni,  ^rmj;/  fényes  végét  ki  tudja, 
ki  ismeri  külföldön  s  számtalan  más  derékeink  halha- 
tatlan tetteit?  Játékszinünk  oly  keskeny  s  csak  szinte 
olyan,  mint  valamely  privátházban,  hol  a  játszóknál 
nincsen  sokkal  több  néző!  S  az  a  kevés,  a  mi  Zrínyi- 
ről más  hazákba  átsugárzott,  nem  inkább  Körnernek 
tette-é,  mint  magunké  ?  Midőn  a  világtörténetinek  rajza 
kitörülhetetlenül  festi  Salamis,  Piatea  s  Leuktra  dicső 
napjait,  és  szinte  az  egész  emberiség  számos  halandók 
nevét  keletrül  nyugotig  tisztelettel  említi  s  nevezi,  ha- 
zánk históriája  azonban  néma  s  halhatatlan  eldődink, 
mint  jeles  egykorúink  s  eldődink,  csak  előttünk  ismere- 
tesek s  róluk  is  csak  a  kisebb  s  tehetetlenebb  rész  tud. 

Midőn  másutt  sassal  repül  a  költő  képzelete  a  ha- 
tártalan kékben,  s  ezernyi  embertárs  osztja  szive  he- 
vét s  vele  sír,  vele  mosolyg ;  nálunk  nem  mer  emel- 
kedni, nehogy  tollait  veszítse.  S  ha  még  is  köd,  szél- 
vész s  zivatarok  közt  merészen  fellövell,  szinte  csak 
maga,  kevés  más  nézőkkel  méri  felemelkedési  magassá- 
gát! —  S  iparkodjunk,  hogy  itt  is,  ne  mint  Korner 
Zrínyit,  a  külföld  hozza  igazi  fényébe,  vagy  hogy  job- 
ban mondjam  közünkbe  Berzsenyieket,  Kisfaludyakat, 
stb.  hogy  ne  a  külföld  ismertesse  meg  velünk  Virág 
munkáit,  az  Erdélyi  Múzeum  s  Literatúránk  egyéb 
szépeit.  Siessünk  s  vegyük  magunk  elő  azon  sok  dere- 
kast,  a  mi  hazánkban  rejtve  van  ;  s  ne  tűrjük,  hogy 
megelőzzön  minket  az  idegen,  s  azt  tapsolja  s  dicsérje. 

a  mit  nem  is  gyanítunk  hogy  mienk,  vagy  annak  még 
hátat  is  forditunk,  s  mi  magunk  tiporjuk  otrombán  sa- 
ját szülteinket,  midőn  még  a  rhinoceros  se  sérti  tu- 
lajdon borját. 

S  hát  egy  s  más  hasznos  létesítésében  mennyi  aka- 
dály s  gát  minden  oldalról!  Mily  kevés  jóakaró  s  be- 
csületes elősegélő!  Hány  factio  s  hány  utbanálló !  Va- 
lóban annak,  ki  nálunk  igazán  kivan  használni,  szünet- 
nélküli öntagadás  életmunkája,  s  minden  várható  ju- 
talma az  önbecs-érzés  s  önismeret.  S  azért  nálunk 
szükségesb  az  erény  mint  másutt ! 

Az  egészséges  nemzetiségnek  pedig  egy  főkisérője  9 
nemzeti  nyelv,  mert  míg  az  fenmarad,  a  nemzet  is  él,  bár 
mi  sínlődve  is  sokszor  —  mint  errül  számos  a  példa  — 
de  ha  az  egyszer  elnémul,  akkor  csak  gyászfűzt  terem  a 
hon,  mely  a  voltakért  szomorúan  eregeti  földre  csüg- 
geteg lombjait. 

De  mibül  támadhat  a  nemzetiség,  hogyan  fejlődhe- 
tik ki  erősebb-  s  magasabban?  Társalkodás,  s  gondo- 
latok közlése  által,  s  így  a  nemzetiség  alatt  fekszik 
még  a 

Concentratio. 

Az  emberek  egymást  közönségesen  vagy  igen  ma- 
gasra emelik  vagy  legalsóbb  lépcsőre  állítják,  s  magok- 
ruli  Ítéleteikben  is  szintoly  ritkán  tartanak  középutat, 
mint  csaknem  minden  egyébben.  Falun  nevelt  s  ala- 
csony helyeztetésü  azt  hiszi  sokszor,  hogy  minden  vá- 
rosi lakos  romlott,  s  a  magas  születésű  elfajult,  —  né- 
mely előkelőt  pedig  könnyen  félistennek  tart.  Az  úgy- 
nevezett nagyvilágban  nevelt  pedig  kün  a  mezőségen 
csak  faragatlan  társakat  képzel,  s  egy  szerencsétlen 
rablóról,  ki  tán  borhevében  vagy  pajkosságból  agyon- 
üté  a  zsidót,  s  egy  pár  forintját  elvévé  s  végre  akasz- 
tófára kerüle,  azt  gondolja,  abbul  minden  emberi  érzés 
ki  volt  rekesztve,  és  szinte  gyönyörűséget  érze  véron- 
tásban stb.  Embertársink  se  nem  olyan  jók,  se  nem 
olyan   rosszak,   mint   azt   minden    nagyító    képzeletünk 


lao  Gróf  Széchenyi  István. 

festeni  szokta.  A  legjobbak  esnek,  buknak,  s  a  Jeg- 
romlottakban  is  van  jó.  S  csudálva  látnók  némely  nagy 
ember  gyengeségit,  hibáit,  melyeket  az  idő  s  távolság 
rejt  csak  el  szemünk  elől,  —  mint  közönségesen  a  leg- 
rosszabb hirben  és  szagban  lévőkről,  végtére,  ha  job- 
ban megismerkedünk  velük,  azt  szoktuk  mondani  : 
Nem  oly  rossz,  s  nem  oly  romlott,  mint  állították  s 
gondoltuk,  s  a  német  példabeszédre  emlékezünk  hogy 
Asmodxus  korántsem  oly  fekete,  mint  a  milyennek 
festik.  Az  embernek  nincs  elég  ereje  se  tökéletesen  jó- 
nak, sem  elhatárzottan  rossznak  lenni ;  hanem  a  leg- 
erősb  is  majd  felemeltetik  lelke  által,  majd  teste  gyarlói 
húzzák  le  a  földre. 

A  dolog  ily  fektében  ugyan  mint  képzelhetni  tár- 
saságot, békességet  és  csendet?  Nehéz;  s  azért  látunk 
még  ma  is  szinte  örök  háborúban  s  üldözésekben  lévő 
vad  nemzetségeket.  Mennél  jobban  megismerkednek  az 
emberek,  annál  tökéletesebben  eltűnik  az  őket  rémítő 
váz,  s  annál  jobban  átlátják,  hogy  utoljára,  ha  ideig- 
óráig  nem  is,  de  minden  bizonnyal  végesleg  abban 
fogja  találni  kiki  legnagyobb  jólétét,  boldogságát,  s 
ezek  bátorságos  birtokát :  ha  mindegyik  lermészeti  sza- 
badságának egy  részéi  a  társaságbeli  szabadság  megnye- 
rése végeit  feláldozza.  Így  támadtak  társaságok,  ország- 
iások, s  egy  nemzet  ereje  azon  idomzatban  nő  vagy 
apad,  melyben  vagy  még  egyes  familiák  is  háborgás- 
ban élnek  eg^'mássaj,  vagy  a  társalkodás  legfőbb  polczra 
s  a  társasági  szabadság  legtökéletesb  kifejlődésre  emel- 
kedett már.  Ezek  a  véghatárok.  Az  első  eset  követke- 
zésit  láthatjuk  Amerika,  Afrika,  Ujhollandia  némely 
nyomorult  lakosi  közt ;  —  a  másik  gyümölcseit  pedig 
Britanniában,  Franczia-  Németországban  sat. 

Két  ember  közt,  de  még  egyes  főben  is  rendszerint 
van  valamely  discussio.  S  így  hogyan  képzelhetni  egy 
egész  nemzetet,  hol  csupán  egy  gondolkozásmód  lenne 
5  tökéletes  egyenlőségüek  a  száz  meg  száz  természete- 
sen előforduló  tárgyak  körülöiti  képzeletek?  S  ebből 
tagadhatatlanul   az   foly :   hogy  mindenütt  van  megelé- 

gedett,  s  még  számosb  meg  nem  elégedett ;  olyan,  ki 
minden  rendelést  felhőkbe  emel,  s  olyan  is,  ki  mindent 
ocsmányol  s  gyaláz ;  udvari,  nép  embere  s  számtalan 
eféle  árnyékozások.  S  valamint  egyik  a  másikrul  nem 
tud  józanon  itélni,  hanem  vagy  nagyítva  vagy  kiseb- 
bítve, szinte  úgy  emeli  mindegyik  rész  maga  pártbeliét 
igen  magasra,  a  más  felekezetű  vagy  vallásuakat,  — 
ha  szabad  úgy  kitennem  —  P^díg  sárba  dönti.  A  nép 
embere  a  hivatalbelieket  vagy  Urunknál  kedveseket 
igen  gyakran  hazaárulóknak,  leikök  fenekéig  elromlott 
s  minden  ármánnyal  s  rossz  mesterkedéssel  felruházott 
úri  személyeknek  tartja,  kikben  többé  természetes  szó 
sincs,  s  kik  minden  lépésiket  valamely  mélyen  kigon- 
dolt plánum  szerint  intézik,  midőn  nem  ritkán  csak 
oroszlánbőr  függ  rajtok.  —  A  hivatalt  s  felemelkedést 
vadászó  ellenben  mindenütt  zavart,  titkos  egyesületeket 
s  több  efélét  lát,  midőn  közönségesen  csak  farkasbunda, 
s  így  csak  héja  s  külseje  teszi  nemes  viselőjét  oly  gya- 
nuszinessé.  S  így  a  két  rész  többnyire  úgy  áll  egymás 
ellenében,  mint  azon  úri  személy —  ki  pőrén  éjféltájon 
kiment  a  holdat,  vagy  nem  tudom  mit,  keresni,  —  a  ké- 
ménytisztítóval, azt  kísértetnek,  ez  pedig  a  nagyságost 
léleknek  tartván.  S  nem  különben  főz  mérget  s  bo- 
szút,  a  bizalmatlankodás  s  feketevéri  képzelgés  hozzá- 
járultával  ezen  két  osztály,  és  szánakozást  érdemel, 
mint  a  két  egymást  ijesztő  fehér  s  fekete  jelenés,  egy 
derekas  hasrágás  után  a  házi  cseléd  által  jól  kikaczag- 
tatván,  még  most  is  bámulná  tán  egymást,  ha  a  nap,  — 
azon  megbecsülhetetlen  világosság,  nem  mutatta  volna 
meg  mJnd  a  kettőnek  igen  nevetséges  s  éppen  nem 
ijesztő  mibenlétét.  S  itt  csak  az  a  különbség,  hogy  a 
kéményseprő  költeménye  kaczajta  gerjeszt  s  néhány 
óra  múlva  minden  félelemnek  vége,  —  az  osztályok 
közötti  bokrosság,  bizodalmatlanság  s  visszavonás  pe- 
dig évekig  tarthat,  legszomorúbb,  ha  nem  positiva,  de 
bizonyosan  negativa  károknak  kútfeje,  és  nem  szüntet- 
hetni meg  egyéb  kép  mint  mesterséges  egyesítés  által, 
mely  az  egymástul  tartó  felekezetekre  nézve  nem  egyéb 

mint  a  nap  jótevő  sugara  az  említett  két  ijedkezőrc 
volt. 

S  ugyan  mit  tehetni  egyesség,  s  így  egyesülés,  s  ily 
módon  megismerkedés,  s  eképen  középesedés  vagy  egy 
középpontra-gyüjtés  nélkül?  Dicsekhetünk-e  azzal,  hogy 
lelki  erőnk,  belátásunk,  tudományunk,  éltünk  hossza 
elégséges  egyedül  s  minden  segéd  nélkül  valami  iga- 
zán nagyot  s  tartóst  a  föld  kerekén  létesíthetni?  mi- 
nekutána szinte  legkczönségesb  foglalatosságinkban, 
építésben,  gazdaságban,  mindennapi  életünkben  stb. 
oly  nagy  számúak  együttmunkálkodása  szükséges,  s 
csak  egy  findzsa  kávéhoz  is  két  hemisphaera  produk- 
tuma kívántatik!  -  Mai  világban,  —  s  csuda,  hogy 
annyi  idő  kellé  ily  egyszerűség  kitalálására  —  már  ki-ki 
átlátja  :  hogy  egy  magányos  ember  semmi,  s  csak  egyesü- 
letnek van  hosszú  élete  s  igazi  súlya. 

Egyébiránt  minden  olyas  szövetkezés  s  egyesület, 
mely  homályban  támad,  s  melynek  czímje  titok,  job- 
bára bűnös,  s  így  az  egészre  nézve  káros  következésü. 
Ily  alattomos  társaságokban  sokszor  eleinte  a  czél  igen 
szép,  időjártával  pedig  csak  köpönyeggé  válik,  mely  a 
bűnt  s  rosszat  fedi,  mert  nincs  bizonyosb  mint  az, 
hogy  akkor,  midőn  az  első  hév  már  kigőzölgött,  kire- 
kesztőleg  csak  önhaszonkeresés  a  társaság  egyes  tag- 
jainak minden  foglalatossága,  s  hogy  elvégre  a  kisebb, 
de  ügyesb  rész  halászsza  az  intézet  minden  hasznait, 
s  többnyire  csak  a  legnemesbeket  is  fekete  gálád  tet- 
tekbe keveri  és  sokszor  a  legártatlanbakat  is  vesztő- 
helyre hozza.  Én  legalább  oly  társaságokban  nem  bí- 
zok, melyek  titkos  aláirások  s  esküvésekkel  vannak 
erősítve.  A  szövetségbeli  vagy  érzi  szivében  azon  forró 
kívánást  s  eltökélett  akaratot,  felebarátját,  hazáját,  az 
emberiséget  szolgálni,  vagy  nem  érzi  ;  ha  érzi  :  az  es- 
küvés felesleg,  szükségtelen  s  hasztalan ;  ha  nem  érzi  : 
ki  fogja  őtet  annak  teljesítésére  vagy  meg  nem  szege- 
sére kényszerítni  ?  A  szövetség  más  tagjai  ?  Erről  alig 
van  példa,  s  ily  hűtelcn  tagoknak  csak  megbüntetését 
s  nem  hűtlenségek   akadályoztatását  találjuk  a  sok  szá- 


mtei  1 13 

mos  titkos  összeköttetések  évrajzaiban. —  Egy-két  em- 
ber vagy  számosabbnak  véleménye  nem  oly  mágusi 
korlát,  melyen  az  indulatos  vagy  félénk  némelykor  át- 
hágni ne  merne,  s  csak  a  hatalmas  közvélemény  azon 
törvényszék,  melytől  a  legerősebb  fél  s  retteg ;  —  s 
azért  igen  különbözik  azon  szent  szó  és  esküvés,  me- 
lyet az  uralkodó  népének,  s  a  biró  igazságszolgáltatás 
végett  stb.  nyiltan  tenni  szokott,  azon  alattomos  lekö- 
telezéstől,  melylyel  setétben  a  szövetkezők  öngyenge- 
ségik  ellen  pánczél  gyanánt  szoktak  felruházkodni. 

Hanem  vegyük  ezen  kívül  még  a  dolog  psychologiai 
részét  is.  Legmélyebb  belső  ihlet  szerint  úgy  érezzük, 
mintha  sötétség  bűnnek,  világosság  pedig  erénynek 
volna  kísérője;  s  hol  a  fedezés  szükséges,  ott  mindég 
rejtenivalót,  rutát  s  bűnöst  szoktunk  előre  feltenni. 
S  így  azon  befejezéssel  végzem  ezen  elmélkedésemet, 
hogy  az  eg^^esületek  palládiuma  <(a  világosság ;  a  tagok- 
nak oly  misége,  hogy  rajok  ^^  egyesülés  sikerébül  haszon  is 
folyhasson,  legyen  erkölcsi,  legyen  markolható ;  s  az  egész 
egyetemnek  kezesség  adhatása.)') 

vWinden,  a  mi  a  hazafiakat  nyilván  gyűjti  össze,  még 
ha  legcsekélyebb  ok  lenne  is,  hasznos  és  jó  s  áldott 
következési  számlálhatlanok.  Concentratióbul  - —  közé- 
pesülésből —  foly  mondottuk  nemzetiség,  s  ebbül  nem- 
zeti erény.  Összeköttetése  s  fejlődése  ilyesek  által 
eszközöltetik  lépcsőnkint :  A  pusztán  lakó,  tán  bámu- 
lására, némely  jó  oldalra  talál  a  városiban,  ez  ellenben 
sok  dicsérni  valót,  a  mit  nem  is  gyanított,  a  gubásban. 
Számos  hazafi,  ki  egymást  hevesen  gyülölé  s  ez  által 
az  életnek  vajmi  sok  vissza  soha  nem  térő  pillanatit 
minden  ok  nélkül  elkeseríté,  végre  megbékül,  s  ezen- 
túl egymással  s  nem  egymás  ellen  dolgozik-  Az  utazott,  a 
sok  faragatlan,  s  hogy  egyenesen  kimondjam,  nem  min- 
dég józan  szokások  s  előítéletek  közt  felnőtt  mindég 
idehaza  ülőben,  ha  közelebbrül  nézi,  sok  szépet  s  fé- 
nyest fog  észrevenni,  melynek  a  vastag  rozsda  nem 
engedi  távolra  is  tündöklését.  Az  pedig,  ki  körülállása 
miatt   hazáját   soha    kívülről,  de   csak   mindég  bclülrül 

láthatá,  lassan-lassan  tán  pirulva  fogja  megvallani :  hogy 
ő  előbb  olyanokat  itélt  el  s  kárhoztatott,  a  mikről  leg- 
kisebb tiszta  s  rendelt  képzete  se  vala,  másokat  meg- 
vetett s  a  kényes  öltözetüeket  —  kik  zsebkendőjükben 
szép  szagot  hordanak,  jó  tánczolók  stb.  vagy  kik  csak 
vizet  isznak,  s  legtöbbnyire  édesekkel  élnek  —  áltál- 
jában puha  s  asszonyos  urfiknak  tartotta;  midőn  annak 
ugyancsak  legénynek  kell  lenni,  ki  a  gallussal  vagy 
törökkel  megmérkőzni  bátor. 

A  kereskedőkrüli  balvélekedés  lassankint  eltűnik,  s 
a  földesúr,  ha  nem  avatkozik  is  kereskedésbe,  oly 
státus  elősegéllését  minden  iparral  s  tehetséggel  fogja 
eszközleni,  mely  egy  országot  a  másikkal  tart  kapcso- 
latban. Mind  azon  betyárságok,  melyek  hazánkat  csak 
dísztelenítik,  s  a  vitézségnek  nem  különb  jelei,  mint 
részegség  az  erőnek  s  bátorságnak,  lassan  elenyésznek  ; 
nevelés,  csinosodás,  türedelem  —  tolerantia  —  ^gy* 
szóval  az  egész  nemzet  disze  s  valódi  ereje  pedig 
nőtten  nő. 

A  mesterséges  egybegyűlést  —  concentratiót  — 
végre  vagy  a  véletlen,  de  csak  rövid  időre,  vagy  az 
emberi  bó'lcseség  tartós  haszonná  eszközli.  S  eként  min- 
den kifejlődés,  előm.enetel,  erő,  érték  és  szerencsének 
legmélyebb  sarkalatja 

^  kiművelt  emberfő. 

Ennél  lejebb  nem  bocsátkozhatunk.  Ezen  kis  gyö- 
kérből származik  boldogság,  s  viszont  átok  is  az  em- 
beriségre, csakhogy  az  első  századokra  terjed,  s  kö- 
zönségesen akkor  fénylik  legjobban,  midőn  szerzője 
már  a  föld  alatt,  az  átok  pedig  jobbadán  egyszerre 
tűnik  el. 

Jlz  ész  erő,  s  így  az  ész  boldogság.  —  Tekintsünk 
csak  mélyen  a  legnagyobb  következések  elveire  s  fene- 
kire, s  mint  a  nyári  reggel  oly  tisztán  fogjuk  látni, 
mennyi  bámulásra  méltó  szivárgott  s  nem  másunnan, 
mint  emberi  agyvelőből  a  világra,  Confutsee,  Bacon, 
Franklin  és  számtalan  mások  marok  nagyságú  veiéiből! 

A  véletlen,  mely  igen  sokban  látszik  legelső  rugó  s 
inditóoknak  lenni,  —  úgy  áll  az  emberi  főhöz,  mint  a 
földben  lévő  arany  a  bányászhoz,  vagy  hogy  többet 
mondjak,  az  országúton  fekvő  gyűrű  az  utazóhoz;  ki- 
ásó vagy  felvevő  nélkül  egyik  sem  ér  semmit:  az  arany 
föld  gyomrában  marad  örökké,  a  gyűrű  sárba  tipratik. 

A  tudományos  emberfő  mennyisége  a  nemzet  igazi 
hatalma.  Ezek  statistikája  az  ország  legérdekesb  része. 
Nem  termékeny  lapány,  hegyek,  ásványok,  éghajlat 
sat.  teszik  a  közerőt,  hanem  az  ész,  mely  azokat  józa- 
non használni  tudja.  Igazibb  súly  s  erő  az  emberi 
agyvelőnél  nincs.  Ennek  több  vagy  kevesebb  léte  a 
nemzetnek  több  vagy  kevesebb  szerencséje.  Mi  nagy 
erő  egy  vagy  több  100  ezer  ember,  fő  nélkül?  Néz- 
zük a  történeteket  a  Duna  folyta  körül  1828.  és  aztán 
1829-ben.  Nem  a  sok  katona  vívja  ki  a  csatát  diadal- 
lal, hanem  a  tábornok  által  jól  elkészült  s  bölcseséggel 
vezetett  bajnok.  Nem  annyira  a  fegyverhordók  5 — 600 
ezres  számától  kell  félni,  hanem  azon  erkölcsi  súly- 
tól, mely  tán  annyi  ember  közt  hihetőleg  rejtekez- 
hetik.  S  mily  természetes,  hogy  valamely  háború  ki- 
menetelérül annak  mindég  meg  kell  csalatkoznia,  ki  az 
ellenség  számát  s  ágyúit  veszi  csak  számba,  nem  pedig 
a  hadinép  műveltségét  s  vezéreinek  eszét.  —  S  azért 
bölcsen  cselekszünk,  ha  - —  mint  hajdan  Carthago 
Lacedaemonbul  hitt  hadvezért,  Sicilia  Athenébül  tör- 
vényhozókat, úgy  mi  is  csak  kevés  idő  előtt  építőmes- 
tereket Olaszországból  —  ma  mechanikusokat  Britan- 
niából hozatunk  stb.  S  midőn  szinte  mindent  mecha- 
nikai sarkigazságokra  lehet  végre  visszaidézni,  tagad- 
hatlan,  hogy  a  kormányzónak  vagy  fővezérnek  maga 
dolgában  úgy  szólván  mechanikusnak  —  műszerész- 
nek —  kell  lenni,  hogy  alattlévőit  jó  sikerrel  vihesse. 
Sokszor,  ha  csak  oly  szakácsok  forognak  a  konyhában, 
kik  előbb  soha  sem  főztek,  vagy  csak  uri  kocsisok  ül- 
nek a  bakon,  ily  javaslatot  volnánk  hajlandók  adni  : 
Bizony  hozassunk  inkább  valahonnan  egy  bölcset. 

Nem  hihetni,  mily  nagy  hasznú  azon  igen  egyszerű. 

természetes,  s  még  is  oly  ritka  őszinte  önvallomás  : 
Éhez  én  nem  tudok,  s  így  egészen  másra  bizom.  — 
Birtokosink  közt  hány  lenne  dús,  ha  dolgai  után  soha 
se  látott  és  sok  fáradság  helyett  inkább  mulatozott 
volna;  emberhalál  mennyivel  kevésb,  ha  egy  fiatal  tá- 
bornok helyett,  mindjárt  tapasztalt  vezér  fogta  volna 
markába  a  hadipáiczát !  mennyivel  kevésb  hátramara- 
dás, elaljasodás,  nyomorúság  s  tán  szomorú  epcdések, 
ha  számtalan  systema,  projectum  s  még  experimentu- 
mok helyett  is  tüstént  az  előbbi  vagy  külföldi  tapasz- 
talásokat vettük  volna  példányul  s  illesztettük  volna 
hazánkra ! 

Nem  nevetséges-e  nézni  oly  gazdát,  ki  teszem  sáf- 
rányt akar  ültetni,  s  mindent  próbál,  időt,  pénzt,  béke- 
tűrést áldoz  fel,  s  erővel  önmaga  akarja  kitalálni  a 
leghelyesb  vele  bánást,  vén  szomszédját  pedig,  ki  egész 
éltében  jó  sikerrel  termeszti  azt,  nem  látogatja  meg  s 
tőle  útmutatást  nem  kér.  —  Gazdaság  s  kereskedés 
dolgában  pedig  szórul-szóra  így  vagyunk,  s  higye  az 
olvasó,  hogy  úgy  vagyunk,  s  Istenért!  nem  mivel  én 
mondom  ;  hanem  maga  szemeivel  vizsgálja  meg. 

Egyébiránt  igen  is  tudom,  hogy  idegen  vezér,  ide- 
gen törvényhozó,  idegen  tanító  mai  felvilágosodásban 
általánosan  több  kár  mint  haszon,  s  nem  igen  különb 
figurát  játszik  az  uj  hazában,  mint  egy  harmadik  sze- 
mély egy  házas  pár  közt ;  mert  odahaza  ug^'ancsak 
kiki  önkénye  szerint  szeret  élni,  s  ha  itt-amott  ujítni, 
javítni  kell  is  s  akar  is,  azt  inkább  kiki  maga  cselekszi, 
mint  más  által  vitetné  végbe. 

Nagy  szerencse,  hogy  az  agyvelő  hazánkban  szép 
mennyiségű,  csak  hogy  itt-amott  kifejlődése  hátra 
van,  —  s  így  ha  még  szokásban  lenne  is  bölcseket  s 
tanultakat  felkeresni  s  hozatni,  megkérő  követséginket 
messzire  fárasztani  nem  kellene. 

Nem  a  sok  kéz,  de  az  ügyes  kéz  festi  az  évrajzi 
képet,  készíti  az  órát,  erőművet  stb.  De  még  kapálni 
s  kivált  kaszálni  se  tud  szár  ügyetlen  kéz  annyit  s  úgy, 
mint  ötven  gyakorlott.  S  ebbül  az  következik  :  hogy  a 

munkJ -felosztás,  mint  Iciki  tudja  már,  emeli  az  emberi 
fő  tehetségit  lehető  legmagasb  tökéletességre.  Termé- 
szetes, hogy  az,  ki  mindég  egygyel  foglalatos,  azt 
ügyesebben  tudja  vinni,  mint  az,  ki  húsz  tárgyban 
munkás.  Ha  húsz  embert  képzelünk,  hol  mindegyik 
mindennap  félczipőt  varrni,  félívnyit  leírni,  két  beret- 
vát  élesítni,  egy  tánczleczkét  adni,  félóráig  vashámor- 
ban dolgozni,  két  beteg  után  látni,  s  több  efélét  tudna, 
képzelhetni-e  józanon  azt,  hogy  ezen  húsz  ember  ily 
módon  annyit  s  oly  tökéletesen  tudjon  végbe  vinni, 
mintha  egyike  óraműves,  másika  hámoros,  tánczmester 
sat.  lenne  kirekesztőleg  ?  s  ezen  progressio  szoros 
tudományi  igazsággal  még  nagyobb  osztalékra  vitethe- 
tik, mint  minden  manufacturában  vitetik  is,  —  s  ezek 
tökéletessége  a  munka  lehető  legnagyobb  felosztásán 
alapul.  Azon  ideális  arkádiai  életmód,  hogy  minden  a 
háznál  készüljön,  nem  századunkra  illő  többé,  s  az  ki 
mindenhez  tud  egy  kicsinyt,  jól  közönségesen  semmi- 
hez sem  ért. 

A  háztartás  igen  kicsinyben  országláshoz  hasonlít- 
ható. Ha  az  elsőben  a  vadásznak  főzni,  kocsisnak 
fagylaltot  készítni,  szakácsnak  nyargalni,  czukrásznak 
vasalni,  szobatisztítónak  beretválni  stb.  kellene,  mily 
következést  lehetne  várni?  S  mindennek  sarkalatja,  a 
morale  pondus,  mily  hasztalanul  volna  rakva  ?  S  ország- 
lásban  nagyobb-kisebb  mértékben  szinte  mindég  így 
vesz  el  a  nemzet  legfőbb  ereje.  S  vizsgálja  szeme  s 
esze  szerint  kiki  őszintén  ezt  vitatásomban,  igazam 
van-e  vagy  sem?  — 

Mennyivel  számosb  jó  és  tökéletes  építőmester, 
fegyvergyártó,  ács,  timár,  asztalos  stb.  van  egy  ország- 
ban, annál  rövidebb  idő  alatt  s  így  kevésb  időveszte- 
séggel fognak  erős  építvények,  jó  fegyverek  s  bútorok 
stb.  előállíttatni,  s  azon  mestereknek  öszveleg  ügyes- 
sége, vagy  inkább  azon  lelki  mennyiség,  mely  mind 
ezen  tárgyak  körül  úgy  szólván  a  teremtő  erő,  hatá- 
rozza el  egy  nemzetnek  a  többiek  közt  ebéli  feljebb 
vagy   alantabb   létét.  A    gazdák   kisebb  vagy   mélyebb 

tudománya  mérlege  az  ország  földművelési  erejének. 
A  vezérek  több,  kcvésb  józan  tanultsága  s  ügyessége 
pedig  a  nemzet  támadó  vagy  védő  erejének  scálája. 
Végre  a  kormányozó,  birtokosak,  s  így  lefelé  minden 
lakos,  a  magok  álláspontjukra  alkalmas  tulajdonok 
könnyebb  vagy  nehezebb  súlya,  az  Egész  valódi  ere- 
jének vagy  várható  kifejlődhetésének  staterája,  szóval : 
a  köz  intelligentia  —  értelmesség  —  azon  jel,  mely- 
nél fogvást  a  bölcs  a  nemzeteket  mázsálja.  S  az  men- 
nél nagyobb,  annál  kevesebbet  szorul  másokra,  s  így 
annál  függetlenebb,  szabadabb  s  erősb  a  nemzet. 

Ezek  szerint  mindegyiknek  tehetségében  áll,  akár- 
mily alacsony  helyezetü  legyen  is,  —  s  ez  mily  kelle- 
mesen hevítő  önérzés  1  —  nemzete  erejét  nagyobbítni. 
Hanem  azt  —  mint  már  előbb  érintem  valahol  —  min- 
denki csak  a  maga  természeti  álláshelye  tökéletes  be- 
töltése által  teljesítheti.  Sokszor  alacsony  lépcsőn  nyert 
tudomány  egészen  új  életerőt  hoz  egy  nemzetbe,  mint 
Watt  az  angolok  közé  a  gőz-machina  által.  De  több- 
nyire felemelkedtebb  helyről  szivárog  le  az  erény  és 
tudomány,  Regis  ad  exemplum  stb.  —  s  úgy  nem  te- 
hetnénk bölcsebben,  mint  kegyes  fejdelmünk  egy- 
szerű igazi  patriarchai  életmódját,  mely  egy  koronázott 
fő  legtartósb  fénye,  minden  tetteinkben  szorosan  utá- 
nozni ;  úgy  a  földesúrnak  az  volna  többek  közt  köte- 
lessége, hog)'  a  jobb  gazdaság  s  elevenebb  kereskedés 
józan  systemája  s  ennek  elismerése  ő  általa  szivárgana 
lassan-lassan  az  ország  minden  lakosába.  Nem  paraszt- 
gazda kezdheti  a  birka  s  lónemesítést,  őneki  azt  vé- 
gezni kell.  S  nem  a  tudja  Isten  honnan  közinkbe 
esteknek  —  kiknek  egy  petákjok,  de  még  egy  ká- 
posztafejük sincs  —  s  kiknek  ereikben  a  vér  egyaránt 
folydogál,  magasodjék  bár  a  haza,  bár  bomoljon  — 
nem  azoknak  összeállása  azon  szép  tiszta  kútfő,  mely- 
ből a  nemzetiség  s  polgári  erénynek  derék  hívei  emel- 
kednek a  halandók  közé  - —  valóban  nem  —  de  azon 
hazafiúi  egyesületekből  fakadnak,  melyek  egyszerű  de 
legmagasb  czímje  :  Mindenkinek  idő,  ész  s  pénzbeli  tehet- 

sége  szerint  forró  s  állhatatos  járulása  a  közjóhoz.  Legyen 
őszhaj,  vén  fő  fiatal  vállakon,  ellenség  előtt  nyert  vitézi 
szép  karczolatok  s  erőltetett  vizsgálat  redőzeti  s  tudo- 
mány benyomása  a  homlokon  —  a  zsidótul  béke  — 
jobbágyok  szeretete,  külföld  becsülése  a  társaság  is- 
mertető jele  —  s  mennyi  halhatatlan  eredend  belőle  I 
Mi  szelid  s  jótevő,  de  egyszersmind  ellenállhatlan 
hatalom  ily  egyesületi  S  engedelmeskedni  ilyesnek  tán 
tanácsosb,  mint  neki  parancsolni  akarni  —  neve  közvé- 
lemény ! 

Mennél  magasb  születésű  pedig  a  hazafi,  s  mennél 
dúsabb,  annál  jobban  nevelheti  s  terjesztheti  a  köz 
értelmességet  s  így  a  haza  erejét.  A  földesúr  jobbágyai 
lelki  s  testi  csinosodására  legsikeresb  befolyással  lehet, 
midőn,  mint  a  tapasztalás  mutatja,  a  jobbágy  jámbor- 
sága,  szelid  erkölcsei,  de  sokszor  még  nyomorúsága  se 
mozdít  egy  hüvelknyit  is  a  földesúr  állati  vagy  növényi 
életén;  pedig  csak  a  földesúr  igazságos  léte,  emberi- 
séges  gondolkodásmódja  s  tanácsa  emelheti  a  szántó- 
vetőt nagyobb  méltóságra,  —  s  ez  viszont  teheti  őtct 
vagyonosb,  becsültebb,  szerencsésb  földesúrrá.  — 
A  kormány  atyai  gondoskodása,  törvényekre  szoros 
ügyelése  s  hiv  jobbágyiba  helyeztetett  bizodalma  teszi 
a  nemzetet  boldoggá  s  erőssé,  midőn  ennek  erkölcsi 
súlya  azon  sarkalat,  melyen  biztosan  s  rendületlen 
állhat  még  akkor  is  a  királyszék,  mikor  a  világnak  fele 
másutt  fel  volna  zendülve  már  s  bontakozva. 

S  egy  főből  mennyi  hatalom  ered  sokszor,  s  hogy 
ragaszkodik,  mint  planéták  a  naphoz,  számtalan  em- 
beri lény  egy  fényes  észhez?  Hány  élt  már,  ki  szá- 
zada útját  maga  jelölé  ki,  s  nemzete  létét  századokkal 
hosszabbítá  s  viszont!  Egy  orvos  gyógyít,  a  másik  öl; 
de  azon  szer,  melyet  Philippus  nyújtott,  keserű:  hasz- 
nos vala.  Bár  oly  nagylelkűséggel  vennék  mindég  a 
nemzetek  öntapasztalások  hasznát,  és  szintoly  nemes 
diadalmakat  nyernének  önmagokon,  mint  a  hogy  a 
nagy  ember  valaha  fenséges  érzéssel  s  félelem  nélkül 
ürité  a  jótevő  serleget. 

Széchenyi  István  gr.  1.  9 

Ezen  most  felvilágosított  talpkövek  után,  melyeket 
ily  renddel  raktam  egymásra  az  ember  főt  legmé- 
lyebbre, arra  a  középesülést,  erre  a  nemzetiséget,  étre 
a  polgári  erényt,  s  ismét  erre  a  Hitelt  tágasb  értelem- 
ben —  végre  azon  sarkalatot  fogom  vizsgálat  alá 
venni,  mely,  ámbár  ezeken  nyugszik,  mostani  munkám 
tárgya,  s  a  földművelés,  művészetek,  kézletek — manu- 
faktúrák,—  gyárok  —  fabrikák  —    s  kereskedés  alapja. 

^  hitel  szorosh  értelemben.  —  Credit. 

A  Hitelt  szoros  értelemben  annak    életbe   hozá- 

sát, akár  pénzbeli  szoros  törvényszéknek,  akár  cambio- 
mercantile  jusnak  —  váltó-kereskedési  törvénynek  — 
hívjuk,  tettem  minden  pénzbeli  összeköttetési nk  alap- 
jává, s  a  Hitel  hiját  állítottam  nemcsak  azon  physikai 
természetlenség  okának,  hogy  t.  i.  pénzt  valamelyes 
bizonyossággal  se  felvenni,  se  kiadni  nem  lehet,  de  még 
az  erkölcsi  romlottság  egy  fő  kútfejének  is. 

Mit  a  Hitelről,  egyenes  szóról,  becsületről,  erény- 
ről stb.  előadtam,  sokan  azok  értelmével  tán  ellenmon- 
dásban fogják  találni,  a  miket  fentebb  állítottam,  t.  i. 
hogy  a  keresztény  vallásban  és  igy  mennyei  dolgokban 
a  határtalan  bizodalom ;  társasági  összeköttetésben  el- 
lenben a  lehető  legnagyobb  óvakodás  —  a  mi  hímezés 
nélkül,  ha  annak  akarjuk  keresztelni  a  gyermeket,  a 
minek  kell,  nem  egyéb,  mint  bizodalmatlanság,  —  kire- 
kesztőleg  az  igazi  alap.  De  szorosb  vizsgálat  után  úgy 
fog  mutatkozni  a  dolog,  hogy  igen  is  egyeztethető 
azokkal. 

Az  egész  nemzetnek  egymástól  oly  igen  különböző 
tagjait  erény  és  büntetéstőli  félelem  tartja  súlyegyen- 
ben.  Ezek  jelölik  ki  a  pályakört.  Az  erkölcsiség  és 
közvélemény  az  erénynek  birószéke,  a  testi  büntetés- 
nek pedig  a  törvény.  És  ezen  két  fórum  egymással  alig 
áll  valamely  összeköttetésben,  mert  sokszor  megbocsátna 
a  közvélemény,  hol  a  törvény  halálra  ítélni  kénytelen; 
nem  ritkán  pedig  a  közvélemény  nyom  el  egészen,  hol 

a  törvény  felold.  -  S  így  ha  a  hitelnek  és  adósságbeli 
kötelesség  feloldozásának  minden  alapja  szinte  nem 
egyéb  executiónál,  kivetésnél,  tömlöcznél,  akkor  a  né- 
mettel azt  mondhatni  :  «jó  éjszakát  földművelés,  keres- 
kedés, gyarapodás,  vagyon,  birtok  1»  —  Ellenben  hol 
semmi  félelem,  semmi  fenyíték  és  semmi  lehetőség  sincs 
erővel  is  visszavenni  rövid  idő  alatt  a  maga  tulajdonát, 
ott  a  vérnek  leglassúdabb  folyása,  lethargia,  marasmus 
és  requiescat  in  pace ! 

Mily  élet  embernek,  ki  önbecset  érzi,  s  mily  szo- 
morú országlás,  hol  a  kenyér  olcsóbb-  vagy  drágább- 
sága  több  vagy  kevesebb  péknek  fülénél  fogva  ajtóhoz 
való  szegeztetésétől  függ,  és  hol  cselad-kilidzsi  és  szinír 
—  hóhérpallós  és  sinór  -  a  legerősb  indító- ok!  El- 
lenben van-e  nevetségesb  azon  édes  és  rózsaszín  kép- 
zelgésű  alkotmányoknál,  hol  mindenkiben  szentet  látni 
tanácsoltatunk,  s  hol  ezen  szép,  egyszerű  és  nagyobb 
értelmet  s  jobb  nevelést  áruló  és  igen  sokszor  hallott 
szólásmód  közdivatú  ahogy  is  lehetne  ezt  vagy  amazt 
ily  nagy  úri  személyről,  ily  előkelő  gavallérról  vagy 
annyi  esztendő  óta  oly  magas  hivatalokban,  annyi  fény- 
nyel és  a  közönség  legnagyobb  bizodalma  megnyeré- 
sével szolgáló  méltóságról  stb.  csak  fel  is  tenni  ?»  Gon- 
dolkozzék és  ítéljen  ezekről  többnyire  kiki  tetszése 
szerint ;  én  részemről,  ha  pénzem  lesz  valaha  kölcsön- 
zésre, nem  azt  fogom  tekinteni  adósomban,  az  erény- 
nek mily  magasságán  áll,  s  hihetőleg  valaha  a  menny- 
ország hányadik  grádicsán  fog  örökkön-örökké  vigadni  ; 
hanem,  hogy  micsoda  hypothékát  adhat  nekem  és  mi- 
kép  foghatom  üstökénél  és  ránthatom  ki  alóla  még  a 
párnát  is,  ha  becsületes  és  törvényes  kamatra  adott  tő- 
kémet ő  akarná  használni  csak,  míg  én  addig  tán  síny- 
lődöm, és  szinte  instantiával  kellene  keresnem,  a  mi  az 
enyém,  míg  ő  fényes  palotájában  azzal  tartja  fenn  meg 
kell  vallani  igen  szép  és  nemes  rangját,  a  mi  nem  övé! 
- —  Ha  valaki  pénzéről  máskép  szeret  rendelkezni  és 
intézni  —  tessék,  én  jó  szerencsét  kívánok,  mely  mint 
sokan  mondják,  —  de  én  nem  hiszem,   —  synonymon 

a  bölcseséggel.  Itt  állunk  végre  azon  többnyire  igen 
n\eredek  helynél,  melyet  távolról  csak  ritkán  szoktunk 
észrevenni    s   hol  az  van  írva:  hogyan  és  mikép ! 

Mindennek  —  és  már  erről  is  volt  szó  — -  van  szép, 
van  rút  oldala.  Már  az,  ki  se  nem  szerelmes,  se  nem 
indulatos,  se  nem  vak  vagy  rövid-látású,  hideg  vérrel 
fogja  megkülönözni  a  szépeket  rútaktól ;  mázsálni,  s  a 
szerint,  mint  dűl,  elfogadni,  visszavetni.  Ezen  cselekvő 
mód  igen  egyszerű,  csakhogy  alig  van  valaki,  ki  maga 
vagy  szomszédja  feleségébe,  gazdasági  systemájába, 
verseibe,  irományiba,  homöopathiájába,  alkotmányába, 
honjába  ne  volna  szerelmes,  és  így  végnélkül;  — igen 
ritka  ellenben  a  tisztalátású ;  mert  egyiket  a  természeti 
köd,  —  az  ostobaság,  —  másikat  a  tudatlanság,  tapasz- 
talatlanság, elfogultság,  előítélet  stb.  fekete  felhői  tar- 
tóztatják a  világosan  látástól. 

Némelyik  pedig  mindenkor  maga  becses  személyé- 
vel áll  a  közjó  útjában,  s  így  azt  önárnyéka  miatt  soha 
sem  láthatja.  Mi  mindezen  gyengeségeket  tegyük  félre, 
legalább  míg  szemközt  állunk,  s  világosítsuk  fel  : 

Azon  megjegyzéseket,  melyekkel  közönségesen  Ma- 
gyarországban a  Hitel  felállíthatása  ellen  kelnek  ki. 

Azután,  mely  okoskodások  vínak  Magyarországban 
a  Hitel  lábraállítása  mellett. 

Végre  az  ezekből  következő  természetes  befejezést. 

A  megjegyzések  és  ellenvetések  vagy  törvényi  vagy 
politikai  tekintetüekre  ágoznak.  Vegyük  előbb 

Jl  törvényieket- 

(Miután  a  nemesi  előjogok  védelmét  biztosító  torvények 
szempontjából  felhozható  érveket  mcgczáfolni  igyekezett,  így 
folytatja :) 

Egyébaránt  ezen  ellenvetések  más  forrásokból  ered- 
nek, mint  a  törvényekhez  ragaszkodásból  és  nem  egye- 
bek köpönyegeknél.  És  azért  minekelőtte  a  politikai 
megjegyzésekre  mennénk  át,  becsületbeli  kötelességem- 
nek  tartom   általánosan   ideáimat   —   eszméimet   —    a 

törvényekről  itt  oly  röviden,  mint  lehet,  s  egyenesen 
kimondani  ;  mert  ily  őszinte  vallomás  után  kiki  tud- 
hatja, embere  vagyok-e  vagy  sem,  s  így  velem  kezet 
foghat,  vagy  kardot  avagy  tollat  ránthat  ellenem  és  én 
őtet  álkép  által  e  módon  semmi  esetre  se  csalhatom 
meg,  a  mit  vélemény  dolgában  némelykor  legjobb  aka- 
rattal sem  kerülhetni  el. 

Némelyeknek  azonban  igen  bölcsen  hangzó  okosko- 
dását (cgloriosa  incertitudo,  amabilis  confusioí)  én  egy 
cseppet  se  csudálom,  mert  én  inkább  azt  hiszem  józa- 
nabbnak barátok  közt,  clara  pacta  boni  amici,  —  ellen- 
zők közt  pedig,  hogy  kiki  ismerje  egymást  és  a  szerint 
cselekedjék.  Nincs  előttem  Judáscsóknál  csömörletesb  és 
egyszersmind  esztelenebb.  S  akárki  mit  mond,  a  kész- 
akarva homályos  törvény  és  zavar  szeretete  egyrészről, 
másról  pedig  a  teljes  torokbóli  vivát  kiáltozás,  mindig 
judáscsók  szagát  terjeszti !  De  én  hasznát  is  tagadom. 
Sokan  a  törvény  alig  érthetősége  által  gondolják  esz- 
közölni zivataros  időben  az  egy-egy  lépéskével  való 
előre-mozdulhatást  és  egészen  felejtik,  hogy  csendes 
időben  éppen  azon  homály,  mely  ítéletök  szerint  pal- 
ládiumok, őket  megint  igen  számos  és  ugyan  nagy  lé- 
pésekkel taszítja  hátrább.  Ily  alapok  oly  gyengék,  hogy 
szinte  jobb  semmit  sem  építni  rajok.  És  ha  mint  syste- 
mákat  tekintjük,  nem  hosszabb  időkre  valók,  mint  a 
gyermekeknek  nyavalyájok  eltagadása,  vagy  mint  p.  o. 

egy    uzsorásnak manipulácziói,    ki  valóságos 

j  o  ezer  helyett  tán  i  oo  ezerről  hagyott  maga  után 
kötelező-levelet  a  ládában,  melyért  most  utói  egy  ga- 
rast se  kapnak;  —  vagy  valakinek  önadóssági  össze 
nem  számolása,  hogy  valóságos  szegénysége  maga  előtt 
rejtve  maradjon  mindig,  s  több  eféle.  Ily  systéma  kis 
időre  derék  lehet  kivált  olyannak,  ki  képzelettel  is  jól 
lakik,  de  egy  kissé  továbbra  úg)^'  fogja  találni  kiki,  hogy 
a  bizonyos  mindig  kivánatosb  a  bizonytalannál ;  —  s 
így  én  világosságot  szeretek  a  törvényben  —  magam- 
ról pedig  azt  tudni  minden  bizonynyal :  pénzes  vagy 
szegény,  úr  vagy  szolga  vagyok-e? 

A  mi  pedig  valamely  törvénynek  semmi  módon  sem 
eszközölhető  eltörlését  vagy  változtatását  illeti,  egy 
külföldi  szerzővel  így  okoskodom :  A  változhatatlan  és 
még  kérdésbe  se  vehető  törvény  philosophiája  jövendő 
törvényhozónk  kezeinek  megkötésében  áll.  S  így  ma- 
tematice  sül  ki,  hogy  ily  törvény  káros,  mert  belőle 
rossz  sok,  jó  semmi  se  folyhat. 

Olyas  országban,  hol  nem  önkény  uralkodik,  —  a 
törvény  nem  egyéb,  mint  a  fejedelem  és  a  nép  képvi- 
selői közt  való  conlraclus.  Már  ha  ezen  utolsó  változ- 
hatatlan s  a  törvényhozó  testnek  valamely  javaslat  té- 
tetik és  a  többség  nem  is  veszi  kérdésbe,  sőt  ha  nyilván 
látja  is  leghasznosb  következésit,  még  se  fogadhatja  el 
s  csak  azon  egyetlenegy  igen  bölcs  ok  miatt,  mert  az 
egykori  gyülekezet,  mely  régi  időkben  nem  birt  nagyobb 
jussal,  mint  milyennel  a  mostani  gyülekezet  ma  bir,  azt 
előre  úgy  határozta  el. 

A  törvényhozó  test  mindig  akkor  hozhat  legbölcsebb 
törvényeket,  mikor  az  idő  szükségei  előtte  legjobban 
tudva  vannak,  —  de  midőn  szerencsétlenségünkre  vagy 
tán  szerencsénkre  a  jövendőt  nem  láthatjuk  —  utóinkra 
nézve  mi  éppen  oly  keservesen  tehetnénk  józan  és  el- 
törülhetlen  rendszabásokat,  mint  eldődink  legnagyobb 
bölcseségök  mellett  se  tudtak  ránk  nézve  oly  törvénye- 
ket hozni,  melyek  kivétel  nélkül  és  változtatás  nélkül 
minden  időkre  jók  lettek  volna,  vagy  jók  lennének.  S 
így  a  törvény  változhatlansága  és  eltörülhetlensége  nem 
egyéb,  mint  az  országiásnak  azok  kezében  letétele,  kik 
a  dolog  természete  szerint  arról  semmit  se  tudhatnak 
s  nem  azokéban,  kik  előtt  a  legkisebb  összeköttetés 
sincsen  rejtve. 

A  XlX-ik  századbeliek  a  helyett,  hogy  magok  esze 
szerint  cselekednének,  behunyják  szemeiket  ésaXVlll. 
századbeliek  által  vezettetik  magokat  minden  ellenvetés 
nélkül. 

Azok,  kiknek  tehetségökben  áll  a  tárgyak  folyamat- 
ját és  kifejlődését,  melyek  a  józan  ítéletre  szükségesek 
tökéletesen  ismerni,  kénytelenek  hódolva    olyanok  íté- 

léte  alá  vetni  magokat,  kik  a  dolog  fekvéséről  és  vele- 
jéről általában  semmit  se  tudhatnak. 

Azok,  kiknek  egy  századdal  több  tapasztalásuk  van, 
olyanoknak  engedik  át  a  kormányt,  kiknek  egy  szá- 
zaddal kevesebb  tapasztalásuk  és  így  kevesebb  ismere- 
tük is  van. 

És  ha  józanság  az,  hogy  a  XlX-ik  század  tettei  nem 
a  maga  belátása  és  ítélőereje  szerint  határoztassanak  el, 
hanem  a  XVlll-ik  századé  által,  nem  kevésbbé  józan  az 
is,  hogy  ismét  a  XX-ik  század  cselekvényeit  a  XlX-ik 
század  szabja  ki  előre 

És  ha  így  lépcsőnkint  tovább  mennénk,  ugyan  mi 
lenne  belőle?  az:  hogy  idő  haladtával  elvégre  minden 
törvényhozás  megszűnne ;  mindenik  cselekvésmódja  és 
sorsa  azok  által  volna  elhatározva,  kik  se  nem  tudtak, 
se  nem  gondolkoztak  sokat  a  dologról,  s  az  élők  össze- 
sereglett sokadalma  a  halottak  egymásra  halmozott 
nemzetségének  mozdíthatatlan  urasága  alá  volna  örökre 
bilincselve. 

Ily  eltörülhetlen  törvény,  akármi  bölcs  és  hasznos 
volt  is  hozatalakor,  előbb-utóbb  minden  bizonynyal 
kárt  szül,  vagy  a  jót  akadályoztatja.  És  ily  bilincstől 
menekedni  végre  alig  lehet. 

Caligula,  Nero  nem  iszonyúbb,  nem  fertelmesb  ily 
törvénynél.  Pillantati  irgalom,  szükség,  kény  rábírhatja 
az  élőket  a  bilincs  ketté  törésére ;  de  a  holt  tyran- 
nust  —  zsarnokot  —  ki  indíthatja  szánakozásra,  ki  bír- 
hatja engesztelésre? 

S  mind  ezek  igazságát  a  javítások  legeltökéltebb  el- 
lenségi  is  sejdítik,  mert  csak  mindig  gátló  és  hibás  tör- 
vények védelmére  kelnek  ki  eféle  támogatásokkal,  jól 
tudván :  a  törvény,  mely  még  jó  és  hasznos,  nem  szorul 
ily  fonák  gyámokra  és  kopott  álfegyverekre. 

Kétségtelenül  volt  elég  okoskodó,  ki  egy  ily  sarka- 
latos törvény  megsemmisítése  alkalmával  a  haza  felfor- 
dulását jövendölte,  úgy  mint  volt  5-6  száz  év  előtt  is 
elég  próféta,  ki  minden  javítás  ellen  a  legfeketébb  és 
Icgvéresb  színre  mázolt  képekkel  kelt  ki,  —  s   kétség- 

kívül  ma  is  lesz  elég,  ki  jobb  pénzbeli  systema  ellen 
fog  harczolni  tehetsége  szerint ;  s  azon  szép  fajzat  szint- 
úgy ki  nem  irtható  és  a  hazára  nézve  oly  makacs,  mint 
a  burjány  a  búzaföldre  átok  ;  de  az  igaz  és  jó  előbb- 
utóbb  minden  akadályon  diadalmaskodik,  és  nincs  oly 
hatalom,  mely  gátolhatná  útja  megnyitásában.  Csakhogy 
több  évi,  több  századi  elnyomatása  a  közembert  meg- 
ijeszti és  elszomorítja,  azt  gondolván,  örökre  el  van 
nyomva  immár!  azonban  nincs  úgy. 

Ha  törvényesen  lehet  alkotni,  úgy  annak  rendiben 
törvényesen  megint  fel  is  lehet  bontani,  s  midőn  1230. 
évben  valamely  rendszabás  igen  alkalmas  lehetett,  mely 
1830-ra  nem  alkalmas  többé,  s  1830-ban  valami  jó  kö- 
vetkezéseket szülhet,  melyek  tán  2430-ra  nagyon  káro- 
sak lennének :  igen  természetes,  hogy  a  törvény  változ- 
tatása és  eltörlése  sokszor  szinte  oly  józan,  bölcs  és 
szükséges,  mint  a  legjobb  uj  törvény  hozása. 

És  ugyan  gondoljuk-e,  hogy  több  száz  esztendő  után 
sok  változás  nem  fog  történni  és  jóváhagynók-e,  ha 
utóink  semmi  javításokat  se  tennének  ?  Lehetetlen  kép- 
zelni ;  tehát  mért  akarunk  mi  annál,  amit  eldődink  ha- 
tároztak el,  mozdulatlan  maradni  és  az  emberi  legszebb 
tehetséget,  a  tökéletesülésre  munkálódást  nem  gyako- 
rolni ? 

Fentebb  azt  mondám,  a  homályos  törvény  semmi 
garantia  —  kezesség,  biztosság  —  semmi  erő.  S  theoria 
és  praxis  szerint  eltökéletten  úgy  is  hiszem. 

A  változhatlan  törvényekről  pedig  azt  mondtam : 
hogy  azokból  jó  soha,  rossz  pedig  mindig  folyhat,  s 
így  a  szabadságnak  inkább  bilincsei,  mint  alapjai.  Ha 
jók  és  hasznosak,  mikor  kérdésbe  vétetnek,  úgy  is  meg- 
állnak és  örökségi  czímerök  szükségtelen ;  ha  pedig 
károsaknak  mutatkoznak,  akkor  nem  szabad  változtatni ; 
s  így  eltörülhetlenségök  jót  semmit  se,  hanem  csak 
rosszat  szülhet. 

De  sok  ember  előtt  a  régi  rendszabások  és  törvények 
több  hitelűek,  mint  az  ujak,  s  eként  velem  a  törvények 
változtatásáról  vagy  megsemmisítéséről  egy  értelemben 

nincsenek,  ók  régi  időkben  a  komolyságot,  férfiúi  mél- 
tóságot és  ősz  tapasztalást  látják  tanácsban  ülni  ;  midőn 
ma  forró  vért,  az  ifjúság  kicsapongó  képzelgésit  és  az 
indulatosság  és  korlátlanság  legkisebb  tapasztalásra  sem 
állapított  veszedelmit  szemlélik  a  törvényhozók  közt. 
Én  ellenben  azt  hiszem :  hogy  ily  provocatiók  és  idéz- 
getések  «Eldődeink  bölcsesége,  régi  idő  belátása,  elmés 
hajdankor,  az  óvilág  szemessége,  méltósága  stb.))  azon 
számtalan  balvélemények  közé  tartoznak,  melyek  szokás 
által  fogadtattak  el,  s  mint  valamely  igazságok,  apáról 
fiúra  hagyománykép  mennek  át,  s  melyek  alapja  hófu- 
vaton  nyugszik  és  egy  kis  nyomozás  után  szintúgy  el  is 
oszlik,  mint  az  egy  kis  meleg  által.  —  Vizsgáljuk. 

Tapasztalás  a  bölcseség  anyja,  s  egyenlő  észbeli  erő- 
vel és  tudománynyal  kettő  közt  az  bölcsebb,  ki  több 
tapasztalása.  Ennek  igazságán  nem  kételkedik  senki. 
De  az  említett  balvélekedés  még  is  éppen  ellenkezőt 
hirdet  és  a  sokaság  benne  meg  is  nyugszik. 

A  mit  közönséges  beszédben  régi  időnek,  hajdan- 
kornak  hívnak,  józan  ész  után  uj  időnek,  ifjú  kornak 
kellene  hívni. 

Két  egyes  személy  közt  tagadhatlan,  az  idősbnek 
van  vagy  lehet  több  tapasztalása.  Generatiókban  éppen 
megfordultán  áll  az  eset  és  a  közelebbsőnek  és  így 
az  ifjabb  generácziónak  van  vagy  lehet  több  tapasz- 
talása. 

A  XUl-ik  század  a  Xl-ik  és  Xll-iknek,  a  XV-ik  szá- 
zad ellenben  a  Xlll-ik  és  XlV-iknek,  mi  pedig  Árpád- 
tól fogva  időnkig  szinte  egy  évezred  tapasztalásit  hal- 
moztuk egymásra!  S  így  ha  p.  o.  a  Xlll-ik  század  ta- 
pasztalásit és  bölcseségét  hozzuk  elő  okoskodásink 
támaszául,  nem  az  őszhaj,  hanem  a  bölcső  tapasztalását 
és  bölcseségét  hívjuk  védelmünkre! 

A  magyarnak  Vezérek  alatti  volta :  születése ;  szent 
István,  szent  László  igéje:  gyermekkora.  1-ső  Lajos  és 
Mátyás  alatti :  serdülő  ideje.  Mária  Terézia  alatti : 
fiatalsága.  Mi  vagyunk  férfiai.  A  jövendő  lesz  emberi 
kora  ;  —  és  csak  tőlünk  függ  eszközleni,  hogy  valaha 

egészség  színe  fényledezzen-e  nemes  tekintetén,  s  szép 
fehér  szaka]  lengjen-e  számos  esztendőkig  a  vén  Ma- 
gyar ajkai  körül,  vagy  hervadás,  halvány  kép  és  élet- 
unalom  legyen  nemzetünk  véghatára;  és  csak  mi  ha- 
talmunkban áll  oly  pályát  járni,  hogy  valaha  az  öreg 
Magyar  öröm  szívdobogással  nézhessen  vissza  férfi- 
korára, s  ne  legyen  arra  kárhoztatva,  a  mire  sok  ha- 
landó —  hogy  rája  nagyobb  áldás  nem  szálhat  elfelejt- 
hetésnél. 

A  mi  pedig  értelmi  erőnket  és  erkölcsiségünket  illeti, 
ki  akarja  és  veheti  azt  kérdésbe,  ki  csak  egy  szót  is 
hallott  vagy  olvasott  a  múltról,  hogy  annak  sommája 
mai  időkben  hasonlíthatlanul  nagyobb,  mint  a  régiben. 
Volt  hajdan  is  ép  eszű  és  tudós  ember,  tagadni  nem 
lehet,  de  mindig  csak  a  tudományok  akkori  sokkal  szű- 
kebb körihez  mérsékelve.  Nincs  rejtve  a  világ  előtt, 
hogy  csak  egy  pár  század  előtt  a  tanácsban  ülők  leg- 
nagyobb része  még  azon  igen  egyszerűhez  sem  értett, 
t.  i.  az  olvasáshoz  ;  hogy  azon  tudományinknak,  melyek 
mai  józanabb  cselekvőmódaink  alapjai,  még  czímei  se 
voltak  az  egyesült  törvényhozó  test  előtt  csak  nevöknél 
fogva  is  ismeretesek,  .  .  .  hogy  jóval  előbb  az  ország- 
gyűlésin azon  határozás  tétetett  szükségképen  több  eféle 
rendszabások  közt :  hogy  az  ország  előkelőinek  és  pa- 
poknak ezentúl  lopni  szabad  ne  legyen  stb. 

S  ezek  mellett  mindég  a  régi  méltóságra,  ősz  böl- 
cseségre,  eldődeink  okos  határozásira  emlékeztetjük 
hallgatóinkat ! 

A  holtakról  való  előitéleti  sententia  pedig  így  hang- 
zik: de  morfuis  nil  nisi  bonum. 

Ezen  igen  veszedelmes  balvéleménynek  alapjára  jutni 
nem  nehéz.  Ez  által  mindig  a  nagyobb  és  szelídebb 
rész  mystificáltatik,  és  sokszor  az  élők  haszna  ezen 
köpönyeg  alatt  a  holtak  emlékezetének  áldoztatik  fel, 
kiknek  se  használni,  se  ártani  többé  nem  tudunk.  És 
azok,  kik  az  élőnek  tehetségek  szerint  minden  lehető 
kárt  okoztak  és  tán  idő  előtt  koporsóba  taszították, 
nem  engedik,  hogy  valaki  őket,  midőn  már  nem    érez- 

nek,  bántsa  és  sértse!  Számtalanok  elevenen  égettettek 
el,  s  kik  elítélték  őket,  azok  hirdetik:  de  mortuis  aut 
bene  aut  nihil ! 

A  halál  legnagyobb  engesztelő,  s  az,  ki  többé  nem 
lehel,  senki  útjában  sincs  is  többé,  senkit  fényével,  eré- 
nyivel nem  sért,  elsőséget  nem  nyerhet,  se  tapsot,  se 
hivatalt,  se  hagyományt  stb.  És  az  elhamvadottnak  di- 
csérete, kivált  előbbi  ellensége  ajakán,  a  kisded  belá- 
tású  előtt  sokszor  igen  nagy  bámulást  gerjeszt,  de  ez 
csak  olyan,  mint  a  színjátszói  csillogó  korona,  mely 
papirosból  készült  és  igen  olcsó. 

Ha  pedig  igazságát  tekintjük  a  dolognak,  midőn  azon 
senki  nem  kételkedhetik,  hogy  többel  tartozunk  az 
élőknek  mint  a  holtaknak,  mért  ne  volna  szabad  az 
elhun^'tról  rosszat  mondani  —  ha  gyalázatosan  élt.  És 
volna-e  e  nélkül  akár  egyes  nemzetnek,  akár  a  világnak 
igazi  históriája  vagy  csak  egy  biographia  is  a  szó  és 
hitelesség  valódi  értelmében?  Egy  becsületes  ember- 
nek, kit  tán  életében  elnyomtak,  üldöztek  és  minden 
napjait  elkeserítek,  mi  jutalma  volna  végre,  ha  még 
holta  után  is  a  rossz  cselekvő  és  alacsony  élővel,  ki  itt 
tán  kincscsel  és  hatalommal  volt  felruházva,  szinte 
egyenlő  dicséretet  nyerne,  s  így  ezzel  hasonló  sorsú 
lenne? 

Mi  emeli  lelkünkben  az  igazság  szeretetét  magasbra 
az  egyptomiak  azon  régi  szokásánál,  mely  a  királyok- 
ról holtok  után  tárta  ítéletet?  S  az  egész  közönség 
lelki  tulajdonira  mi  lehet  hathatósb  és  áldottabb  befo- 
lyású, mint  ha  még  a  serdülő  is  naponkint  tapasztalja, 
mily  szeny  és  kárhozat  ragad  a  rossz  névre  még  akkor 
is,  mikor  ez  nem  is  árthat  többé ;  midőn  a  derék  becse 
még  akkor  is  zeng  századról-századra  mind  tisztábban, 
mikor  föld  fedi  már  csontjait.  Ezeknél  fogva  a  holtak- 
róli  közmondásnak  így  kell  hangzani :  de  mortuis  nil 
nisi  verum. 

Semmi  sem  fogja  szembetűnőbben  élőnkbe  állítani  a 
törvények  idő  és  körülállások  szerint,  közegyetértéssel 
és   közakarattal   intézendő   némelykori   változtatásának 

vagy  eltörlésének  hasznát,  sőt  szükségét,  mint  midőn 
nem  önmagunk,  de  más  nemzetek  kifejlődését  tekint- 
jük. Ezen  cselekvésmód  leghasznosb  és  egyszersmind 
legegyszerűbb.  Magunk  szemeiben  rendszerint  semmit 
se  látunk,  máséban  mindig  mindent.  —  Azon  bizonyos 
eltörülhetlen  törvényért,  a  melyről  tudom,  kiki  hallott, 
jól  lenevetjük  a  máskép  bölcs  athenei  tanácsot,  de 
magunk...  A  chinaiban  igen  kaczagjuk  azon  gyenge- 
séget, hogy  ki  nem  magyarázható  örömet  érez,  ha  kék 
pántlikára  függesztheti  háza  tetején  csengetyűit,  mely 
megkülönböztetésért  sokszor  legnagyobb  hazafiatlan- 
ságot  kész  elkövetni,  de  mi . . .  stb.  Nézzük  tovább, 
miben  van  Persia,  Marokkó  és  mily  magasan  áll  Pen- 
sylvania,  Britannia  ?  Az  amerikai  szövetséges  országok- 
ban sok  törvényhez  nyilván  az  van  csatolva,  hogy 
körülállásokhoz  képest  időjártával  a  törvény  is  javít- 
tassék. 

Azonban  menjünk  át  a  cambio-mercantile  jus  ellen 
támasztható 

Poliíikai  megjegyzések  és  ellenvetésekre. 

Ha  megmutathattuk,  hogy  a  törvénybeli  ellenvetések 
alaptalanok,  vagy  csak  homokon  állnak,  úgy  fogjuk  ta- 
pasztalni, hogy  a  legszámosb  politikai  okoskodásoknak 
nemcsak  legkisebb  alapjuk  sincs,  de  képzch  resullatumaik 
éppen  diagonaliter  ellenkeznek  azon  testesült  követke- 
zésekkel, melyeket  a  mindennapi  életben  tapasztalhatunk 
s  melyeket  szinte  a  vak  is  lát,  mert  kezével  foghatja. 
Annál  pedig  nehezen  lehet  valami  nevetségesb,  mint 
ha  valakitől  nagy  bajjal  nehéz  követ  látunk  hurczoltatni 
azon  hiedelemben,  hogy  arany;  vagy  valakit  sebesen, 
teszem.  Pestről  Rákos  felé  nyargalni,  ki  eltökéletten 
azt  hiszi,  hogy  majd  Vörösvárra  érkezik;  vagy  valakit 
nagy  prosopopaeiával  bölcselkedni,  és  szinte  jövendölni 
hallunk,  kinek  jóslatai  éppen  ellenkezőleg  ütnek  ki. 

azon  czél,  melyet  elérni  akarnak.  És  ugyan  azok  mos- 
tani systemánk  által  bátorságba  vannak  helyeztetve? 
Nem  egyenesen  az  ellenkezőt  látjuk-e?  Mert  olyast 
tán  senki  se  fog  épen  fentartatott  familiának  mondani, 
mely  többel  adós,  mint  értéke  van  és  melyet  tulajdon- 
kép a  más  birtoka  közt  csak  születési  sánczai  tartanak 
fenn. 

A  familiákat  akarják  fentartani  —  s  valóban  szép 
szerencséjök  van,  mert  nehéz  találni  közel  országot, 
hol  annyi  dús  oly  szomorún  vagy  oly  nevetségesen  bu- 
kott volna  el,  kivált  ujabb  időkben,  mint  szegény  anya- 
földünkön !  S  ne  gondoljuk,  hogy  mindig  rendetlenség- 
ből vagy  más  egyéb  okokból  ered  ezen  természetlen 
elszegényülésünk,  hanem  egyenesen  hitel  hijából,  mert 
a  rendetlenség  és  pénzzel  tudatlan  bánás  kisérője  csak 
ezen  hiányosságnak. 

Ha  valaki  adósságot  csinál,  legyen  szükségből,  legyen 
számolás  után,  leg^^en  végre  könnyelműségből,  és  azon 
tudomással  teszi,  hogy  azt  vagyonán  vagy  bőrén  tüs- 
tént megvehetni,  és  minden  bizonynyal  meg  is  fogják 
venni,  ugyan  fog-e  majd  oly  előre  fejjel  adósságok  ár- 
jába rohanni,  mint  ma,  midőn  annyi  régi  rozsdaszerető 
a  serdülő  birtokost,  kinek  se  vagyonról,  se  igazi  becsü- 
letről, de  tán  semmiről  sincs  józan  ideája  —  eszméje  — 
már  jókor  azon  szép,  nemes  és  igazán  tiszta  lelkű 
praerogativáival  betölteni  nem  mulasztandja  el,  hogy  a 
pöröket  in  infinitum  lehet  húzni,  alkudozni,  sokszor  a 
hitelezőt  kijátszani,  és  így  éppen  nem  is  fizetni  ;  s  hogy 
végre  a  legrosszabb  esetben  még  is  megmarad  mindig 
valami  stb. 

Nincs  veszedelmesb,  kivált  gyermekekre,  t.  i.  minden 
ország  lakosai  nagyobb  részére  nézve,  a  félvékony  jég- 
nél ;  ki  rálép,  elébb-utóbb  bele  szakad,  de  azért  szinte 
mindegyik  megpróbálja.  A  viz  sokkal  bátorságosb,  arra 
csak  jó  úszó  vagy  csónakász  mer  bocsátkozni,  a  többi 
parton    marad.     Pénzbeli    systemákkal    szintígy    van ; 

mennél  bizonyosb  a  valahai  visszafizetés  napja,  annál 
nagyobb  a  meggondolás,  tartalék  és  óvakodás  az  adós- 
ságcsinálásban,  s  így  lassankint  annál  több  a  rend,  er- 
kölcsiség stb.  Mennél  több  pedig  a  kibujósdi  hátulsó 
kapu,  annál  nagyobb  a  gondatlanság,  szélesség  a  pénzek 
felvételében,  és  így  lassankint  annál  több  a  rendetlen- 
ség, erkölcstelenség  stb. 

De  ha  tán  hogy  a  szóban  meg  ne  akadjunk  — 
ily  körülállások  közt  lévő  nemzetségeket  conserváltak- 
nak  hívhatni  is,  a  közjóra  nézve  ily  familiák  conservá- 
tiója  szükséges-e,  hasznos-e?  Én  azt  hiszem,  lételök 
se  nem  szükséges,  se  nem  hasznos,  s  egész  becsök  ama 
képzeletben  áli,  mely  a  régi  nemzetségeket  a  korona 
drágaköveivé  varázsolja.  Azonban  hol  csak  a  régi  név 
maradt  meg,  a  régi  becsület  s  tehetség  pedig  eltűnt, 
ott  a  gyémánt  kitört,  s  csak  üveg  tölti  he  helyét. 
S  többet  ér  a  királyra  és  országra  nézve  egy  új  nem- 
zetség, mely  érdemeket  szerez,  egy  oly  régi  famíliánál, 
mely  a  helyett,  hogy  elődei  dicső  példája  által  hasonló 
nagy  tettekre   buzdíttatnék,  inkább   magát  minden 

áldozat  s  munkától  mentnek  hiszi,  mert  ősei  vittek 
végbe  valaha  sok  szépet  s  halhatatlant,  s  így  azt  gon- 
dolja :  ingyen  élhet,  s  csak  ünnepelve  töltheti  nap- 
jait. 

Minden  bizonynyal  nem  a  tudatlanság,  rendetlen- 
ség, és  sokszor  szükségből  eredő  oly  tett,  melyen  pi- 
rulni kell,  örökítheti  a  nagy  nemzetségeket.  Mai  pénz- 
beli systemánk  pedig  éppen  a  legnagyobbakat  hagyja 
pénzállapotban  vagy  tökéletes  tudatlanságban,  és  szinte 
rendetlenekké  neveli,  vagy  becsület  elleni  ügyességre 
ösztönzi,  s  így  a  Hitel  hiánya  azon  ok,  mely  a  legna- 
gyobb familiák  fentartását  nem  eszközli,  de  éppen  azt, 
a  mitől  óvni  akarják  :  elaljasodását  s  végromlását  kerül- 
hetlenül  következteti. 

((Hiszen  most  is  jól  áll  a  dolog))  —  új  ellenvetés. 

Azon  felekezet,  ki  jobbat  nem  ismer  és  sokszor  nem 
is  gyanítja  jobb  systema  lehetőségét,  minden  esetre  a 
Icgveszedclmesb,  mert  azzal  vizsgálat  alá  se  vehetni  a 

dolgot,  s  azt  minden  okoskodás  előtt  arra  kell  kérni  : 
dátumokat  szerezzen ;  ezt  amazt  olvassa  ;  ide  oda  maga 
menjen,  s  minekelőtte  olyanról  bölcselkedne  -  a  mi 
előtte  nem  egyéb,  mint  hang  süketnek,  foghatósága 
s  tanulása  körét  tágítsa.  Míg  azt  hiszi  ezen  osztály:  a 
magyarnak  van  mindene,  más  nemzetnek  semmije  sincs; 
Magyarország  gazdag;  Gallia,  Anglia  szegény;  — 
csak  nálunk  a  jó  rend,  másutt  rendetlenség ;  mi  tudunk 
élni,  mások  nem;  minekünk  van  eszünk,  másoknak 
nincs;  míg  nem  pirulnak  némely  iróink  oly  miszlifica- 
tiót  tenni  az  egész  nemzeten,  hogy  Brunel  csak  egy 
magyar  földmérő  után  képes  elvégezni  a  Tunelt,  mi- 
dőn egész  hazánkban,  de  csak  egyetlenegy  becsületes 
hidunk  sincs,  s  mindenütt  csak  az  elhibázott  s  össze- 
bomlott  ötlik  szemünkbe ;  míg  hivatalbeli  embereink 
lesznek,  kik  szívreható  tudatlanságukban  a  patrio  more 
gazdaságot  azon  állítások  által  gondolják  védelmezni, 
mintha  Lombardia  s  Anglia  földművelése  a  miénknél 
különb  systéma  következésiben  el  volna  aljasodva ; 
szóval :  míg  az  emberek  kettőt  többnek  tartanak  négy- 
nél, s  a  vad  mezőt  jobb  műveltségűnek  a  virágzónál, 
addig  még  fontolgatás  alá  se  vehetni  némely  tárgya- 
kat, mert  egy  csöbör  nem  fér  egy  pintes  palaczkba,  s 
éppen  így  némely  kiterjedt  tudomány  nem  fér  soknak 
igen  szűk  s  keskeny  értelme  körébe. 

Ilyest  is  rebesgetnek:  <íNem  hibás  a  systéma,  de 
szerencsétlen  körülállások  s  jó  idők  után  következő 
mostohák  rántották  le  nagy  famíliáinkat  a  völgy  fene- 
kére ;  hisz  előbb  ilyesekről  nem  hallottunk,  s  miért 
akarjuk  éppen  most  változtatni,  a  mi  eddig  oly  jó 
volt.í)  —  Erre  minden  hosszasabb  feszegetés  helyett 
csak  Bebek,  Oláh,  Bátori,  Hédervári,  Kanizsai,  Újlaki, 
Zrínyi,  Drágfi,  Homonnai,  Pázmány,  Rozgonyi,  Gara, 
Dersfi,  Telegdi,  Czobor  stb.  nemzetségeket  hozom  az 
olvasó  emlékezetébe ;  továbbá  azt  bátorkodom  állí- 
tani, hogy  nem  a  jövedelmek  csökkenése  tette  nagy- 
jainkat  tönkre,  hanem  az,  hogy  nem  vettek  erőt  mago- 
kon valamivel  kevesebbet  költeni  jövedelmiknél,  s  végre 

30-al,  40-el  kapták  csak  100-át;  s  elvégre:  hogy  éppen 
azért,  mert  eddig  nem  esett  változás,  most  az  annál 
szükségesebb,  —  s  hogy  nincs  alkalmatosabb  idő  javí- 
tásra a  mainál. 


BEREKESZTÉS. 

Ki  igen  keveset  vagy  semmit  se  tud,  annak  termé- 
szetesen fájdalmas  a  tudatlansága  miatti  szemrehányás, 
s  kegyetlenebb  alig  lehet  valami,  mint  a  tudományok 
s  ismeretek  hiját  a  jóindulatúban  nevetségessé  tenni. 
Nem  sértheti  ellenben  a  kiművelt  eszüt,  tudóst  s  életre- 
valót oly  észrevétel,  p.  o.  hogy  ő  chinai  nyelven  nem 
beszél,  úszni,  kávét  főzni  stb.  nem  tud.  Kegyetlen  igaz, 
annak,  kinek  egész  tudománya  úgy  áll,  mint  kettő,  oly 
ismeretek  hiját  előhozni,  melyek  úgy  állanak,  mint  egy 
vagy  egy  és  fél,  mert  lehúzván  a  nem  ismeretet  az  isme- 
rettől, annyi  észprovisió  marad  csak,  melyen  mint  lelki 
szegénységen  méltán  pirulni  kell.  Ha  ellenben  az  is- 
meret s  tudomány  úgy  áll,  mint  100,  nem  nagy  csor- 
bát okoz  az  egész  észbeli  funduson  egy,  két,  három 
ismeret  hija  —  bár  mi  szükséges  lenne  is  —  s  nem 
lesz  az,  kinek  ebéli  kis  hátramaradás  szemeire  lobban- 
tatik,  ha  egyébiránt  igazságos,  az  által  megbántva, 
mert  mindent  tudni  lehetetlen  s  azért  mindent  nem 
tudni  nem  szégyen;  egy  s  más  hasznosra  ingereltetni 
pedig  s  felébreszt etni  inkább  kivánatos  s  köszönetet 
érdemel. 

Fiatal  magyar  hazánkban  oly  valódi  ismeretekkel 
bővelkedik  köztünk  sok,  annyi  a  szép,  nemes  s  dicsé- 
retre méltó,  hogy  azon  szó,  mely  a  pénzállapot  nem- 
ismerése körül  forog  s  mely  ezen  munka  tárgya,  meg- 
bántó szemrehányás,  megsértés  nem  lehet.  Hogy  pedig 
a  dologhoz  nem  értünk,  vagy  érteni  nem  akarunk,  ha 
eddig  nem  mutattam  volna  is  még  meg,  végre  olvasóim 
pénzes  ládáikat  s  erszényeiket   vagy   egyéb    kincseiket 

hivom  állításaim  erősítésére  bizonyságul.  Azokban  több 
cloquentia  van,  mint  minden  egyéb  okoskodásokban,  és 
szivrehatóbban  szólnak  mellettem,  mint  akármily  élő 
tanú ;  és  ki  mondhatja  köztünk,  hogy  egy  kevéssé  több 
pénzre  nem  volna  szüksége  ?  Boldogok,  kik  ebben  egyet 
nem  értenek  velem  s  capacitálva  nincsenek,  mert  úgy 
látszik,  pénzük  elég  van.  De  a  nagyobb  rész,  tudom, 
ha  nyiltan  nem  is  —  a  mi  a  mostani  hitelt  ront- 
hatná, —  belsőképen    mindazonáltal    kezet   fog  velem. 

S  tagadhatni-e,  hogy  hazaszeretetünk  sokszor  csak 
puszta  szó  és  szép  gerjedelem  marad,  melyet  a  szél 
hord  el ;  s  nem  mivel  tisztátlan,  vagy  szineskedő  ke- 
belből fakad,  hanem  mivel  pénzünk  nincs.  Eletünk 
legszebb  idejét  odahaza  fecséreljük  el  s  aiig  teszünk 
emberhez  illőt,  midőn  a  világ  fergetegében  kellene  ta- 
pasztalást s  élettudományt  gyűjteni  s  hasznos  ismere- 
tekkel édes  hazánkba  visszatérni  ;  s  nem  azért,  mert 
vakondok  gyanánt  félünk  a  világtól  s  csak  határunkból 
se  merünk  kibújni,  hanem  mivel  pénzünk  nincs.  Gyer- 
mekink nevelésére,  jószágink  javítására,  önkelleminkre 
alig  fordíthatunk  valamit,  és  szinte  mindig  krétát  kell 
kezünkben  tartanunk  szünetlen  számoló  gonddal,  hogy 
el  ne  bukjunk ;  s  nem  azért,  mivel  magzatinkat  nem 
szeretjük,  gazdaságinkat  előmozdítani  nem  kívánnánk, 
nem  törekednénk,  — -  s  alkalmas  lakást,  szép  könyv- 
tárt, tiszta  cselédséget,  jó  asztalt  stb.  nem  kedvelnénk, 
vagy  oly  különös  mulatságunkra  válna  számadásaink 
szoros  és  szőrszálhasogató  vitele,  a  mi  érzésem  sze- 
rint majdnem  elég  elkeserítni  az  életet,  hanem  mivel 
pénzünk  nincs  s  így  mindenütt  —  köztünk  maradjon  a 
szó,  de  ki  kell  mondanom  —  szegénységünk  áll  gát 
gyanánt  legszentebb  hazafiúi  kötelességeink,  kelle- 
meink,  kivánataink  s  minden  akarataink  ellen. 

Egyik  —  s  a  legvagyonosabbak  közül  — a  külföldet 
lakja,  még  pedig  takarékossággal;  másik  egy  két  telet 
városban  tölt,  vagy  jószágin  kastélyt  állít;  harmadik 
gazdasági  próbákat  tesz,  néhány  keleti  vagy  angol  lo- 
vat tart  —  negyedik  szívesen  látja  házánál  jó   barátait 

s  a  haza  és  külföld  áldásit  víg  örömben  osztja  meg  ve- 
lök  stb,,  kiki  tetszése  szerint,  úgy  mint  urakhoz  illik ;  s 
mi  sül  ki  belőle?  Minden  ember  álmélkodására,  több- 
ször mint  nem,  sequestrum.  S  mindenkinek  szájában  ; 
ctaz  istenért  hová  teheté  pénzét?))  És  miért?  Nem 
azért,  mert  vagyonostul  —  kiben  szinte  oly  hiba 
a  vagyont  nem  költeni,  mint  vagyontalanban  többet 
költeni,  mint  a  mije  van  -  el  volna  tiltva  az  utazás,  vá- 
rosban téli  lakás,  kastélyépítés,  gazdasági  próbatétel, 
keleti  vagy  angol  lótartás,  jó  udvar  stb.,  hanem  mert 
szegények  vagyunk,  nem  birjuk  jól  magunkat. 

Fő  okait  előadtam  s  a  tárgyat  tehetségem  szerint 
felvilágosítottam,  sokat  azon  szándékból  ismételtem 
is,  a  mi  egyébiránt  hiba,  hogy  némely  állításom  azon 
számosak  elibe  is  jusson,  kik  munkámat  felette  száraz 
s  unalmas  léte  miatt  rendesen  nem  olvassák,  hanem 
csak  itt-amott  szemelgetik;  s  most  se  mondhatok  s  ha 
végnélkül  terjeszkedném  is  vizsgálatimban,  egyebet: 
hanem  hogy  a  hitel  s  pénzbeli  rendelkezésink  jó  lábon 
nem  állnak,  jó  karban  nincsenek  -  mely  pénzünk  szü- 
kinek,  vagy  szegénységünknek  valódi  oka  —  s  hogy 
éppen  azért,  mivel  egyéb  számos  intézeti nk  igazán  jó 
karban,  erős  lábon  állnak,  éppen  azért  józanabbat  nem 
tehetünk  azon  nyilvános  és  őszinte  vallásnál,  hogy  e 
részben  hátra  vagyunk,  és  systemánk  nem  ér  semmit  — 
s  így  előre  lépni  s  abban  javítást  tenni  kell. 

S  ebéli  hátramaradásunk,  mivel  annyi  dicséretre  méltó 
van  bennünk,  korunk  s  körülállásinkhoz  képest  mi  szé- 
gyenünkre válhat  ?  J^agy  szégyenünkre  valóságosan,  ha 
jónak  hirdetjük,  vagy  palástolgatni  kivánjuk,  —  a  mi 
egyébiránt  mai  világban  senkinek  hatalmában  nincs 
többé,  —  s  a  mellett  makacson  maradunk  meg  a  mi 
helytelen,  s  az  idő  lelkéhez  nem  illik  ezentúl ;  nagy 
becsüleíünkre  ellenben,  ha  bebizonyítjuk  a  világ  előtt, 
hogy  hátramaradni  nem  tudunk,  s  ott,  hol  hiányt  ér- 
zünk magunkban,  nőttön-nő  lángoló  akaratunk  s  győz- 
hetetlen állhatatosságunk  előre  lépni,  javítni.  A  sok 
dicséretre  méltót  s  fényest   pedig,    a  mi    bennünk  van. 

és  megengedi,  hogy  egész  világ  előtt  bátran  megvall- 
hassuk  :  ehhez  nem  tudunk,  itt  hátra  vagyunk  stb.  — 
én  hozzam  elő  ?  Én  legyek  nemzetem  elsőségei  s  díszei 
hirdetője,  tárogatósíposa?  Soha!  ily  szennyet,  ily  sa- 
lakot hozni  hazámra  nem  vágyom,  mert  igen  is  jól  tu- 
dom, mily  rossz  illatú  az  öndicséret.  Tegyék  ezt  kül- 
földiek, s  minekünk  csak  az  legyen  legaggodalmasb 
gondunk,  hogy  ők  tehessék  is  azt,  s  mindenért  s  min- 
denben dicsérhessenek  s  magasztalhassanak  is  —  mi 
hallgassunk.  Vajmi  szép  s  tiszteletreméltó  a  szerény 
érdem,  s  nincs  nevetségesb,  kivált  ha  nem  nálunk  for- 
dulna eiő,  mert  így  inkább  szomorú,  némely  alkalom- 
nál számos  hazafit  egybegyűlve  látni,  kik  egymást  viszón- 
tagolva  felhőkig  emelik  s  oly  kicsapongó  dicséretekkel 
s  émelygetős  hizelkedésekkel  tömjénezik,  hogy  a  józan 
gondolkodó  így  szól  magában  :  Hazám,  ily  aljasodásra, 
ily  rothadásra  jutottál  immár!  —  Nincs  a  világ  évraj- 
ziban  név,  nem  lehelt  Athénében  és  Rómában  ember 
soha,  kihez  sok  gyáva  és  semmi  egyéb  mint  csak  hiu 
hazánkfia  nem  hasonlíttatott  volna.  Nézzük  csak  g>'a- 
lázatunk  s  porba  csuszásink  számtalan  tanujeleit,  elég 
van  kinyomtatva  —  s  Aristidest,  Demosthenest,  Leo- 
nidást,  Catot,  Brutust,  Scipiot  végnélkül  találunk  ben- 
nük;  mintha  köztünk  csak  úgy  teremnének,  mint  a  ká- 
poszta vagy  dinnye!  -  -  Nem  ily  szolgai  dicséret  emel- 
heti halandó  embertársainkat  magasabb  lépcsőre,  való- 
ban nem;  mert  a  lelki  rab  csak  úgy  szól,  mint  haszna 
vagy  félelme  súgja  ;  s  valóban  a  nemesebb  és  büszkébb 
érzésű  —  mert  semmit  se  gyűlöl  erősebben  rossz  tár- 
saságnál —  olyasokkal,  kiknek  minden  érdemök  s  be- 
csök nem  egyéb  születésnél,  titulusnál,  kincsnél,  egy 
helyen  állni  nem  kivan  s  ha  azok  dicsértetnek,  ő  in- 
kább egészen  ismeretlenül  s  taps  nélkül  óhajtja  hazafiúi 
kötelességit  gyakorolni  s  folytatni ;  mert  a  szolgaszáj- 
ból jövő  dicséret  előtte  csak  bántalom,  s  tudok  olya- 
nokat is,  kiknek  némely  ajakról  rágalom  s  gyalázás 
jobb  izün  esik,  mint  minden  magasztalás  s  felhőkig 
emelés  eshetne. 

Nem  fogok  én  hazám  dicsérője  soha  is  lenni,  mert 
az  arra  nem  szorult,  s  egyébiránt  magamat  oly  szoros 
kapcsolatban  vélem  hazámmal,  hogy  annak  dicsérete 
nem  látszik  előttem  helyesebbnek,  mintha  valami  roko- 
nomat vagy  önszemélyemet  magasztalnám,  s  ha  valami- 
ben kivételt  merek  tenni,  az  egyedül  és  kirekesztőleg 
csak  közjóra  czélzó  adakozásunkat  érdekli,  melylycl 
bátran  előállhatunk,  mert  abban  sok  nemzet  előtt  első- 
séget érdemlünk. 

Sok  azt  gondolja,  hogy  az  úgynevezett  közlélek, 
mely  önhasznát  a  közhaszon  mögé  teszi  s  azt  csak  az 
egész  előmozdításában  s  felemelkedésiben  keresi,  ná- 
lunk kimúlt,  és  az  önszeretet  s  öntekintet  ki  nem  irt- 
ható gyökeret  vert,  mely  minden  nemesebb  érzések  ki- 
fejlődését gátolja  ;  — ■  de  koránt  sincs  úgy,  jól  tudom 
én  azt ;  s  alig  van  ország,  hol  mesterkéletlen  igazi  s 
felemelkedett  hazaszeretet  több  mellben  lángolna,  ha- 
bár titkon  is,  mint  hazánkban. 

A  siker  hija  elvégre  a  legállhatatosabbat  is  elg^'en- 
gj'ti,  elijeszti ;  s  az,  ki,  teszem  kilencz  esztendeig  bajjal 
s  mindig  kárral  vetett  búzát,  tizedikben  végre  abban 
fogja  hagyni.  Hazánkban  szinte  minden,  a  mit  eddig 
magánosok  s  társaságok  próbáltak,  csakelbomlást,  össze- 
dülést,  elhibázottat  mutat,  szóval :  a  sikeretlenség  czi- 
mét  viseli. 

S  mennyi  fundatio  —  alapítvány  —  mennyi  áldo- 
zat van,  melyek  lételét  a  nagyobb  rész  azért  nem 
is  gyanítja,  mert  sikerök  nincs;  sárba  vannak  dobva  s 
hasznok  tudatlanul  vagy  elfecséreltetett,  vagy  idegen 
kezekre  jutott  - —  s  mégis  —  s  itt  az  igazi  hazafiság 
meg  nem  csalható  jele  —  mégis  kész  a  nagyobb  rész 
legkisebb  meghívásra  is  minden  olyashoz  járulni,  a  mi 
a  közjó  előmozdítását  igéri,  azaz  készen  állnak  mind  a 
becses  búzát  még  tizedszer  is  elvetni,  s  ezen  vadság, 
szép  remény  fejében  minden  hasztalan  tó'rekedést  s  fárado- 
zást elfelejteni  tudni  s  új  erővel  mindig  kiállni,  teszi  azon 
magyar  nemzeti  szellemet,  melyet  időztünk  k^ki  érez,  de  tán 
senki  világosan  még  k*   nem   mondott,   s   mely   országunk 

egykori  bizonyos  felemelkedését,  a  mit  senki  se  gátol- 
hat, nyilván  igéri. 

Lenne  bár  egyetlen  egy  classicus  emlékünk,  melyet 
gyermekinknek  s  a  külföldinek  édes  büszke  érzéssel 
mutathatnánk:  dEzt  őseink  nagy  áldozatokkal  állítot- 
ták, azt  számos  esztendő  lefolyta  után  mi  fogjuk  vé- 
gezni hazánk  diszére.»  Lenne  oly  végbe  vitt  tárgy  sze- 
münk előtt  csak  egy!  —  melyhez  több  esztendőig  ér- 
zékeny s  szinte  fájdalmas  áldozatokkal  járultunk,  meny- 
nyire emelné  az  lelkünket!  Ismerem  én  a  mag)'art,  — 
ily  egyesülési  jelek  alatt,  melyek  az  igazi  nagyság 
czimei  és  melyeknek  eddig  mindég  hijával  volt,  szépen 
egybeolvadna  s  egy  testté  válna  mind  azon  számtalan 
felekezet,  melyet  vallás,  irói  gőg,  státus,  személyes 
haszon,  mánia  stb.,  úgy  mint  a  könnyen  eldarabolható 
követ  a  fövény,  eddig  egymáshoz  csak  gyengén  tar- 
tott s  hazánkat  töredékeny  mozaikhoz  tette  hasonlóvá, 
midőn  ha  akarnók,  oly  könnyen  válna  gránittá. 

Nem  tagadhatni,  hogy  ezen  közlélek  él  bennünk  és 
hogyha  legnagyobb  áldozatokra  mingyárt  készen  nem 
vagyunk  s  oda  nem  is  adjuk  mindenünket,  nem  azért 
akadozunk,  mert  szivesen  s  édes  örömest  nem  tennénk 
mindent,  a  mi  csak  telik  tőlünk,  hanem  mert  félünk, 
hogy  nagy  áldozatink  haszon  s  jel  nélkül  úgy  oszlanak 
el,  mint  egy  csepp  víz  a  tengerben,  azaz  :  úgy  mint 
eddig  szinte  minden  áldozatink  sokszor  csak  nyomdo- 
kot se  hagytak  maguk  után.  S  nem  úgy  van?  De  erről 
ne  szóljunk  többé,  nehogy  lelki  nagyságunkon  bámulni 
látszatnánk,  mintha  a  Nagy  és  Szép  nem  könnyen  ve- 
hetné eredetét  keblünkben. 

A  sok  részből  pedig,  melyek  nem  csak  összekap- 
csolva nincsenek,  de  vonzó  erő  helyett  még  szinte 
visszalökő  erőt  rejtenek  magokban,  mikép  lehessen  al- 
kotni gránitot,  valóban  sokkal  könnyebb,  mint  gondol- 
nók :  csak  ig^f^  messze  ne  keressük  a  ragaszt,  hanem  ma- 
gunkban. 

Ki  ki  szeresse  felebarátjában  a  hazafit  s  embert, 
s  ne  nézze,    mi    módon  vet  számot  Istenével   8   mely 

uton  igyekezik  mennyek  országát  elérni  ;  ne  kárhoz- 
tassa iróbajtársát  —  be  jó  i]lik  ide  ez  a  baj!  -  mert 
teszem  némelykor  e-l  ir  ö  vagy  j-t  y,  vagy  bul-t  rul-t 
ból  ról  helyett  stb. ;  ne  üldözze  honbeliét  csak  azért, 
mert  gróf  vagy  báró  és  viszont,  s  végre  ne  vessen  meg 
senkit,  mivel  tisztviselő,  kereskedő,  polgár  vagy  paraszt 
és  viszont.  A  gránit-erejű  egész  alkotása  egyenlően 
függ  mindegyiktől,  csakhogy  valóságosan  használás  s  ne 
fénylés  élessze  lelkét  s  az  tiszta  legyen  minden  irigységtől. 
Ebből  áll  az  egész  mesterség  s  ebben  ki  ki  mester 
lehet,  —  mily  felséges  érzés ! 

Egyébiránt  nem  lesz  itt  felesleg,  hogy  hazánk  utóbbi 
felemelkedése  előmenetelét  s  hogy  az  mi  módon  történ- 
het, még  tisztábban  láthassuk  —  egy-két  szót  mon- 
dani a 

T^ötelességekríil- 

Hol  kötelesség  van,  ott  jusnak  is ;  hol  pedig  juss, 
szabadság  és  privilégiumok  vannak,  ott  bizonyosan  kö- 
telességeknek is  kell  lenni !  Ezek  elválhatlanok,  a  kü- 
lönbség egyedül  az :  hogy  első  esetben  mind  azok, 
kiknek  polgári  életök  csak  kötelességük  által  tűnik 
szembe,  jusaikat  számtalanszor  tapasztalják  áthágatni, 
másodikban  pedig  mind  azok,  kik  szabadok  s  privilé- 
giumokkal birnak,  kötelességeikről  közönségesen  el 
szoktak  felejtkezni. 

A  magyar  nemes  oly  irigylésre  méltó  helyzetben  él 
a  világon,  hogy  szerencsésebb  sorsú  szülöttet  csilla- 
gunkon találni  bajos.  Ha  leveleket  és  újságokat  házá- 
tól eltilt  s  izmos  kapusa  van,  ki  várába  nem  ereszt 
senkit,  élte  fogytáig  azon  édes  andalgásban  ringattat- 
hatja  magát,  hogy  ő  egy  külön  és  boldogabb  planéta 
lakosa,  melyben  minden  csak  öröm  s  víg  időtöltés, 
gond,  fáradság,  munka  pedig  semmi.  O  az  országnak 
semmiféle  terhét  nem  viseli,  nem  adózik,  se  nem  kato- 
náskodik, se  gyűlésre  nem  jár,  ha  nem  akar ;  —  mert 
ezeket   mind    mások   által   vitetheti   végbe  szóval: 

őtet  az  Alkotó  felséges  jó  kedvében  olyanná   teremte, 

ki  a  világ  legszebb  örömeire  s  az    élet  legédesebb  ér- 
zéseire született!  És,  gaudeant  bene  nati ! 

Vannak  köztünk  —  gondolná-e  az  ember  —  kik 
Magyarországnak  500-dik,  de  olyanok  is,  kik  hazánk 
loo-ad  részét  birják,  sőt  még  oly  dúsak  is,  ha  minden 
erdőt,  homok-sivatagot,  mocsárt,  havast  és  szigetet, 
melyek  a  világon  vannak,  felszámolunk  is,  kik  az  egész 
földkerék  17,000-dik,  Európa  i  100-dik,  az  austriai 
birodalom  86-dik  és  szegény  jó  anyaföldünk  30-dJk 
részének  urai ! 

S  ha  egy  ilyes  úr  reggel  felébred  s  csak  pillanatig 
emeli  szívbeli  gerjedelmit  az  örök  Tökéletességhez  s 
boldog  sorsát  számos  millió  embertársaiéval  hasonlítja 
össze^  kik  csak  máról  holnapra  se  tudják,  mint  fognak 
élni,  fejőket  hová  fogják  hajtani ;  mikép  lehet  .  .  .  annyi 
istenajándékért  nem  éreznie  legbelsőjében  egy  bizo- 
nyos ellenállhatatlan  vágyást,  bőven  nyert  áldásiért 
nem  csak  üres  szavakkal,  de  valódi  tettek  által  is  mu- 
tatni hálát  ?  — 

S  im  ebbül  foly  legszentebb  kötelességeink  egész 
tartalma!  Mely  nem  egyéb,  mint  szép  sorsunk  —  mely 
a  kegyes  istenek  ajándéka  -  -  férfias  fentartása  egy 
részrül ;  a  haza  diszére  s  felemelkedésére  buzgó  töre- 
kedés  pedig  más  részrül.  Ez  teszi  az  igazi  el  nem  fa- 
jult jó  magyar  életkörét !  Ezek  közt  mozog  s  fáradoz 
ő,  míg  lehel,  s  nem  úgy,  mint  sok,  ki  se  védelmezni 
nem  tudja  Isten  ajándékait,  se  érettök  tettbeli  háláját 
nyílvánosítni.  S  mily  közel  áll  hozzánk  mindez  s  mily 
ritkán  jut  mégis  eszünkbe!  És  midőn  Cicerót  de  offi- 
ciis  etc.  etc.  elragadtatással  olvassuk  s  másutt  a  haza- 
fiság dicső  tetteit  felhőkig  emeljük,  —  magunk  nem 
vagyunk  jó  és  buzgó  hazafiak;  vagy  a  mi  több,  még 
azon  keveseket  is,  kik  azok,  rágalmazzuk,  üldözzük! 
De  éppen,  —  mivel  a  legegyszerűbb  s  legtudatlanabb 
is  ki  tudná  segéd  nélkül  találni  a  halhatatlan  tettek  ezer 
szent  forrását,  azért  nem  akadunk  közönségesen  rá, 
hanem  mindig  másutt  s  másban  keressük  a  hibát,  mely, 
mint  már  többször  ismétlém,  csak  magunkban  van. 

Sorsunk  legédesb  oldala  pedig  az,  hogy  mindent,  a 
nxit  hazánk  előmenetelére  tenni  akarunk,  önkényesen 
teszünk.  S  ezt  hivom  részemről  legszebb  privilégiu- 
munknak; mert  vajmi  kinos  valamire  kényszeríttetni,  a 
mit  tenni  nem  szeretünk  s  önkényből  nem  is  tennők! 
ellenben  nincs  szabad  mellnek  édesebb  érzés,  mint  még 
a  legveszedelmesebbhez  is  szabadon  járulhatni. 

Független  helyeztetésünk  s  ebből  folyó  természetes 
kötelességünk  következésében  pedig  látunk  hazánkfiai 
közt  vagy  igazán  jó  vagy  egészen  elromlott  embere- 
ket;  középszerű  e  tekintetben  alig  van.  Kik  irigylésre 
méltó  sorsukat  észrevették  s  azt  szem  előtt  tartják, 
hálaérzésből  készek  mindenkor  életök-  s  mindenekkel 
a  haza  mellett  kiállni ;  kik  pedig  azt  gondolják,  hogy 
a  magyar  föld  része  nekik  cum  omni  et  pleno  j'ure  com- 
petál  s  ők  jobb  és  nemesebb  csontból  és  vérljől  szár- 
maztak, mint  a  haza  többi  lakosai,  s  így  csak  ünnep- 
lésre s  minden  örömök  kiürítésére  szüleiteknek  vélik 
magukat  a  nélkül,  hogy  mindezekért  a  legkisebb  jót 
vinnének  végbe,  —  azok  valóban  megvetésre  méltók  s 
megrakva  a  nemzet  utálatjával,  egyedül  az  által  hasz- 
nálhatnak honunknak,  a  mit  megemésztenek  —  vagy 
szégyenünkre  künn  a  világban  hordozzák  állati  kéjek 
közt  s  unalomban  gyalázatos  léteket. 

De  a  mihez  könnyen  jut  az  ember,  azt  közönsége- 
sen nem  becsüli  s  másként  bánik  azon  kincscsel,  melyet 
szerzett,  mint  a  melyet  világba  léptekor  már  készen 
talált.  Hány  volna  kész  e  föld  gömbölyegén  feláldozni 
vérének  egy  részét,  ha  helyünkre  léphetne,  míg  mi 
szabadságunkat  sokszor  nem  csak  nem  becsüljük,  de 
szinte  lábainkkal  tapodjuk.  Sok  az  által  gondolja  meg- 
mutatni felsőbbségét  és  kiterjedt  ismereteit,  hogy  ha- 
zánk hiányait  s  hibáit  minden  tekintet  s  kímélet  nélkül 
s  kivált  idegenek  előtt  rendre  kürtöli  s  mégolyanokkal 
is  megismerteti,  miknek  csakugyan  rokonok  közt  kel- 
lene maradni  ;  —  nem  tesz  ellenben  javításukra  leg- 
kisebbet is,  sőt  még  azt  rágalmazza  és  kárhoztatja,  ki 
azon  fogyatkozások  gondatlan  hirdetése  helyett  honbeli 

józan  társaival  inkább  tanácskozik,  mi    módon   lehetne 
segítni  s  orvosolni  rajtok. 

Haza  sérveivel  és  szennyeivel  dicsekedni  csak  ala- 
csony vagy  gyáva  lelkek  sajátja,  azoknak  el  nem  isme- 
rése s  tán  még  felhőkig  emelése  —  mint  sokszor  ta- 
pasztaljuk —  ellenben  vakság  s  tudatlanság  jele.  Nem 
tudom,  melyik  veszedelmesebb  és  ártalmasabb  ;  de  va- 
lamint csak  az  valódi  magyar,  ki  jusait  védelmezni, 
egyszersmind  Uráért  vérét  ontani  s  hona  előmenete- 
léért legszebb  javait  feláldozni  tudja  :  úgy  csak  az  érti 
hazafi  kötelességét  józanul,  ki  a  hiányt,  a  csorbát  látja, 
de  azon  egyszersmind  tehetsége  szerint  segítni  töre- 
kedik is. 

A  kormány  érettünk  mindent  nem  tehet,  úgy  mi 
földesurak  mindent  jobbágyainkért  nem  végezhetünk. 
Minden  rendnek  van  külön  foglalatossága  s  máséba 
nem  elegyedhetik  a  nélkül,  hogy  az  egész  rendes  for- 
gását zavarba  ne  hozza.  A  földbirtokos  helyzete  olyan, 
hogy  azon  a  józan  gondolkodó  s  ki  a  külföldet  is  be- 
járta, és  így  Eldoradóról  vagy  Utópiáról  többé  nem 
ábrándoz  —  nem  panaszkodhatik,  mert  lehető  jobb  lé- 
telünket semmi  a  világon  nem  hátráltatja,  csak  önapá- 
tiánk,  tudatlanságunk  s  a  legkárosabb  előitéletekhez 
bojtorján  ragaszkodásunk.  Nem  panaszkodhatik  ellen- 
ben a  jobbágy,  ha  földje,  rétje  stb.  elég,  s  bátorsága 
van,  hogy  természeti  jusait  áthágatni  soha  se  tapasz- 
talhassa. Nem  a  király  hibája,  ha  rossz  gazdák  vagyunk 
és  szép  birtokainkat  elpazaroljuk;  hasonlókép  mi  nem 
tehetünk  arról,  ha  jobbágyunk  rendesen  se  nem  szánt, 
se  nem  vet,  földeire  trágyát  soha  se  hord,  hanem  res- 
ten s  korhelyen  éli  napjait. 

Ha  a  kormány  a  földesúrnak  módot  ad,  benne 
bizik  s  tenni  hagyja,  ez  pedig  a  jobbágynak  bizonyos 
és  bátorságos  birtokot  nyújt,  akkor  egy  rész  se  panasz- 
kodhatik —  s  önkörében  minden  hátramaradásának 
senki  más  nem  oka,  egyedül  önmaga,  akárhogy  akarná 
is  másra  tolni  a  hibát.  S  így  midőn  a  kegyelmes  Isten 
magyar  föld  birtokossá  teremtett,  én  legalább   önköte- 


154  Gróf  Széchenyi  István. 

lességimet  szeretem  mindenekelőtt  fejtegetni  s  ezen  ér- 
tekezést legfőképen  velem  egy  helyeztetésüekhez  in- 
tézem. S  ime  nyíltan  azon  vallást  teszem:  hog})  hazánk 
előmenetele  s  magasabb  felemelkedése  legfőbb  gátjai  mi  te- 
hetősb  birtokosok  vagyunk- 

Ha  az  alacsony  sorsú  és  szegény  tudatlan  s  előíté- 
letekkel teljes,  szemére  vetheti-e  azt  a  magasabb  szüle- 
tésű, a  dús,  ki  tán  egy  kis  külső  simításon  kívül  még 
tudatlanabb,  s  lerázott  hazai  előítéletek  helyett  sokkal  ve- 
szedelmesebb külföldi  balítéletekkel  s  legkicsapongóbb 
újítások  szomjával  tér  vissza  hazájába  ?  S  ha  erkölcse  s 
esze  határtalanul  jobban  ki  volna  is  csinosítva  s  az  élet 
minden  előre  látható  s  nem  látható  eseteire  felkészítve, 
azért  jobbnak  tarthatná-e  ő  magát  azon  sok  számos 
hazafi-társainál,  kik  csak  nagy  fáradsággal  kis  körbcít. 
és  szinte  csak  önmagokbul  szerezhetnek  valódi  tudo- 
mányt s  élettapasztalást?  Midőn  a  tehetősnek  egyedül 
kényétől  íügg  önmagát  kipallérozni,  az  egész  világ  s 
legjelesb  emberek  társalkodása  nyitva,  postalovak,  ha- 
jók, egész  könyvtárak  s  facultások  szolgalatjára  — 
azonban  a  tehetetlen  szinte  mindenbül  ki  van  zárva  s 
könyveket  is  alig  szerezhet  s  cseléd  és  szolga  közt 
kénytelen  tölteni  élte  legszebb  napjait!  S  mégis  nem 
csak  a  proportione,  de  valóságosan  több  igazi  s  férfi- 
hoz illő  tudomány  van  Magyarországon  a  közép-,  mint 
a  főrendüek  közt. 

Ránk  gazdagabbakra  nézve  ez  mily  szomorú  phceno- 
menon!  Némelyeknek  tudom,  ezen  szert  elnyelni  ke- 
serű lesz.  Sajnálom!  de  tán  használhat,  adná  Isten! 
S  mennyi  jót  és  hasznost  lehetne  még  belőle  követ- 
ig keztetni !  De  a  jóvérű  elérti  földije  barátságos  taná- 
I  csat ;  kiben  pedig  elfajult  a  vér,  annak  még  sarkantyú 
se  használna.  Azonban  az  ilyesek  lassan-lassan  ugy  is 
kihalnak  országunk  hasznára  és  az   emberiség   díszére. 

De  valamint  igazi  bölcseségünk  s  ebbül  folyó  lelki 
tisztaságunk  s  nemesb  vágyaink  híja  legfőbb  gátja  ha- 
zánk emelkedésének  —  mint  imént  említem  —  szint- 
úgy sarjazhatik,  ha  lelki   tehetségünket   jobban    kifejt 

jük,  egyetértő,  elszánt  s  állhatatos  akaratú  kézfogá- 
sunkbul  s  cgyesülésünkbül  minden  a  mi  jobb  embernek 
édes,  nemzeteknek  disz,  uralkodóknak  fény. 

Ha  országunk  nagyjai  s  tehetősb  birtokosai  egy  és 
más  közhasznú  czél  végett  mind  egyet  értenének  s 
közakarattal  s  közerővel  törekednének  a  haza  javát 
előmozdítni,  mi  lenne  néhány  esztendő,  mi  félszázad 
múlva  honunkbul  ?  Mi  volna  nehéz,  mi  ki  nem  vihető  ? 
S  csak  ily  módon  s  ily  utón  emelkedhetik  leginkább  ma- 
gyar honunk- 
Tudóm,  ily  okoskodás  nem  csak  az  elaljasultakban  — 
kik  magasb  repülést  senkiben  sem  sejdítnek,  mert  ma- 
gok mindég  csak  földön  csúsznak  —  de  még  sok  szebb 
lelküekben  is  jámborszivü  álom  és  szép  ábrándozás 
képében  jelen  meg,  mint  valami  eszközölhetlen,  mint 
valami,  a  mi  soha  és  sehol  se  volt  még  s  igy  nem  is 
lesz.  De  könnyen  szembetűnik,  hogy  én  éppen  nem 
evezek  levegőben,  hanem  csak  azt  hiszem  s  kivánom, 
a  mi  lehető  s  m.inden  becsületes  ember  kötelessége, 
s  nem  költők  elmefuttatásai  vagy  ábrándozok  szelid 
óhajtási. 

Ha  más  országban  közhasznú  dolgok  elősegítésétől 
kiki  elzárja  erszényit,  megbocsáthatónak  tartom  s  tán 
én  is  úgy  tennék,  ha  ott  laknám,  mert  jövedelmem  egy 
részét  a  kormány  vonná  le  adóul  s  az  országlás  terhét 
viselni  segítne.  De  munkám  kirekesztőleg  Magyaror- 
szágnak, magyar  rokonok  számára  s  magyarul  van 
Írva  .  .  .  Ezt  nem  kell  felejteni.  S  ki  nálunk  egy,  két, 
de  20  négyszög  mérföldet  bir  —  s  abbul,  a  mit  ter- 
meszteni tud,  egy  garas  se  vonatik  le,  nem  fogja-e 
maga  legigazságtalanabbnak  itélni  —  ha  csak  egy  pil- 
lanatig veti  rá  gondolatit  s  Istenben  hisz  —  hogy  ő 
mindenbül  ki  van  hagyva,  a  mi  az  igazi  polgár  becsü- 
lete s  disze,  s  nem  fog-e  maga  magán  elpirulni  :  hogy 
ily  különböztetésért,  ily  tetemes  áldásért,  eddig  ön- 
kényt nem  tett  már  sokkal  többet,  mint  a  mit  más  ha- 
zákban tennie  kellett  volna. 

A    legszabadabb    emberek   adót    fizetnek,    egyre   s 

másra  kényszerítve  vannak,  csak  a  magyar  nemes  nem 
fizet  semmit  s  napjait  töltheti,  mint  neki  tetszik.  Az 
eset  egészen  különböző  nálunk  és  másutt,  s  azért  gon- 
dolatim is  a  kötelességrül  egészen  más  színűek  s  más 
értelműek  lehetnek,  mint  a  milyenek  eddig  ismeretesek 
a  nélkül,  hogy  kicsapongok  volnának,  mint  a  milyeknck 
tán  első  tekintetre  látszanak. 

S  ha  áltáljában  a  magyar  nemesség  tulajdonit  s  cha- 
ractere  fővonásit  legmélyebb  gyökerinél  vizsgáljuk, 
nem  fejlik-e  ki  nyilvánosan  előttünk :  hogy  ezen  most 
említett  kötelesség  alapjait  az  igazi  magyar  születésé- 
tül fogva  mindég  szivében  hordja,  habár  azokat  vilá- 
gosan soha  ki  nem  fejezte  is?  Honnan  fakad  azon 
bálvány-imádása  anyaföldéhez,  törvényes  királyához 
rendíthetlen  hűsége,  hazája  felemelésére  s  legnagyobb 
áldozatokra  készsége,  melyek  őtet  minden  nemzetek- 
tül  megkülönböztetik.  Nem  másunnan,  mint  az  igazság 
azon  örök  szent  forrásibul :  hogy  a  hol  jus,  szabad- 
ság s  privilégiumok  vannak,  ott  bizonyosan  kötelessé- 
geknek is  kell  lenni  ek. 

A  jobb  lelkű  ember,  ha  már  ifjúsági  heveibül  kihűlt, 
legszebb  örömit  hazája  előmenetelének  eszközlésében 
találja,  s  lelke  soha  sem  lehet  nyugodt,  míg  maga  ma- 
gának csak  azt  mondhatja :  «T^eked  hazád  mindent  ada 
s  te  hazádnak  soha  semmit.))  De  ily  elaljasodás  messze 
van  még  tőlünk ;  számtalan  igazi  nemes,  s  nem  csak  ma- 
gyar nemes-ember,  lakja  még  országunkat.  Tudom  én 
azt  jobban,  mint  sok,  ki  azt  hiszi  :  hogy  már  minden- 
nek vége,  s  a  legszebb  gerjedelmek  s  legállhatatosb 
munkálódások  is  hasztalanok  már  ezentúl,  s  így  inkább 
jobb  hiába  nem  fáradozni.  Eképen  gondolkoznak  sok 
erős  vár  félénk  védei,  kik  erősségök  elbomlását  s  össze- 
dülését  várton  várják  és  szinte  óhajtják :  hogy  a  véde- 
lem terhitül  s  veszedelmitűl  szabadok  legyenek  egy- 
szer —  s  rabságban,  bár  mi  rút  legyen  is  az,  legalább 
éltöket  menthessék  meg. 

Azonban  a  ki  szendereg  vagy  elaludt,  az  nem  halt 
még  meg,  sőt  jóizű  álmábul    még  elevenebben  szokott 

felébredni.  S  ha  köztünk  sok  csak  frugcs  consumerc 
nati  gyanánt  tiporta  is  eddig  a  földet,  nem  halt  még 
azért  meg,  korántsem,  hanem  csak  alszik.  Néhány  ke- 
vés, igaz,  oly  tompulásba  van  merülve,  hogy  e  szomorú 
nyugvásbul,  mely  kábakórság  inkább  mint  álom,  a  végső 
ítéleti  trombitán  kívül  semmi  egyéb  nem  képes  őket  fel- 
serkenteni ;  vegetáljanak  egyébiránt  vagy  éljenek  ilye- 
sek  növény  vagy  állati  módra,  mint  eddig,  tovább  is, 
nem  nagy  gondom ;  csak  a  világ  ura  őrizzen  minket 
oly  álmaktul,  milyeket  ők  álmodnak  némelykor  s  annál 
józanabbul  ébredjünk  fel  mi,  egy  nemesb  aera  hiv  fiai! 

Nyerjünk  szép  diadalmakat  önmagunkon,  merjünk 
nagyok  s  igazán  nemesek  lenni,  s  mondjuk  ki  hímezés 
nélkül:  hogy  az,  ki  szerencsés  helyzetünkben  a  köz- 
jóra törekedésbül  akármi  szin  vagy  ürügy  alatt  ki  vo- 
natkozik s  hazája  boldogítására  legjobb  tehetsége  sze- 
rint nem  tesz  mindent,  semmi  ember  s  a  haza  gyalá- 
zatja, mint  viszont  az  — ^  s  ezt  is  szemben  tartsuk  — 
esztelen  s  oly  házba  való,  milyen  Magyarországban  még 
nincs,  ki  többet  vesz  vállaira,  mint  a  mennyit  elbírni 
tud  s  gyenge  velejű  ábrándozásiban  mindég  vérét  ön- 
teni s  mindenét  a  haza  oltárán  akarja  feláldozni,  midőn 
vére  s  értéke  csak  úgy  használhat  igazán  honjának,  ha 
az  első  se  lassan,  se  sebesen,  de  rendesen  foly,  s  nem 
ám  a  földre,  de  ön  becses  ereiben  ;  a  másik  pedig,  ha 
a  józan  veleélés  őtet  mindég  a  tehetősek  közé  állítja 
is,  mert  mit  ér  az  akarat  tehetség  nélkül  ? 

Bölcsebb  azt  önkényesen  s  nemes  indulattal  tenni 
most,  mire  az  idő  s  világ  szelleme  elébb-utóbb  mul- 
hatlanul  úgy  is  kényszerítend ;  mert  akárki  mit  mond, 
oly  igaz,  mint  a  napfény:  hogy  mostani  világban,  midőn 
kiki  lát,  gondolkozik,  okoskodik  s  annyi  jő  ad  fractio- 
nem  panis,  nem  erős  lábon  áll  oly  rend,  mely  még 
napról-napra  nőttön-nő  —  s  az  ország  minden  javát 
húzza,  és  semmi  terhét  nem  viszi. 

S  ha  szivünk  nem  sugalja  is  munkás  és  bőkezű  járu- 
lásunkat  a  haza  előmeneteléhez,  fogadjuk  legalább 
eszünk  tanácsát  1  Tudom,  sok  van  köztünk,  ki  soha  sem 

álmodá  azon  szép  álmot:  hogy  hazafiai  s  az  emberiség 
javára  feláldozni  magát  édes,  s  így  ébrente  azok  hív 
szolgája  valóban  nem  is  lehet  soha.  Mily  szánakozásra 
méltók  ily  állati  tengetegek,  kik  az  ember  legszebb 
örömit  nem  is  gyanítják,  sőt  sokszor  a  halhatatlanság 
honjában  élőket  rendellen  képzelgésük  miatt,  mint  ők 
mondják,  sajnálják;  midőn  inkább  ők  igen  is  földi  sza- 
gokért legkisebb  irigylésre  sem  érdemesek.  Azonban 
midőn  hazánk  lakosinak,  ha  nem  is  szép,  de  ugyan 
nagy  része  ily  érzésű,  és  számos  feje  s  nem  szive  sze- 
rint cselekszik,  s  inkább  az  ö'njót,  mint  a  közjót  tekinti  ; 
én  mind  azokat,  kiknek  szivök  se  nem  tágul,  se  össze 
nem  szorul,  akármi  legyen  is  Magyarország  sorsa, 
eszök  nevében  kérem  s  intem  :  legyenek  <^  szó  egész  ér- 
telmében Jó  hazafiak,  mert  ha  becsület,  dicsőség,  haza- 
fiak szeretete  nem  mozdító  ok  is  előttök,  tekintsék  nem 
csak  a  hasznot,  mely  áldozatikbul  valaha  bizonyosan 
rajok  sokszorozva  háramland  vissza,  de  még  inkább  s 
legfőkép  ön  s  kivált  utóik  bátorságát. 

Szív  és  ész  egyenlően  helybenhagyja  kötelességala- 
pimat  s  ilyesekkel  önmagát  végre  nyilvánosan  megis- 
mertetni nemességünk  nemesítése. 

Ebben  is  mily  szerencsések  vagyunk!  Legszebb  honi 
tettinkből  legnagyobb  haszon  is  foly,  s  az,  a  mi  dí- 
szünkre s  nemzeti  fényünkre  szolgál,  egyszersmind  na- 
gyobb bátorságunk  talpköve.  A  mi  sorsunk  olyan,  mint 
a  boldog  vőlegényé,  ki  vakon  s  csak  szépségi  s  kelle- 
miért imádja  szíve  édes  rokonát,  s  később,  midőn  az 
Istenek  serlegébül  az  élet  legégőbb  kéjit  már  kiüríté 
vele  s  csendesb  és  tartósb  örömek  után  vágy,  még  azt 
is  veszi  észre,  hogy  igen  sok  pénze  is  van  bájos  höl- 
gyének. 

S  ugyan  mire  lehet  -  ha  magunkkali  megelégedés 
fő  szemügyünk,  s  azon  belső  csend,  melyet  minden  ha- 
landó némi  képen  megnyerhet,  ha  egyébiránt  meg  is 
tagadták  tőle  az  Istenek  a  szerencsét,  —  mire  lehet, 
mondom,  fáradságot  s  áldozatot  eszesebb  s  ügyeseb- 
ben fordítni,  mint  a  közjóra?  Ki  pénzét  csak   vendég- 

lésre  költi,  az  által  egy  jó  barátot  se  szerez,  de  mind- 
azokat megsérti,  kiket  szívesen  látna  ugyan  házánál,  ha 
palotájába  több  férne  --  s  így  minden  egyébben. 
A  legnagyobb  szépség  is  elhalványul,  a  legjobb  ló  is 
kiadja  páráját;  egymásra  halmozott  gyűjtemények,  me- 
lyeket senki  sem  néz,  egymásra  rakott  könyvek,  me- 
lyeket senki  nem  clvas,  rútul  elporosodnak  stb.  Köz- 
hasznú intézetek  ellenben,  csinos  épületek,  melyekben 
a  nemzet  kincsei  tartatnak  s  melyekbül  a  köz-értel- 
messég  nőttön  terjed,  szép  hidak,  jó  utak,  helyes  com- 
municatiók,  virágzó  vidékek,  melyek  a  hazát  gazda- 
gítják, midőn  mindenki  sorsát  javítják  s  emelik,  száza- 
dokon hatnak  keresztül  s  kétségen  kívül  jobban  kielé- 
gítik lelkünket,  mint  közönséges  pénzfecsérlésünk.  Va- 
lóban tágasabb  billikombul  s  nagyobb  kortyokban 
innók  az  örömöt,  ha  az  egész  világ  előtt  ilyeseket  tud- 
nánk előmutatni,  mint  mikor  magányba  csukva  olvas- 
suk arányinkat  s  rettegünk,  ha  nyitva  áll  a  ház  s  cjcn- 
kint  ebeink  nyugtalanok;  vagy  minden  értékünket  egy 
felette  nagy  kastély  rakására  fordítjuk,  melyet  ma- 
gunknak építünk,  s  mely  nagy  pompája  miatt  nem  rit- 
kán úgy  áll  a  nyomorú  falusi  kalibák  közt,  mintha  gú- 
nyolni akarná  azokat ;  vagy  ha  előitéletink,  tudatlan- 
ságunk s  hiúkodásunk  következésiben  odahaza  őrizget- 
jük juhainkat.  hazánkfiaival  ellenségesen  élünk,  s  egye- 
dül magunkat,  s  csak  mindég  magunkat  ápolgatjuk, 
vagy  a  mi  több,  bosszús  kajánsággal  mások  törekedé- 
sit  gátoljuk  stb. 

A  mi  pedig  legszebb  s  megint  legszerencsésebb,  hog^' 
a  közjóra  törekedés,  s  önmagunkért  s  mieinkért  való 
fáradozás  egyenlően  kitelik  tőlünk,  s  csak  úgy  tesz 
bennünket  hasznos  s  egyszersmind  boldog  polgárokká, 
ha  ezen  kötelességeket  egymás  mellett  gyakoroljuk  is. 
A  jó  hazafi  egyszersmind  jó  gazda  is  lehet,  s  kel!  is 
lennie,  mert  csak  a  takarékos  és  jó  rendű  lehet  közön- 
ségesen hasznos  s  nem  csak  lármázó  hazafi.  A  község- 
ért munkálódás  ellenben  lelkünket  az  önbecsérzésnek 
azon  édes   csendével  tölti  be,  melynek  végeztével  ma- 

gunk  dolgainak  vitele  könnyűnek,  minden  egyéb  fog- 
lalatosságok pedig  mulatságnak  látszanak.  Mily  jó  ízű, 
munka  után  pihenni  1  Ki  nem  érzette  azt,  hát  még  oly 
munka  után,  mely  nem  csak  a  testet  fárasztá,  hanem 
egyszersmind  a  lelket  magasabbra  is  emelél 

Eledel  nélkül  sem  állat,  se  növény  nem  élhet,  nem 
lehet.  tJígy  az  ember  se;  csakhogy  neki  még  többféle 
eledelre  van  szüksége.  S  valóban  mi  mindenét  kell  táp- 
lálnia, minekelőtte  azt  mondhatná  magáról  ((emberhez 
illendően  élek))  ?  —  Eledel  kell  testének,  mert  a  nél- 
kül meghal,  s  mennyi  féle :  étel,  ital,  meleg,  álom,  stb. 
Eledel  fejének,  mert  a  nélkül  állat  marad  s  mily  külön- 
féle :  társasági  rendszabások  ismerete,  ház  körülti 
munka,  világi  tudomány  stb.  Eledel  végre  szívének, 
mert  máskép  vad  marad,  s  hány  nemű  :  fiúi,  rokonbeli 
szeretet,  barátság,  szerelem,  hazaszeretet  stb. 

Már,  ki  csak  testét  hizlalja,  annak  esze  végre  fagy- 
gyúvá,  szíve  pedig  kiaszott  bőrré  válik;  ki  csak  eszét 
táplálja,  sovány,  embergyűlölő,  gyenge,  félördög  leend  ; 
ki  ellenben  kirekesztőleg  csak  szívbeli  eledelekkel  él, 
nem  egyéb  testesült  sopánkodásnál.  S  így  complicált 
létünkben  nem  lehetünk  egyoldalú  táplálattal  belsőkép 
nyugottak  s  megelégedtek.  Mert  bármi  fényes  legyen 
is  bőrünk,  bármennyit  tudjunk  is,  s  a  világ  szépei  bár- 
mily nagy  számban  enyhítsék  is  szívszomjunkat :  lesz 
azért,  ha  ezen  eledelek  csak  egy  neme  kimarad  is,  min- 
dég valami  üresség  mibennünk,  melynek  neve  ifjúkor- 
ban unalom,  vénségben  pedig  élelgyűlölés. 

Ezen  utolsókbul  bátran  azon  következtetést  húzhat- 
juk :  hogy  a  magyar  nemes,  ha  egyéb  nem  akar  is 
lenni,  mint  örömekben  sokáig  s  undorodás  nélkül  úszó 
sybarita,  bölcsebbet  nem  tehet :  mintha  ideje  s  értéke  egy 
részét  hazájának  szenteli,  mert  így  elnyelvén  a  férfiasb 
eledelt,  többi  tápláléki,  melyeket  magához  venni  szo- 
kott, majd  annál  jobb  ízűen  fognak  esni,  s  nem  oly 
könnyen  irtózást  okozni ;  mint  vajmi  jó  a  fagyalt,  hi- 
deg ital,  könnyű  sütemény  s  ilyesek ;  de  minden  bi- 
zonynyal hamar  csömört  okoznának,  ha  annak  idejében 

nem  voJna  marhahús,  jó  kenyér,  érmelléki  vagy  váli 
bor  sat.  ilyek  elégségesen  kész  szolgálatunkra. 

Ha  valamit  mondtam  eddig,  a  mi  egyenesen  az  élet- 
bül  van  véve,  ugyan  nem  ezen  utolsó  állításom  igaz- 
sága-e az?  Hiába  gondolja  elrejteni  a  mélyebben  néző 
szemei  elől,  a  nevető  ajak,  pillanatnyi  jókedv,  táncz, 
ünneplés,  nagyság,  vagy  hogy  jobban  mondjam,  a  vén 
név,  hosszú  titulus  és  sok  pénz  körülményei,  azon  belső 
epedést  s  életunalmat,  mely  némely  honbelit  boldog- 
talanabbá tesz  legutolsó  jobbágyánál  s  legalacsonyabb 
cselédjénél.  S  hány  lenne  köztünk  megelégedett,  ki  ma 
éppen  nem  az,  ha  csak  vagy  egyszer  jutna  eszébe 
megpróbálni  :  mily  könnyű  s  jutalmazó  jó  hazafinak 
lenni  ;  soknak  —  ki  mindennel  bővelkedik,  a  mit  e  vi- 
lág csak  nyújthat  embert  boldoggá  tenni  —  kaczajt  vagy 
szánakozást  érdemlő  életunalma  nem  abbul  ered-e,  hogy 
kirekesztőleg  csak  maga  dolgait  és  önszemélyét  hor- 
dozta s  hordozza  keblében,  s  az  örömek  szűk  köriben 
forog ;  midőn  születése  szerint  oly  dicső  sphaerában 
haladhatna,  milyen  csak  kevés  s  kiválasztott  lények 
pályatére,  s  melyen  virágokkal  ékesített  életút,  myrtus 
koszorú.  Istenek  itala,  hazafiak  dicsérete  s  halhatatlan 
név  már  bölcsőtül  váltva  kísérik  a  halandót.  Ha  végre 
mind  ezek  egymás  után  eltűnnek,  s  ezen  dicső  kísérők 
helyett  unalom,  csöm.ör,  életfáradság,  hazafiak  gyűlölete, 
idegenek  megvetése,  tüskekorona  stb.  környezi  csak 
fejét  s  lakja  palotáját,  s  fizetett  szeretőt  és  fizetett  jó- 
barátot  kivéve,  csak  az  társalkodik  vele,  ki  düledező 
udvarábul  egyet  s  mást  akar  szerezni  magának,  ki  te- 
het róla  ?  egyedül  ő  maga ! 

Az  ember  lélek  és  test,  s  az  elsőnek  örömei,  ha  földi 
szennyein  valamennyire  túlemelkede  már,  sokkal  felül- 
haladják az  agyag  legforróbb  vágyainak  kielégítését. 
És  mégis  sok  —  a  min  senki  sem  csudálkozik  többé, 
mert  mindennapivá  lőn  —  úgyszólván  éjjel-nappal  azon 
töri  fejét:  mikép  hagyhassa  dicső  pályáján  Sardanapalt 
messze  hátra;  midőn  azonban  legszebb  s  legédesb 
lelki  örömeirül  s  jussairul  elfelejtkezik,  s  azoktul  békés 

tűréssel  hagyja  magát  megfosztatni,  vagy  a  mi  több, 
azt  maga  cselekszi,  maga  hajítja  el  s  ön  lábaival  tiporja 
azokat  semmivé!  És  számos  palotáinkat  nem  lakják-e 
ilyes  Jzék,  melyek  szomorú,  de  legnagyobb  szerencsé- 
jükre nem  is  gyanítják,  mennyit  vesztettek  azon  kivet- 
keztetés  által,  melyet  moraliter  szemclyökön  végbe 
vinni  engedtek,  vagy  magok  tettek  ;  s  mily  kár,  hogy 
dicső  czéljokat  elhibázták  s  az  emberiség  gyalázatjára 
legszebb  ékességiktül  megfosztva  hitvány  ágyasok  s 
pénzes  zsidók  rabjai,  midőn  őket  az  alkotó  hatalmas 
urakká  teremte,  kik  mind  csatapiaczon,  mind  ország- 
gyűlésin oly  sugárzó  fényben  jelenhetnének  meg! 

S  mennyit  nem  lehetne  még  előhozni  állításim  jó- 
zansága támogatására  t.  i.  hogy  a  magyar  földesúr  csak 
úgy  lehet  igazán  szerencsés,  ha  a  szó  legsúlyosb  ér- 
telmében hív  jobbágy  és  buzgó  hazafi,  de  okoskodá- 
som végtelenre  terjedne  ;  tekintsük  azért  röviden :  köte- 
lesség-alapimról  hihetőleg  mit  fognak  mondani,  s  minő 
hangú  lesz  az  azokat  követő  s  tőlem  annyiszor  szóról 
szóra  hallott  zaj  és 

Ldrma. 

«llyeseket  hogy  mondhat  egy  született  magyar  mág- 
nás s  hogy  teheti  a  vele  egy  rendűeket  a  haza  előtt 
gúny  s  gyűlölet  tárgyivá  s  nevetségesekké,  s  mit  akar  ? 
A  régi  szép  rendet  eldönteni  veszedelmes  princípiu- 
maival s  mindent  zűrzavarba  hozni  ?  stb.» 

Igazságokat,  habár  keserűk  is,  végre  kimondani  nem 
csak  hasznos,  sőt  szükséges;  mert  az  önismeret  min- 
den előmenetel  s  jobbulásnak  legelső  kezdete ;  kelle- 
metlen ugyan,  de  józanabb  azokat  honbelitül,  rokontul 
hallani,  mint  inkább  idegen  vagy  veszedelmes  hazai 
figyelmeztetőre  s  dorgálóra  várni,  kik  mibenlétünket 
annyira  ismerik,  hogy  némely  hátramaradási nk  s  hiányos 
rendelkezésink  titka  oly  nagy  lett,  vagy  hogy  hibátla- 
nabbul  mondjam,  oly  tágra  nőtt,  hogy  mindenütt  kilát- 
szik s  egy,  hazánk  minden  gyapjábul  készítendő,  kö- 
pönyeg alá  se  férne  már  el  többé.  S  így  az  által  hiszem 

legszentebb  kötelességim  teljesítését,  hogy  mágnás 
létemre  ilyeseket  nem  hallgatok  el,  hanem  egyenesen 
s  hímezés  nélkül  kimondani  merek.  Mert  valóban  nem 
csak  dicséretre  méltóbb  valamely  hibát  —  eltagadás, 
s  abban  megrögzés  helyett  —  megismerni  s  abbul  ki- 
lábolni, hanem  határtalanul  bölcsebb  s  tanácsosb  is. 

A  görbe,  nagy  fülű,  kaszás  lábú,  ha  eszes,  maga  fogja 
magát  a  természet  mostohasága  végett  gúnyolni  s  így 
idegen  gúnytól  ment  lenni  s  egyéb  lehető  elsőségeit 
s  kellető  tulajdonít  pedig  életi  nyájassága  által  annál 
szebb  fényben  előtüntetni.  Ki  mindezeket  tagadni  s 
fedezgetni  akarja,  nemcsak  hijába  fáradoz,  sőt  azon 
veszélybe  esik,  hogy  kiki  ujjal  mutat  rá  s  kaczagja.  És 
így  bölcsebbet  nem  tehetni  az  önvádolásnál,  ha  így  le- 
het mondani,  még  akkor  is,  midőn  a  kellemetlen  létbül 
s  hátramaradásbul  kilábolni  lehetetlen.  De  hát  ha  ezen 
kilábolás  nemcsak  nem  lehetetlen,  sőt  igen  könnyű  és 
szinte  semmi  fáradságba  se  kerül  s  önmagunktul  függ: 
akkor  a  hiányok  s  homályok  eltagadása  s  rejtegetése 
csak  azt  bizonyítja,  hogy  azokbul  kiemelkedni  nincs 
szándékunk  vagy  nincs  erőnk. 

A  képzelet  mindent  nagyobbra  fest,  mint  a  valóság 
lenni  szokott,  s  csak  tőlünk  függ  p.  o.  magasabb  tor- 
nyot a  strassburginál,  tagosabb  szentegyházat  a  ró- 
mai sz.  Péterénél,  nagyobb  hajót  egy  spanyol  linea- 
hajónál  képzelni,  így  egy  cseppet  se  nehéz  jobb  utakat, 
műveltebb  mezőket,  kiesb  vidékeket,  seixnyebb  ke- 
reskedést, helyesebb  communicatiókat,  vigabb  falukat, 
tisztább  városokat,  jobb  vendégfogadókat,  nagyobb 
kultúrát,  kiterjedtebb  s  több  oldalú  tudományt,  nyá- 
jasb  hospitalitást,  értelmesb  rendeletű  kúriát  vagy  kas- 
télyt, nemesb  patriotismust,  több  közlelket,  polgári 
erényt,  s  kevesebb  sárt,  port,  nádat,  korlátlan  partú 
vizeket,  hasztalan  erdőket,  becstelen  lapányokat,  bo- 
zótot, kevesb  egoismust,  s  egy  részrül  a  legalaptala- 
nabb  hiúságot,  más  részrül  a  határnélküli  hajlékony- 
ságot, alattvalók  iránt  dölyföt,  előljáró  előtt  porban- 
csúszást,  kevesebb    előítéletet,  balvéleményt,  tudatlan- 

ságot,  féktelen  betyárságot  stb.  magunknak  képzelni, 
mint  a  milyen  s  mennyi  valósággal  találtatik  honunkban. 

Ennélfogva  nem  hívja  meg  a  magyar  vendégét  soha 
fényes  táblára,  nagy  bálra,  pompás  udvarába,  hanem 
egy  kis  barátságos  ebédre  vagy  tánczmulatságra,  sze- 
gény házához,  stb.,  s  így  sokszor  a  képzelet  igen  ke- 
vésre s  kicsinyre  lévén  elkészülve,  a  meglehetőst,  tűr- 
hetőst  is  jónak  s  különösnek  tartja  a  hivatalos.  Nincs 
veszedelmesebb,  mint  valamely  elsőségnek  kicsapongó 
reputatiója  —  becsesítése  —  mert  valóságban  mindig 
kevesbet  találunk,  mint  azt  képzeletünk  festi,  midőn 
azonban  az  árnyékban  szerénykedő  szépet  s  érdemest 
kiki  csudálva  szemléli.  S  nem  szolgálhatni  valakit  go- 
noszabbul, mint  ha  dicséretink  által  igen  magasra  emel- 
jük, a  mi  által  őtet  úgyszólván  egy  magas  toronyra 
állítjuk,  melyrül  szégyen  nélkül  nem  ereszkedhetik  le 
s  magát  oly  magas  helyen  nem  is  tarthatja  sokáig,  s 
így  arrul,  azaz  a  közvéleményben  a  legfőbb  pontrul 
egyszerre  a  legalacsonyabbikra  szokott  sülyedni. 

Nemzetekkel,  hazákkal  szinte  így  van,  s  főkép  olya- 
nokkal, melyeket  nem  igen  ismernek  s  melyek  körül 
eddig  mindég  valami  homály  s  köd  boronga.  S  így  ha 
némely  állításim  nagyítva  adnák  is  elő  hiányaink  s 
hátramaradásainkat,  annál  jobban  fogja  csudálni  a  kül- 
földis  magyar,  vagy  az  igazi  külföldi  azt,  a  mit  ő  hely- 
telennek s  rossznak  vélt,  s  a  mit  türhetős,  sőt  jó  kar- 
ban talál ;  midőn  azonban  azon  igazságok,  melyeket 
előadék,  ma-hónap  bizonyosan  jó  s  hasznos  követke- 
zéseket fognak  szülni. 

A  mi  pedig  a  nevetségest,  gyűlöletest  s  veszedelmes 
princípiumokat  stb.  illeti,  valóban  igaz:  hogy  számos 
hazánkfiainak  életmódja  s  öntartása  ugyancsak  nem  ka- 
czajra  gerjeszt,  hanem  a  szemeket  könybe  borítja,  s 
nem  annyira  gyűlöletre — mert  ki  gúnyolhatja,  ki  gyű- 
lölheti  az  igazán  szerencsétlent?  —  mint  inkább  ke- 
resztény irgalomra  méltó.  S  így  mindazokat,  kik  ma- 
gokat érintve  s  némely  rajzimban  hű  hasonlattal  festve 
érzik  —  ha  már  magok  akarják  elárulni  magokat — arra 

kérem,  változtassák  utóbbi  tetteik  áJtal  mai  állításimat 
hazugsággá;  mert  mindaddig  mig  se  nem  jó  polgárok, 
se  nem  jó  gazdák,  se  rendet,  se  takarékosságot,  se 
józan  életet  nem  tartanak,  mindaddig  senki  se  fogja 
hinni,  hogy  azok,  kik  velük  egy  értelemben  nincsenek, 
velük  kezet  nem  fognak,  pénzeiket  nem  úgy  pazarol- 
ják, jusaikat  nem  úgy  tiporják,  s  napjaikat  nem  úgy 
ölik  mint  ők  — veszedelmes  emberek;  hanem  azt  fog- 
ják hinni :  hogy  kiki  önmaga  színét  viselvén,  s  nem 
más  csak  ön  tulajdoni  által  lehetvén  s  lévén  valóságo- 
san nevetségessé  s  gyűlöletessé,  bizonynyal  nem  oly 
birtokosok  fogják  a  fentebb  előadott  kötelességekrül 
értesítő  gondolatokat  helyteleneknek  tartani  s  megtá- 
madni, kik  urunk  közelebbső  tisztei  s  kik  éitöket  köz- 
szolgálatra szentelek,  hanem  olyanok,  kiknek  se  vagyo- 
nuk rendben,  se  rokonbeli  összeköttetési k  tisztában,  se 
jobbágyik,  se  gazdaságuk  jó  állapotban  nincsenek.  Sőt 
kiki  arrul  lesz  meggyőződve:  hogy  azoktul  kell  tartani 
s  azok  fogják  az  egész  egyetemet  minden  kétségen  kívül 
végre  zavarba  s  veszélybehozni,  kik  már  mindenöket  el- 
tékozlák,  s  gyermekiknek  egy  garast  se  hagynának,  ha  az 
valóban  nagy  tiszteletet  érdemlő  atyai  tehetségekben 
állana,  s  a  birtok  s  vagyon  sequestrum  vagy  majorátus 
által  valamennyire  mentesítve  nem  volna,  s  nem  azok- 
tul, kik  a  haza  ügyében  fáradozván,  anyaföldöket  mind 
magosbra  emelni  törekednek,  midőn  a  bal-  s  előítélete- 
ket kiirtani,  valódi  s  életrevaló  ismereteket,  tudalmakat 
mind  jobban  s  jobban  terjeszteni  iparkodnak. 

« Néhai  bölcs  és  dicső  atyáink  s  eldődeink  is  csak  úgy 
éltek  mint  mi,  azért  ne  akarjunk  jobbak  lenni  mint  ők, 
s  így  ne  változtassunk  semmit;  sok,  a  mi  theoriában 
szép  s  a  jobb  szívűt,  de  mélyebben  nem  gondolkozót 
bájolja  s  elcsábítja,  praxisban  ki  nem  vihető.  S  mikép 
mondhatni,  hogy  az  ország  semmi  terhét  sem  viseljük, 
hiszen  az  indirecta  teher  szinte  elnyom,  s  efelett  nem 
insurgálunk-e,  ha  kívántatik?  s  másutt  a  külföldön  job- 
ban mén  a  dolog?  stb.» 

Néhai  bölcs  és  dicső  atyáink  s  eldődeink  éppen  nem 

éltek  úgymint  mi,  hanem  kemény  vadságukban  háború- 
hoz s  veszélyekhez  edzve  lóháton  vagy  váraikban,  sáncz 
és  mocsár  közt  igazán  nagyok  voltak  ;  mi  ellenben  ellá- 
gyultan  s  elpuhulva  se  vadságunk  se  civilisatiói  súlyunk 
által  félelmesek  többé  nem  vagyunk.  Megváltozott  az 
idő,  s  azzal  mi.  S  így  könnyebb  az  eldődiekre  provo- 
cálni,  mint  megmutatni :  hogy  csak  ők  is  úgy  kocsiztak 
s  henyéltek  mint  mi,  s  őhelyettek  is  mindég  csak  az 
adófizető  kelt  ki  ellenség  eleibe,  s  akkor  is  jobban  le- 
vágta a  török  fejét  mint  ők  ;  a  mit  ma  minden  bizony- 
nyal jobban  tudna  mint  mi.  De  ha  megengedtük  ma- 
gunkon azon  cardinalis  változást  végbe  vitetni,  melyen 
az  okos  csak  örülhet,  mert  az  új  úton  mindent  elho- 
mályosíthat, a  mi  eddig  magyar  földön  dicső  valaha 
csak  volt  —  azon  cardinalis  változást  mondom,  hogy 
örökös  katonákbul  kirekesztőleg  földművelők,  tudósok, 
írók,  ügyvédek  s  efélék  legyünk,  midőn  azonban  csak 
az  adófizető  nép  katonáskodik  igazán  —  hogy  ellenez- 
hetjük józanul  s  igazságosan  azon  változásokat,  melyek 
a  fő  kivetkeztetés  természetes  kísérői  ? 

Mi  most  épen  —  ha  úgy  szabad  kimagyarázni  maga- 
mat —  az  oroszlán,  a  mi  hajdanta  valóban  voltunk  is, 
s  a  jó  fegyverzetű  férfiú  közt  állunk.  A  régi  iskolabeliek 
mindég  vissza  akarnak  vezetni  oroszlánságunkra  s  eb- 
ben nem  cselekesznek  ítéletem  szerint  természeteseb- 
ben s  mélyebb  belátással,  mintha  egy  32  esztendős  fér- 
fiút megint  18  esztendőssé  akarnának  varázsolni,  vagy 
az  emberiséget  rák  gyanánt  hátra  léptetgetni ;  vagy 
mábul  tegnapot  csinálni,  s  így  minden  igyekezetik  a 
intésiknek  a  mathesis  rendé  szerint  nem  lehet  egyéb 
következése  durvaságnál,  gőgnél,  betyárságnál  s  hosszú 
bajusznál.  Én  inkább  fegyvert  fogni  tanácslok;  azon 
fegyver  pedig,  melyet  ajánlok,  nem  egyéb,  mint  már 
előbb  is  mondám,  kicsinosított  emberfőnél.  Ebbül  ered 
minden,  mert  a  bölcseség  erő  és  szerencse.  S  így  csak 
a  csínosodás  van  itt  ott  még  hátra,  mert  hála  az  egek- 
nek, feje  van  mindegyikünknek. 

A  mi  a  theoriát  és  praxist  illeti,  melylyel   némelyek 

minden  körülállásban  elő  szoktak  állni  :  tudjuk  azt  igen 
is  jól,  hogy  könnyebb  házat,  hidat  rajzolni,  mint  építni ; 
könnyebb  erőművet  kigondolni,  mint  mozgásba  hozni ; 
könnyebb  tökéletes  respublicákat  s  országlásmódokat 
képzelni,  mint  csak  egy  falusi  biró  dolgait  is  derekasan 
s  emberül  végezni ; ...  de  tudjuk  ellenben  azt  is,  hogy 
ezen  thema  a  rest,  rosszakaró  s  kivált  az  interessált 
szájában  olyan  mint  a  méreg  s  a  legjózanabb  javítást, 
legbizonyosb  előlépést  is,  sokszor  gyökerestül  megsem- 
misíti. 

A  mi  pedig  az  indirecta  terhek  vitelét,  mely  minket, 
a  mint  állítják,  elnyom,  vagy  háborúkori  felkelésünket 
illeti :  arrul  most  inkább  hallgatok  s  más  időre  hagyom, 
mert  igen  sokáig  kellene  az  absurdumok  tengerén  ha- 
józnom, minekelőtte  józan  partra  juthatnék.  Azonban 
nem  hiszem  :  hogy  ezen  sokszor  előhozott  tetemes  súly, 
t.  i.  az  indirecta  teher,  agyon  nyomott  volna  eddig  csak 
egyetlenegy  magyar  nemest  is,  tán  parasztoknak  saj- 
nosán esett,  az  meglehet ;  s  éppen  oly  nehezen  képzel- 
hetek magamnak,  akármint  hevítsem  is  fel  s  kinozzam 
fejemet,  egy  oly  hadi  sereget,  mely  a  mai  nevelés  s 
életmód  következésében  a  legvadabb  s  dühösb  ellen- 
séggel győzödelem-hihetőséggel  szállhatna  szembe,  mely 
jobbára  csak  nemesekbül,  mágnásokbul,  lordokbul,  pai- 
rekbül,  püspökökbül  s  ország  zászlósibul  volna  szer- 
keztetve,  kik  a  nemzetek  tábornoki,  hadnagyai  voltak 
régi  világban ! 

S  hogy  másutt  sincs  jobb  világ,  külföldön  se  megy 
jobban  a  dolog,  az  ránk  nézve  mit  következtet?  Ezen 
állítást  tagadni  is  lehetne,  mert  igazságos  ítélet  előtt 
Magyarország  minden  lakosit  s  nem  kirekesztőleg  a 
nemeseket  kellene  csak  kihallgatni ;  s  továbbá,  ha  sehol 
se  volna  is  a  jólét  oly  indigena,  mint  nálunk,  mért  kel- 
lene azért  a  középszerűség  szomorú  pontján  megállani, 
ha  mindnyájan  határ  nélkül  szerencsésbek  lehetünk 
még  s  arra  szeretett  királyunk  atyai  gonddal  kezet  is 
nyújt  ? 

«Még   igen    is   kora   ilyeseket    mondani,    szerzőhöz 

nem  illők,  országgyűlésre  valók ;  egyébaránt  nem  taná- 
csos annyit  változtatni  egyszerre,  hanem  csak  halkan  s 
egymást  követve.  Efelett  mi  közünk  nekünk  ahhoz,  ha 
Magyarország  félszázad  urán  fog  is  virágozni  ...  mi 
akkor  nem  élünk  már  stb. » 

Némely  emberek  mindenre  —  kivévén  a  mi  közve- 
tetlenül  önhasznokat  következteti  —  csak  azt  tudják 
mondani :  még  kora  s  nem  ma,  de  még  ezer  esztendő 
múlva  is  mindég  csak  azt  mondanák.  Van  is,  ta- 
gadni nem  lehet,  sok  az  időt  megelőző,  mint  p.  o. 
lónak  gyepre  hozása  idomitás  nélkül,  úrfinak  exa- 
menadása  tanulás  nélkül,  soknak  házasodása  tapaszta- 
lás nélkül,  repraesentativum  systema  köz  értelmesség 
nélkül  stb  . . . 

De  a  publicumnak  valami  hasznosra  elkészítését  tán 
nem  ezek  közé  számlálhatni,  sőt  úgy  látszik,  hogy  né- 
mely tárgynak  egyszerre  —  minekelőtte  a  tanácskozók- 
nak tökéletes  világos  ismerete  lenne  még  róla  —  ta- 
nácskozás végetti  felvétele  inkább  tartozik  azon  ne- 
vendékek  társaságába,  kik  születésekben  apjokat  előz- 
ték meg. 

Mit  ér  a  legjobb  vadász,  legjobb  munkás,  legjobb 
deák,  legbátrabb  ember  előkészület  nélkül ;  az  elsőnek 
puskája  nem  sül  el,  a  másodiknak  ekéje  bicezen  ki, 
kaszája  tompán  vág,  a  harmadik  minden  esze  s  talen- 
toma  mellett  is  második  osztályba  jő,  a  negyedik  s  ki- 
vált mostani  időkben  haszontalan  katona,  stb.  Minden 
idomítástul,  elkészítésiül  függ!  s  a  legjózanabb  syste- 
mákat  s  intézéseket  minden  előkészület  nélkül,  azaz 
rendetlen  képzeletek  igazítása  s  rendezése,  hamis  be- 
nyomások, vakító  elfogultságok  s  megrögzött  balitéle- 
tek  kiirtása  s  a  tudnivalók  nagyobb  kiterjesztése  előtt 
tanácskozásba  hozni  nem  egyéb,  mint  magot  vetni  szá- 
raz kemény  földbe,  mely  se  szántva,  se  trágyázva,  se 
boronálva  nincs,  s  ennek  következésében  látjuk  s  ta- 
pasztaljuk sok  összeülök  közepibül,  és  sok  fáradság  után 
igen  is  sokszor  mikép  veszi  eredetét  a  semmi,  és  ez 
B-re  emlékeztetvén   azt  mondatja  velünk  (ílls  travaillé- 

rent  beaucoup,  mais  firent  trés  peu!)  s  errül  megfon- 
tolásra csak  ennyit! 

Igen  sokat  kezdeni  egyszerre,  igaz,  többnyire  igen 
ártalmas  s  az  ki  így  cselekszik,  nem  dolgozik  nagyobb 
sikerrel,  mint  azon  agár,  mely  egy  ízben  több  nyulat 
hajhász ;  .  .  ellenben  nem  lehet  p.  o.  gazdaságban  az 
idén  ökröket  vásárlani,  esztendőre  kutakat  ásni,  har- 
madikban béreslakást  építni,  negyedikben  szekereket, 
ekéket  készítni  stb.,  de  soknak  szinte  egyszerre  kell 
megtörténni,  hogy  a  sok  elkészült  tagok  részarányos 
egybefogó  egészet  alkossanak.  A  józanabb  gazdaság- 
gal s  kereskedéssel  oly  szorosan  függ  a  legelők  fel- 
osztása, hus-árosítás  eltörlése,  hitel,  papirospénz  s  több 
eféle  össze,  hogy  úgy  szólván  csak  egyszerre  mehet- 
nek előre.  így  van  sok  cgyéh  fontosban  is.  S  kezdeni 
kell  valamikor,  mint  nem  különben  nem  lehet  mindég 
alunni,  hanem  végre  csak  fel  is  kell  ébredni. 

S  hogy  sok  nem  bánja,  mi  lesz  hazájábul  holta  után, 
azt  igen  is  elhiszem,  sőt  bizonyos  vagyok  benne,  mert 
látom,  hogy  éltében  se  törődik  vele  sokat.  De  a  ne- 
mes nem  így  gondolkozik  - —  a  mit  megvallani  nem 
szégyell  —  s  azt  hiszi,  ha  bár  egyedül  maga  maradna 
is,  hogy  egy  becsületes  embert  kirekesztőleg  csak  az 
boldogíthat  vénülő  korában,  ha  férfi  ideje  férfias  mun- 
kálódási  által  megérdemlé  s  előre  sejdíti,  hogy  hazafiai 
leglelkesb  része  valaha,  ha  ő  többé  nincs  s  minden 
irigységnek  s  megsértett  önszeretetnek  vége  —  hamvai 
felett  azt  fogja  rebegni  :  «ltt  a  föld  igazán  nemes  cson- 
tokat, igazán  becsületes  hazafit  borít.  í)  Mert  mi  melegít- 
heti a  nemes  vért  édesebben  s  mi  által  felelhet  az  em- 
ber jobban  meg  titoktele  ittlétének,  melyben  m:nden 
kétes  s  rejtett  s  hol  még  a  legvilágosabban  látó  szebb 
lelki  felemelkedéssel  is  csak  sejdíthet,  mint  midőn  ön 
álláshelyén,  melyre  a  sors  állítá,  hazája  s  ez  által  a 
mindenség   tökéletesbítéséhez   tehetsége  szerint  járul! 

Azért  ha  másnak  hazája  fejős  tehén  gyanánt  jelenik 
is  meg,  nekünk  azon  remény  maradjon  mindég  leg- 
szebb örömünk,    hogy  magyar  honunk   mind  magasbra 

fog  emelkedni  még ;  s  leszünk  e  tanuji  annak,  vagy 
sem,  a  hatalmas  Istenekre  bízzuk  s  úgy  fáradozzunk, 
mint  halhatatlan  lelkűek,  kik  az  idő  mohátul  mentek. 
S  ki  tudja,  ha  soha  többé  halotti  álmunkbul  nem 
ébrednénk  is  fel,  ki  szerencsésebb :  az  e,  ki  a  fákat 
ülteté,  ápolgat  á  s  azok  lassú,  de  meg  nem  szűnő  nö- 
vését tapasztala ;  vagy  az,  ki  megnőtt  korokban  nyugo- 
dott s  henyélt  csak  árnyékok  alatt? 

((S  mily  jussal  mondhatja  a  szerző  mind  ezeket,  ki 
bizta  rá;  minket  tán  vezetni  akar  stb.  Ó  bizonyosan 
mellékes  czélt  vágy  elérni  s  nagy  lelkű  állításai  eg^^^e- 
dül  kifüggesztett  czégér,  mely  által  a  lágy  velejüket 
mystificálja,  midőn  magában  nevet  s  önhasznát  lesi  stb.» 

Ezen  megtámadás  személyemet  illeti  egyenesen  s 
így  azt  megczáfolni  sok  tekintetben  bajos,  mert  önsze- 
mélyérül  szólani  annyi,  mint  a  szebb  társasági  rendet 
sérteni,  s  így  tán  tanácsosb  lenne  hallgatni  s  a  rólam 
való  ítéletet  az  olvasóra  bízni.  Azonban  ily  megtáma- 
dást nem  csak  rossz  néven  nem  veszek,  sőt  annak  úgy 
annyira  örülök,  mert  részint  a  büszkeség  szava,  részint 
pedig  azoknak,  kik  némelyeket  a  velem  tártastul  nagy 
becsű  tanácsokkal  elvonni  akarnak,  igazi  mystificatiója, 
hogy  néhány  kis  megjegyzésimet  elhallgatni  nem  va- 
gyok elég  erős. 

Olyasokat,  kik  jusomat  gondolatim  előadásira  nézve 
kétlik  vagy  el  is  akarják  tagadni  s  magokat  általam  ve- 
zettetni nem  engedik,  csííí^  dicsérhetek '>  mert  ők  az  által 
azt  bizonyítják,  hogy  több  észbeli  erőt  érezvén  magok- 
ban, mint  bennem  tapasztalnak,  önszemélyöket  hiszik 
vezetőkké  alkotva.  S  ily  nemes  önérzet,  ily  büszke  fel- 
emelkedés legnagyobb  tiszteletre  méltó;  s  éljenek!  Ne 
is  menjenek  ilyesek  senki  mögött,  de  a  legnemesbek 
mellett,  vagy  előttök  is  —  csak  rajta !  — 

Galileire  nem  bizta  senki  a  föld  maga  körül  forgásá- 
nak kitalálását ;  Newtonra  senki  a  nehézség  törvényei 
felfedezését ;  úgy  nem  bizta  senki  Franklinra  azt,  a  mit 
emléke  mutat  s  a  mi  egyszersmind  dicső  életrajza : 
«eripuit   coelo   fűimen,   sceptrumque  tyrannis.))  De  ők 

halhatatlan  pályájokat  minden  titulus,  protectio,  sala- 
rium  s  efélék  nélkül  —  s  a  nélkül  hogy  más  emberek 
által  rajok  lett  volna  bizva,  eljárták  s  úgy  látszik,  meg- 
hivatások  az  emberiség  felvilágosítása  végett  magasb 
helyrül  történt,  mint  a  mily  magas  hely  e  földön  van. 
S  így  jeles  megtámadóim  —  mert  olyasokrul  itt  nincs 
szó,  kik  csak  hibát  tudnak  találni,  magok  pedig  soha 
sem  visznek  végbe  semmit  —  ne  várjanak  senkire,  jár- 
janak elől,  mint  a  például  felhozott  három  bölcs,  szí- 
vesen leszek  követőjök ;  adjanak  jó  tanácsot,  oktassa- 
nak bölcseségre;  erősítsék  meg  önpéldájok  s  tetteik 
által  a  mire  oktatnak,  leghívebb  tanítványok  én  fogok 
lenni.  A  miben  hibáztam,  ők  igazítsák  el,  s  fussanak 
velem  egy  pályát.  Nem  kivánok  egyebet,  mint  hazafi- 
ságomban őáltalok  meggyőzetni ;  s  nem  óhajtok  sem- 
mit buzgóbban,  mint  hogy  hazafi  kötelességim  gyakor- 
lásában általok  messze  hagyassam  hátra,  mert  így  — 
s  ezt  büszke  érzéssel  merem  állítni  —  az  ország  nem 
sokára  ugyan  más  képet  mutatna! 

Sok,  igaz,  azt  is  rossz  néven  veszi  s  a  k*  hizla  rá-t, 
veti  szememre,  hogy  némely  magyarokat,  szégyen, 
gúny,  szatíra  s  egyéb  tőlem  kitelhető  üldözés  által 
anyai  nyelvök  —  melyet  tulajdonkép  anyanyelvnek  sok 
magyar  házban  többé  nevezni  nem  lehet,  —  megtanu- 
lására kényszerítni  akarok.  Már  ez  ug^-^ancsak  nagy 
szemtelenség  s  égbe  kiáltó  igaztalanság,  azt  nem  tagad- 
hatni —  s  én  azt  csak  vak  hevemben  teszem;  mert  hogy  is 
kívánhatni  azt  okossággal  s  mérséklettel  egy  magyartól, 
s  kivált  ha  több  ezer  jobbágyi  vannak :  hogy  még  ma- 
gyarul is  tudjon,  midőn  hazai  dolgokban  úgy  sem  igen 
jártas?  Hisz  ez  igen  is  nagy  praetensio  lenne  —  és 
szinte  a  természet  törvényivel  ütköznék  össze! 

Akármihez  s  mi  ellen  való  vak  bizodalom  vagy  bizo- 
dalmatlanság  pedig  a  lágy  velőnek  s  felette  gyenge 
itélőerőnek  legnagyobb  betűkkel  irt  testimonialisa. 
Rézzé  válik  c  az  arany  a  rossznak  vélt  markában, 
vagy  arannyá  a  réz  a  jónak  gondolt  kezei  közt? 
Nem   változik   biz   az   egy   cseppet   sem,    akárki    mar- 

kolja  is  —  csak  hogy  ismerni  kell.  Szint  így  van  a 
gondolattal,  okoskodással,  állításokkal.  A  rossz  ember 
sokszor  sok  jót  és  eszest  mond,  mint  nem  különben 
sok  hiábavalót  s  esztelent  a  jó.  A  maga  lábán  állni 
s  maga  eszivel  gondolkodni  tudó  nem  hagyja  magát, 
mint  a  nép,  fényes  beszéd,  kellemes  előadás  s  ügyes 
sophismák  által  elcsábíttatni,  de  mindenkor  és  mindenütt 
a  dolog  velejére  tekint  s  ezt  a  szerint  fogadja  el,  azt 
úgy  veti  vissza.  S  ki  azt  mondja:  ((Ne  higyjetek  neki, 
mystificál)),az  mystificálja  inkább  hallgatóit,  mert  nyíltan 
szűk  eszű  s  keskeny  belátásúaknak  nyilatkoztatja,  kik 
magok  se  nem  látnak,  sem  itélni  nem  tudnak. 

S  ezek  szerint  a  rólam  való  ítéletet,  s  valljon  mi  a 
fő  czélom  s  mily  jutalmat  s  hasznot  vadászok,  kinek- 
kinek  önbelátására  s  megbirálására  bízom,  midőn  azt 
hiszem,  hogy  hazám  java  előmozdítására  minden  tőlem 
kitelhetőt  cselekedni  szinte  oly  jusom  van,  mint  egy, 
se  igen  magas,  se  felette  alacsony  helyzetű  katonának 
tagadhatatlan  jusa  van,  —  a  mi  legszebb  bére  —  minden 
tőle  kitelhetőt  a  diadalomnyerés  végett  elkövetni ;  s 
ezen  fényes  jusomból,  melyet  a  legitimitás  legszentebb 
törvényei  szerint,  mint  az  Isten  legszebb  ajándékát 
tekintem  s  becsülni  tudom  s  melyet  tőlem  míg  élek  cl 
nem  fog  ragadni  senki,  folynak  személyemre  azon  köte- 
lességek, melyeket  fentebb  előhoztam. 

Az  ötödik,  hatodik  s  számtalan  többi  megtámadókat, 
kik  okoskodásim  ellen  minden  bizonnyal  hydraként 
fel  fognak  kelni,  még  most  megczáfolni  nem  akarom. 
Legyen  az  utolsó  szó  olvasómé.  Thema  van  elég  s  így 
berekesztésem  vége  legyen  még  egy  barátságos  s  már 
többször  érintett  rövid 

Tanács. 

A  legnagyobb  igazságbul  minden  részre  a  legnagyobb 
haszon  is  foly,  úgy  mint  kirekesztőleg  csak  a  természet 
örökös  rendszabási  szerint  alkotott  tárgy  —  legyen 
erkölcsi,  legyen  lelketlen  —  rejti   magában   a  lehetség, 

siker  s  állandóság  mineműségét.  A  legfőbb  igazság 
erkölcsi  világban  az,  a  mi  mechanikában  az  öröklétű 
axióma. 

Nem  kényünktül  függ  tehát  p.  o.  a  vizeket  erre  vagy 
amarra  vinni,  mert  azoknak  nem  parancsolhatunk,  - — 
nem  kényünktül  gőz-erőművben  a  lombikot  nagyobbra 
kisebbre,  az  emelődet  hosszabbra  rövidebbre  készítni,  — 
szorító  erőművben  a  csőkel  hosszaságokhoz  képest  szű- 
kebbre, tágabbra  rendelni,  mert  ezek  közt  mathesisi 
idomzatnak  lenni  kell  stb.,  hanem  szükséges,  - —  ha  igazán 
józant  akarunk  előállítni,  hogy  a  természet  örök  rend- 
szabási  szerint,  eszközlésinket  a  víz,  gőz,  levegő  stb. 
változhatlan  tulajdonikhoz  alkalmaztassuk.  S  szinte  így 
nem  önkényünktül  függ  a  társaság,  alkotmány  s  országlás 
józan  léte;  nem  tetszésünktül  s  jó  szivű  óhajtásinktul 
függ  embertársinkat  s  honbelieinket  jobb  létre  emelni, 
boldogítni  ;  hanem  az  csak  a  lehető  legigazságosb  el- 
rendelésből azaz  :  a  természet  eldöntheílen  szent  tör- 
vényei hű  teljesítéséből  eredhet;  szóval  semmi  sem  köze- 
líthet  a  tökéletesbhez,   ha   sarkalatja    nem  talpigazság. 

Ezek  következésében  tanácsom  semmi  egyéb,  hanem 
hogy  «?íazánkhan  mindenkinek  "^i^gV  legalább  a  lehető  leg- 
nagyobb résznek  gyomra,  feje  és  erszénye  ne  legyen  üres  ■ — 
sőt  hogy  kiki  magának  több  s  több  életjavakat  s  kelle- 
meket  szerezni  iparkodjon  - —  de  azokat  fáradozása  után 
minden  hihetőséggel  el  is  érhesse  s  azokat  elérvén  bátor- 
ságban bírhassa  ís.d 

Mennél  több  marhahúst  eszik,  mennél  több  bort  iszik, 
mennél  több  posztóruhát  visel  stb.  a  nép,  annál  jobb 
lábra  kap  a  termesztő  s  nincs  mit  rettegnie  a  vásár 
változásai,  külföldi  tilalmak,  banquerotte  s  lankadó  ke- 
reskedés miatt  —  mert  minden  terméke  szinte  már 
mezein  kél  el ;  —  s  mennél  számosb  házi  bútort, 
csinosb  konyha-  s  ebédszereket  s  egyéb  életalkalmat 
stb.  szerez  magának  a  sokaság,  annál  jobban  emelkedik 
a  mesterember  s  kalmár,  s  mennyivel  több  a  belső 
termesztés  s  nag}'obb  a  kívánat  külföldi  javakkal  is  élni, 
annál  jobban  díszlik  a  kereskedé-s. 

És  így  a  serényebb  földművelést,  nagyobb  indus- 
triát,  virágzóbb  kereskedést,  szóval:  a  jobban  birást, 
s  gazdagabb  léteit  megelőzi  —  s  ezen  talpigazságon 
áll  a  földbirtokosnak,  ha  úgy  szabad  mondani,  kincs- 
tára —  «Az  ország  lakosi  legnagyobb  részének  oly 
körülmények  közé  helyeztetése,  hogy  az  nem  csak 
marha,  de  még  borjúhúst  is  ehessek ;  nemcsak  savanyú, 
de  még  ugyancsak  jó  bort  is  ihassék ;  nem  csak  posztó- 
ruhát viselhessen,  de  még  kárpitot  is  használhasson 
stb. ))  —  röviden  s  oly  világosan  mint  lehet:  hogy  az 
adófizető  nép  halkkal  azon  erkölcsiségre  emeltessék  s 
a  jobban  fáradozó  és  iparkodó  test  és  észbeli  töreke- 
désinek  azon  bizonyos  és  bátorságos  jutalmát  is  nyerje, 
melyek  nélkül  akárki  mit  mond,  egy  ország  sem  emel- 
kedhetett ki  eddig  s  egy  se  fog  kiszabadulni  a  közép- 
szerűség s  alacsony  állás  szomorú  köreibül  soha! 

Azon  közmondás  «gazdag  paraszt  teszi  a  gazdag 
földesurat))  honunkban  nem  mindég  teljesül  be,  sőt  mai 
időkhez  többé  nem  illő  feudális  létünk  következésében, 
mint  igazság,  szinte  sehol  sem  áll ;  mert  a  birtokosra 
nézve  ideig-óráig  csaknem  mindenütt  hasznosb  a  lel- 
ketlen puszta,  mint  a  népesített  határ.  Azonban,  ezen 
most  említett  közmondás,  mely  valóban  talpigazságon 
alapul,  nem  azért  válik  köztünk  hasztalan  állítássá,  mert 
valami  hiányt  rejt  magában,  hanem  azért  nem  illik 
mostani  helyeztetésünkre,  mert  jobbágyaink  vagy  nem 
birják  igazán  jól  magokat,  hanem  csak  a  mi  képzele- 
tünkben ;  vagy  nem  birják  jól  magokat  oly  módon,  mely 
a  földesúrnak  is  hasznos  lenne,  azaz  nem  birják  közön- 
ségesen magokat  szorgalmasb  industriájok  után  jól, 
hanem  csak  tágas  mezeik  és  számos  marháik  követke- 
zésében s  így  természetesen  jobb  s  gazdagabb  létök 
sem  uroknak,  sem  az  országnak  sok  hasznot   nem  hajt. 

A  magyar  szántóvető  közönségesen,  komoly  férfiú- 
sága  következésében,  nem  törekedik  úgy,  mint  sváb 
vagy  szász  szomszédja  némely  életjavak  megszerzése 
végett  —  s  így  se  maga  nem  birja  magát  oly  jól,  se 
földesurának,  se  a  községnek  nem  oly  hasznos  jobbágya 

s  embere,  mint  az.  De  cbbül  nem  az  következik :  hogy 
a  magyar  földmíves  régi  s  részint  mostani,  semmit  vagy 
igen  keveset  óhajtó  s  így  igen  keveset  szemfüleskedő 
henye  apathiájában  hagyassék,  hanem,  hogy  renyheségi 
hajlandósága  miatt  inkább  a  legnagyobb  inger  s  azon 
magusi  erejű  indítóok  használtassék,  mely  más  orszá- 
gokban, mint  a  tapasztalás  mutatja,  oly  csudákat  művelt, 
hogy  azokon  alig  bámulhatni  elegendőleg  s  melyek 
következésében  p.  o.  Britannia,  esztendőnkint  szinte 
8  millió  mázsa  vasat  készít,  j  és  fél  millió  mázsa  gyap- 
jút, 2  millió  pamutot  és  számtalan  ilyest  varázsol 
leghasznosb  s  kellemesb  mindenfélékké ;  míg  mi  tán 
200  ezer  mázsa  töredékeny  vasat  se  tudunk  clőállítni, 
egy  kis  durva  posztót,  pamutbul  s  egyébbül  pedig  a 
semmihez  igen  közcljárót  készítgetünk  stb. 

A  belső  comsumtio  birja  a  közönséget  a  lehető  leg- 
jobb s  gazdagabb  létre ;  hogy  pedig  a  legnagyobb 
rész  az  élet  legszükségesb,  nem  különben  legkellemesb 
javait  fogyasztani  forrón  kivánja  s  azon  k'vánatnak  eleget 
is  tehessen,  elkerülhetlenül  szükséges  mint  conditio  sine 
qua  non  :  hogy  minden  statusbeli  —  személyes  függet- 
lensége s  vérébe  mélyen  rejtett  s  gyökerezett  nemzeti- 
sége leöltése  nélkül  - —  állati  vadságát  hagyja  el  s  józa- 
nabb philosophia  alapjain,  mely  keresztény  vallás  által 
megtisztult,  fejthesse  ki  halhatatlan  emberi  méltóságát. 

Érrül  pedig  nem  is  álmodhatni  abizonyos  s  bátor- 
ságos birtok  s  azon  lehetőség,  sőt  hihetőség  nélkül : 
hogy  fáradozási  után  határtalanul  jobban  bírhassa  ma- 
gát.»  S  erre  módot  nem  nyújthat  senki  más  a  földes- 
urakon s  tehetősbeken  kívül. 

Ezen  utolsóknak  kell  tehát,  részint  a  sziv  ösztöne  s 
még  inkább  az  ész  tanácsa  szerint  önmagokon  nemes  — 
vagy  ha  egyenesen  ki  akarjuk  mondani  —  józan  diadal- 
mákat  nyerni,  tudniillik  :  ((az  ország  terhének  egy  részét 
vállaikra  venni  s  így  a  szántóvető  sorsát  könnyítni  s 
méltóságát  felemelni.)) 

Valóban  nem  gondolhatni  át  belső  megilletődés  nél- 
kül más  nemzetek  reformatióinak  philosophiáját  s  mily 

csudálatos  utakon  s  mily  számos  keserű  epedések  s 
gyászos  történetek  kisérésével  tetszik  az  isteni  gond- 
viselésnek az  embereket  boldogságukra  vezetni,  kik 
buta  hevökben  s  egymáselleni  kajánságik  s  üldözéseik 
közt  mindaddig  szokták  lábaikkal  tiporni  önhasznokat 
és  szerencséjüket,  míg  vagy  kegyetlenségeikben  s  vér- 
ontásaikban  kifáradván,  vak  véletlen  által  tűnik  fel  köz- 
tök a  szent  igazság  s  annak  áldása,  vagy  lelki  tehet- 
ségeik emelik  őket  a  jobblétel  s  bátrabb  s  boldogabb 
élet  körei  közé. 

Britannia  s  Francziaország  vérzivatarjai  mit  bizonyít- 
nak  egyebet,  mint  ((szegénység  miatti  megvívást ?»  mert 
mind  azon  borzasztó  convulsiók,  melyek  egy  s  más 
országot  oly  fertelmesen  megráztak,  mi  egyébbül  vet- 
ték eredetüket,  mint  abbul :  hogy  a  tehetősb  rész, 
mely  hatalommal  volt  felruházva,  a  haza  minden  terhé- 
nek vitelét  az  alacsonyabb,  de  a  hazafiak  nagyobb  részin 
akará  mindig  hagyni,  a  mit  ez  végkép  tűrni  és  szenvedni 
nem  tudott  s  nem  akart  s  elvégre  rablánczait  ketté 
törte,  azoknak,  kik  őket  úgyszólván  fogva  tartották, 
legnagyobb  ijedtökre  s  ideigleni  károkra  tagadhatatlan, 
de  egyszersmind  legnagyobb  valódi  hasznokra  s  mai 
tartós  jó  létekre  is  ;  mert  ezen  kényszerített  változások 
következésében  ők  most  határ  nélkül  s  minden  tekin- 
tetben jobban  birják  magokat  s  boldogabbak,  mint  régi 
helyezetekben  lennének,  melyért  annyit  fáradtak  s  har- 
czoltak  s  melynek  további  fentartása  végett,  legnagyobb 
szerencséjö'kre,  a  csatát  elvesztették! 

Hogy  Britanniában  hajdan  a  privilegiált  földesúr 
készebb  volt  inkább  vérét  ontani,  mint  feudális  alkot- 
mányábul  egy  hüvelknyit  is  engedni  —  a  minek  követ- 
kezésében, ha  t.  i.  józanabb  intézkedésre  nem  kény- 
szeríttetett volna,  ma  szintoly  szegény  s  tehetetlen 
lenne,  mint  mi  vagyunk  —  azt  minekünk  igen  természe- 
tesnek s  megbocsáthatónak  kell  látnunk  s  Ítélnünk ; 
mert  mi  se  kívánkozunk  az  elavult  rozsdás  systema 
bjlincseibül  kiszabadulni,  ámbár  mi  példahasználás  által 
igen  is  jól  s  minden  bizonnyal    tudhatjuk  —  s  ha  nem 

tudjuk,  csak  önhibánk  —  mily  valódi  léteire  s  eleven 
életre  juthatna  hazánk  «minden  honbelink  felszabadí- 
tása s  polgári  jusokban  részesül  hetese  által. »  Az  angol 
előtt  példa  nem  volt :  hogy  valljon  mit  szülne  az  alkot- 
mány egyenlő  kiterjesztése  az  ország  minden  lakosira ; 
s  azért  ha  ott  hajdan  az  előitéletekkel  teljes  földesúr 
önkényesen  jobbágyinak  concessiókat  egyben  s  más- 
ban tenni  nem  akart,  s  arra  őtet  végre  önléte  miatti 
aggódása  kényszeríté,  van-e  annál  természetesb  ?  — 
mint  valóban  nincs  természetlenebb  :  hogy  mi  ily  nyil- 
vános útmutatásokat  nem  csak  nem  követünk,  de  még 
jobb  felvilágosításával  s  kifejtésével  se  foglalatoskodunk, 
sőt  azokrul  hallani  se  szeretünk,  jóllehet  egész  exis- 
tentiánk  homokon  alapul. 

Ki  a  külföld  mai  állapotját  s  némely  vidéknek  mos- 
toha fekvése  mellett  még  is  bámulásra  méltó  virágzását 
ismeri  —  mely  progressive  terjed,  —  s  aztán  hazánk 
szomorú  állását  tekinti,  s  hogy  mindenekben  századi 
távolságban  kullog  más  nemzetek  után  ezen  föld,  mely 
kimeríthetlen  szendergő  kincseket  rejt  ölében  —  akkor 
valóban  a  legéletrevalóbb  is  elszomorodik,  a  legerősb 
is  elgyengül  —  kivált  ha  átgondolja  :  hogy  nem  csak  a 
tudatlan,  de  még  a  tudományosb  rész  is  minden  gyöke- 
res előmenetel  s  javítás  ellen  szegül  —  s  jobbára  por- 
ban vagy  mocsárok  közt  senyvedő  jószágit,  üres  ládáját 
s  azon  boldogító  praerogativáját,  — hogy  igen  k^vésbül 
semmit  se  kell  adóznia,  midőn  egyéb  képviselői  jusa 
alig  van,  —  oly  vitézi  hévvel  s  bajnoki  állhatatossággal 
védelmezi,  —  melyekkel,  ha  józanra  fordíttatnának,  leg- 
nagyobb csudákat  lehetne  vinni  végbe,  - —  hogy  ész- 
tehetség, példa  s  a  természet  örök  törvényei  alig  kap- 
hatnak a  sok  szívköd,  hiúsági  gőzölgés  s  elmesetétség 
közt  napvilágra  I 

A  tudatlan  egyoldalú  s  mindég  idehaza  ülő  azt 
hiszi  s  rá  esküdne,  hogy  a  külföld  minket  csudálva  iri- 
gyel s  csak  iVlagyarország  van  eszében  —  úgymint 
sok  falusi  lakos  maga  ismeretlen  kis  határát  igen  hí- 
resnek s  ön  tetteit   s   törekedésit  világszertieknek  véli. 

Széchenyi  István  gr.  ).  11 

A  tudományosb  ellenben  elismeri  civilisáJtabb  or- 
szágok elsőségeit,  s  mint  tapasztaljuk,  honját  kerüli  s 
rendszerint  azokban  tartózkodik;  minden  hazai  válto- 
zástul  pedig  úgy  retteg,  hogy  inkább  régi  hátramara- 
dásában, bár  mi  utálatos  legyen  is  az  előtte,  kivánkozik 
megmaradni,  és  szemét  a  jövendő  előtt,  hol  rózsaszinüt 
nem  sejdít,  behunyván  azt  rebesgeti  :  ((Boldog  a  mai 
gallus,  angol,  ki  már  átesett  a  crisisen  s  most  annak  csak 
áldásit  tapasztalja ;  de  bezzeg  nem  volt  ám  az  ki  akkor 
élt !  maradjon  minden  veszteg,  míg  élünk,  forduljon  meg 
akkor  a  világ,  ha  mi  már  nem  vagyunk  többé.)) 

S  nem  így  okoskodik  c  jobbára  a  kicsinosodott  s 
előre  tekintő  rész?  S  nem  ezen  egy  rettentő  crisistül 
rettegés-e  legnagyobb  gátja  lehető  tökéletesülésünknek? 
Semmi  egyéb,  meg  kell  őszintén  vallani,  de  azt  is  egy- 
szersmind: hogy  minden  rettegősködésünk  kirekesztő- 
leg  csak  éretlen  képzelgésünkbül  származik;  holott 
hatalmunktul  függ  ((legkisebb  mozgás  és  veszély  nélkül 
épen  oly  magasra  hatni,  mint  a  nálunk  régibb,  de  épen 
azért  kevesb  tapasztalású  nemzetek  csak  sok  évi  vé- 
rengző zendületek  s  küzdelmek  által  juthattak. » 

Ugyan  hol  alapodik  annak  igazsága :  hogy  halálos 
betegség  nélkül  igazi  férfiságra  nem  fejlődhetni  ki  — 
dússá  nem  lehetni  előleges  bukás  nélkül  —  erényessé 
nem,  bűnhődés  s  töredelem  híjával,  —  józanná  nem, 
eszelősködés  nélkül,  —  igazságossá  nem,  kényszerít- 
lenül  ?  stb. 

Vaccina  feltalálása  előtt  mennyivel  nagyobb  számú 
kisded  hala  meg  mint  most;  de  azért  mert  sok  szülő 
tudatlanságában  több  gyermekét  veszté  el  himlőben, 
minekelőtte  vaccinához  nyúlt  volna,  nem  az  következik: 
hogy  minekünk  is  több  gyermeket  kell  föláldoznunk  s 
ily  szomorú  crisisen  átesnünk  utóbbi  magzatink  meg- 
mentése végett;  hanem  hogy  mi  újabbak  s  így  több 
tapasztalásuak  legkisebb  crisisen  se  vagyunk  kénytele- 
nek átvergődni,  hanem  minden  gyermekinket  elsőtül 
utolsóig  a  természet  örök,  habár  titoktele  törvényei 
szerint   a    himlőtül    megóhatjuk.    Újabb    időkben   több 

függőhid  bomlott  el  s  még  több  gőzhajó  pattant  szerte; 
de  azért,  mivel  általok  annyi  veszté  már  életét,  —  s 
most  mind  a  hid,  mind  a  gőzhajó  tűrhető  bátorságú 
létre  kapott  —  nem  az  következik:  hogy  minekünk  is 
szintazon  crisisen  kell  átesnünk  s  így  bizonyos  számú 
magyar  kénytelen  hiddal  leomlani,  vagy  gőzzel  levegőbe 
repülni,  minekelőtte  bátorságos  függő  hid  s  gőzhajó 
hazánkat  is  diszesíthetné  ;  hanem  hogy  minekünk  nem 
kell,  ha  eszünk  hasznát  akarjuk  venni,  mindezeket  A-nál 
kezdenünk,  s  experimentumok  által  időt  vesztenünk  s 
végre  magunkat  éppen  azon  crisisekbe  kevernünk,  me- 
lyektül  annyira  rettegünk  s  méltán  —  hanem  inkább 
más  nemzetek  tapasztalásit,  mely  próbák  világiak  s  az 
egész  emberiség  sajáti  —  kell   hasznunkra   fordítnunk. 

Minden  egyébbel  szint  így  van.  S  éppen  azért,  mivel 
a  mai  felvilágosított  s  jobbadán  a  vak  eset  által  oly 
hatalomra  emeltetett  angol  mosolygva  tekint  azon  időkre 
vissza,  melyekben  őseit  a  legelők  elválasztására,  limita- 
tiók,  czéhek,  dézma,  robot  eltörlésére  s  egy  és  más 
concessiókra  —  melyek  következésében  Albion  szigete 
világunknak  úgy  szólván  középpontja  —  nem  annyira 
eszök  s  belátásuk,  mint  kénytelenség  birá,  —  minekünk 
nem  kell  azon  valóban  nevetséges  s  végre  szánakozást 
indító  s  legnagyobb  bajokat  szülő  újhuzásokon,  egyet- 
nemértéseken,  viszongásokon,  egymásellentiségeken  stb., 
melyek  az  angol  történetek  rajzait  sok  éveken  által 
annyira  eldisztelenítik,  —  keresztül  szomorkodnunk, 
((Hanem  hogy  minekünk  ránk,  gyermekinkre  s  honunk 
minden  lakosira  nézve  legszentebb  kötelességünk :  ön- 
kényesen s  így  minden  zavar  nélkül  állapotunkhoz  s 
hazánkhoz  alkalmaztatva  azon  ideigóráiglani  áldozato- 
kat tenni,  melyeknek  más  nemzetek  előmeneteli ket 
köszönheti  k.j> 

Lehetne  mondani,  kétséget  nem  szenved:  ((Ugyan 
mért  kellene  álladalmunkat  s  régen  gyökérre  kapott 
intézetinket  új  formákkal,  új  törvényekkel  toldani,  mért 
új  utat  nyesni  oda,  hol  már  tágas  szabad  járást  látunk  ?d 
De  erre  nem  kész  e  a  czáfolhatatlan  felelet?  Mit  bizo- 

nyit  a  jelenlét?  Szegénységet,  hátramaradást  s  itt  ott 
szinte  penész  és  rothadás  jeleit. 

Ha  szent  István,  szent  László  s  Kálmán  fejdelmink 
törvényei  a  nemzet  gyermeki  korát  ápolgaták  is,  s 
Nagy  Lajos  a  serdülőt  nagyobb  ismeretekre  készíté, 
minden  intézetik  még  is  mily  felette  különbözők  az 
1729-diki  törvényektül  s  mily  szükségesek  voltak  ezen 
újabb  idei  józan  újítások  arra,  hogy  lelki  fejlődésünk- 
ben csak  annyira  is  juthatánk,  hová  nagy  nehezen 
érkeztünk? 

A  XI.  s  XlV-ik  század  törvényei  elégtelenek  s  hibá- 
sak voltak  a  XVll.  század  szükségeire,  s  így  a  XVU-ik 
századiak  elégtelenek  s  hibásak  a  XlX-ik  századéira, 
úgymint  minden  bizonnyal  mai  napokban  —  habár  a 
bölcseség  serlegét  legutolsó  cseppig  kiürítnők  is  — 
nem  fogunk  hazánk  javára  s  díszére  mindent  oly  józa- 
non elintézhetni,  hogy  azon  utóink  koron-  s  fokonkint 
határtalanul  ne  javíthatnának  még,  mert  a  lehető  leg- 
nagyobb tökéletesülés  csak  jövendő  s  boldogabb  nem- 
zetségek sajátja!  És  éppen  azért,  mert  hazánk  s  alkot- 
mányunk a  legszomorúbb  helyeztetések  közt  s  a  leg- 
sarkalatosb  változások  által  se  bomlott  meg,  sőt  mai 
időkben  százszorta  boldogabb  mint  a  régi  zavarban  és 
setétségben  volt,  —  éppen  azért  a  legnagyobb  újítások 
által,  ha  józanok,  ma  se  fog  megrendülni,  hanem  mind 
erősbrc  s  tartósbra  fejtekezni. 

Ha  az  időhez  s  a  század  szelleméhez  illő  változások 
s  újítások  által  hazánk  java  s  boldogsága  még  akkor  se 
szenvedett  csorbát  —  s  ma  mindnyájan  határtalanul 
boldogabbak  s  bátorságosb  helyeztetésüek  vagyunk, 
mint  elődeink!  —  még  akkor  se,  mondom,  midőn  tudo- 
mányi súlyunk  s  lelki  fejlődésünk  oly  alacsony  lépcsőn 
állott,  s  a  királyi  székben  Péter,  Aba  Samu,  11.  Lajos 
ült  —  hazánkat  török  birta  —  a  nemest  Caraffa,  s  az 
eperjesi  szék  itélte  —  ha  mind  ezek  s  több  ilyesek 
által  se  szenvedett  csorbát,  melyeknél  fogva  úgyszólván 
a  múltért,  mostért  s  jövendőért  bünhödénk  nagy  rész- 
ben :  —  miként  retteghetünk  mai  napokban  az  Istenért, 

hogy  úgy  mondjam,  azon  áldásoktul,  melyek  szeretett 
fejdelmünk  atyai  gondviselése  és  számos  bölcs  hazánk- 
fiai férfias  tanácskozásai  élesztő  kútfőibül  honunk  vidé- 
kire áradni  fognak? 

Mi  fejdelminknek  engedelmeskedünk  s  utolsó  pihc- 
netig  hív  jobbágyi  vagyunk,  ez  megismertető  jelünk, 
ez  ősi  szokásunk  —  de  csak  olyant  hordozunk  igazán 
szivünkben,  ki  hatalmas  urunk,  de  egyszersmind  kegves 
atyánk  is,  mint  mai  fejedelmünk.  A  király  dísze,  ha- 
talma és  dicsősége  ellenben  nem  alapul  tudatlanokon, 
szegényeken,  elkorcsosultakon  s  rabszolgákon  uralko- 
dás által. 

S  ime  itt  jelen  meg  lehető  jobb  s  bátrabb  lételünk 
legbiztosabb  garantiája!  melyet  részemrül  törvényes 
és  szeretett  királyunk  igazság-szeretetiben,  erős  lelki- 
ben s  rólunk  való  atyai  gondoskodásában  találok  fd 
egyrészrül,  —  másrészrül  pedig  a  magyarság  nemes  ki- 
fejlődésében, —  mert  híjába,  nem  lehetünk  más  nemzet- 
béliek  önbecsünk  elvesztése  nélkül,  —  azaz  önerköJcsi 
súlyunkban  keresek  mindég. 

Ezt  tágítsuk,  ezt  szaporítsuk  tehát  minden  módon, 
minden  úton,  mert  ez  védangyalunk.  Csinosítsuk  értel- 
minket, terjesszük  tapasztalásinkat,  keressük  fel  a  tu- 
dóst, társalkodjunk  az  elmetehetőssel,  nagyobbítsuk 
könyvtárinkat,  jutalmazzuk  a  tudományokban,  művésze- 
tekben fáradozót,  haladót  —  üljünk  kocsira,  szálljunk 
hajóra  s  nézzük  a  világot  —  s  emeljük  hazánkat  dicsőbb 
nemzetek  sorába ! 

De  mind  ezekrül,  drága  olvasóm !  mindaddig  le  kell 
mondanunk,  sőt  álmodnunk  se  szabad,  míg  szegény- 
ségünk a  tudatlanság,  előitéletek  s  balvélemények  közt 
valódi  szolgaságban  fogva  tart  bennünket.  Pénzünk  s 
valóságos  tehetségünk  pedig  addig  soha  se  lesz,  míg  a 
hitel  lábra  nem  áll  hazánkban. 


Gróf  Széchenyi  István. 


VÉGSZÓ. 

Ha  ezen  előadott  tárgy  értelmét  s  több  elágozásit 
csendes  vérrel  átgondolom,  senki  sem  érzi  s  nem  tudja 
jobban  mint  én,  mily  különféle  s  nem  mindenkor  leg- 
kellemesb  benyomásokat  okozand  a  közönségre.  Jóaka- 
róim száma  kevesedni,  rosszakaróimé  nőni  fog,  s  így 
rám  nézve  fáradozásom  láthatólag  több  kárt  hozand, 
mint  hasznot.  Lesznek  ellenben,  ha  bár  kevesen  is, 
olyanok,  remélem,  kik  lelkem  és  szándékom  tisztaságát 
elismerendik  ;  —  lesz  továbbá  egy  bizonyos  valami  leg- 
belsőmben,  a  mi  túl  fogja  élni  az  előitéletek  s  balvéle- 
kedések múlandóságát.  —  Azok  hajlandósága,  —  mert 
korántsem  érzem  magamat  elég  erősnek  egyedül  is 
ellehetni  a  világon  —  lélekisméretem  csendé  s  azon 
remény :  (desz  egykor  haszna  munkálkodásimnakD  min- 
den jutalmam. 

A  hazaszeretetet  sokan  úgy  képzik,  mint  Ámort,  be- 
kötött szemekkel,  így  hátramaradást,  hibát  nem  Játhat- 
nak, míg  a  sűrű  kendő  homlokuk  körül ;  ha  ez  egyszer 
leesik,  minden  báj  is  egyszerre  megsemmisül.  A  hon 
igaz  szeretete,  vallásom  szerint  valamely  nemesb  s 
állandóbb  gerjedelmek  tartalma,  nem  vak  szerelem,  s 
azért  nincs  is  oly  változó  phasisok  alá  vetve,  mint  azon 
magusi  de  még  is  tökéletlen  érzés,  mely  csak  nyomorú- 
ságunkra emlékeztet,  midőn  pillantatokig  félistenekké 
magasít  s  megint  minden  szép  vágyik  mellett  is  porba 
gázol. 

Ha  mindent  nem  dicsérek  hazámban,  abbul  foly : 
mert  hazámhoz  nem  oly  gyenge  kötelék  csatol,  mint 
valaha  Venus  fiát  Psychéhcz  —  «a  világosság  hija.»  — 
Ha  anyaföldünk  mocsárit,  kopárságit  említem  s  nem 
dicsérem :  hazaszeretetbül  ered ;  mert  inkább  viruló 
kerteket  kívánnék  ott  szemlélni,  hol  ma  vadkacsa  s  vad- 
lúd, vagy  homok  és  por.  Ha  előítéleteket  megtámadni, 
balvélekedéseket  gyengítni,  oszlatni  s  a  tudatlanság 
sokszori  büszke  szavát   nevetséges   hanggá    iparkodom 

változtatni :  hazaszeretetbül  cselekszem  ;  mert  soha  sem 
hihetem,  hogy  előitélet,  balvélekedés  s  tudatlanság 
alapja  lehessen  egy  nemzet  előmenetelének  s  boldog- 
ságának. Ha  itt  amott  az  elaljasodást,  romlottságot  s 
rothadást  keserű  szavakkal  festem :  honom  imádásábul 
teszem  ;  mert  ily  nyavalák  ellen  csak  a  corrosiv  szert 
tartom  használhatónak.  Ha  végre  hazánkban  mindent 
tökélctesb  létre  óhajtok  emelni,  a  középszerűnek,  mely 
ocsmánnyal  rokon,  gyülöletébül  származik,  s  kivált 
azon  középszerű  gyülöletébül,  mely  hazánk  fényét 
homályosítja.  Legyenek  egyéb  nemzetek  hátramaradá- 
sukban megelégedtek,  ne  vágyjanak  előre,  magasbra  — 
nem  gondom ;  de  köztünk  csak  az  melegítheti  szivemet 
édesen :  ha  az  Isten  legszebb  ajándéka  ((az  emberi  ész, 
mind  nagyobbra  emeli  királyunk  hatalmát  s  hazánk 
díszét.))  Csak  az  teheti  éltemet  előttem  kedvessé,  ha 
mostani  már  úgy  is  szép  helyeztetésünkbül  mind  ma- 
gasbra lépni  keresünk  erőt  magunkban,  melyet  bizo- 
nyára találunk  is. 

Szándékom  tiszta  —  mondásim  azonban  helyesek-e, 
az  más.  Ezeket  makacsul  pártolni  nem  akarom ;  mert 
igen  jó]  tudom :  mi  nehéz  legjobb  akarattal  is  jót  al- 
kotni, és  az  ahoz  vezető  módokat  megfoghatólag  előadni. 

De  javallatim  nem  kötelezők,  s  így  azokat  el  is  lehet 
fogadni,  ha  jók ;  s  még  könnyebben  visszavetni,  ha 
rosszak.  Magamat  hazám  igen  kis  szolgájának  tartom ; 
de  azt  hiszem,  hogy  a  legkisebbnek  is  vannak  nagy  és 
számos  kötelességi.  S  így  ha  egyet  mást  érintek,  vagy 
emlékezetbe  tüntetek,  azt,  ha  jól  megfontolja  tettemet, 
rossz  néven  senki  se  veheti.  Ha  valamely  hiv  szolga 
urát  eszmélteti  ((Idő  volna  már  valamire,  —  egy  és  más 
neki  ártalmas,  egyéb  pedig  igen  hasznos  lenne)),  azért 
az  igazságos  úr,  ha  eleinte  forró  vére  miatt  elveszti  is 
béketürését,  s  kemény  szavakkal  fogadja  szolgájának 
sokszor  tán  untató  s  kellemetlen  jelentésit,  még  is  meg- 
vallja végre  :  ((ezen  hivnek  sokat  köszönhetek,  bár  javai- 
latit  nem  fogadtam  is  el  mindég,  de  szándéka  becsü- 
letes volt.)) 

Nekem  ugy  látszik  —  s  tán  minden  csalódás  vagy 
őnkecsegtetés  nélkül  —  ^'Ogy  külföldön  tett  többszöri 
utazásim,  helyszinen  szerzett  tapasztalásim,  és  sok  jeles 
emberekkel  gyakorlott  társalkodásim  által  egyrül  más- 
rul  világosb,  kiterjedtebb  s  több  oldalú  értelmem  lehet, 
mint  sok  más  nem  oly  kedvező  állapotban  voltaknak ; 
s  így  azt  bátorkodom  remélleni :  hogy  e  munkában  elő- 
terjesztett s  a  mindennapi  vélekedéstül  eltávozó  jegy- 
zésimet  honunk  valódi  jóakarói  rossz  néven  nem  veen- 
dik ;  mert  azokrul  említést  kirekesztőleg  azért  tevék, 
mivel  használni  kivánok. 

Egy  csillagász  régi  cselédje  —  ha  nem  tudja  is 
egyébaránt  a  mathesis  legegyszerűbb  törvényeit,  — 
csillagvizsgálásban  t.  i.  miképpen  kell  a  műszereket 
állítni,  felkészítni,  forgatni  stb.  még  is  nagyobb  hasz- 
nunkra leend,  mint  valamely  más  igen  erős  mathematicus, 
ki  nem  jártas  ilyesekben.  Senki  se  magyarázandja  go- 
rombaságra, ki  igazságos,  ha  ily  szolga  forgolódik  s 
mesterkedik  leginkább  a  toronyban,  meit  kiki  azt  fogja 
mondani  :  ((Természetes,  annyi  esztendő  alatt  valami 
csak  ragadhatott  rá. »  S  így  velem!  Ha  némelyeket  lát- 
tam, tapasztaltam  s  eredetök  s  forrásiknál  szemléltem, 
a  mit  mások  nem  tapasztalhattak  —  azért  nem  azt  álli- 
tom,  hogy  nekem  több  érdemem  van  mint  másoknak,  — 
hanem  hogy  körülállásim  sok  másokéinál  kedvezőbbek 
voltak,  s  hogy  azokat  kötelességem  szerint  használni 
törekedvén,  itt  amott  rám  is  ragadhatott  valami. 

Az  nem  tud  pirulni,  ki  azzal  dicsekedik,  hogy  több 
tudománya  vagy  több  pénze  van,  mint  felebarátjának  ; 
de  szinte  egyenlő,  sőt  még  nagyobb  hiba,  egyet  s  mást 
a  közönség  java  elől  eltemetni.  —  Megvetést  érdemel 
azon  dús,  kinek  erszénye  csak  önkéjei  elégítésére  van 
nyitva  ;  s  a  közjó  előmozdítására  mindég  zárt ;  —  úgy 
szánakozást  vagy  dorgálást  érdemel  az,  ki  sértés  félel- 
mébül  vagy  egyéb  mellékes  szempontokbul  tudományit 
s  tapasztalásit  elássa  hazafiai  elől. 

Sok  szerénységi  köpönyeg  alá  bújik,  hogy  ő  ezt  s 
amazt   inkább  tudósbakra,  bölcsebbekre  hagyja,  midőn 

igazán  azért  nem  avatkozik  a  dologba,  mert  vagy  nincs 
bátorsága,  vagy  tüsténti  önnyereségét  nem  látja  belőle. 
Ki  pedig  a  közönségnek  akar  használni,  legelső  köte- 
lessége magárul  egészen  elfelejtkezni.  S  ki  ezt  nem 
cselckheti,  nem  is  lesz  soha  valódi  hasznos  embere 
hazájának. 

Gyermekek  boldogságaért  fáradozni,  s  éltök  tavaszá- 
ban tőIök  megfosztatni  —  olyat  imádni,  ki  gyűlöl  — 
hivnek  tartott  baráttul  megcealatni :  szívrepesztő  kínok; 
de  tűrhetőbbek,  mint  minden  hazánkfiaituj  kárhoztatni, 
elhagyatni ;  s  még  ily  áldozatra  is  késznek  kell  lenni 
az  igazán  lelkes  hazafinak.  Curtiust  szoktuk  említeni, 
mint  a  honszeretet  legfényesb  képzeltét;  s  mi  nagy 
volt  tette?  Tán  gyűlöletes  életét  legszebb  halhatatlan- 
ságért egy  ugrással  elcserélni,  mi  nag^'  mesterség  ez? 
Hány  volna  köztünk  magyarok  közt,  kik  ha  oly  tejjel 
nevekedtünk  volna,  mint  Curtius,  s  oly  meggyőződéssel 
birnánk,  mint  ő,  ((hog^'  halálunk  használí,  inkább  ma 
ülnénk  a  bátor  szürke  derekára  mint  holnap;  de  nálunk 
több  s  nemesb  hazafiság  kell  .  .  .  hol  sokszor  tanú 
helyett  zordon  magány,  dicséret  s  taps  helyett  fanyar 
visszavonulás,  elhidegülés,  s  egy  részrül  tán  gyűlölet, 
másikrul  veszély!  Mi  nehéz  félórára  valamiért  felhe- 
vülni ?  de  esztendőkig  tűrni  lelki  sérelmet :  éhez  kell, 
a  szó  legsúlyosb  értelmében  —  férfiú. 

Csak  ezek  szerint  is  látja  az  olvasó :  hogy  igen  is 
jól  tudom,  miben  fáradozom  s  mit  várhatok.  Előre  el 
vagyok  készülve  a  rossz  hazafi  nevezetre ;  mert  átaljá- 
ban  mindent  nem  dicsértem  s  mindent  felhőkig  nem 
emeltem.  Sok  tán  azt  fogja  mondani :  dOcsmányolja 
hazáját.]) 

Két  gazda  közül  ki  cselekszik  józanabbul :  az-e,  ki 
magára  s  másokra  fogja,  hogy  egész  határja  legjobb 
búzaföld,  s  így  vakságában  földei  legnagyobb  részét 
javítás  nélkül  hagyja ;  vagy  az  ki  magában  így  szól : 
Része  birtokomnak  jó  karban  áll,  részét  víz  birja,  becs- 
telen fák  vagy  bozót  fedi,  része  pedig  sovány,  homo- 
kos föld,  s  így  árkokat  kell  vonnom,  irtanom,  ültetnem 

stb.  Melyik  jobb  gazda  e  kettő  közül :  az-e,  ki  még 
hosszúszőrű  juhaival  is  megelégszik  s  azt  gondolja 
minden  bizonnyal,  hogy  már  a  szorgalom  zenitben  áll; 
vagy  az,  ki  kételkedik  s  lassankint  durva  s  olcsó  gyapjú 
helyett  selymest  s  drágát  iparkodik  nyírni ;  —  így  me- 
lyik józanabb  patrióta,  az-e,  ki  azt  mondja :  Be  szép 
azon  sok  mocsár,  mely  hazánkban  van,  mily  jók  s  kel- 
lemesek az  utak,  mily  rendesen  forog  minden,  mily  élet 
s  elevenség  van  a  földművelés  s  kereskedésben,  mennyi 
pénzünk  van,  mi  nagy  híre  Magyarországnak  kün  stb. 
s  így  minden  javítás  ellen  vak  hévvel  kél  ki;  —  vagy 
az,  ki  azon  törekedik,  hogy  mocsár  kaszálóvá,  sülyeteg 
sárárkolat  kemény  úttá,  rendetlenség  renddé  váljon,  — 
hogy  vér-akadozási  helyett  a  haza  szive  új  erőre  kap- 
jon, s  a  legtávulabb  erekbe  új  életet  lövelgessen,  s  a 
külföld,  melynek  nagy  része  létünket  még  nem  is  gya- 
nítja, ha  nagy  fényét  nem  is,  legalább  értékét  s  bel- 
becsét ismerje  el  hazánknak.  Az  első  cselekvőmód  jó 
hazafiság  meg  nem  csalható  jele,  és  szeretetünket  mél- 
tán gerjeszti,  de  haszna  semmi,  kára  pedig  sokszor 
számtalan  ;  másik  cselekvőmód  pedig  józan  hazafiság  s  ez 
hasznot  hajt-e  nem-e?  Nézzük  régibb  nemzetek  év- 
rajzit,  ha  öneszünk  nyilván  nem  teszi  élőnkbe,  hogy  a 
l^i  nem  lát,  soha  sem  használhat,  de  árthat ;  s  csak  az 
hajthat  hasznot  a  k'  ^át.  Vegyük  rendre  franczia,  hol- 
land, német,  angol  stb.  nevezetes  általunk  ismert  haza- 
fiak életét,  s  azt  fogjuk  találni  ;  hogy  nem  a  vak  hasz- 
nál honjának,  hanem  a  szemes,  nem  a  mindent  dicsérő, 
hanem  az  igazmondó. 

« Nevetségessé  teszi  hazáját»  —  ezt  is  fogja  néhány 
pengetni  —  mert  némely  rajzimban  tulajdon  rutalmokra 
fognak  ismerni.  Ezek  ne  gondolják  :  hogy  ők  teszik  s 
alkotják  a  hazát  s  ne  tolják  azt,  a  mi  egyedül  s  egyenesen 
őket  illeti,  a  hazára.  Hogy  a  londoni  vagy  párizsi  cloakok 
jó  szagát  nem  dicsérem,  nem  becsmérlem  azért  egynek 
tisztaságát,  másnak  kellemeit ;  s  hogy  némely  egyes 
személy  rothadását  említem,  nem  hozok  én  az  által 
homályt   hazámra.  Egyébaránt   oly   nagy   egy   nemzet, 

egy  magányos  személy  ellenben  oly  kicsi,  hogy  egyes- 
nek nincs  hatalmában  amazt  nevetségessé  tenni.  Mit 
árthat  a  régi  s  erős  várnak,  ha  valaki  vak  mérgében 
sárt  s  követ  hajít  ellene?  Nem  mozdul  meg  rendületlen 
fala,  s  csak  önerejét  emészti  az  esztelen  megtámadó. 
De  árthatnak  az  apródok  s  még  a  férgek  is  nagy  számú 
sokaságban,  s  ezek  inkább,  mint  minden  egyéb  «őrlik 
meg  erős  gyökerit  a  valahai  kevély  tölgynekí).  Azon 
egyes  személy,  ki  nem  alattomosan  cselekszik,  sőt  min- 
den gondolati  s  szavairul  ig^'ekszik  lerázni  a  homályt 
és  kétest,  s  minden  tetteirül  félrevonni  a  fátyolt  s  lep- 
leget;  ki  nem  hát  mögött  rágalmaz,  hanem  egyenesen 
szembe  szól,  az  mi  kárt  tehet?  Ha  igaz  a  mit  mond: 
nem  árt,  hanem  használ ;  ha  alaptalan  :  elhordja  a  szél 
s  kicsapongó  elmefuttatásit  elnyomja  a  közértelem  s 
valódiság  súlya.  Én  nem  gyermekekhez  szólok,  kiknek 
lágy  agyvelejökben  az  előitélet  és  sophisma  könnyen 
gyökeret  verhet,  de  férfiakhoz ;  ítéljenek !  Nem  mon- 
dom, hogy  csalhatatlan  vagyok. 

Sok  azt  hiszi,  ki  törvényalkotmányunkat  olyannak 
képzi,  mint  egy  harisnya,  melynek  egész  léte  könnyen 
semmivé  válhat,  ha  csak  egy  szem  oldatik  is  fel,  hogy 
legkisebb  javítástétellel  is  felfordul  minden.  Azt  hitte 
hajdan  az  angol,  a  holland  is;  de  drágán  fizetné  most 
meg,  ha  némely  eszesek  s  mélyebben  gondolkodók 
nem  kényszerítették  volna,  úgy  szólván,  okoskodásik 
terhe  által  a  sokaságot  előitéleti  s  balvélekedésibül  ki- 
gázolni s  javításik  által  szinte  a  félvilág  kincseit  hon- 
jokba  halmozni.  Semmi  sem  áll  csendesen  a  világon, 
még  a  nap  systemák  is  mozognak,  tehát  csak  Magyar- 
ország álljon  s  vesztegeljen  mozdulatlan?  Nem  nevet- 
séges törekedés^é  ez?  Vagy  azt  gondoljuk:  hogy  a 
Lajtátul  Feketetóig,  s  Beszkéd  bérczeitül  Dráváig 
fekvő,  csak  4000  négyszeg  mérföldnyi  tartomány  az 
universum  közepe,  mely  körül  milliárd  világok  forog- 
nak? Istenért!  nyissuk  fel  szemeinket,  vegyük  hasznát 
eszünknek. 

Minekünk    is   mozdulnunk    kell,    akár   akarjuk,   akár 

nem  s  nehogy  hátrafelé  nyomattassunk,  <ilépjünk  inkábh 
előre  /» 

Munkám  tartalmábul  kiki  azt  fogja  látni  :  hogy  a 
végsőségeket  s  túlságokat  gyűlölöm  s  békítés  barátja 
vagyok,  szeretném  a  számos  felekezetet  egyesítni,  s 
inkább  a  lehelő  jól  akarom  elérni  közép  úton,  mint  a 
képzeli  jól,  melyet  tán  csak  más  világon  lelendünk  fel, 
levegő  utakon.  Nem  nézek  én,  megvallom,  annyit  hátra, 
mint  sok  hazámfia,  hanem  inkább  előre;  nincs  annyi 
gondom  tudni  ((valaha  mik  vollunk»,  de  inkább  átnézni, 
((idővel  mik  lehelünk  s  mik  leendünk».  A  mull  elesett 
hatalmunkbul,  a  jövendőnek  urai  vagyunk.  Ne  bajlód- 
junk azért  hijábavaló  reminiscentiákkal,  de  birjuk  inkább 
elszánt  hazafiságunk  s  hiv  egyesülésünk  által  drága  anya- 
földünket szebb  viradásra.  Sokan  azt  gondolják :  Ma- 
gyarország —  voll ;  —  én  azt  szeretem  hinni :  lesz! 

—  aus  manchem  Samenkorn,  das  ein  Vogel 
hintrug,  erwuchs  mit  der  Zeit  ein  Tiald  von 
Bdutnen,   eine  neue  Schöpfung 

Jean   Paul 


JÓAKARÓIMHOZ. 


Számos  példa  előttünk,  mily  ellenkező  benyomást 
tehet  ugyanazon  könyv  különböző  olvasóra.  Ki  azt  ro- 
kon vonzódással  forgatja,  mindent  észrevesz,  mindent 
lát,  a  mit  a  szerző  világosabban  kitenni  nem  tudott, 
vagy  nem  mert ;  a  kétségest,  homályost  lehetőleg  jóra 
magyarázza,  a  hiányokat  kipótolja,  szakadásokat  össze- 
kapcsolja, szóval :  a  szerzővel  oly  módon  bánik,  mint 
barát  baráttal ;  s  valamint  ez  szivesen  tűri  meghittje 
gyengeségeit,  s  annak  csak  karakteri  fő  vonásit  tekinti, 
úgy  nem  néz  amaz  a  munka  egyes  gyarlóságira,  ha- 
nem az  egészről  hoz  Ítéletet  Ki  ellenben  a  szerzőt  — 
habár  tán  sejdítlen  is  —  nem  kedveli,  s  úgyszólván 
azon  czélból  veszi  munkáját  kézbe,  hogy  annak  csak 
hibáit  keresgélje  ki,  közönségesen  sűrű  ködben  mun- 
kálódik ;  igen  közel  állván  a  tárgyhoz,  azt  —  mint  a 
nem  elég  távolságban  lévő  képet  - —  elfogult  szemmel 
s  csak  kitetszőbb  és  élesb  részei  szerint  itéli,  s  így  az 
egésznek  összeköttetése  mindig  homáJyban  vagy  ferde 
világban  marad  szemei  előtt. 

Minthogy  tehát  könyvmegitélésben  részrehajlatlan 
tán  soha  még  senki  sem  volt,  oly  nyájas  és  hajlandó 
olvasókra  van  szüksége  a  szerzőnek,  kiknek  szemeiben 
minden  tárgy  kedvező  színben  tűnik  fel ;  mert  e  nél- 
kül a  legnagyobb  fáradozásnak  sem  lehet  legkisebb 
sikere  is,  s  kivált  ott,  hol  inkább  csak  gondolkozásra 
lehet  ingert  adni,  mint  világosan  szólni. 

Épen  ezen  okból  szentelem  ez  értekezést  jóakaróim- 
nak, igen  jól  tudván,  «hajlandó  érzelmök  nélkül  sem- 
miben sem  boldogulhatok)).  — Tekinteni  fogják  körül- 
ményeinket, melyekben    élnünk   kell ;  átlátni,  mily   sú- 

lyos  s  mégis  mily  szükséges  némely  tárgyakról,  ha 
csak  félig  érthetőleg  is  szólni  már  valahára ;  s  így  nem 
annyira  igazságos,  mint  inkább  barátságos  ítéletüket 
várom,  melyre  támaszkodván,  remélem,  azt  sem  veen- 
dik  rossz  néven,  sőt  megbocsátnak,  ha  az  egész  köny- 
vön keresztül,  szinte  minden  lapon,  csekély  személyem- 
mel találkozandnak ;  de  ezt  kikerülnöm  lehetetlen, 
mert  némi  körülállások  következésében  oly  keserves 
és  szigorú  helyzetbe  vagyok  állítva,  melyből  nem  sza- 
badulhatok ki  semmi  mód  a  nélkül,  hogy  vagy  egészen 
érthetetlen  ne  legyek,  vagy  gondolatim  s  tetteimről 
igen  sokszor  szólván,  a  társasági  szebb  rendet  ne  sért- 
sem meg. 

Ezeket  előre  bocsátván,  magamat  legszívesb  hajlan- 
dóságukba ajánlom,  egyszersmind  kimeríthetlen  béke- 
türésöket  kérem. 


ELŐSZÓ. 


Hitel  czímű  munkám,  mely  csak  kezdete  még  egy  tán 
idővel  általam  tökéletesebben  kimerítendő  tárgynak,  rö- 
vid idő  alatt  sok  fejtegetésre,  gondolatcserére  s  fontolga- 
tásra nyújtott  alkalmat.  Ez  hiúságomat  neveié,  de  való- 
ban nem  azon  okból,  mintha  igen  jól  át  nem  láttam 
volna,  minő  telisded  teli  van  hiányokkal,  hanem  mivel 
előreható  sejdítéseim  pontiglan  beteltek.  A  Hitelről 
szólni  kötelességemnek  tartam,  s  ezt  azért,  mert  vilá- 
gosan fénylék  lelkem  előtt,  mily  előre  ki  nem  számít- 
ható hatalmas  varázszsal  emelné  honunkat  kis  idő 
múlva  boldogabb  létre 

Jl  Hitel  jobb  állása. 

Ily  meggyőződéssel  hallgatnom  s  a  mit  hazánk  ja- 
vára oly  felette  hasznosnak  tartok,  eltitkolnom,  lélek- 
isméretem  szerint  —  mert  vannak  különböző  lélekismé- 
retek  —  igen-igen  nagy  bűn  lett  volna,  s  így  elszá- 
nám  magam  ezen  tárgyról  okoskodni,  habár  Cassandra 
sorsa  várna  is  rám.  Gondolám,  akár  szép  álom,  akár 
valóság  mit  látok,  hiven  elmondom ;  a  hiteli  tárgy  ko- 
moly, csak  végkövetkezeti  mosolygók ;  más  régibb  ha- 
zákban, néhány  egyéb  hasonlóan  kisdedednek  látszó, 
de  hatalmas  rugókkal,  kopár  vidékekből  édent  varázs- 
lóit stb.  Megpróbálom ;  annyival  okosabbak  mint  én, 
miért  nem  próbálák  régóta  már;  miért  kerengnek  fé- 
lénken azon  kútfő  körül,  melyből  bátran  kellene  me- 
rítni  bő  áldást,  mely  hazánk  minden  lakosira  áradna ; 
miért  nem  közlik  tudományikat,  ismeretiket,  tapasz- 
talás'Wqt  r<  közönségcrel :  miért   okoskodnak  kis  körben 

Széchenyi  István  gr.    1.  13 


\AA,  Gtóf  Széchenvi  Ixtván. 

oly  tárgyról,  mely  valóban  sötétségre  nem  szorult,  ha- 
nem mind  bájlóbban  fejlődnék  ki  a  fejedelmi  nap  leg- 
fényesebb sugáriban  ;  miért  várnak  rám,  sokkal  tehe- 
tetlenebbre, mint  ők  ?  stb.  így  tanakodám,  s  gondol- 
ván :  jobb  ha  én  pendítem  meg  a  húrt,  mint  senki,  mun- 
kához kezdek.  Mennyit  fáradtam,  mennyit  munkáltam, 
mennyit  aggódtam  ezen  elhatározás  következésében, 
míg  a  darabolt  munkát  ügygyei- bajjal  összeilleszteni 
tudtam,  azt  valóban  beismerni  szégyenleném,  mert 
magamat  oly  tudatlaiinak  s  el  nem  készültnek  lelem, 
hogy  több  hónap  folyt  le,  mielőtt  csak  azon  igen  egy- 
szerű kérdést  képes  valék  elintézni  magamban  : 

«Mily  formában  s  mily  czím  alatt  bocsássam  vizs- 
gálatimat világra !» 

Kisded  korom  óta  enmagam  s  körülményim  meg- 
ismerése vaJa  vizsgálataim  fő  tárgya,  s  ámbár  e  szép, 
de  silány  tudományban  nem  nagy  előlépéseket  tettem, 
s  mindennap  csalódom:  mégis  úgy  látszik,  igazságom 
volt  a  Hitelt  épen  azon  formában  bocsátanom  közre, 
melyben  a  közönség  kezei  közt  forog.  A  Hitelről 
mondani  való,  ha  minden  okoskodás  kirekcsztőleg  rá 
szoríttatik  s  a  tárgy  Magyarországra  alkalmaztatva  le- 
hetőségig tökéletesen  kimeríítetik,  oly  hosszadalmas, 
oly  szigorú,  hogy  annak  kidolgozására  több  esztendő, 
kinyomtatására  több  kötet,  olvasására  pedig,  ki  kell 
egyenesen  mondanom,  több,  figyelmesb  s  olvasáshoz 
szokottabb  közönség  kell,  mint  a  magyar.  Ha  kevés 
kéz  közt  forog  a  könyv,  úgy  okoskodám,  nem  hasz- 
nálhat, mert  azon  kevesek,  kik  minden  magyar  köny- 
vet megvesznek,  úgyis  tudják  jól,  mily  égő  szükségünk 
van  a  hitelre,  külföldi  könyvekben  pedig  mindazt  bi- 
zonyosan szépen  kimerítve  találják,  a  mit  én  tán  csak 
igen  tökéletlenül  s  felszinleg  érinthetendek ;  hanem 
azokat  kell  olvasásra  gerjeszteni,  kik  mulatságosb  ide- 
gen munkákon,  honi  deák  (?)  törvénykönyveken,  vagy 
kalendáriumon  kívül,  olvasáshoz  eddig  nem  igen  szok- 
tak. Macjamról  ítéltem  a  közönségre,  s  nem  csalatko- 
zám.   Míg   bennem   az   olvasás   kedve   erősb  gyökeret 

nem  vert,  száraz  és  komoly  foglalatú  könyveket  nem 
olvashaték;  elkezdem  ugyan  többször,  de  nem  végez- 
hetvén, elhajítottam ;  míg  végre  kevés  esztendő  múlva, 
legnagyobb  bámulatomra  azokat  nagy  gyönyörűséggel 
forgatám ;  a  képzeletgerjesztő  könyveket  pedig,  me- 
lyek tavasz  éltünkben  pillanatokig  mennyekbe  ragad- 
nak, felületes  s  üreseknek  lelem. 

Nemzeteknek  úgy  vannak  életlépcsői,  mint  emberek- 
nek. Én  magyar  hazámat  igen  fiatalnak  tartom,  s  ifjú- 
ságának több  nevezetes  jelei  közé  számítom  azt  is, 
hogy  arány  nélkül  több  költői  sajátság  s  tehetséggel 
bir,  mely  a  képzelet  forrásából  fakad,  mint  az  Ítélet 
komolyabb  tulajdonival,  melyek  inkább  régibb  nemze- 
teknél fejlődtek  már  ki.  Tapasztalam  néhány  költői 
remekünk  meglehetős  sikerét,  ámbár  azok  is  szebb 
sorsra  valának  érdemesek ;  tudományos  tárgyú  köny- 
veink azonban,  bármily  jók  és  hasznosak  is,  szégye- 
nünkre, «ha  oly  fiatalok  nem  volnánk  még))  közönsé- 
gesen érdemes  szerzőiken  száradtak.  Uj  methodus, 
azaz  nálunk  nem  igen  ismert,  de  más  nemzeteknél  oly 
felséges  következésekkel  jutalmazott  methodus,  lát- 
szott nekem  ily  körülmények  közt,  leghathatósb,  leg- 
czélirányosbnak.  Versekbe  nem  fűzhetem,  úgymint 
Alvari  Qu32  maribus  solumát,  a  hitel  antiköltői  komoly 
tárgyát.  Rendszeres  systematikai  munkát  írni  pedig, 
ámbár  tán  én  is  tudtam  volna  a  nélkül,  hogy  mindjárt 
észrevegyék,  sok  más  szerző  példája  szerint,  mind- 
azon értekezésekből  egyet  összeenyvezni,  melyeket 
angol,  német  stb.  nyelvek  után  ismerek,  tanácsosnak 
nem  tartottam,  előre  tudván,  hogy  azt  dicsérni  ugyan 
igen  sokan,  de  azért  olvasni  mégis  csak  igen  kevesen 
fogják,  valamint  tokaji  borainkat  is  inkább  csak  dicsé- 
rik, ajándékban  édes  örömest,  de  pénzért  csak  ritkán  s 
legfeljebb  néhány  palaczkkint  veszik.  A  szigorú  tudo- 
mányt tehát  több  dózisra  osztám,  s  a  lehetőségig  víg, 
tarka  és  változó  köntösbe  burkolva  kellemesebbé  tenni 
törekedem;  s  így  évenkint  szándékozám  olvasóimat 
mjnd    közelebbre   vezetni    az    előttem  fekvő  s  tán  erő- 

met  felülmúló  óriási  munka  egész  véghatáráig.  Az  első 
kötetben,  melyet  azért  nem  neveztem  a  Hitel  első  ré- 
szének, a  mi  tán  minden  taglalattól  megmentett  volna, 
hanem  csak  egyszerűen  Hitelnek,  mert  ilyesben  előre 
megkötni  magamat  resteltem,  az  első  kötetben,  mon- 
dom, mind  azt  érintem  röviden,  a  mi  utóbbi  rendesb 
s  komolyabb  mintába  öntendő  értekezési m  tárgya  fog 
tán  lenni ;  és  szinte  csak  a  themákat  jegyzettem  ki,  s 
legfőbb  törekedésem  oda  irányzott  :  Istenért  csak 
unalmas  könyvet,  habár  Európa  minden  tudós  társasága 
a  classicitas  biliegét  sütné  is  homlokára,  ne  írjak,  mert 
olyakon  nehéz,  feloldhatlan  anathema  fekszik,  s  hasz- 
nuk nem  nagyobb,  mint  azon  aranyé,  mely  tán  Mátránk 
alatt  rejtezik!  Hézagokat  szám  nélkül,  s  mondhatom, 
készakarva  hagytam,  melyeket  ha  élek,  s  olvasóimat 
nem  untatja  és  számától  el  nem  ijednek,  tán  20  -  30  kis 
kötettel  iparkodni  fogok  lassankint  betölteni.  —  Eczet- 
tei,  választóvízzel,  erősebb  méreggel  pedig  azért  írtam 
sok  helyen,  hogy  néhány  a  közjó  elősegítésére  nehe- 
zen ébredő  hazánkfiait  e^  k^^éssé  kiragadjam  aluszé- 
kony Ságokból,  mint  azt  igen  bölcsen  említi  tisztelt  tag- 
lalom előszava  első  lapján.  Honunk  szebblelkű  asszo- 
nyinak azért  szentelem,  mert  közülök  néhánynak  nyilván 
be  akarám  bizonyítni  az  egész  világ  előtt,  mily  valódi 
mély  tisztelettel  viseltetem  én,  s  velem  az  egész  nemzet 
magyarán  érző  része  irántuk,  ha  néhai  —  szomorú 
mondani !  —  anyanyelvünket  ők  is  ajkaikon  zengetik, 
midőn  keserű  örömmel  láttam  előve,  szegény  könyvem 
mily  kellemetlen  vendég  leszen  sok  magyar  dáma  asz- 
talán, kinek  nemzetségi  s  hitvesi  neve  oly  magyar, 
hogy  azt  külföldi  ki  sem  tudja  jól  mondani  —  átkozott 
könyvem,  melyet  nem  ért,  s  mely  neki  vázul  szolgál,  s 
tán  ösztönül  arra,  hogy  természet  szerint  nevelje  utóit, 
s  ne  úgy  mint  őtet  ártatlant  honfeledett  szüléi.  Indi- 
recte  óhajtottam  nemzetünk  bájlóbb  felére  hatni,  s 
mind  magasb  mind  alacsonyabb  születésüeket  arra 
birni,  ne  hagyják  oda  szép  honi  nyelvünket,  hogy  in- 
kább   idegent   szóljanak    hibásan,  és   sokszor  legizetje- 


nebb  accentussal.  Dilettant  tehetségem  szerint  mindent 
elkövettem  az  álmosak  felcsiklandozására,  rossz  gazdáink 
magokba  térésére,  német  honfiaink,  magyarosítására.  Tük- 
röt tettem  néhány  elébe,  melyben  tisztán  láthaták  nyo- 
morult személyüket,  s  melybe  tán  csak  halálágyokon 
fognak  ismét  tekintni,  —  -  fáklyákat  gyujték  ott,  hol 
gyertyavilág  nem  vala  elég  a  rejtett  mocskokat  kitün- 
tetni, szóval,  mindent  cselekvém,  a  mit  legtisztább 
lélckisméretem  s  legbelsőbb  meggyőződésem  szerint 
honom  s  földieim  hasznára,  sőt  szükségére  betűk  által 
végbevihetni  ítéltem.  S  könyvemet  megáldá  Isten, 
mert  czéljának  megfelelt,  és  számosokat  ébreszte  fel. 
Hanem  hogy  engem  sem  fog  a  közönséges  olvasó 
munkám  elolvasta  után  jobban  kedvelni,  mint  a  kisded 
beteg  a  seb-  vagy  fogorvost  fájdalmas  munkálkodása 
végeztével,  azt  előre  láttam,  de  szándékom  kivitelében 
az  nem  hátráltata,  mert  nem  annyira  magam,  mint  in- 
kább honunk  pártfogóit  s  barátit  kivántam  nagyobb 
számára  nevelni,  s  még  azon  gondolat  is :  tán  úgy  fog 
magyaráztatni  «az  egészet  csak  hiuságbul  eszközlémi) 
azon  szebb  remény  által  csendesüle  el,  hogy  egykor 
tán  mégis  engesztelést  nyerend  azon  hiuságsugta  el- 
szánásom  :  (fsoktul  gyűlölve,  még  többtül  félreértve 
panaszlan  fáradni  a  közjóért)). 

Könyvem  a  sajtó  alul  kiszabadult,  terjedni  kezdett 
s  csak  néhány  hónap  közben,  ismételt  kiadásokban 
több  kézben,  több  ajkon  fordult  meg,  mint  legjobb 
magyar  munkáink  esztendők  folytában.  Valamint  a 
gyomra-romlott  savanyút,  az  éjszaki  szomszéd  égett 
bort  szenvedelemmel  kivan,  úgy  esett  Hitelemnek  a 
csípőst,  nem  mindennapit  s  külön  úton  járót  kedvelő 
közönség.  Sokan  szerzek  meg,  számosan  olvasák  is,  a 
min  magamban  igen  örültem,  de  csak  kevesen  érték. 
A  mi  másokra  volt  mintázva,  kicsapongó  szerénység- 
bű],  vagy  pedig  hogy  rajzi m  tudtom  nélkül  véletlen 
rajok  is  illettek,  magukra  vevék ;  a  mit  egyesekhez 
szóltam,  az  egész  nemzetre  tolák,  s  több  efféle ;  s  így 
olvasó  publicumom  nagy  volt  ugyan,  de  annál  szembe- 

tünóbben  csökkent  hív  s  jóakaróim  vélt  száma.  Hideg 
viszszavonulásuk,  melyet  naponkint  kellé  tapasztalnom, 
igen  fájt  s  búsított,  de  nem  annyira  azért,  mintha  hozzám 
vonzó  hazafiúi  rokon  érzésök  (?)  vesztét  nem  lettem 
volna  mindig  kész  feláldozni  a  közjónak,  hanem  azon 
igen-igen  szomorú  okbul,  hogy  a  régi  példabeszéd  sze- 
rint ((veritas  ódium  parití)  oly  számosan  árulák  el  ma- 
gukat rossz  gazdáknak,  rendben  nem  lévőknek,  tudat- 
lanoknak, hűtlen  honfiaknak  stb.,  kiket  én,  Isten  legyen 
tanúm,  ugyancsak  jó  gazdáknak,  szép  rendben  gyö- 
nyörködőknek, főtül  talpig  csinosultaknak,  anyaföldün- 
ket imádóknak  stb.  tartottam,  s  így  a  hazát  szegé- 
nyebbnek lelem,  mint  gondoltam.  Fájt,  mondom,  még 
pedig  égetőleg  fájt  néhánynak  tőlem  elfordulta ;  de 
nem  magamat,  csak  szegény  hazámat  gyászoltam ! 

Ily  körülmény  s  érzések  közt  léptem  néhány  hiv 
bajtársimmal,  egy  idő-törlötte  minta  szerint,  hazánk 
fővárosában  épült  vizi-házra,  nem  igen  különbözőre 
azokíul,  melyeken  a  régi  kor  hősei  kezdenek  megvíni 
a  habokkal,  midőn  észre  s  ügyre  vevék,  «hogy  viznél 
könnyebb  a  fa>).  —  Úsztam  sokáig,  szenvedtem ;  de 
sokat  tapasztaltam  is  s  annak  idejében,  ha  nyájas  hall- 
gatóim leendnek,  elő  fogom  adni :  hatalmas  Dunánk  a 
helyett,  hogy  most  oly  csekély  hasznunkra  van,  s  hazánk 
nagy  részének  legirgalmatlanabb  ellensége,  ítéletem 
szerint,  mikép  áraszthatna  egylelkü  s  egyszivűségünk 
által  víz  helyett  bő  áldást  magyar  honunkra. 

Hosszas  és  kifárasztó  utambúl  visszatérvén,  ezen 
mellékelt  sorait  vevém  tisztelt  földimnek,  gr.  Desewffy 
Józsefnek : 

J\Jagyon  tisztelt  barátom  ! 

Betegeskedésed  a  török  széleken  vagy  épen  Törökország- 
ban minden  magyart  megszomorított,  és  így  engem  is  — 
noha  taglalója  vagyok  Hitel  czímű  munkádnak-  Ihatni  fo- 
god abból  mint  tisztellek,  és  szeretlek,  mind  a  mellett,  hogy 
igen  sokban  ugyan,  de  még  sem  mindenben  vagyok  veled 
egy  véleményen.  De  mind  ketten  jót  és  hasznost  ak<3runk, 
ez  pedig   a   vélemények   viszonos   súrlódása  nélkül  nem  őr- 

Icdhelik  k'.  Október  végével  már  közkézen  fog  forogni 
munkám,  melynek  ^gy  példányával  kedveskedni  fog  néked 
részemről. . .  Pozsonyban.  Minél  löbb  észrevételekel  fog  szülni 
munkám,  annál  kedvesebben  veendem  azt.  Munkádat .  . .  ne- 
hézség gyanánt  akarta  az  országgyűlésre  adatni  a  követek- 
nek, <^e  megmagyaráztam  neki,  '"'  nehéz  oly  egy  várat 
erősnek  tartani,  mely  nem  ágyúztatik,  azonban  még  kétdés, 
ostromoltad-e  a  régi  fellegvárat  ?  Isten  tartson  meg  hazánk 
javára,  díszére  és  a  jövendőség  boldogulhatására,  a  mii 
teljes  szivéből  kivan  alázatos  szolgád,  és  barátod  gr.  De- 
sewjfy  József,  m.  k-  T^ölt  Szl- Mihályon,  szept.  2^ -én 
/8jo. 

S  mily  jól  esett  oly  kellemetlen  út  után  hazafiúi 
vonzódásának  ezen  szíves  bebizonyítása,  nem  mondha- 
tom, s  kivált  azért,  mert  török  földre  mentem  előtt  a 
tisztelt  gróftól  nem  annyira  irántami  elhidegülést,  mint 
inkább  társaságom  s  munkámróli  szólás  s  értekezés  ke- 
rülését kellé  tapasztalnom. 

Örültem  a  Taglalatnzk  *  előre,  mert  remélhettem : 
aránysúlyba  hozandja  az  idősb,  tanultabb  hazafi  inga- 
tag, eldarabolt  munkámat;  a  veterán  író  fel  fogja  vilá- 
gositni,  a  mit  az  ujoncz  csak  homályosan  s  zavarva 
tőn  ki,  vagy  tán  épen  ki  sem  mondott ;  minden  nyelv- 
ben előforduló  kétértelműségeket,  melyek  a  közönség 
által  többnyire  a  szerző  kárára  magyaráztatnak,  ő  osz- 
latja el ;  szóval  ő  fogja  azon  sok  hiábavalót,  a  mi  mun- 
kámban tán  van,  meleg  s  engesztelő  előadása  által  a 
közönséggel  felejtetni ;  ő  fogja  azon  néhány  helyet, 
hol  hazám  szeretete  engem  fel  nem  kentet  is  költővé 
varázslott,  illustratiói  által  emlékezetre  méltóvá  tenni. 
S  mind  e  szép  reménysejdítések  lelkemet  legédesb 
nyugalomba  ringaták.  Hála  az  egeknek,  —  így  örven- 
dek magamban  —  józan,  indulatlan  elme-vitatások  majd 
eligazítják  s  intézik,  mi  hasznos,  mi  káros  honunkra; 
cl  van  vetve   a   hasznos   g)'^ümölcsök  magva,  s  nevetőb- 


*  Jl  Tiitel  czimű  munba    1  aglalatia  gróf  Dessewffy    József  eJlen- 
irí-tának   czíme. 

ben  virul  a  jövendő.  Új  erőre  gyuit  munkavágyam;  s 
csak  abban  ingadozám,  mit  készitsek  előbb  el  sajtó 
alá,  a  Hitel  folytatását-e  vagy  pedig  dunai  utazásom 
jelentését  —  mi  illene  jobban  a  jelenkorra?  midőn 
kétségemből  kiragadott  a  Taglalat  megjelenése. 

Ha  a  tisztelt  grófnak  felébb  közlött  levele  előttem 
nem  lebeg  vala  ;  ha  honszeretetéről,  egyenes  szivessé- 
géről  s  földiéihez  vonzó  legbuzgóbb  jó  szándékáról 
már  régóta,  még  személyes  megismerkedtünk  előtt  nem 
levek  vala  oly  teljesen  meggyőződve  s  oly  bizonyos, 
mint  hazánk  egykori  magasb  állásáról,  megvallom:  tag- 
lalatja  vagy  érzékenyen  megbántott,  vagy  legkeserűbb 
érzéseket  szült  volna  bennem ;  mert  valóban  sokáig 
nem  ismertem  szegény,  elfacsart,  ferdén  bonczolt,  vi- 
szásan  szeldelt,  fonákul  magyarázott  Hitelemre,  s  hogy 
ezt  gr.  Desevi'ffy  József  teheté,  csudálám. 

Legyen  elég  itt  e  vallomást  tennem :  hogy  azon  ve- 
zér gondolatban  :  gr.  DesewíTy  József  nem  fogta  fel, 
nem  értette,  hanem  becsületes  szándékból  recenseálta 
munkámat,  minden  gyarló,  embersorsomhoz  ragadt  in- 
dulatosságom lehetőleg  lecsillapult,  s  bennem  csak  ezen 
forró  kivánatot  szüle  :  világosítnám  fel  mennyire  csak 
lehet  Hitelem  néhány  helyeit,  melyek  elég  setétek  va- 
lának,  úgy  is,  s  a  Taglalat  által  még  sötétebbekké  válá- 
nak,  s  azon  eszközlésimre,  melyek  a  Hitelben  nincse- 
nek ugyan  említve,  hanem  gr.  Desewffy  által  melléke- 
sen mégis  érintetnek,  egy  kis  világot  terjesztnék. 

Tévedéseket  helyre  hozni  kötelesség ;  mert  nincs 
veszedelmesb,  csábítóbb  oly  okoskodásoknál,  melyek 
csak  suppositiókra  s  előítéletekre  vannak  állitva,  ha 
minden  felvilágosítás  s  eligazítás  nélkül  terjedtebb  kört 
foglalni  engedtetnek.  A  bal  vélekedések,  éretlen  hie- 
delmek még  nagyobb  gyökeret  vernek,  s  a  való  a  he- 
lyett hogy  mind  jobban  fejlene  ki,  még  nagyobb  ho- 
mályba vonul  a  közönség  elől ;  s  ezen  tekintet,  vagy 
hogy  jobban  mondjam  meggyőződés  birt  elkezdett 
munkáim  félbenhagyására  s  a  most  előadandó  érteke- 
zés közzétételére. 

Régen  nyomta  honunkat  már  a  megbántott  egek 
azon  átka,  hogy  érteni,  megfogni,  egymást  nem  tudtuk, 
vagy  nem  akartuk.  Kisebb,  tehetetlenebb  nemzetek, 
önállásukat,  saját  nyelvüket,  tulajdon  kormányukat  szá- 
zadokig fentartoiták,  míg  a  magyar  magyarral  ellensé- 
geskedvén, kelet  és  nyugotnak  véres  verseny-tárgyává 
lön,  s  véste  tőle  mindenben  különböző  nemzetekkel 
ragadott  össze.  Ezt  csekély  számunknak,  sík  s  tenger- 
telén  hazánknak,  szomszédink  elsőséginek  tulajdoníthat- 
juk-e, vagy  eldődink  vad  s  kaján  egymás-ellentiségiknek 
tudják  az  egek!  Vélekedjen  a  múltról  ki-ki,  mint  ismeri 
honévrajzink  velejét.  Itt  hasztalan  s  egyébiránt  lehetet- 
len is  mai  körülményeink  közt  azon  okokat  mind  rendre 
kinyomozni  s  világra  hozni,  melyek  következésében 
csak  ott  állunk  XIX.  században,  a  hol  állunk!  Elég  ha 
mai  álladalmunk  határi  közt  mi  újabb  s  nemesb  század 
fiai,  eleink  példáját  nem  követvén  vagy  szerencsésbek 
lévén,  mint  ők,  kezet  fogunk,  vállat  vetünk,  s  elszánt 
akaratunk  által,  melynek  előbb-utóbb  semmi  a  világon 
ellent  nem  állhat,  Hunniát  a  hatalmasb  országok  sorába 
emeljük. 

Csak  kevés  év  előtt,  melyek  alig  tesznek  egy-két 
emberélethosszat,  a  lassú,  de  mindennapi  elmagyarat- 
lanodás,  ha  szabad  úgy  mondani  elnemzetlenülés  vég- 
pontjára látszott  juttatni  a  magyar  létét.  Valamint 
egyéb  kisebb  nemzetségek  hatalmasbak  által  nyelettek 
el,  úgy  látszott  a  magyar  sajátság  külső  értelmesség 
súlya  által  örökre  elolvadni.  A  nemzet  mély  álomba 
merült  nagyobb  része  nem  is  sejdíté,  hogy  majd-majd 
ki  leszen  törülve  a  nemzetek  sorából ;  idegen  bölcselke- 
dők  elhunyandását  jövendölék ;  sokan  keserű  aggoda- 
lommal, melynek  kinzó  fulánkját  nyelv  tökéletesen  ki 
nem  fejezé  még  soha,  érzék  nemzetük  közel  végét.  És 
így  vonaglott  s  haldoklott  a  haza  több  lassú  s  terhes 
esztendőkig ;  míg  végre  honfiak  szeretete  s  egyetér- 
tése megengesztelé  az  Istenek  régi  haragját;  s  ők  egy 
szebb  hajnalsejdítésre  ébresztek  fel  a  magyart. 

A  halál  s  élet  közt  vivődött  nemzet  újra  lehelni,  s  a 

honfiakat  reménysugár  kczdé  melegítni.  Blhajíták  ma- 
gukról idegen  nemzetiség  bélyegét  s  hosszú  önfeledés 
után  a  természet  szent  útjára  visszatértek,  s  ismét  ma- 
gyarok kezdenek  lenni.  Emlékezzünk  1790-ik  s  az 
előtti  időkre!  Van-e,  ki  nem  értene? 

Élt  megint  a  nemzet  és  nőtt  azóta,  s  mindinkább 
erősödött.  Gyönyörű  elgondolni  közel  sírvermétől  mint 
lépett  vissza  élők  közé;  a  gyenge,  a  bágyadt,  mint 
diadalmaskodott  ellenségin,  ifjúságának  s  belső  erejé- 
nek mily  jeleit  mutatá,  midőn  magamagát  rontani  min- 
dig hiába  igyekezvén,  új  életre  lobbant,  a  hogy  kimé- 
letlenebbül  tapodni  kezdek;  tekintsünk  vissza! 

Régente  tán  a  magyar  veszedelmesb  ellensége  volt 
hazájának  minden  szomszédinál,  s  tán  önmaga  rombolta 
el  minden  időkre  azon  szép  jövendőt,  melynek  áldási 
melegítnének  minket  s  mieinket  most,  s  egykor  még 
nagyobb  fényben  utóinkat.  De  épen  azért,  mivel  úgy 
volt  valaha,  s  már  ők  dúlták  anyaföldüket  örök  meg- 
hasonlásuk  által,  mi  mostaniak  is  úgy  cselekedjünk?  in- 
dulatosság s  hiúságunknak  mi  is  feláldozzuk  a  közjót? 
Nem,  nem,  mi  a  régiek  viszongási  említésével  se  ki- 
nozzuk  magunkat,  mert  multat  Jsten  se  varázsolhat 
vissza  többé,  hanem  használjuk  a  jelent,  úgy  mint  a 
sors  forgatja  s  engedi.  A  hajdankor  élői  pedig  szende- 
regjenek s  aludjanak  nyugodtan,  rágalmazni  őket  nem 
kívánom;  mert  hála!  szivesb,  szelidebb  s  reméllem, 
tartósb  barátság  szelleme  köt  minket  most  élőket  ösz- 
sze,  miután  velük  eg)''ütt  a  vadság  egyéb  kisérőivel  el- 
hunyt s  temettetett!  Dicsérni  azonban  őket,  mint  so- 
kan, azért,  mert  előbb  futották  emberi  pályájukat  le, 
mint  mi,  nem  tudom.  Elég  érzenem :  ((Él  magyar,  áll 
Buda  még»  s  jövendőnk,  habár  zavartabb  is,  mind  tisz- 
tábbra s  nyájasbra  derülhet ;  elég  nyilván  tudnom  :  köz- 
tünk új  erő  mint  fejledez  napról-napra  jobban,  s  hány 
hazafi  van,  ki  nem  kivan,  nem  óhajt  egyebet,  mint 
hona  javát  s  fejedelme  hatalmát. 

Ezen  hív  honosak  közé  méltán  számlálhatom  gr.  De- 
scwffy  Józsefet,  s  nem   csak  saját  Ítéletem,  de  az  egész 

nemzeté  szerint  is.  Idősb,  mint  sokan  közülünk,  kik 
hazánk  csorbáit  helyreállítni,  elsőségit  kifejteni,  jobb 
létét  magyarságra  alapítni,  állását  magasítni  legszen- 
tebb kötelességünk  szerint,  úgy  mint  gyarló  természe- 
tünktől telik,  törekedünk,  —  ő  még  akkor,  midőn 
anyanyelvünk  bágyadtan  zenge,  midőn  életünk  úgy- 
szólván inkább  csak  vonaglás  jelei  által  mutatkozék,  ő 
akkor  még,  mikor  a  remény  sugarai  alig  villantak,  a 
magyarság  hív  s  erős  véde  volt ;  ő  tört  kevés  magához 
hasonlókkal  nekünk  ifjabbaknak  utat,  sikeresebben  fá- 
radhatni a  közjóért. 

Ily  érzelmek,  a  megismerés  s  haladatnak  ily  kötelei 
kapcsoltak  engem  mindig  a  tisztelt  hazafihoz.  S  azért 
mivel  tán  most  az  időfárasztott  homályosabban  kezd 
egyet  és  mást  látni  s  csatákat  veszt,  soha  nem  fogom 
feledni,  hányat  nyert  annak  idejében,  s  lángesze  egy- 
kor mily  világot  terjeszte  honiai  körül.  Ezen  fővonások 
határozzák  el  hozzá  vonzó  indulatom  köreit,  s  így  ben- 
nem a  nagyrabecsült  gróf,  bármily  kemény  Ítéletet 
hozna  is  rólam,  minden  időben  igaz  tisztelőjét  talá- 
landja,  mert  rendületlenül   hiszem  szándéka  tisztaságát. 

Most  pedig  egyenesen  a  tisztelt  grófhoz. 

Az  « Előszó')  további  része  barátságos,  de  határozottan  sze- 
mélyes élű  polémia  gróf  Desewffy  József  s  a  Tagtalat  bí- 
ráló  megjegyzései   ellen  ;   azután   így  végzi  : 

Bármily  sors  várjon  is  egyébiránt  Világovcyxz,  el- 
fuvandja-e  azt  a  nyugoti  szél  dühe,  eltiprandja-e  a  so- 
kaság vaksága,  leplekkel  födendi-e  rosszakaróim  ho- 
mályszerető száma  vagy  a  honszeretet  istenasszonya 
gyámola  alatt  tán  egy  kis  jótevő  meleget  terjesztend 
maga  körül,  mindenesetre  meggyújtom;  ha  hibázom, 
te  kényszerítél ;  s  csak  azon  egyre  kérlek,  barátom, 
hidd  el,  hazánk  javánál  semmi  sincs  egyéb  lelkem  előtt; 
mint  ismételt  érintésim  szerint,  én  is  el  akarom  hinni, 
hogy  nem  személyes  ellenzés,  hanem  csak  felvilágosítás 
kivánata  irata  Taglalatodat.  Ne  vedd  magadra,  a  mit 
tán  keserűbben  mondandók,  mert  nincs  rád  irányozva ; 

vaJamint  én  sem  akarom  liinni,  vagy  legalább  el  aka- 
rom felejteni,  hogy  rám  voltak  Taglalatod  fulánki  sze- 
gezve. 

Ha  akarnám,  igen-igen  rövid  lehetnék,  mert  min- 
den egyéb  felelet  helyett  csak  azt  kellene  megmutat- 
nom, a  mi  szerfelett  könnyű,  s  ezen  értekezés  által  hi- 
hetőleg ki  is  fejledend,  hogy  minden  jó  gondolatid, 
gúnyaid  (satyráid),  atyai  javitásid  álhiedelmeken  s 
hypothesiseken  gyökereznek,  s  így  fel  lenne  forgatva 
egész  Taglalatod ;  hanem  én  szántszándékkal  akarok 
hosszabb  vizsgálatba  ereszkedni,  mert  kötelességemnek 
tartom  az  előitéletek  seregét,  mely  hydraként  sze- 
gezkedik  előmenetelünk  ellen,  s  akárki  mit  ábrándoz 
is,  vagy  más  okokra  kivánja  tolni  a  hibát,  honunk  leg- 
kártékonyabb ellensége,  ott  támadni  meg  férfias  áll- 
hatatossággal, a  hol  találom,  hogy  pedig  Taglalatod  ily 
harczra  némi  alkalmat  nyújt,  azt  kénytelen  vagyok 
megvallani. 


ÖN-  ÉS  KÖRÜLMÉNY-ISMERETI 
TÖREDÉKEK.* 


Honszeretet  hiját  semmi  tökéletesen  nem  töltheti 
bé.  E  létben,  hol  számos  szükségünk  kielégítése  miatt 
szünet  nélkül  fáradoznunk  kell,  s  hol  éppen  sikerrel 
koronázott  fáradozásink  mentenek  minket  legjobban  a 
halálos  unalom  kinjaitól,  csak  a  lelkünkben  fejledező 
munkavágy  teheti  kedvessé  sorsunkat,  mint  a  dologta- 
lanság, munka  előtti  nyugvás  s  restség  mindinkább 
félrevezetnek  azon  boldog  állástól,  hol  megelégedé- 
sünk és  szerencsénk  nem  annyira  testi  ingereink  kielé- 
gítése által  eszközöltetik,  mint  inkább  azon  öntudatban 
rejtezik,  hogy  keblünkben  több  a  felfelé  vonzó  vágy  a 
lenyomó,  letartó  indulatnál  s  hogy  lelkünk  reptében 
inkább  élünk  nekünk  rendelt  elemünkben,  mint  mikor 
térden  csúszunk  s  hason  mászunk  a  föld  állati  gyönyö- 
rei után. 

Munkálódnunk  s  fáradoznunk  kell,  ha  tűrhetetlen 
unalomra  s  tán  élet-gyűlölésre  kárhoztatni  nem  akarjuk 
minmagunkat ;  s  belső  illetődéssel  fogjuk  találni  :  hogy 
épen  a  legsürgetőbb  életszükségink  kielégítésére  ösz- 
tönző természetünkből  —  mely  egészen  állatok  sorába 
helyez  m.inket  —  fakadoznak,  ha  lelkünk  reptet  nem 
gátoljuk,  az  emberiség  legszebb,  legdicsőbb  tettei.  Az 
evés,  ivás  kínzó  szüksége,  mely  tán  egymás  ellen  fegy- 
verzé  vízözön  előtti  elődeinket,  a  földművelés  bájter- 
jesztő áldásait  hozá  közibénk.  Lak  s  ruha-szükségünk 
legszebb   találmányokra    nyújtott    alkalmat.    Nemünket 


*    E  fejezet   bevezetése    is    gr.     DessewfFv    kritikájának    czáfoJga- 
tására  irányú). 

fcntartani  égő  vágyásunk  a  szerelem  mennyei  érzel- 
meit, annyi  halhatatlan  tettek  valódi  kútfejét,  önté  szi- 
vünkbe, s  a  házi  szerencse  boldogító  szeJidebb  mele- 
gével a  legkinzóbb  láng  szülöttje!  S  míg  emberlét  sor- 
sunk, mindaddig  számtalan  szükségeink  kielégítésére 
sarkaló  természetünk  a  kegyelmes  egek  legszebb  aján- 
déka. Ez  ösztön  varázsolja  a  természet-szülte  állati 
embert  lassanként  honja  kicsinosult  polgárjává,  s  úgy 
látszott  az  Isteneknek  tetszeni,  kik  a  mindenséget  szo- 
ros öszhangban  tartják  :  hogy  épen,  mint  imént  emlí- 
tem, állati  szükségeink  pótlására  czélzó  éjjeli  s  nappali 
törekedéseinkből  eredjenek  a  legszebb  s  minden  állati 
szagtól  ment  költői  emelkedéseink,  művészeti  s  mester- 
ségi  találmányaink  stb. 

A  henyélés  minden  hiba,  vétek  s  bűn  kútfeje,  s  ha 
nem  is  az  közvetetlenül,  mindenesetre  azok  fészke, 
melyben  a  rossz  indulatok  magva  felmelegül  s  életre 
idül.  Mennél  több  a  fáradozó,  munkás,  törekedő,  an- 
nál több  az  erény.  De  miben  fáradjon,  munkáljon, 
törekedjék  a  község  minden  tagja  ifjútól  vénig,  dústól 
szegényig  oly  állhatatos  buzgósággal,  oly  elszánt  ön- 
feledéssel,  hogy  keblében  soha  ürességet  ne  leljen,  s 
mindennapi  foglalatossága,  tavasz  éltétől  az  öregség 
teléig  tökéletesen  töltse  be  lelkét?  Tekintsük  az  embe- 
riség közönséges  foglalatosságait,  nézzük  közelről  azon 
népeknek  egyedül  maguk  s  mindennapi  élet  nyomorjai 
körül  és  között  kérődző  s  pirulás-gerjesztő  szúk  for- 
gásait, hol  a  közjó,  hazaszeretet  semmi  egyéb,  mint 
szép  hang  s  fényes  kitétel,  s  meg  leszünk  győződve  : 
hogy  a  nagyobb  rész  csak  azon  hatáskör  hív  s  buzgó 
folytatásában  lelend  váltig  szív  s  lelki  táplálékot,  mely- 
nek végiránya  az  anyaföld. 

Van  minden  rendszabásnál  kivétel,  így  lehetnek  s 
vannak  a  legelnyomottabb  és  sinlődőbb  népek  közt  is 
emberi  alakba  öntött  dicsőbb  s  hatalmasabb  lények, 
kik  szelíden  fénylő  csillagzatként  a  felhőkbe  borult 
sötét  ég  nyiladékin  előtűnnek  néha  az  igazságkeresők 
világosítására  ;  de  csak  azon  föld  marad  a  szép  s  dicső- 

nek  valódi  hazája,  hol  a  lakosok  lehető  legnagyobb 
száma  honja  emelkedése-  s  gazdagságában  remél  s 
kivan  magára  s  övéire  merítni  áldást;  s  így  inkább  ön- 
magáról felejtkezik  el,  mint  őtet  szülte  hazájáról. 

S  minél  többet  s  mélyebben  tekintek  a  múlt  idők 
rajziba,  mely  leghívebb  tükre  a  jövendőnek  ;  minél 
tisztább  világban  kezdem  látni  a  jelenkor  eseteit,  annál 
erősebb  hitté  vált  keblemben  a  munkásságnak  legna- 
gyobb rugója,  a  honszeretet,  munkásságnak  legbizonyo- 
sabb követője  a  gazdagság,   erő  s  erény, s  hogy 

így  a  közgyarapodás,  nemzeti  súly  s  lakosok  tiszta 
erkölcse  honszeretetből  fakad  leginkább. 

Kerestem  a  szerencsét,  mint  minden  halandó  ;  —  ki, 
többnyire  sejdítlen  is,  szinte  lépést  sem  tesz  más  ok- 
ból, mint  szerencsevágyból  —  s  midőn  azon  számtalan 
utat,  melyek  ezen  isteni  magzat  templomához  vezetni 
látszanak,  részint  magam  tapodám,  részint  mások  által 
próbálgatni  szemlélem,  azt  következtetem  sok  sikeret- 
ien  tapasztalásomból,  hogy  a  szerencse  úgy,  mint  tán 
szinte  minden  az  egyetemben,  nem  függ  egyes  szemé- 
lyek, sőt  egész  nemzetek  képzelete,  bevett  izlése  és 
szokásaitól ;  hanem  bizonyos  mathesisi  törvények  alá 
van  vetve,  melyeket  némi  rendszerbe  foglalni  igen 
érdeklő  s  könnyen  eszközölhető  is  lenne.  Az  eszebó- 
dult, mert  királynak  vagy  istenfinak  véli  magát,  nem 
szerencsés  ;  s  így  lefelé  mind  azok  sem  szerencsések, 
kiknek  boldogságuk  csupa  képzeleten,  kicsapongáson 
s  álmakon  alapul,  mert  a  képzelet  oly  sebesen  s  bizo- 
nyosan lebben  ketté  mint  a  szappanbuborék,  a  kicsa- 
pongás úgy  széled  el  mint  a  szürkületi  köd,  s  az 
álombóli  egykori  ébredés  bizonyos.  Vizsgálataim  folyta 
bizonyossá  tőn  arról,  hogy  a  szerencsének  sajátunkká 
tétele  felülmúlja  gyarló  emberhatalmunkat ;  mert  az 
csak  a  kegyes  Istenek  ajándéka,  s  tőlünk  halandóktól 
semmi    egyéb  nem   függ,  mint  létünk  tűrhetővé  tétele. 

S  így  felhagytam  óhajtásim  elérhetlen  czéljával,  s 
belső  csendéi,  a  megelégedés  szűz  ivadékát,  iparkodám 
összecsatolni   létemmel.  De   csakhamar  fejlett    ki    élőt- 

tem,  hogy  hiába  keresem  azt  is  magukkal  sokszor 
ellenkező  indulatim  utain,  hanem  hogy  a  megeligedés 
lehető  legtökéletesebb  megnyerésének  hihetősége  is 
bizonyos  dönthetetlen  sarkalatokon  nyugszik. 

Megelégedés  alapjai. 

Nincs  a  természetben  két  egymáshoz  tökéletesen 
hasonló  falevél,  s  így  bizonyosan  két  ember  sem  lehet 
egyenlő.  Mégis  felébred  azért  a  növény  szendergő 
ékessége  téli  álmából,  zöldéi  a  tavaszi  lágy  szellők- 
ben, örvend  a  harmatnak,  s  mohón  szívja  be  a  nyári 
eső  cseppjeit,  összezsugorul  az  ősz  hidegétől,  s  végre 
szárazon  hull  a  földre.  Bár  oly  különböző  alakban,  a 
természet  mégis  csak  egy  törvényét  követi.  Ugy  mi 
emberek  is,  csillagunk  népesülte  óta  fehértől  szerecse- 
nig  s  ettől  albinosig  annyi  miliárdokig  különbözők, 
csak  egy  törvény  alatt  állunk.  Mindegyikünk  egy  mó- 
don születik;  a  kín  mindegyiknek  fáj;  a  szív  egyikben 
úgy  mint  másikban  néha  tágul  s  örömet  érez,  néha 
szorong  és  szenved  ;  a  fő  egyben  mint  másban  a  lélek 
valódi  széke;  a  halál  mindegyik  vágyának,  reményé- 
nek, munkássági  körének  határt  vág  stb.  Es  ezen  a 
természetnek  szent  törvényit  -  bár  csekély  időre  s 
egykori  vérengző  következésekkel  elnyomhatni  ugyan 
—  egészen  azonban  eltörülni  lehetetlen.  így  a  megelé- 
gedés alapjait  királyfitól  a  legalacsonyabb  születésű 
nyomorultig  a  lehető  legnagyobb  lelki  függetlenségre 
állítom.  S  ha  van  férfihoz  illő  s  méltó  foglalatosság,  az 
bizonnyal  nem  mindennapi  kisded  örömink  vadászata, 
s  nem  azon  felszínségek  hajhászata,  melyek  köntö- 
sünkre paszomántot,  hozzánk  szóló  levelinkre  hosszabb 
czimzetet  tűznek,  stb.  hanem  lelkünk  függetlenítésére 
irányzó  törekedésünk. 

Senki  sincs  remény,  vágy,  czél  nélkül,  kiki  űz  valami 
mesterséget,  vagy  fáradoz  valamiben.  Egyik  a  szeren- 
cse minden  kisérőivel  könnyen  halad  az  életben,  és 
szinte  minden  lépte  siker ;  másik  a  roppant  égboltozat 

alatt  egyedül  áll,  s  már  bölcsőjétől  kezdve  nehéz  bi- 
lincs közt  izzad,  vergődik.  De  ez  a  hatalmas  Istenek 
végzete,  kik  csillagunkat  365  nap  alatt  rendelek  forogni 
a  nap  körül,  melynek  jótevő  sugarai  minket  boldogít- 
nak,  midőn  Saturnus  vastag  homály  közt  s  örök  télben 
10,759  nap  alatt  végzi  napköri  pályáját;  úgy  közülünk 
is  egyiket  magasabb,  másikat  alacsonyabb  helyre  állí- 
ták,  hanem  szinte  mindenkinek  érző  keblet,  hatóságot 
s  módot  adának  örülhetni  létének  s  vidám  öntudattal 
élni  napjait.  A  király  hatalmasabb,  vagyonosabb,  a 
szántóvető  ellenben  rendszerint  egészségesebb;  a  tudós 
bő  tanultságú,  hanem  szolgája  tán  szebb  színekben 
látja  a  világot;  a  pénzes  minden  móddal  bírja  kielégí- 
teni legkisebb  vágyait  is,  de  béresének  keble  tán 
tágabb  az  örömérzés  elfogadására  ;  egyiktől  telik  Cham- 
pagneiban,  ha  tetszik,  fürdeni,  másiknak  a  sör,  sőt  víz 
is  jobb  izű  mint  annak  a  pezsgő  bor  stb.  S  ha  mér- 
legbe tehetnők  az  egymás  legbelsejében  fekvő  meg- 
elégedési  súlyt- —  mely  soha  nem  tűnik  elő  egészen  — 
tán  a  halandók  azon  szakaszában  lelnénk  határ  nélkül 
több  megelégedést,  mint  minden  másokban,  melyről 
Lord  Byron  így  szól : 

—     —     —     —     —     —     —  a  peasant  of  the  Alps  — 

Thy  humble  virtues,  hospitable  home. 

And  spirit  patient,   pious,   proud  and  free; 

TJiy  seJf-respect,  grafted  on   innocent  thoughts; 

Thy  days  of  hea]th,  and  nights  of  sleep  ;  the  toils, 

By  danger   dignified,   yet  guiltless  ;   hopes 

Of  cheerful   old  age  and  quiet  grave. 

With   cross   and  garland  over  its  green  turf. 

And  thy  grandchildren's  leve  for  epitaph  : 

This  do  1  see  — 

S  e  boldogabb  osztály,  mely  csak  néhány  szerencsé- 
sebb hazában  él,  fejté  ki  sejdítlen  s  hozá  valóságos 
életbe  azon  lehető  legnagyobb  lelki  függetlenséget, 
melyet  én  theoriában  négy  fősarkalatra  állítok,  s 
melyek : 

A  tiszta  lélekismeret,  élettudomány,  egészség  és 
vagyoni  rend. 

Siíchenyi   István   gr.   1.  14 

A  tiszta  lélekismeret  mennyei  érzés,  mely  boldog 
napokban  kimondhatatlan  bájt  vonz  minden  körül, 
viszontagságokban  pedig,  ha  sötétre  borul  az  idő,  s 
létünk  minden  kellemi  s  hiveknek  vélt  jóakaróink  sora 
utóisóig  elpártol,  oly  édes  meleget  önt  lelkünkbe, 
mely  az  élet  minden  esetei  ellen  férfiúi  önérzéssel  s 
elszánással  vértez  fel  minket.  Nélküle  a  királyszék 
rideg  pusztaság,  vele  még  a  kínpad  s  vesztőhely  sem 
ijesztő,  s  elsőtől  utolsóig  mindenkinek  e  világ  roppant 
felszinén  sajátja  lehet,  ki  becsületesen  teljesíti  köteles- 
ség) t. 

A  kötelességek  azonban,  annyi  különféle  hitvallás, 
világi  állás  s  egyéb  körülményink  közt,  természetesen 
igen  különbözők,  s  az  azokróli  tökéletes  igazságra 
jutott  képzelet  vagy  inkább  meggyőződés  alkotja  a 
keresztény  vallás  legmélyebb  talpkövét. 

Az  Isten  igen  nagy!  Számtalan  út  vezérel  hozzá,  s 
csak  egyedül  ő  látja  keresztül  belsőnk  tiszta  vagy  tisz- 
tátlan létét.  Mi  oly  gyarlók,  oly  igen  homályban  látók 
s  botorkázók,  egymáshoz  türedelemnél  józanabbat  nem 
gyakorolhatunk;  mert  csak  utóbb  válik  el,  kinek  volt 
több  igaza,  s  ha  van  kárhozatra  méltó  bűn,  Ítéletem 
szerint  nincs  nagyobb  a  türedelmetlenségnél  ;  s  ha  fel- 
hevült vakhitünk  s  fonák  buzgalmunk  még  kereszté- 
nyek közt  is  fellobbantja  az  ármánynak  ezen  vad  tüzét, 
akkor  valóban  megbocsáthatatlan.  Végezzen  a  minden- 
hatóval kiki,  mint  legbelsőbb  meggyőződése  súgja, 
mert  önbelátásnál  emberileg  tisztább  világ  alig  van, 
alig  lehet ;  s  tekintse  inkább  azon  társaságot,  melybe 
helyezé  őt  a  Végzés,  mert  ott  mindenkinek  munkásság! 
s  kötelességi  köre,  mely  nem  csupán  és  szelíd  áhítat- 
tal elfohászkodott  imádságban,  hanem  inkább  hasznos 
cselekvény  s  nemes  tettek  véghezvitelében  áll.  S  ím  e 
pályatéren  odahagyván  a  metaphysika  pártatlan  s  örvé- 
nyes tengerét,  forogjon  kiki  viszonérző  szeretettel,  s 
legyen  jó  polgár,  jó  rokon  s  felebarát.  Végre  tökéle- 
tességünk felvilágosításában  s  ki  nyomozásában  mindig 
ezen,  már  Sokrates  állította,  igen  egyszerű  törvényekre 

térünk  vissza,  s  azok  szent  teljesítéséből  árad  a  közön- 
ségre mennyei  áldás,  s  fakad  egyesekre  tiszta  lélek- 
ismeret jutalma. 

Felebarátit  szolgálni,  természet  ajándékit  bölcsen 
használni  annyi,  mint  Istent  tisztelni  és  szavát  fogadni  ; 
s  az,  ki  ezeket  hiven  eszközli,  becsületesen  járja  földi 
pályáját.  Csak  az  a  kérdés :  a  külön  állású  lépcsők 
magasabb-  vagy  alacsonyabbsága  szerint  kinek-kinek 
mily  szolgálatot  kell  tennie,  s  mily  életjavakkal  szabad 
örvendenie?  S  e  tárgy  Ítéletem  szerint  még  mindig 
parlagon  hever  s  tisztába  hozatala  jövendőre  bízva. 
Azonban  ha  egy  dicső  fejedelem  —  kinek  csak  két 
hibája  volt,  vetni  t.  i.  szántás  nélkül,  s  egyszerűség 
kedvéért  a  nemzetiségre  hágni  —  nyilván  kimondta: 
hogy  a  király  az  országnak  legelső  szolgája,  úgy  én 
sem  akarom  százszor,  s  ha  nem  hallják,  ezerszer  ismé- 
telni, hogy  az  ország  tehetősb  birtokosi  tartoznak  a 
közönségnek  legnagyobb  szolgálattal,  s  hogy  egy  bir- 
toknélkülinek semmirevalósága  megbocsáthatóbb  mint 
az  ő  középszerüségök;  mint  az  egyes  közkatonának 
bátor  vagy  félénk  viselete  is  csak  ritkán  nyer  vagy 
veszt  csatát,  midőn  a  főtábornok  s  hadak  nagyjai  tulaj- 
donitul  függ  rendszerint  a  nap  sikere. 

Minél  magasb  a  születés,  több  a  vagyon,  annál  na- 
gyobb a  felelet  s  kötelesség.  S  mindazon  számtalan 
életjó,  mely,  úgyszólván  csak  fentebb  születéshez  s 
több  vagyonhoz  van  csatolva,  csak  úgy  nem  válik  kese- 
rűvé s  néha  szinte  méreggé,  ha  nemes  s  közhasznú 
tettek  által  érdemeltetik  meg.  S  a  kellemesb  élethez 
szorosan  kötött  kötelességek  teljesítése  állítja  csak  a 
boldogabban  szülötteket  köztisztelet  s  tán  önbátorsá- 
guk  azon  magas  polczára,  melyen  mostani  időkben  a 
gyáva,  érdemetlen  s  csupán  örömekben  úszó  csak  inga- 
dozva s  bajjal  tarthatja  magát  fenn. 

S  hogy  se  kevés  se  több  terhet  ne  vegyünk  vál- 
lainkra, mint  mennyit  a  közönség  s  hazánk  hasznára 
viselnünk  kell,  tekintsük  szorosan  azon  javak  s  áldáso- 
kat, melyek  közé  a   sors  helyze,  s  nem  fogunk  hibáz- 

hatni ;  mert  azok  kisebb  vagy  nagyobb  mértéke  irá- 
nyozza el  kötelességink  könnyebb  vagy  fontosb  létét, 
melyek  különböző  állásunkhoz  idomzott  mindenkori 
pontos  eszközlése  szülendi  bennünk,  akár  magas  akár 
alacsony  helyen,  a  tiszta  lélekismeret  érzését,  a  mi 
legnagyobb  vigasztaló  ez  életben,  s  leghathatósb  erő- 
sítő halálban. 

Az  "Elelludomány,  a  tiszta  lélekismeret  fentartására 
vágyó  aggodalommal  szorosan  összekötve,  azon  lelki  s 
testi  tehetség,  mely  minden  lehető  helyzetinkben  oly 
tettekre  bir,  melyek  körülményinkhez  legillőbbek,  és 
soha  megbánásra  vagy  tán  éppen  megsiratásra  okot 
nem  adnak ;  s  így  egész  létünknek  lehető  legtökéletesb 
kifejlődésében  fekszik.  Nem  egyoldalú  nevelés  okozatja 
az,  mert  kirekesztőleg  sem  a  lelki  tudós,  sem  a  testi 
ügyes  nem  mestere  az  élettudománynak;  nem  csupán 
theoriában,  de  csupán  praxisban  sem  áll  :  hanem  min- 
denek felett  ön  s  mások  ügyesen  használt  tapasztalás! 
szerkezetébül  ered. 

Azonban,  lelke  kinek  tág  oly  annyira,  mint  egy 
istené,  ki  minden  tudomány  velejét  egyesíti  magában? 
Senkinek!  S  ennélfogva  valamint  sorstul  nyert  javaink 
mennyisége  határozza  el  kötelességink  könnyebb  vagy 
sulyosb  létét,  úgy  szabja  ki  személyes  álláspontja 
mindenkinek  élettudományát.  S  a  magas  és  gazdag 
születésűt  kedvezőbb  helyzete  tágasb  értelmességre 
Ítéli :  midőn  a  tehetetlent  alacsony  sorsa  szinte  minden 
tudománytul  felszabadítja.  S  bár  hosszasb  idők  tapasz- 
talása bizonyítja  is  azt,  hogy  a  középsorsuak  közt 
szinte  minden  tudomány  mélyebben  fejled  ki,  mint  a 
magas  és  gazdag  léí'üek  köriben;  az  mindazáltal  nem 
ezen  utóisók  csekélyebb  élettudományát  mutatja,  hanem 
hogy  az  egy  ágon  dolgozók  jobban  fejthetik  ki  az 
előttök  fekvő  tárgyakat,  mint  azok,  kiknek  élettudo- 
mányuk nem  annyira  öndolgozásban,  mint  inkább  dol- 
goztatásban s  munkára  gerjesztésben  áll. 

A  legnagyobb  élettudományú  fejdelem  maga  szinte 
semmit  sem  eszközöl,  de  mindent  eszközöltet.  Ó  okozza 

a  hadnak  az  ellenséggel  győztes  szen\beszállását,  utak, 
csatornák  vitelét,  várak,  hidak  építését,  ő  a  honi  csend 
s  rend  fentartását ;  s  midőn  mint  élesztő  erő  fenkörén 
világít,  minden  mozog  és  pezsg  széke  alatt;  az  idő- 
hozta jövendő  pedig  okozatit,  mint  tetteit  említi,  me- 
lyek szorosan  véve  azok  is.  Így  építé  Minerva  templo- 
mát Perikies,  így  vont  hidat  Dunánkon  keresztül  Tra- 
janus,  így  vitt  utat  Simplonon  által  Napóleon.  S  min- 
den odajárultuk  nem  volt  egyéb,  mint  ok-adás,  a  mi 
élettudományokbul  eredé ;  minthogy  a  szobrászok,  mű- 
vészek stb.  élettudománya  építé  is  fel  az  Istenasszony 
házát,  hidat  s  utat  ön  rajzaik,  mérésik,  dolgozásik  s 
veritékeik  által. 

S  így  egyiknek  élettudománya  főkép  abban  áll :  dol- 
gozni, másiknak  dolgoztatni ;  egynek  részeket  tökélete- 
sen kimerítni,  másiknak  sok  részt  egy  egészbe  kapcsolni. 

Ha  pedig  tisztán  akarjuk  tudni,  részfejtéshez  s  dol- 
gozáshoz, vagy  részek  összekapcsolásához  s  dolgozta- 
táshoz kell-e  inkább  alkalmaztatni  élettudományunkat, 
tekintsük  ismét  földi  állásunk  magas  vagy  alacsony 
létét,  s  nem  fogunk  csalatkozhatni ;  mert  helyzetünk  s 
körülményink  állapotja  legvilágosabban  jelelendi  ki:  — 
úgy  hogy  csak  szemeinket  kell  felnyitnunk,  ha  látni 
akarjuk  —  kinek  mit  kelljen  tudni  szükségkép,  mit 
haszonkép,  mit  kellemkép. 

Már  ezen,  a  lelki  függetlenséget  magán  hordozó, 
második  sarkalatja  a  megelégedés  alapjainak,  t.  i.  az 
élettudomány  s  annak  megszerzése  nincs  ugyan  min- 
denkinek hatalmában  annyira,  mint  a  tiszta  lélekisme- 
ret elnyerése,  mert  az  szerencsésb  alkotású  főtül  is 
függ ;  mégis  alig  van  ember,  ki  bizonyos  lépcsőig  ne 
tehetné  azt  sajátjává,  a  mit  tudnia  kell ;  s  legfőkép 
azon  többször  ismételt  okbul,  hogy  valamint  a  szeren- 
csésb születésűnek  több  kötelessége  van,  s  kiterjed- 
tebb élettudománnyal  kell  is  felruházva  lennie,  úgy  a 
legalacsonyabbnak  kötelességei  idomzólag  csekélyek, 
munkássági  köre  igen  parányi  s  így  azok  teljesítése  is 
sokkal  könnyebb. 

Az  egészség  állati  részcinknek  maguk  közt  s  a  lélek- 
kel tökéletes  egybehangzása ;  s  ámbár  jobbadán  szü- 
léink testalkotásuk,  egészségök  s  első  esztendői nkbeli 
velünk  bánásuktól  függ,  mégis  igen  nagy  mértékben 
min  hatalmunktól  is. 

Alig  hihető,  mennyi  befolyású  lehet  lelki  erőnk  testi 
állapotunkra,  s  mennyi  viszontagságot,  idősanyart  s 
életfáradságot  bírhat  el  a  leggyengébb  test  is  mérték- 
let, józan  életmód  s  folyvásti  vigyázat  s  óvakodás  által. 

Nincs  oly  különös  erejű  s  egészségű  ember,  kin  a 
gyengébb,  de  egészségére  ügyelő  s  erejét  okos  mér- 
séklettel használó  végre  ki  ne  foghatna.  Bizonyságul 
szolgálhatnak  erre  az  egykori  római  légiók,  melyek 
szüntelen  gymnastika  következésében  Alemannia  legva- 
dabb s  leginasb  testű  nemzetein,  nem  csak  ész  után, 
de  még  birkózva  is  győztek ;  például  említhetni  az 
ujabb  francziákat,  kiknél  jobb  gyaloglók,  bár  sokkal 
erősbek  tán,  egy  hadnál  sem  valának ;  hát  ha  egyese- 
ket tekintünk,  tagadhatni -e,  hogy  közönségesen  nem  a 
legerősb,  hanem  a  legmértékletesb  éli  napjait  minden 
sulyosb  nyavalyátul  menten  leghosszabb  időkig.  S  ha 
a  legfőbb  egészség  a  hideg,  meleg,  rossz  eledel  s  ital- 
nak állati  módra  és  sinyletlen  elbírásában  áll  is:  nem 
találunk  e  inkább  a  silány  alkatúak  közt  többet,  kik 
bizonyos  felvigyázattal  az  élet  minden  súlyait  haszno- 
san munkálkodva  emberül  állják  ki  ?  A  ki  erejében 
vagy  egészségében  módtalan  bizik,  többnyire  mindent 
elmellőz,  a  mi  annak  fentartására  természet  szerint 
szükséges  —  a  mit  ifjú  korunkban  magunk  tapaszta- 
lunk —  midőn  a  gyengébb,  életmódja  s  ügyessége  ál- 
tal, mindig  törekedik  egészségi  egybehangzását  fentar- 
tani.  Van  egyébiránt  annyi  mód  s  fortély,  melyeket 
ismervén  kettőztetheti  a  kisebb  egészségű  testi  tehet- 
ségit.  Midőn  bizonyos,  hogy  az  erős  akarat  sokszor 
halálnak  is  ellentáll,  a  nyulszív  pedig  szinte  halál  előtt 
is  megszűn  dobogni. 

E  harmadik  sarkalatja   megelégcdési  alapimnak  még 
kevesebbé  van  hatalmunkban,  mint   a    második;   nincs 

azonban  oly  szomorú  testállapot,  melyen  tiszta  lélek- 
ismeret s  élettudomány  ne  enyhíthetne  valamennyire, 
s  így  még  hátra  van  : 

A  vagyoni  rend,  mely  annyi  mint  pénz-  s  vagyonbeli 
tehetségünk  szerint  élni,  s  mindenben,  a  mi  miénk, 
legnagyobb  rendet  tartani.  Lelki  függetlenségünkre 
mily  szükséges  e  most  említett  tulajdon,  alig  hihető. 
S  ámbár  ezt  alapi m  negyedik  sarkalatául  tevém,  mégis 
meg  vagyok  győződve,  hogy  a  rendetlenség  végre  a 
legbecsületesb  embert  is  sokszor  oly  tettekbe  keveri, 
melyek  a  lélekismeret  körül  vastag  fátyolt  vonnak ; 
midőn  a  jó  rendben  lévő  csekély  vagyonnal  is  számta- 
lan jót  tehet  magának  s  övéinek  stb. 

S  im  e  négy  sarkalatbul  ered  a  lehető  legnagyobb 
lelki  függetlenség,  mely  a  megelégedés  s  belső  csend 
talpköve. 

Ha  valaki  nem  követett  volna  el  legkisebbet  is,  a 
mit  inkább  nemtettnek  kívánna  —  soha  senkinek  taná- 
csára, segítségére  nem  szorulna  —  teste  semmi  mun- 
kálódásiban  nem  hátráltatná  —  s  kinek  szükségei  min- 
dig kisebbek  volnának  mint  tehetsége:  az  lenne  leg- 
függetlenebb  ember. 

Az  ellenben,  ki  nem  tekinthet  szívszorongás  nélkül 
a  múltba,  semmit  nem  tud,  alig  mozdulhat,  s  kinek 
szükségei  tehetségit  túlhaladják :  legfüggőbb. 

Ezek  a  véghatárok ;  s  köztök  könnyen  fejlik  ki  : 
miért  elégedett  sokszor  az  alacsony,  s  elégedetlen  a 
magas  sorsú?  Az  első  ártatlan  életben  szánt,  vet,  s 
tudja  mindazt,  a  mit  egy  szántóvetőnek  tudni  kell  ;  jó 
izün  eszik,  iszik  s  alszik,  s  kis  szükségei  után  még  egy 
pár  garas  marad  zsebében  ;  a  másik  pedig  Lethe  vizé- 
bül  szeretne  inni  —  ha  oly  forrás  találkoznék  —  a 
mit  tudnia  kellene,  nem  tudja,  ámbár  féltudós,  egész- 
ségét elrontotta  és  szükségei  után  szekrényiben  semmi, 
hanem   számadó    könyviben  egy  szörnyű  nagy  deficit! 

S  bár  mily  szerencsés  helyzetű  legyen  is  valaki,  nem 
lesz  belsőjében  csend,  ha  ezen,  néminemű  épségben 
lévő  négy  sarkalaton,  nem  alapszik  léte  ;  úgymint  még 

egy  közkatona  is,  kirül  nem  mondhatni,  hogy  függet- 
len vagy  oly  igen  irigylésre  méltó  fokon  áJl,  elérheti  a 
lehető  legnagyobb  lelki  függetlenséget,  s  belső  leg- 
édesb  nyugalomban  gyönyörködhet,  ha  nem  tettes  s 
minden  vétektül  tiszta,  bátran  tekinthet  maga  elibe, 
egyszerű  foglalatosságit  elsőtül  utóisóig  emberül  vé- 
gezni tudja,  ébren  léte  erős  s  kellemes,  álma  pedig 
nyugodt,  és  zsoldja  életmódjára  elégséges. 

A  tökéletesség  azonban  —  s  ezt  nem  kell  soha 
felejtnünk  —  mindenütt  elkerüli  az  embert.  Tökéletes 
országlás  s  kormány,  tökéletes  társasági  s  házi  rend, 
tökéletes  gazdasági  s  kereskedési  systema,  mindannyi 
chimaerák.  S  így  embersorsunk  - —  mely  annyi  előre 
látható  5  nem  látható  eset  által  zavartatik  —  sem  lehet 
a  sokszor  igen-igen  keserütül  ment;  ennélfogva  meg- 
elégedésre törekedő  vágyink  sem  érhetik  el  a  tökéle- 
tes, hanem  csak  a  lehető  legnagyobb  lelki  függetlensé- 
get. S  irigylésre  méltónak  mondhatni,  ki  az  emberiség 
ezen  legdicsőbb  hatáskörében  némi  sikerrel  fáradozott ; 
mint  boldognak  azon  hazát,  melyben  a  nagyobb  rész 
méltán  örülhet  létének. 

E  néhány  sarkalatra  állított  egész  tudomány  odajá- 
rul tehát  összeleg  :  hogy  mindenkinek  hatalmában  áll, 
holnaptul  vagy  tán  még  e  pillanattul  kezdve,  bármily 
borult  vala  is  ezelőtt  élete,  lelki  függetlenségén  mun- 
kálódni, s  így  lassanként  bizonyosan  nagyobb  belső 
csendben  gyönyörködni;  mert  a  legnagyobb  bűnös  is 
jóra  térhet,  a  legvénebb  tudatlan  is  tanulhat  még  vala- 
mit, a  legbetegebb  is  hátat  fordíthat  a  koporsónak,  a 
legtékozlóbb  is  észre  jöhet  végre.  Azonban  ily  tüsténti, 
úgyszólván  szent  Páli  roszrul  jóra  rögtön  fordulások 
időnkben  ritkán  szoktak  történni  ;  mert  a  csudák  azon 
idomzatban  tűnnek  el,  melyben  a  tudományok  világít- 
nak  —  s  csak  halkan  müveglenek  —  operálódnak  — 
azon  eszközök  által,  melyek  önismeretre  s  minden 
körülményink  kitanulására  vezetnek. 

Szorosb  kapocs  s  nagyobb  értelmesség  kedvéért 
czélirányos   lenne    itt   részletesen   előadnom  :  elrende- 

zett  s  osztályozott  megelégedési  alapim  enmagamra 
illesztve  mily  változást  tettek,  s  mily  következéseket 
szültek  egész  létemben ;  de  hosszú  gyónásim  ha  téged  * 
nem  is,  minden  bizonnyal  másokat  igen  untatnának, 
kiknek  több  s  kellőbb  dolgok  van,  mint  csekély  sze- 
mélyemmel annyit  foglalatoskodni  ;  azért  legyen  elég 
azon  vallomást  tennem :  pirulással  tekintek  a  múltba, 
élettudományom  súlyát  ellegyintette  volra  egy  tavaszi 
szellő,  testi  erőmet  elbizottságomban  bitangoltam,  s 
pénzemet  oktalanul  tékozlottam. 

S  többet  arrul  szólni  sem  akarok  :  mily  szegénynek 
és  szánakozásra  méltónak  lelem  magamat  önismerésre 
vágyó  buzgó  kivánatombanl  hanem  azonnal  arra  me- 
gyek át,  tűrhető  tehetségű,  fiatal,  egészséges  s  jó  bir- 
tokú született  magyar  mágnás  létemre  kötelességim 
mily  szinben  fejlettek  lassanként  lelkem  előtt  ki,  s  kö- 
rülményink  kitanulására  vezető  eszközök  erőm  szerinti 
használása  által,  sok  utaim,  fáradozásim,  összehasonlí- 
tásim  után  micsoda  világban  tűnt  fel  nekem 

Magyarország  állapota  ? 

Hazánk  rútul  el  van  darabolva  pártfelek,  hitvallás, 
külön  nemzetek  s  municipális  alkotmányunk  által. 
A  pártfelek  vagy  5  részre,  a  hitvallás  tán  6-ra,  külön 
nemzetek  vagy  10-re,  municipális  alkotmányunk  52-re 
s  így  összesen  73  külön  részre  szakítják  honunkat,  ide 
nem  számítván  a  jászok,  kunok  stb.  kerületeit,  királyi 
városokat  stb.  S  mi  gyengeségünk  okát  nem  látjuk 
át  —  sőt  sokan  közülünk  nem  is  sejtik,  mily  gyengék 
vagyunk  —  pedig  ezen  elbonczolás  teszi  hazánkat  egy 
beteg,  egy  haldokló  testhez  hasonlóvá,  melyben  a  vér 
nem  kereng.  S  ha  valóban  tisztán  kivánunk  látni,  e 
szomorú  heterogeneitásban  keressük  a  múlt  idők  vi- 
szontagságit,  melyek  annyiszor  gyászba  boríták  anya- 
földünket; e  íermészet-elleni  állásban  keressük  a  jelen- 

*   Itt  is  gr.   DessewfFyhez  intézi   szavait. 

kor  szégyenít,  mely  mindeddig  a  nem  ismert,  meg 
nem  nevezett  kisded  nemzetek  sorába  törpeszt  minket. 

Jl  római  clerusrul,  görög  s  protestáns  papokrul  egyet 
sem  szólok,  s  mindenkinek  önitéletére  hagyom  elhatá- 
rozni: sok  részre  szakított  hazánkban  szolgálnak  c 
boltozatot  összetartó  ékkövekül,  vagy  sem? 

Jl  főrendü  birtokosok  közönségesen  —  s  nem  mon- 
dom nincs  sck  kivétel,  mert  az  mindenütt  van  —  keve- 
set aggódnak  a  honrul,  vagy  kün  költik  pénziket,  s 
élik  napjaikat,  vagy  ha  idehaza  tengenek  is,  semmi 
mód  nem  szolgálják  hazájokat,  se  tisztviselés  által,  se 
mint  egyes  emberek,  habár  volna  is  ahoz  való  tudo- 
mányok, tehetségök;  vagy  minden  hazai  dolgokban 
járatlanok  s  úgy  töltik  idejöket,  mintha  legkisebb  javai- 
ban sem  részesülnének  a  magyar  földnek,  s  nekik  nem 
is  volna  szabad  néminemüleg  avatkozniok  a  kormányba  ; 
midőn  a  természet  szent  törvényi bül  az  foly,  hogy  a 
hazátul  bő  mértékben  nyert  áldásikért  viszonyidom- 
zatban  feloldhatatlan  kötelességik  is  vannak,  állásikhoz 
pedig,  melyekbe  őket  az  isteni  végzés  úgy  iktatá,  mint 
a  fejdelmet  királyi  székbe,  a  legitimitás  eldönthetetlen 
törvénye  szerint,  bizonyos  jussok  is  vannak  kötve.  Csak 
azon  felséges  just :  vármegye-  s  országgyűlésin,  min- 
den hivatal  nélkül  is  szabadon  szólhatni  ;  derekasan  s 
fenékig  átvizsgált  gondolatokat  a  közönségtül  elfogad- 
tatni ;  tudomány  s  értelmességi  súly  által  a  kormányra 
befolyni  s  több  eféle,  hány  használja  s  gyakorolja  józa- 
non lelkes  s  állhatatos  pártatlansággal  ?  hány  tudja  be- 
csülni azon  számos  sorsajándék  közt  csak  e  most  emlí- 
tett elsőséget  ?  melyet  más  hazákban  sokan  szíwérök 
nagy  részeért  készek  volnának  megvásárolni  ;  hol  sok- 
szor annyi  esztendőig,  sőt  emberkorokig  hallgatni  kell, 
a  leghasznosb  ideákat  elfojtni,  a  legéletrevalóbb  tudo- 
mányokat agyban,  kebelben  hervasztva  rejtegetni,  és 
szinte  tudatlannak  látszani  míg  szólni  szabad,  s  akkor 
is  jobbára  csak  úgy  kell  szólni,  nem  mint  a  mondó 
érzi  szivén  s  meggyőződik  lelkében,  hanem  mint  má- 
sok gondolkoznak  s  kívánják,  vagy  parancsolják. 

Legnagyobb  palotáinkban  a  magyar  nyelv  idegen, 
ritkán  fogadják  szivesen,  s  ha  megjelen  is  néha  külö- 
nös alkalmaknál,  s  úgyszólván  kivétel  gyanánt,  csak 
úgy  lövell  a  számos  külföldi  szózaton  keresztül,  mint 
villám  a  borult  ég  hasadékin.  A  szegény  számkivetett 
csak  előszobákban  s  istállókban  cselédek  közt  tartóz- 
kodik inkább,  s  a  ház  ékessége  az  asszony,  ki  mindent 
elevenít  s  a  legszárazb  dolgokra  is  bájt  hint,  nem  érti, 
s  ha  érti  is,  hátat  fordít  neki! 

A  nemesség  rendszerint,  -  s  itt  is  van  számtalan 
módosítás  s  kivétel  --  melynek  a  jó  szerencsén  kívül 
egyedül  köszönhetjük  fenmaradott  polgári  létünket,  de 
egyszersmind  azt  is,  hogy  szinte  minden  keresztény 
nemzetek  közt  legbátrabb  vagyunk,  csaknem  minden 
tehetségít  kirekesztőleg  hazai  tudományokra  fordítja. 
A  külföldet  nem  ismervén  eléggé,  hazáját  értékén  tul 
becsüli,  újabb  találmányokrul,  melyeknek  más  hazák 
oly  sok  áldást  köszönnek,  tiszta  képzelete  nincs,  s  így 
számtalan  javítás  ellen  vak  hévvel  kel  ki.  Sok  a  korlát- 
lanságot tartja  szabadságnak,  s  abba  helyzi  elsőségét, 
hogy  zablátlanságáért  csak  későn  sújthatja  őt  a  törvény, 
melyet  sokszor  ki  is  játszhat,  a  miért,  nem  tagadhatni, 
néhány  ugyan  valóságos  privilegiált  rendbontó  betyár- 
kodik  is  köztünk!  de  annál  keményebben  bűnhődik  az 
ártatlan  nagyobb  rész,  mely  néhány  féketlen  miatt 
valóban  igen  rossz  szagban  áll  a  külföld  előtt,  mely  a 
magyar  nemesembert  hazájában  csak  önkényvezérlett- 
nek képzi.  Sok,  habár  nem  hiszi  is  a  féktelenséget 
szabadságnak,  belsőjében  nem  fejtheti  ki  tökéletesen  a 
társasági  szabadság  philosophiáját,  s  azt  gondolja  va- 
lóságosan szabadnak,  ki  nem  adózik!  Igen  sok  pedig  — 
s  itt  a  kivétel  tán  ritkább  —  Börne  Lajosra  emlékez- 
tet, ki  német  földieirül  nem  ócsárlásbul,  hanem  inkább 
ébresztésül  azt  mondja :  (dch  theile  die  Deutschen  in 
zwei  Klassen  :  in  Hofrathe  und  in  solche,  die  es  sein 
möchten.í  Legtöbbeknél  pedig  hibázik  az  élettudo- 
mány azon  ága,  mely  mulhatlan  szükséges  más  nemze- 
tek megismeréséhez  és  szép  társaságban  éléshez. 

S  honszeretet,  minden  önségtül  kitisztult  honszere- 
tet, mágnásban,  nemesben  ahoz  képest,  hogy  szinte 
kirekesztőleg  rajok  halmosuk  a  haza  legszebb  áldása, 
a  szabad  birtok,  koránt  sincs  elég  ;  de  annál  több  az 
egymásellentiség ! 

Azon  kevesek  pedig,  kik  valóban  szeretik  honjukat, 
vagy  ha  nem  szeretik  is  annyira,  becsületes  meggyőző- 
désből készek  tehetségökig  érte  áldozni,  vagy  össze- 
zavarják a  régi  rozsdás  rögzött  szokásokkal  a  nem- 
zeti szellem  valódi  lelkét,  s  nem  abba  helyezik  a  nem- 
zetiség utóbbi  ki  fejlését,  a  mit  előitéletektül  szabad  ész 
javasol ;  hanem  abba,  a  mit  az  idő  lassanként  életmó- 
dunkká szentelt  fel,  ámbár  az  is  néhány  év  előtt  épen 
oly  kevéssé  volt  magyar,  mint  az  sem  minden  magyar, 
a  mi  századunkban  igen  igen  illenék  honunkra,  vagy  ha 
előitéleteik  néhány  légióin  diadalmaskodtak  is  már,  és 
ideáikat  valamennyire  rectificálták,  nem  törekednek  ha- 
zánk javára  s  emelkedésére  concentrice  egy  pontbul 
közakarattal,  hanem  excentrice  hazánk  külön  s  egymást 
alig  ismerő  részein  és  szinte  magok  egyes  erejökben 
bizván. 

A  polgárság,  mely  úgy  szólván  egyedüli  képviselője 
az  ország  művészeti  s  mesterségi  értelmességének,  na- 
gyobb részint  nem  magyar,  s  nem  is  vágy  azzá  lenni  ; 
holott  a  magyar  hon  levegőjét  szivja,  kenyerét  eszi, 
borát  issza,  s  nincs  egyéb  hazája  e  világ  hátán  a  ma- 
gyar földön  kívül.  Ellenben  az  is  igaz,  a  felsőbb  ren- 
dek nem  igen  édesgetik  magokhoz  s  nem  nagy  párto- 
lásra méltatják  azon  statust,  mely  practikai  értelmessége. 
kereskedési  tudománya  s  ügyessége  által  oly  sok  jót 
tehetne  hazánknak.  Ügy  hogy  a  szó  valódi  szoros  ér- 
telmében derék  művészeti,  mesterségi  s  kereskedői  rend 
nincs  is  hazánkban  még,  s  mindaddig  nem  is  leend, 
mig  a  törvény  személyit  s  vagyonit  legerősb  védelme 
alá  nem  veendi,  s  azt  a  közönség  nagyobbra  mint  ed- 
dig, nem  becsülendi! 

A  parasztság  sok  nemzetbelire  van  tagolva,  s  a  sváb 
értelmes    munkássága,  a  tót  irthatatlan  termékenysége, 

az  oláh  szokásihoz  makacs  ragaszkodása,  a  rácz  keres- 
kedési ügyessége  sat.  mind  szűkebb  határok  közé  szo- 
rítják a  törzsökös  magyart,  ki  tán  —  ha  független  fér- 
fiúi öntartás  az  ízlésnek  Icgvalódibb  mérője  —  minden 
kivétel  nélkül  az  országnak  legszebb  lakosa.  Ezen,  a 
több  s  összeleg  vett  részekhez  idomozva  nem  sokkal 
nag^'obb  szám,  mely  a  mag^'^arság  utolsó  gyámola,  cse- 
kély számban  nemz  mint  az  oroszlán;  mig  tót,  német  s 
oláh  úgy  szapoi"odik  mint  gomba  az  erdőn.  A  magyar 
független  önérzésében  kerüli  a  munkát,  s  büszke  vad- 
sággal félreteszi  a  lelki  előmenetel  s  csínosodás  leg- 
szükségesb  eszközit  napkeleti  komolyságában. 

A  k^ülön  hitvallás  pedig  e  felekezeti  elhasonlásokat 
még  egyes  ágaikon  is  felosztja.  Annyi  bizonnyal,  de 
tán  több  —  keserű  versengés  van  pápista  s  reformá- 
tus, mint  gallus  és  angol  közt.  Sok  derék  magyar  hely- 
ség, melynek  lakosi  oly  egyenesen  s  karcsún  nőttek  fel, 
mint  egy  fiatal  fenyü  liget,  s  képvonás,  állás  s  mozgás- 
ban oly  rokon  egyenlők,  még  azok  sem  alkotnak  irány- 
lag  kis  körükben  egy  szivet,  egy  testet ;  s  a  kereszt  - — 
a  türedelem  s  felebaráti  szeretet  dicső  jele  —  sokszor 
egy  a  mennyországbul  kirekesztő  vázzá  alacsonyíttatik 
le,  s  a  kakas,  a  lelki  ébredség  példázója,  ellenséges  bi- 
zodalmatlanság  czégérévé  diszteleníttetik.  Alig  van  tár- 
saság, egyesület,  intézet,  mely  a  hitvallási  irígykedés 
ördögétül  ment,  már  kezdetekor  ne  rejtené  keblében  a 
halál  okát.  Csak  romja  látszik  itt-ott  sokszor  oly  tiszta 
szándékbul  fakadt  honi  intézetek  alapinak.  Legyen  ki- 
hagyva csak  egy  felekezet,  legyen  a  tárgy,  nem  szü- 
letés s  hitvallás,  hanem  tudomány  s  észbeli  tehetség 
szerint  szerkesztve ;  s  a  siker,  úgy  itélem,  már  lehe- 
tetlen ! 

A  honszeretet  csekély  súlya,  a  szép,  nagy  s  dicső- 
nek oly  kevés  kebelben  forrón  érzett  hatalm.a  nem 
olvaszthatják  egy  szép  nemzeti  öszhanggá  mind  azon 
nyomorult  önség-,  haszonles-,  szüklélek-,  félénkség-, 
hiuság-sugta  előítéletek  dísztelen  kongásit,  melyek  az 
egybehangzás,  egyesség,  egyetértés,  erő    s   erény  min- 

den  varázsit  ketté  törik,  és  szinte  valahai  létének  sejdi- 
tését  is  tulhangozzák. 

A  hazánkat  látogató,  tovább  köztünk  mulató  külföldi 
nem  tudja,  nem  gyanítja  —  ha  tekinti  nyelvünket  — 
Magyarországban  léteiét  s  csak  három  négy  mérföld- 
nyi egyenes  mentében  is  sok  helyen,  ha  anyanyelvükön 
szeretne  szólni  a  lakosokkal,  három  négy  nyelv-értésre 
lenne  kárhoztatva. 

El  van  így  természetesen  s  idők  folyta  által  bon- 
czolva  a  magyar  nemzet  —  vagy  inkább  nép  —  huszon- 
egy igen  külön  részre,  melyek  megint  52  külön  darabra, 
azaz  éppen  annyi  vármegyére,  vannak  mesterségesen 
elszakítva. 

Képviselői  országlás  —  ha  egy  nem.zet  elérte  már  az 
értelmesség  magasb  lépcsőjét  —  municipalis  felosztás 
által  tarthatja-e  fenn  legnagyobb  hihetőséggel  függet- 
lenségét? itt  nem  akarom  fejtegetni,  mert  egészen  félre 
vezetne ;  hanem  hogy  mai  állásunkhoz  alkalmazva,  mu- 
nicipalis alkotmányunknak  köszönhetjük  mi  nemesek  s 
az  ország  egyéb  privilegiált  felekezeti  mai  álladalmun- 
kat  s  valahai  előmenetelünk  lehetőségét,  arrul,  sok  évi 
feszített  gondolkozás  után,  oly  tökéletesen  meg  vagyok 
győződve,  hogy  e  meggyőződésemben  élni  s  halni  kész 
lennék.  A  külön  megyék  eg)'mástul  tisztán  elvált  itélő 
és  szabad  tanácskozásu  székei  alkotják  egyoldalú  sza- 
badságunk talpkövét.  Azok,  vagy  inkább  azoknak  szó- 
nokai menték  meg  a  magyar  hont  elolvadástul,  bizonyos 
megsemmisítéstül  —  úgy  mint  az  elvált  több  boglyák- 
ban is  nagyobb  a  bátorság,  mert  ha  mennykő  üt  is  né- 
hányba, megtartja  Isten  a  többit. 

Ellenben  e  függetlenségi  palládiumnak,  úgy  mint 
minden  még  legszebbnek  is  a  világon,  egy  igen  rút  ol- 
dala van,  mely  a  vérnek  leglassúbb  keringését  okozván, 
mindenben  halálos  hátramaradást  szül !  Nem  gondol 
Vas  Abaujjal ;  Kecskemétnek  legkisebb  gondja  is  na- 
gyobb, mintha  lesülyedne  Lőcse  a  föld  közepéig;  mit 
bánja  Csalóköz  Mosonyt,  habár  Dunába  fuladna;  Tolna 
vizeit  Pestre  torlasztja  ;  Győr  a  Hanságnak   vet   gátat, 


5  több  eféle  öröklő  országos  sérelminkben  látható ;  — 
s  így  feloszlik  az  úgy  is  nem  igen  nagy  királyság  52 
picziny  királyságra,  s  a  világ  nagy  színpadán  csak  igen 
lassan,  s  végre  tán  oly  út  felé  halad,  mint  chinai  gálya 
fergetegben,  midőn  ahogy  beszélik,  mindegyik  hajós 
maga  esze  szerint  cselekedvén,  sziklák  közé  zavarják  a 
hajót,  s  ha  törik,  egyenként  merítgetik,  lapátolgatják  a 
beomló  vizet,  mig  a  savanyu  nagy  hab  örökre  egyesíti 
őket. 

Legszomorúbb  pedig,  hogy  éppen  az,  a  mi  független 
állásunk  valódi  oka,  s  minket,  úgy  szólván,  gyuladástul 
ment  meg,  más  részrül  egészen  elgyengít,  marasmus  által 
veszni  enged  s  így  szinte  egy  serleggel  életet  s  halált 
nyújt. 

A  felvilágosodásban  progressive  előhaladó  nemzetek 
sorábul  kinyomva,  a  réginél  maradni  lehetetlen,  mert  a 
külértelmesség  súlya  idővel  még  nyomdokát  s  emléke- 
zetét is  kitörli  a  valahai  magyarnak ;  előrelépés,  változ- 
tatás ellenben  egy  egészen  eldarabolt  országban,  hol 
annyi  az  egymással  viszálykodó  felekezet,  a  kormány 
pedig  egy,  veszély  nélkül  alig  eszközölhető. 

Palliativ  javítások  nem  érnek  semmit,  mert  a  gyógy- 
szer hevítő  vagy  altató  erejének  kigőzölgtével,  még 
nagyobb  bágyadságba  vagy  fájdalmak  közé  esik  a  test; 
gyökeres  javításoknak  pedig,  habár  legczélirányosb  sőt 
legsürgetőbbek  is  —  mint  a  közvélekedés  tartja,  de  én 
nem  hiszem  —  homlokkal  állnak  ellen  legsarkalatosb 
törvényink.  A  régi  rozsdábul  s  azon  kettős  dilemmábul, 
melybe  helyze  a  sors,  kilábolni  tehát  szinte  lehetetlen; 
mert  czáfolhatatlanul  igaz :  el  van  kárhoztatva  a  ma- 
gyar hátramaradás  vagy  elbomlás  által  veszni,  ha  t.  i. 
alkotmányával  a  perfectibilitas  öszve  nem  férhető ;  vagy 
a  külön  részek  egyesítése  lehetetlen,  s  igy  minden  fára- 
dozás haszontalan ;  avagy  ha  ez  nem  igaz,  oly  felette 
nagy  az  előítéletek  nyomasztó  terhe,  oly  könnyű  a 
rectificált  ismeretek  súlya,  hogy  minden  előre  s  világra 
törekedés  hihetőleg  sikertelen. 

Egyesek  szavai,  kik  világosan   látják  a    hon   pirulás- 

okozó  alacsony  mibenlétét  ahoz  képest,  a  mi  lehetne, 
elvesznek  a  sok  felekezet  egymást  üldöző  vad  ordítási, 
vagy  csak  önhaszonleső  nyomorult  rimánkodási  közt. 
A  köz  intelligentia  súlya,  azon  egyedülegy  valódi  féke 
az  önkénynek,  más  nemzetekéhez  hasonlítva  szerfelett 
csekély.  A  hatalmasb  résznek  szinte  minden  valódi  tu- 
dománya latán  classicus,  rabulistikai  törvény,  szőrszál- 
hasogatás s  költői  tárgyakra  van  szorítva.  Életrevaló  is- 
meretek oly  ritkán  vannak  elszórva  a  képzelet  határtalan 
mezőin,  mint  hajók  a  tágas  Óceán  habjain;  szorgalom, 
gazdasági,  művészeti  s  kereskedési  értelmesség  alig 
van ;  úgy  annyira,  hogy  ha  gazdasági  ismeretinken  tán 
nem  is,  művészeti  s  kereskedési  szellemünkön  minden 
bizonynyal  kifog  még  a  török  is, 

A  kisebb  nemesség  nőttön  nő,  s  előrelátható :  tíz 
nemesember  jut  majdmajd  egy  sovány  hold  földre.  Mű- 
vészetet, kereskedést  űzni  éretlen  büszkesége  nem  en- 
gedi, 8  méltósága  ellen  tartja,  becsületesen,  ügyesség 
s  tudománnyal  fáradozni  vagyon  után;  hanem  inkább 
dologtalan  henyél  otthon,  s  nemesemberhez  illőbb  fog- 
lalatosságnak tartja,  nyulfiakat  anyjok  hasában  lődözni, 
vagy  semmit  sem  tenni. 

Gazdasági  mibenlétünk  hiányos  principiumok  követ- 
kezésében, melyek  minden  fényesb  előmenet  ellen  sze- 
gülnek, nem  ép;  nemzeti,  eredeti  szokásink  pedig  éppen 
nincsenek,  s  a  mik  vagyunk,  a  mit  tudunk,  csak  utánzás 
következésében  vagyunk  s  tudjuk ;  a  mi  éppen  úgy  van 
más  nemzeteknél  is,  csak  azon  különbséggel,  hogy  mi 
utánzásinkban  makacsul  ragaszkodván  a  régihez,  s  úgy 
szólván  csak  kényszerítve  alkalmazkodván  a  többséghez, 
nem  velejét  s  észleti  —  rationabilis  —  okát  tekintettük 
az  átvett  javítások  s  új  szokásoknak,  hanem  csak  fcl- 
szinsécreiket  ruháztuk  magunkra. 

Lelki  független  ember,  összevévén  minden  rendbelit, 
kik  valamely  hathatós  fordulást  tehetnének  létünkben, 
hány  van?  Hány  mer  jobbágyi,  hiv  s  alázatos,  de  egy- 
szersmind férfiúi  önérzéssel  királyszék  elibe  lépni,  s  a 
fejdelem  atyai  keblébe  a  hon  kívánatit  bátran  kiönteni  ? 

K)  mer  tiszta  Jélekismeretj  bátorsággal  viszont  a  honi 
dÓJtdetek  seregével  szembeszállni,  s  hazafiait  éppen 
ott  támadni  meg,  hol  mint  a  nyavalyának  gyökér-helye, 
a  vágás  legkinzóbb?  S  ha  lennének  is  ily  hazafiak,  kik- 
nek szándéka  oly  tiszta  mint  kristály,  vájjon  van  e  elég 
lelki  teheíségök  s  élettudományuk  jó  szándékaikat  nem- 
csak egekbe  fohászkodni,  hanem  azok  gyümölcseit  is  az 
élők  közé  előteremteni  ?  S  ha  tudományuk  van,  van-e 
bennök  erő  a  felbőszült  rágalom,  megsértett  hiúság  s 
önszeretet  marczongásit  férfiasan  kiállni  ?  S  nincsenek-e 
hitelezők  kezében,  s  vagyoni  teheíségök  van-e  nemes 
józan  szándékaikat  sikeresen  előre  is  mozdítni  ? 

Felhevült  s  rendetlen  képzelet-e  vagy  a  tavasz  élet- 
kornak szóval  ki  nem  fejezhető  édes  vágya?  nem  tudom: 
de  azon  álom:  egy  nagy  s  dicső  nemzethez  tartozni, 
szivem  legtitkosb  húrjait  édeni  harmóniában  ringatá 
mindenkor,  llycsekkel  kérkedni  nem  mertem,  sőt  titok- 
ban tartam  inkább  ;  mert  nagyobb  kín  alig  van  —  s 
forróságban  jeges  vizbe  ugráshoz  hasonló''—  mint: 
hideg  visszavonulással  s  zárt  kebellel  találkozni  a  haza- 
szeretettül lángoló  tárt  szívnek.  Marathon  mezein, 
Phjle  hasadási  közt  én  is  —  Icgédesbeket  álmodtam  — 
s  mily  kicsinynek,  mily  szűknek  lelem  hazámat!  A  rot- 
hadás szaga  ébreszte  fel,  s  összezsugorodott  mellembe 
temetem  el  szivem  kinjait.  Lelkem  oly  bágyadt  volt! 

S  midőn  a  hon  minden  elemeit  mély  halálnak  látszó, 
onfelejtett  elmerülésben  találám  s  oly  néma  volt  körül- 
tem minden,  vérzett  keblem  egy  darabig  s  így  fohász- 
kodván fel  «haj !  boldogabb  létre  lenne  tán  méhó  a 
magyar,  s  nemesbre  tán  én  a  halálra  vált  nemzei  sze- 
rencsétlen tagja»  a  haza  sirbokjátul  könnyező  szemek- 
kel szakadtam  el,  s  valamint  a  halandók  gondolkozó  s 
hazátlan  része,  ugy  én  is  egy  álmetaphysika  gátatlan 
terem  keresem  az  én-állitottam  lelki  függetlenség 
alapját.  * 

Felforgat  a   nagy  századok  érczkcze 
Mindent,  JedQlt  már  a   nemes   Uion, 
A  büszke   Carthago  hatalma, 

Róma   s   erős   Babylon   leomlott, 
Széchenyi  István  gr.   I. 

Szótlan  s  panaszlan  mutatkoznak  Athcnc,  Ephcsus 
emlékei  egy  valahai  fényesb  létre,  s  hadd  forogjon  né- 
hány ezred  le,  a  mi  féreg  éltünkhöz  képest  örök,  de 
valóságban  oly  csekély  idő,  hogy  az  örökséget  nem  is 
mérhetni  vele,  s  még  csillagunk  is  ki  lesz  törülve  a 
mindenségbül,  vagy  oly  változások  alá  vetve,  melyeket 
a  gyarló  emberi  természet  nem  állhat  ki,  s  igy  haza, 
honszeretet,  hazafiság,  a  jövendő  áldása,  halhatatlan 
név  mind  annyi  horgok,  melyekbe  az  emberi  hiúság  mo- 
hón kap  lelki  üressége  betöltése  végett. 

Ily  áltermészet,  melynek  ragálya  hazátlanok  közt  oly 
veszedelmes,  engem  is  egészen  elfogott,  s  lelkem  min- 
den rugóságát,  minden  erejét  Jebilincsezé,  munkássági 
köröm  oly  szűk,  Ízlésem  szerint  oly  Ízetlen  volt,  s  bár 
mindig  sejtem,  de  magamban  tisztán  ki  nem  mondám, 
s  miként  is,  mert  útmutatóm  ki  lehetett  volna?  hogy 
végre,  ha  az  örömek  minden  iskolái  tárva  állnak  előttünk 
már,  férfikorunkban  szivösztöninket  semmi  nem  töltheti  hé, 
mint  hazánk,  ''^'^gy  ha  ez  nincs,  az  emberiség  hasznára  s 
boldogságára  czélzó  munka Ikodásink ■ 

Azonban  az,  a  mi  az  ifjúnak  hő  képzetében  nagyobb 
s  önálló  nemzetek  szerencséjökrül,  s  a  hátramaradt, 
másokkal  összeolvadt  kisebb  nemzetek  tűrhetetlen  sze- 
rencsétlenségökrül  igen  éles  szinekkel  festékezek,  azt  a 
tapasztaltabb  férfi  azon  szelídebb  világra  derité  :  hogy 
tökéletesség  s  szerencse  kirekesztőleg  sehol  nincs,  ha- 
nem van  mindenütt  váltig  tenni  s  használni  való,  csak 
akarjon  az  ember,  s  valóban  ne  a  köz  taps  és  dicséret, 
hanem  valami  magasb  czélérés  legyen  fáradási  köre ;  s 
bármily  igaz  is,  hogy  városok,  nemzetek,  sőt  planéták- 
nak is  vissza  kell  térniök  s  összeolvadniok  egykor  köz- 
anyánk a  nagy  Mindenség  keblében,  még  sem  vesz 
soha  is  el  azon  angyal-sugta  emberi  vágy  a  mindenlét 
szebb  s  tökéletesb  egybehangzása  végett  tehetség  sze- 
rint fáradni,  melynek  következésében  a  földi  gyarlósá- 
gokon túlemelkedő  fejdelem  bölcsesége  által  egész  vidé- 
kekre virágokat  himez,  mig  a  szántóvető  egy  fát  ültet! 

A  lehetőt,   s    nem   a    képzelet    ábrándozásit   akarván 

életbe  hozni,  hidegebb  vérrel  kezdem  fontolgatni  szü- 
letésemhez csatolt  kötelességimet,  s  egyszersmind  azon 
tulajdonokat  s  erőt,  melyek  bennem  vannak  kötelessé- 
gimet teljesíthetni  is;  de  visszaijedtem,  midőn  a  sors- 
tul  nyert  magas  és  független  állásomat  magam  oly 
csekély  s  mindentül  igen  függő  személyemmel  hason- 
lítám  össze.  Tisztán  láttam:  mily  nagy  szolgálatokkal 
tartozom  hazámnak,  melytül  oly  bő  javakat  nyerek,  s 
keserűn  érzem  gyarló  tehetetlen  voltomat,  mely  egy 
még  sokkal  alacsonyabb  hatáskörhöz  kapcsolt  köteles- 
ségek teljesítésére  sem  lenne  elegendő.  Tiszta  szándé- 
kon s  jó  akaraton  kívül  —  nem  csalhatám  meg  enma- 
gamat  —  semmi  egyebet  nem  találék  keblemben,  a 
minek  hasznát  vehette  volna  a  haza.  Tiszta  szándék  s 
jó  akarat  azonban  velem  üres  ágyúval,  kiben  nyilt  sze- 
mekkel látáson  kivül  józan  itélő  tehetség  éppen  oly 
kevés  volt  mint  előitélet,  csak  szaporán  megismértete 
ily  igazságokat :  «egy  ember  gyenge,  habár  még  oly 
hatalmas  is;  divergens  lineák  soha  nem  jőnek  össze; 
mindennek  van  közepe,  magva  vagy  lelkei  stb.  Má- 
sokhoz csatolni  magamat  látszott  legjózanabbnak,  s 
csak  szaporán  összehozott  a  barátság  ang^'^ala  oly  rokon 
keblű  honfiakkal,  kikben  királyhoz  s  hazához  hivség 
éppen  oly  tisztán  ége  mint  bennem,  s  kiknek  tehetsé- 
geik az  enyimeket  sokkal  tulhaladák.  Hazánk  eldara- 
bolt, s  így  oly  mély  álomban  dermedező  gyenge  létét 
úgy  láták  s  oly  keserűn  érzék,  s  oly  nehezen  tudák 
tűrni,  mint  én  ;  s  így  a  hon  halál-  vagy  életsymptomáit 
s  azon  módokat  kezdénk  vizsgálgatni,  melyek  által  a 
közönséget  szolgálhatnók,  s  azon  nagy  gondolat,  mely 
a  törpe  születésű  ajkait  gúnyoló  ránczokba  vonná,  a 
félénket  pedig  megsemmisítné  t.  i.  honunkat  ájuUságá- 
bul  életre  visszahozni ,  büszke  önérzéssel  mondhatom, 
elfért  szívünkben.  S  valóban  nem  elbizottságbul,  mintha 
csak  mi  lennénk  képesek  a  lelketlennek  látszó  testet 
felébreszteni,  hanem  mivel  azok,  kiket  még  jobban 
illetne  ezen  dicső  tiszt  —  fájdalom  —  önbálványokat 
s   inkább    másokat   szolgálnak,  mint  a   hazát,  vagy  oly 

vakságba  merültek,  hogy  a  hazát  úgy  is  igen   egészsé- 
ges, ébredt  s  erősnek  tartják. 

Sok  van  mulaszthatlanul  teendő,  a  mit  a  haza  javáért 
sem  a  kormány  nem  tehet,  s  jó  hogy  nem  teszi,  mert 
ez  az  önkény  ellenzáloga  ;  de  a  nép  sem  eszközölhet, 
s  őrangyalunk  mentsen,  ne  is  eszközölje,  mert  abbul 
anarchia  támadna  ;  s  igy  azok  végbevitele  egyenesen 
azon  egyes  honfiakat  illeti,  kik  sulyosb  hivatali  terhek- 
tül  menten,  független  létben  gyönyörködnek  a  haza 
javaival. 

A  múltban  nemzeti  nagyságot,  legalább  olyant,  me- 
lyen a  magyar  tul  ne  emelkedhetnék,  Ítéletünk  szerint 
nem  találunk,  mert  a  múlt  nagyságnak  kőemlékek  s 
roppant  épületek  romjai  egyedüli  tanúji;  minden  egye- 
bek, mint  könyvek,  mestermüvek,  közhasznú  találmá- 
nyok az  idő  által  elenyésznek,  nevezetes  építmények 
híjával  pedig,  melyek  századokon  hatnak  keresztül,  egy 
nagy  nemzet  vagy  fejdelem  sem  volt  még ;  de  hazánk- 
ban olyasokat  nem  lel  senki.  Azonban  néhány  felleg- 
vagy mocsárvár,  sőt  még  az  annyiszor  magasztalt  Vise- 
grád maradék  falai  is,  költői  képzelet  nékül  —  mely 
ugyan  a  debreczeni  pusztákra  is  varázsolhat  spanyol 
kastélyt  —  nem  mutatnak  egyébre,  mint  kis  uraki-a  és 
szegény  királyokra. 

E  tisztára  hozott  meggyőződés  a  helyett  hogy  el- 
szomorított volna,  inkább  felvidámított,  s  igy  vigaszta- 
lánk  magunkat:  «hála  az  egeknek,  úgy  látszik  még 
fiatal  nemzet  vagyunk,  nekünk  nem  fénylik  a  múlt,  ellen- 
ben más  nemzeteknek  nincs  jövendőjök  ;  -  kik  szeren- 
csésbek ?» 

A  múltban  oly  nagyságot,  melyet  siratni  lehetne. 
Ítéletünk  szerint  nem  találván,  elfojtottuk  magunkban 
azon  sajnos  gyengeséget,  melyre  az  emberi  nem  oly 
hajlandó  ((szorgalmas  munkásság  helyett  henyélve  le- 
folyt időkbe  merülni  I)  s  inkább  a  jövendőt  tartánk  sze- 
meink előtt. 

A  sötét  jövendő  pedig  kizárólag  csak  azon  feltétel 
alatt  mutatkozék  bíborszinű  távolban  :    ha   a   magyarság 

l{öz  értelmesség  által  fejlend  ki  tökéletesen.  S  minél  mé- 
lyebben vizsgáltuk  a  haza  lakosit,  szomszéd-közötti 
állását,  geographiai  helyzetét,  természet-ajándékit  s 
több  efélét,  s  minél  jobban  törekedtünk  kitanulni  azon 
okot,  melybül  áldott  következéseknek  kellene  a  honra 
áradni,  annál  tisztábban  látszott  előttünk  -  a  mi  végre 
tökéletes  nieggyőződéssé  lőn  -  «hogy  minden  lehető 
előmenetelünk  kirekesztőleg  értelmiségi  súlyunk  na- 
gyobbitásában  s  csinosodóbb  nemzetiségünkben  verhet 
tartós  gyökeret ;  hogy  minden,  a  mi  nem  áll  valódi 
nemzetiségen  s  valóságos  —  minden  előítélet  s  szem- 
fényvesztésektül  megtisztult  —  értelmességen,  alapta- 
lan, s  előbb-utóbb  bizonnyal  elbomlik». 

1822-ben  az  idők  folyamatja  s  bizonyos  esetek  fel- 
ébresztek «az  ébren  szunnyadozó))  vagy  is  inkább  az 
alunni  igen  szerető  magyart,  s  valódi  honszeretet  s  ön- 
bizakodásu  erőnek  jelei  mutatkozának  itt-ott;  s  ben- 
nünk mind  erősb  hitté  vált :  hogy  ha  valami  felemelheti 
még  a  hazát  ön  boldogságára,  ura  örök  dicsőségére  s 
hozzá  illő  magasságra,  az  semmi  egyéb  nem  lehet,  mint 
nemzetiség  s  közértelmesség. 

A  sarkalatos  nagy  ok  tisztán  feküdt  előttünk:  hanem 
a  (ímikép  s  hogyan  nyithatni  meg  a  gazdag  kútfőt)), 
homályban  maradt. 

Magyarosítani !  De  mikép  s  mily  eszközökkel?  A  vi- 
lágon minden  csak  superioritásnak  enged,  ez  szoros 
tudományi  törvény,  s  a  magyar  szinte  mindenben  csak 
tanuló  lehet,  s  tanító  csak  igen  kevésben.  Ki  kell  tehát 
tisztítni  előbb  a  magyarságot  minden  szennyei bül,  hogy 
elfogadható  s  idővel  követésre  méltó  is  lehessen.  Ha- 
nem megint  ezt  mi  módon  valósíthatni  oly  hazában,  hol 
annyi  az  előitélet,  s  oly  kevés  a  valódi  élettudomány? 
Előítéleteket  kiirtani  s  valódi  élettudományt  terjeszteni 
pedig  mily  eszközökkel  lehet  geographiai  szerencsétlen 
helyzetünkben,  mely  minket  szinte  minden  közösüléstül 
elszigetel,  s  a  nemzeti  versengés  —  melynek  más  nem- 
zetek legfőkép  köszönhetik  csudálatos  kífcjlődésöket  — 
hasznos   gyümölcsit   velünk    nem   is   sejteti  ?    Külföldet 

kevesen  járják,  s  ha  járták  is,  nem  ismerik;  vagy  ha 
elsőségei  tisztán  ismeretesek  is  előttök,  hátramaradt 
szegény  hazájokat  nem  merik  bátor  egyenességgel  oly 
színekkel  festeni,  mint  az  nekiek  jelent  meg;  s  így  kel- 
lőkép nem  ismervén  s  túlbecsülvén  hónát  s  maga  magát  a 
jámbor  itthon-ülő  földi,  Ítélethez  s  tudományihoz  ma- 
kacsul ragaszkodik ;  mert  azokat  legjózanabbak  s  életre 
legvalódibbaknak  tartja  ;  oly  tágas  tükörnek  készítésén 
pedig  —  melyben  mindegyik  tisztán  ismerhetné  magát 
meg  elsőtül  utolsóig,  ki  a  hazát  tudva  vagy  tudatlan 
tapodja,  a  közjón  vak  hévvel  ront,  vagy  azt  hideg  guny^ 
nyal  önti  le,  vagy  a  mi  legközönségesb,  henyélve  here 
gyanánt  teng  sat.,  oly  roppant  tükörnek,  melyben  mind 
azon  számtalan  híven  találná  magát  ábrázolva,  kik  igaz- 
ságos s  nemes  leikök  sugtában  azt  hiszik  s  hirdetik: 
(thonunk  minden  lakosinak  áldott  a  sorsa,  mert  maguk- 
nak, sok  birtokban  szülötteknek,  hála  Isten,  jól  van  dol- 
goké; szóval  :  ily  remek  s  legszükségesb  munkának  lé- 
tesítésén mi  kevesen  csak  nem  kétségbe  estünk. 

Azonban  azon  izlés  -~  nem  akarom  egyébnek  ne- 
vezni —  inkább  sikeretlen  fáradni  a  köz  és  haza  javá- 
ért s  felemelkedéséért,  mint  sikerrel  önhaszon  és  sze- 
mélyes magasb  állás  végett,  nem  engedé  elolvadni 
tiszta  szándékunkat  férfiúi  kebleinkben.  Mélyen  érez- 
tük :  rajtunk  a  sor  jeget  törni  s  megkezdeni  a  nehéz 
munkát;  nem  toltuk  mi  a  kormányra,  hogy  elpuhultunk, 
elnémetesedtünk;  mert  miért  engedtük  azon  méltatlan- 
ságokat végbevitetni  magunkon ;  nem  vetettük  mi  a 
szántóvető,  polgárság  s  tehetetlenebb  nemességre  ha- 
zánk alacsony  állását  s  közértelmességünk  csekély  létét ; 
nem  kárhoztattuk  mi  eldődinket,  hogy  jó  tengerpartig 
nem  vittek  minket,  ha  vihettek  volna,  midőn 

A  félvilágga]   szembe   szállott 

Nemzeteket  tapodó  haragjok  stb. 

s  nem  panaszkodtunk  mi  az  Ég  végzési  ellen,  hogy 
szertebonczolt  hazánkat  egy  testbe  szorítá  egyéb  külön 
színű  nemzetekkel ;    nem    kerestük  mi  sem  a  sors  hatá- 

rozásiban  a  hibát,  sem  más  felekezetűek  szemeikben  a 
szálkát;  hanem  egyenesen  magunkat  s  velünk  egy  ren- 
düeket  vádoltuk  hátramaradásunk  s  hazánk  alacsony 
állása  miatt.  Rémvázként  szolgáltak  a  véletlentül  nyert 
számos  áldásink,  melyek  úgy  szólván,  szemrehányák 
oktalanul  pazarlóit  legszebb  esztendőinket,  természeti 
idomaink  fejletlen  parányiságát,  már  a  bölcsőben  talált 
nevezetes  vagyonink  észnélküli  eldarabolását,  s  midőn 
már  szinte  gyűlöletre  méltóknak  kezdők  itélni  magun- 
kat, semmi  egyéb,  mint  a  még  hihetőleg  előttünk  fekvő 
élet  s  mind  azon  jó,  melyet  még  létesíthetni  remélénk, 
s  erős  akaratra  gyámított  tiszta  szándékunk  mentének 
meg  az  önvád  tűrhetetlen  fulánkiíul.  De  midőn  azt 
kellé  tapasztalnunk,  hogy  a  velünk  egy  rendűek  na- 
gyobb száma,  s  kiket  az  isten  hasonlíthatlanul  szebb 
tehetségekkel  áldott  meg  mint  minket,  még  hasztala- 
nabbul  élték  napjaikat,  s  munkátlanság,  Ízetlen  örömek, 
tudatlanság,  rendetlenség  3  unalom  közt  vénültek  meg, 
akkor,  megvallom:  hiúságunk  alighogy  valami  belső 
megelégedést  nem  éreztetett  volna  velünk,  ha  egy 
szebb  ösztön  tűstént  nem  birt  vala  egy  hozzánk  mél- 
tóbb elhatározásra,  kötelességinket,  mert  eddig  jól  nem 
teljesítettük,  s  éppen  azért,  mivel  oly  kevesen  vagyunk, 
jövendőben  kettőztetett  erővel  s  állhatatossággal  végbe- 
vinni, őrajtok  magasb  állásuakon,  sokkal  több  vagyo- 
nuakon,  hosszabb  életüeken  lett  volna  a  sor  —  a  helyett 
hogy  minket  kisebbeket,  tehetetlenebbeket, ifjabbakat  ál- 
lati életök  vagy  életi  álmuk  által,  úgy  szólván,  infici- 
áltak —  példával  előttünk  járni,  a  királyszék  támaszai 
s  hon  oszlopai  lenni,  a  mik  lenni  nem  tudtak.  S  ha  köz- 
tük csak  kevesen  tölték  be  valódi  becsök  által  az  idegen- 
irígylette  helyeket,  s  akkor  is  egyesítés  s  minden  erők- 
nek egy  fő  czélra  összesítése  helyett,  inkább  egyedül  s 
így  sikeretlenűl  fáradtak  tisztköreikben,  midőn  a  na- 
gyobb rész  bágyadt  kábultságában  alig  mutatott  egyéb 
életerőt,  mint  lábbal  tiprását  legszebb  jusainak;  azért 
mi  szent  kötelességink  teljesitésétül  még  nem  hittük 
felszabadítva   magunkat,  s   nem   mérvén   gyenge  erőn- 

ket,  hanem  bizván  szándékunk  tisztaságában  s  Isten 
segítségében,  oly  érzéssel  fogánk  a  nagy  munkához, 
mint  mikor  egyedüles  ember  orvos-tudomány  s  gyógy- 
szer nélkül  rideg  pusztán  halálos  álomkórságban  fekvő 
felebarátját  leli,  s  azt  addig  ápolgatja  s  iparkodik  visz- 
szahozni  életbe,  mig  tudósb  s  tapasztaltabbak  érkeznek. 

A  hon  vizei  korlátlan  dühökben  mindig  öntsék  el  az 
ország  legtermékenyebb  vidékit,  s  az  örök  posványok 
méreglehelő  önkényök  mindig  kínt  s  halált  szüljenek? 
Severin  bérczei  s  Duna  kőszirtéi  mindig  gátolják  a  világ 
egyéb  lakosival  közösülésünket?  Szabadságruli  idétlen 
képzetünk  s  törvényink  bal  magyarázata  századokig 
tiltsa  tőlünk  el  a  közösülés  kellemit  ?  Egyetlen  egy  so- 
vány esztendő  gyászba  borítsa  jövendőben  is  —  mint 
már  annyiszor  —  a  fél  hazát?  A  népre  vetett  idomlag 
oly  csekély  adó  mind  terhesb  legyen  idő  folytával? 
A  haza  szivét,  Buda  s  Pestet,  álló-hid  soha  ne  kösse 
egybe?  S  elbomolhatlan  színház  örökre  meg  legyen 
tagadva  azon  nemzettül,  melynek  nyelvén  kivül,  úgy 
szólván,  semmi  sajátja?  ■ —  Hát  annyi  fundátióink  — ? 
A  földmüvelés  jobb  ismerete  soha  ne  ruházzon  zöld 
szint  naptul  aszott  meztelen  pusztáinkra  s  avar  fenyé- 
rinkre?  Manufactura,  fabrika,  kereskedés  hazánk  gaz- 
dagságát soha  ne  emelje  magasbra  ?  Külföld  előtt  min- 
dig ismeretlen  maradjon  a  magyar?  s  több  eféle. 

Nem,  nem!  szebb  létre  méltó  hazánknak  ki  kell 
vetkezni  e  szánakozást  vagy  megvetést  érdemlő  szeny- 
nyeibül,  s  mi  ily  égető,  a  19-dik  századra  s  keresztények 
közé  többé  nem  illő  szégyeneket  henyélve  s  karnyugva 
tekinteni  tovább  nem  tudtunk.  Semmi  esküvés,  csak 
honszeretet  s  kötelességérzés  által  egyesülve,  megálla- 
podtunk néhányan  :  (fmindent  elkövetni,  vigasztaljon  bár 
reménysugár,  bár  nem,  a  mi  tőlünk  csak  telik;  mind 
azt,  a  mit  fentebb  említek,  s  még  tízannyit,  a  mirül  egy 
szót  sem  szóltam,  —  jóllehet  honunknak  rá  nagy  szük- 
sége van  —  mozgásba  s  életbe  hozni. » 

Te  most,  barátom,  hihetőleg  nevetsz  —  eszelősnek 
gondolsz  s  imígy  szólsz    magadban    s   később  tán  még 

nyomtatni  is  fogod  :  «ily  óriási  munkákat  egy-két  em- 
ber akar  végbevinni  —  s  ilyesekke!  még  kérkedni  is 
mer  a  szemtelen. » 

A  mire  én  azt  felelem:  hogy  valamint  az  elkorcso- 
sodás  s  tudatlanság  azon  ok,  melybül  mindenféle  szá- 
míthatlan  rossznak  szükségképen  következni  kell ;  úgy 
a  nemzetiség  s  közértelmesség  azon  nagy  ok,  melybül 
előbb  utóbb  mind  az,  a  mit  említek,  s  még  tízszer  sőt 
százszor  annyi,  minden  bizonnyal  következni  fog. 

Azon  sok  ujabb  remek  munkák,  melyek  a  külföldet  s 
főkép  Britanniát  dicsőítik,  szorosan  véve  nem  kirekesz- 
tőleg  a  mostani  élők  vagy  csak  rövid  idő  előtt  elhuny- 
tak eszközlési,  hanem  lételök  már  a  múlt  századokban 
gyökerezik.  Mily  számos  előítéleteken  kellc  diadalmas- 
kodni, hány  balism^eretet  eligazítani  s  józanítani,  meny- 
nyi egyes  szerencsepróbálókat  egy  nagy  czélérés  végett 
egyesítni  előbb,  hogysem  egy  tökéletes  linea-  vagy  gőz- 
hajó készülhete;  roppant  vashidak  s  utak  egy  testté 
forraszthaták  az  országot ;  a  szántóvető  kis  kertté  vál- 
toztathatá  a  természet  kezei bül  kopáron  átvett  szomorú 
vidékeket !  s  több  efé!e. 

Mennyi  temérdeknek  kellé  valóság  s  életbe  lépni 
előbb,  hog}'^sem  ilyesek  végbevitelérül  némi  hihetőség- 
gel csak  álmodni  is  lehetett  volna!  A  bámulásra  méltó 
szigetnek  mind  azon  csudái,  melyek  előtt  az  igazságos 
ember  megilletődéssel  nyúl  süvegéhez,  egy  Bacon, 
Gibbon,  Young,  What,  Smith  sat.  leikébül  vevék 
valódi  eredetöket,  s  nem  annyira  azok  eszközlési,  kik 
a  józanon  rakott  alapokra  állíták  csak  remekeiket.  Oly 
mélyen  feküsznek  azonban  az  igazi  nagyság  fenékkövei, 
hogy  azok  mindenki  szemeibe  nem  könnyen  tűnnek, 
midőn  a  superaedificatumokon  bámul  a  sokaság. 

Te  is,  tisztelt  barátom,  tudom,  mint  sok  más,  szív- 
keserüséggel  nézitek  a  civilisált  nemzetek  sorában  oly 
alacsony  állását  honunknak.  Ti  is  szeretnétek  látni  ra- 
honczátlan  vizeink  fékülését,  mocsárink  kiszárítását, 
honunknak  vasút  által  az  adriai-  s  Dunánk  megtisztí- 
tandó medrével  a  Feketetenger  szoros  egybeköttetését ; 


2  -^  4  Gróf  S zéchenvi  látván . 

nektek  is  jól  esnék  kemény  utakon  repülni,  midőn  most 
annyiszor  helybül  sem  tudtok  mozdulni,  vagy  halálos 
unalommal  lézengve  zúzott  testeitekbül  szinte  kirázó- 
dik  a  lélek;  ti  szívetek  is  reszketne  örömtül,  ha  leg- 
első palotátul  a  legutolsó  kalibáig  mindünnen  bőség  s 
mosolygó  kép  tűnnék  élőtökbe ;  ti  is  szeretnétek,  ha  a 
népen  fekvő  adó  könnyű  lenne,  s  az  kétannyit  tudna 
elbirni  nevetve ;  s  mennyire  tágulna  kebletek,  tagad- 
hatod-e barátom,  ha  állóhíd  Buda  s  Pestet,  a  hon  el- 
darabolt szivét,  örökre  egybekapcsolná  —  s  nemzeti 
színházban  Thalia  s  Melpomene  magyar  nyelven  üd- 
vözlené  a  nemzetiség,  honszeretet  s  jobbágyi  hivség 
halhatatlan  tetteit!  Mily  megelégedést  szülne  bennetek 
haza  oltárára  rakott  áldozatink  valahai  haszna;  meny- 
nyire vidámítná  fel  lelketeket,  ha  ábráztalan  pusztái- 
tokon árnyék  alatt  legelnének  nyájaitok,  gulyáitok ;  s 
művészet  s  kereskedés  gyarapitná  mind  a  szegényt  mind 
a  dúst!  S  mily  különböző  érzéssel  élnétek  napjaitokat, 
ha  nyugottul  keletig  nagy  s  kicsiny  ismerné  a  magyart, 
s  mély  tisztelettel  említné  nevét  sat.  Tudom  barátom, 
te  mind  ezeket  nem  különben  mint  én,  óhajtanád  való- 
sulva látni ;  azonban  nem  értesz  velem  egyet  azon  okok- 
ban, melyekbül  ítéletem  szerint  egyedül  következhetik 
Magyarország  hihető  előmenetele. 

További  vizsgálat. 

Hogy  pedig  azon  módokban,  melyek  által  mi  töb- 
ben a  most  említett  honi  díszek  magvát  elvetni  kíván- 
juk, te,  tisztelt  barátom,  velem  nem  értesz  egyet  s 
másutt  keresed  az  okokat  mint  én,  azt  onnan  tudom 
csalhatatlanul :  mivel  te  éppen  azon  okokat  törekedel 
Taglalatodban  gúny  vagy  gyűlölet  tárgyaivá  tenni,  me- 
lyeket én,  mint  annyi  reményalapimat,  a  legmélyebbek 
közé  számlálok.  Ez  azonban  úgy  áll-e,  mint  mondom, 
vagy  sem,  csak  egész  munkám  t«rtalmábul  tűnhetik 
szembe. 

Abban  állapodtunk  meg  néhányan,    mint  a   fentebbi 


czjkkben  mondám:  ((minhasznunkat  hátratevén  mindent 
elkövetni,  a  mi  honunk  javát  valami  mód  előmozdít- 
hatná»;  nehogy  azonban  kutainkat  oly  helyen  kezde- 
nék ásogatni,  hol  víz  nincs,  s  így  minden  siker  nélkül 
fáradoznánk:  az  ország  valódi  mibenlétét  még  jobb  s 
tisztábban  ismerni  tartánk  szükségesnek;  ezt  pedig  úgy 
hittük  legbátorságosabban  eszközölhetni,  ha  lehetőleg 
elnyomván  minden  vakító  hazaszeretetet  keblünkben,  s 
az  anyatejjel  szítt  számtalan  előítéleteket,  egyenesen 
azt  tekintjük  először:  mily  javakkal  ruházza  fel  Ma- 
gyarhon lakosit?  s  csak  ennek  tisztába  hozatala  után 
keressük  fel  azon  kútfőket  vagy  ok-gátokat,  melyeknél 
fogva  oly  sok  vagy  kevés  jó  foly  a  közönségre. 

Így  cselekszik  a  jó  gazda  :  megvizsgálja  előbb  ter- 
mésit,  s  ha  hiba  van  bennök,  akkor  nyomozza  ki  annak 
gyökérokát,  és  segít,  ha  lehet.  Így  cselekszik  az  ügyes 
orvos:  keresztül  nézni  iparkodik  mindenek  előtt  a  beteg 
test  állapotját,  s  csak  aztán  keresi  a  nyavalya  okát,  s 
gyógyít,  ha  lehet.  S  így  cselekszik  szinte  minden  okos 
ember,  ki  javítni  vagy  gyógyítni  akar:  tekinti  előbb  az 
ideigóráiglani  álladalmat,  s  aztán  törekedik  kifejteni  az 
álladalom    mibenlétének   gyökérokát,  s   javít   ha   lehet. 

Ily  morális  diagnosis  vagy  pathologia  —  ha  szabad 
így  neveznem  —  látszott  azon  kalauz  lenni  előttünk, 
melynek  útmutatása  szerint  legbiztosabban  reméltük 
elérni  azon  pontot,  honnan  tisztán  láthatni  az  ország 
valódi  mibenlétét.  S  bár  mindenki  ez  utat  tartaná  s 
követné !  akkor  valóban  tíz  esztendő  alatt  több  vitetnék 
véghez,  mint  most  századok  lassú  forgása  után  csak  életre 
kaphat  is ;  mert  a  helyett,  hogy  mindjárt  javításhoz 
kezdenénk,  most  azt  szükség  megmutatni  előbb  :  ((hogy 
javítás  kell.»  S  ime  létünk  e  meg  nem  ismerése  azon 
leg  és  legmélyebb  gyökér-ok,  vagy  ha  még  jobban  akar- 
juk kifejezni,  inkább  azon  ((semmi»,  melybül  semmi  sem 
következik,  s  mocsár  mocsár,  rossz  ut  rossz  ut,  keres- 
kedésre nem  alkalmas  bor  kereskedésre  nem  alkalmas 
bor,  s  számtalan  eféle  marad  meg,  mint  volt,  vagy  hely- 
bül  csak  csigaként  mozdul. 


Ijő  Gróf  Széchenyi  István. 

A  mag^'ar  alkotmány,  úgy  szólván,  minden  áldásit 
egy  ép  velejü,  fiatal,  egészséges  s  gazdag  mágnásra 
összehalmozza,  ő  a  hon  kedveltje.  Képzeljünk  ma- 
gunknak egy  olyant  —  nehogy  azonban  a  honszeretet, 
anyatej,  első  benyomások,  a  gyermekkor  vágyai,  a 
hatalmas  szokás,  vagy  mivel  jobbat  nem  látott  s 
nem  képzelhet,  disqualificálják  őt  józanon  s  igaz- 
ságosan Ítélhetni  -  hagyjuk  őt  húsz  esztendős  ko- 
rában ép  Ítélettel  s  minden  homályosítóktul  menten,  a 
vizekbül  feltűnni.  Járja  be  elég  tehetséggel,  de  hazát- 
lan a  föld  vagy  csak  Európa  néhány  vidékit,  s  tudja 
meg  végre,  hogy  van  egy  ország,  melyrül  azt  fecse- 
gik :  extra  Hungáriám  etc.  s  hogy  ő  azon  boldog  or- 
szág kedveltje,  kit  pazérolva  rakott  meg  a  sors  leg- 
szebb ajándékival.  Sietni  fog  nyakra  főre  minél  hama- 
rébb a  haza  szivét,  a  fővárost  látni.  Nem  tudom,  a 
hon  miJy  kapuján  lépend  hazájába ;  de  tapasztalni 
fogja:  ha  Austriábul  jő,  hogy  egy  szebb  országot  ha- 
gyott el;  ha  tengeren,  hogy  igen  hiányos  s  a  honnal 
összeköttetésben  alig  levő  révpartokba  ért ;  ha  török 
birodalombul,  hogy  egy  a  tcrmészettül  rendkívül  meg- 
ajándékozott magas  tartománybul  egy  egészségtelen, 
korlátlan  vizek  által  rútul  elbonczolt  posványságba  lé- 
pett le ;  ha  Erdélybül  —  mely  bár  magyar,  még  sem 
Magyarország,  s  tán  nem  is  akar  lenni  az,  habár  mi 
akarjuk  s  óhajtjuk  is  - —  hogy  egy  kertbül  sivatag  ho- 
mokokra jutott ;  ha  Galiciábul,  hogy  elhagyá  a  jó  utat 
s  nagyobb  szorgalmat.  Télen  utazván  —  télszakot  vcsz- 
szük  érkezte  idejének,  mert  a  nyár  olyan  mint  a  fia- 
talság, melyben  minden  jól  megy  —  azt  veendi  észre: 
hogy  úgy  mint  valaha  tán  a  paradicsom.ban  szinte  min- 
den a  természetre  van  bizva ;  ha  a  fagy  s  az  idő  szá- 
raz :  halad-halad  ;  ha  enged  s  havaz :  rab.  Érkezik 
most  Buda  és  Pest  felé ;  s  ha  nyugotról  jő,  egy  szo- 
morú, meg  nem  szűnő  hosszaságú  s  rossz  kövezetü 
utczán  ballag  lépve,  míg  a  Duna  dísztelen  s  undorodás- 
okozó  partihoz  jut,  hová  minden  szemét  rakatik.  Ven- 
dégfogadók   igen    rosszak;  Pestre    igyekszik,  de  nincs 


híd,  legotrombább  készületü  hajókra  ül,  ha  a  nép  sa- 
lakjával birkózva  elérheti  azokat.  Ha  pedig  éjszak,  ke- 
let vagy  délrül  jő,  s  enged,  sártengert  kell  átúsznia. 
Pesten  néhány  szép  épületet  lel,  de  kár  hogy  sárban 
állnak;  a  fogadók  igen  alávalók,  külön-szállást  bajosan 
kap.  Keresi  most  az  ország,  a  honi  kincsek  tárházit,  s 
egyéb  fó-,  de  még  kisebb  városokban  is  közönségesen 
találkozható  szemlélésre  méltókat,  keresi  sokáig,  de 
mit  talál  —  azt  az  olvasó  Ítéletére  hagyom  ;  megéhez- 
vén, a  legalábbvaló  vendéglőknél,  étvágyat  visszaijesztő 
mocskos  bariangikban,  csak  jó  bort  s  igazán  sült  zsem- 
lyét is  alig  kap  ;  megyén  most  theatrumba,  de  magyar 
nincs!  megyén  hát  németbe,  s  a  világ  legczéliránytalá- 
nabb  szinházába  lép;  megyén  tovább  a  közbálba,  s 
ott,  ha  tán  kordovány  vagy  bagaria  helyett  czipőben 
jár,  s  mindent  nem  dicsér,  megbántásnak  teszi  ki  ma- 
gát, melyet  ha  bajnoki  mód  eligazítni  kész,  nem  egy, 
de  sok  ököllel  kell  végeznie.  Keresi  most  az  olvasó 
társaságokat  stb.,  de  hiába  keresi.  Az  utczákat  esőn, 
napon,  szélen  kívül  nem  mossa  senki,  nem  szárítja. 
Érkezik  a  tavasz  :  a  természet  csudáiba  merülve  tiszta 
levegőt  szíhatna,  de  körülbelül  nincs  fa,  a  nevető  zöld 
szín  számkivetve,  minden  hamuszínű ;  s  ha  végre  né- 
pes, szoros,  zsidó-lakja  utczán,  -  hol  könnyen  fel  is 
szedhet  valamit  --  tör  keresztül,  vagy  homok-buczká- 
kon  s  ronda  sikátorokon  tul,  a  nap  majd  minden  órái- 
ban halotti  szekérrel  találkozik,  keskeny  alléek  s 
gyenge  csemeték  közt  leli  végre  magát  stb.  Ez  a  fő- 
város! Jószágira  megyén,  s  oly  roppant  terjedékü  bir- 
tokbul  nagy  kincseket  remél,  de  sokszor  azon  kérdés- 
sel fogadják  tisztei:  önem  hozott  e  folyó  költségekre 
pénzt  ?i)  vagy  rossz  árok,  kevés  jövedelmek,  vizáradá- 
sok,  métely,  döghalál  stb.  kellemes  híreivel  töltik  be 
füleit.  A  hol  utazik,  ha  magyar  a  fogadós,  bizony  nem 
fogadják  jól,  s  csak  azzal  fog  élhetni,  a  mit  magával 
hozott;  mindenütt  rövid  és  szűk  ágyakat  találand,  s  — 
hogy  ezen  leírásomban  végtelen  hosszú  ne  legyek  — 
a  hon    kedveltje  a  rá  halmozott    physikai    életkellemek 

foglalatját  igen  csekélynek  fogja  tapasztalni,  midőn 
morális  áilásárul,  ha  azt  hideg  vérrel  gondolja  át,  így 
lesz  kénytelen  itélni :  asem  a  nemzetnél,  sem  a  kor- 
mánynál nagy  fényben  nem  vagyok,  a  mi  természetes ; 
mert  a  velem  egyrendüek  nagyobb  száma  hosszas  sem- 
mirevalósága által  mind  a  nemzetet,  mint  a  kormányt 
megvetésünkre  kényszeríté,  vagy  szoktatá.» 

S  ily  szinüek  levének  vala  csak  kevés  esztendő  előtt 
az  első  benyomások,  melyek  a  néhány  hónapig  ho- 
nunkban tartózkodó  vizbül  ötlött  magyarra  hatottak 
volna.  Ha  pedig  tovább  marad  vala  köztünk,  s  az  or- 
szágos erőmű  lassú  forgását,  a  legdúsbak  s  vagyonos- 
bak szegénységét,  s  a  javítások  ellen  vivó  előitéletek  szá- 
míthatatlan  seregét  tökéletesen  ismeri  vala,  akkor  bi- 
zonyosan így  kiáltott  volna  fel:  ahát  ez  ama  csudá- 
latra  méltó,  felhőkig  magasztalt  ország))  s  bámulta 
volna,  hogy  egy  fiatal  s  annyi  erővel  biró  nép,  mely 
valóban  magasb  állásra  lenne  méltó,  oly  szívesen  vesz- 
tegel alacsony  álladalmában. 

Ha  pedig  nem  a  jobb-lét  is  az,  a  miért  mindenki 
fáradoz,  s  nem  a  jólét  azon  czél,  melynek  elérésére 
egy  józan  országiásnak  minden  felett  törekednie  kell, 
mily  lelki  táplálékokat  lelt  volna  köztünk  a  felhozott 
mágnás!  Mikép  becsüljük  elhunyt  hazánkfiait ?  Van-e 
a  hazában  csak  egy  nevezetes  emlék,  mely  a  századok 
viharival  megvíhatna,  s  valami  megdicsőült,  de  emléke- 
zetünkbül  számkivetettnek  hamvain  méltán  emelkedne 
fel,  s  az  élőket  nemes  pályát  járni  serkentné.  —  Pe- 
dig ftvoltak  nekünk  sok  nagy  embereink,  kik  ha  nem 
arany,  rézoszlopokra  ugyan  méltókká  tették  magokat ; 
de  mindeddig  kilenczszáz  esztendő  után  is!  semmi 
országos  jelek  dicsőségre  emlékeztető  s  gerjesztő  je- 
lek nem  látszanak;  ellenben  mennyi  bitófa. »  — S  hát 
mikép  becsüljük  a  még  köztünk  levőket,  ha  hosszú 
czimzetök  s  több  eféle  nincs?  Mind  ezeket  átgondol- 
ván, tán  így  okoskodott  volna:  ((azon  ember,  ki  leg- 
megbecsültebb s  legtöbb  életjóval  bir,  az  a  nemzet 
kedveltje;  azon    nemzet,  melyben  a  lehetségig  legtöbb 

lakos  becsültetik  meg,  és  sok  életjóval  bir,  az  az  Iste- 
nek kedveltje  ;  bennem  concentráltatik  a  magyar  hon 
java;  de  ha  valaki  más,  hivatalt  vagy  czimet  nem  ru- 
ház rám,  nagyon  megbecsülve  nem  vag)^ok,  s  minden 
vagyonommal  az  élet  csak  igen  kevés  javait  birom,  én 
a  magyar  nemzet  kedveltjel  s  így  mily  csekélyen  le- 
hetnek megbecsülve,  s  mily  igen  kevés  életjót  birhat- 
nak  még  mindazok,  kikre  a  hon  kevésb  áldási  jutottak, 
vagy  kiktül  a  hon  áldási  úgy  szólván  megtagadtattak ! 
Magyarország  tehát  nem  kedveltje  az  Isteneknek,  s  nem 
is  leend  soha,  míg  fiai  rokon  szeretet  s  egyesült  erejű 
fáradozásik  által  nem  emelik  azt  szabad  országok  so- 
rába.» 

így  látja  a  dolgot  a  minden  előitélettül  tiszta  szem, 
ha  értelmességi  sulyok  által  világszerte  ismeretes 
országokkal  hasonlítja  össze  Magyarhont.  Már  ha 
olyas  vidékekkel  hasonlíttatik  össze,  melyeken  csupa  s 
olyas  önkény  uralkodik,  mely  még  a  közvélekedés  által 
sincs  néminemüleg  zabiázva,  akkor  természetesen  va- 
ami  fényben  tűnik  fel ;  de  mily  szegény  fény  ez !  Én 
legalább  —  s  ez  is  izléstül  függ  —  jobban  szeretném, 
Iborítná  hazámat  inkább  örök  sötétség,  mint  ily  nyo 
morult  fény ! 

Hagyjuk  azonban  visszamerülni  mágnásunkat  a  ha- 
bok közé.  Elég  kellemetlen  volt  jelenése,  s  főkép  mi- 
vel oly  számtalan  mágnáshoz  hasonlított  s  bár  mond- 
hatnám, dcsak.  képzeletben  /»  —  kik  nem  a  tengerbül 
emelkedtek  ki,  de  nagy  birtokok  örökösivé  szép  név- 
vel a  magyar  honban  születtek.  Kellemetlen  volt  jele- 
nése, hanem  igen  használhat,  s  mi  is  —  bogy  felfog- 
jam megint  beszédem  fonalát  —  azt  hitlük,  igen-igen 
használand  ;  mert  arra  fog  emlékeztetni  minden  vizs- 
gálatinkban :  hogy  mi  is  oly  hideg  vérrel  ítéljünk  ho- 
nunk állásárul,  mintha  vizbül  keletkeztünk  volna  ki,  s 
vérünk  —  a  hon  javáért  oly  melegen  égő  vérünk  — 
csak  akkor  forrjon  a  haza  magasodását  szomjazó  szi- 
vünkben erős  és  állhatatos  végrehajtó  akarattal,  midőn 
már   a    csendes   s   hideg   fő  kijelelé   a    kútfők   hibáit  s 


í4<^  Grá/  Szífch^nyi  István. 

azon  módokat,  melyek  által  a  kútfőket  tágítni  s  gazdag 
áldásokkal  buzogtatni  lehetne. 

Lehetőségig  hideg  vérrel  kezdettük  a  sikereket 
vizsgálni.  Nemzetiségünket,  szokásinkat  fejletlen  talál- 
tuk. Tudományban,  mesterségben,  művészetben  iszonyü 
hátraniaradtunkat  tapasztaltuk,  s  hogy  végkép  hosszas 
ne  legyek,  s  a  mondottakat  s  még  mondandókat  más 
szavakkal  még  egyszer,  vagy  inkább  annyiszor  ne  is- 
mételgessem, az  ország  szegénységén  megijedtünk,  s 
s  azt  voltunk  kénytelenek  megvallani  :  hogy  akármit  te- 
kintsünk is,  a  lelki  s  testi  műveltség  egész  köriben 
A-tul  Z-ig,  mindenben  nagyon  hátra  vagyunk;  -  -  ám- 
bár egyszcrímind  annyi  fiatalság,  erő,  idom  s  fogékony- 
ságnak vettük  észre  csalhatatlan  jeleit,  hogy  nagy  elő- 
menetelink  közelségét  világosan  láttuk  magunk  előtt. 

Csalatkoztunk-e  így  látásunkban,  azt  csak  a  fényesb 
« Világ))  s  idő  döntendi  el  ;  de  hogy  teljességgel  így 
láttunk,  arrul  szavamat  adhatom,  s  arrul  is,  hogy  hátra- 
maradásunk ismerete  úgy  sérté  lelkünket,  mint  szálka 
a  szemet ;  a  szebb  remény  pedig  úgy  melegíté  keblün- 
ket, mint  mennyei   sugár  a  kétségbeesőt. 

Következett  most  m.iután  átlátni  kényszerítteténk, 
hogy  összeleg  csak  kevés  jó  foly  a  magyar  közönségre 
ahhoz  képest,  a  mi  folyhatna,  s  így  a  haza  beteg  — 
azon  vizsgálat :  valljon  miért  beteg  a  haza,  s  ugyan 
.nikép  lenetne  rajta  segítni  ? 

A  betegség  gyökér-okát,  mint  fentebb  már  egye- 
nesen ki  mondám  —  kirekesztőleg  nemzetiségünk  fej- 
letlenségében s  közértclmességünk  csekély  létében  ta- 
láltuk. A  nemzetiség,  magyarság  kifejléséhez  pedig, 
melyet  az  idő  szelleme  visz  magával,  kötelességink  hű 
teljesítése  által  reméltünk  leghathatósabban  járulni,  mint 
a  közértelmesség  tágitásáí  egyesülés  s  elmetehetségek 
súrlódása  által  gondoltuk  legsikeresebben  eszközölhe- 
tőnek.  S  így  a  hon  beteg  létén  diadalmaskodást  nem 
egy,  nem  kevés,  hanem  mindnyájunk  egyesült  összeha- 
tása  s  együttmunkája  által  hittük  valósíthatónak.  A  nem- 
zetiség   felemelése    végett    mindig    elménk  előtt  lebc- 


gett :  hogy  magyarok  vagyunk  s  azok  emlékezetében 
megújítottuk  több  kevésb  sikerrel  magyar  sziiJetésö- 
ket,  kik  azt  feledék  már ;  s  hogy  nemzetiségünk  mind 
nemesbre  fejlődjék,  s  ne  alapuljon  semmi  egyében, 
mint  minden  homálytul  kitisztult  igazságokon,  azt  sem 
akartuk  soha  is  feledni,  hogy  egyszersmind  emberek  va- 
gyunk, 

Jyözpontba-egyesílés,  a  mi,  mint  mondám,  leghihetőb- 
ben  adhat  gyakori  elmesurlódásokra  alkalmat,  legbizo- 
nyosabban nagyobbítja  a  közértelmesség  súlyát. 

Példák  által  magyarosítni,  mesterséges  intézetek  se- 
gítségével egyesítni,  ez  volt  vezér  szándékunk  s  fog- 
lalatosságunk. Hogy  pedig  a  magyarsághoz  csak  keve- 
set tudánk  édesgetni,  sőt  a  leghosszabb  bajszuak  elfor- 
dultak tőlünk,  az  —  ki  kell  egyenesen  mondanom  — 
azért  esett,  mert  nem  tárogatóval  s  dudával,  s  penészes 
szokások,  káposzta-  vagy  pipa  szagával  jártuk  a  ver- 
bungost,  hanem  hazafiságunkat  valódi  áldozatokkal  pá- 
ros honszeretetre,  magyar  nyelvre,  ■ —  melytül  megint 
a  bajusztalan  magyarok  ijedtek  vissza,  azt  gondolván  a 
magyar  revoltál,  mert  magyarul  beszél  —  honszeretetre 
s  honnyelvre  mondom,  mely  egy  nemzetnek,  úgy  szól- 
ván, lelke  s  hiányaink  velős  megismerésére  s  azok  fér- 
fias orvoslására  alapítottuk!  Hanem  ez  utat  meggon- 
dolással választottuk,  előre  tudván,  hogy  habár  eleinte 
lassan  haladunk  is,  s  csak  néhányan  maradunk,  idővel 
még  is  minden  hang  és  szag  elniuland,  s  az  igazság 
pártfogó  hivei  naprul  napra  szaporodni  fognak,  Elér- 
jük-e azon  időt arrul  nem  gondolkoztunk. 

Mesterséges  intézetek  által  egyesítni,  ez  volt,  min 
megakadtunk.  S  gondolnád-e,  barátom,  hogy  sok  főtö- 
rés  s  vizsgálat  után,  ez  előtt  már  vagy  tíz  évvel  éppen 
azon  balgatagságnak  látszó  lóversenyezést,  melyet  Tagla- 
latodban  rövidlátással  tehetséged  szerint  piszkolsz  és 
mocskolsz,  tartottuk  egy  ártatlan  oknak,  mely  minket 
minden  esztendőben  legalább  eg)''szer  hazánk  közepén 
egyesítvén,  magunkat  eg)'mással  s  erőnkkel  megismer- 
tethetne, s  idővel    a    nagy   nyilvánosság  által  az  elnyo- 

matott  érdemet,  vagy  usurpált  reputátiékat  emberben 
úgy  mint  lóban  eligazítná.  Nem  titok  —  s  azt  soha  nem 
kerestük  —  de  tán  te  ní'.m  tudod,  hogy  mint  érintem, 
vagy  tiz  év  előtt  sokan  és  sokszor  gyülekeztünk  nálam 
Bécsben  össze  - —  hol  szabadsággal  szüléimet  voltam 
látogatni  —  egy  Pesten  felállítandó  lóverseny  végett. 
Magyarország  közepén  egyesítni  a  honfiakat,  s  ez  ál- 
tal a  lótenyésztést  stb.  előmozdítni  volt  a  czél ;  a  ta- 
a  tanácskozás  magyar  nyelven  folyt.  —  - —  Akkor,  mi- 
dőn még  mindent  rózsaszinübben  látott  ifjabb  lelkem, 
s  téged  csak  jó  hirednél  fogva  ismertelek  - —  veled  ta- 
lálkozni óhajtván  —  nem  hittem  volna  soha,  hogy  majd 
egykor,  midőn  a  haza  szivében  engem  összehozand  ve- 
led egy  általam  más  kevesekkel  felállított  intézet,  te 
légy  az,  ki  legindulatosabban  keljen  ki  azon  ok  ellen, 
melynek  következésében,  mint  a  tapasztalás  később 
mutatá,  már  sok  az  előtt  egymást  alig  ismerte  hazafi 
barátságosan  kezet  fogott.  A  dolog  azonban  akkor 
egészen  nem  érhetett  meg,  s  csak  az  idő  fejté  ki. 
S  ha  visszaemlékezem,  hogy  akkor  is  magyarországi 
szülöttek  voltak  előrehaladásunk  legnagyobb  gátai,  va- 
lóban szinte  megakad  a  vér  ereimben.  Vonjunk  azon- 
ban ilyesekre  vastag  fátyoh;  mert  a  nemesb  lelkű  két- 
ségbeesvén   könnyen    kárhoztathatná    születése    óráját. 

Hallom  most  rosszakaróim  gunykongásit  :  ((Ló- 
versenyre alapíták  a  mélyen  gondolkozók  a  nemzeti- 
ség nagyobb  kifejlését,  a  közértelmesség  tágítását,  — 
furcsa  methodus,  m.eg  kell  vallani. » 

Mire  azt  válaszolom  :  A  tiszta  szándékúak  nem  ló- 
versenyzésre,  de  arra,  a  mit  az  eszközöl  t.  i.  egyesü- 
lésre alapítok  összebonczolt  s  így  erőtlen  hazájok  lehető 
előmenetelét.  A  gyenge  eszköz  sokszor  leghathatósb 
sikerű,  s  nem  ritkán  egy  szikra  félvárost  semmisít  meg; 
s  nem  kell  mély  gondolkozó,  csak  el  nem  savanyuit  s 
romlatlan  emberi  ész  átlátni  azt:  hogy  minden,  bár 
legcsekélyebb  is,  a  mi  concentrálhatná  excentrica  ha- 
zánkat, számíthatlan  hasznot  hajtani  kénytelen.  E  fe- 
lett a  sok  évi    tapasztalás   azt   mutatja,  hogy  legyen  az 


J^'tlág  243 

emberi  előmcnetek  hosszú  lánczolatjában  csak  néhány 
tökéletesen  kitisztult  karika,  a  többirül  is  minden  bi- 
zonnyal —  pedig  szinte  magátul  —  elvész  a  rozsda, 
mert  a  tudatlanság  s  előítélet  egymásra  halmozása  olyan, 
mint  egy  boltozat,  mely  legnagyobb  erőnek  is  ellent- 
áll,  de  legyen  kivéve  csak  egy  két  köve,  s  külső  erő 
odajárulta  nélkül  is  összebomlik  magában. 

Elhozta  végre  a  hatalmas  idő,  mely  a  kisded  makk- 
bul,  ha  nem  romlott  és  senki  nem  gázolja  el,  egy  termő 
tölgyfát  sőt  tölgyerdőt  varázsol  az  élők  közé,  az  1825-iki 
országgyűlést.  A  pillanati  nyomásnak  visszahatása  nyil- 
ván bizonyítá  be  a  világnak,  hogy  Magyarország  fej- 
delme  nagy  hatalmú  úr,  mert  élő  s  fiatal,  nem  vén  s 
megholt  nemzeten  uralkodik.  Mibennünk  pedig  mily 
édes  remények  tűntek  fel,  azt  betűkkel,  mint  érzésink- 
nek  oly  tökéletlen  tolmácsjegyeivel  nem  Írhatom  le. 
Mennyi  erőnek  voltunk  tanúi,  csakhogy  eldarabolt 
erőnek!  mennyi  függetlenségnek,  csakhogy  tökéletlen 
irányzatú  függetlenségnek!  mennyi  szabadság-szomj- 
nak, csakhogy  tisztán  el  nem  igazított  szabadság-szere- 
tetnek! stb.  Egy  kis  egyeztető,  úgy  látszott  előttünk, 
elég  lenne  az  eldarabolt  gyenge  hazábul  erős  egészet 
alkotni !  S  mind  világosabban  meggyőzött  a  napok  fo- 
lyamatja,  hogy  nem  csalatkoztunk,  midőn  a  közértei - 
messég  s  nemzetiség  kifejtését  állítottuk  a  hon  lehető 
előmenetele  legmélyebb  sarkalatjának.  Magyarosttnt  s 
egyesítni !  im  ez  vala  mindig  szemünk  előtt,  mert  ez 
vagy  semmi  más,  fogja  emelni  s  képes  csak  emelni 
Urunk  hatalmát  és  honunk  állapotját  egy  magyar  fej- 
delemhez s  egy  magyar  nemzethez  illő  s  méltó  magas- 
ságra. Irtózva  hallotta  sok  magyar  a  közönséges  helyen 
kívül  és  szokás  ellen  tőlünk  tapasztalatlanoktul,  kizoko- 
gott beszedi nk  alig  érthetőségét;  de  hangja  magyar 
volt,  és  számos  rokon  kebelre  hatott.  Voltak,  kik  mes- 
terségesen szőve  egy  hosszú  álélet  képzeltébe,  vesze- 
delmes újításnak  vevék  a  természet  legrégibb  törvényét: 
az  anyanyelven  szólást!  Jó  gondolatokra,  kaczajra 
nógata  másokat;   mások  komédiának   hirdetek   sat.,  de 

eljő  az  idő,  melyben  a  nevető  részt  elfelejtendi  vagy 
ennlékezetét  megvetendi  a  közönség,  midőn  a  jövendő 
a  szónokok  ügyetlenségének  megbocsátand,  kik  a  he- 
lyett, hogy  magokat  közitélet  alá  elszánták,  inkább 
hallgattak  volna,  ha  mások,  ékesszólók,  hozták  volna, 
néminemüleg  a  tanácskozás  nyelvét  a  természet  útjára 
vissza,  S  egy  két  tiszta  szándékú  ember,  habár  nem  oly 
tudós  is,  e  tárgyban  mily  fordulást   tőn,  tagadhatni-e? 

Jött  most  a  iudós  társasági  javalal,  néhányan  sem 
többet  sem  kevesebbet,  mint  hazánk  iránt  tartozó  szent 
kötelességünket  teljesítettük ;  —  egekbe  emeltek  —  te- 
magad  illustráltál  verseiddel  —  s  a  kötelességi  tette- 
ket, mert  oly  ritkák  —  keserű  mondani  —  nagy  lelkű 
halhatatlan  tetteknek  hirdetek,  melyeken  a  sokaság, 
mint  különös  jelenésüeken  bámult.  S  lesz  valaha  egy 
kor,  reméllem,  mely  jobban  fog  csudálkozni  azokon, 
kik  magas  állásaikhoz  képest  egy  oly  tárgytul  vonták 
segédkezeiket  vissza,  mely  a  közértelmesség  s  nemzeti- 
ség kifejtését  oly  hathatósan  gyámolja ;  mint  azokon, 
kik  a  nagy  hasznot,  melyet  hajtanak,  átlátván,  ahoz 
erejök  szerint  járultak! 

Javalatba  jött  egy  más  intézet  is,  mely  szintúgy,  mint 
a  lóverseny,  egyesülésre  vezet ;  s  az,  egy  a  haza  kö- 
zepén felállítandó  casirto  volt,  melyben  a  honfiak  jö- 
hetnek össze.  Más  javalatok  is  tétettek,  s  idővel,  re- 
méllem, életbe  is  fognak  lépni.  Mindünnen  élet  s  erő 
fejledezett,  a  legnehezebbnek  kivitele  könnyűnek  lát- 
szott, s  egy  új  reggel  kezde  virradni  a  magyarra. 

Elforgott  azóta  mai  napig  az  idő,  s  kiki  tudja,  ha 
mindenben  honunk  nem  haladott  is  nevezetesen,  sok- 
ban még  is  igen  előre  hatott,  s  mennyi  hasznos  mag 
van  elhintve,  mely  kis  gonddal,  kis  öntözgetéssel  előbb 
utóbb  elmulhatlanul  csírázni,  virágozni  fog.  Engem 
legalább,  ha  öt,  tiz,  húsz  évvel  tekintek  vissza,  s  akkori 
álladalmunkat  a  maihoz  hasonlítom,  ámbár  vesém  jó 
állapotban  nincs,  a  mai  nap  sugara  még  is  oly  édesen 
melegít,  hogy  a  jövendő  is  vigan  s  bibor  színben  mo- 
solyg  élőmbe. 

Most  már,  miután  honunk  állását  s  a  közelebb  múlt 
idők  némely  esetit  egy-két  fő  vonással  festem,  arra 
emlékeztetlek,  midőn  engem  ((könnyelműnek,  szelesnek, 
ok  és  következés  összezavarónak»  stb.  hirdetsz  Taglala- 
todban,  most  mit  felelhetsz  mindezekre?  Tán  semmi 
egyebet,  mint:  hogy  szándékim  tisztaságát  félre  ma- 
gyaráztad, s  azt  rontani  iparkodál,  a  mit  én  s  mások 
szent  kötelességink  szerint  csak  a  hon  díszéért,  s  mond- 
hatom, oly  nehezen  tudánk  életbe  hozni  ;  mert  ha 
igazságos  lélek  lakik  benned,  munkámnak  csak  eddig 
olvasta  után  sem  fogod  mondhatni :  hogy  honunk  állá- 
sárul s  körülményinkről  nem  gondolkodtam,  s  azokrul 
csak  könnyelmüleg  és  szelesen  ítéltem  s  tettem,  s  hogy 
váljon  én  akarom  e  következésekbül  következtetni  az 
okokat,  csúcsára  állítni  a  pyramist,  vagy  talán  te  drága 
barátom  ?  de  azt  sem  te,  sem  én  nem  határozhatjuk 
el ;  arrul  csak  a  közönség  hozandhat  Ítéletet. 

Nem  mondom:  (íSemmiben  nem  csalatkozom,  és 
szeplőtlenül  látom  a  következések  fenék-okait,  mert 
tudom  én  is  ember  s  csak  igen  gyarló  ember  vagyok ; 
hanem  hogy  könnyelmüleg  és  szelesen  anyaföldem  mi- 
benlétét soha  nem  fontoltam,  s  csekély  lelki  tehetségi- 
met  életem  egész  eszméletü  folytában  csak  azon  egyet- 
lenegy gondolatra  concentráltam  s  feszítettem :  mi- 
kép  lehetne  alacsony  állású  hazánkat  magasbra  emelni, 
arra  tiszta  lélekismerettel  esküdhetem. 

tln  teljesen  meg  vagyok  győződve :  hogy  Magyar- 
ország szinte  mindenben  szerfelett  hátra  van,  s  így  nem 
igen  boldog;  mások  azt  hiszik  erősen:  nincs  a  vilá- 
gon józanabb  előmenetelű  s  boldogabb  hon ;  köz- 
tünk pedig  ezernyiek  a  külön  vélemények  árnyékozási. 
Már  ezek  közt  kinek  van  igazsága?  Én  szerényen  visz- 
szavonulok,  mert  rész  vagyok,  s  nem  lévén  uriszékek 
barátja,  másokra  hagyom  az  ítéletet.  De  kik  lehetnek 
ezen  igazságos  mások?  Külföldiek?  azok  vagy  nem  is- 
merik a  hazát  vagy  ha  ismerik,  hátunk  mögött  kicsa- 
pongva keményen  ítélnek  felőle,  midőn  képünkbe 
mindent   dicsérnek,    jól   tudván :    ily    módon  boldogul- 

hatni  köztünk  legjobban  1  Honiak?  azok  vagy  felém 
vagy  tőlem  hajlanak ;  s  így  biró  e  részben  más  nem  le- 
het, mint  az  idő,  mely  sok  elmesurlódás  által  némely 
igazságokat  végre  axiómai  világosságba  állít  az  embe- 
rek közé,  min  aztán  csak  a  lágy  eszűek  vagy  igen  ke- 
mény fejűek  tudnak  kételkedni. 

Volt  nekem  sok  esztendő  előtt  Pesten  átutaztomban 
egy  különös  álmom,  ha  szabad,  elmondom.  «Messzc 
távolban  számos  nagy  tekintetű,  vénnél  vénebb  urak, 
kiken  hószin  szakái  lengett,  az  akkor  élőknek  egy  vas- 
ládát látszottak  kijelelni,  s  őket  kérőleg,  s  fenycgető- 
leg  arra  bírni,  hogy  az  abban  rejtező  kincset  egész  el- 
szánással s  férfiúi  állhatatossággal  védjék.  Állottak  a 
hiv  szó-  és  tanácsfogadók  hosszú  időkig  a  láda  mellett, 
s  bajnoki  mód  védelmezek, —  sok  el  is  veszett  miatta  ;  — 
míg  azonban  a  rozsda  rágni  kezdé  a  ládát,  s  ők  éhez- 
tek, fáztak,  sokat  szenvedtek,  fanyarogtak  mellette,  s 
csak  kevesen  használhaták  a  vén  láda  oldalát  garádkép. 
Szívszorongva  szántam  szegényeket,  s  mennyire  álomba 
merülten  okoskodhatni,  úgy  emlékezem,  megszólítni 
kívántam   őket :   vennék   ki    a   ládában     hiába     heverő 

kincset,  s  adnák  kamatra,  mert midőn   egy   meny- 

nyei  fény  minden  szót  elolvasztott  számban,  és  szent 
rettegést  ragyogó  méltósággal  az  idők  Szelleme,  —  s 
gondold  csak:  magyar  ruhában  —  a  kincset  őrző  szám- 
talanok közibe  lépett,  s  felnyitá  a  vasládát,  mely- 
ben semmi  sem  volt egy    kis    kéziraton    kívül,  s 

monda;  «kik  benneteket  annyi  sanyaruság-türésre  kár- 
hoztattak :  a  régi  tudatlanság  s  megőszült  előítéletek 
atyái,  nagyatyái,  szépapái  s  harmad  negyed  ősapái 
stb.  voltak,  tekintsetek  most  valódi  kincsetekre  s 
olvasá  :  ((Jl  magyar  egy  gyermek  nép,  most  semmi,  de 
minden  lehet,  mert  lelki  s  testi  erő  rejtezik  fiatal  k^h~ 
lében.  Minden  lehet,  ha  át  akarja  látni,  hogy  semmi. 
Csak  kél  ellensége  van,  az  előitélet  s  elbizottság.  Szép 
jövendő  várja,  ha »  itt  egy  a  magyar  főváros- 
ban ablakom  előtt  sárban  elakadt  német  furmán  tü- 
deit-fárasztó    lovaira-kiáltozásával    felébreszte,    —   — 

s  akaratom    eJlen    is    napestig    feudális    alkotmányunk 
jutott  eszembe. 

S  most,  barátom,  tekints  velem  még  egyszer  vissza 
az  idők  folyamatjába.  Nem  volt-e  már  nemzetiségünk 
szinte  eltörölve,  s  csak  kevés  év  előtt  nem  volt-e  fő- 
városunk legnagyobb  rondaságban  ?  S  hazánk  több  ré- 
szei nem  voltak  e  sivatag  pusztaságok  ?  Ezeket  nem  ta- 
gadhatni. Hanem  mennyi  történt  azóta  fővárosunkban, 
mennyi  az  ország  külön  részeiben,  s  mily  különböző 
benyomást  kezd  tenni  Magyarország  a  külföldre,  ezek 
is  bizonyosak.  Azonban  mennyi  erő  veszett  hiába  el, 
és  miért?  Mert  sem  nemzetiségen,  sem  tökéletes  ér- 
telmességen  nem  alapult  s  excentrice  vitetett.  Több  év 
óta  gyűjtök  mind  azon  számos  intézetek  romjaibul,  me- 
lyek Magyarországban  úgy  szólván,  csak  fellobbantak 
s  kevés  idő  alatt  megint  elbomlottak.  Ha  volna  időm  — 
a  mibül  mi  magyarok,  ha  kivánjuk  szolgálni  a  hont, 
szinte  előbb  fogyunk  ki  mint  a  pénzbül,  ámbár  az 
sincs  sok  —  rendre  és  szárazon  előadnám  «elbomlá- 
suk  minden  okát;))  azonban  addig  is,  míg  azt  tehetem, 
azt  mondhatom  :  hogy  teljes  meggyőződésem  szerint, 
semmi  egyéb,  mint  fenéktelen  s  excentrica  vitelök 
volt  oka  enyésztök-  s  haláloknak. 

Idő  s  hely  kell  az  igazságok  kifejtésére.  Az  időn 
nem  diadalmaskodhatunk,  s  csendesen  kell  bevárni  mit 
hoz  ;  a  helyre  lépni  ellenben  hatalmunkban  áll.  S  ezen 
hely  a  magyarnak  nem  lehet  egyéb,  mint  a  természet- 

tül  kijelelt  Buda  s  Pest,  mert  ez  a  haza  szive, s 

legyen  az   rendben  s  dobogjon   teljes   életerővel,  majd 
kilöveli  a  haza  minden  ereibe  az  élesztő  vért. 

Pest  s  Budára  a  nap  legvilágosb  sugarai  alatt,  mert 
csak  a  bűn  keresi  a  sötétet,  összesítni  a  magyart,  s 
hivni  be  a  dús  idegent,  ez  czélunk ;  mert  meg  vagyunk 
győződve,  hogy  nemzeti  egylelkü  s  egytestüségünk  ál- 
tal csak  rövid  idő  alatt  háromszorozni  fogjuk  vagyo- 
nunk s  erőnket.  Hallom  néhány  megijedtektül  ■ —  mert 
hála  az  égnek!  sok  ilyes  nincs  —  mit  fog  erre  mondani: 

Jl  kormány  ? 


Concentratióbul  legszaporábban  fejlődik  a  nemzeti 
közértelmesség,  s  ez  egyedül  az  országi  gazdagság  s 
erőnek  valóságos  nemző  gyökere.  « Union  est  force; 
division  est  faiblesse!))  régi  eldönthetlen  igazság,  me- 
lyet a  kormány  jobban  átlát,  mint  mi.  S  ha  a  régi 
időkben  hyperstheniátul  tartván,  gyengítő  gyógyszere- 
ket vegyített  a  haza  ereibe,  nem  volt-e  talán  igazsága; 
mert  gyuladás  symptomái  mutatkoztak-e  valósággal 
vagy  sem,  azt  ma  ki  Ítélheti  el  a  dologrul  felelő  elha- 
tározottsággal ?  Ne  is  bajlódjunk  azért  a  múlttal,  bo- 
rítsunk arra  fátyolt,  s  tekintsük  inkább  a  jelenidőt,  s 
annak  szellemét  átgondolván,  nem  fogjuk  tagadhatni : 
hogy  valamint  mi  jobbra  változtunk,  úgy  a  kormány  is 
egész  systemáját  bölcsen  megváltoztatá,  s  azt  a  termé- 
szet örök  törvényi  szerint  a  jelenkor  esetihez  illőbbre 
szabá  I 

A  legegyszerűbb  erőmű  legtökéletesb.  Az  országlás 
színre  egy  erőmű,  s  annak  lehető  legtökéletesb  kifej- 
lése  a  kormány  philosophiája ;  s  így  a  fejdelem  s  egye- 
sült rendek  legszentebb  kötelessége  az  országlást  a 
lehető  legegyszerűbb  elvekre  állítni.  Ez  axióma.  Látni 
fogunk  ennek  következésében  sok  erőművet  derekasan 
forogni,  mert  egyszerűk  ;  másokat  rendetlenül  mozogni 
s  végkép  megakadni,  mert  complicáltak.  Tapasztalni 
fogjuk  nem  különben,  ha  a  jelent  s  multat  tekintjük, 
némely  nemzetek  ép  s  életteli  magokban  virágzását, 
másoknak  ellenben  lassú  vérfolyás-okozta  hervadását, 
a  mint  t.  i.  egyszerű  vagy  többszerű  elvekre  vannak 
állítva. 

Ennél  fogva  igen  átlátom,  hogy  az  austriai  közbiro- 
dalom számosb  fejedelmei  a  magyarságot,  a  ki  nem  fej- 
lettet, vagy  általunk  hibás  elvekre  állítottat  a  több  he- 
terogén résszel  egy  egészbe  olvasztani,  s  az  ebből  ter- 
mészetesen következő  nagyobb  egyszerűség  által  az 
országlást  tökéletesb  létre  bírni  kívánták.  S  szabad-e 
nekünk  a  miatt   kárhoztatnunk   őket,    hogy   magyarsá- 


VtUg.  149 

gunkat  eltörleni  akarták,  nekünk,  kiknek  oly  számos 
nagyjai  magok  vetkeztek  ki  önkényesen  s  édes  örömest 
minden  sajátságokbiil ;  nekünk,  kiknek  oly  nagy  része 
a  legczéliránytalanabb  maskarákba  bujt,  hogy  latán 
nyelven  szólott  királynénak  jobbágyi  hivségét  mutassa 
be ;  nekünk,  kiknek  legelső  képviselői  elégtelennek  ál- 
líták  a  magyar  nyelvet  közdolgok  vitelére,  midőn  az 
országlás  egyszerűsítéséről  támada  szó ;  nekünk,  kik- 
nek szebb  része  szégyenlé  a  magyar  szót  hordani 
ajkin — !  Erre  is  húzzunk  vastag  fátyolt,  s  meg- 
vallván, magunkban  volt  a  legnagyobb  hiba,  ne  hagy- 
juk ezután  megsemmisítni  nemzetiségünket ;  mert  mi  kép 
kivánhatjuk,  hogy  másnak  legyen  gondja  sajátunkra, 
melyen  minmagunk  tapodunk. 

Azonban  egy  erőmű,  mert  egyszerű,  azért  még  nem 
jó,  vagy  mert  számos  részbül  van  szerkeztetve,  még 
nem  rossz  —  erre  példa  egy  lágy  vasú  balta  s  egy  jól 
járó  ütő-óra  — ;  s  így  egy  országlás  sem  tökéletes 
azért,  mert  egyszerű,  s  egy  sem  tökéletlen  azon  egy 
okbul,  mert  sokszerű.  Az  egész  feladás  csak  a  lehető 
körül  forog,  s  bizonyosan  azon  egy  erejű  s  hathatásu 
gőzerőművek  közt  az  lesz  jobb,  mely  egyszerűbb ; 
szintígy  országiások  közt  is.  A  jó  mechanikus  tekinti  : 
félrevethetni-e  ime  vagy   ama   rugót,    karikát   stb.,   az 

egész  megromlása  s  tökéletlenítése  nélkül  ? s   a 

mathesis    törvényit  kifejtni  igyekezvén, félreteszi 

vagy  meghagyja ;  így  cselekszik  a  bölcs  kormány  is. 
Már  lefolyt  időkben  szükséges  vagy  hasztalan  kariká- 
nak látszott-e  a  magyarság  az  austriai  birodalom  Hagy 
erőművében, azt  itt  vizsgálni  nem  akarom,  meg- 
elégedvén tudni :  hogy  nemzetiségünk  jobb  kifejlődése 
ma  bizonyosan  minden  gondolkodó  s  részrehajlatlan 
Ítélete  szerint  egy  oly  karika  s  rugó,  mely  nélkül  az 
említett  közerőmű  nem  mozoghatna  jól. 

S  ezt  a  kotmány  igen  átlátja,  a  mirül  nem  is  kétel- 
kedhetni, ha  a  közelebb  esztendők  folyását  hideg  vér- 
rel fontolóra  vesszük ;  mert  magyarosításunknak  tán  na- 
gyobb gátai  találkoztak  magunk  közt  mint  a  kormány- 

ban,  mely  azon  nagy  czéJt,  t.  i.  a  közbirodalomban 
lévő  minden  nemzetnek  egy  testbe  olvasztását  most 
már  egy  ki  nem  vihető  pium  desideriumnak  tartja,  s 
azzal  fel  is  hagyott. 

Más  a  gallus  vagy  angol  körüli  eset.  Tudjuk,  azok 
is  valaha  számos  és  igen  sokban  különböző  kisebb 
nemzetbül  voltak  egymásra  halmozva,  a  minek  ideig- 
óráig  fenn  is  maradtak  csalhatatlan  jelei,  ha  csak  igen 
szembetűnő  nyelvkülönbözéseiket  tekintjük,  —  s  csak 
később  forrtak  erős  és  compact  nemzetekké  össze,  de 
soha  oly  igen  heterogén  részt  nem  hordoztak  keblök- 
ben,  milyen  Alagyarország  az  ausztriai  birodalomban. 
A  kérdés  az  marad  :  összeolvaszthatni -e  más  nemze- 
tekkel az  ázsiai  sarjadékot,  önbecse  lealacsonyítása, 
hogy  ne  mondjam  megsemmisítése  nélkül  ?  Ha  a  világ 
történetinek  velejét  vizsgáljuk,  azt  leszünk  kénytelenek 
megvallani :  hogy  homogén  s  egynyelvű  nemzetek,  ha- 
bár elszakadtak  is  egymástul,  legnag^'obb  hasznokra 
megint  egyesülhetnek;  de  törzsök  nemzetek,  olyan 
mint  a  magyar,  melynek  nyelve  semmi  más  európai- 
val, főkép  szomszédiéival  legkisebb  atyafiság  vagy  ha- 
sonlatosságban nincs,  vagy  magok  által  s  magokban 
fejlődnek  individuális  magasságukra  ki,  vagy  sarkalat- 
jokbul  dűlnek  el,  s  csak  századok  lassú  lefolyta  után 
emelkednek  hamvaikbul  uj  nemzetek ;  de  soha  egybe 
nem  olvadnak,  S  ez  a  magam  fentebb  tett  kérdésére  a 
felelet. 

S  ha  szabad  mondani az  udvar  s  nemzet  közti 

bizatlankodás  valódi  oka  nem  rejtezett-e  legfőkép  s 
mindig  abban :  hogy  a  nemzet  önelolvadásátul  mindig 
rettege  s  meghalni  irtózott ;  az  udvar  ellenben  szeren- 
csétlen látásában  azt  képzelé  «az  erős  és  maga  sajátsá- 
gában kifejlett  magyar  veszedelmes.*  De  hála  az  egek- 
nek! lefolyt  azon  szomorú  idő,  s  remélem  nem  is  tér 
soha  vissza  többé.  Nyilvános  már,  hogy  a  kitisztult 
magyar  szellem  és  sajátság  a  közerőmű  forgásához  szük- 
séges, —  —  s  naprul-napra  világosbra  derül,  hogy  a 
fejedelmi  nagy  erőművész  dicsőségére,    azon   rugót  és 


karikát  minden  rozsdátul  menten  s  ép  erőben  fentar- 
tani  hiv  jobbágyinak  legnagyobb  büszkesége.  Eljött 
azon  idő,  melyben  —  midőn  más  nemzetek  öntisztulá- 
suk crisisében  fertelmes  convulsiók  közt  ingadoznak, 
egy  oly  hiv  néphez,  mint  a  magyar,  igen  illik  férfiúi 
egyenességgel  s  leplezetlen  őszinteséggel  szólni  atyai 
urához ;  —  tisztába  van  hozva  azon  igazság :  hogy  a 
fejedelem  s  nemzet  jóléte  s  bátorsága  elválhatlan  s 
cf  ak  egy ;  s  néhány  gyáván  kívül  senki,  tudom,  nem 
kételkedik  azon  többé,  hogy  a  király  hatalma  s  dicső- 
sége nincs  helyeztetve  egy  erőtlen,  elbonczolt  s  elkor- 
csosult népkormányzásba ;  hanem  csak  virágzó,  erős 
s  egyesült  Nemzet  hiv  szivében  verhet  valódi  s  örök 
gyökeret. 

S  miként  is  doboghatna  egy  nemzet  szive  mindent 
elevenítő  fiatalság  s  egészség  erejével,  ha  fejedelme  azt 
minden  sajátságából  —  a  mihez  a  meg  nem  romlott  em- 
ber oly  meggyőzhetlen  erővel  ragaszkodik,  —  kivetkez- 
tetni s  vére  eleven  s  természetes  forgását  gátolni  ipar- 
kodnék? Csak  oly  gyengén  dohogna  az,  mint  hal- 
doklóé !  S  ez  nem  puszta  vélekedési  tárgy,  hanem  talp- 
igazság, mely  változni  mindaddig  bizonyosan  nem  fog, 
mig  a  most  fenálló  természet  törvényei  nem  dűlnek  ki 
sarkaikbul. 

Nem  gátolandja  ennélfogva  a  bölcs  kormány  a  nem- 
zetiség s  közerőnek  kifejlését,  hanem  azt  jó  irányba 
fogja  hozni ;  nem  nyomandja  el  az  élet  forrásit,  hanem 
azoknak  áradozásitul  fogja  óni  a  nemzetet ;  nem  ol- 
tandja  el  az  értelmesség  világát,  hanem  őrizni  fogja  a 
hazát,  hogy  lángba  ne  lobbanjon. 

Igaz  :  minél  több  heterogén  részbűi  van  alkotva  egy 
ország,  annál  bizonyosb,  hogy  a  nép  nem  fogja  elragadni 
a  fejedelmi  gyeplőt,  de  annál  bizonyosb  a  közjó  lassú 
forgása  s  végre  megakadása  is.  Alár  fejedelmekre  nézve 
mi  hasznosb  s  dicsőbb  vájjon  ?  az  erőt  bölcsen  zab- 
lázni-e,  s  egész  nemzettel  gyorsan  haladni  a  jólét,  sze- 
rencse s  halhatatlan  hír  magas  polczára ;  vagy  az  elra- 
gadtatástul  félvén  bilincsek  közé  szorítni  az  erőt,  s  egy 

jdőette  s  molyrágta  korcs  nemzettel  helybül  nem  moz- 
dulni, ismeretlen  sorvadni  s  az  emlékezet  könyvébül 
kitörültetni  ? 

A  gyenge  sem  hiv,  sem  hűtelen  magában  ;  mert  ő 
semmi  egyéb,  mint  csak  az,  a  mivé  reménye  vagy  fé- 
lelme teszi :  szerencsés  urához  hiv,  szerencsétlen  feje- 
delméhez hűtelen.  Nem  úgy  az  erős,  ki  csak  ön  keb- 
liben  hordja  tettei  rugóját,  melyre  az  idők  esetinek 
hatalma  nincs.  S  használja  is  bár  az  elsőket  a  fejedelmi 
úr,  őket  bizonyosan  nem  becsüli,  s  csak  úgy  veti  félre, 
mint  a  nedvtelen  czitromhéjt,  ha  térden  csuszásiknak 
hasznát  többé  nem  veheti ;  midőn  a  hiv  erőseket  csak 
zivatarban  ismerheti  meg  tökéletesen,  mikor  a  haszon- 
s  királyi  fénybérlők,  kik  békenapokban  mindenütt  s 
mindenkor  hajlongó  fővel  álltak,  rendre  eltűnnek,  s 
csak  azok  tartják  fenn  minden  megtámadás  ellen  a  ki- 
rályi hatalmat  s  fényt  valódi  bátorságban,  kik  midőn  a 
nemzet  s  király  jusairul  van  szó,  szemközt  s  egyene- 
sen állnak  a  fejedelmi  szék  átellenében.  Nagy  és  dicső 
csak  erőbül  eredhet,  gyengeségbül  semmi  egyéb  ocs- 
mány s  undoknál. 

S  most,  midőn  mélyen  tisztelt  fejedelmünk,  kinek 
székét  a  magyar  hont  ismerő  s  azt  meleg  szivökben 
hordó  férfiak  környezik,  annyi  ujabb  bizonyságit  adá, 
hogy  ujraszületésünket  hátráltatni  nem  kivánja,  s  nem- 
zetiségünk jobb  kifejlését  önerőnkre  bizza,  a  minél 
több  nem  kell,  bocsátkozzunk  azon  eddig  oly  kevéssé 
ismert  édes  örömérzésnek,  hogy  valahai  nemzeti  nagy- 
ságunk képét  a  jövendőben  tekintsük.  Ez  nem  csalfa 
kép,  valóban  nem,  mert  egy  telivérű  s  erőtül  pezsgő 
nép,  ha  egyesül  s  akar,  nemzeti  s  értelmesség!  súlya 
által  annyira  kifejtheti  s  oly  magasságra  emelheti  maga 
magát,  hogy  néhai  szerencséjének  s  valódi  fényének 
Jegkicsapongóbb  képe  sem  lenne  hyperbole ;  midőn 
ellenben  az  is  bizonyos:  hogy  a  nép  tudatlansága  s 
országos  képviselőinek  elégtelensége  még  a  legrepub- 
licanusb  fejedelmet  is  végre  önkényes  úrrá  válni  kény- 
szeríti —    minthogy  gyermekeket  sem  engedhetni  tűzbe 


Világ.  153 

vagy  vízbe  ugrani,    s   ha  máskép    nem   lehet,    hajoknál 
fogva  kell  őket  visszatartani  a  veszedelembül. 

Eltiporni  minket  többé  nem  akar  senki,  —  s  nem 
tiporhatna  el  tán  senki,  ha  akarna  is,  mert  nagyon  erő- 
sekre nőttünk  már;  de  hála  az  egeknek!  bilincs  nélkül 
nőhetünk,  s  fejedelmünk  sem  kivánja  korcs  s  gyenge 
létünket,  hanem  hogy  erősek  s  magyarok  legyünk,  a 
mik  lenni  akarunk  is,  hogy  annál  erősb,  hivebb  job- 
bágyai lehessünk,  mert  ezt  tanácsolja  eszünk,  erre  kész- 
tet szívünk. 

Nem  fogja  a  külföld  —  ha  e  sorokat  tán  valaha  ol- 
vassa ■ —  megvetni  azon  népet,  melynek  legmélyebb 
érzelmit  én  itt,  úgy  gondolom,  világosan  kinyilatkozta- 
tám,  s  melyekrül  kezeskedni  fejemmel  is  merek  ;  ha- 
nem emlékezvén,  mily  meleg  hűséget  fejte  ki  a  magyar 
j  741 -ben  még  akkor  is,  mikor  eg)'  áltermészetbe  volt 
burkolva,  arrul  lesz  bizonyos  :  hogy  azon  törvényes  fe- 
jedelemnek, ki  népét  az  örök  végzésiül  rendelt  helyze- 
tibe visszaiktatja,  csak  az  véthet,  ki  előbb  az  egyesült 
nemzet  sirjára  tud  hágni. 

Én  pedig  egyenesen  megvallom  —  s  titkot  ilyesbül 
soha  nem  csináltam,  hanem  mindennek  mondtam,  ki 
csak  hallani  akarta,  —  bogy  sem  változékony  kedv  s 
fellobbanó  szenvedelem,  sem  lovakhoz  vagy  első  eme- 
letbe helyezett  kávéházakhoz  kicsapongó  vonzódás  nem 
birt  engem  s  más  keveseket  azon  kisded  intézetek  ala- 
pítására, melyek,  mint  tudva  van,  itt  Pest-Budán,  ha- 
zánk közepén  csekély  gyökereket  vertek  már  kevés 
esztendő  óta  ;  hanem  hogy  hideg  vérrel  átgondolt  rend- 
szerrel, municipalis  alkotmányunk  által  52  részre  osz- 
lott hazánk  erejét  mesterségesen  egyesítni  kivántuk,  s 
a  külön  felekezetek,  hitvallások  s  kisebb  nemzetek  di- 
vergentiáit  honszeretet-érzésben  összeolvasztni  remél- 
tük, mely  minden  becsületes  ember  mellében  hango- 
sabban  szól,  mintsem  hogy  azon  számtalan  agyag  sor- 
sához kötött  kis  hiúság,  türedelmetlenség,  álsajátság  s 
több  eféle  gyengeségein  előbb-utóbb  ne  diadalmas- 
kodnék. 

Ne  higyjük,  a  kormány  az  otrombát,  a  tudatlant  ked- 
velné, mert  senki  sem  kedveli  a  szegénységet  s  ép  ve- 
lejű  embereknél  nagyobb  kincse  a  kormánynak  nincs: 
hanem  legyünk  inkább  meggyőződve  arrul,  hogy  azon 
hiedelem,  a  kormány  nem  kivan  tudatlanság  s  otrom- 
baságnál egyebet,  azon  számos  bujósdi  ajtócskáknak  — 
melyeket  rendre  előadni  a  Hitelben  Ígértem  már,  de 
nem  vala  időm  —  tán  legnagyobbika.  Hányat  isme- 
rek —  s  kérlek,  ne  kételkedjél  s  higyj  szavamnak,  mert 
bizony  megnevezem  őket  —  kik  mindenben,  a  mit 
tudni  kellene,  járatlanok,  s  hosszú  éltök  folytában  nem 
tettek  magas  állásukhoz  legkisebb  illőt  is,  s  miért?  «Mert 
nálunk  a  kormány  mindent  elnyom,  vagy  hátráltat;  s 
mindennek  elbomlani  kell,»  —  így  fecsegnek  — ;  s  azt 
akarnák  elhitetni  velünk,  a  kormány  oka  szűk  eszek- 
nek, bárdolatlan  viseletöknek,  vagy  tán  éppen  vagyo- 
nuk tékozlásának  s  állati  életüknek  is,  —  midőn  nincs 
oly  erő  az  istenin  kívül,  mely  egy  egészséges  s  szabad 
embernek  elme-  s  testi  tehetségei  kifejlését  gátolhatná, 
ha  akarja;  hanem  az  a  dolog  veleje,  hogy  sokszor  nem 
akar,  s  inkább  másra  keni  a  hibát. 

Hogy  pedig  a  kormány  fáradozásinkat  sem  előre 
nem  segíté,  sem  azokat  nem  gátlá,  hanem  éppen  nem 
avatkozott  beléjök,  azért  legnagyobb  köszönettel  tar- 
tozunk. Vannak,  igaz,  sokan,  kik  az  igen  jól  ismert  és 
sokszor  említett  párisi  kereskedők  mondását  «laissez 
nous  fairé,))  egyszer  igen  bölcsnek  hirdetik,  midőn  t. 
i.  nekik  mindent  tenni,  a  mit  képzeletök  fest,  nem  en- 
gedtetik, máskor  pedig  azt  egészen  elfelejtik,  midőn 
szeretnék,  ha  a  kormány  fáradozna  helyettök.  Mi 
azonban  nem  látjuk  a  dolgot  egy  nap  fekete,  más  nap 
fehér  színben,  senkitül  segítséget  sem  kivánunk,  sem 
várunk;  hanem  minden  előmenetelünket  s  honunk  egy- 
kori magasb  állását  az  egyesült  nemzeti  erő  józan  fej- 
lődéséből reméljük. 

Egyoldalúnak  fogsz  tán  megint  hirdetni  1  hagyján ! 
mindenkinek  saját  ideái  vannak,  s  az  egyoldaluságrul 
ím  ezek  az  enyimek.  Végre  minden  csak  superioritás- 


Világ.  255 

nak  enged,  s  nincs  valóban  más  jus,  mint  jus  fprtio- 
ris  —  nem  mondom  az  inak  s  izmok  ereje,  mert  így 
még  az  ökör  is  parancsolna  az  embernek,  hanem  a  lelki 
erő!  S  míg  elég  lelki  erő  nincs  egy  nemzetben,  mind- 
addig rab  —  akárhogy  fuvalkodjék  is  fel  —  s  csak 
akkor  lesz  valóban  szabaddá,  s  nem  állhat  többé  semmi 
ellene,  midőn  lelki  ereje  egész  tökélyre  fejlődik.  Tö- 
kéletes kifejlésünket  pedig  senki  gátolni  nem  akarja, 
és  semmi  nem  is  gátolhatja ;  s  így  minden,  legkisebb 
kivétel  nélkül,  a  nemzettül  függ ;  ennek  kifejlődését 
pedig  senki  jobban  s  hathatósabban  nem  eszközölheti, 
mint  a  hon  nagyobb  birtokosai,  azaz  :  oly  születésűek, 
mint  te,  én  és  hozzánk  hasonlók. 

Nem  mondom  —  mert  a  honi  dolgok  felvilágosítá- 
sában vagyok  már  —  bogy  a  kormány,  Ítéletem  sze- 
rint, némelykor  el  ne  vétené  az  utat,  vagy  itt-ott  rövi- 
debb utón  szaporábban  ne  haladhatna,  hanem  ez  csak 
saját  Ítéletem,  s  annak  józanságárul  jótállni  nem  me- 
rek; de  arrul  tökéletesen  bizonyos  vagyok:  hogy  te, 
drága  barátom,  igen  sokban  egészen  megváltoztatnád 
gondolatidat,  ha  közel  a  királyi  székhez  az  austriai  köz- 
birodalom szövevényes  állapotját  tisztán  s  minden  rész- 
letekkel elődbe  terjesztenék.  Hibát  találni  könnyű ; 
jobbat  s  jobban  eszközleni  nehéz.  Egyébiránt,  ha  min- 
den keresztül-kasul  menne  is,  s  csak  igen  kicsi  függne 
tőlünk,  feloldana-e  az  kötelességünktül  józanul  csele- 
kedni, s  legalább  azon  kicsit  végbe  vinni,  a  mi  hatal- 
munkban áll? 

S  most  kedves  barátom,  midőn  téged  az  előbbi  sza- 
kasz végére  térítlek  vissza,  s  az  ott  tett  kérdésre  figyel- 
meztetlek, ily  felelettel  zárom  ezen  czikkelyt  be :  a 
kormány,  mely  ezen  munkám  által  teljes  bizonyságba 
helyeztetik,  hogy  a  sötétet  nem  keressük,  mert  czél- 
jainkat  s  az  azokhoz  vezető  módokat  nemcsak  nem 
titkoljuk  el,  hanem  még  nyomtatva  is  néhány  száz  pél- 
dány által  közvilágra  bocsátjuk,  a  bölcs  kormány  áll- 
hatatos fáradozásinkat  mindaddig  nem  gátlandja,  míg 
azok  valóban   emberséges   s   tiszta   szándékbul  fakad- 

nak,  —  megsemmisítendi  pedig  remélem  azonnal,  ha 
nem  hazánk  s  fejedelmünkhöz  hiv  vonzódás  lenne  tet- 
tink  egyedüli  rugója.  S  bátorságunkra  nézve  egyebet 
nem  kivánunk  ezentúl. 

(A  következő  fejezetekben  a  szerző  a  Taglalat  némely 
állításával  szemben  a  nemesi  előjogok,  a  nemesi  fölkelés,  a 
robot  és  tized,  a  hitcltörvények,  a  kereskedés  és  kivitel  s  a 
közjólét  alapfültételei  tekintetében  a  Hiteiken  jelzett  fel- 
fogását igyekszik  tisztázni.) 

VALLOMÁSOK. 

Jlz   6   és  új. 

Több  eszíendő  előtt  Athénében  a  Theseus  temploma 
oszlopihoz  támaszkodva,  mély  gondolatokba  valék  me- 
rülve, s  midőn  a  jelen  s  jövendő  előlem  visszavonula, 
csak  a  múltban  éltem ;  s  ezen  önfeledés  sokáig  tartott, 
mert  a  képzelet  legédesb  képei  varázsiának  a  hajdan- 
kor nagy  emberei  közé  —  körültem  minden  a  legmé- 
lyebb csend  s  álomban  fekvék,  s  egy  szép  őszi  nap 
végsugári  aranyzák  a  körülti  bérezek  ormait.  A  le- 
vegő legtisztább  s  balzsami  volt  — ■  - —  és  bennem  mily 
keser-édes,  és  remény  s  kétség  érzelmi  gerjedeztek 
akkor,  s  keblemet  mily  édesen  kinzó  vágyak  tölték  be, 
azt  ki  nem  magyarázhatom,  és  azon  érzést  csak  azok 
ismerhetik,  kik  hosszas  elválás  után  leikök  ideálját 
megint  feltalálják,  s  édeni  öröm  közt  kénytelenek  ta- 
pasztalni, hogy  az  egykor  értök  hiven  lángoló  sziv 

elhidegült;  —  vagy  azon  hazafiak  ismerhetik  csak,  kik 
hajdan  szabad  honokbul,  melyet  imádnak,  a  nép  vak- 
heve által  számkivetve,  visszatértökre  rabszolgaságban 
lelik  azt! 

S  ezen  eleinte  oly  édes,  később  oly  kinos  álmombul 
egy  fiatal,  egészség-  s  bájteli  görög  leány  megjelente 
ébreszte  fel !  S  nem  fogom  felejthetni  soha,  lelkemen 
mi  villana  akkor  keresztül,  s  mily  haloványaknak  lát- 
szottak a  görög  remek  márvány-oszlopi,  a  báj-fiatalság 

virító  képviselője  mellett  1  —  S  bennem  örökre  vál- 
tozhatlanul  el  van  határozva,  hogy  a  múlt  a  halál,  a 
jelen  s  jövő  az  élet ;  s  így  az  élő  embernek  nem  a 
múltban,  hanem  a  jelen  s  jövendőben  van  igazi  helye. 

S  mennél  többet  jártam,  mennél  többet  olvastam,  ta- 
pasztaltam; annál  erősb  meggyőződéssé  lőn  bennem 
Montesquieu  ezen  állításának  valósága  :  (cTransporter 
dans  des  siécles  reculés  toutes  les  idées  du  siécle  oú 
l'on  vit,  c'cst  des  sources  de  l'erreur  celle  qui  est  la 
plus  féconde.  A  ces  gens  qui  veulent  rendre  modernes 
tous  les  siécles  anciens  je  dirai  ce  que  les  prétres 
d'Egypte  dirent  á  Solon :  (cO  Athéniens,  vous  n'étes 
que  des  enfants.)) 

E  szavakat  keblemben  tartván,  óvakodom  :  ne  zavar- 
jam öss^e  a  régiség  nagy  embereinek  követésre  méltó 
tulajdonit,  az  ujabb  vagy  mostani  generatiók  igen  sok- 
ban iránytalan  felsőbbségikkel.  így  legmélyebb  tiszte- 
lettel nevezem  Socratest;  Aristides  s  Phocion  agyag 
sorsommal  engesztelnek  meg,  mert  ők  is  emberek  va- 
lának  ;  Regulus  nagy  lelkén  bámulok;  a  Brutusok  előtt 
mélyen  hajtom  le  magam ;  Aristogiton,  Harmodios, 
Leonidas  sirhantin  térden  álltam,  s  az  emberek  dísz- 
hamvait örömkönnyekkel  üdvözlém!  —  —  Hanem 
azért  sem  Homerost,  kinek  költői  szellemét  tán  senki 
túl  nem  haladá,  tábornoki  zsebkönyvül ;  sem  Hora- 
tiust, kinek  józan  philosophiáját  nem  győzöm  eléggé 
csodálni,  politikai  kalauzul ;  sem  Virgiliust,  ki  hatalmas 
remekletű  epikus,  gazdasági  tanácsadóul  s  példányul 
felhozni  nem  fogom.  De  még  tovább  megyek,  s  azt 
állítom :  ki  Polybiost,  Xenophont  s  Július  Caesar  com- 
mentárait  könyv  nélkül  tudja,  de  a  mostani  háború  szel- 
lemét nem  fogta  fel,  csatákat  nem  nyerend  ;  nem  lesz 
az  továbbá  practicus  gazda  vagy  különös  naturalista,  ki 
Aristoteles,  Plinius  vagy  Lucretius  munkáit  tökéletesen 
sajátjává  tévé,  ha  ezen,  az  idők  folyamatja  által  annyira 
tökéletesült  tudományok  nagyobb  felvilágosítását  ujabb 
idők  műveiben  nem  keresé.  S  így  ha  ma  támadnának 
fel :  sem  a  phoeniciaiak  ügyes  hajósok,  sem  a  siciliaiak 

Archimedesscl  együtt  practicus  erőművészek,  sem  a 
rómaiak  Columellával  összeleg  és  egyetemben  nagy 
gazdák  stb.  nem  lennének. 

Sok  veszett  el  a  régiekkel,  nem  tagadhatni,  de  ko- 
rántsem annyi,  a  mennyit  festeni  s  hirdetni  szokott  az 
ábrándozok  rendetlen  képzete.  Hanem  az  emberi  gyen- 
geség a  multat  s  régit  mindig  nagyobb  fénybe  szokta 
állítni,  mint  a  jelent  és  jövendőt;  mert  a  gyengeség, 
többre  hatni  s  nagyobbat  véghezvinni  képes  nem  lévén, 
reminjstentiákhoz  ragaszkodik  :  midőn  az  erő  tettek  után 
szomjadoz.  S  az,  a  mit  Horatius  az  aggkorurul  bölcsen 
mond,  hogy  t.  i.  laudator  temporis  acti  stb.  a  gyen- 
gékre is  igen  felülik,  kik  Montesquieu  szerint  «a  múlt 
századokat  mostaniakká  akarják  varázsolni  untalan.)) 

Minden  kornak  van  érdeme,  s  ki  tagadhatja,  hogy 
a  jelenkor  a  régiek  tudományira  alapítá  minden  további 
előmentét,  úgy  mint  a  régiek  a  még  régiebbekre  az 
övékét,  s  a  mai  idő  a  jövendő  századoknak  lesz  leg- 
bizonyosb  alapja. 

S  ha  Apollodorusok,  Praxitelesek,  Phidiások  stb. 
építő  s  szobrászé  isteni-szikrájok  elaludt  is,  s  Canova 
iránylag  nagy  remekei  csak  ujoncz  próbákként  állnak 
a  görög  mesterek  fenmaradt  halhatatlan  munkái  mel- 
lett, melyeknek  legjelesbit  tán  örökre  eltemeté  a  vak 
hevű  tudatlanság  s  az  idő :  azért  a  civilisált  ujabb  s  így 
idősb  nemzetek  évrajziban  —  habár  azok  is  elég  bor- 
zasztóval teljesek  —  még  sem  találtatik  Dionysius, 
Nero,  Caligula  s  az  embervérrel  mocskolt  istenoltár, 
aréna,  s  a  kínverítéktül  el-elalvó  Autodafé  tán  soha 
nem  disztelenítendi  többé  gyászkönyvvé  az  emberiség 
történetinek  jegyzeményit,  s  bizom  a  nagy  Istenben ! 
cljő  még  azon  idő  is,  midőn  az  ártatlannak,  bármily 
alacsony  sorsú  legyen,  egy  hajszála  sem  fog,  még  a 
leghatalmasabbtul  is  kiszakíttathatni  bűntelen!  s  atermé- 
szet-ellentiségnek  legcsúfabb  undokai,  az  emberadás  s 
vevés,  a  rabszolgasággal  együtt  ki  lesz  minden  időre 
törülve  a  megint  történhetők  sorábul  -  ,  s  azt  hiszem  : 
soha,  legalább  addig,  míg  évrajzink  hatnak  hátra,   maga- 

sabban  az  emberiség  nem  állott  meg,  mint  ma,  s  hogy 
minden  nevekedő  idomzatban  előbbre  fog  hatni  csilla- 
gunkon, míg  tán  nap-systemák  rendülései  megint  nem 
temetendik  el  mindazt,  a  mit  emberi  agy  s  tenyér  gon- 
dolt s  állított,  s  csak  azon  szikra  maradand  fen,  mely 
valaha  nagy,  szép  s  nemes  tettekre  melegíté  keblinket. 

Ne  zavarjuk  azért  össze  a  régi  nagyságot  a  mai  tu- 
dományokkal, s  ha,  teszem  például,  gazdaságunkat  kí- 
vánjuk magasbra  emelni  :  kövessük  Cincinnatus  dicső 
példáját,  Cicero  tanácsát,  quod  nihil  pulchrius  stb.,  de 
ne  keressük  az  igazi  előmenetel  rugóit  görög  vagy 
latin  könyvekben,  mert  azokban  hiába  keressük;  hanem 
használjuk  az  e  tárgy  körüli  ujabb  angol,  franczia  és 
német  munkákat.  Ha  Dunánkat  akarnók  egykor  rend- 
behozni, s  valódi  kereskedésre  idomítani,  vagy  azon 
keresztül  hidat  vonni :  vegyük  a  régiek  nagy  lelkű  s 
férfiakhoz  illő  erős  akaratjokat  például,  —  de  Istenért, 
ne  véssük  mint  Traján  a  régi  Dacia  dunapartinak  szik- 
láit, s  ne  rakjunk  oly  nyomorult  hidat,  mint  ő,  mely- 
nek néhány  század  után  szinte  legkisebb  bizonyos  jele  ; 
hanem  használjuk  a  puskaport,  parancsoljunk  a  szirtek- 
nek, és  szórjuk  ki  a  folyam  medrében  fekvő  sziklákat; 
hidainkat  pedig  mély  alapra  telepítsük,  s  ha  a  víz  feneke 
gránit,  esztergáljunk  abba  gőzerőmüvekkel  helyeket,  s 
eresszünk  azokba  le  öntött  vasoszlopokat ;  nehogy  a 
gyenge  jég  vigye  vagy  rombolja  hidunkat  el,  s  még 
földindulás  se  rendíthesse  meg,  hanem  szinte  több  ki- 
vántassék,  mint  a  természet  közönséges  járása  annak 
elbomlasztásához. 

Merjünk  nagyok  lenni  —  s  valóban  nem  oly  ne- 
héz —  de  legyünk  egyszersmind  bölcsek  is!  — 

(A  következő  Jl  gazda  és  hazafi  czimű  fejezet  főleg  szerzőnek 
a  Lovakről  írt  első  munkájában  foglalt  állítások  igazolásával 
foglalkozik.) 

^  magyar  nyelv. 

Ezen  szakasz  —  előbb  még  hogysem  hozzá  fognék, 
s  magam  is  jól  tudnám,  mennyire  bocsátkozom  belé  — 

érzem :  egész  előttem  fekvő  szapora  munkácskámban 
tán  legtöbb  megjegyzésre  s  eriticára  nyujtand  alkal- 
mat; pedig  csak  azon  okbul :  mivel  az  emberek  az  ideá- 
kat összezavarják,  s  kis  dolgok  körül  heveskednek  s 
állhatatoskodnak,  nagy  dolgokhoz  pedig  hidegen  járul- 
nak, s  mellettök  gyakran  el  is  alusznak. 

A  szó  a  lélek  egyedüli  orgánuma.  Állati  vágyinkat 
hangok,  jelek,  képvonásink,  mozdulatink  s  testünk  által 
nyilatkoztatjuk  ki ;  de  a  mit  a  földi  salaktul  tiszta  lélek 
érez,  csak  szó  fejezheti  ki,  s  csak  gyengén  s  az  is  igen 
felszí  nleg! 

Van-e  köztünk,  ki  a  világ  jelesb  Íróinak  néhányit 
olvasván,  helylyel-közzel  nem  döbbent  volna  meg  va- 
lamely érzelem  világosb  kitételén,  melyet  sejtve,  sokáig 
horda  önkeblében,  s  annak  ott  létét,  mintegy  homályon 
keresztül,  mindig  gyanítá  is,  de  kimondani  vagy  nem 
tudá,  vagy  arra  ösztöne  nem  volt?  S  ki  az,  ki  élte  né- 
hány piJlanatiban  legalább  nein  érzette  volna  keblét 
szinte  pattanásig  oly  édeni  öröm  s  édes  kínteli,  melyet 
emberszó  egészen  nem  ejte  még  ki  soha  ?  —  S  ki  azon 
szerencsétlen,  kiben  a  lélek  legmélyebb  gerjedelmi 
soha  nem  ébredtek  fel,  s  a  szívnek  áradozási  nyelvét 
soha  tökéletesen  nem  nyomák  el  ?  S  ki  végre  azon  sze- 
rencsés szerencsétlen,  ki  egészen  ki  tudta  volna  fe- 
jezni, a  mi  lelkében  vala  ?  szerencsés,  hogy  a  nyelvnek 
oly  nagy  tehetségével  birt ;  szerencsétlen,  hogy  csak 
oly  parányi  volt  lelkében,  a  mit  még  emberi  nyelv  is 
elő  tudott  rebegni ! 

Több  van  bennünk,  sokkal  több,  mint  a  mennyit 
szóval  le  tudunk  ábrázolni,  s  azon  idomzatban,  mely- 
ben lelkünk  —  nemes  érzésink,  tudományink  s  eré- 
nyink  által  —  mind  inkább  tágul  s  nagyobbul,  azon 
idomzatban  némulunk  el,  s  hallgatunk  végre,  ha  nyel- 
vünk kicsinosítva,  gyarapítva  s  gazdagítva  nincs.  S  va- 
lamint sokban  az  ok  következés  is,  s  következés  megint 
okokat  szül ;  szintúgy  nő  a  lélek,  szó,  —  s  a  szó  lélek 
által. 

Azon  ifjú,  ki  nem  romlott   keblében,    az   első  szere- 


lem  édes  kínait  érzi,  s  az  által  nemesbül,  ugyan  ki  tudja 
c  szóval  csak  századrészét  is  ejteni  annak,  mit  öröm- 
s  fájdalom-szaggatta  mellében  tapasztal  ?  S  valljon  a 
legfellengzőbb  költő  s  legvalódibb  bölcs,  kinek  szó  s 
nyelv  legnagyobb  hatalmában  áll,  tudja-e  csak  féltöké- 
letesen kifejteni  azt,  a  mi  néha  lelkén  villan  keresztül, 
vagy  abban  mélyen,  de  világosan  fekszik?  S  csak  egy 
szép  tavaszi  hajnal,  egy  őszi  napalkonyat,  egy  kies 
vidék  nem  foglalják-e  úgyannyira  egész  létünket  el, 
hogy  szivünk  áradtában  csak  némán  szívjuk  a  leikünk- 
kel rokon  természet  bájörömit!  — 

A  szó  tehát  csak  felszines  tolmácsa  lelki  érzésink- 
nek,  szintúgy  mint  a  festő  a  természetnek  csupán  kül- 
vonásit  rajzolja  szemeink  elé;  s  valamint  ez,  habár  leg- 
ügyesb  is,  messze  marad  a  természet  dics-csudái  mö- 
gött, s  szinei  azokéhoz  képest  csak  holtak :  ugy  nem 
teheti  ki  a  legtökéletesb  nyelv,  legékesb  szózat,  leg- 
cdesb  zengedelmű  ajak  s  legbájlóbb  előadási  tulajdon 
is,  oly  világosan,  oly  elhatárzottsággal  s  renddel  mind- 
azt, mi  az  ember  legbelsőjében  rejtezik!  A  bölcselke- 
dés s  költés  legjelesb  remekei  szinte  érthetlen  tárgyak 
a  közönség  előtt;  a  legfellengzőbb  irók  oly  homályo- 
sak, hogy  azok  fenségét  és  mélységét  a  velők  rokon- 
keblüeken  kívül  alig  értheti  s  érheti  el  egyéb.  S  men- 
nél üresb  a  f ő  s  kisebb  a  lélek,  annál  nagyobb  az  ön- 
előadásbeli  megelégedés  ;  mennél  gazdagabb  s  tágasb 
ellenben  amaz,  annyival  bizonyosb  —  ha  szabad  úgy 
mondani  —  azon  virgiliusi  vágy,  ki  remekeit,  belsejé- 
nek, —  önérzete  szerint  —  még  is  oly  gyenge  rajzait, 
elégettetni  kiváná. 

Az  embernek  legékesb  tulajdona  a  szép  lélek,  s  csak 
az,  s  nem  egyéb  határozza  el  valódi  becsét.  Kétszer 
kettő  mindenesetre  négy  s  nem  öt,  azt  akár  mondja 
valaki,  akár  nem  ;  szintúgy  jó  az  ember  lelke  vagy  rossz, 
akár  ítélje  azt  el  egy  magasb  hatalom,  akár  nem ;  a 
lélek  tökéletességét  azonban  belbecsre  éppen  nem,  kül- 
becsre  s  hatásra  pedig  csak  kevéssé  nag^-^obbítja  az 
előadás,   írásmód,    s    így  a    valódi    érdemet   nem   hatá- 

rozza  el  az  :  ki  miképp  szólott,  miképp  irt  ?  hanem 
mit  szólott,  s  mit  irt?  s  kivált  hogyan  élt  s  mit  csele- 
kedett ? 

A  tett  tehát  első,  a  szó  második ;  s  éppen  úgy : 
az  ember,  a  hazafi,  elől  áll,  s  csak  aztán  jő  az  iró. 

Már  a  szó  tökéletessége  megint  korántsem  áll  abban, 
legfőképp  hogy  hangja  kellemes  zengésű  legyen  a  fül- 
nek, hanem  hogy  vele  mindazt  a  lehető  legnagyobb 
tökéletességgel  ki  lehessen  fejezni,  mit  a  legnemesb, 
tanultabb  s  legnagyobb  erényű  férfiú,  vagy  asszony  ép 
fejében,  romlatlan  szivében  az  idő,  tér,  képzelet  s  ger- 
jedelmek  határtalanságában,  lelki  tehetsége  szerint, 
gondolhat,  érezhet,  sejdíthet !  S  ebben  áll  a  szó  vagy 
nyelv  philosophiája,  s  nem  egy  nak  vagy  nek  kiküszö- 
bölésében ;  egy  y,  vagy  /,  o,  vagy  m  s  a  több  ilyes  kéreg- 
aprólék heves  pártoltában ;  s  valóban  nem  azon  szána- 
kozást  gerjesztő  kofaságokban,  melyeknél  fogva  a  haza- 
fiak feledvén,  gyönge  hazájoknak  mennyire  szükséges 
az  egyesség,  a  nagy  tárgy  mellett  hidegen  állnak,  mi- 
dőn vak  tűzőkben  egy  betűért,  egy  kiejtésért,  egy  szo- 
ros grammatikai  s  tán  szennyes  szobatudós-gondolta 
rendszabásért,  egymás  éltöket  tehetségökig  keserítik,  s 
készek  lennének  mint  önhiuságuk  törpe  bálványozói,  a 
közönség  hasznát  nyomorult  személyes  villongásik  s 
csatáiknak  feláldozni,  melyeket  nem  Ítéletek,  nem  dol- 
gok ;  hanem  csak  szók,  csak  betűk,  csak  accentusok 
miatt  küzdenek. 

Minden  hasztalan  szó,  időölés;  —  minden  oly  irás 
pedig,  melynek  czélja  nem  ember-javítás  s  nem  az  em- 
beriség jobbléte,  előbb-utóbb  felébreszti  a  nemesist. 
S  ha  egy  felsőbb  hatalomnak,  mely  a  dolgok  valódi- 
ságát tisztábban  látván,  mint  mi,  Ítélete  alá  tétetnék 
mindazon  számtalan  könyv,  mely  csak  azon  időtűi 
fogva  Íratott  is,  mennyire  a  mi  évrajzínk  hatnak  vissza, 
valljon  nem  azon  munkáknak  nyujtaná-e  a  pályadijat, 
melyekben  több  a  tiszta  philosophja,  mint  a  hibátlan 
philologja ;  több  a  javítni  kívánat,  mint  a  tetszvágy ; 
több  az  emberiség,  mint  a  felhőkben  evezés!  S  valljon 

nem  állana-e  egy  halhatatlan  biró  előtt  sok,  mi  itéle- 
tink  szerinti  remek,  sötétben,  midőn  tán  Epictetos, 
Franklin,  Penn  közhasznú  munkái  mindig  zöldelő  rep- 
kénynyel koronáztatnának  meg ! 

Azon  elfacsart  szerencsétlen  idea,  melynél  fogva 
annyian  állíták  az  irót  az  ember  s  hazafi  elibe,  valódi 
s  egyedüli  oka,  hogy  oly  sokan,  kikben  több  lélek  volt, 
mint  előadási  tulajdon,  azok  által  egészen  elkeseríttettek, 
kikben  tán  kevésb  volt  a  lélek,  hanem  annál  több  a 
philologia  ;  s  így  néhány  jó  munkással  szegényebb  lőn 
a  haza. 

Minden  ember  önproductumának  örül,  bármily  hiá- 
nyos legyen  is  az ;  s  ha  egy  vén,  vagy  gyenge  atya 
csudáknak  tartja  nyom.orult,  már  bölcsőben  hervadó 
ártatlan  kisdedit,  szükség-e  annak  szemeit  felnyitni  s 
képzelgési  mennyébül  lerántva,  őt  boldogtalanná  tenni  ? 

Rossznak  magvát  hintő  könyveket  megigazítni,  s  ve- 
szedelmes következésiket,  ha  másképp  nem  lehet,  tűz- 
zel, méreggel,  tűrhetlen  gúny-fullánkkal  rontani  s  meg- 
semmisítni,  Ítéletem  szerint  kötelesség ;  —  de  jó  szán- 
dékú, ártatlan  s  csak  rosszul  s  hibásan  irt  munkát  ök- 
rendő  szidalmakkal  lemennydörgeni  s  dühös  tajtékkal 
önteni  le,  vétkesnek  találom,  s  azon  hibát  csak  fiatal- 
ság tüze  teheti  megbocsáthatóvá.  Szelid  és  senkinek 
nem  ártó  ábrándozásikbul  felebarátinkat  felriasztani, 
nem  nemes ;  s  így  ha  valaki  nagy  munka,  izzadság  s 
veríték  közt  egy-egy  könyvet  hoz  világra,  melyben  se 
lélek,  se  Révai,  hanem  csak  mák :  azt  —  mert  a  nehe- 
zen elalvóknak  is  kell  auctor  ellenségesen  birálni  nem 
illik,  barátságosan  elrendezgetni  szabad  azonban  ;  mert 
jóllehet  az  irót  alávetem  a  hazafinak,  a  philologiát  a 
philosophiának,  a  szép  hangot  a  jó  s  világos  értelem- 
nek :  azért  mindazonáltal  az  irói  tulajdonnak,  a  helyes 
irás,  a  szép  s  kellemes  hangnak  mélyebben  nem  hódol 
senki,  mint  én,  s  főkép  azért,  mivel  ilyesekben  felkent 
s  avatott  nem  vagyok. 

A  vad  ember  nyelve,  kinek  koránt  sincs  annyi  ne- 
messége, tudománya  s  erénye,    mint   a  felvilágosodott- 

nak,  igen  szűk.  S  a  mint  az  emberek  nemes  érzése,  — 
képzelet,  emlékezet  s  ítéleti  tehetségei  a  jó  rokonság, 
szelíd  polgáriság  s  nagylelkű  hazafiság  varázsérzelmj 
jobban  fejledeznek  ;  úgy  kell  a  nyelvnek  is  tisztulni, 
tágulni,  simulni,  nagyobb  határozottságot  nyerni.  Nem 
különben  mint  a  nemzet  növése  s  haladása  által  a 
nyelv  is  nő  s  halad  :  úgy  rejt  a  nyelv  fiatalsága,  kifejt- 
hetese  s  tágulhatása  egy  mágusi  viszonyhatást  magá- 
ban, mely  megint  a  nemzetet  emeli  s  dicsőíti.  S  ha  van 
a  nemzeteknél  egy  bizonyos  aggság  vagy  halál  jele,  az 
semmi  egyéb,  mint  ha  nyelvök  holt,  vagy  többé  nem 
haladhat! 

Azon  szüzesség  pedig,  melyet  nyelvünkben  annyi 
ábrándozó  álpurista  csudál  köztünk  —  ámbár  az  is  csak 
képzeten  alapul  s  facsart  idea ;  mert  szűz  s  a  mellett 
pallérozott  nyelv  kész  contraszt  az  értelmes  előtt,  s  így 
teljes  igaza  van  egy  írónknak,  midőn  azt  állítja :  hogy 
szeplőtelen  szűz  nyelvet  csak  Amerika  vagy  Polynesia 
sivatagin  kalandozó  vadcsoportok  közt  kell  keresni ;  e 
facsart  ideának  túlsággal  s  végsőséggel  határos  theoriája 
szerint,  minden  görög,  latin,  franczia,  német  s  egyéb 
szavaknál,  bármily  tökéletesen  bíUegzík  is  gondolatin- 
kat, oly  kifejezéseknek  kellene  adni  helyt,  melyek, 
mint  állítják,  magyarok,  de  korántsem  teszik  ki  azt,  a 
mit  mondani  óhajtunk  oly  tökéletesen,  mint  az  indi- 
gena  szók  —  ezen  szüzességi  szerencsétlen  idea,  mon- 
dom, bár  önerejének  kellőbb  s  valódibb  kifejtésére 
birja  is  nyelvünket,  s  ellenzi :  hogy  keletiségi  bájsző- 
nyege idomtalanul  összetorlott  idegen  fonák  férczek  s 
viszás  foltok  által  caricatur-quodlibetté  s  zavarrá  ne 
fajuljon  ;  mindazáltal  mint  Napóleon  Continentalc  sys- 
temája  Európát,  ez  is  oly  szűk  korlátok  közé  szorítja 
a  nyelvet,  melynél  fogva  ennek  külhoni  józan  tágítha- 
tása  kimondhatatlanul  csonkul,  s  így  tán  szűz  marad 
ugyan  képleg  és  színleg,  de  valóban  csak  egy  szegény 
összezsugorodott  szűz,  melynek  árva  hajadoni  ügye- 
fogyottságában  tanácsosb  lenne  gyámoló  pártvédet 
ölelnie  s  férjhez   mennie ;  a    nemzet  ellenben,   melyre 

oly  csudálatos  befolyása  van  a  nyelvnek,  a  helyett,  hogy 
emelkedne,  dicsőülne,  csak  ön  kis  körében  fénydegél 
s  ismeretlen  éldegél. 

Ha  van  saját  szavunk,  ne  tűrjük  az  idegent,  ha  pedig 
nincs  s  nyelvünk  bányáibul  nem  teremthető,  vagy  pedig 
honi  szavunk  csak  egy  arányzattal  is  —  nuance  —  mást 
jelent,  mutassunk  az  idegen,  minket  gazdagító  s  az 
anyanyelvvel  majd-majd  összeforrandó  szó  iránt  éppen 
annyi  hospitalitást,  mint  a  mennyivel  régi  magyar  szo- 
kás szerint  fogadjuk  a  jövevényt ;  bár  általok  a  hon 
nem  mindig  gazdagul,  s  ők  sokszor,  mint  szálka,  csak 
sértik  a  magyarságot  s  azzal  még  eddig  legalább  nem, 
s  tán  soha  sem  vegyülnek  össze !  Az  ember  legszebb 
szabadságát  végre :  hogy  szinte  mindent  kitehessen, 
ami  lelkén  rémlik,  sejdül  vagy  benne  rejtezik,  ne  áldoz- 
zuk fel  egy  felszines  előitéletnek,  melynél  fogva  a  lélek 
s  philosophia  rabja  lenne  a  nyelvnek   s   philologiának. 

A  nemzet  jövendősége  szoros  kapocsban  áll  nyelvé- 
nek fiatal  s  kifejthető,  vagy  fejthetlen  s  holt  létével ; 
s  valamint  a  lelkes  embernek,  ki  nem  áll  egészen  agyag- 
bul,  mint  a  fazék,  legerősb  szívösztöne  «hona  előmene- 
teléért fáradni,!)  úgy  nem  fog  az  igazi  bölcs  holt  nyelv- 
hez makacsul  ragaszkodni,  hanem  élő  nyelvének  tisz- 
tulását s  tágulását  minden  módon  eszközleni  s  előre 
segítni.  S  valóban,  kik  anyatejjel  szítt  előítélet,  lágy 
velejű  vakság,  vagy  hiú  indulatosságbul  mindig  azt 
akarják,  hogy  az  élő  nyelven  örökkön-örökké  uralkod- 
jék a  holt  nyelv,  azok,  ítéletem  szerint,  melyet  itt  hi- 
mezés  nélkül  egyenesen  kimondok,  nem  tesznek  böl- 
csebben, mint  ha  az  élőket  halál  uralkodása  alá  töre- 
kednének állítni ;  s  azt  merem  nékiek  jövendölni :  hogy 
hazafitársaik  egykor  sirhantjokra  csak  hervadt  virágo- 
kat s  kórót  fognak  tűzni ;  mert  éltökben  holt  nyelvű 
lehelletikkel  a  jelenkor  annyi  fejledező  bimbóit  gyászba 
boríták,  s  az  anyaföld  virágira  halál-Iepleget  vontak 
Az  anyanyelv  tökéletesítése  tehát,  —  mert  az  által  a 
nemzeti  jó  nőtten  nő,  kötelességeink  egy  legfőbbike ; 
s  midőn  igazi  nemességünk,  értelmi  súlyunk,  s  az  által 

lelkünk  esztendőrül-esztendőre,  napruJ-napra  bővül  s 
tágul,  nyelvünknek  is  egyenlő  idomzatban  tágulni  s 
haladni  kel) ;  s  így  ki  magyar  nyelvünk  kifejlését,  gya- 
rapodását, gazdagulását  hátráltatni  akarja,  egyenesen  a 
hon  legbecsesb  javát  gátolja,  s  ekképp  mint  sértője  s 
ellensége  nemzetiségünknek,  nem  dicséretre,  hanem 
büntetésre,  átokra  méltó. 

Mind  ezen  rövid  s  a  fontos  tárgyat  korántsem  ki- 
merítő okoskodásimat  összevonván,  azt  következtetem  : 
hogy  a  magyar  nyelvnek,  mely  értelmi  s  nemzetiségj 
kifejlésünk  leghatalmasb  rugója,  minden  esetre  haladni 
kell ;  s  e  pontra  nézve  csak  az  lehet  vélekedési  tárgy : 
minő  idomzatban  s  mely  korlátok  közt  haladjon.  Ezen 
jdomzatot  pedig  ki  jelelheti  ki? 

Sem  az  országgyűlés,  mert  annak  fontosb  tárgyakkal 
is  lesz  elég  dolga,  s  a  magyar  nyelv  körül  semmi  egye- 
bet nem  tehet,  mint  azt  hathatós  gyámola  alá  venni ; 
sem  a  tudós  társaság,  mert  annak  önkénykedését  vagy 
tán  dictátori  Areopagosságát  a  nemzet  reméllem  nem 
fogja  szenvedni,  s  tőle  nem  egyebet,  mint  állhatatos 
szorgalom  utáni  józan  javaslatokat  vár;  sem  a  külföld, 
mert  nem  hihetni  s  fel  sem  tehetni  ennek  eddig  alig 
élt  honi  nyelvünkrül  rövid  idő  alatt  annyi  ismeretre 
jutását,  hogy  annak  haladási  gyorsaságárul  legtávulabb 
is  alapos  Ítéletet  hozhatna  ;  s  legfőkép  nem  egyesek, 
mert  azok  A-tul  Z-ig,  -  egyet  sem  véve  ki  —  mind 
részek,  kiket  a  biróság  semmi  esetben  nem  illethet ;  s 
így  senki  az  egész  világ  hátán  nem  döntheti  el  ezen 
nagy  kérdést  igazsággal  mint  a  nagy  közönség ;  úgy  t.  i. 
((hogy  mindaz,  mit  idő,  szokás  által  sajátává  teend, 
magyar  lesz,  az  ellenben  idegen  marad,  a  mit  nem  fo- 
gad el.)) 

Már  a  szokásnak  helyes  irányt  adni,  s  azon  időre, 
mely  a  tökéletesb  nyelvet  közénk  hozandja,  szárnyakat 
fűzni,  úgy  hiszem  mindenkinek  kötelessége,  kinek 
hazája  drága.  A  szógyárnok  —  valamint  a  [bányász 
csekély  arannyal  sok  egyebet  is  hoz  felszinre  —  fel- 
séges kitételekkel  gazdagítja  a  hont,  midőn  bccsnélküli 


találmányit  felejteti  a  velők  nem-élés,  az  idő.  Egyesek, 
kritikusok,  tudós  társaságok  ellenben  elválasztván  ité- 
letök  szerint  a  becsest  a  becstelentül,  a  feltalált  külön 
szinü  tárgyakat  nagyobb  világba  s  a  közönség  elibe 
teszik,  mely  azokat  elfogadja,  tűri  vagy  visszaveti. 
A  szóbányász  felette  nagy  köszönetet  érdemel,  mert 
nélküle  szegény  vagy  legalább  hátramaradna  a  nyelv ; 
s  ki  őt  mérges  vagy  gúnytajtékkal  fecskendi  be,  való- 
ban nem  egyebet  mocskol,  mint  érdemes  hazafiát  I 
A  szósimító  s  tisztító  sem  érdemel  kisebb  tekintetet; 
mert  valamint  nem  tudná  a  közönség  elválasztani  sala- 
kitul  a  becses  erezet,  úgy  nem  képes  az  avatatlan  a 
sok  hasztalan  s  helytelen  közt  rejtező  szépet  s  helyest 
kinyomozni  s  elkülönzeni ;  s  az,  ki  megint  őt  kárhoz- 
tatja, nem  tesz  máskép,  mint  a  ki  homlokkal  áll  nem- 
zeti csinosodás  ellen,  mert  -  -  s  ezt  ugyancsak  emléke- 
zetben tartsuk  —  valamint  mágusi  befolyása  van  nyelv- 
nek a  nemzetre,  s  viszonhatóságok  által  egyiknek  a 
másikra :  úgy  csak  szép  nemzet,  vagy  csak  az,  mely 
valaha  az  volt,  beszélhet  szép  nyelvet ;  s  viszont  a  nyelv- 
nek mibenléte,  t.  i.  férfiasb,  nemesb,  emelkedettebb 
vagy  puhult,  nemtelen  s  alacsony  léte  határozza  leg- 
inkább el  —  psdig  sokkal  nagyobb  mértékben  mint 
ilyesrül  gondolni  szokás  -  a  nemzet  értelmi  s  így 
szabadsági  állását.  S  itt  fekszik  Ítéletem  szerint  az  em- 
beri halhatatlan  lélek  orgánumának,  a  szónak  s  nyelt- 
nek, philosophiája! 

Már  honi  nyelvünkben  azon  legfőbb  feltétel,  mely- 
ben rejtezik  minden,  s  mely  a  lehető  legmagasb  fény- 
pontra birhatja  nemzetünket,  t.  i.  a  férfiúi  erő,  meg- 
van ;  s  mondhatni  tán  egy  nyelvben  sincs  annyi,  s  ha  van, 
legalább  nincs  több.  S  ím  ezen  ereje  nyelvünknek  — 
melynek  törzsök  eredetét  Ázsia  négy  vizei  közé  állítni 
korántsem  oly  balgatagság,  mint  azt  sokan  gondolják  — 
tartá  fenn  eddig  létünket ;  s  azon  nagy  csuda,  melyen 
oly  sokan  bámulnak,  hogy  a  magyar  annyi  tenger  vi- 
szontagság közt  sem  olvadt  még  össze  más  nemzetek- 
kel,   nem    eg^'éb     mint    legtermészetesb    következése 

nyelve  erejének,  melyet  idegen  halandó  elgázolni  nenx 
képes,  s  minket,  ha  minmagunk  nem  leendünk  élet- 
mentőnk gyilkosai,  oly  lépcsőkön  s  időirányban  fog 
állítni  magasbra ;  vagy  hozzánk  nem  illő  középszerű- 
ségbe lebilincselni  :  milyenben  egyesült  fáradozásink, 
egy  szivü  s  emberséges  munkálódásink  által  azt  csino- 
sítni,  nemesítni,  emelni  fogjuk;  vagy  egymás  útjában 
állván,  egymást  sárral  dobálván,  azon  tapodni  s  a  ha- 
zafiság isteni  homloka  körüli  virágkoszorúk  helyett  a 
hiúsági  bálvány  halántéki  körül  fonni  halálillatú  koszo- 
rúkat ! 

S  így  Ítéletem  szerint  az,  ki  honi  nyelvünk  mellett 
van,  nemzetünk  életét  hordja  szivében ;  az  pedig,  ki 
ellene  szegül,  sejdítlen  - —  mert  nem  akarom  hinni, 
sejtve  valaki  hazagyilkos  lehetne  —  annak  halálát  reg- 
geti  keblében. 

Azért,  mivel  egy  idegen  hangon  fütyölni  tanult  ka- 
litkai madár  tán  jobban  fizettetik,  mint  az,  ki  erdei 
énekit  csattogja  csak ;  azért  az  ember  becse,  ha  álter- 
mészet  sugtában  az  anyanyelv  helyett  idegent  állít, 
nem  nagyobbul,  hanem  kévésül,  mert  a  holt  nyelvű 
classicus  messze  áll  a  hazafi  mögött ;  s  valóban  csak 
áltermészet  szomorú  szineivel  van  felékesítve  az,  ki  — 
anyanyelvén  nem  beszélhet,  sőt  azt  nem  is  érti,  s  csak 
idegen  szózatokkal  teheti  ki  korcs  érzelmit. 

S  véntül  fiatalig,  dústul  szegényig,  a  legjelesb  fér- 
fiaktul legbájolóbb  hölgyeinkig,  ki  csak  honunk  éltét, 
nemes  emelkedését  s  egykori  dicsőségét  szomjazza, 
tegyen  anyanyelvünkért  a  mit  tehet ;  mert  vele  min- 
dent, a  mi  nemzetünk,  sőt  az  emberiség  diszére  méltó, 
kivihetni,  nélküle  sem.mit!  Tudósink  pedig  az  idő  lel- 
kéhez, más  művelt  nyelvek  csinossági  állásfokához,  s  a 
tudományok,  művészetek,  mesterségek  s  találmányok 
mindegyre  fejlődőbb  haladásikhoz  idomulva,  s  mind 
ezekkel  mindenkor  versenypályát  futva,  magasb  szem- 
pontbul  tekintsék  nyelvűnket  mint  eddig;  fejtegessék 
ki  minden  kecseit,  kellemeit  e  nagy  kincsünknek,  s 
hathatós  erejébe  bizván,  ne  gondolják,  megpattan  mind- 

járt  keleti  zománcza,  ha  nemesb,  delibb,  íellengősb,  s 
tán  csak  szokatlan  mintákba  alakíttatik,  s  némely  még 
kopár  vidéke  dél  s  nyugot  mosolygó  virányival,  vidító 
s  lelkesítő  csemetéivel  gazdagíttatik. 

A  magyarnak  még  nem  volt  oly  időszaka,  hogy  igazi 
társalkodási  —  conversatiói  — tónusa  lett  volna.  A  haj- 
dankor komolyabb  vonási,  a  bajnoki  tulajdonokhoz  — 
melyeknek  a  testi  erő  vala  legfőbbike  —  természete- 
sen ragadó  durvaság,  a  csata  vihari  s  fegyver-közti 
élet,  a  nyájasb,  szelídebb  s  gyengéd  érzésű  kebelnek 
saját  gerjedelmit  elnyomák ;  s  így  mind  azon  varázsteli 
kívánat  —  mely  csak  Múzsák  s  virágok  közt  fejledez,  s 
előitéletleni  társaságokban  tudomány,  tetszeni  vágy, 
nemesb  szerelem  s  a  kicsinosult  polgári  élet  számnél- 
küli árnyékozásaiban  nyerhet  egyedül  néminemű  lé- 
telt  —  a  magyarban,  kinek  sorsa  oly  kaján  volt,  mé- 
lyen aludt.  Az  idők  azonban  egy  új,  egy  szebb  azrát 
derítenek  az  emberek  közé ;  s  azon  idomzatban,  mely- 
ben a  lélek  s  annak  érzelmei  mind  jobban  tágultak,  s 
az  emberi  szükségek  mind  számosbakra  szaporodtak, 
lőn  naprul-napra  elégtelenebb  a  honi  nyelv,  s  a  termé- 
szet szent  törvényi  szerint  —  mert  az  érző  szív  csak 
ömledésben  lel  nyugtot,  s  a  főnek  szülötte  világot  kér  — 
mintegy  hiánypótlékul  csúsztak  be  az  idegen  szózatok, 
melyeket  kivált  a  gyengébb  rész  az  asszony,  a  tudós,  a 
csinosultabb  társalkodó  lassanként  elfogadott,  s  koránt- 
sem annyira  ujságszomjbul,  vagy  a  honi  nyelv  vétkes 
megvetésébül,  hanem  azon  ellenállhatatlan  okbul,  hogy 
a  kebelnek  mind  azon  gyengéd  ihletit  és  sugalmit  — 
melyeket  a  szép  nemnek  csak  legjelesbei  ismernek,  s 
azok  létét  sok,  kivált  szobatudós  nem  is  sejti  —  s  a 
főnek  mind  azon  villanásit,  melyeket  megint  még  töb- 
ben, s  kivált  asszonyok  nem  gyanítnak,  honi  nyelven 
korántsem  lehetett  kifejezni  oly  könnyen  s  oly  jól,  mint 
a  németen,  franczián  stb.!  S  im  ez  egy  fő  oka,  miért 
bágyadt  el  annyira,  s  oly  haldoklólag  élt  a  különben 
oly  erős  fiatalságu  magyar  nyelv  azóta,  hogy  a  vilá- 
gosság  mind   jobban    kezde  diadalmaskodni  a  sötétsé- 

gen.  A  zavart  ideák  súlya  azt  hiteté  el  a  nagyobb 
részszel,  hogy  a  szeli d,  a  nyájas,  a  gyengéd  érző,  — 
gyenge ;  s  erős  csak  is,  ki  faragatlan,  durva  és  érzé- 
ketlen. S  így  sok  tudósi nk  s  előkelő  országos  embe- 
rink nem  csak  akkor,  sőt  ma  is,  természet-elleni  ala- 
pokra állíták  s  állítják  okoskodásik  s  befolyásikat ;  s 
egy  részrül  a  szép  nemet  kárhoztatják,  hogy  inkább 
némctez,  francziáz,  mint  magyaroskodna,  azon  irót  pe- 
dig hazaárúlónak  itélik,  ki  külföldieskedik :  más  részrül 
pedig  a  nyelv  újra  öntése,  tágítása  s  nemesítése  ellen 
szegülnek  tehetségek  szerint;  s  így  nem  tesznek  józa- 
nabbul, mint  ha  vaíaki  egy  forrás  elmaradása  miatt 
lieveskedne,  melyet  önmaga  zárt  el ;  mert  az,  ki  még 
mostani,  bár  műveltebb  nyelvünkkel  is  ki  akarná  tiltani 
a  jobban  nevelt  asszonyok  s  tudósok  közül  a  nálunk 
szokásban  lévő  idegen  nyelveket,  arra  kárhoztatná  a 
szebb  nemet  s  a  műveltebbeket,  hogy  keblökbe  temes- 
sék s  fejőkbe  fojtsák  érzelmik  s  gondolatiknak  azon 
leggyengédebbeit,  melyeket  még  most  csak  inkább 
azon,  a  nagy  világban  már  századok  óta  zengő  nyelve- 
ken tehetni  ki ;  s  ez  felmulja  az  emberi  hatalmat,  mert 
a  természet  törvényeivel  ütközik  össze;  midőn  viszont 
a  magyar  nyelv  előmenetelének  gátolása  által  azok  te- 
hetségire  raknak  zsibbasztó  bilincseket,  kik  tán  képe- 
sek lennének  az  eredeti  honi  nyelvet,  melyben  annyi  a 
fiatalság  s  erő,  úgy  kifejteni,  hogy  mind  a  szép  nem, 
mind  a  tudós,  nem  erőltetett  hazafiságbul  csak,  hanem 
természetes  hajlandóságbul  is  inkább  választaná  ér- 
zelmi s  gondolati  tolmácsául  a  honi  nyelvet,  mint  az 
idegent;  s  így,  mint  mondám,  a  rossz  következéseket 
kárhoztatják,  midőn  egyszersmind  azon  okokat  ipar- 
kodnak paralysáliii,  melyekből  a  jó  következéseknek 
mulhatlanul  kellene  folyniok! 

Ha  tehát  inkább  zeng  most  még  a  csinosuk  magyar 
asszony  ajkin  vagy  szebb  társaságokban  az  idegen  szó- 
zat, mint  a  honi,  azon  ne  csudálkozzunk,  s  ne  tulajdo- 
nítsuk éppen  annak,  mintha  hazánk  leányai  megvetnék 
a  hont,    hanem  a  természet   azon    kivételnélküli   törve- 


nyének,  hogy  előbb  utóbb  a  felsőbbség  mindig  el- 
nyomja a  selejtességet.  S  így  ha  azt  akarjuk,  hogy  höl- 
gyeink magyarul  beszéljenek,  s  nem  egy  két  szót,  vagy 
néha  néha  áldozatbul,  hanem  természetes  vonzódás  s 
izlésbül,  s  magok  közt  is:  szebbítsük,  tágítsuk,  neme- 
sítsük nyelvünket ;  annak  fogékonysága  pedig,  —  mint- 
hogy nyelvünk  óriási  fejlődésre  képes  —  minden  két- 
ségen tul  van ;  de  ahoz  se  szoba-philologia,  se  köny- 
vekbül  tanult  philosophia  korántsem  elég ;  hanem  azt 
csak  azon  lelki  felemelkedés  eszközölheti,  mely  az  em- 
beri szót,  nem  mint  czélt  tekinti,  hanem  mint  eszközt; 
mely  által  a  nemzetek  magasbra,  s  egyes  emberek  az 
erény  felsőbb  állására  juthatnak,  s  így  a  mindenség  tö- 
kéletesíttetik. 

Közelebbi  esztendőkben  nyelvünk  csudálatosan  ha- 
ladott ;  de  azért  igen  távol  van  még  a  tökéletesség  azon 
pontjátul  is,  melyet  egy  állandó  jálékszin  kivan,  hol 
nem  csak  hősi  vagy  bohósági  darabok  adatnak,  melye- 
ket a  közönség  könnyen  tart  helyeseknek,  ha  az  iszo- 
nyú fegyvercsattogás,  vastagon  kent  tréfa  s  több  ily 
ál-inyt  csiklandó  látvány  s  táplálék  bőven  nyujtatik,  — 
hanem  hol  az  életnek  oly  scenái  is  festetnek,  melyek 
kirekesztőleg  csak  nemesb  s  fentebb  társaságok  tulaj- 
donai. 

A  magyar,  mint  ásiai  sarjadék,  valaha  egy  kicsit  ke- 
leti mód  bánt  a  szebb  nemmel,  s  ámbár  azt,  valamint 
minden  civilisált  nemzetek,  most  nem  csak  maga  mellé, 
hanem  még  maga  elibe  is  helyzé,  azért  nyelvében 
még  most  is  megmaradt  a  régi  uralkodás  jele.  A  férj 
bátyját  kendezi,  s  öccsét  tézgeti,  feleségét  is  tézgeti, 
midőn  a  feleség  őt  viszont  kendezi.  S  ezen  egyenet- 
lenség, —  mely  tanúja,  hogy  egykor  a  szépnem 
erősebben  volt  a  férfi  uralkodása  alá  vetve,  mint 
most,  bár  kicsinységnek  látszik,  még  is  igen  fon- 
tos --  egészen  ketté  töri  a  jobb  társaság  lehetőségét, 
s  így  a  társalkodási  nyelv  soha  nem  fejlődhetik  ki. 
Nézzük  keresztül  a  nyelveket,  még  pedig  a  latánt 
s  görögöt  sem  véve  ki,  s  azt  leszünk  kénytelenek  meg- 

vallani :  hogy  bármily  nagyon  voltak  is  kicsinosítva 
a  hajdankor  nyelvei  —  mint  azt  költői,  drámai,  évrajzi, 
szónoki  stb.  remekei  minden  kétségen  túl  teszik  — 
igazi  szép  társalkodási  szózat  köztök  ismeretlen  dolog 
vala  mégis,  s  az  kirekesztőleg  a  keresztény  vallás  ál- 
tal megnemesült  ujabb  emberek  találmánya ;  megneme- 
sült  mondom,  mert  az  újabb  generatio  közt  oly  irány- 
idomzatban,  mint  a  tökéletesség  felé  törekedő  emberi- 
ség lelke  tágult,  az  erények  is  jobban  jobban  fejledez- 
tek ;  s  ne  zavarjuk  össze  az  ideákcíf,  nem  azon  theatrá- 
lis  erények,  melyeknek  többnyire  emberi  taps  vala  fő 
czéljok,  hanem  —  azon  házi  s  négy  falközti  erények, 
melyeknek  nem  emberi,  hanem  tán  csak  angyali  tanu- 
jok  van. 

Magyar  nyelvünk  bizonyos  lépcsőig  ki  van  fejtve 
költésre,  drámára,  évrajzra  stb.  hanem  most  még  szép 
társasági,  természetes,  nem  mesterkélt  s  úgy  szólván 
mindennapi  haszonvételre,  őszintén  kimondván  saját 
vélekedésemet,  általánosan  elégtelen. 

A  szántóvető  szokását,  hol  le  és  k^nd  használtatik, 
azért  említem,  mert  szinte  csak  ő  volt  századokon  ke- 
resztül a  házi  társalkodó  magyar  szózat  kifejtője  s  kép- 
viselője, s  a  te  és  kend  sokkal  nemesb  s  a  természettel 
összehangzóbb  szólításmód,  mint  azon  czikornyás-czim- 
szavak,  melyekkel  a  magasb  születésűek  nevezgetik 
egymást.  S  ha  tőlem  valaki  azt  kérdezné :  valyon  mi 
az  a  szép  társasági  szózat,  melyet  annyiszor  említek, 
s  melyre,  mint  mondám,  a  magyar  nyelv  még  elégte- 
len, vagy  legalább  igen  hátramarad  az  angol,  franczia, 
német,  olasz  stb.  mögött ;  —  én  tőle  viszont  azt  bátor- 
kodnám tudakozni  :  hogy  ugyan  érez-e  magában  valami 
természet-ellenit,  s  nyelvünkben  némi  hiányt,  ha  életének, 
teszem  itt  csak  például,  oly  pillanatiban,  melynek  ko- 
molyabb vonási  az  embert  magasbra  emelik,  azon  höl- 
gyet, mely  lelkének  ideálja,  s  melytül  a  sors  örökre  el- 
választá  őtet,  s  melyhez  csak  a  szivrokonság  legtisztább 
gerjedelmi  s  lelkének  csak  angyali  vágyai  kötik  s  hó- 
dítják  —    ha    olyan    lényt,    mondom,   tenek,    magának, 

tensasszonynak,  nagysásasszonynak,  kegyednek,  nagy- 
sádnak,  szivemnek,  lelkemnek,  galambomnak,  gyöngy- 
virágomnak stb.  nevezni  volna  kénytelen  ;  s  ha  valami 
kellemetlen  érzést  s  nyelvben  hiányt,  ily  s  hasonló  kö- 
rülállások közt  nem  talál,  akkor  azt  felelem :  nem  tudja, 
mi  a  szép  társasági  szózat,  s  én  korántsem  vagyok  ké- 
pes azt  megmagyarázni  neki  ;  ha  pedig  érez  néminemű 
kellemetlen  zavart,  s  tisztán  érzi  :  nem  folyhat  beszéde 
oly  nemesen  a  nélkül,  hogy  feszes,  mesterkélt  s  mint- 
egy természet-elleni  ne  legyen,  a  mint  érzelmei  neme- 
sen ringatják  keblét ;  akkor  azt  mondom,  tökéletesen 
felfogta  gondolatomat,  s  ekép  további  magyarázás  csak 
idővesztés. 

S  most  e  tárgyrul  csak  ennyit!  midőn  a  mindig  ré- 
ginél maradókat  arra  bátorkodom  figyelmeztetni  — 
mert  nem  győzöm  hallani  panaszukat  a  mai  magyar 
nyelv  érthetetlensége  miatt  —  hogy  nem  azért  nem 
értik  a  mai  magyar  nyelvet,  mert  az  haladott ;  hanem 
mert  ők  álltak  meg,  s  a  helyett  hogy  ők  ültek  volna 
az  előreható  hatalmas  időre,  ez  fekszik  rajtok,  s  még 
emiékezetöket  is  eltörlendi ! 

Azokat  pedig,  kik  azt  gondolják,  hogy  szón  s  nyel- 
ven kívül  emberben  valami  más  is  van,  a  mi  ezeknél 
még  tökéletesebben  fejezheti  ki  a  lélek  legnemesb,  leg- 
mélyebb vágyait  —  «sgy  ^^  ^'^^  mondható  sympa- 
thiaj)  —  azokat  rokon   kebellel  üdvezlem! 

Charakter  és  bizodalom. 

Országos  dolgok,  körül  forgó  ideák,  melyeket  lágy 
velő  kever  össze  s  gyenge  itélet  bír  álnövésre,  vagy  el- 
fogultság vakon  vesz  át  s  rostálatlan  adja  tovább,  leg- 
bizonyosb  elölő  maszlagi  minden  honi  előmenetelnek. 
]gy  p,  o.  számosan  characternek  tartják  a  fejességet; 
bizodalmukat  pedig  úgy  szólván  hófuvatokra  állítják, 
gránit  sziklákon  ellenben  remegnek. 

S  ezen  ideák  tisztában  nemléte  valódi  oka,  hogy  a 
politikai  magyar   életben  csak  kevés  tartja  ama  józan  s 

igazságos  középutat,  mely  ámbár  a  közönségtül  szinte 
mindig  félre  értetik,  a  nemesb  lelkű  egyedüli  ösvényé- 
nek kellene  lennie. 

A  kormány  s  az  ország  képviselői  közti  kérdések 
számosak,  s  mind  számosbakra  nőnek,  a  mint  t.  i.  a 
közerőmű,  rozsdáitul,  penészeitül  köztanácskozás  által 
mind  jobban  tisztíttatik,  s  mind  elevenebbül  kezd  fo- 
rogni. Már  oly  számtalan  tárgy  közt  lehetségcs-e,  hogy 
csak  mindig  egy  résznek  legyen  igazsága,  kérdem  ?  s 
van-e  a  világon  oly  merész  hízelkedő,  ki  azt  állítni 
volna  elég  szemtelen  :  hogy  a  kormány  soha  nem  csa- 
latkozhatik,  s  neki  felvilágosításra  soha  szüksége  nincs? 
vagy  ellenben,  oly  elvakult  democrata,  ki  azt  bátor- 
kodnék fentartani  :  hogy  a  nemzet  csalhatatlan  ?  S  csak 
e  néhány  sor  nem  teszi  e  legnagyobb  világba  a  kö- 
zönség, országos  emberek  körüli,  Ítéletének  csaknem 
mindenkori  helytelenségét? 

Ki  mindig  a  kormány  mellett,  vagy  mindig  ellene 
van,  bár  keményen,  bár  engedékenyül  itéli  a  sokaság, 
általánosan  még  is  olyannak  tartja,  kiben  a  character 
bizonyos;  sőt  annyira  megy  ezen  fallacia,  hogy  azok- 
ban, kik  vén  koruk  által  3,  4  fejdelem  uralkodásán  él- 
tek keresztül,  s  mindig  a  kormány  mellett,  vagy  min- 
dig az  ellen  voltak,  — -  a  dicső  charakter  állhatatossága 
bámultatik ;  midőn  hihetőleg  nem  lehet  némelykor  a 
képviselőknek  kivánatikban  el  nem  ragadtatniok,  s 
néha  a  kormánynak  el  nem  hibázni  egy  kissé  az  utat; 
s  apodictice  lehetetlen,  hogy  3,  4  fejdelem  mindenben 
egyenlő  legyen,  s  a  királyi  szék  körül  némi  változások 
ne  történjenek.  —  S  így  az  sül  ki,  ha  nem  lágyvelejü- 
leg  vagy  elfogultan  ítélünk  a  dolog  valódi  mibenlété- 
rül :  hogy  annak,  kire  a  változhatlan  character  reputá- 
tióját  kéné  a  sokaság,  igen  sokszor  nem  csak  legkisebb 
charactere  nincs,  hanem  oly  változékony,  mint  a  nád, 
mely  majd  balra,  majd  jobbra  hajlong,  a  mint  a  szél 
fuj  ;  mert  arrul,  legalább  ítéletem  szerint,  nem  tehetni 
fel  mindig  egyenlő  szándékot  —  s  tán  ez  a  character 
alapja  —  ki  minden  kérdésnél  mindig  Anak  vagy  min- 

dig  Bnek  ád  igazat ;  —  sőt  azon  fejdelem  ellen  éppen 
úgy  szegezi  magát,  ki  népe  jólétét  szomjuzza,  csak 
mint  azon  ellen,  ki  mindent  lábaival  tapod;  —  vagy 
azon  nemzet  ellen,  ki  csak  ön  erejét  akarja  kifejteni, 
éppen  oly  kemény,  mint  azon  törvény-törte  nép  ellen, 
ki  semmi  felsőbbséget  ismerni  többé  nem  akar. 

Ezek  szerint,  vallomásomat  egyenesen  kimondván, 
bármily  szokatlan  czímű  legyen  is  az :  azon  embert 
köszöntöm  erős  tiszteletre  méltó  characterünek,  ki  egy- 
szer Ával  s  másszor  Bvcl  tart,  a  mint  t.  i.  —  mert  ő 
soha  nem  változik,  —  néha  Á.  s  néha  B.  van  vele  egy 
vélekedésen ;  s  így  az,  ki  a  character  hirét  nem  akarja 
csak  bitorlani,  s  olyasok  által,  kik  csak  a  vak  fejessé- 
get  tartják  characternek,  ilyesmit  magárul  kikiáltatni,  — 
hanem  öntudatban  érezni  a  férfiúi  állandóság  s  egyvé- 
leményüség  melegét,  mindent  elkövetend,  hogy  a  kor- 
mányt, mely  tán  a  törvényes  s  józan  útbul  kibicezent, 
abba  visszasegítse  megint,  —  midőn  viszont  a  kormány 
törvényes  s  józan  eszközlésit  tehetségi  szei'int  előmoz- 
dítandja,  s  ekép  valamint  semmi  tekintet  őt  nem  hát- 
ráltatja, a  nemzet  jusaiért  élni  s  halni :  úgy  kész  lesz 
törvényes  ura  ellenségei  ellen,  s  ha  a  féketlen  nép 
lenne  is  az,  még  hazafitársai  ellen  is,  kardot  rántani,  s 
igazságos  királyáért  önteni  vérét. 

Hogy  ily  cselekvésmód,  mint  azt  évrajzink  s  minden- 
napi tapasztalás  legkisebb  kétségen  túl  teszi,  a  legna- 
gyobb resztül  szinte  mindig  félreértetik,  igen  természe- 
tes ;  mert  az  igazi  józan  alapokra  állított  állandóságrul 
sokaknak  ideája  még  tisztában  nincs,  —  vagy  mert  so- 
kan csak  ön  keblök  tükre  után  Ítélhetnek  másokrul,  s 
azon  tökör  számosak  keblében  nem  mutat  egyebet, 
nyomorult  hiuvágynál  s  alacsony  haszonlesnél. 

S  ha  ezen  mondottakat  s  kihagyottakat  átgondoljuk, 
nem  érezzük-e  keblünkben  tisztán,  hogy  van  a  földön 
annál  még  dicsőbb  pont  is,  mint  a  milyenre  csak  em- 
ber emelhet  embert ;  s  hogy  azon  pont  a  lelki  függet- 
lenség azon  foka,  melyre  kiki  csak  ön  lelke  ereje  s 
tisztasága    által    léphet ;    de    más    részrül    nem   jut-e 

eszünkbe  Aristides,  a  számkivetett,  Socrates,  a  halálos 
serleg  ürítésére  Ítéltetett,  Galilei,  ki  a  világ  sarkolatiba 
lánczok  közt  ereszkedék  le,  Tasso,  ki  szerelmét  börtön- 
ben lihegé  ki, s   számtalan    mások,    kik  a  velők 

élőktül  nem  csak  elhagyattak,  sőt  el  is  gázoltattak? 
S  mind  ezek  után  nem  leszünk  e  a  földi  állás  lehető 
legmagasb  polczán,  vagy  a  sokaság  legvastagabb  töm- 
jénfüstje közt  számtalanszor  kénytelenek  Phocion  sze- 
rint megvallani :  hogy  tán  éppen  akkor,  midőn  az  ér- 
demkereszt függesztetik  mellünkre,  vagy  a  sokaság 
kiáltozásai  legharsányabban  hirdetik  egekbe  nevünket  — 
tán  éppen  akkor  legcsekélyebb  valódi  becsünk,  —  s  ily 
jutalmakat,  melyeknél  a  nagyobb  rész  édesbeket  nem 
is  sejdít,  nem  azért  nyertünk,  hogy  characterünk  volt, 
hanem  valóban  azért,  mert  characterünk  nem  volt,  vagy 
más  szavakkal :  ((azért,  hogy  akárhogy  álltak  is  az  idő  s 
körülmények,  tiszti  helyzetünkben  mindig  igen,  függet- 
len állásunkban  pedig  mindig  nem  volt  szánkban.)) 

E  veszedelmes  elfacsart  idea  pedig,  mely  oly  kézzel 
fogható  s  még  is  oly  közönséges,  mennyi  pirulás-okozó 
gyengeséget  szül,  s  mennyire  csábitja  el  s  ragadja  ki 
balra  vagy  jobbra  a  haza  polgárit  az  egyenes  utbul ! 
tagadhatni-e?  S  nem  szorul-e  a  becsületes  ember 
melle  össze,  ha  egy  részrül  e  facsart  ideának,  mert  az 
ember  becsét  hozza  kétségbe,  gyászos  következésit 
gondolja  át ;  más  részrül  azt  tekinti  :  mily  könnyű 
volna  helyre  igazítni  azt !  Gyászos  következésit  valóban  ; 
mert  a  helyett  hogy  rendületlen  állnának  a  hon  képvi- 
selői, s  mindig  csak  egynél  maradnának,  bár  azt  a  kor- 
mány, vagy  nemzet  fejtse  ki,  most  sokkal  nagyobb  és 
szinte  tűrhetetlen  számban,  ingadozó  jegenyeként  vagy 
a  nyugoti  szél  által  hajlittatnak  le  szinte  földig,  vagy  a 
keleti  szél  dönti  ki  őket  nagy  zajjal  —  és  semmi  ha- 
szonnal —  gyökerikbül ;  s  a  sokaság  bámul,  midőn  szá- 
mos szív  vérzik,  —  mert  oly  közel  fekvő  s  könnyű  a 
facsart  képzeleti  eligazitás,  s  még  is  mindig  oly  távol 
fekvő  s  nehéz! 

Lelkét  mindenki  magasbra  helyzi,  mint  testét,  s  hogy 

ez  így  jól  van,  s  ennek  így  kell  lenni,  nnég  az  sem 
hozza  kétségbe,  kinek  teste  úr,  s  lelke  rab.  Már  pedig 
nem  hiszem,  volna  valaki,  ki  jobban  szeretné,  ha  őt  a 
világ  tartaná  egészségesnek,  midőn  beteg,  mintha  az 
egészség  érzése  valóságosan  melegítné  ereit,  habár 
szinte  mindenki  szorgolódnék  is  szine  miatt.  S  így  a 
character-körüli  facsart  ideát  igen  könnyen  lehetne 
helyre  igazítani,  ha  mindenki  csak  azon  oly  könnyű, 
közelfekvő  s  egyszerű  kérdést  tenné  magának:  ((váj- 
jon mi  jobb  :  ha  öntudat  emel  magasbra,  vagy  hata- 
lom és  sokaság  —  ?  mi  jobb  :  ha  a  lélek  valóban  tiszta-e, 
vagy  ha  csak  tisztának  tartatik?  —  mi  szerencsésb : 
mellen  a  kereszt  s  mellben  tán  tövis ;  fülben  sürü 
((éljen»,  s  szivben  talán  halál ;  vagy  belsőben  igazi  ke- 
resztény, s  lélekben  az  élet  ? 

Ezekután,  nekem  legalább  úgy  látszik,  világos,  hogy 
azon  kevesek  —  —  ;  s  azon  számtalanok,  kik  megint 
másokat  emelnek  a  popularitás  legmagasb  polczára, 
nemcsak  nem  tudják,  sőt  arrul  legtávolabb  ideájok 
sincs,  valljon  mi  a  character,  s  az  emberekrül  szinte 
úgy  Ítélnek,  mint  ahogy  a  szép  almát,  szép  szilvát  is, 
ha  fán  függ,  nagyra  magasztalják,  habár  féreg  eszi  is 
szívó'kel.  S  ily  színpadon,  ily  auditórium  előtt  tapsra 
vágyni,  s  azt  az  élet,  egy  lelkes  élet  legfőbb  jutalmává 
választni,  —  s  kis  taps  végett  a  nagy  színjáték  szinte 
minden  rolláit  átvenni  !  Nagy  Isten,  szánakozásra  vagy 
kikaczagásra  méltó  e  teremtésidnek  oly  nagy  száma! 

Ha  pedig  csak  a  mindennapi  factumokat  tekintjük, 
valóban  nem  hozhatni  a  mondottakat  kétségbe,  —  sőt 
eltörülhetlen  betűkkel  fognak  azok  előttünk  állni,  ha 
néhány,  sokas^g-itélte  ((character-teli))  honfiaink  életét 
vizsgáljuk  keresztül.  Azonban,  valamint  minden  halad  a 
világon,  úgy  lassanként  az  ideák  is  talpra  fordulnak,  s 
már  a  sokaság  is  józanabbul  kezd  az  érdemrül,  a  valódi 
nagyságrul  ítélni,  s  véletlen  születés,  bölcsőben  lelt 
kincs,  titulus  stb.  korántsem  oly  nagy  auctoritási  cri- 
terium  már,  mint  ez  előtt  csak  20,  30  évvel  is  vala ;  - — 
s  előre  látható  :  jön  idő,  midőn  semmi  oly  nagy  tekin- 

tétben  nem  Jesz,  mint  a  tiszta,  kifejlett,  tágas  lélek  1 
A  min,  természet  szerint,  mind  azok  igen  fognak 
örülni,  kiknek  aféle  kincs  van  keblökben;  midőn  az 
ellenfél  veszélyt,  jajt,  halált  fog  a  honra  kiáltni,  s  már 
most  is  kiált;  mert  nyilvánosan  érzi,  hogy  csakugyan 
parányi  marad,  ha  sem  születés,  sem  kincs,  sem  titulus 
nem  nyom  többé  sokat !  S  az  e  részbeni  pro  et  con- 
trábul,  mert  sok  tudta  nélkül  árulja  el  önmagát,  szinte 
csalhatatlanul  ítélhetni  kinek-kinek  belbecsérül,  lelki 
fundus-  s  öntudatjárul ! 

A  hatalom  és  a  sokaságnak  character-körüli  zavart 
ideáját  tehát,  mert  a  nagyobb  rész  inkább  vadász  ál- 
fényt,  s  erősebben  szomjaz  néptömjént,  mint  belső 
csendet,  minden  túlállítás  nélkül,  a  honi  előmenetelek 
legbizonyosb  elölő  maszlagának  nevezhetni.  Ezen  ha- 
talom és  sokaságnak  bal  ítélete,  mely  a  tapasztalás 
szerint  bűbájos  erejű,  az  egykor  legtisztább  Jelküeket 
is  elcsábíja  az  erény  egyedüli  ösvényébül,  s  őket  a  he- 
lyett, hogy  mindig  csak  a  szent  igazság  hősei  lennének, 
bármily  oldalrul  jön  is  az,  az  egyoldalúság  vak  bajno- 
kivá alacsonyítja.  Hanem  rossz  következésinek  ez  ko- 
rántsem legnagyobbika  —  mert  egyesek  romlottsága, 
ha  igen  érzékeny  is  a  honra  nézve,  még  se  hozza  az 
az  egészet  végveszélyre  ;- —  s  valódi  mérge,  mely  annyi- 
szor gyászba  borítá  hazánkat  már,  nem  magában  fek- 
szik, hanem  azon  zavart  ideákban,  melyek  szorosan 
össze  vannak  vele  kötve,  s  melyek  «a  bizodalom  kö- 
rüliekD.  —  Már  ezeknél  a  honra  nézve  szerencsétle- 
nebb nem  lehet,  mert  ezek  emelik  néha  fel  a  változé- 
konyt, az  elégtelent  hatalom-polczra,  s  letérdeltetik 
sokszor  a  népet  olyasok  előtt,  kiknek  becsök  nem  na- 
gyobb, mint  az  egykori  pogányság  fa-  vagy  kőbálvá- 
nyié!  S  ha  van  átok,  mellyel  a  Romisten  vaskeze  nyomja 
az  emberi  nemet,  ama  szerencsétlen  csalatkozásnál 
valóban  nem  lehet  nagyobb,  melynél  fogva  oly  szám- 
talanszor éppen  azok  nyerik  a  kormány  vagy  nemzet 
bizodalmát  meg,  kikben  legkisebb  vezető,  alkotó  vagy 
rendező   tulajdon   nincs,  hanem  annál  több  az  elakasz- 

tási  maszlag,  vagy  roiitási  hév ;  s  így  sokszor  az  orszá- 
gos erőmű,  a  helyett  hogy  azon  két  rugó  —  a  kor- 
mány t.  i.  s  a  képviselők,  gyengéd  nyomási  közt  valódi 
egyensúlyban  forogna,  veszéllyel  fenyegetve  ingadoz, 
s  egészséges  s  compact  mozgás  helyett,  alig  mozdul, 
és  sokszor  csak  azon  nagy  recöegés  s  lárma  által,  mely- 
lyel  mozog,  bizonyítja  be,  hogy  még  nem  állott  meg. 
S  nyissuk   feJ    évrajzinkat,   tekintsük   udvari,  s  népbál- 

ványinkat számos  országgyűlésinket  —  előttünk 

leend  a  most  ábrázolt  erőmű ! 

Hány  emlegeti,  teszem  például,  az  1741-  s  1  764-ik 
közti  időket,  mint  az  újabb  magyar  évrajznak  legdi- 
csőbb  szakát ;  ámbár  akkor  nem  gyuladás  —  azt  nem 
mondhatni  —  hanem  inkább  vizkórság  által  már  egy 
lábbal  szinte  koporsóban  volt  a  magyarság,  ezen  egye- 
düli életszikránk;  s  a  nagy  veszély,  a  közel  megsemmi- 
scdés  közben,  leghatártalanabb  bizodalomban,  úgy  szól- 
ván az  egész  nemzet  mélyen  aludt  el ;  és  mily  feketén 
nézik  viszont,  az  éppen  most  említett  okoskodók  a  mai 
időt,  s  kivált  a  jövendőt ;  ámbár  nem  tagadhatni,  hogy 
életünk  és  állásunk  garantiái  ma  nemcsak  sokkal  na- 
gyobbak, mint  akkor  valának,  hanem  nemzeti  fejlődé- 
sünk s  férfiasodásunk  már  minden  haláli  veszedelmen 
diadalmaskodott,  sőt  annyi  fiatalságot  s  erőt  mutat, 
hogy  azok  csak  örülve  tekinthetik  a  jövendőt,  kik  a 
szerencsét  nem  annyira  cosmopolita  czirkalmával  mé- 
rik, ki  azt  hirdeti :  «ibi  patria  ubi  bene))  s  nem  bánja, 
bár  mily  szinü  parókát  nyomnak  is  fejére  s  bármily 
nótára  tanítják  is,  ha  csak  pénze  s  elég  tehetsége  van, 
hanem  inkább  a  nemzetiség  nemes  kifejtésében  kere- 
sik azt,  s  inkább  ezen  sor  értelmét  hordozzák  keblök- 
bcn :  ccminden    becsületes  szívnek  legszentebb  a  hon». 

Nézzük  a  közelebbi  időket,  s  tekintsük  1825-iki  s 
1830-iki  országgyűlésinket,  azok  is  nyilván  bizonyítják, 
hogy  a  nagyobb  rész  távolrul  se  sejti,  mi  a  charactcr, 
s  mibe  kell  bízni  mibe  nem.  —  1825-ben  véresen,  ha- 
lálos sebekkel  megrakva  vittük  törvénykönyveinket  ta- 
nácskozásink  palotáiba,    s   sokan    kételkedtünk :  valljon 

van-e  még  alkotmányunk! már  akkor  hiv  jobbá- 
gyi s  szabad  emberhez  illő  egyenes  szó  helyett  a  hi- 
zelkedés  szózatját  választani,  s  mind  azt  palástolni 
akarni,  a  minek  a  fényes  nap  vala  tanuja,  —  Ítéletem 
szerint  —  nem  vala  talán  legszebb  rolla ;  s  nem  mu- 
tata  sok  oly  charactert,  mely  csak  mindig  igazság  mel- 
lett harczol,  akár  keletrül,  akár  nyugotrul  jöjjön  is  az. 
Lefolyt  azonban  néhány  év,  s  a  bátor,  s  igazszólók 
nagy  része  királyi  hivatalban  van  ;  főtörvényszékinkben 
oly  férfiak  ülnek,  kiknek  néhányival  minden  nemzet  s 
minden  idő  dicsekhetnék.  —  A  királyi  magyar  tanács 
a  magyar  történetek  lapjaiban  egészen  új  aerát  jelel,  s 
mint  phcenix  úgy  támada  fel  hamvaibul,  s  fejledező 
életerejének  már  több  szép  jeleit  adá ;  a  törvénytelen 
utbul  lassanként  szinte  minden  a  honi  törvény  nyo- 
maiba helyeztetett  vissza ;  szóval  :  a  hon  egy  szeren- 
csés crisisen  ment  keresztül,  mely  előtt  a  haza  beteg 
vala,  midőn  most  szinte  már  több  mint  lábadozó  —  s 
egy  atyai  fejedelem  a  hirnek  legszebb  koszorúját  foná 
az  által  halántéki  körül,  hogy  fejedelmi  magas  fokán 
az  emberiség  gyarlósági n  túlemelkedve  nem  képzelte 
magát;  s  halhatatlan  nagylelkűséggel  azt  megint  helyre 
hozá,  a  mire  szerencsétlen  tanácsosok  birni  tudák  a 
halandót! 

Elérkezett  végre  a  múlt  országgyűlés,  s  a  fejedelem 
nem  kivan  egyebet,  mint:  Örököse  koronáztatását,  ka- 
tonát, az  országos  küldöttség  munkáinak  kinyomatását, 
s  igazság-szolgáltatásban  oly  gyorsító  javítást,  hogy 
az  országgyűlés  tartása  alatt  is  folyhassanak  a  felek 
közti  pörök! 

S  valljon  az  ország  szélén  tartott,  e  kivánatok  kö- 
rüli, tanácskozásokra,  nem  mentek-e  számosan,  előre 
elhatárzotl  characterrel,hogy  opponálni  fognak?  S  valljon 
mi  okbul  ?  mondhatni  semmi  okbul,  vagy  pedig  mert 
rontani  könnyebb  mint  építeni,  s  a  sokaságtul  mégis 
jobban  bámultatik;  vagy  pedig  mert  azt  gondolták,  a 
kormány  majd  az  opponenseket  emeli  csak,  akár  helye- 
sek azoknak  ellenző  szavaik  akár  nem,  akár  észbül  foly- 


nak,  akár  rontalmi  vágybuJ  stb.  —  úgy  annyira,  hogy  né- 
hány kérdésnek,  niint  p.  o.  a  katonaálh'tásának,  eleinte 
több  tagadó  votuma  volt,  a  törvényes  utón,  mint  1822- 
ben  ;  midőn  legszámosb  megye,  minden  cerimonia  nélkül 
a  törvénytelenségre  állt,  sőt  néhány  azt  még  szépen  meg 
is  köszönte!  —  S  valljon  képviselési  consequentia  s 
character-e  ez  ?  s  volna-e  csuda,  ha  egy  erős  kormány 
ily  kézzelfogható  elégtelenséget  önkénye  által  pó- 
tolna ki  ? 

Ki  II.  József  császár  ideire  gondol,  s  azon  nehéz 
napokat  hozza  emlékezetébe  vissza,  mikor  honi  koro- 
nánk számkivetve  volt,  hálaérzéssel  lesz  kénytelen  az 
előtt  hajolni  le,  kinek  velején  villámlott  legelőször  ke- 
resztül, a  fejdelmi  feladások  legelsőbbike ;  s  ámbár 
nem  tudom,  sőt  legtávolabbrul  sem  sejdítem,  ki  volt 
azon  szerencsés,  itt  igazi  tisztelettel  üdvezlem  nevét! 
S  ha  hideg  vérrel  akarja  az  olvasó  megfontolni  Magyar- 
ország mibenlétét,  oly  külön  szinű  lakosinak  számtalan 
divergentiáját,  hol  szinte  annyi  a  vélekedés,  mennyi  a 
fő,  —  s  nem  akarja  felejteni,  kis  alkotmányunknak 
mennyi  s  mily  hatalmas  ellenségei  vannak,  tán  kezet 
fogand  velem:  hogy  1830-ban,  a  mint  az  ég  csillagai 
állnak,  egy  könnyen  nem  lehetett  volna  boldogítani 
a  magyart  nagyobb  jóval,  mint  ifjabb  királyának  koro- 
náztatása  volt ;  s  megvallom  itt  egyenesen,  mert  én  ha- 
zánkra nézve  ezen  történetet  igen  fontosnak  s  felette 
sok  jót  szülhetőnek  tartom,  hogy  valóban  örömmel 
mennék  kész  síromba,  ha  ezen  tanács,  mclybül  ránk  bő 
áldás  folyhat,  az  én  agyamban  fogantatott  volna,  s  vi- 
gyázzunk miért?  Reformatióra  szükségünk  van,  s  bizo- 
nyosan reformáltatni  fogunk;  már  az  érintett  eset,  pe- 
dig a  mi  időnkéi  hihetőleg  hosszabbítá,  s  igy,  mert 
hosszabb  idő  több  hihetőséget  nyújt :  annak  később  le- 
forgása közt  tán  eszünkbe  jutand,  hogy  inkább  akkor 
kellene  magunkat  reformálnunk,  mikor  az  idő  még  a 
mienk,  s  kezünkben  a  hatalom,  s  ekép  mi  jelelnénk  ki 
a  változások  utkörét ;  mintsem  addig  várnunk  —  mert 
hiába!  haladnunk  kell  —  míg  vagy  igen  kevesen  vagy 

igen  is  sokan  fognak  minket  reformáini,  és  sem  az  idó 
sem  hatalom  többé  nem  lesz  mienk,  s  idegen  kéz  tü- 
zendi  ki  további  pályaköri nkct!  Azonban  eszünkbe  ju- 
tand-e  ez?  más  kérdés  —  de  én  reméllem!  —  Hanem 
ezen  fejdelmi  tett  —  akár  vesszük  hasznát  akár  nem  — 
minden  esetre  csak  bizodalomra  nyújthatott  okot. 

A  királyi  feladások  másodika  pedig  —  t.  i.  hogy  az 
országos  küldöttségek  rendszeres  munkálási  nyomtat- 
tassanak ki,  a  megyékben  fontolóra  vétessenek,  az  or- 
szág képviselői  183 l-re  octóber  2-án  megint  ország- 
g^'ülésre  seregüljenek  —  mind  azon  bokrosságok  okát  — 
s  meg  e  mindnyájoknál  az  oknélküli  bokrosságot  is, 
azt  nem  tudom  —  egyszerre  megsemmisíté ;  melynél 
fogva,  mielőtt  a  királyi  feladások  lettek  volna  kihir- 
detve, igen  számosan  s  többek  közt  magam  is,  éppen 
nem  tagadom,  igen  féltünk ;  hogy  a  küldöttség  által  ki- 
dolgozott, hanem  a  megyéktül  még  nem  ismert  javasla- 
tokat, mindjárt  tanácskozás  alá  venni  akarandják  —  a 
mit  én,  ámbár  félelmemet  magamba  zártam,  minden 
tehetségem  szerint  annak  helyén  s  idején  hátráltatni 
törekedtem  volna  —  mert  vallomásomat  e  részben  egye- 
nesen kimondván,  egyetlen  egy  organica  törvényünket 
sem  tartom  oly  nagy  fontosságúnak,  mint  azt,  hogy  a 
fejdelem  s  nemzet  közt  forgó  legkisebb  kérdés  se  ha- 
tároztathassék  el,  a  nélkül,  hogy  mind  a  két  rész,  sza- 
badon, elfogulatlan  s  a  tárgy  tökéletes  ismeretében  ne 
járulhasson  hozzá.  Már  pedig  oly  tárgyakat,  melyek 
fejtegetésmódja  s  elintézési  oldala  oly  magasra  emel- 
hetik a  hazát,  de  gyászba  is  borithatják,  józan  megfon- 
tolás előtt  tanácskozásba  venni,  vagy  a  küldöttség  ja- 
valatit hallgatva  s  vakon  igenezni,  —  nem  férhet  ösz- 
szc  a  velős  gondolkozóval,  s  a  tárg).'akhoz  szólhatási 
jussal ! 

A  harmadik  királyi  előadás,  mint  országgyűlési  tárgy, 
kelleteként  s  annak  rendc  szerint  fontoltatott  meg,  s 
világosb  törvény  által,  mint  a  régiek  voltak,  erősb  s 
így  nyugtatóbb  lábra  állíttatott.  Már,  a  katonai  dolog- 
nak az  országgN'ülésén,  annak  törvényes  rcnde  s  módja 

szerinti  felvétele  adhata-e  okot  bizodalmatlanságra, 
kérdem  a  részrehajlatlan  olvasót? 

Mind  ezekbül  azt  következtetem  :  hogy  valamint  tá- 
volabb időkben  szűk  eszű  vagy  bűnös  volt  az,  ki  a  ha- 
tártalan bizodalom  tompa  álmába  tudott  merülni :  úgy 
lágy  velejü,  vagy  a  szent  igazság  ellen  vétkezik  viszont 
az,  ki  ma  forral  a  kormány  ellen  fekete  bizodalmatlan- 
ságot,  s  az  idők  mai  folyamatjában  találhat  okot  bok- 
rosságra. Ugy  továbbá  nem  tudhatja  a  becsületes  s 
nem  ingatag  characterü  ember  előre,  mily  részen  fog 
jövendőben  állni,  mert  viseletét  nem  a  részek  több 
vagy  kcvesb  hatalma,  nem  változékony  esetek,  hanem 
csak  igazság  határozhatta  el  —  ;  s  így  meglehet,  hogy 
az  lesz  leg  és  legconsequensebb  s  változhatlanabb  kép- 
viselője egész  hazánknak,  ki  1831 -ben  a  kormánnyal, 
1834-ben  a  nemzettel,  1837-ben  megint  a  kormánnyal, 
1 840-ben  ismét  a  nemzettel  tartand !  —  s  így  élte 
fogytáig ;  sőt  ugyan  azon  egy  országgyűlésen  tán  egy 
tárgyban  a  kormánnyal,  másban  a  nemzettel,  harmadik- 
ban megint  a  kormánnyal  stb.  tartand. 

Oppositióra  legnagyobb  szükség  van ;  mert  a  vató, 
azon  egyetlenegy  czélra  vezető  kalauza  az  emberiség- 
nek, csak  elmesurlódások  által  szokott  lépni  a  halandók 
közé.  Hanem  oly  ellenzés,  mely  a  tárgy  ismerete  előtt 
határoztatott  már  el,  vagy  csak  kicsinységek  körül  bíbe- 
lődik —  soha  nem  idézheti  fel  az  igazságot,  s  éle  any- 
nyira  eltompul,  hogy  lehető  későbbi  nagy  homályokon 

keresztül  vágni  többé  nem   képes ;  s  odafenn az 

oppositio  ily  bajnokirul  ekép  szólnak,  s  tán  méltán  : 
« Legyen  a  törvény  szent,  legyen  sértve:  okoskodások 
csak  lárma  és  zaj». 

Tompa  bizodalom,  bokros  bizodalmatlanság  consti- 
tutionalis  emberekhez  nem  illik.  Az  elsőnek  tőszom- 
szédi ;  az  elfásulás,  semmivel  nem  gondolás,  hazai  dol- 
gok körülti  elhidegülés,  s  végre  minden  befolyás  el- 
vesztése; a  másik  következéki  ellenben:  a  bokrosság, 
vak  elfogultság,  elpártolás,  a  hon  hátramaradása  stb. 
S    ekép    azon    «valam'h)    —  melynek    minden    ember 

keblében  kellene  lennie,  kinek  az  országlásban  része 
van  —  ((férfiút  ébredségnek»  akarom  nevezni. 

A  férfiúi  ébredség  sem  elkábulást  sem  remegést  nem 
ismer,  hanem  békében  fegyvertelen  jár,  háborúban 
fegyveresen.  —  S  valamint  hófuvaton  nem  alszik,  s  ha 
oroszlánt  vagy  más  ragadozó  állatot  sejdít,  megtölti  a 
kettőst ;  úgy  viszont  jó  ágyban  odahaza  mélyen  alszik, 
s  kisértetektül  nem  fél,  házi  állatok  p^dig  őt  oly  köny- 
nyen  nem  ijesztik  meg. 

S  ezen  egy  sor,  csak  ott  s  akkor  óvakodni,  a  hol, 
s  mikor  ok  van,  meríti  mind  azt  ki,  a  mit  eddig  a  bi- 
zodalomrul  mondottam ;  s  csak  e  törvény  lehet  kire- 
kesztőleg  azon  örökkévaló,  mely  szerint  a  magánálló  s 
emberséges  ember,  minden  időben  s  minden  körülállá- 
sok közt  fogja  elhatározni  kormány-iránti  viseletét. 

S  e  szerint  reméllem  —  kivált  mostani  időnkben, 
midőn  ma  nem  az  a  legerősb  úr,  kinek  legtöbb  a  ka- 
tonája, hanem  kit  legjobban  szeretnek  mindnyájan  — 
úgy  nevezett  ccudvari  emberek))  fogunk  lenni ;  mert 
fejdelmünk,  ki  atyai  szándékinak  már  annyi  jeleit  adá, 
hihető  egy  ujnyira  sem  fog  kitérni  a  törvények  utjá- 
bul  ezentúl,  sőt  velünk  utóbbi  hasznunk  miatt  atyai 
mód  tanácskozni  ;  józan  s  helyes  kivánságinknak  en- 
gedni, s  mind  azon  módokat  közelebbső  hiveivel  kifej- 
tegettetni,  vagy  saját  fáradozásinknak  átengedni  fogja, 
melyek  által  nemzetiségünk  s  így  erőnk  is  mind  ma- 
gasbra  emelkednék. 

S  hogy  e  jövendőbe-látás  nem  képzeleti  gőz  s  nem 
csalfa  kép,  hanem  a  mai  körülményeket  tekintvén,  min- 
den hihetőségek  szerint  valóság,  s  ekép  több  ok  van 
bizodalomra,  mint  bizodalmatlanságra ;  azt  eszméleti 
tehetségem  s  lélekisméretem  sugtában  állitani  bátor 
vagyok. 

Hazánkat  egy  szebb  jövendő  várja,  s  a  magyarnak 
egy  egészen  új  aerája  közelít,  mely  anyaföldünkre  az 
arany  idők  szellemét  fogja  hozni,  s  Hunniát  még  ed- 
dig ismeretlen  fényre  magasítandja  — ha  tanácsko- 

zásink  közt  több  lesz  a  philosophia,  mint  a  rabulismus. 

több  a  praxis,  mint  a  theoria  ;  képviselőink  közt  több 
a  nemesen  gondolkozó,  mint  a  privilegiált  ember,  több 
a  hazafi,  mint  a  kormányfi  vagy  népfi  ;  s  a  nemzet  keb- 
lében senkihez  sem  határnélküli  bizodalom,  sem  ok- 
nélküli  bizodalmatlanság,  hanem  csak  ezen  sor  : 

((Ébren   légy   magyar:   őrt  ki   fog  állni   hanem   te,  hazádért)). 

V y. 

S  ha  a  fejedelem  is  ezen  közép  utat  tartandja  ;  s  vala- 
mint az  érdemetleneket  nem  fogja  ruházni  fel  királyi 
bizodalmával :  úgy  soha  nem  is  fog  azon  nép  hiv  lel- 
kén kételkedni,  mely  mindig  akkor  fejtett  ki  legtöbb 
hűséget,  midőn  saját  erejét  legjobban  érzette ;  s  a  leg- 
nagyobb méltatlanságokat  nagylelküleg  felejteni  tudta, 
s  mindig  kész  volt  ontani  vérét,  ha  egyenesen  s  atyai 
mód  szólt  hozzá  törvényes  királya ! 

Egy  lelkű,  egy  szándékú  fejedelem  és  nemzet,  hol  a 
királytul  le  a  legutolsó  zsellérig,  nagyobb  kisebb  kör- 
ben mindegyik  csak  a  köz  javát  leheli,  s  önmagát  fe- 
lejteni tudja,  egy  oly  boldog  lét  s  oly  erő,  hogy  az  se 
magában,  se  emberi  hatalom  által  nem  enyészhet,  nem 
bomolhat  el.  S  ily  létre,  ily  erőre  birni  a  hont  —  ne- 
kem legalább  úgy  látszik  —  a  király  s  zsellér  közt  álló 
mágnásnak  s  nemesnek  Istentül  rendelt  valódi  tiszte!  s 
ha  van  mit  köszönnünk  a  sorsnak ;  az,  sem  az  lllustris- 
simus,  Magnificus,  Spectabilis  stb.  titulusunk ;  sem  a 
gyapjubul,  gubacsbul,  pióczábul  stb.  kerekedő  jövedel- 
mink; sem  a  rajtunk  függő  kulcsok,  melyek  a  világnak 
egyetlen  egy  ajtaját  se  nyitják  fel  ■ —  sem  számtalan 
eféle  szinte  bölcsőben  lelt  elsőségünk:  hanem  azon 
dicső  állás,  melyen  annyi  hasznost,  szépet,  s  annyit  a 
haza,  sőt  az  emberiség  diszére  valót  vihetünk  végbe  — 
azon  boldog  állás !  melyen  állunk  —  vagy  hogy  ala- 
posabban mondjam,  —  <(állhainánk»  /  ha  fejünkben 
tisztára  volna  hozva,  mi  a  character ;  mitül  kell  tartani, 
mitül  nem;  mi  a  szó  philosophiája  ;  mikor  illik  józan 
gazc''  mikor  hazafit  játszani;  mit  kell  a  múltban,  mit 
a  jek  löcn  keresni;  szóval:    ha  facsart  s  zavart  ideáin- 

kat,  melyek  a  honi  előmenetek  Icgbizonyosb  elölő 
maszlagi,  agyvelőnkben  józanítani  törekednénk ;  mert 
szivünk  elég  jó  helyen  fekszik,  s  az  mindig  csak  a  szé- 
pet, nagyot,  dicsőt  szomjazza,  —  ha  néha  az  álhiedel- 
mek,  előitéletek,  elfogultságok  s  a  szerencsétlen  s  fa- 
csart ideák  nem  tántorítnák  el  azt  józan  utbul,  s  az 
elme  milliárd  csalképzeleti  gyászos  labyrintba  nem  bo- 
nyolítnak azt! 

S  im  itt  a  hely  s  idő  egyesült  erővel  lépnünk  előre, 
s  a  szent  igazság  zászlója  alatt  a  nemzetiség  hiv  vedéivé 
s  a  királyi  szék  erős  támaszaivá  lennünk ! 

J^öz  intelligentia,  egyedüli  valóságos  erő ;  ennél  előbb 
utóbb  nagyobb  hatalom  nincs;  s  azt  a  lehető  legna- 
gyobb magasságra  fejteni,  legszentebb  hazafiúi  kötelessé- 
günk ;  mert  annál  nagyobb  jót  nem  tehetünk  hazánknak. 

Az  idő  szelleme  minket  is  viszen,  s  valamint  a  ha- 
talmas Duna  —  honunk  áldása,  ha  folyamatját  mi  jelel- 
tük ki,  s  viszont  átka  ha  korlátlan  dühében  maga  tör 
utat  magának  —  úgy  a  mostani  felvilágosultabb  nem- 
zetek geniusa  is  csak  áldást  deríthet  honunkra,  s  nem 
az  anarchia  gyászos  leplegit;  ha  mi  a  hazának  birtoko- 
sai, s  megkülönböztetti  állunk  mély  jobbágyi  tisztelet- 
tel s  férfiúi  elszánással  a  királyi  szék  s  az  emberiség 
jussai  közt! 

S  a  kormány,  mely  egy  kissé  hangosb  tanácskozástul 
nem  tart,  mert  az  csak  fiatal  vér  vagy  egyenes  őszinte- 
ség jele  - —  midőn  a  bűn  néma,  —  több  melegen  érző 
kebelre  találand  a  hon  szivében,  ha  az  egész  nemzet- 
hez szól,  mint  a  haza  vég  határin,  hol  csak  a  hon  kép- 
viselői hallhatják  fejedelmi  szózatját.  S  ha  nem  csalat- 
kozom, s  szíwágyaim  betelnek :  azon  időszak,  mely 
Európának  szinte  minden  nemzetit  véres  betűkkel  fogja 
a  világ  évrajziba  feljegyezni,  s  midőn  több  fejedelem 
koronátlanná  s  földönfutóvá  lőn,  éppen  azon  időszak 
fogja  Buda  s  Pesten,  még  erősebben  kötni  atyai  urá- 
hoz azon  népet,  mely  nem  kivan  egyebet  mint  magj^ar, 
erős  és  hiv  lenni! 

Most  van  idő  csudákat  művelni,  most  vagy  tán  soha  1 

Munkád  245-ik  lapján  ez  van  —  —én  gróf  Széchenyi 
Istvánt,  (bár  nem  hiszem  hogy  nem  árt  némelykor  esze  szíve 
érzemény einek)  mint  —  —  becsülni,  szeretni,  s  tisztelni 
fogom. 

Ugyan  barátom,  meggondolád-e,  midőn  e  sorokat 
irád,  mit  tevéi ;  s  valljon  van-e  elég  mély  tehetséged 
átlátni,  mily  könnyelmüleg  sértél  meg  éppen  ott,  hol 
embernek  emberrül  itélni  nem  szabad,  s  hol  biró  csak 
Isten  lehet,  ki  a  szív  legbensőbb  rugóit  s  mindazt,  a 
mi  halandó  kebelben  szép  s  rút,  világosan  látja ! 

A  földi  biró  embertársát  —  közcsend  s  rend  végett 
a  törvények  értelmében  —  sokszor  halálra  itéli,  hanem 
szivén  kételkedni  nem  szabad  ;  és  sokszor  történt  már, 
hogy  az  itélő,  ki  tán  egész  nemzetségeket  rabolt  ki, 
hanem  illendően  kitudott  eviczkélni  minden  gyanú  fo- 
nadékibul,  mellében  rothadt  szivet  viselt,  midőn  az  el- 
itéltetett, pillanati  vérokozta  indulat  közt  oly  tettet  vitt 
végbe,  mely  őt  vesztőhelyre  hozá,  de  nem  szivébül 
eredé.  S  így  sokszor  az  fujá  el  embertársa  földi  éltét, 
kinek  lelke  örökre  haland  meg! 

S  ha  nem  tudnám  barátom,  hogy  nagy  distractióid 
közt  sokszor  éppen  te  gyanítod  legkevesebbé,  m.it  csi- 
nálsz ;  s  ha  nem  akarnám  hinni,  hogy  költői  képzetid- 
ben  tétovázva  néha  magad  sem  tudod,  mit  mondasz 
vagy  Írsz :  valóban  nékem  volna  némi  jussom  nem  csak 
szivedrül,  de  még  fejedrül  kételkednem.  Azonban  vala- 
mint más  embereknek  csak  lucidum  intervallumi  vannak, 
úgy  hihető  téged  megint  néha  a  homály  pillanati  láto- 
gatnak meg,  mikor  nem  is  sejted  szavaidnak  értelmét, 
s  távolról  sem  gyanítod  állításid  velejét.  S  tán  ily  pilla- 
nat lehete  az,  midőn  földidnek,  kit  éppen  nem  ismersz, 
szivét  hazafiaid  előtt  gyanuszinessé  tenni  törekedél ;  a 
min  valóban  nem  igen  szomorkodnám,  ha  saját  hasznom 
forogna  csak  szemeim  előtt;  de  hogy  állásomban,  min- 
den fáradozásim  közt,  egy  becsületes  hazafi  hozá  gya- 

nuba  azon  egyet,  melynek  tiszta  szándékán  s  hazafiúi 
melegén  kívül  minden  egyéb  tehetségim  legkisebb 
figyelmet  sem  érdemelnek,  —  az,  egyenesen  megvallom, 
több  keserű  pillanatra  adott  alkalmat;  —  s  ha  czélod 
volt  fájdalmasan  megsebesítni,  azt  tökéletesen  elérted ; 
mert  ha  oly  hazában,  hol  annyi  a  felek-közti  irigység, 
s  így  oly  felette  nagy  a  gyengeség,  még  azon  kevés 
egyrendüek  is  kételkednek  egymás  szivökrül,  kiknek 
egyenes  lelkű  s  egyesült  fáradozásit  várja  a  hon,  az 
valóban  szomorú. 

Szivemet  pedig  nem  csak  az  említett  lapon  hozád 
kétségbe,  hanem  munkád  igen  számos  helyein  ;  s  i8i-ik 
lapodon  annyira  mész,  hogy  engem  a  természet  leg- 
undokabb teremtményéhez,  mely  soha  nem  is  élt,  s 
csak  Shakespeare  erős  képzeletének  szülötte  —  a  zsidó 
Shylockhoz  hasonlítasz!  —  S  valljon  a  külföldi  olvasó, 
ha  munkád  fordítását  kézibe  veendi.  s  felőlem  semmit 
nem  tud,  nem  lesz-e  kénytelen  vagy  engem  tartani 
szivnélküli  pénzbálványzónak,  kiben  semmi  emberiség ; 
vagy  téged  ábrándozó  szívtelen  öregnek,  ki  azon  hitt- 
ségben  s  képzeletben,  mily  szelid  s  nyájas,  vak  elefánt- 
ként sejdítlen  maga  körül  összetipor  mindent,  s  ha 
valakinek  szivét  zúzza  el,  s  olyasokat  hoz  kérdésbe,  a 
mi  az  embernek  legszentebb  :  azzal  vigasztalja,  hogy 
az  csak  eczet,  s  tökéletesen  hiszi,  hogy  hideg  vérrel 
taglal,  s  fáradozásinak  minden  czélja  nem  egyéb  mint 
igazság-keresés  ;  holott  minden  lapon  kilátszik  az  igenis 
meleg  vér,  a  felette  zavart  ész,  s  itt-ott  a  megbántott 
legkicsinységesb  hiúság! 

A  jó  sziv-körülti  zavart  idea,  minekutána  senki  a 
szivrül  egyebet  nem  tud,  mint  hogy  az  egy  sok  inakbul 
álló  darab  hús,  mondhatni,  szinte  természet-ellentisé- 
gekre  csábítja  a  lágyvelejüek  nagy  részét  ;s  az  emberi 
nyomorúságok  tán  legfőbb  oka  ezen  zavart  ideábul 
eredő,  s  már  dajka-szájbul  hallott  azon  szójárás,  mely- 
lyel  az  emberiség  nagy  része  felnő,  sejdítlen  több  rosz- 
szat   mint   jót  müvei,  s   hasztalan   sőt   káros   élet   után 

megint  elrothad.  Látunk  ennélfogva  sokat,  kik  állati  vért 
szennlélni  nem  tudnak, s  nemes  megilletődéssel  nézik  a  dé/ma 
csibe  végvonaglatit,  midőn  az  igazi  szabadságért  verő- 
ket ontó  dicsőknek  tetteit  kaczagják;  másokat,  kikszin- 
házakban,  keresztelési,  egybekelési  cerimoniáknál  oly 
jószivüleg  tudnak  pityeregni,  —  míg  sinlődő  jobbágyik 
miatt  nem  lennének  képesek  legcsekélyebb  áldozatra 
is  ;  másokat  megint,  kik  a  versenyló  sorsárul,  melynek 
minden  ló  közt  bizonyosan  lehető  legjobb  dolga  van, 
jó  sztvö'k  sugtában  azt  kiáltják :  ((Mily  irgalmatlanság 
így  futtatni  e  szegény  állatokat)),  míg  ha  postán  vagy 
forsponton  járnak,  nem  jut  eszökbe,  hogy  egy  posta 
ló  a  természetnek  tán  legszerencsétlenebbike,  kivált, 
magyar  úton,  sokszor  élte  folytában  ezernyi  ütést  kap, 
s  oly  számtalanszor  érzi  párája  szakadtát,  s  ők  Jószivűsé- 
gökben  a  szegény  szántóvetőtül  megtagadják  a  nagyobb 
borravalót,  ha  őket  szinte  lóvesztiben  nem  viszi.  —  — 

S  számtalan  eféle  scenák  az  életbül  nyilván  bizonyítják, 
hogy  azon  mindennap  hallott  szójárásnak,  mely  szerint 
egynek  szive  jó,  másiknak  szive  rossz,  tulajdonkép  leg- 
kisebb értelme  sincs,  s  a  lélek  tiszta  vagy  tisztátlan 
létét  nem  csak  legmesszebbrül  sem  határozza  el,  sőt  a 
lelki  erőst,  kinek  állására  nem  emelkedhetik  mindenki 
fel,  rossz  szivűnek  hirdeti,  midőn  a  gyenge  s  kis  lelkűre 
jó  szív  hirét  ruházza. 

Azonban  a  zavart  ideának  eddig  előadott  követke- 
zése ahoz  képest  még  ártatlan,  melyet  minden  esetre 
neki  szülnie  kell,  t.  i.  hogy  közönségesen  az  emberek 
inkább  a  már  megtörtént  szerencsétlenséget  szokták 
ápolgatni,  mintsem  annak  elejét  venni  törekednének ;  s 
így  - —  mert  a  praeservativum  sokkal  nagyobb  jótéte- 
mény, s  annak  nyújthatása  nem  haladja  fel  a  jó  szándé- 
kot, mint  a  cura,  mely  után  csorbább  a  test,  s  melynek 
eszközlése  annyiszor  felmulja  az  ember  ügyességi  s 
vagyonbeli  tehetségét  —  s  így  mondom  az  emberiség, 
a  jó  szivkörüli  zavart  idea  következésében  oly  számos 
és  senkitül  sem  enyhíthető  nyomorúság  közt  szenved 
mindig,  melyeknek  nagy  részét  oly  könnyen  el  lehetne 

hárítni ;  s  ekép  egy  zavart  idea  számtalan  kín  s  epedés- 
nek  egyedüli  okai 

Ha  teszem  ma  töreködnék  valaki  oly  tárgyat  moz- 
gásba hozni,  melynek  hasznos  következései  a  népközti 
szegénység  kisebbítésére  s  ritkábbá  tételére  bizonyo- 
sak, de  nem  vissza,  hanem  előre  hatók,  mint  teszem :  a 
nép  szükséges  ismeretinek  tágítása,  erkölcsiséginek 
magasítása,  gazdasági  iskolák,  szabad  birtok,  törvény- 
előtti egyenlőség  stb.,  melyekbül  önbecs  ered  • —  manu- 
facturák  s  több  ilyeseket  akarna  divatba  hozni,  koránt- 
sem találna  annyi  jó  akarót,  pártfogót  s  aláírót,  mintha 
a  sokaságra  a  legelső  ismeretek,  jobb  erkölcsiség,  modus 
merendi  s  t.  i.  híja  miatt  szükségkép  s  mulhatlanul  há- 
ramló s  már  rajta  fekvő  rosszat  s  kárt  iparkodnék  egy 
kissé  könnyítgetnj,  s  néhány  pillanatokra  enyhítgetni ; 
sőt  a  rossz  következések  nemző  okait  nyomozó  s  azo- 
kat gyökerestül  kiirtani  törekedő  sokszor  nem  csak  jó- 
akarót, pártfogót  s  aláírót  nem  találna,  de  a  nagyobb 
rész  sokszor  még  tehetsége  szerint  gáncsolná,  gátolná 
s  hasztalanná  is  tenné  minden  fáradozásit ;  —  midőn 
azoknak  jó  szivö'kel  csudálná,  kikbül  egy  garast  sem 
facsarhatni  ki  oly  intézetek  létesítésére,  melyek  számos 
baj  s  jajnak  elejét  vennék,  hanem  készek  a  már  sinlő- 
dők  gyámolítására  s  nyomor  éltök  hosszabbítására  némi- 
nemű áldozatokat  tenni. 

Az  embernek  ezen  szinte  mindig  hátra  s  csak  ritkán 
előre  ható  jószívűsége  —  jóllehet  szép  indulatnak 
bizonyos  jele,  csak  többnyire  lágy  s  nem  jó  rendelke- 
zésű főbül  ered  - —  azon  mindennapi  jelenés,  melybe 
az  emberiség  legnagyobb  kárára  szünet  nélkül  ötlenünk 
kell,  s  azon  legfertelmesb  zsibbasztó,  mely  a  józan  elő- 
meneteknek  tán  azért  szegzi  magát  legmakacsabbul 
ellen,  mert  az  alamizsna-körülti  zavart  ideával  pára- 
sodva,  szint  oly  szent  helyen  látszik  alapulni  mint  a 
frigyszekrény  valaha  ;  s  így  azt  a  sok  lágy  velő  miatt, 
melyeknek  consistentiát  adni  nem  oly  könnyű,  szemé- 
lyes veszély  nélkül  még  fontolóra  is  alig  vehetni,  s 
azon    színház    körüli    görög    törvény   sorába   tartozik. 


melyet  kérdésbe  sem  volt  szabad  hozni,  és  a  becsületes 
embert  ön  halála  s  a  haza  elbomlása  közé  állítá! 

Soha  ezen  említett  megesett  kárkörülti  Jó  szivű  for- 
golódás egy  részrül,  más  részrül  pedig  a  megint  történ- 
hető kárgátolás-körüli  gondatlanság  szembetünőbbleg 
s  nagyobb  contrastban  nem  áll  előttünk,  mint  nagy 
tüz-  vagy  vízveszély  után.  Az  elégett  falu  lakosinak, 
több  vagy  kevesbet  szinte  kiki  ád,  vagy  adni  hajlandó ; 
ha  pedig  egy  helység  collectát  akarna  tenni,  hogy  min- 
den cseréppel  legyen  födve,  arra  tán  senki  egy  garast 
sem  adna.  Az  1 829-iki  Duna-áradás  Austria  egy  részét 
gyászba  borítá,  —  s  mily  jó  szivű  elevenséget  szült  e 
szerencsétlenség!  de  egy  cseppet  sem  arra,  hogy  vala- 
hára már  egyszer  a  Duna  tökéletes  regulatiójárul  s 
gyökeres  segítségrül  támadott  volna  elevenebb  szó ; 
vagy  legalább  komolyabb  figyelemmel  mind  az  rendel- 
tetett s  vitetett  volna  végbe,  a  mi  ily  veszélyeket  hihe- 
tőleg eltávoztatni  vagy  egészen  elmellőztetni  volna 
képes  ;  korántsem,  hanem  hogy  egynek  házát  s  tehenét, 
másiknak  nadrágát  s  üngét  stb.,  melyet  elvitt  a  viz, 
néminemüleg  helyre  tegyék;  melynél  fogva,  mint  az  ily 
körülállások  közt  mindig  történni  szokott,  a  legnagyobb 
résznek  —  mert  a  kár  nagysága  minden  lehető  kipó- 
tolást felülhaladt  —  csak  igen  kevés  segedelme  lőn, 
midőn  azonban  a  kisebb  rész  s  kivált  az  ügyesek,  sok- 
kal több  jóban  részesültek,  mint  a  mennyivel  birtak  az 
előtt,  s  így,  mert  a  köz  kár  által  gyarapodtak,  sokan 
közülök  yo  szívüleg  ekép  fohászkodtak  az  egekbe:  a  Bár 
küldene  az  Isten  minden  esztendőben  vizáradástU 

Ezek  szerint,  tudom,  a  lágy  szivüek  serege  rám  fog 
rohanni  s  így  dorgálni:  ((Nem  jó  sziv  jele  ily  keresz- 
tényi tetteket  gúnnyal  önteni  le ;  s  valljon  segítség  nél- 
kül kellene  hát  hagyni  a  tűz,  viz  s  egyéb  veszélyek 
által  elnyomorult  felebarátot  stb.  ?»  Mire  azt  felelem  : 
Legelső  vagyok  azok  munkálódásit,  kik  csak  kész  sebe- 
ket tudnak  kenegetni,  s  mindent  a  mit  adhatnak  úgy 
szólván  csak  tapasz-szerzésre  áldoznak,  jó  szándékok 
miatt  —  melynek   azonban    nagy  sikere    nincs   —  nem 

csak  szánakozásra,  hanem  még  mentésre,  sőt  némi  meg- 
becsülésre is  méltatni ;  mindazáltal  azt  hiszem,  hogy 
minden  józan  irányontuli  eszközlés  káros;  s  így 
éppen  oly  helytelen  a  már  megtörtént  szerencsétlen- 
ség enyhítése  végett  minden  tehetségét  kimeríteni, 
mint  bűnös:  a  valóban  magán  többé  segítni  tudatlan 
embertársat  minden  gyámol  nélkül  hagyni,  s  e  közép- 
utat csak  a  sziv  mentora,  a  fő,  jelelheti  ki ;  mely 
velem  a  fentebbi  dorgálás  tökéletes  megczáfolására 
ezen  vallomást  téteti  :  Ha  elég  tehetsége  volna  az  em- 
bernek a  szerencsétlenséget  s  kárt  ott  pótolni  ki,  ott 
változtatni  szerencsére,  a  hol  találtatik,  akkor  én  volnék 
legelső  mondani  :  tegyünk  jót,  segítsünk  felebarátunkon 
mindenütt,  mindenkor,  minden  módon,  előre  s  hátra- 
hatólag ;  minthogy  azonban  az  emberek  ügyességi  s 
vagyoni  tehetsége  igen  határozott  --a  mit,  s  ügyes- 
ségöket  tán  nem  annyira,  mint  azt,  a  mit  adhatnak  s 
adni  hajlandók,  szinte  valami  számra  állíthatni,  melyet 
itt  j  000-nek  tegyünk  fel,  —  egészen  máskép  okosko- 
dom, s  így  szólok :  Barátim,  az  emberi  nemet  meg- 
meglátogató nyomorúság  ellen  erőnk  :=  1 000 ;  köteles- 
ségünk pedig  annyi  nyomorúságot  felebarátinktul  eltá- 
voztatni, mennyit  csak  lehet ;  mert  azért  él  halhatlan 
lélek  bennünk,  hogy  Istentül  adott  és  szerencsétlen 
embertársinkat  gyámolítható  tehetséginkkel  jól  gazdál- 
kodjunk. Már  valljon  ezen  erőnk,  mely^jooc,  mi  mód 
hajtand  több  hasznot :  ha  vele  a  veszélynek  vesszük 
elejét,  vagy  a  veszély  következésit  igazítjuk  el  ?  —  Ha 
teszem,  egy  erős  gátot  vonunk,  mely  megmenti  hatá- 
runkat vizáradástul,  vagy  azoknak  kenyeret  süttetünk 
sat.,  kiknek  mezeit,  rétéit  sat.  gát  hija  miatt  elpusztítá 
az  özön?  Ha  jó  iskolák  s  tanítók  által  gyermekink 
tehetségit  s  erkölcsit  elannyira  kifejtjük,  hogy  mint 
becsületes  emberek  s  ügyes  munkások  férfiasan  s  jó 
sikerrel  lábolhassanak  ki  az  emberi  nyomorúságok  ra- 
gadékibul ;  vagy  ha  a  tudatlanság,  restség  s  ezekbül 
származó  korhelység  következésében  sinlődőket,  nya- 
valygókat,  ügyefogyottakat  ápolgatjuk,  gyóg)'ítgatjuk  sat. 

A  mibül,  ha  szoros  igazsági  okoskodás  ellen  nem 
akarunk  szegezkedni,  az  foly :  hogy  azon  jótevő  esz- 
közlések, melyek  előre  hatók,  t.  i.,  a  rossznak  elejét 
veszik,  az  emberiségnek  számíthatlanul  nagyobb  hasz- 
nára vannak,  mint  a  hátra  hatók,  t.  i.  azok,  melyek  az 
emberek  közt  már  meglévő  rosszat  paralysalgatják  s 
irtogatják  csak ;  s  hogy  így  az,  ki  igazán  jót  akar  tenni 
embertársával  s  fentebb  czél  miatt  még  azon  nagy 
örömet  is,  melyet  a  felsegített  nyomorultnak  hálája 
gerjeszt,  feláldozni  képes,  —  forintját,  ha  adnivalója 
több  nincs,  nem  vízbe  sülyedtekre,  hanem  gátra,  nem 
kórházra,  hanem  iskolára  szentelendi,  nem  egy  vén 
végzőnek  hanem  inkább  egy  fiatal  kezdőnek  adandja  sat. 

S  valljon  mind  ezen  okoskodásbul  mit  következte- 
tek? korántsem  azt,  hogy  a  most  köztünk  lévő  sinlő- 
dőket,  nyavalygókat,  ügyefogyottakat  két  részre  osszuk, 
5  azokat,  kik  elaljasodásokban  ártatlanok,  néminemüleg 
gyámolítsuk,  azokat  pedig,  kik  tudatlanságok,  restségök 
s  korhelységöknél  fogva  nyomorulának  el,  veszni  hagy- 
juk ;  valóban  nem!  hanem  hogy  lágy  szivű  ábrándozá- 
sinknak  határt  vonjunk,  s  jótévőséginknek  helyes  irányt 
adjunk,  melyhez  képest  a  helyett,  hogy  minden  szegé- 
nyeknek látszók  közt  egész  tehetségünket  feldarabol- 
nék, csak  a  valóban  nyomorultak  legsürgetőbb  szüksé- 
git pótolgassuk,  —  midőn  más  részrül  előreható  jótéte- 
ményinkre  irgalmi  erőnkkel  intézendő  józan  gazdál- 
kodásunk után  annyi  tehetségünk  maradand  fen,  hogy 
a  rossz  következéseknek  lassan-lassan  eleit  is  vehessük. 

A  megörökített  alamizsnának,  s  az  elszegényülteket 
úgy  szólván  készen  váró  segedelemnek  mily  gyászos 
következési  vannak,  még  Britanniában  is,  hol  a  szor- 
galom iránylag  oly  nagy,  mindenki  tudja;  úgy  hogy 
hazánkban,  hol  a  szorgalom  oly  felette  csekély,  előbb 
állítni  oly  intézeteket,  melyek  a  már  köztünk  lévő  sze- 
rencsétlenek számára  lennének,  mint  olyasokat,  melyek 
által  a  józan  munkásság  gerjesztetnék,  egyenesen  ki- 
mondván, károsb  mint  hasznos,  ha  t.  i.  nem  egy  vagy 
két,  hanem  több  esztendőt  veszünk  össze  —  mely  eset- 

ben  okoskodásom  józanságárul  szinte  felelni  mervén, 
mert  számokon  s  tapasztaláson  alapul  —  még  azt  bátor- 
kodom egy  kis  például  ide  toldani :  hogy  az,  ki  törvé- 
nyes utón,  azaz  országgyűlési  szabad  elhatározás  által, 
a  Duna  tökéletes  regulatiójára  tudná  birni  a  közönsé- 
get, több  jót  tenne  embertársinak,  mint  az,  ki  a  jövő 
30  esztendők  leforgása  alatt  előforduló  kárt  minden 
módon  enyhítni  törekednék,  melyet  a  korlátlan  Duna 
mulhatlanul  okozni  fog;  —  hogy  az,  ki  szántóvetőinket, 
a  fentebb  említett  utón,  emberhez  illőbb  lépcsőre,  az 
emberiség  jusaiban,  szabad  birtokban  s  t.  i.  részesül- 
hetésre  állítni  volna  szerencsés,  —  határ  nélkül  több 
nyomorúságnak  venné  elejét,  s  így  felebarátinak  sokkal 
többet  használna,  mint  az,  ki  minden  vármegyének 
minden  járásában  egy  kórházat  és  mellé  egy  pensio- 
intézetet  építne  s  dotálna  stb. 

A  gyógyszer  maga  által  nem  segíthet,  hanem  csak  a 
testben  lévő  élet,  melyet  az  természeti  munkálódásira 
ingerel;  úgy  áll  a  dolog  jótévüségünkkel  is,  -  ((Fele- 
barátinkon gyökeresen  mi  nem  segíthetünk  máskép, 
mint  azon  ingerek  s  módok  által,  melyek  őket  arra 
ösztönzik,  s  lehetőséget  is  nyujtnak,  hogy  becsületes  s 
bátorságos  létöknek  ők  magok  legyenek  szerzői !  Ezt 
pedig  soha  hátra  ható,  hanem  kirekesztőleg  csak  előre 
ható  jótétemények  által  eszközölhetni. 

Ezen  annyiszor  említett  előreható  jótéteménynek 
pedig  korántsem  az  legnagyobb  áldása,  hogy  a  nyo- 
morúságok nagy  részét  elhárítja,  hanem  hogy  egyszer- 
smind a  jobb  lét,  bőség  s  polgári  boldogság  kútfejeit 
is  megnyitja;  s  ekép  midőn  a  rossz  következések  eleit 
veszi,  egy  úttal  a  közönségre  nagyobb  tehetséget  áraszt, 
az  embereknek  azon  irgalmi  jó  szivű  eszközlésit  is 
könnyítni,  mellyel  a  már  megesett  kárt  szokták  orvosol- 
gatni ;  mert  ki  több  tehetségű,  többet  is  adhat  kórházra, 
tűz,  víz  által  károsodtakra  stb.  —  S  így  sokkal  jobban 
tenne  a  nagyobb  rész,  a  helyett,  hogy  mai  szegénysé- 
günk közt,  itt  ád  egy  garast,  ott  egy  másikat,  minden 
tehetségét  eldarabolja,  és   fillérezésével   senkin    gyöke- 

rescn  nem  segít,  midőn  másrészrül  vak  hévvel  szegzi 
magát  e  józan  fő  tanácsa  ellen,  s  j'ó  szivrül  ábrándoz, 
ha  inkább  irgalmi  erejével  gazdálkodván,  lágy  szivének 
parancsolván,  zavart  ideáit  helyre  hozván,  ismeretit  tá- 
gítván, tehetsége  nagyobb  részét  előreható  jótétemé- 
nyekre fordítná  ;  a  mi  által  nem  csak  kevésb  nyomorú- 
ság érné  az  emberiséget  mint  ma,  hanem  azon  nyomo- 
rúságok is,  melyeknek  eleit  nem  vehetni,  a  nagyobb 
tehetség  miatt  tökéletesebben  enyhíttetnének  mint  ma. 

(Ezután  egy  újabb  éles  személyes  polémia  következik, 
melynek  végén  szemére  hányja  DessewfTy  grófnak,  hogy  őt  — 
a  szerzőt  —  azzal  vádolta,  mintha  a  magyart  természetes 
mivoltából   kivetkőztetni   akarná.) 

Azon  magyar,  ki  a  magyarságot  megszüntetni  töre- 
kedik, nem  kisebb  utálatra  méltó,  mint  a  szülegyilkos; 
mert  az,  ki  nemzetiségire  hág,  a  közanyát  sérti  meg. 
S  ily  gyanúba  csak  legtávolabbrul  is  hozni  ártatlant, 
ha  szántszándékkal  esnék,  valóban  az  emberi  tetteknek 
tán  legfeketébbike  lenne.  Azért  tudom,  hogy  valamint 
egyéb  elfacsarásid  is  könnyelmű  tollbul  folytak,  úgy  e 
borzasztó  vád  gyanúja  s  ürügye  is  csak  tudtod  nélkül 
került  sajtó  alá ;  s  ekép  midőn  jó  szivedrül  egy  cseppet 
sem  kételkedem  s  fejedben  is  bizni  akarok,  ha  nem 
vagy  Musák  közt  Olympon,  ezen  okoskodás  s  kívánat- 
tal végzem  e  szakaszt  bé  : 

((Valamint  a  jó  szivű  pipázó  több  helységet  tesz 
hamuvá  sejdítlen,  mint  a  rossz  szivű  gyújtogató  kész- 
akarva :  úgy  foly  több  szerencsétlenség  az  emberiségre 
jó  szivbül,  melynek  ura  rossz  fő,  mint  rossz  szivbül, 
melynek  ura  jó  fő.)) 

((Volna  bár  minden  hazának  fejedelme  Chcrub,  s 
minden  jó  hazafinak  felesége  Seraph!    --» 

(A  következő,  "Egyesületek  czímű  fejezetben  a  szerző, 
főleg  Angliában  szerzett  tapasztalacai  alapján,  kifejti  a  közös 
érdekek  érvényesítésére  alakult  egyesületek  üdvös  hatását  és 
feladatát,  védelmébe  veszi  a  Casinót  és  a  lóversenyek  intéz- 
ményét    a    Taglalat    kicsinylő    ítéletével     szemben    s     azután 

Casino  czím  alatt  szól  kűlcnősen  ennek  az  egyesületnek 
rendeltetéséről  ;  ebből  az  utóbbi  szakaszból  közöljük  a  követ- 
kezőket :) 

A  culcura  s  civilisatiónak  első  talpköve  a  szabadság, 
másik  a  vctéikedési  ösztön.  S  ámbár  mint  mondám,  s 
Montesquieu  igen  jelesen  megmutatja,  egyre  s  másra 
mily  nagy  befolyású  az  éghajlat  s  geographiai  helyzet ; 
azért  a  szabadság  még  is  legfőkép  emberi  agyvelőbül 
foly;  nem  különben  emberi  agyvelő  fejti  ki  a  vetélke- 
dés ösztönét  leghathatósabban,  s  a  fekvési  hiányt  né- 
mileg helyre  üti,  úgy  hogy  az  ép  s  kifejlett  emberfő  a 
cultura  s  civilisatiónak  egyedüli  nemző  kútfeje. 

Alár  mind  ezek  után  arra  szorítom  okoskodásimat: 
hogy  minekünk  magyaroknak  mai  körülállásink  s  mos- 
tani mibenlétünk  közt  semmire  nincs  annyi  szükségünk, 
mint  vetélkedési  ösztönre ;  s  ezt  nem  szülheti  cg)'éb, 
mint  más  nemzetekkel  való  contactus.  Más  nemzetek- 
kel pedig  érdekletbe  hozni  a  Magyart  —  mert  geo- 
graphiai helyzetét  nevezetesen  nem  változtathatni  — 
csak  két  mód  van  t.  i.  ha  mi  megyünk  többször  ki  kül- 
földre mint  eddig;  s  ha  viszont  azt  eszközöljük,  hogy 
a  külföldi  is  többször  és  sűrűbben  jőjön  hozzánk,  mint 
eddig.  A  külföld-látogatásra  csak  akarat  s  pénz  kell, 
az  ottan  haszonnal  utazásra  pedig  előismeretek ;  pénzt 
továbbá  jobb  hitel-állítás  által  szerezhetünk,  a  szüksé- 
ges előismereteket  viszont  szorgalommal  tehetjük  sajá- 
tinkká ;  s  ekép  néhány  előmunkálat  után  közülünk  igen 
soknak  módja  leend  legnagyobb  haszonnal  bejárhatni 
a  külföldet.  Az  idegent  ellenben  többször  és  sűrűbben 
közénk  édesgetni,  mint  eddig,  az  elsőnél  nehezebb  fel- 
adás;  mert  kimenni  hozzá  szinte  csak  magunkon,  be- 
hozni őtet  pedig  már  kettőn  áll  I  Azonban  ennek  esz- 
közlése sem  oly  felette  nehéz,  mint  látszik,  mert  az 
emberiség  legnagyobb  részét  csak  két  rúgó  ösztönzi ; 
s  az,  ki  azokat  ügyesen  és  szerencsésen  használni  tudja, 
vele  szinte  azt  tesz,  a  mit  akar. 

E  két  rúgó  pedig  nem  egyéb  mint  a  haszon-  s  kel- 
Icmvágyl   Meggyőzte  az   ember  a  tengerek   hatalmát, 

leszállott  a  föld  örök  éjébe,  vadonságokat  kertekké  va- 
rázslott,  s  lehet  mondani  :  bámulandó  csudákat  mű- 
velt;  s  valljon  mi  volt  mindezek  legfőbb,  legtörzsökebb 
nemző-oka?  Semmi  egyéb,  mint  haszonvágy!  Ezernyi 
utazó  lakja  Itália  világos  legét.  Paris  úgyszólván  az 
egybejövők  s  látogatók  pénzeibül  épülc,  Spaa,  Brig- 
thon,  Bath  stb.  pezsgenek  a  lakosokat  módtalan  gaz- 
dagító idegenektül.  S  valljon  ennek  megint  mi  valódi 
s  legmélyebb  oka?  Semmi  egyéb  mint  a  kellemvágy! 
S  így  ki  a  haszon  s  kelleni  reményét,  sőt  bizonyos- 
ságát elő  tudja  állítni,  embertársai  nagy  részét  oda 
csábítja,  hova  neki  tetszik. 

Ez  azonban  lehetetlen  egyeseknek,  de  korántsem  lehe- 
tetlen egyesületeknek.  S  im  barátom,  a  dolgok  s  emberi 
természet  ily  mibenléte  határzott  el  fővárosunkban  egy 
oly  intézetet  állítnunk,  mely  által  nemcsak  directe  na- 
gyobbodik hazánk  szívének  kelleme  s  kivált  idegenekre 
nézve,  hanem  indirecte  oly  javítások  és  szebbítésekre 
is  nyujtand  hihetőleg  alkalmat,  melyek  által  kecsegtetve 
a  honfi  s  idegen  többször  és  sűrűbben  forduland  meg 
köztünk,  mint  eddig,  s  mi,  midőn  pénzét  hagyja  itt, 
vagy  bohóságin  kaczagni,  vagy  felsőbbségit  követni,  s 
így  egyesülés  által  erősödni  s  negatíve  vagy  positive 
isméretink  s  tapasztalásinkat  tágitni  fogjuk,  a  mi  nem 
egyéb,  mint  vetélkedést  haszon! 

Azon  intézetet  pedig,  mert  valami  nevének  csakugyan 
kellé  lenni,  Casinónak  kereszteltük.  S  hogy  ez  már  ed- 
dig is  némileg  nagyobbítá  a  két  város  kellemit,  nem 
tagadhatni,  de  korántsem  oly  nagy  mértékben,  mint 
azokat  hosszabb  idő  által  jövendőre  hihetőleg  neve- 
lendi,  midőn  a  dolog  velejével  jobban-jobban  megis- 
merkednek a  részesek  s  közönség. 

Kivált  nagyobb  városban,  hol  természet  szerint  a 
társasági  felekezetek  —  coteriák  —  több  részre  sza- 
kadnak, s  hol  mindenki  több  különféleséget  i-eméll,  mint 
kisebb  városban  vagy  falun,  egy  oly  intézet  szerfelett 
emeli  a  kellemeket,  mely  nemcsak  arra  nyújt  alkalmat, 
hogy   minden   szinű  ember   néha-néha  contactusba  jö- 

hessen  egymással,  hanem  főkép  az  által  tesz  valódi 
szolgálatot,  hogy  azok  választási  köre,  kik  benne  része- 
sek, némileg  nagyobbíttatik;  mert  vagy  társaságba  s 
theatrumba  mehetnek,  vagy  utczákon  sétálhatnak,  vagy 
pedig  otthon  ülhetnek,  mint  azelőtt  stb.,  de  ha  akarnak, 
Casinóba  is  mehetnek,  mely  az  előtt  nem  volt,  s  min- 
dig nyitva  áll,  ha  nincs  is  társaság,  csukva  is  a  theatrum, 
hideg  is  van  az  utczákon,  s  már  úgy  is  napestig  ott- 
hon ültünk  sat.  Ezen  most  érintett  választási  körnek 
nagyobb  vagy  kisebb  léte  határozza  legfőkép  el  egy 
helynek  másik  feletti  vagy  alatti  kellemesb  vagy  kel- 
lemetlencbbségét ;  s  azért  oly  unalmasok  rendszerint 
a  kis  városok;  mert  azokban  részint  a  választási  kör 
csak  parányi,  részint  nem  szokták  igazán  az  embe- 
rek magokat  elszánni  egészen  falusian  élni,  s  házi 
körön  kívül  semmi  más  kellemet  nem  keresni,  s  így 
csak  mindig  azon  két  három  ágú  dilemma  közt  lenni 
kénytelenek,  t.  i.  vagy  odahaza  ülni,  vagy  kávéházban, 
s  a  városnak  mindig  csak  egy-két  társaságába  menni, 
hol  mint  a  számos  s  ismeretes  krahwinkeliádok  bizo- 
nyítják, az  örök  egyformaság  s  a  jelen  idő  szelleméhez 
félszázad-utáni  kullogás  következésében  annyira  szokott 
menni  néha-néha  az  unalom,  hogy  a  lakosok,  kiknek 
sem  nevezetes  dolgok,  sem  nagyobb  czélirányzó  vágyok 
nincs,  abban  találják  legnagyobb  mulatságokat  —  a  mi 
végre  szenvedelemmé  fajul  —  hogy  egymást  rágalmaz- 
zák tehetségök  szerint,  valamint  sok  elunt  eb  is  azzal 
rövidíti  magányos  pillanatit,  hogy  a  holdat  ugatja. 
S  valóban  igazsággal  állithatni,  hogy  rendszerint  több 
epe  s  méreg  forraltatik  az  emberiség  ellen  egy-két  kis 
városban,  mint  tán  a  világ  minden  metropolisaiban  .  .  . 
hol  a  sok  különféleség,  érdeklő  tárgy  s  mulatság  oly 
annyira  el  szokták  foglalni  a  nagyobb  részt,  hogy  az 
ex  profcsso  rágalmazókon  kívül,  senki  nem  csak  nem 
kémezi,  nem  rostálgatja,  balra  nem  magyarázgatja  fele- 
barátja gondolatit  s  tetteit  —  mert  sokkal  jobb  s  kel- 
lemesb dolga  is  van,  —  hanem  azzal  szinte,  ha  vele 
nem  egy  ízlésű,  össze  sem  jő,  mert  minden  ízlés,  min- 

dcn  kivánat,  minden  szenvedelem  felleli  óhajtási  s  nyo- 
mozási körét,  s  ekép  rendszerint  csak  rokon  keblűek 
közt  folynak  az  órák,  a  mi  tán  legnagyobb  kelleme 
az  életnek.  Paris  teszem,  melynek  fekvése  s  éghajlata 
ámbár  korántsem  éri  el  Nápoly  kies  vidékét  s  édeni 
egét,  még  is  sokkal  több  utazót  egyesít  rövidebb  s 
hosszabb  időre,  mint  ezen  utolsó,  vagy  a  continens 
egyéb  városai  ;  s  csupán  azon  okbul,  mivel  ott  a  vá- 
lasztási kör  legnagyobb,  s  mind  az  egészséges,  víg, 
életszomjuzó,  semmit  nem  cselekvő  stb.,  mind  a  nya- 
valygó  melancholicus,  életunt,  munkás  s  t.  i.  legbizo- 
nyosabban felleli  saját  hatási  ágát. 

Már  Budapesten  a  város  nagyságához  s  népességé- 
hez képest,  mely  naprul  napra  nő,  s  melynél  fogva  ki- 
lábolt már  a  kis  városok  sorábul,  koránt  sincs  elég  kü- 
lönféleség,  s  így  aránylag  csak  parányi  a  választási  kör, 
minek  következésében  nem  csak  a  most  érintett  unalom 
ivadéki,  t.  i.  az  egymás  tetteinek  kémlése,  birálgatása,  s 
az  ebbül  folyó  rágalom  s  egymás-ellentiség  nem  enge- 
dik a  két  város  legtöbb  lakosinak  oly  egyesülését,  mely- 
bül  előbb-utóbb  tiszta  rcndeletű  dunapartoknak,  álló- 
hidnak,  kies  sétahelyeknek  s  t.  i.  okvetetlenül  eredniek 
kellene,  hanem  az  ország  külön  részeiben  tartózkodó 
hazafiak  s  idegenek  sem  csábíttatnak  a  haza  szivébe 
annyi  sikerrel,  mint  a  mennyi  oly  eldarabolt  honra  mint 
a  magyar  lehető  legnagyobb  áldás  volna ;  mert  egye- 
sülés erő,  s  erő  a  nemzetek  legnagyobb  kincse,  mely 
megint  az  egész  hazát  emelné  ki  posványbul,  porbul, 
s  a  nagyobb  cultura  s  civilisatio  magasb  lépcsőire  ik- 
tatná. 

A  pesti  casino,  mely  koránt  sincsen  még  legjobb 
lábon,  csak  néhány  év  forgása  közben  már  némi  javí- 
tásokra adott  alkalmat.  A  vendéglők  bár  messze 
vannak  még  a  tökéletestül  -  vetélkedési  ösztön  által 
némileg  javultanak  s  idővel  mindegyre  javulni  fognak, 
mert  már  hathatósan  meg  van  e  húr  pendítve ;  honi 
boraink  különböző  nemeit  sokkal  nagyobb  mennyiség- 
ben leljük  eg)'  helyütt,  mint  akármikor  ezelőtt;  ha  ide- 

gen  vagy  hazafi  érkezik  ide,  szinte  első  pillanatban 
n\egismérkedhetik  a  két  város  néhány  lakosival  stb.  s 
minden  esetre  van  egy  «pis  aller»  —  a  mit  nem  tudok 
magyarul  kifejezni,  hanem  a  mi  annyit  tesz,  van  egy 
oly  utolsó  menedék,  mely  az  által  is  nyújt  némi  kis 
kellemeket,  hogy  abba  minden  dibdáb  ember  nem  me- 
het, s  mely  szolgálatunkra  napestig  nyitva  áll  és  így 
ha  jobb  s  kellemesb  dolgunk  nincs,  sem  theatrum,  sem 
társaság,  vagy  az  öltözködést  resteljük,  vagy  odahaza 
maradni  nem  akarunk,  vagy  tán  haza  nem  is  mehetünk, 
mert  inasunk  elvitte  a  kulcsot  sat.  utczán  futókká  azért 
még  sem  leszünk,  mert  legrosszabb  esetre  végmenedék 
gyanánt —  s  im  ez  a  apis  allerí) —  fenmarad  a  casino, 
hol  válogattabb  férfiak,  vagy  ha  azoktul  üres,  könyvek 
s  újságok  közt  néhány  pillanatot,  ha  nem  nagy  kellem- 
mel is,  legalább  nagy  kellemetlenség  nélkül  tölthetünk 
el.  Azon  idea  pedig,  ha  mindenütt  zárva  is  előttünk  az 
ajtó  —  a  mi  sokszor  megtörténik  —  egy  legalább  még 
is  mindenkor  nyiltan  áll,  életkelleminket  némileg  na- 
gyobb.'tja  ;  midőn  az  által,  hogy  egy  oly  intézetben  is 
részesülhetünk,  mely  előbb  nem  állott  még  fen,  válasz- 
tási körünk  tagadhatlanul  nagyobbodik,  melynek  szűk 
vagy  tágabb  léte,  mint  mondám,  s  a  tapasztalás  mu- 
tatja, egy  helynek  másik  feletti  vagy  alatti  kellemesb 
vagy  kellemetlenebbségét  határozza  el,  s  azt  vagy  krah- 
winklik  vagy  fővárosok  sorába  állítja. 

S  így  jóllehet  a  casino  semmi  egyéb,  mint  műhely 
nevezetesb  kellemek  s  hasznok  kiállítása  végett,  azaz  : 
semmi  egyéb  mint  eszköz,  mely  által  magasabb  czélok 
érethetnek  el ;  azért  mégis  maga  által  nemcsak  indi- 
recte  is  nagyobbítá  már  némileg  oly  rövid  idő  alatt  is 
hazai  fővárosunk  kellemit.  Azonban  a  kellem  utáni  vágy 
korántsem  oly  erős  s  hatalmas  rugó,  mint  a  haszon  utáni ; 
ennélfogva  nézzük  elfogulatlan  s  pártatlanul :  valljon  e 
fejtegetésben  lévő  intézet  nem  hajtott  s  kiváltkép  nem 
igér-e  némi  hasznot  is? 

Valamint  már  a  lovakrul  s  hitelrül  írt  értekezésim- 
ben,  melyek   végiránya   nem  egyéb  volt,  mint  hazafiak 


Vtldg.  301 

egyesítése,  értelem -tágítás  s  magyarság-kifejtés  —  untig 
előadám:  hogy  alig  van  tárgy,  melyet  mai  ujabb  idők- 
ben nem  pendítne  meg  a  közönség  valamely  tagja,  úgy 
az  olvasó  elibe  akarom  elevenen  ábrázolni  most,  s  erősen 
emlékezetébe  hozni,  hogy  azon  javítási  köz-kivánatnak 
s  előre  törekedő  szellemnek,  mely  e  folyó  század  dicső- 
sége, ha  mindazon  számtalan  javaslatok,  melyek  a  köz 
képzelet  tengeribül  ötlenek  elő,  nem  egyszerre  s  nem 
felette  nagy  számban  vétetnek  munka  s  létesítés  alá  — 
mert  így  egy  ágra  sem  jutván  valóban  elég  erő,  azaz 
eléggé  kifejlett  értelem  s  elég  vagyoni  tehetség,  egyik- 
nek sem  lehet  valódi  sikere  —  s  mind  azon  áldott  javí- 
tási s  előre  törekedési  hatásnak,  melytül  honunk  pezsg, 
nem  lehet  nagyobb  haszna,  mint  a  mennyit  hajt  a  dia- 
dalra egy  opium-ittas  spahi  sereg,  melyben  semmi  rend 
s  összetartás  nincs,  s  melynek  eszeveszett  tagjai  egye- 
sen nyargalnak  a  veszély  közepibe,  s  hasztalan  vesznek. 

A  jó  építőmester  nem  engedi,  hogy  mindegyik  em- 
bere külön  egy-egy  nehéz  kő  mögé  álljon,  s  annak 
emelgetésében  hasztalan  fogyaszsza  erejét  vagy  sza- 
kadjon meg;  hanem  mindnyájokat  összeleg  egy-egy  kő 
magasb  emelésére  egyesíti,  az  erő  így  megfelel  a  súly- 
nak, senki  meg  nem  szakad,  s  az  épület  lassanként  fel- 
emelkedik. 

A  honunkban  emelendő  tárgyakkal  éppen  így  áll  a 
dolog.  S  mig  in  partibus  akarunk  állítni  magyar  szín- 
házat, míg  egyik  megye  fabrikát,  a  másik  gazdasági 
társaságot,  harmadik  dologházat  vagy  eszelős-ápoló  in- 
tézetet sat.  kezd  I  vagy  néhányan  rajziskolán,  más  ke- 
vés paedagogián,  mások  tudja  Isten  min  törekednek, 
nem  teszünk  egyebet,  mint  külön-külön  állunk  egy-egy 
nehéz  kő  mögé,  mely  helybül  nem  mozdul,  s  közülünk 
sok  megszakad  —  mint  a  tapasztalás  nyilványosabban 
mutatja  —  vagy  századokon  túlható  intézetink  nincse- 
nek, hanem  csak  sártéglábul  épültek,  melyek  - —  igaz  — 
egyesült  nagy  erőre  nem  szorultak,  mert  szerkeztető 
részeiket  kis  tehetség  is  elbírja!  Hanem  ily  örök  fecske- 
fészkű vagy  vályogemlékek,  melyeknél  alig  tudunk  elő- 

mutatni  egyebet  —  én  legalább  úgy  érzem,  —  a  mai 
gyorsan  fejledező  magyarhoz  többé  nem  illenek!  Nem 
csak  egyetlenegy  classicus  emléket  kellene  állítnunk, 
nekünk  nemesb  század  fiainak,  melyben  a  véletlentül 
nyert  ajándék  becse  naprul-napra  lejebb  száll,  s  a  va- 
lódi érdemé  felébb  ;  hanem  számost  s  olyasokat,  melye- 
ket gyermekinknek  s  a  külföldinek  édes  büszke  érzés- 
sel mutathatnánk  is,  a  melyek  egy  oly  nemzethez  — 
mint  a  magyar  könnyen  lehetne  —  valóban  érdemesek 
volnának  már!  s  ennek  eszközlése  csak  magunktul  függ, 
mert  oly  fiatal  nép  mint  a  magyar,  hazafiúi  egyesség- 
gel csudákat  művelhet ;  egyességünket  pedig  idegen  be- 
folyás mikép  gátolhatja? 

Csak  magunkban  van  a  csudákat  művelhető  erő,  s  a 
azért  oly  rejtett  és  sokak  előtt  oly  csekélynek  látszó, 
mert  annyi  számtalan  részre  s  részecskére  van  eldara- 
bolva, hogy  hatása  szinte  észrevehetlen. 

E  számtalan  centrifuga  erők  egyesítése  pedig  sem  a 
kormány  sem  az  országlás  által  nem  eszközölhető,  mert 
a  legkisebb  parancs  s  törvény,  vagy  a  mi  azoknak  csak 
legtávolabbi  színét  viselné,  minden  bizonynyal  ketté 
töri  az  egyesületek  lelkét,  mely  kizárólag  a  lehető  leg- 
nagyobb szabadság  s  legszabadabb  hozzájárulás  között 
fejlődhetik  csak  ki.  S  ekép  az  eldarabolt  erők  egyesí- 
tése egyenesen  azokat  illeti,  kiknek  sem  több,  sem  ke- 
vesebb, hanem  éppen  annyi  tekintetök  s  tehetségök 
van,  mint  a  mennyi  kell,  hogy  egyrészrül  a  szerfelett 
magas  állás  s  hatalom  fénye  ne  folyjon  bé  az  egyezte- 
tésre —  a  minek  bizonyos  következése:  egyoldalúság 
és  schisma,  —  más  részrül  pedig  az  igen  alacsony  lét 
s  tehetetlenség  homálya  megint  ne  burkolja  az  egyesí- 
tés előmenetelét  sötétbe,  a  mibül  viszont  a  kormány 
s  közönségnek  bizodalmatlansága  szokott  eredni,  s 
így  minden  fáradozás  si keretlen.  S  már  e  két  véghatár 
közt  honunkban  ugyan  ki  áll?  Senki  más,  mint  a  füg- 
getlen birtokosi 

Mert  különvéve  egynek  sincs  érdemtúli  tekintete 
s  felette  kitündöklő  tehetsége,  ellenben   mindegyiknek 

csak  az  által  is  van  elég  tekintete  s  tehetsége,  hogy 
tiszta  szándékárul  kezes  is  lehet. 

Minket  független  magyar  birtokosokat  illet  tehát 
honunk  eldarabolt  ereinek  egyeztetése.  S  ehhez  nem 
kell  egyéb,  mint  minden  salaktul  ment  tiszta  honszere- 
tet s  hazánk  mibenlétének  s  körülményinek  lehető  leg- 
tökéletesb  ismerete,  mert  csak  az  első  fojthatja  el  mind- 
azon vezetési  s  építőmesteri  kis  hiúságokat,  melyek 
kisebb-nagyobb  mértékben  mindenkinek  mellében  lap- 
pangnak, ki  javításra  s  előmenetelre  törekedik;  midőn  csak 
a  másik  jelelheti  ki  a  felállítandó  tárgyak  józan  rendsorát  1 

A  vezetésrül,  építőmesterkélésrül  le  kell  mindegyik- 
nek mondani,  s  nem  határozhatja  el  senki  :  valljon  mily 
intézetre  kellene  legelőbb  egyesítni  a  hon  egész  ere- 
jét; mert  ez  felmulja  az  emberi  tehetséget;  a  hon  egész 
erejét  mondom,  mert  hinni  akarom  :  mindegyik  átlátja, 
hogy  sok  nevezetest  egyszerre  kezdeni  nem  lehet  s 
balgatagság;  hanem  csak  egyet  kell  a  másik  után  vé- 
gezni, s  így  építőmester  s  a  felállítandó  tárgyak  rend- 
sorának kijelelőjc  csak  azon  axiómai  igazság  lehet,  mely 
kirekesztőleg  számos  elmetehetség  súrlódása,  hidegvérű 
s  hosszas  vizsgálatok  s  minden  oldalú  kifejtések  s  fel- 
világosítások által  szokott  emberek  közt  feltűnni ;  s  erre 
tán  idő  jártával  a  pesti  casino  több  alkalmat  nyujtand  — 
s  im  ez  egy  haszna  —  mint  hazánknak  eddig  felállított 
akármilyen  intézeti,  melyek  nem  valának  műhelyek  — 
a  mi  tán  mégis  mindenben  legelső  —  hanem  inkább 
oly  intézetek,  melyek  úgyszólván  rendes  műhelyen  kí- 
vül készültek,  s  azért  is  bomlanak  el  oly  nagy  szám- 
ban, vagy  csak  oly  gyengén  s  bágyadtan  lézengnek! 

A  pesti  casinót  tehát  minden  más  intézet  előtt  azért 
gondolánk  szükségesnek  s  azért  is  állítánk  fel,  mert 
csak  a  sikert  óhajtván  nem  mineszűnk  vagy  mások  ta- 
nácsát, hanem  kizárólag  az  axiómai  igazságot  akartuk 
választani  utóbbi  fáradozásink  vezéréül. 

(A  következőkben  szerző  megvilágítja  a  tudós  társaság,  a 
pest-budai  állandó  hid,  a  dunaszabályozás  és  az  állandó  szín- 
ház kérdéseit  is.) 

Mind  az,  a  mit  eddig  bár  rendetlenül  s  bár  félig 
sem  kimerítőleg  mondottam  a  casino  kellemeirül  s 
hasznárul,  még  is  nyom  már  valamit;  azonban  koránt- 
sem érdemel  annyi  tekintetet,  mint  azon  két  felette 
nagy  haszna,  melyet  előbb-utóbb  minden  bizonnyal 
szülni  kénytelen,  s  melynek  egyike  abbul  áll  :  hogy  a 
legszegényebb  legénynek  is,  ki  benne  részes,  neveli 
öntudását  s  módot  nyújt  életi  kellemit  s  hasznát  na- 
gyobbítni  ;  másika  pedig,  hogy  a  legféktelenebbnek  is 
alkalmat  nyújt  átlátni,  mily  sarkalatokon  alapul  az 
igazi 

Szabadság. 

Az  istenek  ezen  legszebb  ajándéka,  mint  gyémánt  a 
bérezek  keblében,  úgy  van  az  emberek  előtt  mélyen 
rejtve,  s  az,  a  mi  őket  legbizonyosabban  boldogítná, 
előttök  úgy  szólván  ismeretlen  jó. 

Van  sok,  s  kivált  privilegiált  országokban,  ki  magát 
tökéletesen  szabadnak  tartja,  ha  teszem  például :  vámot 
nem  fizet ;  tartozó  tőkéi  vagy  kamati  nemfizetésiért 
rövid  utón  nem  sújthatja  őt  a  törvény ;  a  közönségnek 
bármily  nagy  megbántásáért,  vagy  botránkoztásáért 
személyéhez  nem  férhet  semmi  ;  ha  olyast,  ki  nem  pri- 
vilegiált ember,  büntetlen  zaklathat;  kötelezésit,  aláirá- 
sit  s  így  szavát  csak  akkor  teljesíti,  mikor  kényére 
válik.  Az  ily  szánakozásra  méltó  ((szabad)) kö- 
zönséges helyeken  nem  tekinti  sem  a  szép  nemet, 
sem  a  társaság  törvényit,  sem  a  természetes  illendősé- 
get, hanem  tartaléktalan  teszi,  a  mire  rakonczátlan 
szenvedelme,  vagy  a  fejében  lévő  bor  készti,  s  az  ál- 
szabadság  a  község  örömeit  vagy  veszedelmek  közé 
állítja,  vagy  végre  egészen  megszünteti  s  ekép  a  nem- 
zet ünnepeit  megsemmisíti.  Azt,  ki  csak  úgy  szólván 
félig  van  a  törvények  oltalma  alatt,  mert  privilégiuma 
nincs,  uri  hatalmábul  veréssel  fenyegeti,  vagy  meg  is 
vereti,  de  egyszersmind  annyira  is  visszaijeszti  a  valódi 
szorgalom  s  kereskedés  szellemét,  hogy  hona  soha  sem 
léphet   ki    a    szegénység   mostohasági bul,  mely   aljaso- 

dást,  s  ez  végre  szolgaságot  szül.  Kötelezés! nek  eleget 
tesz,  ha  akar  s  mikor  akar,  s  minden  előrelátást,  min- 
den combinatiót  hiábavaló  fáradozássá  tesz,  s  az  egye- 
sületek szellemét  gyökerestül  dönti  ki  stb. 

Az  emberi  nem  arra  van  kárhoztatva,  hogy  szinte 
legkisebbjéért  is  fáradjon  s  kinos  verítékkel  legyen 
kénytelen  megvíni  az  elemekkel.  Már  pedig  a  szabad- 
ság legfőbb  Jó,  s  ekép  bizonyos,  hogy  az  soha  nem 
lehet  vad,  tudatlan,  rest  s  önkényes  embernek  sajátja, 
hanem  csak  azé,  ki  nemesített  keblétül  ösztönöztetve, 
s  csinosuk  értelme  által  vezetve,  szintúgy  meg  tudja 
becsülni  mindenkinek  sorstul  nyert  sajátját,  valamint 
önmaga  tulajdonát  védelmezni  bátor  szóval :  kinek  nem 
ajkin  forog  csak,  de  törülhetlen  betűkkel  szivébe  is 
van  vésve  a  keresztény  vallásnak  mindent  kimerítő  ja- 
vaslata:  (cA  mit  magadnak  nem  kivánnál,  másnak  se 
tedd.»  Ezt  azonban  éppen  oly  könnyű  kimondani, 
mint  nehéz  teljesítni,  s  egy  ember  élete  nem  elég 
hosszú  ezen  isteni  javaslatot,  mely  a  valódi  szabadság- 
nak egyedüli  talpköve,  oly  nagy  tökéletességre  hozni, 
hogy  azon  a  polgári  társaság  minden  törvényei  nyu- 
godjanak! Nemzetségeknek  születni  s  halni  kellé,  nem- 
zeteknek lenni  s  szűnni  előbb,  míg  szerencsés  száza- 
dunkban teljes  elismert  igazsággá  lőn :  hogy  nem  csak 
veszély  nélkül  minden,  ki  az  Isten  tágas  égboltozata 
alatt  él,  szabad  lehet,  hanem  hogy  csak  azon  orszá- 
gokban legbátrabb  a  hatalmas  fejdelemtül  lefelé  a  leg- 
tehetetlenebb  napszámosig  a  lehető  legnagyobb  rész, 
melyekben  mindenki  sorstul  nyert  körei  közt  szabadon 
foroghat  —  —  ;  s  valamint  a  szabadság  valódi  lelkét 
csak  tökéletesen  igazságos  s  kifejlett  ember  ismerheti, 
úgy  csak  azon  nemzetek  lehetnek  valóban  szabadok, 
melyek  a  cultura  s  civilisatiónak  azon  lépcsőjén  állnak 
már,  melyrül  azt  látja  a  nagyobb  rész,  hogy  csak  úgy 
boldogulhat  az  egyes  valósággal  s  tartólag,  ha  minden- 
kinek sajátja  megbecsültetik  s  így  természeti  jussa  szent- 
nek tartatik. 

Ily   culturára,  ily  civilisatióra  azonban,  mely  a  nem- 

zeti  szerencsének  egyedüli  igazságos  mérlege,  a  közön- 
séget kevés  év  és  egy  eset  soha  nem  bírhatják,  hanem 
ahoz  hosszabb  idő  s  számos  eset  összefolyása  szüksé- 
ges, mint  teszem :  más  nemzetek  példája,  bölcs  törvé- 
nyek, melyek  a  divatos  s  mindig  előreható  szellemhez 
alkalmaztatva  időrül-időre  javíttatnak,  szabadsági  isko- 
lák, s  nem  ritkán  ki  rekesztől  eg,  hosszú  s  tűrhetetlen 
nyomások  sat. 

Hasznos  példa  felfogásra  értelmi  súly  s  más  nemze- 
tekrül  tökéletes  ismeret  kell,  —  józan  törvényhozásra 
pedig  keresztény  philosophia  ;  szabadsági  iskolák  gya- 
nánt végre  mindazon  intézetek  használhatnak  leghat- 
hatósabban,  hol  a  részesek  egyenlő  jussokkal  élvén, 
nincs  első  s  nincs  utolsó,  s  hol  a  közszabadság  fentar- 
tása  végett  - —  s  im  ez  a  dolog  philosophiája  —  min- 
denki szoros  törvények  alá  van  vetve,  s  így  a  termé- 
szeti szabadságnak  egy  részét  a  társasági  szabadság 
elnyerése  végett  feláldozni  kénytelen  ;  a  mi  nem  egyéb 
mint  a  vad  függetlenséget,  mely  inkább  ragadozó  állat- 
hoz illő,  felcserélni  azon  keresztényi  szabadsággal, 
mely  a  halandót  lehető  legmagasb  fokára  állítja. 

A  casino  végre,  mint  minden  egyesületi  intézet,  csak 
úgy  állhat  fen  kellemkép,  haszonkép  s  tartólag,  ha 
minden,  ki  benne  részes,  önkényének  egy  kis  zablát 
vet,  s  az  intézetben  lévőket  nem  csak  úgyszólván 
kicsinységig  becsüli  meg,  hanem  legnagyobb  vigyázat- 
tal kerüli  a  nekiek  legkisebb  alkalmatlanság-tevést  is  ; 
s  ezt  nem  cDupán  azon  okbul,  mert  mindenkit  megbe- 
csülni illő,  s  viszont  valakinek  alkalmatlanságot  okozni 
illetlen,  hanem  mivel  azon  idomzatban,  melyben  máso- 
kat becsülünk  s  kímélünk,  jussunk  van  kívánni,  hogy 
mi  is  becsültessünk  s  kimehessünk  meg.  S  im  ez  a  tár- 
sasági szabadság  veleje ! 

Hogy  van,  s  számos  ember  van,  ki  a  szabadságot 
annyira  szereti,  mint  én,  azon  nem  kételkedem,  sőt  ar- 
rul  bizonyos  vagyok,  mert  ki  ne  szeretné  az  emberiség 
legnagyobb  javát?  hanem  hog)'  van-e  valaki,  ki  ezen 
legfőbb  jót  nagyobbra   tudná  becsülni  mint  én,  ki  élni 


Vtlág.  307 

sem  akarnék  inkább  mint  szabad  nem  lenni,  azon  vi- 
szont nagyon  kételkedem,  s  mind  a  mellett  még  is  kész 
lennék  e  pillanatban  magamat  legerősebben  megkötni, 
teszem  például  :  hogy  a  törvény  legrövidebb  utón  s 
kíméletlenül  sújtsa  személyemet,  ha  pénz,  vagy  akár- 
mi nő  tartozási mban  csak  egy  nappal  is  rövidítném  meg 
hitelezőmet,  vagy  neki  legkisebb  alkalmatlanságot  okoz- 
nék; hogy  semmi,  sem  születésem,  sem  privilegiumim 
ne  menthessenek  a  büntetés  alul  ki,  ha  a  község  örömit, 
a  nemzet  ünnepeit  faragatlan  betyárkodásim  által  meg- 
sérteni elég  oktalan  s  szemtelen  volnék;  hogy  semmi 
ne  oldjon  a  legsulyosb  felelet  terheitül  fel,  ha  jobbá- 
gyomnak csak  egy  hajszálát  görbítném  is  igazságtala- 
nul meg  s  urasági  törvényes  hatalmamon  tul,  vagy  tőle 
egy  mákszemmel  facsarnék  is  többet  ki,  mint  a  meny- 
nyivel nekem  tartozik  —  —  stb.  De  még  tovább  me- 
gyek :  s  nem  csak  kész  lennék  e  pillanatban  édes  örö- 
mest megkötni  magamat  ilyesekre  nézve  a  legerősb  s 
többé  soha  ketté  nem  szakítható  lánczokkal,  hanem 
áldanám  is  azon  boldog  napnak  hazánkra  viradtát,  mi- 
dőn közhatározás  s  nemzeti  törvény  ezt  tennem  pa- 
rancsolná! mert  az  volna  honunknak  azon  nagy  napja, 
melybül  nem  éveknek,  de  századoknak  dicsőségei  foly- 
nának okvetetlenül  a  magyarra!  S  valljon  miért  vagyok 
kész  erre,  sőt  miért  óhajtom  annyira  ezt?  Nem  csak 
azért,  mert  igazság  szeretet  készt  arra  —  a  mi  már 
magában  is  elég  ok  —  hanem,  mert  agyvelőm  világo- 
san mutatja,  hogy  mostani  világban  azt,  ki  semmiben 
nem  akarja  megkötni  magát,  előbb-utóbb  mindenben 
meg  fogja  kötni  az  igazságos  idők  szelleme!  S  ezt 
istenért  nem  kell  feledni ! 

Azonban  ilyes  megkötésre,  mely  által  magyar  nemesi 
privilégiumom  ugyan  csonkulna,  a  mit  nem  tagadhatni, 
de  igazi  szabadságom  mód  nélkül  nőne,  a  mit  még 
kevesebbé  tagadhatni  —  csak  két  feltétel  alatt  áll- 
nék —  t.  i.  hogy  mindenki  szinte  éppen  azon  törvény 
alá  lenne  vetve,  mint  én  ;  s  pöröm  ne  rejtett  helyen  s 
tán    sötétben,  hanem    a   világos    nap  s  nagy  közönség 

előtt  folyjon  s  im  ezt,  úgy  hiszem,  minden  becsületes 
ember  kivánhatja,  valamint  egy  becsületes  ember  sem 
tagadhatja  meg. 

Érintett  nemesi  privilegiumimat  mint  kisebb  jót  te- 
hát szivesen  feláldozom  nagyobb  jóért,  a  valódi  szabad- 
ságért. S  ezt  azért,  mert  senkinek  nem  kívánok  vetni. 
Ha  pénzt  veszek  fel,  nem  akarok  csalni,  s  azt  oly  meg- 
gondolással teszem,  hogy  vissza  is  fizethessem ;  a  kö- 
zönség örömeit  inkább  előmozdítni  törekedem,  mint- 
sem gátolnám  ;  jobbágyimtul  pedig  nem  kivánok  többet 
tartozásiknál ;  s  ekép  ebéli  nemesi  privilegiumim  semmi 
hasznát,  de  bezzeg  annál  nagyobban  tapasztalom  átkát  1 

Hasznát  az  érintett  privilégiumoknak  sem  én,  sem 
a  velem  egyrendüek  nagyobb  része  —  mely  sem 
csalni,  sem  betyárkodni,  sem  felebarátját  sanyargatni 
szivösztöne  s  esze  tanácsa  szerint  nem  akarja,  —  soha 

nem   veszi  s  nem  veheti  — de  viszont  az  aránylag 

felette  kis  száma  a  csalárdok,  féktelenek  s  embernyu- 
zóknak  annál  bátrabban  és  szemtelenebbül  foroghat, 
midőn  maga  körül  mindent  tapod  s  gázol,  a  nyomorult 
egyoldalú  törvények  körei  közt!  a  mi  a  privilegiáJt 
nagyobb  részre  s  közönségre  azon  átkot  hozza,  hogy 
köztünk  a  legbecsületesb  ember  sem  kap  könnyen 
pénzt;  hogy  közörömink,  nemzeti  ünnepeink  alig  van- 
nak, vagy  azokat  csak  félve  üljük ;  hogy  nincs  kereske- 
désünk —  s  ez  egyik  legfőbb  oka  hogy  nincs  —  ;  hogy 
valódi  jósikerü  egyesületekrül  álmodni  sem  szabad 
stb.  S  ez  természetes,  mert  oly  törvények,  melyek  a 
féktelennek  s  a  felette  kis  számnak  kedveznek,  midőn 
másrészrül  a  becsületeseket  s  nagyobb  részt  eléggé 
nem  oltalmazzák,  mikép  is  szülhetnének  egyebet,  mint 
természetelleniségeket,  melyeknél  fogva  Hunnia  alig 
ismérve,  s  ha  ismérve  is,  alig  nevezve  áll  az  alacsony 
8  szegény  nemzetek  sorában. 

(A  továbbiakban  szerző  az  iparfejlesztés,  különösen  a  gyár- 
alapítás nehézségeiről  szól  s  a  közgazdasági  feladatok  tisztá- 
zásának, az  e  téren  uralkodó  előítéletek  eloszlatásának  egyik 
helyéül   szintén   a   Casinót    jelöli    ki  ;  kifejti   végűi   nézeteit     a 

bortermelésre  s  a  bor  értékesítésére  nézve  és  egy  a  pesti 
Casinóval  összekötendő  mintapincze  eszméjét  pendíti  meg. 
Azután  egy  fejezetet  a  pesti  lóversenyek  ügyének  szentel, 
majd  meg  közli  «egy  angolnak »  a  magyar  viszonyokat  a 
szerző  szellemében  tárgyaló  « leveleit*.  A  Kégszóhó]  kö- 
zöljük a  következőket :) 

Én  a  törvények  egyenlőségét,  az  ingatlannak  birha- 
tását  s  t.  i.  nem  egy  két  száz  ezerre  szeretném  s  óhaj- 
tanám terjesztve  látni  hazámban,  hanem  mindnyájokra, 
kik  honom  levegőjét  szíják,  anyanyelvemet  beszélik, 
szóval :  kik  földieim  !  Ilyest  sok  (ckülföldiskedésnek,  újí- 
tási szomjnak*  nevez  s  valljon  miért?  Mert  a  belföld 
ezt  máskép  látta  eddig  —  s  a  Corpus  jurisban  máskép 
áll.  - —  Kérdem  azonban :  mi  régibb,  a  természet  tör- 
vényei-e, melyek  szerint  egy  ember  sincs  kirekesztve 
némi  jusokbul  —  vagy   a   belföldi    usus    és   praxis,  s  a 

Corpus  Juris! melyben  sok  új  van,  és  még  több 

újítás  is  elfér!  - —  Magyarul   óhajtunk   végre  szólni  mi 

magyaiok hanem  ez  megint  mily  irtóztató  újítás 

sok  előtt,  kik  mély  belátások  szerint  azt  jövendölik: 
«Megszünik  a  magyar  lenni,  ha  magyarul  beszél  s 
megszűnik  deákul  szólni. »  Már  itt  megint  mi  az  O, 
mi  az  Új  ?  Tán  az  az  új,  ha  a  magyar  magyarul 
szól,  s  az  a  természet  örök  törvénye-szerinti  Ó,  ha  a 
magyar  latánul  perorál?  az  a  veszedelmes  újítás,  ha 
egy  nemzet  végre  saját  nyelvén  beszél,  s  az  tán  a  meg- 
nyugtató régi  természeti  rend,  ha  idegenen  cseveg?  az 
a  veszedelem,  ha  az  idővel  halad?  s  az  a  bátorság,  ha 
az  áradásnak,  szélvésznek,  a  hatalmas  időnek  homlok- 
kal áll  ellent  ? az  a  bölcseség,  ha  a  múlthoz,  rot- 

hadthoz,  halálhoz  ragaszkodik,  vagy  ha  az  élethez, 
semmihez  mint  az  élethez  csatlakozik? 

Mindaz,  a  mit  a  Hitelben  mondottam  s  e  munká- 
ban megint  ismétlek  —  ismétlek  mondom,  mert  szinte 
újat  alig  hozok  elő,  hanem  többnyire  csak  a  régit  fej- 
tegetem, világítgatom  más  szavakkal  —  vagy  helytelen, 
vagy  helyes ;  ha  helytelen  :  szívesen  tűröm  hazámfiai 
sorábul  még  emlékezetem  kitörültetéséí  is,  bár  ez  bi- 


3IO  Gróf  Szécha.yi  István. 

ronyosan  a  lehető  legnagyobb  kín,  mert  ha  nem 
volna  mindaz  való,  a  mit  mondok,  s  azon  sok,  a  mit 
nem  mondottam,    de  gondolok,    s    magasan    ragyogna 

Hunnia s  csak    beteg   képzetim  szomorú  festése 

volna  anyaföldünknek  hátramaradt  alacsony  állása  — 
óh  akkor  örömmel  nyugodnám  felejt%'e,  s  még  tán  meg- 
vetve is,  a  hazai  nagyságtul  s  fénytül  örökre  eltemetve  1 
ha  pedig  helyes  és  való,  bizonyosan  használand  — 
nem  nekem  tán,  de  honunknak  —  mert  az,  átlátván 
egyszer  igazi  baját,  magán  segítni  s  felemelkedni  fog  ; 
ez  pedig  éltemnek  legszebb  reménye! 

Óvakodás  s  lelki  erő  által  néhány  évvel  még  egyes 
emberek  is  hosszabbíthatják  földi  éltöket ;  nemzetek 
azonban  közértei messég  s  az  abbul  szükségkép  folyó 
moralitás  által  lételöket  sok  századokra  terjeszthetik 
azon  határon  tul,  mely  tudatlan,  egymást  gyűlölő  s 
korcsosuló  népeknek  kerülhetlen  halál  árka !  De  ily 
közértelmesség  —  melyet  nem  kell  összezavarni  az  ál- 
csinosodással  —  s  ily  közmoralitás,  melynek  több  vagy 
kevésb  léte,  vagyis  inkább  ha  szabad  úgy  mondani  : 
nagyobb  vagy  kisebb  súlya,  határozza  el  a  nemzetek 
boldogságát,  nem  a  hiányok  bágyadt  lelkű  palástolása 
által  fejlődik  ki,  s  nem  egy  morális  —  az  ocsmányhoz 
s  középszerűhez  makacson  ragadó  —  marasmusbul 
veszi  azon  rugósságát,  mely  csak  életbül  fakad  ;  hanem 
kirekesztőleg  a  hijányok  nagylelkű  elismerésének,  s 
férfias  orvoslásának  okozatja  s  következése!  S  ekép  ha 
állítási m  helyesek  s  igazak,  meglehet  ugyan,  hog)'  kűl  hí- 
rünknek ártottam,  de  annál  többet  használtam  belső 
rendezkedésünknek ;  s  ez  mai  időben  a  fő  dolog :  mert 
hir,  vélemény,  reputatio  olyan,  mint  a  múlékony  köd 
s  lebbenő  illat,  s  csak  realitásnak,  valódiságnak  van 
tartós  becse ;  s  nem  annyira  azon  kell  munkálkodnunk, 
ha  anyaföldünket  igazán  szolgálni  kivánjuk,  hogy  annak 
hátramaradásit  leplezgessük,  hanem  azokon  segítsünk; 
ezt  pedig  nem  eszközölhetni  előljáró  elismerés  s  őszinte 
vallomás  nélkül- 

(Végül   ismét  gr.   DessewfFy  Józsefhei   fordul   c   siavakkal:) 


Mind  ezek  után  barátságomat  ajánlom,  s  kérlek  : 
fogj  kezet  velem  s  munkálkodjunk,  fáradozzunk  rokon 
egyetértéssel,  míg  a  halál  ki  nem  vág : 

«Adja  Isten,  hogy  hazánknak 

Mint  a   nagy   király   alatt, 
Három  tengerpart  virányi 

Vessenek   határfalat  1» 

A  moly,  szú  mindenbe  esik,  mindenütt  zöldéi  a  pe- 
nész, s  a  rozsda  megemészti  még  az  aczélt  is.  —  Ne 
felejtsük,  rajtunk  is  rág  az  idő, 

« —  —  —  mert  ki  tudja 
Óra  muIva  mily   sors   vár  li 

s  használjuk  a  nekünk  tán  már  igen  rövidre  mértet  in- 
kább honunk  szolgalatjára,  mint  viszon-üldözésinkre. 
Ne  éljünk  mi  kevesen,  kik  a  közjóért  törekedünk,  vil- 
longásban, háborúban,  mert  akkor  egész  igazsággal 
Ítélhetne  minket  a  közönség  hiúknak,  s  nem  hazaszerc- 
tőknek,  a  miknek  tartatni  óhajtunk. 

Ha  azonban  czélirányosbnak  tartod  külön  utón  járni, 
s  úgy  hiszed  a  közjót  sikeresebben  előmozdíthatni,  ha 
te  balra  vonod  midőn  én  jobbra,  számos  partink  s  fe- 
lekezetink pedig  hol  hátra,  hol  fel,  hol  lefelé,  s  így 
széjjelhuzogatják,  úgy,  hogy  nem  is  mozdulhat  kelle- 
teként helyibül  —  tűrnöm  kell,  s  bajnoki  elszánással 
fogadom  s  veszem  fel  a  viadal-keztyüt ;  s  minthogy  én 
vagyok  a  sértett  rész,  rajtam  a  sor  elhatározni  fegyve- 
rinket. 

Hallottad  tán  ezen  anekdotát :  két  hős,  mind  a  kettő 
derék  és  nemes,  egyenlőn  lángolt  egy  maga  körül  csu- 
dálatos bájt  lehelő  hölg^'ért;  mindegyik  el  akará 
nyerni  a  viszonérzés  mennyei  ajándékát,  s  így  sokszor 
egyik  a  másiknak  útjában  állott,  s  a  két  bajnok,  kikben 
szív  s  lélek  oly  rokon  vala,  egymás  legvéresb  ellensége 
lőn.  Nem  tudák  az  indulatosak  végezni  gyászos  ellen- 
tiségöket,  míg  majd-majd  halálos  kettős  viadalra  kerüle 
a  dolog.  —  Szerencséjökre  megtámadá  az  ellenhad  a 
magát^teljes    bátorságban    hitegető  tábort,      -    s    imc 

mint  villám  futja  keresztül  a  valóban  nemesek  lelkét 
viszálkodások  undok  képe  s  mennyei  erőre  gyúlnak,  — 
kezet  fognak  s  «ki  bajtársinak  erősb  paizsa,  ki  vi- 
téz b !  —  így  kiáltanak  fel  —  az  legyen  ezentúl  ver- 
senytárgyunk s  az  intézze  végkép  minden  sérelminket 
cl.»  E  dicsőbb  módját  a  verseny-viadalnak  megszeret- 
vén, s  helyre,  időre,  körülményinkre  alkalmaztatván, 
téged  arra  hílak  ki  :  tegyen  mindegyikünk  a  mennyit 
tehet  hónáért,  földiéiért!  s  ki  becsületesebben,  elszán- 
tabban járandja  utolsó  lehelletéig  a  hazafiság  pályáját, 
az  legyen  győztes  —  diadalmas ! 


STADl  UM 

1831,    megjelent    lO]^^ 


Megint  t   megint  —  szünetlen. 


MAGYARORSZÁG    KÉPVISELŐIHEZ. 


Komoly  méltósággá]  int  az  idő  elfogultlan  barátságos 
tanácskozásra  ;  elérkezett  azon  időszak,  melyben  azon 
kevesek  meghasonlása,  kiknek  kezeikben  van  helyezve 
egy  fejledező  nemzeti  jövendő  sorsa,  még  sokkal  ve- 
szedelmesb  és  így  kárhozandóbb  lenne,  mint  egyéb- 
kor; —  most,  midőn  az  esetek  sebessége  sürget,  s  egy 
bájoló  hajnal  mögött,  mely  egykori  halhatatlan  nemzeti 
nagyságot  igér,  fenéktelen  sötétség  tátong,  melybül  az 
oda  egyszer  elsülyedt  nemzetiség,  szabadság,  becsület 
tán  soha,  soha  többé  fel  nem  merül. 

«Az  emberiségnek  egy  nemzetet  megtartania,  ez,  és 
nem  kevésb  forog  most  kérdésben,  s  rajtunk  áll  ennek 
szerencsés  eszközlése.  Feleljünk  meg  —  Istenért  —  e 
djszhivatásnak.  Fiatal  és  régi,  nemes  és  nem-nemes, 
catholicus  és  nem-catholicus  fogj  kezet  most,  shiu  szen- 
vedelmidnek,  kislelkű  viszálkodásidnak  ne  áldozd  fel 
honod  nemcsak  javát,  de  valóban  még  létét  is.  Mentsd 
meg  tenmagad  azon  keserű  epedések  fulánkitul,  me- 
lyek még  siron  tul  is  kinoznák  boldogtalan  lelkedet, 
ha  gyengédségid  közt  anyádat,  a  hazát,  gázolni  tudnád, 
most,  midőn  rokonérzés  által  egyesitve  nemcsak  ura 
lehetnél  az  azt  fenyegető  veszélyeknek,  de  Hunniát 
eddig  alig  sejdített  magasságra  is  emelhetnéd. 

Nagy  számmal  tódultak  a  nemzetek  hősei  hajdan 
Palaestina  szirtéi  közé,  s  bár  földikép  sikertelen  lőn 
hevült  képzelődés-okozta  fáradozások,  még  sem  ma- 
radt a  tiszta  lélek  sugalma  minden  haszon  nélkül ; 
mert  a  sok  veszélyt  együtt  tűrt  nyomorúság,  egy  okért 
ontott  vér,  szorosabban  köté  egymáshoz  az  egysorsua- 

kat,  közelebb  hozá  a  szolgát  urához ;  s  így  midőn  sze- 
lídült, nemesült  az  emberiség,  nem  juta  ugyan  a  Meg- 
váltó koporsójának  birtokába,  de  közelebb  emelkedék 
egy  élő  Istenhez. 

Legyünk  mi  most  nem  bajnoki  egy  keresztnek,  mely 
csak  az  emberiségért  istenül  szenvedett  kin  symbo- 
luma,  de  szolgáljuk  a  legfőbb  jót  az  által,  hogy  te- 
remtvényét,  az  embert,  akármily  alacsony  helyzetben 
lépett  volna  is  ez  élet  szinére,  oly  magasra  emeljük, 
mint  azt  tulajdoni  s  erényi  engedik.  S  ha  a  régiek  elé- 
gedésteli  néztek  múlt  napjaik  sorára  vissza,  mert  szent 
földön  folyt  vala  vérök,  ne  kételkedjünk :  mi  még  nyu- 
gottabban  s  édenibb  érzésekkel  fogjuk  akármily  zi- 
vatarok közt  is  élni  azon  édes  pillanatinkat,  melyeket 
magunknak  az  által  készítünk,  ha  elszánt  bajnoki  fel- 
emelkedéssel, s  ha  kell,  sajátunk  vesztével,  sőt  szív- 
vérünkkei  is  víjuk  ki  minden  hontársinknak  az  emberi- 
ség jusait. 

Hevítsük  megint  fel  a  közép-kor  daliás  lelkesedé- 
sét; de  nehogy  várainkba  elzárkózva  egymást  üldöz- 
zük, s  a  polgárosítás  legnagyobb  gátai  legyünk ;  ha- 
nem az  ember  mint  ember  érhesse  el  a  disz  legmagasb 
fokát,  s  ezentúl  nem  egyedül  a  vak  véletlen,  de  a  szép 
lélek,  kicsinosult  ész,  éjjel-nappali  szorgalom  s  férfiúi 
állhatatosság  váljanak  azon  legbátrabb  s  legbíztosb 
lépcsőkké,  melyeken  mind  égi,  mind  földi  magasságra 
jutni  lehessen. 

Áldozzuk  magunkat  fel,  ha  kellene ;  de  nem  mint 
zarándok  eldődink  egy  puszta  képzeletért,  hanem  az 
örökön  élő,  soha  nem  változó,  s  csak  a  hiu  embertül 
homályba  burkolt,  el  nem  ismert  s  annyiszor  féreértett 
valóért!  Korunk  soha  ne  legyen  felfegyverkezve  alacso- 
nyabb helyen  álló  hontársink  elnyomatása  végett  — 
nem,  nem,  mert  ő  is  hazánkfia ;  de  használjuk  kifej- 
tése végett  inkább  minden  tehetségünket,  hogy  a  már 
kicsinosult,  úgy  mint  mi,  szívdöbögve  s  örömteli  har- 
soghassa fel  az  egekbe   «nekem  is  van   hazám !» 

az  állati  soron   álló   pedig,    ki    nem  kevesebbé  földink. 

láboljon  ki  végre  a  halhatatlan  embert  undokító  ba- 
romi körbül. 

Fenyíték  többé  már  nem  biztos  kapocs,  mely  egy 
ország  lakosit  egybekötné ;  s  most,  midőn  az  emberi- 
ség gyermekkorát  már  elhagyá,  a  sértő  privilégium  jó 
sikerrel  többé  nem  víhat  a  természet  törvényei  ellen  ; 
s  végre  bizonyára  nagy  sirhalom  alá  dül  egy  fejledező 
nép  virága,  ha  a  felekezetek  örökké  mint  ellenségek  s 
nem  mint  barátok  állnak  szemközt  egymással. 

Nemzetiség,  hazaszeretet  azon  titok,  mely  mindent 
egyesít.  Az  elsőt  lehetőségig  kifejteni,  a  másodikat 
minden  anyaföldünket-lakja  kebelben  lehetővé  tenni, 
s  így  egy  háborítlan  s  csendes,  de  életteli  jövendőt  vi- 
rasztni  hazánkra  nekünk  nemeseknek,  polgároknak, 
birtokosoknak,  mint  Magyarország  képviselőinek  leg- 
szentebb tisztünk. 

S  ha  szerencsétlen  eleinket  a  még  tisztára  ki  nem 
fejlett  korok  előitéleti,  természetes  vadságok,  belső 
irígykedés  s  külső  fondorkodások  örök  meghasonlá- 
sokra  ingerelték,  s  ők  sokszor,  úgy  szólván,  a  hon 
megrontására  esküdtek  össze :  kössünk  mi  ujabbak,  mű- 
veltebbek már  valahára  egy  szebb  frigyet,  mely  alatt 
nem  egyesek  haszna  s  előmenetele  lr>ppang,  hanem  a 
közjó  melegítő  sugara  fényledez.  Üljük  már  valahára 
az  ész,  igazi  érdem  s  halhatatlan  erény  diadalmának 
ünnepét,  s  m.inden  esetre  soha  ne  felejtsük,  hogy 

((Szakadozva  felette  gyengék  vagyunk,  egyszívűek, 
egyakaratuak  pedig  óriási  erő»  —  ne  felejtsük,  Isten- 
ért, mert  mindenre  van  alkalmas  idő,  hogy 

«A  mi  ma  háládatos  köszönettel  fogadtatnék  s  csu- 
dákat művelne,  az  holnap  semmibe  vétetni  és  tán  csak 
boszantani  fog)) s  hogy : 

« Nincs  nagyobb  kín,  mint  néhai  boldog  napokrul 
emlékezni  magunk-okozta  nyomorúságban)). 


ELŐSZÓ. 


Négy  kis  munkát  bátorkodtam  öt  esztendő  forgása 
alatt  a  közönség  elibe  terjesztni.  Mindegyeiknek  legfőbb 
irányzata  figyelem-gerjesztés  s  annak  megmutatása  volt, 
hogy  mind  alkotmányunkban,  mind  szokásinkban,  mind 
polgári  helyzetinkben  tetemes  javitásokra  legsürgetőbb 
szükségünk  van,  —  mert  az  előrehaladás  és  helybenma- 
radás közt  forog  nemzeti  életünk  s  halálunk ;  s  hogy 
feltámadásunkat,  regeneratiónkat  mimagunk,  csak  mi- 
magunk eszközölhetjük  értelmi  súlyunk  nagyobbítása  s 
magyar  nemzetiségünknek  nemes  kifejtése  által. 

A  legállatibb  ember  sem  maradhat  többé  veszteg,  ha 
egyszer  tisztán  látja  át  és  ismeri  el  nyomorult  állás- 
pontját, s  kellő  világú  tükörben  szemléli  mily  hátra  van 
mindenben,  s  mily  szerencsétlen  selejtességben  sorva- 
doz  mind  lelkére  mind  testére  nézve.  A  tökéletesbet 
szomjuzó  vágy,  mely  lelkünk  legfőbb  tulajdona,  s  an- 
nak halhatatlanságát  oly  világosan  bizonyitja  s  érezteti 
velünk,  oka  ezen  előhaladási  nemes  ösztönnek,  mely 
tán  egyedül  emel  minket  felül  minden  állaton  s  tul 
annyira,  hogy  biztosan  remélhetjük  lelkünk  egykori 
csudálatos  erőre  fejlendő  hatalmát.  Ezen  ösztönnek  jó- 
zan irányzata  —  a  mi  semmi  egyéb,  min:  a  szép,  jó, 
igaz,  való,  nemes  és  dicsőnek  mindenütti  s  mindenkori 
szorgos  keresése  —  határozza  el  az  emberek  s  nem- 
zetek alacsony  vagy  magas  létét ;  s  miután,  mint  mon- 
dom, azon  nemes  vág)%  mely  minket  szüntelen  a  töké- 
letesb  felé  ellenállhatlanul  ösztönöz,  minekünk  embe- 
reknek azon  egyedüli  tulajdonunk,  melyért  örülhetünk, 

mert   csak   az    köt  minket   hatalmasb    lényekhez 

magához  az  Istenhez,  —   úgy  hiszem  :  éppen  azon  egy 


Stádium.  3  19 

isteni  tulajdon  kifejtését  magunkban,  micinkben,  hono- 
sinkban,  embcrtársinkban  gátolni,  vagy  nnindcn  tehet- 
ségink  szerint  előmozdítni,  azon  tett,  mely  által  halá- 
lunkat vagy  halhatlanságunkat  leginkább  határozzuk 
el ;  s  így  —  mert  lenni  még  is  tán  kellemesb,  mint 
nem  lenni  - —  mindenkinek  lehető  legjózanabb  cseleke- 
dete nem  lehet  más,  mint  magának  s  másoknak  szün- 
telen oly  tükröket  készítni,  melyekben  mind  lelki  mind 
testi  homály  s  mocsok  hathatósan  szembetűnő. 

Magam,  honosim  s  hazám  számára  ily  tükröket  ké- 
szítni azóta  szüntelen  foglalatosságom,  mióta  gondol- 
kozva élek ;  s  ha  csak  kevés  év  előtt  mutatám  be  azok- 
nak legelső  próbáit,  az  azért  történt,  mert  ily  tükrök 
készítése  előtt  sok  idő  kellé  az  azokhoz  szükséges  sze- 
rek gyűjtésére.  De  kötelességem  érzete  közt  azokkal 
tüstént  előállottam,  midőn  körülállásim  s  némi  kis  ta- 
pasztalásim  azok  készítésére  sürgeíének  —  —  nem 
gondolván  azzal,  mikép  fogadandják  majd  a  tükör-mű- 
vészt,  s  nem  készítnek  e  számára  viszont  olyanokat, 
melyekben  ön  képe  oly  rútul  fog  tűnni  fel,  hogy  egy 
rém  jelenése  sem  lehetne  annál  tán  undokabb ;  hanem 
ügy  mint  az  elsőt  készséggel  eszközlém,  mert  honom- 
nak nem  párásítja  vagyok  ki  —  midőn  annak  javaival 
él  —  mindig  csak  dicsér,  de  hű  barátja,  ki  igaz,  úgy 
szívesen  szánám  el  magamat  a  legkeserűbb  önismértetési 
pillanatokra  is  ;  mert  tudtam,  hogy  azokbul  az  ember, 
valamint  egy  nemzet  bármi  fájdalmasak  lettek  volna  is, 
mindig  tisztábban  szokott  lábolni  ki,  mint  azelőtt  vala. 
S  ha  meggondoljuk,  miért  áll  a  magyar  szinte  minden 
keresztény  nemzetek  mögött,  szomorú  hátramaradása 
legfőbb  okát  tán  annak  fogjuk  tulajdonítni,  hogy  ré- 
szint országa  fekvése,  részint  körülállási  hátráltatták 
néha-néha  egy  szép  hosszú  tekintetet  vetni  azon  jótevő 
tükörbe,  mely  ugyan,  mint  mondám,  rendszerint  felette 
kesei'ű  s  kellemetlen  érzéseket  támaszt,  de  mind  nem- 
zeteket mind  embereket  magokkal  megismertetvén, 
végre  mindig  áldott  következéseket  szül ;  vagy  pedig, 
ha  honunk   fekvése   s   körülállási    ezt    nem  hátráltatták 

volna  is,  tán  azért,  mert  senki  vagy  igen  is  kevesen 
szánták  magokat  el  ön-  s  körülmény-ismereti  tükrök 
készítésére. 

Azon  hatalmak,  melyek  Magyarországot  dúlni  akar- 
ták vagy  dúlták  is,  inkább  a  hizelkedés,  mint  a  való 
szózatját  választák ;  mert  ki  hódítni,  fogni,  rabbá  tenni 
akar,  inkább  s  biztosabban  jut  czélhoz,  ha  tömjénez, 
mézet  nyújt  s  virágokkal  fűzi  békóit  körül,  mint  ha  a 
mindig  annyira  ijesztő  valóval  akarná  a  sziveket  meg- 
nyerni. S  így  történt,  hogy  századokon  keresztül  a  ma- 
gyar hizelkedéshez  megszokott,  a  mibül  honosink  nagy 
részének  önmaga  túlbecsülése,  gőgje  s  hiúsága  támada  ; 
az  igaz,  egyenes  szótul  pedig  elszokott,  a  mibül  me- 
gint soknak  azon  teljes  meggyőződése  vévé  eredetét, 
hogy  Hunniát,  mint  dicsőségtül  ragyogót,  s  lakosit, 
mint  magas  helyen  állókat,  a  világ  bámulja  s  irigyli, 
mely  két  adatbul  azon  következésnek  kellé  elvégre 
folyni,  hogy  mi  maiak,  ha  hideg  vérrel  fontolgatjuk 
álJásinkat  s  azt  más  nemzetekéivel  hasonlítjuk  össze, 
fájdalomteli  mellel  leszünk  kénytelenek  nyomorult  állás- 
pontunkat megvallani melynél  még  alacsonyabban 

állni  alig  lehető  I 

Már  hogy  tükreim  jók-e,  hamisak-e,  azt  nem  vita- 
tom;  hanem  valamint  azt  tartom  —  én  legalább  — 
igazi  hű  barátomnak,  ki  nemcsak  bizonyos  nagyobb  hi- 
báimat hozza  szemeim  elibe,  de  azokat  is  érinti,  me- 
lyeket bennem  feltesz,  s  így  nekem  alkalmat  ád  javítni 
vagy  menteni  magamat  —  —  úgy  én  is  az  által  hi- 
szem egyesekhez  s  a  magyar  közönséghez  köteles  s 
vonzó  hiv  barátságomat  valódilag  teljesítni,  ha  oly  szí- 
nekkel festem  álláspontunkat,  mibenlétünket,  tulajdo- 
ninkaí,  mint   azok  szivem   s  lelkem  előtt  mutatkoznak. 

Én  azt  hiszem  minden  a  mi  bizonyos  mértéken  tul 
nő,  hibás,  s  hogy  kivétel  nélkül  mindennek  az  egész 
roppant  világi  egyetemben  időszakként  reformáltatni, 
vagy  pedig  veszni  kell.  S  minekutána  látjuk,  hogy  Is- 
tengondolta napsystemák  is  bizonyos  revolutiók  alá 
vannak   vetve,  eleinket  kárhoztatnunk   kellene,  ha   egy 

még  az  emberiség  gyermekkorában  szendergő  scytha- 
csoport  által  összehalmozott  s  egymásra  rakott  alkot- 
mányon jdőjártával  némi  néműképen  nem  segítettek 
volna,  —  s  hogy  éppen  ez  okbul  nem  annyira  dicsé- 
retre, mint  inkább  szánakozásra  méltók,  hogy  változá- 
sikat  nem  mindig  és  annyira  a  természet  örök  törvé- 
nyire állíták,  mint  inkább  ön  s  feletkezetbeliek  közei 
hasznát  keresni  törekedtek;  s  ekép,  midőn  elmulaszták 
az  igazi  szabadságnak  s  nemzeti  létnek  talpkövét  rakni, 
melyeken  egy  erőtül  pezsgő  fiatal  nemzetnek  dicső 
férfi  kora  halhatatlan  magassággal  emelkedett  volna  fel, 
mi  élők  most,  sok  század  lefolyta  után,  azt  tapasztaljuk, 
hogy  létünk  talpkőnélküli,  s  azon  veszélyben  vagyunk, 
hogy  annyit  igérő  fiatalságunkbul,  minden  férfiodás 
nélkül,  unalmas  kis  ingadozások  közt  —  melyek  más 
nemzeteknek  ha  nem  kerüli  el  figyelmöket,  csak  szá- 
nakozását  gerjesztik,  —  egyenest  egy  becstelen  s  meg- 
vetésre méltó  agg  korra  jussunk. 

Ha  alkotmányunkban,  mely  nemzetiségünkre,  szoká- 
sinkra  annyira  behatott  és  hat  —  mert  a  törvény  éle- 
tet vagy  halált  okozhat  —  nyolczszáz  és  annyi  eszten- 
deig éppen  semmi  nem  javíttatott  s  változtatott  volna, 
és  eleink  makacson  és  homlokkal  álltak  légyen  a  ha- 
talmas időjárásnak  ellene,  akkor  teljes  meggyőződésem 
szerint  most  már  nem  is  volna  polgári  létünk,  s  tán 
még  mélyebb  helyre  sülyedve  nézné  a  világ  a  magyart, 
mint  a  bolgárt,  serbust  stb.,  melyeknek  szintúgy  valá- 
nak  régibb  időkben  fényvillanáspillanati ;  de  más  részrül 
azt  is  hiszem  erősen,  ugyan  különb  helyt  foglalnánk  a 
nemzetek  sorában  ma,  ha  ősi  törvényhozóink  s  orszá- 
gos embereink  az  értelmi  súly  nagyobb  kifejlődése  s  a 
magyar  nemzetiség  valódibb  felemelkedése  s  terjesz- 
tése által  ösztönözve,  időszakként,  nem  mindig  csak 
felszinleg  s  palliativkép  reszelgettek  s  foltozgattak 
volna  törvényeinken,  s  nem  mindig  jobbára  csupa  régi 
theoriákba  merülve,  vagy  mindig  csak  idegen  kéztül  s 
másoktul  várván  üdvösségöket,  úgyszólván  egy  helyt 
veszteglettek   volna  :  hanem   ha  gyökeres   s   a    czélnak 

megfelelő  reformátiók  által,  800  ezernyi  sulyu  talpkö 
helyett  lassanként  10  milliónyi  sulyut  raktak,  latán 
theoriák  helyett  velünk  élő,  de  régibb  s  több  tapasz- 
talásu  alkotmányos  nemzetek  praxisával  élni  akartak,  s 
idegen  gratia,  gyámol  és  segítség-koldulás  helyett,  sa- 
ját nemzetiségökben,  önkeblökben  ■ —  s  az  ország  min- 
den lakosai  felszabadításában  biztak  volna. 

De  úgy  történt,  hogy  mindezt  bizony  elhibázták,  s 
azért  most  csak  az  a  kérdés:  el  akarjuk-e  magunkat 
végkép  törültetni  a  nemzetek  sorábul  a  nélkül,  hogy  a 
világ  évrajziban  a  magyar  legalább  elhunyta  után  egy 
fényes  lapot  foglaljon ;  el  akarunk-e  annyira  korcso- 
sulni, hogy  a  jövendő  még  valahai  létünket  is  kérdésbe 
hozza,  s  mi  mint  magyarok  egykori  sírhantunk  fölött 
soha  ne  érdemeljük-e  a  később  élendő  nagy  nemzetek 
emlékezetében  néhai  nagyságunknak  egy  érdememlé- 
két is?  vagy  ezentúl  is  csigakép  akarunk  mindig  mászni, 
s  örökké  azt  állítván  «népünk  semmi  polgári  létre  nem 
érett  még))  jövendő  800  évek  alatt  is  oly  bágyadtan 
emelkedni  a  tökéletesb  felé,  mint  eddig  alig  emelke- 
dénk?  —  Ha  eltörültetésre  szántuk  magunkat  el  — 
minthogy  sok  hazánkfia  úgy  látszik,  arra  el  is  szánta 
már  magát,  mert  nem  törődik  mi  lesz  a  honbul,  csak 
életén  keresztül  meleg  kályha  mögött  pénzes  ládáján 
ülve,  cum  otio  —  sed  sine  dignitate,  nyugalomban  él- 
hesse állati  örömit,  és  szíhassa  egy  kis  hivatalutáni 
tömjénét;  vagy  ha  törpeségünket  s  legtöbb  nemzetek- 
előtti ismeretlen  vagy  csekély  becsben  tartott  létünket 
annyira  imádjuk,  hogy  az  azokbuli  kilábolástul  rette- 
günk, oh  akkor  kövessük  törvényhozási nkban  s  alkot- 
mányi rendezkedésinkben  jobbadán  közvetlen  eleink 
példáját :  hagyjuk  el  mi  is  nemzeti  nyelvünket,  kisde- 
dinket  s  kivált  leányinkat  arra  ne  tanítsuk,  úgy  hogy 
ők  is,  mint  a  maiak,  kerüljék  a  honi  hangot,  s  annak 
természetes  ellenségi  legyenek,  mit  nem  értenek ;  la- 
tán bilincsekbe  szorítsuk  mi  is  hazai  érzésinket,  úgy 
hogy  azok  soha  ne  engedjék  lelkünk  egész  felemelkedé- 
sét, magyarságunk  tökéletes  kifejtését;  küszöböljük  mi  is 

ki  a  gymnastika  minden  ágazatit  —  quia  gravitas  decet 
virum  —  és  szolgaítsuk  lassanként,  mint  ők,  egy  bágyadt 
testbe  lelkeinket  rabbá  ;  vastagítsuk  mi  is  végnélkül  tör- 
vénykönyveinket fekete  és  fejér  parancsokkal,  úgy  hogy 
az  ügyes  annak  tekervényi  közt  megfoghassa  a  becsü- 
letest ;  —  opponáljunk  kormányunknak  csak  mi  is  job- 
badán akkor,  mikor  törvényes  utón  jár ;  köszönjük  mi 
is,  midőn  törvényesen  kivánni  lehetne,  s  éljünk  viszont 
legilletlenebb  szavakkal  s  módokkal,  midőn  köszönni 
kellene  ;  ne  tanuljunk  mi  is  sokat,  vagy  ha  már  tanu- 
lunk valamit,  semmi  egyebet  ne  tanuljunk,  mint  konyha- 
deákságot vagy  rabulistai  fogásokat ;  mi  se  utazzunk, 
mint  ők,  és  semmit  sem  látván,  s  i'gy  mibenlétünket  s 
állásunkat  soha  józanul  össze  nem  hasonlíthatván  s  így 
soha  el  nem  ismerhetvén,  becsüljük  tul  minden  inté- 
zetinket,  s  puffadozva  kiáltozzuk  s  harsogtassuk  Ma- 
gyarország dicsőségét ;  keserítsük  tűrhetetlen  gőgünk 
által  polgárinkat,  és  szorítsuk  az  adófizetőt  mindig 
mindig  szorosb  korlátok  közé;  regulázzuk  őket,  s  vi- 
gyük el  néha-néha  a  házi  pénztárt,  de  a  nemesi  tol- 
vajt éppen  ne  vagy  csak  gyengén  büntessük ;  készítsünk 
szép  utakat,  de  azokért  ne  fizessünk  stb.,  stb.,  stb. 
Eszközöljük  csak  mindezt  egy  darabig  még;  oh  akkor, 
ne  kételkedjünk,  minden  bizonnyal  elérjük  a  dicső 
czélt ! ! !  t.  i.  a  magyarság  vég-elhunytát,  vagy  legsze- 
rencsésb  esetben  annak   még    néhány    évig  marasmus- 

közti  tengését ! 

Ha  ellenben  középszerűség  közt  sorvadozni  nem 
akarunk,  hanem  törvényes  királyunk  székét  erősítni,  sa- 
ját bátorságunkat  s  jó-létünket  határ  nélkül  emelni, 
minden  anyaföldünk-lakja  embertársunk  sorsát  boldo- 
gítni,  szóval :  mind  Isten  mind  emberek  előtt  valódi 
bel-  s  külbecsünkct  s  így  szerencsénket  emelni  kíván- 
juk, óhajtjuk ;  akkor  más  módokhoz  kell  nyúlnunk, 
mint  eddigi  törvényhozóink  s  országos  embereink  leg- 
nagyobb része !  Legnagyobb  része  mondom,  mert  hogy 
voltak  s  vannak  honosink  közt  az  emberiségnek  s  ha- 
zájoknak  igaz  baráti   és  szószólói azt  jól  tudom. 

s  a  magasbra  indultaknak  áldom  hamvait,  midőn  a  most 
élőket  üdvözlöm  —  de  azok  szavai  jobbadán  sivatag- 
ban zengének  el,  mint  a  pusztában  kiáltozóé,  minden 
siker  s  nyomós  viszhang  nélkül ;  mert  ezek,  ha  legalább 
az  eddigi  határozásokat  tekintjük,  a  köz  lárma  közt 
úgy  némultak  el,  hogy  végkép  az  örökös  réginél  meg- 
maradás kivánsága,  a  mindigi  foltozgatás  és  sohai  gyö- 
keres segítség  következésében,  alkotmányunknak  nem 
theoriája,  azt  nem  mondom,  mert  abban  felette  sok  jó 
van,  de  praxisa  most  valóban  nem  egyéb,  mint  egy 
számtalan  abususbul  egymásra  halmozott,  az  idő  szel- 
lemétűi bizonyosan  s  könnyen  sarkábul  kifordíthatandó 
gyenge  rakvány.  Más  módokhoz  kell  tehát  nyúl- 
nunk,   de   itt   fekszik   a    megakadási    pont,   mert 

valljon  mi  az  a  más  mód? 

Hogy  ezt  némi  igazsággal  elhatározhassuk,  meg  kell 
legelsőben  is  a  fentebb  említett  tükör  princípiuma  sze- 
rint ismernünk,  mily  felette  hátra  vagyunk  minden  ke- 
resztény nemzetek  mögött. 

El  kell  tökéletesen  hinnünk  továbbá,  hogy  férfi  ko- 
runkat soha  nem  értük  el  még  s  nagyok  még  soha  nem 
valánk ;  mert  ha  elértük  volna  már  legfényesb  pontun- 
kat s  egykor  valóban  nagy  nemzet  lettünk  volna,  akkor 
nem  emelkedhetnénk  s  nagyok  sem  lehetnénk  soha 
többé,  minthogy  semmi,  se  nemzet,  sem  ember  sem 
egyéb,  kétszer  soha  nem  élt. 

Arrul  kell  végre  meggyőződve  lennünk,  hogy  nem  a 
kormány  valódi  oka  elnyomatásunk  s  hátramaradásunk- 
nak, hanem  értelmi  súlyunk  fejletlensége  s  így  parányi- 
sága,  a  mibül  természet  szerint  fakad  :  káros  intézeti nk 
Jievetséges  magasztalgatása ;  hazaszeretet  s  a  közhasz- 
not előmozdítni  törekedő  nemes  ösztön  helyett  kis 
privilegiumink  bálványzása,  s  ön  legközelebb  hasznunk 
nyomorult  vadászata  :  helyzetünk,  mibenlétünk  s  igazi 
hasznunk  sohai  el  nem  ismerése,  s  így  minden  előme- 
neteli s  nemesülni  vágyásnak  tökéletes  híja;  a  mibül 
megint  viszálkodásink,  rokonatlanságink  s  nemzetitlen- 
ségünk    veszi    szükségképi    eredetét,    s    ebbül    megint 

végső  elkorcsosulás,  közlét  ingadozása,  személyünk  és 
sajátunk  veszedelme,  s  egy  mindent  elpusztító  anarchia 
fog  mulhatlanul  következni. 

Ezeket  mindenek  előtt  tökéletes  világosságra  kell  — 
vagy  legalább  kellene  hozni,  míg  arrul  lehet  vagy  le- 
hetne szólni,  mily  módokhoz  kelljen  tehát  nyúlni  egy 
szép,  bátorságos  és  dicső  jövendő-készítésre. 

Már  én  némileg  kimutatnám  vélekedésem  szerinti 
hátramaradási nk  s  hibáink  néhányait;  s  habár  azokat, 
hazaszeretésemtül  elragadtatva  —  mely  magyarban  kö- 
zépszerűt és  alacsonyt  nem  tűrhet  —  tán  igen  vastag 
ecsettel  festem  is,  a  mint  hogy  azt  hányák  közönsége- 
sen szememre. 

De  azt  itt  egyenesen  megvallom,  hogy  annak  ko- 
rántsem mondtam  ki  még  ötödrészét  is,  a  mit  hiányink 
elisméirtetésökre  lassanként  közre  bocsátni  kivánkoztam. 
Szándékom  im  ez  volt :  fiileimet  bedugva,  szemeimet 
behunyva,  fogaimat  összeszorítva,  derekamat  megfe- 
szítve, minden  lárma,  sárral-dobás,  kövekkel-hajigálás, 
s  vágás  ellenére  is  rettenetlenül  s  egyenest  menni  czé- 
lomhoz,  mely  —  az  élő  Isten  látja  —  semmi  egyéb, 
mint  lelkembül  kivonni  végre  azon  fájdalmas  tövist, 
melyet  honom  nyomorult  álláspontja  döfe  oda,  s  mely 
mind  addig  —  s  érzem  még  síromon  tul  is  —  fogja 
azt  keserű  kínnal  epesztni,  míg  a  magyar  nem  emeli 
királyát  s  magát  hozzá  illő  dicsőségre.  Előreszámításom 
szerint  vagy  húsz  kötet  lett  volna  szükséges  mind  an- 
nak némi  s  rövid  előadására,  a  mit  közönség-ébresztői, 
figyelmeztetői,  —  ha  szabad  mondani  —  boszantói,  s 
ckép  elkészítői  tárgynak  ítéltem.  Munkának  egy  ten- 
gere állott  előttem  —  s  ez  most  is  áll  —  de  attul  nem 
ijedek  vissza,  mert  Herder  mondása  volt  mindig  előt- 
tem :  éljen  az  ember,  mintha  örökön  élne,  de  mindennap 
meg  is  halhatna ;  —  s  így  naprul-napra  egy-egy  lépés- 
sel közelitek  a  kitett  czélhoz,  mely  egyébiránt  csak  stá- 
diuma volt  egy  magasb  czélnak  s  úgy  folyvást ;  stá- 
diuma mondom,  mert  a  húsz  kötet  után  azt  reméllet- 
tem,  hogy  ámbár   legszámosh  hazámfia  nekem  tán  hátat 

fordítaná  is,  végre  a  nagy  közönség  azt  fogja  mondani : 
«Ez  az  ember  csak  felforgatni,  rontani  akar  mindent, 
mindent  ócsárol,  mindenben  gáncsot  talál  —  s  ez  nem 
nehéz,  ebben  mindenki  mester.  —  Igaz  hogy  alkotmá- 
nyunkat javítni  kell a  szellemnek  engedni 

de  ő  semmit  sem  állít  a  helyett,  a  mit  kiforgatni  óhajt, 
s  ha  czélja  nemes  is  jó  is,  methodusa  tűrhetetlen  és 
hasztalan. » 

Ezt  vártam;  mert  ítéletem  szerint  ily  érzésnek  kö- 
zönségesnek kell  előbb  lenni,  minekelőtte  hathatós  ja- 
vaslatokrul  jó  sikerrel  szólni  lehessen.  Ha  végkép  ho- 
nom felemelkedéséiiez  s  a  magyarnak  nemzetek  sorába 
iktatásához  kivánok  járulni  kis  tehetségem  szerint,  Is- 
tentül  kérek  ügyességet  s  erőt  hazánk  elaljasodását  s 
nyomorult  kis  nemesi  privilegiumink  és  népünk-közti 
szánakozásgerjesztő  mibenlétünket  oly  elevenen,  ége- 
tőn s  tűrhetetlen  színekkel  festeni,  hogy  némi  elaludt 
nemtelen  nemesekben  és  tán  még  számosabb  s  nemtele- 
nebb mágnásokban  halálos  kinnal  rázódjék  fel  a  lélek,  s 
ők  tág  tükörben  szemléljék  nyomorult  személyiket ; 
mert  azt  hiszem,  hogy  hazánk  nemesb  s  annyival  több 
fiai,  kik  berezegi  székben,  valamint  nemesiben  és  szántó- 
vetői  helyezetben,  honosság  és  hazafiság  által  egye- 
sítve vannak,  nem  engedendik  többé  azon  előitéleti  sá- 
fárok s  önhaszon-vadászó  kontárok  által  magokat  örökké 
minden  felemelkedéstül  visszarántatni,  kik  rák  gyanánt 
mindig  hátra  akarják  tolni  a  magyart  egykori  sötét 
időszakira,  —  hanem  azokat  a  nemzet  sorábul  átokkal 
vetvén  ki,  mint  egy  nemesb  század  fiai  a  magyarbul 
egy  pyramist  állitni,  melynek  legfelsőbb  pontján  bizto- 
san fénylik  a  király,  mert  az  építmény  örök  alapra  van 

állítva,  minthogy  annak  talpköve  a  felszabadított  nép 

5  minden  sorsú,  alábbi  vagy  fentebbi,  mint  a  halhatat- 
lan nagy  építőmester  akará,  nyugalomban  s  biztosan 
várhatja  bé  az  idők  változó  esetit,  az  élet  külön  fcrge- 
tegit !  1 ! 

Szántani  akartam  előbb,  mintsem  vessek ;  s  im  ez  cd- 
digleni    kis    próba-munkáimnak   egész   apológiája!   Ha 

honunkban  csupa  előitéJetnélküli  ember  élne  ;  ki  min- 
den józan  javításra  fogékony,  akkor  egyenest  tisztára 
rostált  mag  elvetésével  kezdettem  volna  meg  a  munkát, 
s  tán  úgy  cselekvém,  ha  azon  kis  kört  tekintettem  vala, 
melyben  csekély  nemzeti  intelligentiánk  concentrálva 
van de  szívvágyaim  megvallom  magasbra  hátá- 
nak s  oda  czélzottak  :  bár  tudnám  honunk  számosb,  s  ha 
lehetne,  legtöbb  lakosit  az  önbecsületökre,  hasznokra  s 
bátorságokra  vezető  utakkal  megismertetni.  De  ez  fe- 
lette bajos,  s  a  kinek  czélja  ez,  legkellemetlenebb  ne- 
hézségekbe bonyolítja  magát ;  mert  a  nagy  közönség- 
nek s  kivált  nálunk,  politikai  dolgokrul  jó  sikerrel  írni 
szinte  lehetetlen.  Ki  e  részben  sokat  tud,  annak  min- 
den előadás  hosszadalmas,  s  az  csak  ráépítményekért 
sürget ;  —  ki  pedig  keveset  tud,  annak  még  húsz  kö- 
teti készülmény  s  talpkő  sem  elég ;  s  ekép  sokszor  ép- 
pen azon  könyv  egy  olvasónak  semmi  egyéb  ;  mint  ré- 
gen ismert  antiquitások  egymásra  halmozása,  mely  egy 
más  olvasónak  megint  soha  nem  hallott  újságok  tára. 
Egyik  azt  hiszi  bona  fide  ((Árpád  alkotmánya  minden 
változás  nélkül  ránk  jutott))  —  s  így  a  legkisebb  előre- 
lépést is,  melynek  hirtelenségén  még  egy  józan  csiga 
sem  bámulna,  salto  mortalenak  taksálja ;  másik  ellenben 
franczia,  angol,  sőt  éjszakamerikai  kaptára  akarja  rög- 
tön húzni  Magyarhont,  s  ekép  minden  nem  tüstént 
szembetűnő,  de  leggyökeresb  javitást  halálos  apathiá- 
nak  nevez.  Egyik  mindent  az  időtül  vár,  s  minden  al- 
kalommal azt  mormolja,  (cmég  kora»  ;  másik  azt  hiszi : 
elvitt  az  idő  már  mindent,  s  ekép  mindig  «már  késő, 
már  későt»  kiált ! 

Egy  igen  szomorú  időszakon  csak  most  estünk  ke- 
resztül s  alig  van  köztünk  egy  is,  kinek  karjai  közül 
barátot,  rokont  ne  ragadott  volna  ki  a  halál,*  s  még 
most  is  vérzik  a  közönség  emberének  —  publicanus  — 
szive  a  nagy  áldozat  fölött,  mely  az  úgy  is  oly  igen 
gyér  rendeinkbül  került  ki,  s  most   halmozva  nyugszik 

*    Az  1831-iki   cholera-járványt  érti. 

szomorú  Hunnia  földe  alatt.  De  valamint  a  legnagyobb 
szerencse  is  egy  pillanatban  kinná  válhatik,  úgy  faka- 
doznak  néha-néha  a  legkeserűbb  nyomorúság  éjeibül  az 
örömnek  legvilágosb  s  legsűrűbb  napjai.  És  ha  így  fekete 
gyászba  borítá  is  egy  láthatatlan  hatalom  szegény  ha- 
zánk legtöbb  vidékit,  ne  kétkedjünk  —  mert  él  a  Ma- 
gyarok Istene  —  legnagyobb  hasznunkra  fordulhat  még 
a  múlt  és  mulandó  sanyar.  Nincs  már  köztünk  senki,  ki 
csak  félig-meddig  lát  s  józan  ésszel  bír,  ki  nem  vette 
volna  észre,  hogy  azért,  mert  néhány  hónap  közt  egy 
kissé  több  embernek  szaporábban  folyt  le  élete,  mint 
közönségesen,  szinte  megállt  az  öreg  erőmű,  s  a  kis 
királyság  számos  kicsi  királyságokra  szakadott  —  — 
s  általában  véve  sok,  igen  sok  volt  a  parancsoló,  s  ke- 
vés, felette  kevés  a  szófogadó.  Meg  van  köztűnk  már 
győződve  a  nagyobb  s  igazán  nemesb  rész,  hogy  egy 
régi,  recsegő,  feudális  machinával  az  idők  dicsőségí 
közt,  midőn  minden  életre  gyúlt  s  a  tökéletesb  felé 
vévé  indultát,  ezentúl  is  biztosan  haladni  s  annak  paizsa 
alatt  továbbá  is  szerencsérül  s  bátorságrul  álmodni 
akarni,  semmi  egyéb,  mint  tompa  eszű  pium  desiderium 
s  szánakozásra  méltó  nevetséges  képtelenség.  El  vannak 
ugyan  ideig-óráig  oltva  honunk  némi  szerencsétlen  ré- 
szeiben az  ott  fellobbant  lángok  —  —  —  de  az  nem 
elég,  mert  nemcsak  a  lángot  kell  oltani,  hanem  mindazt 
gyökerestül  irtani  ki,  a  mi  éghetne.  Ezt  azonban  nem 
eszközölhetni  börtönnel,  hóhérpallossal  —  bizonyára 
nem ;  mert  minden,  a  legártatlanabb,  még  a  víz,  sőt  a 
levegő  is  iszonyú  erőre  nevekedik  s  maga  körül  min- 
dent parányokká  tör,  ha  természeti  elasticitásán  túl 
nyomatík  —  ezt  Hazánkért,  Nemzetiségünkért  ne  fe- 
lejtsük el ! de  van  egy  más,  bizonyosb  mód,  leg- 

erősb  a  világon,  mely  szeliden,  munkálódva  biztosan 
éri  el  a  czélt,  s  midőn  mindazon  szert,  mely  emberben 
könnyen  gyűl,  megsemmisíti,  a  tömlöczöket  üresekké, 
vesztőhelyeket  szükségtelenekké  teszi.  Ez  a  nagy  nem- 
zetek vég  tendentiája,  használjuk  mi  is és  semmi 

egyéb,  mint  a  felebaráti  szeretetnek,  egészséges  főnek, 

nemes  szívnek  s  igazságos  léleknek,  el  nem  romlott, 
szokás  által  cl  nem  fásult,  s  nevelés  által  ki  nem  fa- 
csart   sugalma.  Fejedelemé  a  királyszék,  a  főhata- 
lom, úgy  mindenkié  az,  a  mivel  a  sors  megajándékozá; 
hanem  azért,  mert  egyik  a  legelső,  sokan  magas  helyen 
állók  s  a  legszámosbak  utolsók,  azért  vannak  még  is  az 
egész  emberiségnek  bizonyos  közjussai,  melyeket  még 
soha  nem  lehete  büntetlen  megsérteni,  s  melyeknek 
elnyomatása,  végre  mindig   a  legvéresb   boszut   szülte. 

Nem  akarom  soha  hinni,  hogy  a  hazánkat  ébresztő 
közelebbi  kettős  szomorú  leczke  minden  haszon  nélkül 
sülyedt  volna  el  az  idők  tengerébe,  s  hogy  annyi  kínt, 
epedést  hijába  küldött  volna  a  népek  legfőbb  Ura  az 
emberiségre;  mert  ha  az  úgy  lenne,  akkor  valóban 
irígyleni  kellene  a  sírba-dülteket,  hogy  annyi  gyáva- 
ságnak ők  többé  nem  kendnek  tanúi  —  —  de  ez  le- 
hetetlen !  s  tudom,  sok  felébrede  s  igen  megijedel  — 
ennek  haszna  nem  maradhat  el ;  s  ha  az  észnélküli 
nemtelen,  ki  veszély  közt  legtöbbet  remegett,  s  most 
bátorságban  megint  nagy  vitéz,  már  mindent  el  is  fe- 
lejte,  s  még  makacsabbá  lőn  :  nem  úgy  az  eszes  nemes, 
ki  elszánással  tekinte  a  viharok  közé,  de  most,  s  nem 
annyira  saját,  mint  hona  javát  szomjazván,  igen  jól  látja 
át,  hogy  valamint  jobb  a  Duna  árját  kijelelni,  mint  azt 
keresztgáttal  fölfogni  akarni ;  jobb  a  villám  ellen  menny- 
kőhárítót  állítni,  mint  azt  fallal  kirekesztni  próbálni 
stb.,  úgy  sokkal  józanabb,  az  idő  szellemének  irányt 
adni,  mint  az  által  hajtatni ;  módnélkül  józanabb  annak 
parancsolni,  mint  végre  kénytelenül  engedni. 

Fel  akarom  tenni  tehát  mind  ezek  következésében, 
hogy  mindnyájan  —  kiknek  azon  szerencsénk  vagy  sze- 
rencsétlenségünk (?)  van :  gondolkozás  nélkül  oly  keve- 
set létezhetni  mint  levegő  híjával  —  abban  tökéletesen 
kezet  fogunk,  hogy  mind  polgári  intézetinkben,  mind 
törvényinkben  némi  javításokra  s  változtatásokra  leg- 
sürgetőbb szükségünk  van;  s  ha  ez  áll,  úgy  látszik, 
semmi  egyéb  hátra  nincs,  mint  tanácskozás  és  szóvesz- 
tés helyett  cselekedni  s   tenni.   Azonban    ezen    osztály 

megint  szinte  annyi  felekezetekre  oszlik,  mint  a  mennyi 
a  f ő ;  s  annak  tisztába  nem  hozása  :  hogy  valyon  mi  az 
a  valami,  a  mit  mindenik  említ ;  oka  a  legszerencsétle- 
nebb viszálkodásoknak,  melyek,  ha  eleinte  nem  nagy 
következésüek  is,  végkép  —  mint  a  szomorú  tapaszta- 
lás mindenütt  mutatja  —  a  leghatalmasb  országokat  is 
gyökereikbül  döntik  ki. 

Tanácskozzunk  tehát  nemcsak  gyülésinkben  —  mert 
oda  előkészület  kell  —  hanem  k'sebb  köreinkben  is,  ott 
kell  értenünk  már  egymást;  s  ne  mulasszuk  el  ezen 
időt,  mely  soha  vissza  nem  jön,  s  mely  mind  a  kor- 
mányt, mind  a  nemességet  legnagyobb  egyességre 
int,  mert  Istenen  kívül  csak  ő  kezeikben  van  helyez- 
tetve az  ország  jövendője. 

Az  egész  dolog  veleje  abban  áll,  mit  kelljen  tehát 
javítni,  mit  változtatni  törvényi nkben,  mert  azok  adják 
a  köz  erőműnek  az  impulsust  .  S  ennek  vizsgá- 
lata leend  az  előttem  fekvő  próba-munka  tartalma. 
A  tárgy  fontossága,  de  kivált  szövevényessége  azonban 
némi  állításimnak  tán  egészben  sötétben  maradását 
fogja  szülni ;  mert  egyszerre  csak  egy  kötetet  bocsát- 
hatván közre,  szinte  legtöbbet  csak  fclszinleg,  igen  rö- 
viden s  igy  korántsem  kimerítőleg  leszek  képes  érintni. 

Minden  népnek  van  bizonyos  lépcsője,  melyen  áll; 
s  csak  ez  határozhatja  el  valódi  szükségit,  józan  ki- 
vánságit -.  Ezen  lépcső  magasságát  keresni  s  né- 
mileg meghatározni  azonban  nem  könnyű,  s  azt  egy 
két  sorral  elvégezni  lehetetlen. 

Most  igen  soknak  köztünk  —  s  ezekbül  a  tudósok- 
nak tartottakat  sem  veszem  ki  —  némi  külföldi  tár- 
gyakrul  még  opiniójok  sem  lehet,  mert  az  csak  látott 
és  ismert  tárgyakon  alapulhat;  ők  pedig,  merem  ál- 
lítni, sőt  a  mi  több,  megmutatni  is,  nemcsak  a  legszük- 
ségesb  tudnivalókat  nem  látták,  s  felölök  tiszta  ideájok 
sincs,  de  még  csak  azon  rőffel  sem  birnak,  melylyel 
nemzeti  nagyságot  mérni  lehessen,  s  külföldrül  való 
tudományok  semmi  egyéb,  mint  egy  valóságos  olla 
putrida .  Ezeknek  pedig  mit  mondjak  röviden  ?  — 

megvallom,  szinte  nem  tudom  hol  kezdjem  meg  reájok 
nézve  munkámat,  mert  mindenek  előtt  éretlen  s  főtlen 
jsméretik  árját  kellene  eligazítni ;  addig  is  azonban, 
míg  az  idő,  szelídebb  s  ajaposb  argumentumok  stb.  tán 
helyre  igazítják  annyi  temérdekben  kibiczczent  vagy 
inkább  soha  a  valóba  még  belé  nem  biczczent  vélemé- 
nyiket,  im  e  néhány  sorokat  akarom  eleikbe  terjesz- 
teni :  car  sóit  qu'  une  constitution  ait  été  arrachée  á  un 
prince  faible  par  la  force  des  armes,  sóit  qu'elle  ait 
été  librement  accordée  par  le  souverain,  le  peuple  n'en 
jouira  jamais  bien,  tant  que  le  sol  sur  lequel  on  veut 
l'implanter,  n'est  pas  préparé.  L'Angleterre  par  exemple 
ne  profita  de  son  excellente  charte,  que  lorsque  la 
puissance  féodale  des  barons  fut  annéantie  et  la  nation 
plus  éclairée. 

Utam  a  közép,  egyenesen  kimondom  ;  s  ámbár  ez 
igen  remeteféle  sétáló  az  életben  —  mert  az  emberek 
általában  véve  mindig  tulságokban  szoktak  élni  —  úgy 
hiszem,  koporsóig  az  lesz.  Azon  reputatio  ((se  hideg, 
se  meleg)),  mely  annyiok  előtt  fertelmes,  nekem  leg- 
kellemesb  ;  mert  semmiben  nem  szeretem  sem  a  pólust, 
sem  a  zóna  torridát,  s  a  megfagyásnak  éppen  oly  el- 
lensége vagyok,  mint  a  megégésnek ;  mely  okbul  sem 
a  kormánynak  mindigi  orgánuma  vagy  öröki  oppo- 
nense, sem  a  honi  mocskok  mindenütti  pártolója,  vagy 
a  józan  magyarság  kifejtésének  mindenkori  ellensége  — 
mint  köztünk  fájdalom  igen  számosan  —  soha  nem  le- 
szek ;  a  kormányi  önkényt  úgy  restellem,  mint  a  hazai 
rozsdát  gyűlölöm  stb.  S  valamint  sem  azt  nem  hiszem, 
hogy  aristokratia  nélkül  nem  lehet  lenni,  sem  azt,  hogy 
a  szabadsági  s  egyformasági  ittasság  m.ás  legyen,  mint 
képtelen  theoria,  —  két  szóban  concentrálom  az  egész 
emberiség  jusait : 

((Szabadság  és  bátorlét.)) 

Az  embernek  kora,  temperamentuma  s  testalkotása 
határozza  el  kirekesztőleg,  mikép  s  mivel  kelljen  neki 
élni ;  a  bor  teszem  egynek   méreg,  a  másiknak   gyógy- 

szer :  éppen  úgy  csak  a  fekvés,  sajátság  s  civilisatiói 
magasság  jelelheti  ki  némi  határzottsággal  azon  kor- 
mánynemet —  régimet  —  mely  nemzetekre  nézve 
leghasznosb.  Éppen  azon  egy  ember  teszem  például 
felette  consequens  lenne,  ki  mint  török  egész  miben- 
létének gyökeres  megváltoztatását  szomjuzná ;  mint 
gallus  alkotmánya  körül  számtalan  theoriai  experimen- 
tálgatások  megszűntét;  mint  angol  némi  kis  elsőségek- 
nek megsemmisítését  stb.  Ellenben  nyers  eszű  volna, 
ha  mint  török  sajtói  szabadságra,  mint  franczia  a  pairek 
eltörültetésére,  s  mint  angol  kirekesztőleg  demokratikai 
alapokra  állítná  reformatiói  systemája  talpkövét,  A  dol- 
gokat valódi  fekvésében  látó,  Ítéletem  szerint,  mindig 
a  lakosok  nagyobb  részének  értelmi  súlya  után  szerin- 
tezi  —  conformálja  —  munkálódásit,  s  így  noha  a  török 
nép  ultraradicalnak  tartaná  —  ámbár  ő  mindig  csak 
egy  —  sem  azoknak  sajtói  szabadságot  mint  legelsőt 
nem  kívánna,  kik  közt  csak  minden  századik  tud  ol- 
vasni   s  így   még  valami  praecedens  is  van,   t.    i. 

az  olvasás  tanulása ;  sem  azoknak  pairnélküli  alkot- 
mányt, kik  még  az  aristocratikai  reprazsentatio  syste- 
mára  sem  értek  tökéletesen  meg,  sem  azoknak  res- 
publikái kormányt,  kik  minden  elsőségik  mellett,  arra 
szükségkép  megkívántató  intelligentiával  s  abbul  fakadó 
mérséklettel  sem  bírnak  még.  Elérik  valaha  a  nemze- 
tek az  erkölcsiség  s  értelmességnek  azon  magasságát, 
bízom  a  prefectibilítás  szellemében,  midőn  egy  nem- 
zeti famíliának  minden  tagja  a  szerencse  s  dicsőség 
templomátul  egyenlő  távolságra  helyeztetve,  abba  mind- 
egyik beléphet,  ki  belbecse  által  oda  felemelkedhetik, 
s  midőn  némi  alkotmány  még  egy  pyramisnál  erősebb 
golyóhoz  lesz  hasonló,  mely,  mint  a  csillagok  milliárd 
évekig  bomlatlan  forognak  tengelyeik  s  napjaik  körül, 
úgy  fogja  most  tőlünk  nem  is  sejdített  boldogság  és 
nagyság  fényében  századokon  keresztül  háborítlan  ösz- 
szehangzásban  végre  megdicsőült  lényekhez  közelebb 
emelni  az  agyag  fiait.  De  mily  messze  áll  az  emberiség 
még  ezen  ponttul,    midőn    a  lefolyt   századok  bizonyí- 

tása  szerint  a  respublicák  eddigi  próbái  —  pedig  semmi 
egyéb  mint  egyedül  intelligentia  hija  miatt  —  mindig 
sikeretlenek  valának  ;  s  csak  azért  tartatának  és  tartat- 
nak némi  magokat  s  másokat  mystificáló  okoskodók 
által  szabad  respublicáknak,  mert  az  ezernyi  heloták, 
romai  rabszolgák  s  amerikai  szerecsenek  égbe-kiáltása 
még  nem  hangzott  elég  erősen  az  emberiséget  meg- 
vető embernek  füleiben  fthogy  az  iszonyú  hazugságig 
Mily  messze,  midőn  még  öreg  Britanniában  —  mely 
a  lefolyt  századok  legtöbb  tapasztalásit  kincsezte  fel  — 
s  igy  még  a  mai  civilisatio  focusában  sem  egészen  bá- 
tor létű  a  szabad  vélekedés!  Mi  emberek  összeleg  jövő 
magasságunknak  csak  egy  igen  alacsony  lépcsőjén  ál- 
lunk még s  hát  még  mi  magyarok 1 

Előre  tehát  lelkesek ;  álljunk  elő  s  fussunk  más  nem- 
zetekkel versenyt  a  tökéletes  felé !  S  nézzük,  mi  szük- 
séges nekünk  magyaroknak. 

Ítéletem  szerint,  ha  mai  létünket  tekintjük,  a  fő  kér- 
dés (ta  birtoktalan  nemesség  s  a  szántóvető  sorsa  és 
azon  relatiók  körül))  forog,  melyben  ők  a  kormányhoz, 
vármegyéhez  s  az  utolsók  földesuraikhoz  is  állnak.  Ez 
sürget  leginkább  ;  mert  az  ország  lakosai  legnagyobb 
részének  jó  vagy  rossz  karban  létele  mind  a  kormány, 
mind  a  vármegye,  mind  a  földesúr  hasznára  s  bátor- 
ságára vagy  kárára  s  veszedelmére  oly  hathatósan  kény- 
telen folyni  bé,  hogy  azoknak  elősegítése  s  jobb  karba 
tétele  nem  annyira  keresztényi  tett,  mint  inkább  jó 
calculus . 

Én  a  királynak  hatalmát,  a  földesurak  biztos,  függet- 
len és  szerencsés  létét,  s  mindenkinek  sorsadta,  vagy 
ész-  és  tenyér-kereste  sajátját  nemcsak  megtámadni 
nem  kivánom ;  sőt  az  elsőnek  székét  hív  jobbágyi  ér- 
zelemmel módnélkül  erősítni,  a  birtokosok  létét  pedig 
határnélkül  szebbítni  s  bátorítni  óhajtom ;  de  valamint 
nem  tartok  egy  felfordult  piramist  —  kivált  ha  vala- 
mivel összeütközik  —  igen  erős  építménynek,  mely  a 
despotica  kormánynak  figurája,  hol  a  fejedelmi  hata- 
lom minden  és  a  nép  semmi  :  úgy  lehetetlennek  hiszem, 

a  mostani  megindult  időben  —  mert  az  előtt  tán  lehe- 
tett, midőn  minden  aludt  —  hogy  a  királyi  szék  s  a 
nagy  birtoki  lét  valóságos  bátorságban  legyen,  minek- 
előtte a  nép  elibertálva  nem  lesz.  —  Les  petites  pro- 
priétés  sönt  la  sauvegarde  des  grandes  propriétés.  Ez 
eldönthetlen  igazság!  —  S  éppen  azért,  mivel  magamé- 
val együtt  mindenkinek  valamiét  nevelve  s  bátorságba 
helyeztetve  látni  kivánom,  azért  törekedem  arra,  hogy 
mindenkinek  honunk  tág  mezején  nagyobb  mód,  köny- 
nyüség  s  több  remény  nyujtassék,  mint  eddig,  értelme 
s  fáradozása  után  valamit  szerezhetni  s  azt  háborítlan 
bírhatni  is. 

Hunnia  minden  lakosainak  polgári  lelet  adni!  im  ez,  a 
mit  j  832-ben  teljes  meggyőződésem  szerint,  honunkra 
nézve  nemcsak  időelőítinek,  sőt  szinte  már  időutáninak 
tartok.  Hanem  valamint  minden  bizonnyal  jobb  lett  volna 
1  792-ben  gyökeresen  megjavítni  alkotmányunkat  —  a 
minthogy  annak  szükségit  az  akkori  deputationalis 
munkák  után  Ítélvén,  felette  jól  átlátták  40  esztendővel 
ifjabb  s  így  tapasztalatlanabb  eleink  —  úgy  1832-ben 
sokkal  józanabb  azt  végre,  időhozta  abususiból  kivet- 
keztetni s  a  természet  alapira  állítni,  mint  megint  más 
40  esztendőt  csendesen  bevárni  akarni,  s  így  folyvást; 
mert  elvégre  bizony  késő  lesz,  s  akkor  hazánk  egy  az 
egekbe  dicsőén  emelkedett  építmény  helyett,  melynek 
sarkalatja  tartós,  egy  minden  sai'kaibul  kidűlt  rommá 
fog  bomlani,  mely  alatt  a  magyarnak  még  emlékezete 
is  elenyészend  — . 

Honunk  minden  lakosinak  a  nemzet  sorába  iktatása 
bizonyos  életet  terjesztend ;  9  milliónak  ezentúl  is 
abbuli  kirekesztése  ellenben  elkerülhetlen  halált  ho- 
zand  anyaföldünkre.  Ez  lélekisméreti  vallomásom! 

Már  mikép  lehessen  honunk  minden  lakosinak  pol- 
gári létei  adai,  hogy  az  által  nemcsak  a  fejedelemtül  le- 
felé mindenkinek  sajátja  ne  koczkáztassék  vagy  csor- 
bíttassék,  hanem  mindenkinek,  a  privilegiáltnak  mint 
az  anélkülinek,  valódi  haszna  nagyobbíttassék  s  bizto- 
síttassék    is,    azt    csak    józan   törvények    cszközölhe- 

tik,  és    mostani    mibenlétiinkhcz    képest,    itéJetem   sze- 
rint, im  ezen 

XU.  TÖRVÉNY. 

I.  Jl  hitel  haszna  és  kára  mindenkit  egyenlően  ér. 

J^ifejtés.  Hypothekául  mindenki  sajátját  adhatja, 
t.  i.  ingó  vagy  ingatlan  vagyonát.  A  szerződők  kö- 
zött —  bármily  rendűek,  t.  i.  akár  nemesek  akár 
nemtelenek  legyenek  is  azok  —  hitel  dolgában 
legkisebb  különbség  sincs.  A  szerződők-közti  kér- 
déseket kirekesztőleg  csak  az  arra  törvényesen  ki- 
rendelt mercantile  fórum,  vagy  a  polgári  hitelszék 
Ítélheti  el.  Ezen  két  hitelszék  —  t.  i.  a  mercan- 
tile fórum,  és  a  polgári  hitelszék,  melyekrül  ma- 
gasb  apelláta  nincsen,  minden  tárgyat  szoros  és 
betürüj-betüre  magyarázott  rendszabási  szerint 
dönt  s  itél  el. 

II.  Jíz  ősiségi  jog  (jus  aviticitatis)  örökre  el  van  törülve. 

J^if  ejtés.  Akármi  nemű  jószágot  valaki  ezen  tör- 
vény kihirdetése  után  az  illető  felek  tudtával  örö- 
kösen elad,  azt  a  vevőtül  vagy  annak  hagyomá- 
nyositul,  se  az  eladó,  se  annak  nemzetsége  semmi 
ürügy  alatt  többé  vissza  nem  veheti,  s  az  örökös 
eladást  soha  meg  nem  semmisítheti. 

III.  A  magszakcídásbul  szánnazó  fiscalitások   örökre  meg- 
szűnnek' 

\ifejtés.  Minden  birtoknak  más  kézre  átmene- 
telével azonban,  legyen  az  akár  vétel,  akár  suc- 
cessio,  akár  testamentum,  akár  ajándék  stb.,  a  jó- 
szágnak törvényes  becse  után  egy  percent  fizette- 
tik a  kormány  kincstárába,  és  senki  sem  léphet  jó- 
szága teljes  birtokába  mindaddig,  míg  ezen  emlí- 
tett laudemiumot  a  kormánynak  le  nem  teszi,  vagy 
az  iránt  elég  bátorságot  elő  nem  mutat. 

IV.  Magyarországban  mindenki  hirhat  ingó  és  ingatlan  jó- 
szágot mint  sajátot  (jus  proprietatis). 

T^ifejtés,  A  magyar  nemes  ember  azonban   pol- 

gári  és  colonicalis  funduson  kívül  mindent  ingyen 
bir,  a  nemtelen  pedig  minden  hold  után  a  föld  és 
fekvés  minemüsége  szerint  esztendőnként  egy  ezüst 
ötöst,  hetest,  vagy  tizest  fizet,  vagy  magát  minden 
további  adótul  az  által  szabadítja  örökre  fel,  hogy 
földeinek  tizenkettődik  részét  közadó  alá  veti. 
V,  Mindenki  egyenlőn  áll  a  töjvény  ótalma  és  súlya  alatt. 
J^ifejlés.  A  Parti s  1-ae  9-nus  —  mint  az  ember- 
nek méltóságához  szükségkép  tartozó  —  az  egész 
ország  lakosaira  terjesztetik;  de  egyszersmind 
minden  abususibul  ki  is  tisztíttatik.  Az  ítélő  szé- 
kek procedúrája  pedig  a  lehető  legrövidebb  időre 
szoríttatik. 

VI.  Jí  nemtelenek  is  választanak  magoknak  megyei  párt- 
védel. 

J^i fejtés.  Minden  három  esztendőben  a  vár- 
megyeszéki  restauratiók  alkalmával  beküldik  a 
megyebeli  külön  helységek  votumikat  a  vármegye- 
házba ;  s  így  a  votum  többsége  nevezi  ki  a  vár- 
megye fiscalisát. 

VU.  ^   házi  pénztár  s  országgyűlési    költségekhez  idom  * 
szerint  mindenki  fizet. 

VIU.  Jl  vizek,  ^^<^k  s  belvám  elrendelése  mindenkit  egyen- 
lőn ér  s  országgyűlési  tárgyak- 

\ifejtés.  Ezek  annyira  kötelezők,  hogy  az,  ki 
azoknak  bármily  ürügy  alatt  ellentáll,  hazasértő, 
s  hazasértési  birságba  esik. 
IX.  Monopóliumok,  czéhek,  limitaliók  s  egyéb  ilyes  a  köz- 
szorgalmat és  concurrentiál  akadályozó  intézetek  örökre 
eltörültetnek. 
X.  Magyarországban  csak  magyar  nyelven  szóló  törvény, 

parancs,  i tétet  kötelez. 
XI.  Minden   törvényhatóság  csak  a  helytartótanács  köz- 
benjárása által  hallja  a  fejedelmi  szót. 

XIJ.  ítéletek  mint  tanácskozások  csak  nyilvánosan  (publice) 
tartatnak- 

*   arány. 

Már  hogy  miért  nem  javaslok  más  törvényeket, 
miért  éppen  ezen  tizenkettőt,  s  végre  mért  kez- 
dem javaslatimat  a  Hitellel,  ez  nem  puszta  ked- 
vem szülöttje,  de  annak  bizonyos  oka  van. 

A  Hitel  lábra  állítását  tettem  systemám  talp- 
kövéül, mert  annak  nem  léte,  mint  a  honi  tapaszta- 
lás mutatja,  legtehetősb  nemzetségi nket  is  meg- 
semmisíti ;  léfe  pedig  még  a  legtehetetlenebbeket 
is  bizonyosan  előmozdítná,  mint  azt  viszont  a  kül- 
föld példája  bizonyítja ;  s  ekképp  annak  felállí- 
tása, minthogy  az  által  szinte  minden  egyes  nyerne, 
a  közjóra  s  haszonra  magusi  befolyással  lenne,  -r— 
Tehát : 
1  -szer.  A  Hitel. 

De  Hitelt,  ha  egy  osztályt  sem  akarunk  az  ab- 
buli  kirekesztés   által    felette    keményen  büntetni, 
mindaddig  nem  állíthatni   fel  valódi  sikerrel,    míg 
nincs 
i-szer.  Eltörülve  az  Aviticitas. 

Ennek   eltörlése   pedig  szükségkép    maga  után 
vonja 
3-szer.  A  Fiscalitás  megszűnését. 

Minthogy  továbbá  nem  elég,  ha  a  hitelező  az 
ingatlant  csak  exequálhatja,  de  azt  nekie  teljes  bá- 
torságban bírhatni  is  kell,  mert  máskép  kis  ka- 
matra pénzt  nem  fog  adni ;  többször  lehetne  pedig 
a  hitelező  nemtelen,  mint  magyar  nemes :  szük- 
ségkép foly  mindenkire  a 
4-szer.  Jus  proprietatis. 

Ha  pedig  a    nemtelen   is  birhat   ingatlant,  kell 
neki  a  teljes  személy-  s  vagyonbeli  bátorság,  azaz 
5-szer.  Törvény-előtti  egyformaság. 

És  —  mert  sikeretlen  a  törvény,  ha  azt  mindig 
csak  egy  felekezet  magyarázza  — 
6-szer.  Törvényes  pártvéd. 

Ezen  utolsó  két  törvény  azt  vonja  maga  után,  hogy 
7-szer.    A    házi    pénztár   s  országgyűlési   költségek  a 
nemestül  is  idomzat  szerint  viseltessenek. 

Széchenyi  István  gr.  J.  7.1 

Ezen  törvények  következésében  új  életre  ébre- 
dend  a  hon,  s  nagyobb  levén  a  mozgás,  szükség- 
kép foly,  hogy 
8-szer.  A  vizek  elrendelése,  utak  készítése  s  jó  kar- 
ban tartása,  valamint  a  belvámok  —  mindenkitül 
egyenlőn  fizetve  —  országgyűlési  tárgyak  legye- 
nek; mert  ilyesekben  harmónia  és  szoros  egybe- 
hangzás  kell. 

De  mind  c  mellett  a  szorgalom  hatalmasan  nem 
léphet  elő  ;  s  így  félre  kell  vetni  ((mint  káros  aka- 
dályt)) 
9-szer.  A   monopóliumokat,   czéheket,   limitatiókat    s 
egyéb  ilyes  intézeteket  örökre. 

De  hogy  egészen  el  ne  külföldieskedjék  az  or- 
szág s  a  külintelligentia  még   könnyebben  és  sza- 
porábban ne  romoljon  el,    minden  nemzeti    saját- 
ságot mint  most, 
10-szer.   1835-dik   esztendő    1 -ső   napjátul    fogva   csak 
magyar  nyelven    irott   s   Íratandó   törvény,  itélet, 
parancs,  folyamodás,    alkotandó  contractus,  egye- 
zés, számadás  stb.  lesz  hazánkban  kötelező  erejű  I 
Mind  ez  azonban  nem  elég  a  magyar  hon  dol- 
gainak rendes  forgására  ;  a  felsőbb  parancsolatok- 
ban legnagyobb  egyformaság  kell,  s  ekép 
I  1  -szer.  Csak  a  helytartótanács   közbevetése   és    befo- 
lyása által  kormányoztassunk. 

S  mind  ennek  fő  garantiája  legyen 
1  2-szer.  A  nyilvánosság. 

Tegyük  fel,  ha  ezen  törvények  velejökre  nézve  fenn- 
állnának —  velejökre  nézve  mondom,  mert  felvilágosí- 
tandó s  módosítandó  bennök  elég  van  —  valyon  mi 
lenne  következésök  ? 

Tudom,  ezen  kérdésre  a  felelet  szinte  annyi  ágra 
oszlanék,  mint  a  mennyi  főbül  állna  azon  emberszám, 
melynek  tétetnék  ;  mert  tán  nincs  ország  a  világon,  hol 
annyira  elszakadozna  a  köz  dolgokruli  vélekedés,  mint 

honunkban.  Azonban  azt  hiszem :  a  nagyobb  rész  így 
kiáltana  fel  :  ((Felette  veszedelmesek  volnának  ezen 
törvények,  s  nem  állhatnak  fel  a  nélkül,  hogy  alkot- 
mányunkat sarkaibul  ki  ne  döntsék»  — ;  mire  én  vi- 
szont azt  válaszolom  :  éppen  ezen  törvények  nyújtanak 
egyedüli  bátorságot  minden  felekezeteknek,  nélkülök  a 

veszély s  felállítások  nemcsak  nem  rendíti    meg 

alkotmányunk  sarkait,  de  azokat  több  századi  viharok 
ellen  megint  felaczélozza,  sőt  nélkülök  bizonyosan  vár- 
ható polgári  létünk  elbomlása. 

Minden  nemzetnek  bizonyos  crisisen  át  kell  esni, 
mely  annál  erőszakosb,  annál  tartósb,  minél  kevésbet 
alapulának  köz  erőmüvének  addigi  rugóji  a  természet 
örök  szent  törvényein,  s  minél  tovább  hevert  az  tisz- 
títlan.  Ez  axióma,  —  ha  a  világ  évrajza  nem  hazugság. 

Ennek  törvénye  szerint  mi  magyarok  is  kénytelenek 
vagyunk  átesni  egy  crisisen  —  ez  bizonyos.  A  kérdés 
csak  az :  ezen  crisís  mindent  feldöntsön  e,  s  honunkat 
a  belvihar  egy  még  gyászosb  sivataggá  tegye  e,  mint 
a  milyen  vala  IV.  Béla  s  IV.  László  idejében  a  tatárok 
átka  alatt;  vagy  pedig  oly  szeliden  járja  e  át  hazán- 
kat, hogy  midőn  alkotmányunkat  ki  vetkezteti  elavult, 
sértő  s  káros  intézetei büI,  törvényi nket  javítsa,  neme- 
sítse —  s  mindenki  sajátját  bátorságba  s  tiszteletbe 
helyezze  ? 

Én  egy  szelíd  s  convulsio-nélküli  reformatiót  kivá- 
nok!  erre  készt  lelkem;  s  ha  ezt  az  olvasó  nem  hinné, 
a  mi  tán  megtörténhetnék  —  mert  tudom,  sokan  leg- 
világosb  szavaimat  is  elfacsarják,  s  legőszintébb  vallo- 
másim  alatt  is  tudja  Isten  mit  keresnek  —  azt  akarom 
hozzá  tenni  :  honom  nyugalmát  fentartani,  boldogságát 
előmozdítni,  készt  hasznom  is. 

Minthogy  pedig  éppen  itt  említem  azon  két  hatal- 
mas rugót,  mely  az  emberiség  magasb,  de  kisebb,  s 
alacsonyabb,  de  számosb  részét  mozdítja,  t.  i.  a  nemes 
ösztön  és  a  haszonvágy,  itt  az  olvasót  emlékeztetni 
akarom :  hogy  ezen  próbamunkát  honunk  képviselőihez 
irányzám,  mert  akarom  hinni,  annyi  nemesség  van  ben- 

nök,  hogy  egyedül  leikök  ösztöne  és  sugalma  után  is 
készek  lennének  honok  minden  lakosait  az  emberiség 
jusaira  nézve  magokhoz  felemelni ;  készek  hazájok  vi- 
rágzását legérzékenyebb  áldozatok  által  előmozdítni ; 
készek  anyaföldök  dicsőségét  szívvérökön  is  megvásár- 
lani.  De  a  nagy  rész,  mely  határozásinkra  befoly,  ré- 
szint nem  mozdul  ezen  nemes  rugó  után,  részint  oly 
szegény,  hogy  a  legnemesebb  vágy  se  törheti  ketté  a 
tehetetlenség  zsibbasztó  bilincseit;  s  ekép  úgy  látszik 
mintha  nem  lennénk  képesek  a  veszélyes  idő  szellemét 
szeli dítni és  gyász  napok  helyett  öröm  ünnepe- 
ket varázslani  hazánk  vidékire. 

S  ezen  ok,  t.  i.  a  legkisebb  conccssiók  iránti  nem- 
telen vagy  szegénységi,  hanem  minden  esetre  nyilvá- 
nyosan,  ha  bár  nem  is  egyenesen  kimondott,  de  bizo- 
nyosan érzett  aversio,  birt  engem  arra  —  mert  sikert 
akarok,  s  ha  nemes  indulat  nem  víja  ki,  érje  el  a  ha- 
szonvágy —  egy  oly  systemát  állítni  fel,  mely  senkitül 
nemcsak  semmi  concessiót  nem  kivan,  s  ha  kivan  is  tüs- 
tént többet  ád  ;  hanem  a  fejedelemtül  lefelé  mindenki 
sorsát  javítja,  bátorítja. 

Soknak  szemében  ez,  mint  más  számtalan  projectan- 
sok  javaslati,  jó  szándékú  ábrándozás  színeiben  fog 
tűnni  fel,  meglehet ;  de  most  még  egyszer  mondom,  s 
még  számtalanszor  szeretném  mondani :  ha  van  tárgy, 
mely  megérdemli  hideg  vérű  egymásti  kihallgatásun- 
kat —  az  bizony  nem  lehet  egyéb,  mint  az,  mely  kö- 
rül magunk  s  mieink  léte  forog.  Legyünk  meggyő- 
ződve egymásrul  :  mindnyájan  jót  akarunk,  s  csak  azt 
fejtegessük,  azon  jót  jól  akarjuk-e  ? 

Azon  viszketeg,  vagy  inkább  hajlandóság,  mely  min- 
den ember  s  minden  felekezet  tulajdona,  habár  sejdít- 
len  is  mindig  másra  tolni  akarni  a  terhet,  —  valódi 
oka,  hogy  mindaddig  a  szántóvető  sorsát  nemcsak  illu- 
sorie,  de  valósággal  felemelő  javaslatban  az  ő  három 
correlatiói  soha  nem  fognak  megegyezni  ■ —  legalább 
spontáné  nem,  —  míg  mind  a  fő  kormány,  mind  a  bel 
kormány,  mind  a  földesúr  nem  hiszik,  s  arrul  tökéletc- 

scn  meggyőződve  nincsenek,  hogy  nenncsak  kár  nem  há- 
ramlik rajok,  ha  a  szántóvetőnek  valódi  haszna  eszkö- 
zöltetik, hanem  hogy  mind  a  fejedelmi  erő,  mind  az 
országi  bátorság,  mind  a  földesurasági  boldog  lét 
mindaddig  semmi  egyéb,  mint  hamisan  kecsegtető  sze- 
rencsétlen illusio,  míg  az  ország  legszámosbinak  léte 
nem  erős,  nem  bátor  s  nem  boldog. 

Errül  tökéletesen  meg  kell  győződve  lennünk,  s  csak 
akkor  remélhetjük  józanul,  azaz :  nem  mint  gyermekek 
minden  hihetőségek  ellen,  hanem  mint  férfiak  minden 
hihetőségek  után,  hogy  mind  a  f ő  s  bel  kormány,  mind 
a  földesúr,  közakarattal,  minél  előbb  a  nemzet  sorába 
fogják  iktatni  a  népet.  Ne  várjuk  a  terh  felfelé  estét, 
de  használjuk  mechanikában  annak  középponti  vágyát; 
s  éppen  így,  ne  keressünk  halandóban  önkárára  sürgető 
ösztönt,  hanem  ani\ak  megint  haszon  utáni  szomját  éb- 
resszük nemes  czélra,  közhaszonra! 

A  mondottnak  igaz  létét  pedig  nem  tagadhatja  senki, 
mert  az,  emberi  természetbül  merített,  psychologiai 
factum.  S  ha  régi  chronicáinkat,  sőt  még  törvényköny- 
vinketis  vizsgáljuk,  melyekben  annyi  nyomai  vannak  az 
egykori  szántóvető  jobb  sorsának,  midőn  az  ország  kü- 
lön részeiben  a  nemesség  is  adózott ;  jobbára  ő  vitte  az 
országgyűlési  terheket ;  a  domesticai  adóban  ő  is  osz- 
tozott és  számtalan  eféle:  nem  azt  leszünk  kénytele- 
nek következtetni,  hogy  tanácskozási nk  által  a  szántó- 
vető sorsa  javult,  hanem  hogy  az,  számos  tanácskozá- 
sink  vagyis  inkább  viszálkodásink  után,  mindig-mindig 
szorosb  korlátok  közé  szorítva,  végre  valóban  misera 
plebs  contribuenssé  vált. 

S  mi  arra  jutottunk,  hogy  XIX.  században  —  midőn 
az  ember  méltósága  szent  kezd  lenni  —  pirulás  nélkül 
publice  beszélünk,  egész  Európa  hallatára,  de  misera 
plebe  contribuente ;  s  a  külföldnek  eziránti  türedelmét 
csak  előtte  ismeretlen  létünknek  köszönhetjük,  melynek 
következésében  az  azon  hiedelemben  van,  tán  csak  egy 
kis  sectárul  van  szó,  mely  vallás  s  több  eféle  miatt  sa- 
nyiríttatik,  —  midőn  azonban  9  milliórul  forog  kérdés, 

ki  hű  jobbágy,  s  mily  hű!  jó  katona  s  mily  jó!  szóval: 
ki  minden  terhek  türed elmés  viselője,  s  melynek  oly 
nagy  része  a  magyarság  utolsó  záloga,  reménye  fen- 
tartója ! 

Inter  duos  litigantes  tertius  gaudet,  igaz  közmon- 
dás ;  de  helyzetünkre  nézve  némi  változásokat  szenved, 
s  tán  így  hangzanék  igazán  « Inter  trés  litigantes,  post 
seculorum  inediam  tandem  c{u^xXus  gaudebit  (?)»  Ezen 
utóisót  egyébiránt  nem  mondhatni,  mert  féktelenség  s 
korlátlanság  közt  nincs  valódi  öröm;  hanem  tán  ((peri- 
bit, totumque  ruet  indigestum»  lenne  igaz  értelme.  En- 
nek Istenért  vegyük  elejét! 

Ezeket  előre  bocsátván,  itt  egyenesen  kimondom, 
hogy  nem  vesztenék  se  szót  se  időt,  ha  javaslati mat 
csak  legkisebb  concessiókra  is  kellene  támasztanom ; 
mert  előbb  vége  lesz  nemcsak  a  magyar  honnak,  de 
még  csillagunk  is  visszatér  a  nagy  mindenség  keblébe, 
minekelőtte  az  embernek  mellébűi  ki  lenne  irtva  a 
benne  mélyen  fekvő  haszonutáni,  mindenen  diadalmas- 
kodó szomj,  mely,  közbevetőleg  ítéletem  szerint,  ko- 
rántsem oly  alacsony  vágy  —  ha  józan  irányt  nye- 
rend  —  mint  azt  képzelni  szokás. 

Hanem  éppen  az  :  hogy  veszteségrül  itt  nem  forog 
kérdés,  de  csak  nyereségrül,  s  nincs  concessiókrul  szó, 
de  csak  arrul,  akar  c  a  kormány,  nagy  birtokos  s  kis 
nemesség  mind  erőben,  mind  bátorlétben,  mind  sze- 
rencsében legbővebben  részesülni,  tölt  engem  azon  re- 
ménnyel bé,  hogy  javaslatim  némi  figyelemre  lesznek 
méltók,  s  ha  nem  helyesek  is,  legalább  helyesek  felta- 
lálására nyujtandnak  alkalmat.  A  meglehetős  makacsab- 
bul  áll  a  jónak  útjában,  mint  a  rossz,  s  a  palliativ  sok- 
kal erősb  gkt  a  gyökeres  javítás  ellen  mint  a  semmi. 
Ezt  szemmel  kell  tartani. 

A  kormánynak  mint  a  birtokosaknak  ereje,  jól-és 
bátor-léte,  nemcsak  egyeztethető  a  nép  erejével,  jól-  és 
bátor-létével ;  hanem  oly  szoros  összefüggésben  van 
vele  —  —  hogy  e  nélkül  az  nem  is  lehető ;  ez  sark- 
igazság.  Ezt  azonban    mindenki  szemeiben  tökéletesen 

fclvilágosítni  felette  nehéz  ;  s  ha  én  azt  próbálni  me- 
rem, arra  valóban  nem  annyira  tehetségem,  mint  in- 
kább a  dolog  igazsága,  tiszta  szándékom  s  olvasóm  re- 
méllendő  kimerithetlen  béketűrése  bátorít. 

Adjunk  ideig-óráig  búcsút  azon  ((nemesi  vágynak», 
mely  mindent  tesz  semmiért,  s  valóban  az  embernek 
legszebb  tulajdona  volna,  ha  hiu  ábrándozásokkal,  más 
szemeiben  szálkát  s  magáéban  még  a  gerendát  sem  látó 
kis  distractiókkal,  és  számos  eféle  kisded  igaztalansá- 
gok bűzeivel  nem  lenne  annyiszor  összekeverve.  A  hi- 
deg számolás,  mert  csak  az  vezet  a  mathesisnek  isteni 
utján  a  valóhoz,  legyen  egyedüli  kalauzunk. 

Do  ut  des  —  -  adjunk  sajátot,  polgári  létet,  hogy 
magunk  is  megtarthassuk  sajátunkat,  s  tovább  is  ör- 
vendhessünk polgári  létünknek. 


Mennél  gazdagabb  valamely  ország,  annál  nagyobb 
adó  s  védő  tehetsége,  s  viszont.  Minden  kormánynak 
pedig,  a  legkorlátlanabbtul  lefelé  vagy  inkább  felfelé  a 
respublicáig,  legfőbb  szempontja  soha  sem  más  —  ha- 
bár külön  czélra  s  néha  sejdítlen  is  —  mint  az  adófize- 
tési tehetség  emelése,  s  a  kül  megtámadtatást  vissza- 
vcrhetői  erő  nevelése.  Tombolhat  ezen  elért  két  czél 
határi  közt  a  feslett  kormány  zajos  ünnepek  ál  fényű 
örömiben,  és  a  védsereget,  ha  kénye  készti,  meg- 
támadővá  is  teheti  —  —  de  viszont  mily  tökélyre 
emelheti  egy  mérsékleti  országlás  a  köz  erőmű  minden 
rugóit,  kerekeit,  lánczait,  ha  scí^an  sokai  adózhatnak 
könnyen,  s  mily  bátorságos  jövendőt  nyit  a  közönségre, 
ha  visszaverő  ereje  elégséges,  magát  minden  hatalom- 
tul  megtiszteltetni.  Gazdagság*    tehát   minden  körűlál- 


*  Nehogy  kénytelen  legyek  gondalatimat  a  Gazdagságrul  körül- 
állásosan  előadni,  a  mi  egészen  félre  vezetne  fejtegetési  tárgyam- 
tól, s  más  részről  ne  kárhoztassam,  hogy  a  gazdagságot  oly  nagy 
becsre  emelem,  szükségesnek  tartom  érinteni  :  hogy  én  a  gazdagság 
értelmét  itt  nem  csupa  pénzre,    földre  stb.  szoritom,  de  általában 

lások  közt  kívánatos.  A  nőtlen,  ha  gazdag,  választhat,  — 
s  választhatni    mindenkor   kellemes  mert  ő  élhet  is 

az  élet  kellemivel  ha  akar,  másokat  is  szerencsésíthet ; 
közjóra  is  szentelheti  javát ;  s  végre,  ha  abban  leli 
nyugtát,  mindenét  el  is  ajándékozhatja,  s  trappistává 
lehet.  Már  egy  házasnak,  habár  gazdag  is,  választási 
köi'e  nem  oly  nagy:  ő  neki  többé  a  világtul  visszavo- 
nulni nem  szabad,  s  mind  életkellemi,  mind  közszolgá- 
lati határit  kirekesztőlcg  összeköttetése  s  kisdedei  tű- 
zik ki.  O  többé  nemcsak  magáé,  de  jobbadán  másoké. 
S  így  a  kormány !  sőt  még  sokkal  nagyobb  mértékben. 
S  ha  a  nőtlen  nem  tesz  józanul,  ha  nem  iparkodik  gaz- 
dagodni —  a  mi  igazi  függetlenségét  nevelné,  mert  vá- 
lasztási körét  tágítja,  s  ő  mint  szabad  madár,  arra  for- 
dul merre  tetszik  —  a  házas  ember  már  rosszul  cse- 
lekszik, ha  gazdagodni  nem  törekszik,  mert  gyermeket 
nyomorúságra  vagy  szűkölködésre  állítni  az  életbe  — 
ha  azon  szorgalom  által  segítni  lehetne  —  sokkal  kár- 
hozandóbb,  mint  egy  puszta  gondolatlan  tett ;  a  kor- 
mány végre  nemcsak  czélját  veszti  tökéletesen  el,  de 
szent  kötelességének  semmi  mód  sem  felel  meg,  ha  az 
ország  gazdagságát  minden  módon  előmozdítni  nem 
iparkodik. 

A  mondottakban,  azt  hiszem,  a  nagyobb  rész  velem 
kezet  fog,  minthogy  azok  a  világtul  már  rég  elismert 
talpigazságok ;  de  csak  a  nagyobb  rész,  mert  köztünk 
legalább  még  igen  sokan  függetlenségi  ábrándozások- 
ban mindig  a  szegénység  theoriáját  tanítgatják  ;  mely 
szerint,  igaz  ugyan,  szabad  lehet  egy  szegény  nemzet 
kül  hatalomtul,  de  annál  nagyobb  rabjává  lesz  ön  tu- 
datlanságának —  melynél  nagyobb  s  fertelmesb  rabság 
nincs,  minthogy  értelmi  súly  mindenütt  az  egyedüli  erő, 
s  így  a  tudatlan  rab  végkép  minden  rabnak  rabja. 

Ezen  utóisókhoz  most  nem   szólok ;  de  a  tőlem   fel- 


mind arra  is,  a  mi  pénzzel,  jó  művelt  földdel  stb.  szoros  kapcso- 
latban van,  mint  teszem  :  henyeség  megszűnése,  industria,  jobb 
nevelés,   külföldi   tapasztalás,   az  ember   nagyobb   becse   stb. 

tett  nagyobb  részhez  fordulván,  azon  megjegyzést  te- 
szem :  nem  elég  még  a  gazdagodni  akarás,  de  a  mikép- 
penbez  s  hogyanhoz  is  kell  érteni ;  s  im  ez  azon  nagy 
kérdés,  melynek  megfejtésére  foliantok  írattak,  s  azon 
jó  volna  tudni  melyen  törték  ugyan  sokan  több,  keve- 
sebb sikerrel  fejőket,  de  melyrül  a  nagyobb  résznek, 
s  kiváJt  nálunk,  legtávolabbi   ideája  sincs. 

Egyesek  szintúgy,  mint  kormányok,  jobbadán  értékök- 
nek tőkéjét  támadják  meg  a  helyett,  hogy  a  kamatok- 
bul  pótolnák  ki  szükségiket.  Ez  valódi  oka,  miért  áll 
annyi  nagy  birtokos  közel  a  koldusbothoz,  s  miért  van- 
nak a  legszámosb  országok  financziái  oly  nyomorult 
állapotban.  Ezen  tengely  körül  forog  hosszabb  vagy 
rövidebb  létök  ;  s  valamint  egyesek,  tőkéiket  költvén, 
habár  jó  darabig  fényesen  élhetnek  is,  végre  elbuk- 
nak :  úgy  merül  végkép  vissza  legfeketébb  homályba 
akármi  hatalmasnak  látszó  ország  is,  ha  fénye  s  hatalma 
nemzeti  tőkéjének  megemésztésén  fenekűit. 

A  gazdagságra  törekedés  egész  veleje  tehát  mind 
egyesekre,  mind  kormányokra  nézve  abban  áll :  a  tő- 
két nemcsak  soha  nem  támadni  meg  s  kevésbítni,  de 
azt  minden  módon  s  utón  nevelni  s  csorbátlan  tartani 
fen,  úgy  hogy  az  abbul  kerekedő  kamat  elégséges 
legyen  a  szükségek  pótlására,  a  mi  fő  dolog,  mert 
máskép  kénytelenségbül  végre  még  is  megtámadtatik  a 
tőke,  s  el  van  hibázva  a  fő  czél. 

Ha  ez  áll :  akkor  bizonyos,  hogy  azon  földesúr  nem 
cselekszik  helyesen,  ki  jószágibul  nagy  jövedelmet  saj- 
tol ki  a  nélkül,  hogy  azokat  előbb  instruálná ;  mert  ő 
minden  bizonnyal,  s  tán  a  nélkül,  hogy  tudná,  tőkéjé- 
bül  él ;  s  ckép  ha  tán  igen  távolrul  is,  de  szoros  tudo- 
mányikép már  közelít  a  vég  bukáshoz.  Ha  ez  igaz:  ak- 
kor minden  kétségen  kívül  azon  kormány  sem  tenne 
józanul,  mely  a  népre  nagy  adót  vetne,  minekelőtte 
annak  szántóvetői,  mesterségi  s  kereskedési  szelleme 
kifejtve  még  nincsen ;  mert  így  nemsokára  ki  lenne 
merítve  a  csekély  nemzeti  fundus,  minthogy  minden 
öncsalást   elmellőzve,   tulajdonképen  csak  az  támadtat- 

nék  meg.  S  ha  végkép  ez  is  így  van :  akkor  mind 
egyesekre  mind  kormányokra  nézve,  azon  principium 
tűnik  legfényesb  igazságban  fel,  hogy  minden  anticipa- 
tio  vagy  igen  keserű  kamatokkal  fog  visszafizet- 
tetni   vagy  a  bukás   napját   közelíti .  S  így 

mind  egyeseknek  mind  kormányoknak  legfőbb,  leg- 
szentebb kötelessége,  a  nemzet  capitalisát,  azaz  adó  s 
véderejét  kímélni  s  lehetőségig  nevelni. 

A  lakosok  csak  egy  részében  fejteni  ki  s  mozdítni 
elő  a  szántóvetői,  mesterségi  s  kereskedői  szellemet 
azonban  egy  országra  nézve  nem  több  s  nem  éri  job- 
ban el  a  kérdésben  forgó  czélt,  mint  ha  egy  földesúr 
határának,  teszem,  csak  lo-ik  részét  cultiválná  s  a  töb- 
bit nem.  Hogy  egy  ország  gazdag  legyen,  s  ekép  ka- 
matibul  számos  esztendőkig  békében  élhessen  :  annak 
minden  lakosit  fel  kell  ébreszteni  nagyobb  szorgalomra, 
állhatatosb  munkásságra ;  mert  tagadhatatlan,  teszem 
például,  hogy  lo  millióban  több  gazdagság  halmoztat- 
hatik  fel  mint  i   millióban. 

Azon  számos  eszközöknek  pedig,  melyek  által  a  gaz- 
dagságot nevelhetni,  legfőbbike,  vagy  hogy  jobban 
mondjam,    minden  eszközök  egybetartó  láncza  a  hitel. 

(A  következő  fejezetek  az  előbb  megjelölt  sorrendben  fog- 
lalkoznak a  «XI1  törvénys  egyenkint!  indokolásával,  a  gaz- 
dasági és  jogi  reformok  egy  egységes  eszmekörévé  fűzve 
azokat  össze.  A  hitel-t,  mint  általán  a  gazdasági  prosperitást, 
még  a  vámsorompók  ledöntésénél  is  hathatósabban  mozdí- 
taná elő  a  belső  fogyasztás  emelkedése,  de  ez  csak  a  köz- 
műveltség fejlődésétől  s  különösen  a  fekvőbirtok  nagyobb 
jövedelmezőségétől  várható,  a  minek  viszont  föltétele  a  föld- 
nek az  ősiség  és  a  físcalitas  (a  kincstárra  való  visszahá- 
ramlás)  békói  alól  való  felszabadítása  és  a  nem  nemesek  bir- 
tokszerzési képessége.  Ezeknek  kifejtése  után  követeli  szerző 
a  nemesi  privilégiumok  megszüntetését,  vagyis  a  törvény 
előtti  egyenlőséget,  s  azután  szemben  az  eddig  elsorolt  re- 
formokkal, melyekkel  « mindenki  nyer»,  rámutat  a  szüksé- 
gességére némely  o  engedmény o-szerűeknek  is,  minők  a  me- 
gyei házi  pénztár-  és  az  országgyűlési  költségekhez  kivétel 
nélkűi  való   aránylagos    hozzájárulása   a   lakosoknak  ;    szólva   a 

vizek,  utak  és  bclvámokról,  kifejti  különösen  a  Duna  szabá- 
lyozásának fontosságát  s  intézésének  módját  s  a  6  monopóliu- 
mok, czéhek,  limitatiók  (hatósági  árszabások)  örökre  való  el- 
törlését szintén  a  gazdasági  fölpezsdülés  föltételeként,  a  « sza- 
bad kereskedési  és  szabad  alkotmányi  systema »  kiegészítő- 
jeként állítja  oda.  E  fejtegetéseiben  Széchenyi  eltérve  eddigi 
tárgyalási  módjától,  irályának  élénkítése  kedveért  gyakran 
használja  a  párbeszéd  és  vitatkozás  formáját ;  így  a  földhitel 
kérdésében  van  Peng  hollandi  tőkepénzest  és  Simaházy  ma- 
gyar nemes  birtokost  beszélteti,  majd  a  maradi  «Commo- 
dust»  ;  azután  ő  maga  bocsátkozik  párbeszédbe  amerikai  ven- 
dégével Irwinggel  ;  a  társadalomban  uralkodó  különböző  fel- 
fogásokat Porpáczy,  Ujítházi,  Józani  és  oavén  Systema»  ne- 
vei alatt  szólaltatja  meg,  közli  beszélgetéseit  tiszttartójával, 
jobbágyaival,  egy  ismerősével  és  egy  angol  farmerrel.  E  pár- 
beszédek közül  mint  legjellemzőbbet  s  egyúttal  mint  a  job- 
bágyság fölszabadításának  egyik  legékesszólóbb  apológiáját 
közöljük  a  Széchenyi  és  Irwing  beszélgetését,  mely  1835-ben, 
tehát  négy  évvel  a  munka  megírása  után,  a  szerző  által  sür- 
getett hitelreformok  létrejöttét  követőleg  van   elképzelve.) 

Irwing.  ccDe  istenért!  hogy  hagyhatta  jószágit  ön  a 
cultura  ily  alacsony  lábán;  miért  nem  javította?  Több 
jövedelem  után  mind  Epicurusnak,  mind  Ceresnek, 
mind  a  nemzetiség  angyalának  többet  áldozhatott  volna. 
Az  elsőnek  iskolája,  mely  nem  tanít,  mint  sokan  gon- 
dolják, puha  fajtalan  sybaritismust,  hanem  nemesen  s 
ésszel  élni  a  természet  kincseivel,  jóltevőleg  hat  a  kö- 
zönségre;  mert  ez  nem  ug)'  gazdagodik,  ha  a  földes- 
urak szegény  pásztorok,  mint  önnek  t.  i.  a  magyarnak 
gyermekkori  elei  valának,  hanem  hogyha  azok  gazda- 
gok, sokat  költnek,  sokat  munkáltatnak,  a  igy  mindenbe 
elevenséget  hoznak  s  életet.  A  mezei  munkáknak  isten- 
asszonya pedig  a  szántóvető  gyámola,  s  jószágit  jobban 
művelni  annyit  tesz,  mint  az  emberiséget  megajándé- 
kozni és  saját  kincsét  nevelni.  A  nemzetiség  angyala 
végre,  legmagasabban  emeli  az  embert  az  istenség 
ideáljához,  a  hol  annak  mennyei  sugalma  nem  hathat 
már  a  lakosoknak  önség,  önszeretet  s  egyéb  nyomoru- 
sági  siketségin  keresztül,  ott  árnyékba  borul  a  világ  s 

Örök  sötétség  nyomja  a  hont.  A  nemzetiség  csudákat 
művelhet,  mert  hol  egy  szív,  egy  nyelv,  egy  czél  köti 
össze  a  lakosokat,  ott  tüstént  megjelenik  a  köz  szabad- 
ság, a  számnélküli  kellemek,  bájak,  erények  dicső  sere- 
gével, s  kevés  szabad  ember  összeköti  Misisippit  Co- 
lumbiával, s  a  hatalmas  Niagarát,  ha  akarja,  kiveti  örök 
ágyábul,  a  mit  milliói  szolga  még  képzelni  sem  mer  s 
végbevinni  annál  kevesebbet. » 

Én.  «Oh  édes  Irwing,  mennyire  érzem  szavai  való- 
ságát ;  lelkem  legbelsőjébe  hangoznak  azok.  Ön  irigy- 
ségem tárgya  — ■  oly  keserű  könyeket  tudnék  sirni ;  — 
de  hagyjuk  ezt  most.  Annyi  hátramaradási nk  közt,  mint 
a  milyenek  között  nekünk  magyaroknak  élni  kell,  nem 
szabad  elgyengülni,  s  ha  nem  győzi  a  philosophia,  sok- 
szor a  legszentebbet  is  nevetségesre  facsaró  iróniához 
kell  járulnunk ;  mert  annyi  fiatalsági  erővel  oly  közel 
állni  a  dicsőség  forrásihoz  mint  mi  állunk,  s  azokat  még 
sem  nyitni  soha  meg,  oly  kín,  hogy  azt  semmi  mód 
vagy  csak  nevetve  tűrhetni.  De  bocsásson  meg  ön  ;  egé- 
szen elfelejtem  magamat  —  csak  régibb  idők  emléke- 
zete rárótt  annyira  fel,  mikor  ifjúságom  oly  szomorú 
bilincsek  közt  forgott  le,  hogy  sem  örömimnek  tág  kö- 
rökben élni,  se  jószágimat  virágoztatni,  se  honom  fel- 
emeléséhez hathatósan  járulni  nem  valék  képes.  Alegint 
hidegebb  vérem,  mert  hiszen  most  j  835-ben  már  igen 
megváltoztak  s  javultak  honi  dolgaink,  s  én  csak  az  el- 
múlt  zavarrul,    a   már   némileg  kiállott  purgatoriumrul 

szólok ! De  most  már  hátunk  mögött  vannak  azon 

életnélküli  napok  —  minthogy  1 835-ben  élünk!  a  mit  nem 
kell  felejtenünk  -—  mikor  ezelőtt  a  hitel  híja  miatt  leg- 
régibb nemzetségink  is  közel  valának  vég  pusztuláshoz, 
s  ekép  a  saját  létkörülti  gond  miatt  nem  lehetett  a  köz 
jólétre  sok  vagy  legalább  sikeres  gond ;  s  láthatni  már 
itt  ott  a  szorgalomnak  oly  nyomait,  milyeket  hiába  ke- 
restünk volna  ezelőtt  még  csak  néhány  esztendővel  is. 
Társaságok  is  állottak  nagyobb  sikerrel  öszve,  mert 
nemcsak  a  régi  jó  akarat  maradt  meg,  de  a  részesek 
tehetségi  súlya  is  nagyobbult,  s  mindenütt  látszik  több 

ipar,  több  elevenség.  Pesten  egy  magyar  szinház  állott 
fel,  melyhez  én  is  járultam,  s  az  —  ámbár  velem  együtt 
az  egész  társaság  csak  morális  dividendet  várt  —  oly 
j6  divatban  forog,  hogy  10  percent  nyereséget  hoz;  a 
mi  minket  mindnyájunkat  legkellemesebben  lepett  meg; 
s  nem  azon  okbul,  hogy  azon  nyereséget  megint  el- 
dugjuk, hanem  azt  ismét  valami  más  hazai  dologra 
fordítsuk. 

Jrwing.  «Mi  nem  lehetne  ezen  országbul,  hol  még 
annyi  fiatalság  s  nemzeti  szikra  rejtez!  De  mondja 
meg,  miért  nem  történt  mind  ez  már  több  század  előtt; 
mi  hátráltatá  ily  egyszerű  s  még  is  mágusi  befolyású 
javítások  eszközlését  ?» 

É/J.  «Erre  nem  felelhetek  ugy,  mint  tudom  a  dolgot, 
mert  igen  is  sokat  kellene  mondanom,  s  akkor  —  hall- 
gatni kell;  de  azon  okoknak,  melyeket  kifejteni  hatal- 
mamban van,  legfőbbike  az,  hogy  a  nagy  közönség  ál- 
talában azt  hitte :  lehetetlen  a  vám  s  harminczad  léte  s 
a  népesedés  hija  miatt  boldogulni ;  s  ekép  más  módok 
keresése  helyett  részint  elkeseredett  apáthiába  sülye- 
dett,  részint  édes  restségben  pipára  gyújtott;  azok  sza- 
vai pedig  az  enyimmel  együtt,  kik  igy  szólottak  «fe- 
lette  nagy  baj  a  vám  s  harminczad,  több  nép  sem  ár- 
tana, igaz;  de  mind  ezen  akadályok  mellett  sőt  ellenére 
is,  igen  könnyen  lehet  az  ország  belső  kifejtése  által 
minden  magyar  boldogi)  —  mint  hazafítlan  theoriák 
minden  haszon  nélkül  elhangzottak.  Azonban  most  már 
máskép  van  a  dolog,  minthogy  a  hitel  áll,  és  sok  nem 
kétli  többé,  hogy  mi,  saját  körünkben,  s  magunk  által 
is  segíthetünk  magunkon.  Hanem  ezen  sok  közt  édes 
Jrwing,  mily  kevés  van  megint,  ki  azt  tudná:  mikép 
segíthetünk  magunkon.  Legtöbben  azt  hiszik  - —  s  ez 
ámbár  tulállításnak  látszik,  még  is  pontiglan  igaz  — 
hogy  magunkon  csak  ugy  segíthetünk,  ha  a  nagyobb 
részt  szolgai  helyeztetésében,  örök  fogságban  tartjuk; 
midőn  —  s  tudom  ebben  ön  velem  egyetért  —  eldönt- 
hetlen  igazság,  hogy  mi  kirekesztőleg  csak  ugy  boldo- 
gulhatunk, ha  a  nagyobb  részen  gyökeresen  segítünk !» 

Inoing.  «És  ezt  a  19-ki  században  1835-bcn  Hun- 
niában nem  látná  át  a  nagyobb  rész?  Lehetetlen! 
Hiszen  ez  szinte  minden  keresztény  nemzetek  közt  élő 
példa  által  rég  bebizonyított  igazsági)) 

Én.  «S  nálunk  éppen  élő  példa  mutatja,  hogy  a  na- 
gyobb rész  ezt  át  nem  látja,  vagy  átlátásának  sikere 
nincs;  mert  gondolja  csak,  hogy  szinte  10  millió  közt 
több  mint  9  millió  nem  birhat  ingatlan  sajátot  —  minek 
következésében,  ugy  szólván  az  egész  csak  ugy  mun- 
káltatik  mint  idegen  föld,  mert  szinte  senki  sem  mun- 
kálja magáét,  hanem  mindenki  másét.)) 

Inving.  (íOh  most  látom,  miért  hiszik  sokan,  hogy 
Hunniában  nincs  elég  kéz!  A  szerencsétlenek  soha  nem 
tudták  vagy  nem  akarták  magokat  a  szántóvetőnek  sor- 
sába gondolni ;  m.ert  máskép  lehetetlen,  hogy  előttök 
ismeretlen  lehetne  :  mily  mágusi  befolyása  van  a  szor- 
galomra a  birtoki  sajátságnak.  Nincs  oly  akadály,  me- 
lyen az  emberi  állhatatosság  ne  győzne,  ha  a  munkálok 
magokért  s  övéikért  fáradoznak;  midőn  a  legkisebb 
nehézségek  előtt  is  visszaijed  a  mindig  másért  izzadó 
szolga.  Örök  erdők  volnának  még  ma  is  Eri  s  Hudson 
partjai  s  Pennsylvania  egy  iszonyú  vadonság,  ha  oda 
egy  szolganép,  hol  csak  minden  20-ik  úr,  milliói  szám- 
ban telepedett  volna  is  le;  midőn  eddig  nem  ismert 
iránylag  csekély  emberszám  —  mert  magáén  s  magáért 
dolgozott  —  oly  csudákat  müveit,  hogy  a  gondolkozók 
közt  az  már  őszintén  elismert  igazsággá  lőn  :  hog^  nem 
a  nép  sok<isága  okozza  eg^  vidék  virágzását,  hanem  a  nép 
minemüsége.  Ki  a  saját  birtokruli  kérdést  mellékesnek  s 
érdeknélkülinek  tartja,  oh  annak  keblében  minden  ne- 
mesb  érzés  már  rég  elfásult,  vagy  még  soha  nem  is 
ébredt  fel.  Nem  sejdíti  az  a  házi  boldogság  legszebb 
örömit,  s  vak  érzéketlenségében  lábbal  tapodja  az  anyai 
gondot,  az  atyai  szorgalmat,  a  kisdedek  ártatlan  vágyá- 
sit,  s  oktalan  szörnyetegként  azt  szakítja  ketté,  a  mi 
emberek  közt  legszentebb  :  a  viszonérzés,  szeretet,  há- 
ládat s  ekép  minden  polgári  erények  legerősb  kötelékit. 
Nem  lehet  jó  emberi  —  Most  már  könnyen  meg  tu- 

dom  magyarázni  magamnak,  miért  jártam  ön  hazájában 
sokszor  egy  hosszú  napon  is  keresztül,  a  nélkül  hogy 
egészségtelen  mocsárok  s  ábrázatlan  lapályok  közül  ki- 
merülhettem vagy  csak  egy  élő  fát  is  láthattam  volna. 
Hol  ember  emberen  uralkodik  önkénnyel,  ott  virág 
helyett  halotti  ravatal  födi  a  mezőt,  s  az  egész  termé- 
szet gyászol !» 

Én.  (í Mennyi  sympathiát  nem  érzek  ön  iránt!  Min- 
den szava  lelkem  legbelsőjébül  viszhangzik.  Bár  halla- 
nák némely  hazámfiai,  mert  ha  én  mondom,  tán  nem 
lesz  sikere!)) 

1;iüing.  «Azt  nem  hihetem  —  ily  önfeledésbe  még 
soha  nem  sülyedt  egy  nemzet  is.)) 

Én.  «Nem  is  vádolom  a  nemzetet,  nem  a  nagyobb 
részt,  mert  abban  kimeríthetlen  nemes  érzés  rejtezik, 
habár  fejletlenül  is,  s  ha  ezt  nem  hinném,  régóta  a  világ 
más  részébe  vitt  volna  már  sorsom;  elbirja  az  nagylel- 
küleg  az  őszinte  szót,  s  még  az  érdemetlen  vádot,  sőt 
a  megbántást  is  bocsátni,  felejtni  tudja,  ha  átlátja  s  el- 
ismeri a  szándék  tisztaságát.  De  nem  ugy  sok,  ki  meg- 
bántott személyét,  elevenre  festett  hiúságát  s  feltakart 
önségét,  megbántott  hazának,  megsértett  honi  jó  hírnek 
s  megtámadott  közhaszonnak  kiáltja  ;  a  mit  nem  is  tud- 
ván mit  tesz,  sokszor  leghangosabban  utána  rikít  a 
megcsalatott  sokaság.  Ezen  faj,  mely  ugy  tartja  ember- 
társát örök  árnyék  alatt,  mint  kóró  a  mezei  virágot  — 
gondolja  csak  édes  Irwing!  —  azt  meri  állítni,  ffhogy 
a  szántóvető  nem  érett  meg:  sajátot  birni.D  Erre,  kér- 
dem Ont,  mit  felelhetni?  Ha  azt  mondanák  ibár  volna 
neki  is  tulajdona;  de  mikép  lehetne  azt  eszközleni  más 
sajátinak  elvétele,  más  jusainak  megcsonkítása  nélkül.)) 
Oh  akkor  minden  jól  volna.  De  ők  azt  mondják  «nem 
érett  még  meg  tulajdonra,  t.  i.  nem  állhat  még  az  em- 
beri jusok  legalsóbb  lépcsőjén.))  S  igy  a  boldogtalanok 
teljesen  hisznek  más  emberfeletti  igazaikban,  s  minden 
megilletődés  nélkül  ugy  birják  embertársikat,  mint  a 
tündér  világban  felsőbb  hatalmak  alatt  görbed  a  gyarló 
ember. )) 

Irwing.  «Az  emberiségnek  ily  ellenségei  mindenütt 
vannak  ;  de  nincs  elég  hatalmok  az  igazság  mindenkori 
elnyomására.  Ne  essék  azért  kétségbe;  ön  hazáját  is 
felderítendi  annak  mindent  kifejtő  világossága.  A  ma- 
gyar Európát  szinte  már  9  század  óta  lakja;  s  ekép 
lehetetlen,  hogy  népe  nem  volna  még  érett  polgári 
létre,  melynek  massája  a  közszorgalomnak,  gazdagság- 
nak, civilisatiónak,  moralitásnak,  s  ekép  a  közboldog- 
ságnak s  közbékeségnek  legerősb  talpköve  s  legbiztosb 
garantiája.  Az  embernek  lelki  tehetségit  fogva  tartani 
a  kegyetlenségek  legszivtelenebbike ;  mert  a  testet  egy 
iránylag  oly  rövid  életen  keresztül  börtönbe  zárni,  vagy 
azt  egy  fejjel  rövidítni  meg,  bármily  szívrepesztő  s 
kínos  legyen  is  az,  még  is  semmi  azon  irgalmatlanság- 
hoz képest,  melylyel  ember  embertársának  halhatatlan 
részét  csorbítni  kivánná.  Ily  tettért  az  egykori  Biró 
előtt  soha  nem  lehetne  megfelelni.  S  ha  valóban  kész- 
akarva fogta  volna  el  9  századiglan  ön  hazájában  a  jó- 
tévő  napot  egy  rész  a  másiktul,  és  szániszándéhkal  ha- 
gyott volna  sorvadni  hazafi  az  örök  árnyék  homályában: 
oh  akkor  feloldhatlan  átok  nyomná  Hunniát,  melyet 
egy  isten  sem  oldhatna  többé  fel.  Ha  elég  érett  az  or- 
szágnak szinte  minden  terheit  annyi  századoktul  fogva 
viselni  —  a  mit  mi  külföldiek  sokan  igen  jól  tudunk, 
de  éppen  nem  dicsérhetünk  —  akkor  minden  kétségen 
kivül  a  polgári  létre  is  elég  érett  már,  s  ha  valóban 
nem  lenne  arra  eléggé  kifejtve,  s  mit  soha  nem  hihetek, 
akkor  minden  szégyen  csak  azokra  háramlanék,  kik 
bűnös  önfeledésben  —  mert  ilyesben  szántszándékot 
lehetetlennek  tartok  —  mind  a  két  résznek,  t.  i.  a  gaz- 
dagnak ugy  mint  a  szegénynek,  legnyilványosb  kárára 
fogva  tartották  a  közértelmet,  mely  egy  országnak 
egyedüli  boldogságelve,  minthogy  érhlmi  súly  erő,  s  erő 
boldogság;  minek  következésében  az  egész  ország  sze- 
gény és  gyönge  a  helyett,  hogy  gazdag  s  erős  lenne, 
s  ekép  Hunnia  korántsem  olyan  boldog,  mint  a  milyen 
oly  könnyen  lehetne.  De  a  Nemesis  itt  is,  mint  min- 
denütt, hol  ember  embert  üldöz,  nyilván  érezteti  bősz- 

szus  és  hervasztó  kezét ;  mfert  tudja-e  ön,  kik  vannak 
általánosan  véve  a  magyar  közintellectualis  súlyának 
parányisága  által  legjobban  büntetve?  Éppen  azok,  kik 
annak  kifejlését  leghathatósabban  gátiák ;  mert  Hunnia 
egy  igen  virágzó  s  hatalmas  királyság  helyett,  iránylag 
egy  felette  virágtalan  s  igen  gyönge  haza.  Ti  földes- 
urak pedig  termékeny  s  oly  nagy  terjedékü  jószágitok- 
hoz  képest  —  s  ne  bántódjék  ön  meg  —  képzeleten  s 
phantasián  kívül  valóban  nevetségig  szegények  s  tehe- 
tetlenek vagytok.  S  ekép,  ha  a  nemesi  érzések  mind- 
nyájan mély  haláli  álomban  feküsznek  is  nálatok,  emel- 
jétek legalább  hasznotokért,  bátorságtokért  a  szántó- 
vetőt a  polgári  lét  körébe.  Ha  erre  nincs  kifejtve, 
fejtsétek  ki  ;  s  midőn  embertársaitoknak  lehető  leg- 
becsesb  ajándékot  fogtok  nyújtani  lelkeik  kifejtése  s 
moralitások  felemelése  által,  rögtön  megjutalmazand 
titeket  viszont  egy  jóltevő  magasb  hatalom  oly  jobbá- 
gyokkal, kik  a  háládat  örömkönyeit  sirván,  titeket  mint 
atyjaikat  szeretni,  s  nem  ugy  szeretni  fognak,  mint  egy 
buta  szerethet  csak,  de  mint  nemesb  embert  egy  ki- 
mondhatlan  rokonérzés  szokott  ahoz  kötni,  kinek  jó 
nevelését,  erényinek  kifejtését,  nemesbülését,  szóval : 
lelkének  tágulását  köszönheti  ;  mert  ez  még  több  mint 
minden  tulajdon,  minden  kincs,  minden  privilégium,  sőt 
mint  a  szabadság  maga  is!  S  ily  áldást  milliókra  hozni, 
melynek  édeni  hangja  bizonyára  a  már  megdicsőült 
boldogok  mennyeibe  is  hatni  fog,  ti  kezeitekben  van! 
Oh  ébredjetek  fel!  int  az  igazi  halhatatlanság  hajnala; 
ébredjetek  fel,  mert  máskép  elmulhatlanul  rátok  boru- 
land  előbbutóbb  a  legirgalmatlanabb  égi  boszu.  A  ma- 
gyar természeti  komolysága  után  rest,  de  ezen  restsé- 
get nem  kell  apathiával  összekeverni ;  mert  az  semmi 
egyéb,  mint  egy  bizonyos  s  könnyen  ki  nem  magyaráz- 
ható férfias  öntudatnak  okozatja,  mely  nem  engedi  a 
semmi  körülti  gyáva  pezderkedést,  a  l^evésért  \2Lgy  bizony- 
talanért \z\ö  módnélküli  fáradozást,  hanem  mely  komoly 
öntudat  egyszersmind  a  szorgalom  s  állhatatosságnak 
eddig  ismert  legerősb  rugója,  ugy  annyira,  hogy  adja- 

tok  csak  szántóvetőiteknek  sokra  kilátást,  könnyűséget, 
s  hihetőséget  azt  magának  meg  is  szerezhetni,  s  bizo- 
nyosságot, hogy  a  már  megszerzettet  háborítlan  s  bátran 
birhassa,  mint  sajátjának  teljes  ura:  fogadom,  csudál- 
kozni  fogtok,  mily  felette  nagy  energia  s  elevenség  van 
azon  lassú  testben,  melyet  ti  roboti  vagy  vármegyei 
munka  után  Ítéltek,  s  mely  test,  ha  munkája  gyümölcsét 
akármily  messze  is  maga  előtt,  hanem  teljes  biztosság- 
ban látandja,  oly  csudákat  fog  művelni,  milyeken  ti 
fogtok  leginkább  bámulni  —  valóban  éppen  ti ;  mert 
annyi  század  óta  oly  közel  vagytok  a  legóriásibb  erő- 
höz, a  nélkül  hogy  azt  csak  távolrul  sejdítettétek  volna 
is  ;  mert  máskép  lehetetlen,  hogy  azon  csudának  kifej- 
tését gátoltátok  vala  légyen,  melynek  következménye 
közgyarapodás,  közmegelégedés  és  saját  személyitek 
legnagyobb  bátorsága,  s  kincstáritok  legaranyosb  álla- 
potja  volna!  Magyarországrul  nincs  nagy  ismeretem  — 
a  mit,  úgy  hiszem,  igazsággal  szememre  nem  hányhatni, 
mert  hire  felette  kicsi,  s  tanulni  és  utánozni  való  benne 
alig  van ;  —  de  csak  ugy,  mint  keresztül  utaztam  annak 
némi  részein,  még  is  tökéletesen  tudom :  hogy  azon 
számos  kisded  nemzetiségei  közt,  mint  a  tót,  oláh,  sváb 
sat.,  egyben  sincs  félig  is  annyi  erő,  mint  az  eredeti 
magyarban.  Igaz  :  a  sváb,  s  még  tán  a  tót  is,  munká- 
sabb,  mint  ő  ;  de  éppen  ezen  dologtalansága,  ezen  ko- 
molysága, mely  szerint  ő  még  magyaroktul  is  —  a  mit 
nem  ritkán  csudálkozva  hallottam  —  legrosszabb  föld- 
művelőnek tartatik,  előttem  bizonyos  jel,  hogy  ő  nem 
azért  henyélő,  mivel  tunya,  hanem  mivel  fáradozásra, 
férfias  öntudatja  után,  nincs  elég  ok.  Adjatok  neki  csak 
elég  ingert,  t.  i.  tulajdoni  just,  s  ne  kételkedjetek,  hátra 
hagyja  ő  még  mezei  dolgokban  is  országtok  minden 
egyéb  kevert  s  korcs  coloniáit.  S  ezt,  t.  i.  hogy  a  ma- 
gyarban nagyobb  mértékben  van  meg  mind  azon  tulaj- 
don, mely  egy  aszabad  gazdához))  megkívántató,  mint 
Hunniának  akármily  szinü  s  keverékü,  sőt  sok  más  or- 
szágnak már  elibertált  lakosiban  is,  Ítéletem  szerint  az 
supponáltatja    s    hiteti    legfőkép,    mert    ő    általányosan 

tunya,  házsártos,  önkényes  vendégfogadós,  kulcsár,  inas 
sat.,  szóval:  felette  f<rossz  szolga.))  Választási  körötök 
nem  nagy,  mert  mostani  álladalmotokban  mint  én,  ki 
elfogultján  vagyok,  ismerem  azt,  rátok  nézve  csak  kettő 
közt  forog  a  kérdés :  hogy  vagy  tovább  is  emberhez 
nem  illő  helyzetben  fogva  tartsátok  földieitek,  haza- 
fiaitok legnagyobb  részét,  vagy  azokat  emberhez  illő 
polgári  létre  emeljétek;  a  mi  más  szavakkal  ennyi 
ftvagy  szégyen  és  szegénység  közt  bátortalanul  tovább 
is  hervadni,  vagy  igazi  dicsőség  s  valódi  gazdagságtul 
ragyogván  legnagyobb  bátorságban  virágzani.*  S  ha 
szégyen  s  dicsőség  közt  forog  a  kérdés,  minthogy  itt 
közép  ut  nincs,  valyon  mit  fog  választani  a  mag)^ar 
nemes  ?» 

"Én.  « Csudálom,  mennyire  ismeri  ön  a  magyar  dolog- 
talanság s  henyeségnek  valódi  kútfejét,  s  mily  igazán 
keresi  azt  a  férfiúi  öntudatnak  s  komolyságnak  felette 
nagy  mértékében.  Én  is  u^'  láttam  a  dolgot  mindig,  s 
keserűn  vérzett  sokszor  szivem  s  most  is  vérzik,  hogy 
annyi  honosim  sorvadnak  baromi  tulajdonok  közt,  kik 
egy  kis  czélirányos  kifejtés  s  útmutatás  után  a  ha- 
zának oly  dicső  polgári  s  a  fejdelemnek  oly  erős  és 
hasznos  jobbágyai  lehetnének.  Igazán  mondja  ön,  hogy 
minekünk  ezentúl  csak  a  dicsőség  és  szégyen  közt  lehet 
választanunk-  És  ha  ön  kérdi :  valyon  mit  fog  ezen 
kettő  közt  hazámfia  választni  ?  bátran  mondhatom  —  s 
ha  ezt  nem  mondhatnám,  akkor  valóban  áldanám  azon 
kezet,  mely  még  ez  órában  keresztül  ütné  szivemet  • — 
hogy  egyet  sem  véve  ki,  kinek  ereiben  még  magyar 
vér  foly,  mindnyájan  a  legnagyobb  kár  s  veszély  elle- 
nére is,  a  dicsőség  templumnak  építésére  törekedné- 
nek ;  s  ha  az  máskép  nem  emelkedhetnék,  ön  sírbol- 
tikra lennének  készek  azt  építni  fel.  Azonban  remél- 
hetni-e, hogy  annyi  fejletlenség  s  ekép  tudatlanság, 
annyi  előítélet  s  ekép  makacsság  terhe  alul,  mely  álta- 
lában a  magyar  közönségen  fekszik,  ki  fog  tisztán  vi- 
láglani  a  most  említett  alternatíva  — ?  Én  egyenesen 
megvallom    (ínem    hiszem.D    S   ekép    hallja  csak,    édes 

Irwing,  mikép  gondolom  s  reméllem  én  a  nagyobb 
résszel  azt  saját  s  honi  dicsőségéért  megismertetni? 
Itt  ezt  önnek  őszintén  megmondom:  ((Jl  haszonutáni 
vágy))  által,  mely  nagyobb  kisebb  mértékben,  minden- 
kinek mellében  rejtezik,  s  ekép  az  egyetértés  s  egye- 
sülésnek legbiztosb  ragasztéka.  Nincs  hazámfiairul  ala- 
csony vagy  rossz  ideám,  sőt  legjobb  van  ;  ugy  annyira, 
hogy  értök  még  arra  is  elszánom  magamat,  hogy  egy 
darabig  fukar  pénzbálványzónak  tartsanak,  mert  tudom, 
hogy  mindnyájan,  bármi  nagyon  lettek  volna  is  theo- 
riáim  nyereség  s  haszonutáni  jegétül  irántam  elhide- 
gülve, velem  tüstént  megbékülendnek,  ha  egyszer  töké- 
letesen elértik,  hogy  hathatósan  s  közönségesen  fel- 
ébredt nyereség  s  haszonutáni  szomjbul  okvetetlenül 
köziparkodás  és  sikeres  munkásság  támad ;  ez  pedig, 
valamint  a  henyeség  minden  bűnnek,  szintúgy  de  vi- 
szont a  legtöbb  házi  s  négy  falközti  erénynek  kútfeje; 
ennek  továbbá  több  vagy  kevesebb  léte,  a  honi  erő, 
béke  s  boldogság  egyedüli  hévmérője ;  s  ez  végre  egy 
nemzetnek  másik  feletti  nagyobb  súlya.  Én  tehát  jól 
átgondolt  elv  szerint,  azon  alternativa  helyett:  dicsőség 
vagy  szégyen  -  a  mi  az  egyik  vagy  másik  eszközlés- 
módnak utolsó  vége  —  mint  utakat  az  egyikhez  vagy 
másikhoz  érhetni,  érni,  vagy  szükségkép  crni,  a  hasznot 
állítom  a  veszteséggé!  anthithesisbe.  • —  S  most  Isten  áldja 
meg,  kedves  Irwing,  mert  én  megint  1 832-be  akarok 
visszatérni,  s  a  haszonvágy  principiumánál  fogva  egye- 
nest hazámfiaihoz  szólni.  Éljen  boldogul!  Ha  azonban 
hallgatni  akarja,  mit  mondok,  s  mily  nyomorult  kis  fogá- 
sokkal vagyok  sokszor  kénytelen  az  ocsmányt  még  ter- 
mészetén tuI  is  elrutítni,  hogy  az  erény  annál  szebb 
világban  emelkedjék  ki  —  a  mi  valóban  felette  szo- 
morú, t.  i.  hogy  sokszor  csak  ily  módok  szülik  a  si- 
kert -  azon  igen  igen  fogok  örülni,  mert  oly  tanú, 
mint  ön,  csak  bátoríthatja  a  tiszta  szándékot.)).  .  . 

Mindebből  azt  tanuljuk,  hogy  az  igazság  nemcsak  leg- 
di esőbb,  hanem  végre  mindenkinek  leghasznosb  is ;  s  hogy 
bármi  sokáig  el  voltak  is  nyomva  a  természet  törvényi, 
5  bár  mi  dúsak,  hatalmasak,  boldogak  (?)  s  bátorlétűek  (?) 
valának  is  egykor  eldődink,  nem  lehet  azért  a  természet 
törvényit  örökre  elzúzni,  mert  azok  elasticitásokat  mind- 
addig nem  vesztik  el,  mig  csillagunk  sarkaibul  ki  nem 
dül ;  s  ekép  —  —  alkotmányunkat  vagy  javítnunk  s  azt 
lassan  az  idő  szelleméhez  szabnunk,  vagy  gazdaságtul, 
befolyástul,  szerencsétül,  nyugalomtul,  s  bátorléttül  bú- 
csút vennünk  kell ;  mert  ha  azt  gondoljuk,  hogy  annyi 
századok  visszaélései  után,  melyeknek  időszaki  felhal- 
mozását s  tűrhetetlen  voltát  töi'vénykönyvünk  sok  he- 
lyén festi  —  ha  azt  gondoljuk,  mondom,  hogy  annyi 
századok  abususai  után,  a  jobbágyságnak  sok  helyen 
szinte  kétségbeesésig  torlott  bajait  ezentúl  is  egy-egy 
leplező  --  palliativ  -  szerrel  fogjuk  orvosolhatni,  sőt 
vak  kábultságunkban  azt  merjük  hinni :  ezentúl  is  min- 
den megmarad  csend-  és  rendben,  mert  hiu  elbizottság- 
ban  néha-néha  egy  rozsdás  (cMaradjonl))  kongatunk : 
akkor  valóban  minden  haszon  nélkül  folyt  le  ránk  nézve 
a  nemzetek  évrajza,  mert  abbul  semmit  sem  tanultunk, 
s  ekép  ezen  elkerülhetlen  tapasztalást,  tán  sajátunkkal, 
tán  létünkkel  fizetendjük. 

S  ím  ez,  ha  nem  javítunk,  s  pedig  gyökeresen  nem 
javítunk,  a  mit  várhatunk! 

Mily  mosolygó  szinekkel  mutatkozik  ellenben  jöven- 
dőnk, ha  magunktul  ellökvén  az  enség  s  elfogultság 
nyomorult  békóit,  szivünk  sugalminak  engedünk,  eszünk 
józan  tanácsit  fogadjuk  s  Hunnia  szolgalakosit  az  em- 
beriség örök  jussaiba  iktatjuk!  Nemcsak  a'  jobb  ember 
nyerendne  bennünk  ily  cselekvésmód  által,  hanem  a 
gyarló  ember  is:  mert  honfitársink  boldogítása  által 
nemesb  érzésink  vágya  volna  kielégítve,  legvalódibb 
hasznunk   tágítása  s  bátorítása  által  pedig  földi  létünk- 

hez  kötött  szükséginknck  tökéletcsb  mcgfeldhetésc  esz- 
közöltetnék. 

Ha  a  kérdésben  lévő  törvény -javaslatok  veleje  elfo- 
gadtatnék, akkor  mind  termékink,  mind  készítmény ink 
bizonyosan  s  jó  áron  kelnének  el,  minthogy  az,  ki  saját 
ingatlan  földet  bir,  kinek  a  törvény  nem  holt  betű,  ha- 
nem élő  véd,  ki  nem  egyedül  viszi  az  ország  terheit  s 
ki  monopóliumok,  limitatiók,  czéhek  s  eféle  akadályok 
alatt  nem  sinylődik,  lassanként  tehetőssé  válik.  Hol  pe- 
dig a  tehetség  nagyobbodik,  ott  a  vevők  száma  is  ne- 
vekedik; s  így  tökéletesen  világos,  hogy  mi  nemesek 
csak  akkor  fogjuk  valódi  hasznunk  talpköveit  megrakni, 
ha  az  ország  minden  lakosinak  megnyitjuk  azon  köröket, 
melyek  közt  felébred  a  szorgalom,  tágul  az  értelem,  ne- 
vekedik az  önbizodalom,  melyek  közt  futó  homok  kertté, 
berek  viránnyá,  sivatag  paradicsommá  bájul,  s  melyek 
közt  ma  jobbadán  csak  azon  kevesek  foroghatnak,  kik 
a  szerencsés  születés  vakító  mámoritul  elcsábítva,  még 
távolrul  sem  sejdítik  állások  kedvező  s  édes  létét,  s  melyet 
az  ismer  inkább,  kit  állhatatos  szorgalma  emelt  oda. 

Do  ut  des.  E  három  szó  egész  systemámat  magában 
foglalja.  Azonban  ne  neveljük  honfitársink  tehetségit 
terhes  vagy  aequivalens  nélküli  concessiók  vagy  adomá- 
nyok, alamizsnák,  hanem  azon  körök  megnyitása  által, 
melyek  közt  ők  bizonyosan  boldogulnak ;  midőn  mi 
nemcsak  nem  károsodunk,  hanem  tán  még  hathatósab- 
ban boldogulunk. 

A  vevők  számát  s  tehetségét  a  bel  rendelkezés  igaz- 
sága épen  oly  hathatósan  nevelheti,  sőt  hathatósabban 
neveli,  mint  a  külkereskedés  szabadsága,  ez  a  mon- 
dottakbul  fejlik  ki. 

Fogjunk  tehát  kezet,  vessünk  vállat  addig  is,  mig 
kül kereskedési  szerencsénk  jobbra  fordul ;  egyesítsük 
minden  tehetséginket,  törvényink  kifejtését  lassan-las- 
san mind  közelebbre  vinni  az  örök  természet  törvény- 
alapihoz, így  századokon  keresztül  nyughatnak  hábo- 
rítlan,  midőn  az  embergondolta  rendszabások  rugós- 
sága  csak  rövid  idő  alatt  elvesz,  s  a  sok  palliativ  gyógy- 

szerek  s  mindigi  recidivák  következésében,  melyeknél 
egyebet  se  törvénykönyvünk  se  évrajzunk  nem  igen 
mutathat,  végkép  összerogy  a  test,  s  hamvainak  egy 
emléke,  történetinek  még  csak  tán  egy  lapja  sem  leend! 

Belső  rendelkezésink  javítása  s  nemesítése  tőlünk 
függ,  mert  atyai  kormányunk  semmiben  nem  fog  hátrál- 
tatni, a  mi  számosb  milliói  jobbágyinak  hasznát  emel- 
vén, saját  legbizonyosb  hasznát  eszközli  ;  s  azért  tegyünk 
addig  is,  a  mit  bizonyosan  tehetünk.  így  habár  a  vám 
által  utóbb  is  eltiltatjk  tőlünk  a  küívevő,  neveljük  addig 
is  legnagyobb  hasznunkra  a  helvevők  számát,  mely  most 
antiphilosophiai  alkotmányunknál  fogva  csak  néhány  ezer 
nemzetségben  van  concentrálva,  a  természettel  öszhang- 
zóbb  törvényjavítások  következésében  pedig  több  millió- 
ban fenekülne;  s  mindenek  felett  ne  felejtsük: 

hogy  kivált  mostani  időkben,  a  nagyobb  rész  meg- 
elégülése,  a  kisebb  résznek,  ha  nem  is  tüsténti,  de  egy 
kissé  hosszasb  hasznára  s  bátorlétére  conditio,  sine 
qua  non ; 

hogy  a  kisebb  rész  haszna  s  bátorléte  annál  nagyobb 
és  bizonyosb,  minél  megelégültebb  a  nagyobb  rész ;  s 
végre : 

hogy  azon  gyáva  megtagadási  ürügy  -  praetextus  — 
a  bujósdi  ajtócskák  leggyalázatosbika :  ((Mennél  többet 
nyer  a  nép,  annál  elégedetlenebb))  —  semmi  egyéb,  mint 
egy  nyomorult  sophisma;  s  hogy  a  nagyobb  rész,  ha 
nem  is  tökéletesen  —  a  mi  nem  is  lehet,  míg  ember 
ember  marad  —  oly  annyira  meg  fog  elégedni,  ha 
most  javaslott  törvényim  veleje  elfogadtatik,  hogy  vala- 
mint az  ő  haszna  s  bátorléte  hathatósan  nevelve  lesz  s 
ő  egy  egészen  új  aerát  fog  élni  :  úgy  minhasznunk  s 
bátorlétünk  is  minden  határon  túl  nevekedend,  s  mi  csak 
rövid  idő  alatt  egy  poros,  berkes,  szomorú  honbul  ki- 
lépendünk,  s  egy  kellemes,  nyájas  víg  honban  fogjuk 
lelni  magunkat. 

A  szent  igazság  törvénye  mindenkire  áldást  halmoz, 
ki  abbu]  önmagát  szűklelkűen  ki  nem  zárja! 

(Zichy  Jlntal  kiadása  nyomán) 


Nápoly,    1814  deczember. 

Ma  voltam  a  catacombákban.  Oda  az  Ospcdalc  di 
S.  Gennarón  át  lehet  jutni,  mely  igen  ronda  és  roska- 
tag épület.  A  bejárat  olyan,  mint  valami  szép  grottáé, 
de  festői  benyomást  a  közelség  miatt  nem  tehet. 
A  templomból  kilépve,  három  lépésnyire  van  az  üreg, 
a  mi  a  szépség  és  nagyszerűség  rovására  ugyan  a  félel- 
mességet  emeli,  ez  pedig  szintúgy  imponál ;  mert  úgy 
látszik,  mintha  a  nagyság  oly  értelemben,  mint  én 
veszem,  ellentétben  állana  a  természet  törvényeivel  s 
az  elrejtett  nagyság,  mely  maga-magában  áll,  vagy 
akár,  a  mi  egyre  megy,  a  mi  képzeletünkben  él,  azzal 
hat  reánk,  hogy  kivételt  képez  s  nem  egyez  meg  a 
természet  rendes  menetével.  A  cultura  a  természetnek 
igazi  ellensége,  a  legnagyobb  tökély  pedig  a  halál- 
ban van. 

E  földalatti  üregek  ciceronéi  a  kórház  lakóiból  kerül- 
nek ki,  kiknek  egyik  legifjabbika,  a  mi  kísérőnk,  vagy 
nyolczvan  évet  élt  itt  gondban  és  ínségben.  A  szeren- 
csétlenek rossz  tápláléka  okozhatja  hervadt,  halavány 
kinézésöket  s  ez  hozzájárul  képzeletünk  elsötétítésé- 
hez ;  mert  többnyire  vakok,  siketek  s  még  valami  me- 
sével sem  tudnak  a  catacombákról  kedveskedni  a  láto- 
gatóknak. Ez  a  rejtelmesség  idézi  elő  a  helynek  azt  a 
halálos  csendjét,  mely  borzadályt  gerjeszt.  Ha  kényel- 
mesen lehetne  mindent  megtekinteni  s  a  catacombák 
története  tisztán  és  alaposan  tudva  volna  előttünk,  sokat 
vesztene  érdekességéből ;  de  így  az  örök  feledés  mily 
rémítő  gondolat  1  hogy  néhány  év  múlva  barátaink  köziil 
senki  sem   fog  reánk   emlékezni  többé.  Ez  a  csendes- 

ség,  ez  az  elzárkózottság  minden  élő  lénytől  e  folyosó- 
kat betölti  mind  azzal  a  borzalommal,  a  melyet  csak  kíván- 
hatunk. Ompteda  velem  volt  s  a  bemenetnél  észrevette, 
hogy  vezetőnk  csak  egy  fáklyával  volt  ellátva,  a  mi 
bizonynyal  nagy  vigyázatlanság,  mert  találjon  elaludni, 
a  sötétben  valami  gödörbe  eshetünk,  a  mi  mégis  nem 
lehet  kellemes  érzés,  kivált  mikor  képzeletünk  már  fel 
van  izgatva.  Éktelen  kiáltozást  kezdett  tehát  s  egy 
perezre  kivett  komolyságomból,  a  melybe  ránczos  hom- 
lokkal bele  erőltetem  magam  ;  mert  hiába,  szerencsét- 
lenségem, hogy  kevés  érzékem  van  a  régiségek  iránt 
így  például  Velenczében  a  sz.  Márk  temploma  éppen 
nem  bűvölt  el ;  míg  a  Mont  Cenis  átjárása  rendkívül 
megragadott.  Az  előbbi,  szerintem,  ódon  és  kisszerű ; 
ez  utóbbi  pedig  az  újkor  nagy  vívmánya.  Azt  hiszem, 
csak  azért  szokták  a  régiséget  annyira  megbámulni, 
mert  az  embereknek  akkor  úgy  a  tárgy  választásában, 
mint  a  kivitelben  véghetetlenül  több  ízlésök  és  merész- 
ségök  volt.  Végre  is  mik  ezek  a  híres  catacombák? 
Egy  kisszerű  két  emeletes  pincze,  mely  nagy  fáradság- 
gal van  a  sziklába  bevésve  s  tömve  van  halottak  csont- 
vázaival :  ez  az  egész.  De  most  hozzá  jön  ehhez  az 
ó-kereszténység  története,  a  rómaiak  üldözése  elől  ide 
menekülők  s  itt  elrejtőzködők,  minő  hosszú  lánczolata 
az  eszméknek  fűződik  hozzájok.  mennyit  szenvedtek, 
mily  borzasztó  kínos  órákat  éltek  át  e  környezetben, 
vigaszt  és  erőt  merítve  az  itt  fekvő  halottaktól,  kiknek 
testeik  kiaszott  izmok-  és  hajzattal,  egymásra  halmozva 
még  láthatók  itt,  az  időtől  és  nedvességtől  természete- 
sen egészen  elferdülten  s  a  bágyadt  világosságban  még 
raost  is  szenvedni  s  epedni  látszanak.  Többeket  meg- 
tapogattam közülök,  valyon  nem  veszem-e  észre  valami 
seb  helyét,  haláluk  nemének  megismerése  végett,  né- 
hánynak fejét  is  fölvettem,  mely  mintegy  reám  nézett 
s  egészen  az  örökkévalóságnak  engedem  át  magam, 
míg  kísérőm,  a  ki  mint  egy  félhalott  járt  a  bágyadt 
fáklyával,  mind  azzal,  a  mit  a  holtakkal  tevék,  nagyon 
elégületlcnnek  látszott  s   rémülésében,   hu   hu   hu   fel- 

kiáltásokba  tört  ki,  melyeket  vén  kebléből  néhány 
csontnak  egy  mélyebb  gödörbe  vetésével  fakasztottam. 
Egyszerre  az  a  képzelet  lepett  meg,  hogy  valami  föld- 
indulás támad  s  engem  ide  temet,  a  rothadás,  éhhalál 
és  undor  martalékául.  Rémeket  idéztem  magam  elé, 
hogy  iszonyodásomat  felfokozzam  s  határt  nem  ismerve 
millió  képzeletek  között,  igazán  nem  bírtam  tovább 
kiállani.  Mégis  csak  sok  borzalmat  rejthet  titkon  ma- 
gában a  természet,  miután  lelkünknek  csak  egy  része, 
mely  oly  nagy  hajlandóságot  mutat  a  rettegésre,  míg 
másik  része,  az  uralkodó  szellem,  okoskodni  kezd  felette. 
Mert  nem  az  a  gyáva  félelem  ez,  melyet  a  nevére 
érdemes  férfi  soha  nem  ismer ;  hanem  a  világ  megfog- 
hatatlan   mély   rejtelmeiből,  sokszor  minden  látható  ok 

nélkül  származik. 

Aggálytól  gyötörve,  mint  hajtóvadászatból  a  nyúl, 
lépek  ki  e  sötét  undorító  barlangból  s  örülök,  hogy 
ismét  szabad  levegőt  szívhatok.  Éppen  ez  az  érzése 
lehet  a  halálra  itéltnek,  a  ki  keg}'elmet  nyert.  Soha 
többé  oda  vissza  nem  térek!  Ott  egy  egész  nemzedék 
fekszik  csendesen  a  föld  alatt  s  pár  perez  múlva  íme  a 
Toledo-utczán  vagyok.  Ezernyi  ember  mozog,  lát  sza- 
porán a  dolga  után  :  megható  benyomás !  Rövid  éltö- 
kön  át  mennyi  vágy,  mennyi  kísértés  kínozza  őjcet,  a 
hány  szív,  annyi  óhajtás,  törekvés,  tudomány,  becsület, 
gazdagság:  s  mindennek  végczélja  a  temető. 

Paris,    1815   deczembev. 

Dicsértessék  a  Mindenható,  az  elemek  ura,  szírzn- 
csésen  megérkeztem  Calaisba.  Utam  Londonból  Do- 
werig  igen  jól  ment,  csak  kilencz  óráig  tartott.  Tagad- 
hatatlan, hogy  chaise  és  négy  ló,  a  legkényelmesb  s 
legdicsőbb  utazás.  Esti  8  óra  tájban  értem  be  Ship 
Innbe,  msr.  W^ritehez  s  azonnal  hajóra  akartam  szállni, 
hogy   időt    ne   veszítsek ;   de  ellenkező    szél  fujt  s  így 

azzal  a  reménynyel  kellé  ágyba  feküdnöm,  hogy  más- 
nap reggel  egy  franczia  postahajó  felvesz. Ekkor 

azonban  vita  támadt  a  vihar  és  a  Modesta  hajó  kapi- 
tánya közt,  egyik  a  tovább  utazás  lehetetlenségét,  má- 
sik az  elhalasztás  szükségét  bizonyítván.  Szívemből 
utálom  a  várást,  lesést,  mert  nincs  a  természetben 
nevetségesebb  valami,  mint  a  béketűrő  ember,  de  ez  a 
nap  folytonos  nyugtalanságban  telt  el  s  így  nem  vált 
unalmassá.  Magammal  hoztam  a  gázgép  egy  mintáját, 
melyet  megszerezni  nem  kis  fáradságba  került  s  csakis 
az  én  vasakaratom  és  kitartásom  volt  képes.  Ezt  át- 
hozni az  én  gondom  volt  s  mondhatom,  elég  aggályos, 
mert  e  nemű  kivitelre  halálos  büntetés  van  szabva.  Ezt 
mégis  nem  akartam  megérdemelni  s  azért  egész  nyílt- 
sággal jártam  el.  Az  én  mesterségem  elég  módot  nyújt 
valami  tisztességesebb  halálnemre  is,  sem  hogy  egy 
Gaslight  kedveért  felakasztassam  magam.  Ismerőseim 
sokat  nevettek  is,  hogy  Angliában  annyit  törődtem 
mindenféle  gépekkel  s  többi  közt  a  világosság  előidé- 
zésére szolgálókkal  is.  Különös  dolog,  ha  egy  huszár- 
kapitány, naponként  három  órán  át,  nem  csak  gépészek- 
től, de  még  a  munkásoktól  is  valóságos  leczkét  adat 
magának,  elméleti  és  gyakorlati  szempontból  s  reggel 
faolajat  csepegtet,  este  pedig  Eau  de  Rasumofskyt.  De 
az  én  felfogásom  szerint  Angliában  csak  ezt  a  hármat 
kell  tanulmányozni,  a  többi  ehhez  képest  semmi :  alkot- 
mányt, gépeket,  lótenyésztést. 

A  hadsereg  szervezéséről,  mely  ez  idő  szerint  a 
világon  a  legjobb,  még  hallani  sem  akartam;  hiszen 
minekünk  nincs  többé  hadseregünk.  Hogy  legyen  ismét, 
ahhoz  nem  csekélyebb,  mint  egy  nemzedék  s  a  mos- 
tani intézők  kimúlása  kellene.  Oly  közel  fekszik  és 
mégis  oly  távolra  esik.  Ily  czél  után,  melyet  minden 
derék  szív  a  legforróbban  áhít,  nem  lehet  nekünk  töre- 
kednünk. Isten  vagy  a  véletlen  eset  vezethet  oly  polczra. 
Ki  birná  sejteni,  valyon  megjön-e  annak  ideje  valaha, 
vagy  soha?  De,  saját  lelki  nyugalmunk  végett,  ne  sza- 
porítsuk   hasztalan    ismereteinket,    belátásunkat.    A   mi 

államunkban  csak  az  erkölcsi  bajok  nem  ismerése  és  a 
teljes  részvétlenség  teheti  elviselhetővé  a  léteit.  Nem 
lehetne  azt  eltűrni,  mihelyt  tétlenségünkből  felocsúd- 
nánk s  némi  dicsvágyat  éreznénk  magunkban.  Miért 
jegyezgessem  tehát  fel,  hogy  Angliában  most  olyan 
hadszervezési  intézkedések  vannak,  miszerint  hat  hét 
alatt  200  ezer  embert  talpra  állíthatnak,  hogy  a  köz- 
katonának perkál  inge,  szarvasbőr  nadrágja  van,  különb 
mint  Taubel  urnák  Bécsben  s  olyan  nyergök,  hogy 
Rowand  Bécsben  álmából  is  felkelne,  ha  hasonlókat 
kaphatna,  stb.  stb. 

Minek  tanuljam  meg  mindezt  még  jobban,  mint  már 
úgyis  tudom,  hogy  aztán  ezredemben,  melyhez  vissza- 
térek, összehasonlítások  tegyek?  Inkább  tehát  a  gépekre 
adtam  magamat.  A  gőzgép  minálunk  haszontalan  volna. 
Hogy  kifizesse  magát,  4 — 6  lóerőt  kell  pótolnia ;  s  ki 
volna  ilyen  szakadatlan  munkásságra  utalva  minálunk? 
Gyáraink  nincsenek  s  köszönjük  istennek,  hogy  nincse- 
nek. Ez  a  haladás  csak  a  nyomásnak  következménye, 
hol  sok  az  ember,  kit  a  szükség  kényszerít,  hogy  keze 
munkájával  keresse  kenyerét.  Anglia  sajátságos  fekvése 
okozza  azt,  hogy  ez  a  haladás  neki  egyúttal  gazdag- 
ságot szerez.  Kezdettől  fogva  harczias  nép  volt  Magyar- 
országon, —  legyőzhetetlen  vadságot  várok  tőle,  nem 
pedig  szövőgépeket. 

A  serfőző  gyárat  utálatosnak  találom,  mert  a  ser 
butítja  és  álmosítja  az  embert ;  aztán  ha  ez  a  mester- 
ség lábra  kap,  ki  az  ördög  veszi  meg  a  mi  mágnásaink 
savanyú  borait? 

Így  tehát  inkább  a  gázvilágító  gépnek  adtam  elsőbb- 
séget. Készakarva  tevém  ezt.  Tán  abban  a  föltevésben, 
hogy  nem  sokára  Czenken  fogom  berendezni  azt  s 
majd  dicsekedve  mondhatom :  ime  L.  gyáros  készít- 
ménye! A  büszke  angol,  egy  vámtiszt  álarcza  alatt, 
kalapját  nem  emelte  meg  előttem,  de  négy  darab 
aranyért  eladta  nekem  a  nemzete  lelkét :  egy  gépet. 

Mostani  útunkról  nem  akarok  sokat  beszélni ;  éle- 
tem legnevezetesebb    eseményei    közé   tartozik  az.  Az 

dsülyedéshcz,  az  élet  rögtöni  megszakadásához  soha 
olyan  közel  nem  állottam  ;  a  szélvész  utunk  irányára 
nézve  kedvező  volt,  de  olyan  erősen  dühöngött,  hogy 
okvetlen  el  kell  vala  vesznünk,  ha  az  apály  éppen 
Calaisba  nem  szállít.  Ezen  éjjel  három  vitorlás  hajó, 
három  árboczos,  veszett  el  a  franczia  partokon ;  olyan 
erős  volt  a  hullámzás  és  a  szél,  hogy  egy  hajó  egészen 
közönséges  homokzátonyba  beleütődve,  törést  szenve- 
dett, a  rajta  levők  közül  csak  egy  van  még  életben. 
A  postahajónkat  a  hegyekként  ránk  nehezülő  hullámok 
úgy  meglóbbálták,  hogy  a  pilótánk  is  több  izben  el- 
esett. Lehetetlennek  látszott  előttem  a  menekülés  s 
minden,  a  mit  körülöttem  láttam,  a  biztos  v/zbefulást 
jósolta.  A  hajóslegények  őrültekként  futkostak  a  hajó- 
ban, az  árboczfa  ingadozott,  a  kormányos  nem  követ- 
hette a  habok  irányát ;  rémületes  hallgatás  uralkodott. 
Ugy  volt,  biztosnak  hittem  az  elmerülést  s  ismét  ki- 
tapasztaltam magamat,  hogy  félelem  nélkül,  mint  bátor 
ficzkó  tudok  meghalni  s  ezzel  is  növekedett  némileg 
önbecsülésem.  De  mégis  tudni  akarám,  hányadán  va- 
gyunk; s  kérdést  intéztem  a  pilótához,  kinek  lelki  nyu- 
galma bámulatba  ejtett.  Hiszi  ön,  hogy  ezzel  az  apály- 
lyal  elérjük  Calaist  ?  kérdem;  s  ő  csak  annyit  válaszolt: 
uram,  bajban  leszünk.  Ez  elég  volt.  Lefeküdtem  a  fedél- 
zeten, istenre  gondolék  s  egy  nőre,  a  kit  tán  boldog- 
talanná tettem  s  kinek  emléke  leginkább  nyomja  lel- 
kemet. 

Egyszer  csak  kijelenté  a  kapitány,  a  ki  egyébiránt 
igazi  nyúlszivű  ember,  hogy  most  egyenest  a  kikötő- 
nek fogunk  evezni  s  hogy  egy  óra  alatt  ott  is  leszünk. 
Ez  balzsam  volt  nekem,  mert  legalább  némi  változást 
jelentett,  minek  legnagyobb  szükségét  érezem.  Villám- 
sebességgel hatoltunk  most  előre  s  szintoly  gyorsan 
repültek  gondolatjaim,  melyek  a  halált,  kaszájával  s 
honickórájával,  mindig  tisztán  láttaták  velem :  s  ime 
egyszerre  a  kikötőben  valánk.  Megérkezésünkkor  tüs- 
tént egyik  hajóról  a  másikra  ugráltam  ingatag  lábszá- 
raimmal, míg  szárazföldön  érezem  magam.  Itt  egy  vám- 

tiszt  állított  meg,  mert  előleges  jelentés  nélkül  nem 
szabad  a  hajóból  kilépni ;  ezt  a  ficzkót  fellöktem,  mint 
egy  lapdát,  aztán  egy  fiút  galléránál  fogva  megragad- 
tam és  kényszerítettem  velem  futni  egész  Guillacy-ig, 
hol  tüzet  rakattam,  szárítgattam  magam  s  Istennek  hálát 
adva,  lefeküdtem.  Altomban  háromszor  kiestem  az  ágy- 
ból s  jót  kellé  nevetnem,  mikor  derekasan  megütöttem 
magam,  eszembe  juttatva,  hogy  hál'  isten,  nem  vizben 
vagyok.  Most  folytatom  naplóm  irogatását. 

Padua,    1818   július    23-án. 

Ma  reggel  érkeztem  ide ;  mintegy  7  óra  lehetett. 

Landschütz  és  Ender  elmentek  Velenczébe ;  nem 
akartam  ez  élvezettől  megfosztani  őket.  Az  Aquila 
d'oró-ban  első  kérdésem  az  volt,  a  mit  sejtelmem  sugalt, 
hogy  valyon  itt  laktak-e  S.  gróf  és  grófné.  De  semmi 
felvilágosítást  nem  kaphattam  tőlük ;  de  elnyomtam 
boszúságomat,  félvén  attól,  hogy  a  fogadó  összes  szolga- 
személyzete kitalálja  titkomat  s  jól  kinevet. 

Az  úton,  magam  ülvén  a  kocsiban,  mert  Landschützet 
előre  küldém  s  görög  tanulmányaimat  kissé  pihente- 
tem, mást  sem  tettem,  mint  folyvást  Antigonét  olvas- 
tam, aztán  Virginiát  és  Mirrát,  az  én  bálványcmtól. 
Alfieritől.  Még  benne  vagyok  a  legtisztább  gyönyör 
mámorában  e  három  szomorújáték  felett.  Úgyszólván, 
három  jelenetbe  tudta  ő  beleszorítani  mindazt,  a  mit 
egy  egész  életen  át,  az  érzelmek  nemességéről,  az  izlés 
helyességéről,  szóval  az  emberi  jellem  legmagasb  töké- 
letességéről, glóriájáról,  kedély  és  műveltség  tekinteté- 
ben okosat  és  alaposat  mondani  lehetne;  s  ezt  annyi 
clegancziával  és  könnyűséggel,  hogy  azt  hinnők,  csak 
játék  és  kellemes  időtöltés  volt  neki,  mit  más  halandók 
alig  képesek  átérezni  s  vajmi  ritkán  csak  félig-meddig 
is  kifejezésre  juttatni.  Ah,  csak  én  tudnék  írni,  tudnám 
magamat  kifejezni  1  Istenemre,  érzem,  hogy  rejlik  ben- 

nem  valami.  Minden  művemet   egyedül  neki  tulajdoní- 
tanám ;  de  a  világ  nem  tudna  róla! 

Itt  semmi  dolgom.  A  Titus  Livius  sírja,  a  Paolo 
Veronese  oltárképe  és  az  Angyalok  ördöggé  válto- 
zása, ez  egyedüli  három  tárgy,  melyet  még  egyszer 
meg  akarok  nézni.  Oly  jól  esik  nekem  az  a  gondolat, 
hogy  az  embereket  csak  a  szerelem  avatja  be  igazán 
az  életbe,  hogy  csak  ezen  érzelem  nemesítheti  meg, 
teheti  nagygyá  őket.  Bizonynyal  csak  a  szerelem  tesz 
íróvá,  vagy  művészszé  valakit.  Oh,  hogy  ha  általa 
lehetnék  én  is  valami !  De  nálam  máskép  van  az.  Mert 
ha,  sok  évek  multán,  olyan  ember  válnék  belőlem,  a 
kit  azon  a  vidéken,  melyben  lakik,  áldanak  és  imád- 
nak ;  és  ha  ezt  az  ő  iránta  való  szerelemnek  köszön- 
hetném :  akkor  enmagamat  kellene  megvetnem.  Ez 
olyan  gyengeség  volna,  melynek  szégyenét  és  gyaláza- 
tát, a  nagy  égre  mondom,  soha  el  nem  tudnám  viselni. 
Hát  saját  akaratomból,  önerőm  és  férfiasságom  érze- 
tében nem  tudnám  azt  végbevinni,  a  mit  egy  asszonyért 
volnék  képes,  a  ki  utóvégre  is  egy  bált  vagy  egy  új 
ruhát  az  én  egész  életpályámnál  többre  becsül  s  az 
újdonság  ingerére  többet  ád,  mint  éveken  át  tartó  igaz 
és  őszinte  szerelemre?! 

IV. 

Ferrara,    1818  július   27-én  reggc). 

Láttam  Tasso  börtönét  s  szégyenemre  vallom  be, 
csak  most  láttam  először,  bár  egynehányszor  utaztam 
már  erre.  0  marad  mindenkorra  az  én  kedvencz  köl- 
tőm. Az  ő  lovagiassága,  a  szerelem,  úgy  mint  művei- 
ben visszatükröződik,  szerintem  a  gyengéd  és  nemes 
érzések  diadala.  Habár  Voltaire,  a  jó  ízlés  e  zászlótar- 
tója, a  Gerusalemme  liberalánéi]  többre  becsüli  Virgil 
Remisét,  sőt  e  mellett  amazt  jelentéktelennek  mondja, 
előttem  mégis  kedvesebb  az  én  Tassom.  Tudom,  hogy 
nincs  igazam  benne.  Virgil  nekem  szerfelett  ünnepé- 
lyes,  míg   a    másik   csupa   érzés.    Mindkét   költőnek  e 

művei  a  szerelem  szülöttei.  Virgil  boldogtalan  volt  a 
szerelemben,  de  Augustus  kegyeltje  maradt  s  balsor- 
sát úgy  vette,  mint  a  hogy  a  nagyvilágban  s  az  udvarok- 
nál szokás,  hidegen,  egykedvűen.  De  Tasso  boldog 
volt  szerelmében,  hanem  elszakítva  kedvesétől,  hét  évig 
börtönben  sínlett.  így  bánt  el  vele  Alfonso. 

Egy  boldog  szerelmes  (így  szoktuk  nevezni  azt,  a  ki 
meghallgatást  nyert  s  birtokába  vehette  az  imádottját) 
az  én  szememben  többnyire  egy  botránykő,  mert,  kö- 
zönséges szenvedély  mellett,  mindjárt  vége  szakad  az 
érzelmek  gyengédségének  s  önzetlen  voltának :  a  ké- 
nyelem, figyelmetlenség  s  unalom  lépnek  helyébe. 
Tasso,  kinek  szerelme  oly  gyengéd  viszonzásra  talált, 
megőrzé  csendes  melancholiáját,  szivének  tisztaságát  s 
a  széphez  s  finomsághoz  való  vonzódását,  szóval :  isteni 
hivatását  a  költészetre !  Mindig  sírni  tudnék,  ha  élete 
folyamát  átgondolom.  Nem  őt  siratnám,  istenemre,  azt 
nem,  mert  a  legbensőbb,  legmagasztosabb  szerelem, 
mely  valaha  emberi  szívben  honolt,  gyermekkorától 
sírjáig  kisérte  őt.  Az  ő  élete  igazán  irigylésre  méltó 
szenvedés  volt.  Méltán  irigyelhetik  azok,  a  kik  nem 
ismerik  a  szerelem  édes  gyötrelmeit. 

V. 

Flórencz,    1818  július. 

Flórenczben  első  utam  Apponyihoz  volt."*'  Elég  rég 
óta  ismerem ;  elvitt  a  Pergolába.  A  szinház  szép ;  a 
ballet  rossz,  első  ballerinája  madem.  Torelli.  A  nagy- 
herczeg  ott  ült  a  páholyában,  a  komoly  s  szigorú  ural- 
kodót játszsza.  Nem  is  csodálkozik  rajta,  hogy  ő  most 
Toscana  nagyherczege ;  ezt  igen  rendén  levőnek  ta- 
lálja. Érzi  magában  Istentől  nyert  hivatását,  egy  népet 
magas  tulajdonaival  boldogítni.  Tudja,  hogy  gyűlölik ; 
de  azt  egy  cseppet  sem  bánja. 


*   Gróf  Apponyi    Anta],    akkoriban    Ausztria-Magyarország  kö- 
vete  a  toscanai   nagyherczegségben. 

a8-án  Caponi  marquis-nál  társaság  volt,  Mossi 
marquisnő  volt  legszebb  a  nők  között.  Azért  gyűltek 
itt  össze,  hogy  W.  Sgrichit  hallhassák.  Az  öreg  Deley 
is  ott  volt  s  igen  sok  okos  és  tudós  uraság.  Valami 
1  2  egyén  nevét  írták  fel  papirra,  a  kikre  improvisálni 
kellett,  t.  k.  Susanna,  Mucius  Scaevola,  Traján,  Alceste, 
Coriolanus,  Demetrius  stb.  Alcestében  volt  a  megállapo- 
dás. Néhány  perez  múlva  megkezdé  Sgrichi  egy  prológ- 
gal  Apollóra,  azután  magát  a  tragödiát  szavalta  stanzák- 
ban, szakadatlanul  egy  órán  túl.  Néhány  szólama  csi- 
nos, egy-kettő  emelkedett  is  volt,  de  egytől-egyig  lopva 
mind.  Azt  hiszem,  tisztességes  ember  nem  is  improvi- 
sálhat ;  tolvajnak  kell  lennie,  máskép  nem  is  lehetsé- 
ges. Sgrichi  alacsony  ember;  úgy  szaval,  mint  egy 
borjú  s  az  egész  tréfa  nem  ér  többet,  mint  ha  egy 
három  éves  gyermek  guitárt  játszanék,  a  mi  senkit  se 
mulattatna,  noha  magában  véve  mégis  bámulatos  volna. 
Délre  a  miniszternél,  délután  Casini.  Este  egyedül, 
Pausaniassal  s  gondolatimmal.  Arra  gondolék,  a  ki 
siromig  a  legkedvesebb  lesz  előttem  a  világon,  ámbár 
gyűlöl  s  én  soha  sem  irok  neki. 

28-án  Morghent"*^  és  tanítványait  kerestem  fel.  Ha- 
szontalan, együgyű  művészet  ez  a  szobrászhoz  vagy 
festőhöz  hasonlítva,  egyénileg  kellemetlen,  de  az  egészre 
nézve  szép  találmány!  Mű-  és  természetiek  gyűjte- 
ménye, keveset  ér.  A  képtárt  pedig  1  2  órakor  bezár- 
ták, mert  délután  egy  corso  dei  Barbari  tartatott  meg, 
bár  dörgött,  villámlott  és  esett.  A  nagyherczeg  daczol 
minden  veszélylyel,  idővel,  sorssal!  Elkergették,  nem 
törődött  vele  s  visszahelyezik  a  nélkül,  hogy  legkeve- 
sebbel is  hozzájárult  volna  s  mindezt  ő  csak  természe- 
tesnek találja. 

Benvenuto  Cellini  Perseusa  (a  piazza  del  grandu- 
cán)  bronzból  van,  szerfelett  erős  s  a  lába  görbe ;  ne- 
kem nem  tetszik.  A  Canova  Perseusa,  mely  most 
Rómában    van    s    gipszöntvényben    a    szépművészetek 

*    Rézmetsző. 

akadémiáján  rajzmintának  van  felállítva,  amahhoz  sem- 
mikép sem  hasonlít  s  inkább  a  belvederi  Apolló  alak- 
jára emlékeztet.  Nem  is  tartozik  még  Canovának  sem 
a  jobb  művei  közé,  antikhoz  állítva  pedig  nagyon 
sokat  veszítene.  Egy  szobrot  minden  oldalról  meg  kell 
tekinteni,  a  mi  bizonynyal  a  szobrászra  nézve  a  leg- 
nagyobb nehézségek  egyike,  holott  máskülönben  a 
plastika  nagy  előnyt  biztosít  neki  akármely  festő  irá- 
nyában. Ennek  mindent  ki  kell  számítani,  sokat  scur- 
zirozni  s  mindenütt  a  perspectivára  is  vigyázni.  A  szob- 
rásznak a  valót  kell  követni  s  igazat  beszélnie.  A  festő 
a  képzelethez  szól  s  mentől  inkább  tud  csalódást  elő- 
idézni, annál  nagyobb  az  ő  művészete.  E  szerint  egy 
magán  ember  mesterségére  nézve  szobrász,  az  üzlet 
embere  pedig  festő.  A  Canova  Perseusának  olyan  képe 
van,  mint  egy  szép  asszonynak,  testalkata  pedig  egy 
Adonisé ;  hátulról  már  épen  sehogy  sem  tetszik. 


VI. 

Flórencz,    1818  július  31. 

A  tegnapi  nap  igen  gyorsan  múlt  el.  Reggel  pár 
órát  tölték  Fabre  festő  könyvtárában  s  ki  jegyezgettem 
magamnak  egyetmást  a  Görögországról  szóló  s  egész- 
ben csakis  Angliában  megjelent  művekből.  Egy  dilet- 
tánsnak utóbbi  kiadásában  igen  sok  érdekes  részletet 
találtam  a  régi  görögök  architektúrájáról ;  de  costume 
és  tájképek  dolgában  nagyon  fukarkodtak.  Minden 
bővebb  leírást  gondosan  kerültek,  a  mit  hálásan  isme- 
rek el ;  mert  valami  unalmasabb  és  ízetlenebb  dolog 
alig  képzelhető,  mint  már  ismert  s  rég  elcsépelt  ada- 
tokat valamely  országról,  új  lébe  mártva  s  felmele- 
gítve, mint  valami  egészen  újat  és  frisset  tálalni  fel. 
Merőben  különböző  két  dolog  a  napló  és  az  útleírás. 
Egy  nagyon  terjedelmes  naplóból  sokszor  igen  érde- 
kes útleírást  lehet  kivonni ;  de  egy  emlékiratot  közzé- 

tenni,  úgy,  a  mint  azt  saját  emlékezetünk  istápolására  s 
legfölebb  egy-két  meghitt  jó  barát  számára,  minden 
tartózkodás  nélkül  összeirtuk,  az  olynemű  imperti- 
nentia,  a  melyre  hál'  isten  képes  nem  volnék.  Még 
nem  tudtam  elhatározni  magamat,  mily  modorban  ren- 
dezzem be  naplómat.  Minden  apró  részletet  fel- 
jegyezni, mi  tán  csak  az  oeconomiánkhoz  tartozik,  igen 
gyermekesnek  s  felesleges  látszik.  De  vannak  sokszor 
oly  jelentéktelennek  látszó  csekélységek,  melyek  emlé- 
kezetünkbe oly  pompásan  idézik  vissza  a  múlt  időket, 
hogy  inkább  a  sok,  mint  a  kevés  irás  mellett  vagyok, 
mert  hisz  törölni  mindig  lehet.  Mint  egy  generalstab- 
ler  az  ő  hivatalos  jelentését,  röviden  és  szárazan  írjuk-e 
le  az  országot?  vagy  érzelmeink  bő  áradatának  enged- 
jünk tért?  Szóval,  mindent  papírra  tegyünk-e,  a  mi 
csak  eszünkbe  jut  és  szivünket  meghatja?  vagy  vala- 
mely szigorú  formalitási  szabályt  erőltessünk  önma- 
gunkra ?  avagy  csak  egy  bizonyos  szakmára  vagy  mo- 
dorra szorítkozzunk  kizárólag?  Én  azt  gondolom,  a 
korlátlan  természetre  bízni  magát  s  minden  számítás 
nélküli  teljes  rendetlenségben  hagyni  a  dolgot,  leg- 
egyszerűbb s  egy  profán  embernek,  minő  én  vagyok, 
megbocsátható  lesz.  Miután  pedig  tudatlan  ember 
mindig  több  van,  mint  tudós,  bízvást  föltehetem,  hogy 
ez  a  modor,  feljegyezni  mindent,  a  mit  látok,  gondolok 
és  érezek,  csak  annyi  követőre  fog  találni,  mint  akár- 
mely tudós  kiadvány  Görögország  egy  némely  tem- 
plomairól, behatva  oly  apró  részletekig,  melyek  csak 
szobrásznak,  festőnek  vagy  építésznek  szerezhetnek 
valódi  élvezetet. 

Olaszországban  nem  csinálok  rendszeres  jegyzeteket 
s  a  melyek  lesznek,  azokat  leírom,  mint  minden  más 
becsületes  ember,  de  azzal  a  különbséggel,  hogy  én 
ezt  még  azon  okból  is  teszem,  mert  nem  bizom  más- 
kép emlékező  tehetségemben,  mely  naponként  gyen- 
gül. De  páratlan  ostobaságnak  tartom,  ha  valaki  az  6 
véleményét  pl.  Rafael  Madonna  impannatá-ja  vagy 
Cleomcncs  Venusa  felől  az  emberekre  reá  akarja  erői- 

tetni.  Jegyezgessen  egy  művész  saját  magán  használa- 
tára, de  ne  akárki  más  számára. 

Délután  a  Palazzo  Pittj-ben  voltam.  A  Madonna 
della  seggiola,  az  a  másik,  melyet  imént  neveztem,  az 
Ezechiel  s  Pietro  Perugino  Magdolnája,  volnának  azok 
a  darabok,  melyeket  kiválasztanék  magamnak ;  a  töb- 
biekről nagy  terjedelmesen  értekezik  a  brochure  de  la 
galerié.  A  palota  ódon  cyclops  stílben  épült.  Az  esté- 
met otthon  töltém  el. 

Ma  reggel  is  jó  sokáig  a  szobámban  maradtam  s 
először  kezdem  olvasni  Anakreon  költeményeit  görög- 
ben, mi  igen  nehezen  ment.  Annyi  jó  akaratot  és  ki- 
tartást érzek  magamban,  hogy  egészen  biztosra  ve- 
szem, mikép  ezt  a  régi  nyelvet  tökéletesen  sajátommá 
fogom  tenni. 

Vll. 

Flórencz,  aug.   a-án. 

Itt  nem  jutok  hozzá,  hogy  naplómat  gazdagítsam. 
Ez  ugyan  nem  árt;  sőt  okosabb  lett  volna  bele  sem 
kezdeni  egy  ilyen  dőre  napló  írásába.  Valószínűleg 
soha  sem  fogom  újra  elolvasni  ^  s  nem  is  közlöm  sen- 
kivel. Annyira  fölleplezni  minden  gyengéimet,  ezt  csak 
olyan  szeretett  lény  irányában  tehetném,  minő  G.  lett 
volna,  ha  valóban  megfelelt  volna  annak  a  képnek, 
melyet  csalóka  képzelődésem  róla  alkotott  s  egy  ilyen 
lény  van-e  valyon  még  a  föld  kerekségén?  S  ha  talál- 
koznék is  olyan,  tudnám-c  azt  újra  szeretni?  s  az  ő 
szenvedélyei  az  én  kietlen  lelkemben  visszatükröződ- 
nének-e? Az  többé  nem  lehetséges,  mert  ez  a  virág 
másodszor  nem  nyílik  az  életben. 

S  így  lefolynak  gyors  patakként 
Éltem  zajos   napjai 
S  így  hervad  el   ifjúságom, 
Mint  koszorúm    szirmai. 


*    Hogy   e   saándékát     nem     tartotta   meg,  tanusftják   a   sűrű  tör- 
lések 

igaz,  őszinte  szenvedélyt  csak  egyszer  érezhetünk 
életünkben.  tJgy  mint  Juliette  szeretett,  kétszer  nem 
lehetne  egy  emberéletben  szeretni.  Egyszer  érezni  azt 
már  elég  arra,  hogy  lelkünket  megzavarja  s  viszonzás 
nélkül  hagyva,  az  őrületig,  öngyilkosságig  fokozza, 
viszonzásra  találva  pedig  boldog  elragadtatásban  an- 
gyallá változtassa  át.  Ezt  a  kétségbeesést,  ezt  az  üdvös- 
séget túl  nem  élheti  egy  halandó  lelke ;  s  szélsőségre 
vive,  a  fájdalom  és  az  öröm  egyaránt  halált  hoz  a 
gyarló  földi  lakóknak. 

Első  kérdésem  is  az  volt,  valyon  itt  vannak-e  ?  Meny- 
nyire örültem  volna  négy  hosszú  év  után  viszontlát- 
hatni őt.  Fájdalom,  most  Genuában  vannak  s  csak 
10  nap  múlva  várják  ide.  Azalatt  Rómában  is  megfor- 
dultam s  egy  hajón  a  tenger  hullámai  közt  fogok  gyöt- 
rődni s  kínlódni. 

Mondják,  hogy  az  asszony  nagyon  megváltozott. 
Mily  ifjú,  üde  s  könnyelmű  volt  akkor.  Két  gyermeke 
halt  meg ;  s  azóta  mélázó  s  búskomoly  lett.  így  néhány 
év  elegendő,  hogy  egészen  átváltoztasson  valakit,  elő- 
nyére vagy  hátrányára.  Sodorják  erősen,  ellenállhatat- 
lanul az  események,  a  véletlen,  a  sors.  A  ki  mindig  hű 
marad  magához  s  megtartja  kedélye  nyugalmát,  az  előtt 
tisztelettel  emelhetünk  kalapot.  Valóban  ritkán  találni 
olyan  férfit,  a  kiről  az  események  úgy  lepattannak,  mint 
a  tenger  ár-apálya  egy  örökké  mozdulatlan  kőszirtről. 
Ehhez  önállóság  kell,  függetlenség  és  szabadság.  Ez  lesz 
jövőben,  ha  isten  is  úgy  akarja,  egyetlen  törekvésem, 
kutatásaim  czélja.  Sejtelmem,  hogy  valami  jobbra  szü- 
lettem, mint  hogy  egy  asszony  lábainál  sóhajtozzak  s 
epedjek  egy  életen  át :  érzem  férfiasságomat  és  büsz- 
keségemet. Gazdag  vagyok,  ifjú,  erős  akarattal  ellátva, 
hogy  bármire  vállalkozzam,  mi  egy  férfinak  szégyenére 
ne  váljék.  Vajha  lehetnék  egykor,  ha  bár  név  nélkül, 
sok  embertársamnak  áldása,  vigasztalása!  Hogy  ezt 
elérhessem,  áhitattal  tudnék  érte  hosszú  éjeken  át  imád- 
kozni, csak  hazámnak  s  az  emberiségnek  üdvére,  bol- 
dogságára lehessek  ! .  . .  Mily  sok  szomorú  esztendő  fog 

addig  elvonulni  felettem.  Évek,  melyek  lusta  folyásuk- 
ban mintegy  örökre  megállani  látszanak ;  míg  a  sze- 
relem és  boldogság  perczei  nyilsebességgel  tova  rö- 
pülnek I 

Jó  éjt  nektek,  kedves  atyám,  drága  anyám.  Minden- 
nap reátok  gondolok  magamba  szállásom  órája  alatt, 
így  nevezem  az  én  imádságomat. 

3-án,  kora  reggel. 

Ha  az  ember  oly  szerencsésen  van  alkotva,  hogy 
mélyebben,  szélesebbre  terjeszkedve  s  messzebbre 
nézve  gondolkodik,  mint  rendesen  a  többi  emberek  s 
ha  ehhez  még  bizonyos  originalitás  is  hozzájárul,  mely 
az  önállóságnak,  függetlenségnek  s  szabadságnak  min- 
dig kísérője  szokott  lenni :  akkor  sok  más  országban 
is  bár  félreismerik  az  embert,  de  Ausztriában  már 
éppen  kinevetik  s  bolondnak  nézik.  Komikus  dolog 
ugyan,  mikor  egy  ostoba  ember  egy  okosabbat,  nálá- 
nál észre  s  tudásra  nézve  sokkal  clőbbrevalót,  amúgy 
jóízűen  kinevet.  Én  elég  hiú  vagyok  elhitetni  magam- 
mal, hogy  igen  sokszor  jártam  így.  Mert  ott,  a  hol 
én  születtem,  kevés  ember  annyira  mentes  az  előítéle- 
tektől s  ferde  nézetektől,  hogy  képes  volna  önálló  néze- 
teit s  véleményét  érvényre  juttatni. 

Ausztria  minden  országok  közt,  melyeket  ismerek, 
leginkább  rabja  a  divatnak.  Mióta  a  világon  vagyok  — 
a  mi  nem  oly  nagy  idő,  ha  csak  az  érett  kort  .számít- 
juk —  úgy  tapasztaltam,  hogy  itt  minden  az  első  pilla- 
natnyi benyomástól  függ.  Egyetlen  egy  feltűnő  vonás 
elég  arra,  hogy  valakit  divatba  hozzon.  De  az  ilyen 
tulajdonok  nagyon  múlékonyak  és  ingatagok ;  csak  egy 
tart  örökké :  az  ész  és  az  érzelem  ereje.  S  azért  évről- 
évre  jobban  fogok  divatba  jönni,  mert  mind  a  kettőből 
nagyobb  adaggal  vagyok  ellátva,  mint  más  közönséges 
emberek,  míg  ellenben  minden  egyébben  rendkívül 
ügyetlen  vagyok  s  külalakom  is,  úgy  látszik,  némileg 
nevetséges  s  nem  vág  össze  igazi  érzületemmel. 

Jól  lovagolni,  tánczolni,  labdázni,  úszni  s  verset  csi- 
nálni :  mindez  semmit  sem  ér.  Férfinak  lenni,  ez  a 
feladat.  Erős  akarattal  birni.  Csak  a  férfiasság,  a  jel- 
lemző körül  összpontosul  az  emberiség;  úgy  mint 
az  istenség  központja  a  világegyetemnek!  De  elég 
erről. 

VUl. 

Róma,    1818  augusztus. 

Voltam  a  Thorwaldsen  atelierjében,  a  melyben  t.  i. 
segédei  és  tanítványai  dolgoznak,  mert  ő  maga  ritkán 
van  itt  s  házát,  melyben  külön  établissementja  van,  a 
hol  rajzolgat  és  mintáz,  csak  akkor  hagyja  el,  ha  jelen- 
léte mulhatlan  szükséges  s  az  ifjú  urakat  kell  tanácsá- 
val kisegélnie,  vagy  ha  valamely  szobor  már  annyira 
ki  van  dolgozva,  hogy  teljes  befejezése  végett  ott  kell 
lennie.  Dán  születésű,  már  20  év  óta  itt  él  s  igen  sok 
órát  szentelt  tanulmányainak.  Egy  nyelvet  sem  beszél, 
szeretném  tudni,  valyon  nincsen-e  írásra  nagyobb  talen- 
tuma? hajlandó  vagyok  hinni,  hogy  domborművein  és 
szobrain  kívül  egyebet  mitsem  tud. 

Az  «]1  Trionfo  d'Alessandro»  czímű  dombormű 
Somariva  marquis  számára  még  rendetlenül  hever  sza- 
naszét, egy-két  darabja  kész,  más  csak  megkezdve, 
kevés  van  ébauchirozás  alatt  hátra.  E  nemben  látszik 
legtöbb  jártassággal  bírni  Thorwaldsen  s  felülmúlja 
valamennyit,  még  Canovát  is,  a  ki,  úgy  látszik,  erre  a 
tanulmányra  kevesebb  időt  fordított,  mert  mindig  sok- 
kal nehezebb,  magasabb  tárgyakkal  foglalkozott.  Soma- 
riva még  maga  sem  tudja,  valyon  párisi  házát,  vagy  a 
lago  di  comoit  fogja-e  e  gyönyörű  diszítményekkel 
ékesíteni  ? 

Egy  kis  mellékteremben  egy  Venus  áll,  még  nem 
kész,  de  componálva  lehető  legkedvesebben  van.  Egy 
másik  szobában  Adonis  áll  (egy  angolé)  s  mögötte 
Jason  (a  bajor  herczegé),  szép  s  nagy  szolírok.  Adonis 
különösen   minden   oldalról    nagyon  tetszetős,  de  még 

nem  kész.  Még  egy  Mars,  egy  ifjú  pásztor  s  egy 
Psyche  élénkítik  e  helyet,  meg  néhány  basrelief,  me- 
lyek úgy  vannak  componálva,  hogy  könnyen  görög 
antiknak  nézhetné  az  ember.  Ezen  műhely  egyik  zugá- 
ban megpillantok  egy  ifjú  magyar  honfit  (Ferenczi), 
ki  Csokonait  mintázza.  Sajnos,  minden  talentum  nél- 
kül van.  Köztünk  szólva,  nem  is  hiszem,  hogy  magyar 
emberből  valaha  szobrász  válhassék. 

Thorwaldsen  maga  jó  messzire  lakik  az  ő  műhelyé- 
től, egészen  Humboldtné  assz.  közelében.  Oda  hajtat- 
tam s  bilietet  küldöttem  azzal  az  izenettel,  hogy  óhaj- 
tanám személyes  ismeretségét.  Nagyon  udvariasan 
fogadott.  Egy  Mercurt  mintáz,  megrendelés  nélkül. 
Ezt  tartom  legjobb  művének.  Thorwaldsen  nagy  te- 
hetség, gyönyörűen  componál,  kitűnően  rajzol,  de 
éppen  nem  ért  a  kő  megválasztásához  s  kidolgozásá- 
hoz. A  németek  mind  egy  fokra  állítják  Canovával, 
sőt  domborműveit  előbbre  teszik ;  de  e  tekintetben 
nagy  csalódásban  élnek,  még  említeni  sem  lehet  őket 
együtt. 

Végre  Canovához  érek.  O  maga  kezd  mutogatni,  de 
elhívják  s  egy  öreg  szolgát  rendel  hozzám,  ki  tud  min- 
denről felvilágosítást  adni  s  jó  emlékezete  van.  Hogy 
ez  a  csodálatos  ember,  a  ki  egészen  el  van  telve  attól 
az  istenek  nedvétől,  mely  mindent  éltet  s  még  egy 
kőbe  is  életet  önt,  minő  művekkel  ajándékozza  meg  az 
utókort,  az  valóban  nagyszerű!  Szobrait  meglátni  s 
azok  igazsága  és  elegantiája  által  elragadtatva  lenni : 
kikerülhetetlen  sorsa  mindenkinek,  még  az  ó-németek- 
nek is,  kik  oly  czélból  s  oly  föltett  szándékkal  jönnek 
ide,  hogy  hibát  találjanak.  Műhelye,  máskorhoz  képest, 
most  üres  volt.  De  a  gipszöntvények  eléggé  pótolják 
a  követ  s  ilykép  a  telep  mégis  egészen  meg  van  népe- 
sülve. Némi  kaczérsággal  állítja  szobrait  úgy,  hogy  jól 
meg  legyenek  világítva  s  kellő  oldalról  nézve;  szóval 
szereti  műveit  lehető  jól  s  előnyösen  mutatni  be. 
A  márványból  azt  tudja  csinálni,  mit  lehetőnek  nem 
hiszünk,  míg  e  mesterműveket   nem    láttuk.    De    akkor 

tanuljuk  csak  megbecsülni  a  jó  követ  és  csak  sajnálat- 
tal nézünk  minden  darab  alabástrom  vagy  carrarai 
márványra,    mely   nem  kerül  Canova   alakító  keze  alá. 

Az  ő  művei  szintoly  sokfélék,  mint  a  minő  számo- 
sak. Bár  a  szobrász  művészetének  korlátolt  határai  van- 
nak s  föltétlenül  nem  indulhat  eszméi  után,  hanem  az 
anyag  súlyát  és  törékenységét  is  számításba  kell  vennie, 
itt  mégis  azt  hinné  az  ember,  hogy  Canova  soha  zavarba 
nem  jöhet,  mikép  találjon  ki  minduntalan  új  meg  új 
alakokat,  helyzeteket,  csoportokat :  oly  könnyen  csinál 
mindent,  hogy  látva  ezt  a  nagy  változékonyságot,  semmi 
sem  látszik  nehéznek.  A  nők  egészen  másformák,  mint 
a  férfiak,  olyan  puhák,  olyan  kecsesek,  mintha  egé- 
szen másféle  kőből  volnának.  Leányaiba  bele  lehet 
szerelmesedni.  Velem  ez  bizonynyal  megtörtént  volna, 
ha  különben  is  nem  volnék  már  egy  márványalakba 
szerelmes.  Melyik  nagyobb  őrjöngés,  egy  Albrici  He- 
bejébe  Velenczében,  vagy  az  én  imádottamba  lenni 
elbódulva?  valóban  nem  tudom. 

Canova  most  cavaliere  és  marchese,  Valyon  Praxite- 
Ics  és  Apollodorus  is  marquisk  voltak-e? 

Még  egyszer  mondom,  az  ő  alkotásai  véghetetlenek. 

Paris,  aztán  Ámor  és  Psyche,  s  végre  malmaisoni 
Tcrpsichorc  (most  az  orosz  czár  birtokában)  újra  el- 
bájoltak. Szerencsés  embernek  tartom  azt,  a  ki  Cano- 
vától  szobrot  bírhat.  Csak  nemrég  több  fejeket  csi- 
nált, csodálatos  szépségüeket ;  de  ezek  szerencsémre 
nem  eladók,  mert  bizony  elkölteném  rájuk  útipénze- 
met, s  a  helyett,  hogy  Görögországba  menjek,  szépen 
itt  maradnék  Rómában!  —  Igazi  szerencsétlenség,  ha 
az  ember  minden  passiót  magában  egyesít.  Szörnyen 
vigyáznom  keil  magamra,  hogy  túlnyomó  kedvet  ne 
kapjak  képekre  és  szobrokra,  mert  igazán  közel  állok 
hozzá  és  még  ez  a  hijja  volna  a  komédia  második  ré- 
szének. 

IX. 

Sinyrna,    1818   deczember. 

Pompás  idő,  tiszta  és  meleg  lég  volt,  s  a  nagyszámú 
kalmárhajók  messziről  egy  flottát  mutattak  s  keresték, 
erre  is,  arra  is  a  kedvező  szelet;  a  mi  különben  na- 
gyobb mesterség,  mintsem  hinnők.  A  csatorna  köze- 
pére érve,  két  kőszikla  közt,  melyek  mellett  szorosan 
elhajózunk,  ha  álla  bucina  della  tramontana  vitorlá- 
zunk, Scio  legszélső  csúcsánál  Nicaria  felé  megláthat- 
juk a  Scolio  veneto  szigetet.  Scio  hegyei  ezüst  fény- 
ben tündökölnek,  s  lassanként  eltűnnek  szemünkből  a 
zöld  narancsfák  piros  gyümölcseikkel,  s  nem  sokára  ez 
a  termékeny  sziget  mint  egy  kopár  sziklavidék  áll  előt- 
tünk. Ha  más  lakóid  volnának,  a  hogy  érdemelnéd, 
gondolám  magamban,  kik  közt  háborítlanul  s  észrevét- 
lenül lehetne  é!ni,valyon  tovább  barangolnék-e  még?s 
nem  zárkoznám-e  be  nálad  örökre?  Hazámról,  melyet 
szeretek,  de  a  mely  az  én  nézetim  mellett  semmi  hasz- 
nomat nem  veheti,  a  te  kertjeidben  talán  megfeledkez- 
hetnem. Ilyen  eszmékkel  hagytam  el  ezt  a  kedvessé 
vált  helyet,  hogy  a  jövő  nyáron,  vagy  tán  soha  többé 
viszontláthassam.  Nem  tudtam  levenni  róla  a  tekinte- 
met,  míg  L —  szava  fel  nem  riasztott  álmadozásomból, 
ki  éppen  Enderrel  hevesen  vitatkozott  a  felett,  hogy 
Scio  veres,  az  átelleni  part  pedig  sárga.  Szeretném 
tudni,  valyon  a  szigetek  e  színeit  bejegyzi-e  úti  napló- 
jába? A  nap  és  a  felhők  majd  fehérre,  majd  feketére 
festik  őket,  egy  tájkép  a  fény  és  árny  behatása  alatt  a 
megvilágítástól  véghetetlen  sokfélekép  változik!  Ola- 
szaink kifáradtak,  míg  végre  öt  erős  órai  munkával 
Csesméig  hozhattak.  Ennek  a  városnak  egy  része  az 
ozmánoké,  más  része  a  görögöké;  frankok  nincsenek, 
kivéve  egy  Kurtovich  nevű  görögöt  Kochutban,  a  ki 
olaszul  beszél,  gazdag  kalmár,  s  ajánló  levelem  levén 
hozzá  a  sciói  consultól,  nála  szállásoltam  is.  Csesme  a 
víz  által  képzett  kikötőnél  fekszik,  amphitheatrum  alak- 

jában.  Mutatták  azt  a  kis  öblöt,  melyben  50  év  előtt 
a  török  admirális,  hajórajával  együtt,  gróf  Orloftól 
felégettetni  hagyta  magát. 

Sötétben  érkezénk  meg.  Bántott  a  kiváncsiság  egy 
a  kikötőben  észrevett  golettát  belülről  is  megszemlélni, 
s  miután  Kurtovich  úr  kétszer  is  átkarolt,  átringattam 
magam  egy  passerán  az  Artemisához.  A  golettának 
van  árbocza  és  bounja,  és  így  bordeyirozásra  a  leg- 
egyszerűbb és  legczélszerűbb,  a  mi  létezik.  E  jármű 
kapitánya  egy  megtört  corsar  kapitány  volt  a  Bocca  di 
Cattaróból,  valamikor  hatalmas  és  Triest  rettegtetőjc 
Idővel  mindenét  elvesztette  s  most  a  4000  aranyon 
vett  golettán  szállítások  által  próbálja  fentartani  ma- 
gát, llyfajta  hajók  az  utasokra  nézve  kellemesek,  ha  elég 
gazdagok,  hogy  azt  a  kilencz  emberből  álló  legény- 
séggel együtt  magok  kibérelhessék.  Ez  a  vén  kapitány 
nem  vesz  fel  utasokat,  mert  untatják  őtet.  (cUn  viaggia- 
tore  vuol'  la  sua  commoditá,  e  questo  in  maré  non  si 
puó».  A  mi  osztrák  kereskedelmünkről  igen  helyes  né- 
zetei voltak;  hogy  gyárainkat  az  angolok  leverik;  hogy 
pénzünket  ide  hozzuk  Törökországba,  mandulát  és 
mazsolaszőlőt  vásárolni,  a  mi  mégis  csak  fényűzési 
czikk,  melyet  nélkülözhetnénk,  s  csak  a  deákok  örül- 
nek neki.  Igaz,  hogy  az  okos  angol  kivételével  minden 
nép  Törökországba  hozza  a  pénzét,  s  e  tekintetben 
legalább  még  e  buta  nemzet  ellenében  is  passive  áll- 
nak. Kereskedésben  csak  vagy  egy  durva  nemzet,  vagy 
egy  kéz-  és  gyáriparban  nagyon  is  előre  haladott  vív- 
hat ki  előnyt  egy  másik  felett;  mert  az  elsők  mindent 
magok  termesztenek  mi  az  élet  fentartásához  szüksé- 
ges és  több  nem.  kell  nekik,  az  utóbbiak  pedig  gépek- 
kel mindent  sokkal  olcsóbban  tudnak  előállítani,  mint 
a  többiek  s  ezzel  teszik  őket  tönkre. 

A  ki  hazáját  szereti  és  szava  nyomatékkal  bír,  fon- 
tolja meg  jól,  hogy  melyik  fajtához  tartozik,  a  nyers 
termelőhöz-e?  vagy  a  gyáriparoshoz?  A  mely  felé  in- 
kább hajlik  az  ország,  abba  az  irányba  kell  terelni.  így 
p.    o.    Magyarországon   kétszer   annyi    gabonát,    bort. 

húst,  gyapjút,  stb.  kellene  termelni,  a  szükségleteit 
mérsékelni  és  gyárakra  nem  is  gondolni.  Azok  a  né- 
pek, melyek  élelmöket  nekünk  köszönhetik,  vonzódni 
fognak  hozzánk,  s  egyet-mást  áldozni  is  a  mi  kényel- 
münkre és  mulatságunkra,  s  a  mellett  a  mi  zsebeink 
meg  fognak  telni.  Egy  kenyérország  úgy  viszonylik 
egy  kerékországhoz,  mint  egy  gazdag  úr,  kinek  sza- 
kácsa, pinczemestere  van,  egy  szegény  művészhez,  kit 
házánál  tart.  Valamint  az  emberek  többnyire  olyan 
oldalról  szeretik  magokat  megbámultatni,  mely  legkc- 
vésbbé  fényes,  azt  pedig  eltitkolják  a  mi  által  igazán 
feltűnhetnének :  úgy  tesznek  az  országok  is,  vagyis  a 
kik  az  országot  mozgatják.  Ott  keresik  alattvalóik, 
t.  i.  a  nép  gazdagságának  és  erejének  súlypontját,  a  hol 
éppen  nincsen.  Nevetséges  az  angol,  ha  bort  és  gabo- 
nát termel,  de  még  nevetségesebb  a  magyar  ha  aczélt 
akar  előállítani.  Lehet  egy  jó  földművelő  nép  egyúttal 
a  legműveltebb.  A  gépek  valamely  népet  rendszere- 
tőbbé, pedánssá  tehetnek,  de  műveltebbé  nem.  A  vén 
kalóz  megvendégelt  bennünket  rummal  s  egy  keveré- 
kével a  bornak,  lisztnek  és  ópiumnak,  melylyel  Török- 
országban mindenütt  kinálgatnak,  aztán  ismét  a  passe- 
rára  szálltunk  s  éjszakára  Kurtovich  úrnál  telepedtünk 
le,  c  hosszadalmas  és  unalmas  patronusnál.  Ö  maga  s 
testvére  és  házi  népe  annyit  sürögtek-forogtak  szo- 
báinkban, hogy  naplóinkat  se  nyithattuk  fel.  A  közel 
konyhát  Krebs  foglalta  el  s  egy  kis  vacsorát  készített, 
ízlett  valamennyiünknek  a  jó  caviar  zamatos  csesmei 
borral.  A  csesmei  csatorna  mindig  eszemben  volt  s 
egyre  a  Balatonra  emlékeztetett,  a  Mimar  is  a  Bada- 
csonyra. De  minden  nagyobb  mérvű  s  többféle  szín- 
pompában ragyog.  Szegény  kis  haza,  mégis  elég  csú- 
nyácska vagy,  gondolám  magamban.  Igaz,  hogy  még 
nem  ismerlek  egészen  ;  de  majd  megnézlek  nem  so- 
kára, mert  hűségesen  szeretlek,  daczára  futó  homo- 
kodnak és  felfuvalkodott  lakóidnak!  S  te  jó  Fertő  ta- 
vam, téged  is  szeretlek,  habár  szép  nem  vagy ;  csak 
maradj    meg   nálunk,    arra    kérlek,    mert   partjaid    nem 

levén,  elég  szívesség  tőled,  ha  el  nem  szaladsz!  Mégis 
legkedvesebb  előttünk  az,  a  mivel  bírunk,  s  az  a  le- 
vegő, melyben  születtünk  s  melyet  mint  gyermekek 
magunkba  szívtunk,  a  legegészségesebb,  valamint  az  a 
nő,  kit  ifjúkorunkban  megszerettünk,  mindig  a  legked- 
vesebb marad  előttünk.  Bejárjuk  a  világot,  megszere- 
tünk mindent  a  mi  utunkba  esik ;  de  utoljára  mégis 
visszatérünk  a  régi  hazába  a  régi  kedveshez : 

Hab  vJele  Lánder,  viele  Yölker  gesehen, 

MeJn   Herr  vor  Gram  doch  nicht  genesen  kann. 

Ah  1  mennyiszer  ismétlem  naponként  ezt  a  verset. 


Korinth,    1819  február. 

Bár  Athénben  egyedül  valék,  s  búskomolylyá  tett  a 
régi  elmúlt  nagyság  szemlélete,  s  viszont  ahhoz  hason- 
lítva az  én  eddig  oly  dicstelenül  töltött  ifjú  éveim  át- 
gondolása: mégis  igen  fájdalmasan  esett  nekem,  s  va- 
lami homályos  ellenkezés  fogott  el,  hogy  ezt  a  helyet 
el  kellé  hagynom;  mintha  sehol  többé  olyan  tiszta  kék 
eget  nem  fognék  találhatni.  így  van  az,  mikor  az  em- 
ber nem  bír  már  örülni  a  hazájába  való  visszatérésen 
és  övéinek  leendő  viszontlátásán!  Egy  helyről  sem  tá- 
vozunk szívesen,  és  sehová  sem  érkezünk  nagy  öröm- 
mel;  egyik  nap  a  másik  után  múlik  s  mitsem  változtat 
búskomolyságunkon  ;  jó  szerencse,  ha  az  éjszaka  álomba 
és  feledésbe  ringathat  el.  Milyen  gonosz  lélek  lakik 
abban  az  emberben,  ki  magával  meghasonlásban  él,  ki- 
nek szive  egy  kimondhatatlan  fájdalomtól  vérzik,  — 
mint  mikor  csendes  tiszta  holdvilágos  éjszakán  hirte- 
len valamely  sötét  felhő  mintegy  vad  lovon  nyargalva 
robog  fel.  Minden  oly  csendes,  oly  békés  körülötte, 
egy  égi  harmóniába  olvad ;  csak  ő  küzködik  "magával 
görcsösen.  Oh  ti  boldogok,  kik  a  kedves  planéták  bá- 
gyadt fényénél  háborítlanul    tudtok  barátságot  kötni,  s 

kebleteket  csak  egy  jövendő  boldogság  halk  előérzete 
tartja  izgalomban  :  álmodjatok  szépeket,  ti  kedveseim ! 

így  hagyám  el  Athént,  s  újra  tapasztaltam  s  mélyen 
éreztem,  hogy  mily  fájdalmas  megválni  olyan  helytől, 
mely  időszakot  képez  életünkben  s  melyet  tán  soha 
többé  viszontlátni  nem  fogunk.  Mintha  a  Hades  mé- 
lyéből egy  tompa  hang  szólna  fel  hozzám:  Vándor, 
végy  búcsút  e  helytől,  mert  porrá  vált  csontjaidat 
messze  fogja  a  szél  elhordani,  mielőtt  e  bájos  völgye- 
ket, e  hólepte  hegyeket  újra  láthatnád.  Ez  a  gondolat 
a  jámbor  földi  lényt  igazán  megrémítheti,  főkép  olyan 
derült  éjszakán,  mikor  a  fényesen  tündöklő  csillagok 
myriádjait  szemlélgeti,  s  Isten  mindenhatóságának  bá- 
mulatából rögtön  az  enyészet  gondolata  riasztja  fel. 
Mert  ugyan  hová  jut  ez  a  kis  lélek  e  véghetetlen  űr- 
ben? Valyon  megtalálják-e  ott  egymást  a  hű  szeretők? 

Landschütz  és  Ender  reggel  a  Pireusba  mentek. 
Eliotte  elkísért  engem  és  "Wiisont,  s  egy  órai  lovaglás 
után  a  nagy  görög  kolostor  kapujához  értünk,  mely 
dübörögve  tárult  fel  előttünk.  A  klastrom  udvarán  van 
a  mélabús  templom,  egy  sötétvörös  lámpától  homá- 
lyosan világítva ;  néhány  perezre  be  is  léptem,  s 
néztem  a  hosszúra  nyújtott  Mária-  és  Krisztus-képe- 
ket. Szép  idő  lévén,  s  én  álmatlan,  elnéztem  a  The- 
mistocles  ismert  sírjához  s  némán  és  meghatottan  álltam 
ott.  Az  éj  így  gyorsan  tűnt  el ;  a  reggel  olyan  szép 
volt,  mint  attikai  földön  a  többi  háromszáz  is  lenni 
szokott.  Reggelink  tej,  csokoládé  s  nagy  mennyiségű 
hymettusi  méz  volt.  Más  trachantinét  fogadtunk,  s  nég\' 
lusta  göröggel  tovább  eveztünk,  hogy  még  utolszor 
életünkben  láthassuk  az  Acropolist,  hátterében  a  fekete 
Pentelicust  s  a  hófehér  Cytheront!  A  Solontól  meg- 
énekelt dicső  Salamis  jobbra  maradt,  a  Cap  Soster 
mély  sírjai  balra,  hol  biztosan  hittem  néhány  őskori 
csontnak  a  levegőbe  szóratását!  Délután  három  óra 
körül  a  kis  Nissata-sziget  mellett  egy  természetes  ki- 
kötőbe értünk,  melyet  Egina-sziget  csekélyebb  hajók 
számára   képez  önmagából.  Legközelebbi  kiszálló  hely 

annak,  a  ki  Jupiter  templon\át  akarja  megnézni,  a  mely 
már  messziről  látható  s  a  sziget  legszebb  pontján  álJ. 
Egy  óra  kell  hozzá,  hogy  a  kikötőből  a  templomhoz 
érjünk,  s  itt  kényelmesen  érezzük  magunkat.  A  temp- 
lom szép  arányokat  mutat,  dóriai  oszlopokkal,  s  egé- 
szen a  Theseus  athéni  templomához  hasonlít,  csakhogy 
az  oszlopoknak  a  Jupiter  templomában  talapzataik  is 
vannak,  mik  ott  hiányoznak,  s  a  kő  is  sokkal  különb, 
mert  a  Pentelicus  bányáiból  való  márvány,  míg  amaz 
csak  szilárd  fehéres  homokkő.  Különösnek  tetszett 
előttem,  hogy  a  Cockerell  ásatásainak  semmi  nyomára 
nem  akadhattam;  minden  olyan  tömöttnek  s  korhadt- 
nak  látszott,  mintha  több  száz  év  óta  emberi  kéz  nem 
érintette  volna.  Az  oszlopokból  még  huszonöt  áll.  A  ki- 
látás a  templomtól  igen  kedves;  láthatók  a  Peloponne- 
sus  világosan  kéklő  hegyei,  a  mint  a  tenger  sötét  hul- 
lámaiból kiemelkednek.  Sok  szigete  az  Archipelagus- 
nak  tisztán  kivehető.  Sokáig  mulattunk  Egina  szigeten, 
mely  az  athénieknek  egykor  annyi  bajt  szerzett.  Néha 
egy-két  ember  elég  arra,  hogy  valamely  népet  szokatlan 
magasságra  felemeljen ;  de  ezer  esztendő  sem  elég  egy 
clsülyedt  népnek  olyan  fokig  való  föllelkesülésére, 
hogy  az  olyan  embereket  megérteni  képes  legyen.  Ne- 
velésnek, Ízlésnek,  divatnak  kell  hozzájárulni,  hogy  az 
embereket  egyelőre  az  életnek  csekélybe  vételére  ta- 
nítsák meg,  mert  csak  az  a  nemzet  emelkedik  mások 
fölé  s  képes  a  szolgajármot  lerázni,  mely  mindent  fel- 
áldoz a  dicsőségért  és  szab?dságért,  a  földi  szerencsét, 
az  életet  is.  Eginába  Lemenni  nem  volt  szándékunk; 
mert  Eginába  jó  széllel  akartunk  olykép  eljutni,  hogy 
mindjárt  Epidamnusba  vitorlázhassunk  Morea  szigetén, 
s  aztán  szárazon  mehessünk  Corinthusba ;  de  a  szél 
végkép  cserben  hagyott  s  az  evezés  olyan  lassan  ment, 
hogy  az  éjét  a  vízen  kellé  töltenünk  Egina  előtt,  ki- 
vált mivel  az  ég  is  utóbb  egészen  beborult,  s  nincs  em- 
ber a  világon,  a  ki  egy  görög  hajóst  rábeszéljen  vagy 
kényszerítsen  bizonytalan  időben  a  tengeren  való  éj- 
szakázásra. Hajósaink  megtudván,  hogy  Eginába   jutni 

nincs  is  szándékunk,  azt  hozák  javaslatba,  hogy  éjjeli 
szállásra  a  Nizzata  szigetén  levő  kis  zárdába  menjünk ; 
ezt  elfogadtuk  s  nemsokára  egy  négy  oldalas  kősziklán 
valánk,  melyen  egy  lélek  sem  lakik  s  csak  néhány  kecske 
legelész,  s  i  2  órakor  tovább  eveztünk  ;  erre  megeredt  az 
cső  annyira,  hogy  átázva  és  fázva  értünk  el  reggel  Egi- 
nába,  melyet  most  már  ki  nem  kerülhettünk.  Ennek 
a  nem  jelentéktelen  helynek  igen  meglepő  ki  nézése 
van  ;  előtte  a  kikötő  bejárása  közelében  levő  kiszögei- 
lésén  a  Venus  templomának  egy  nagy  oszlopa  áll. 
A  többiből  egy  kő  sem  marad  ;  valószínű,  hogy  belőle 
épültek  Egina  szilárd  kőházai,  melyek  itt  valóban 
elég  nagy  számmal  láthatók.  Az  oszlopok  roppant 
nagyságúak,  s  a  kő  ugyanaz,  a  mi  Jupiter  templománál. 
Embert  nem  láttam,  csupán  Athénbe  utazó  két  hydrio- 
tát,  «per  la  loro  salute  e  per  godere  della  veduta  della 
cittá  de'loro  Antenatib)  Mikor  ezt  mondták  nekem,  el 
nem  fojthattam  a  nevetést,  s  eszembe  jutott  az  új  per- 
zsa bérszolgámnak  a  története,  a  ki  vonakodott  a  ma- 
rathoni vérmezőt  másodszor  is  megnézni,  hogy  meg- 
kimélje  magát  attól  a  fájdalomtól,  melyet  neki  egy  ke- 
gyetlen diák  okozott,  mikor  őt  először  arra  a  helyre 
magával  vitte,  a  hol  Miltiades  az  ő  őseit  oly  irgalmat- 
lanul megkergette. 

XI. 

Stuttgart,    1822   márczius. 

Márczius  i-én  indulás  Bécsből.  4-én  1  órakor  éjjel, 
21  óra  alatt  érkezés  Münchenbe.  A  Fehér  szarvas. 
Fekete  sas,  mind  lefoglalva,  végre  az  Arany  kakas 
nyújt  szállást.  München  egészen  teli  van,  mert  az 
országos  rendek  tartanak  gyűlést. 

Egy  ismerőst  sem  találok,  mi  nagyon  elkedvelenít ; 
várakozásom  ellenére  szemétről  —  trónra!  A  színház- 
ban észrevesz  Károly  herczeg,  s  kihivat  a  páholyból. 
Rendkívül  barátságos,  bevisz  a  király  páholyába,  a  ki 
nyomban  ebédre  hív   meg,  olyannyira   szeretetreméltó 

irántam,  hogy  constitutiót,  respublicát  feledek.  Az  ő 
kedves  Stefferljének  szólít,  kezemet  szorongatja,  míg 
veje  (a  mi  Ferencz  királyunk)  nem  akar  őrnagygyá 
tenni.  Milyen  furcsa,  tréfás  dolog  egy  ilyen  kicsi  ud- 
var! Ilyen  szűk  körben  idővel  mégis  boldogtalannak 
kell  érezni  magunkat. 

Az  országgyűlés  évenként  összejön,  hogy  határoz- 
zon az  ország,  a  nép  jólétéről.  Tartok  tőle,  vagyis 
gyanítom  szinte,  hogy  ez  a  különben  oly  tiszteletre 
méltó  intézmény  mégis  nevetségessé  fog  válni.  Bajor 
sör,  bajor  fejek.  Általában  bajos  volna  akárhol  is  ke- 
vesebb elegancziát  tartásban,  kinézésben,  kevesebb 
acommc  il  fauti)  látszatát  találni,  mint  egy  bajor  ga- 
vallérban. Sőt  tovább  mennék  s  állítani  merném, 
hogy  igazi  eredeti  bajor  alak  nem  illik  be  világfinak, 
szeretetreméltó  úrnak,  vagy  akár  tudósnak  is.  Bajor- 
nak lenni  és  szellemes  kinézésűnek,  ez  merő  ellen- 
mondás. 

"Wrede,  úgy  látszik,  itr  a  cuisinier  en  chef.  Traut- 
mansdorf,  a  ki  redőkbe  szedett  képpel  adja  itt  a  bús 
diplomatát  a  divatból  rég  kiesett  modorban,  annyi 
nehézséget  talált  abban,  hogy  a  királynak  bemutasson, 
hogy  a  nélkül  akartam  innét  ma  reggel  már  el  is 
menni.  Most  csak  holnap  mehetek.  A  király  megpa- 
rancsolta Kessling  főlovászmesterének,  hogy  vezessen 
el  az  istállókba,  s  mutassa  meg  a  lovakat.  Szép  rend, 
takarékosság,  jó  kezelés :  de  nyomorult  lovak  I 

A  trónörökös  glyptothecáját  megnéztem.  Sok  pénzbe 
van.  Rossz  szobrok. 

A  királynál  ebédeltem.  A  két  herczegnőt,  Elizát  és 
Emiliát  megismertem.  Ugyanott  Galiatival  (a  nápolyi 
követlel)  s  nejével,  aztán  Fahlennel,  s  Einsiedel  gróf- 
nővel. Gyulainé  nővérével,  ismerkedtem  meg.  A  ren- 
dek gyűlésén  még  egy  orator  sem  emelkedett  ki.  Rei- 
chenbach  is,  mint  mondják,  csak  névleg  volt  az. 

A  király  a  következő  bókkal  búcsúzott  el  tőlem  : 
«Ha  még  egyszer  Münchenbe  jön,  reménylem  még  az 
őszszel,  nem   szorult  ön  Trautmansdorfra,    hogy  hoz- 

zám  bejuthasson.  Csak  jöjjön  egyenesen  hozzám ;  nun- 
dig  szívesen  látom. !> 

Márczius  6-án  Münchenből,  Augsburg,  Ulm  és 
Stuttgartnak. 

7-én,  30  óra  alatt,  Stuttgartba  értem. 

Jó  szerencse,  hogy  Ulmon  át  éjjel  utaztam.  Mily 
szomorú  emlék  egy  quasi  osztráknak!  O,  Mack  I  ho- 
gyan fogod  magadat  érezni  az  orcusban,  majd  ha  ott 
Epaminondas,  Hannibál  és  Július  Cazsarral  találkozol?! 
Hány  van  olyan  nálunk,  s  nagy  tisztességben,  a  ki 
éppen  a  Mack  talentumával  bír!  Csakhogy  alkalom 
hiányzik,  hogy  azt  kimutathassák. 

